
CREANGA DE AUR 


Wer den Dichter will verstehen muss 
ins Dichten Lande gehen. 


Goethe 


Prezenta lucrare nu este ceea ce se numeşte în mod 
obişnuit un studiu de folclor ; basmele lui Creangă sînt 
doar un punct de plecare, pretext şi materie primă ale 
unor considerații strict adecvate şi țesute pe știința sim- 
bolurilor, disciplină tradițională caracterizată ca imua- 
bilă, unanimă, perenă, cu legi proprii coextensive cu ace- 
lea ale unui univers semnificativ şi ierarhizat, misterios, 
dar nu absurd. A poseda această știință este a poseda 
Creanga de Aur și firul Ariadnei, simboluri complemen- 
tare. 

Creanga de Aur relevează o cărăruie acolo unde ve- 
deai numai junglă. Firul Ariadnei lasă o dîră perma- 
nentă pe locul păşit şi împiedică poteca să se mistuie în 
spatele exploratorului, ceea ce ar desființa orice posibi- 
litate de întoarcere. 

Cum am dat suficiente precizări asupra mitului și 
asupra interpretărilor lui posibile, s-ar părea că o re- 
venire e o muncă de Sisif. În realitate acelaşi obiect are 
perspective indefinite. Dar pe lîngă aspectul doctrinar 
mai este şi aspectul metodic al problemei. Cititorului îi 
trebuie o învățătură care să fie în același timp şi o des- 
cărcare electrică. Vrăjmaşul nostru de căpetenie este 
apatia mentală, cenuşa formată de cadavrele noțiunilor 
sedimentate de secole. Straturile lor au înăbuşit în omul 
modern Amintirea, Anamnesis, Dorul, Nostalgia obîrșii- 
lor, care nu sînt facultăți psihice cum se crede, ci direct 
izvorite din intuiţia intelectuală. Cîţi o mai au? Cert, 
foarte puţini. Filozofii moderni încearcă să umple buto- 
iul Danaidelor, nu cu mai mult noroc decît fiicele lui 

Danaos t. Această sensibilitate, această calificare pentru 
balsamul miturilor nu e o calitate psihică, ci e în strînsă 
afinitate cu intuiţia intelectuală, al cărei simptom de au- 
tenticitate este. 


Ne mărginim deci să reamintim principiul fundamen- 
tal: mitul nu este invenţie, nici convenție omenească. 
El coboară de sus în jos pe verticală, fulgurat de un 
prototip uranic, fixîndu-se în virtutea legii de analogie 
inversă în entităţi fabuloase sau reale, afine cu princi- 
piile pe care le reprezintă prin continuitate existenţială 
în lumea devenirii, constituind între ele un sistem de 
corelaţii, repetînd inepuizabil o secvență de gesturi di- 
vine răscumpărătoare ; prin ele, esenţa uranică se stre- 
coară în substanţa cosmosului, căruia îi este o hrană sa- 
crificială ; lipsită de ea, lumea s-ar destrăma într-o ce- 
nușă obscură. 

Cînd mitul este măturat de pe cer de simunul ab- 
stracţiunilor, rămîne pe firmament un tabel cadrilat de 
noțiuni, fără mai mare importanță decît aceea a unei 
grile convenţional ticluită, pur cantitativă, aplicabilă pe 
orice, egal lipsită în toate cazurile de virtute explicativă. 


Avem numai o alternativă: sau cerul e o țesătură 
în care se încifrează hieroglife veșnice, armătură impal- 
pabilă a tuturor gesturilor, artelor și meșteșugurilor ; sau 
firmamentul se destramă în pulbere radioactivă. Cerul 
demitizat de astăzi a fost adînc presimţit de Eminescu, 
din adolescență, în versuri dezolate ; 


Se poate ca bolta de sus să se spargă, 
Să cadă nimicul cu noaptea lui largă, 

Să văd cerul negru că lumile-și cerne 

Ca prăzi trecătoare a morții eterne. 


Imprudenţii care delimitează lumea sînt strict soli- 
dari cu mînuitorii neprevăzători ai dezintegrării nucleare. 
Neîngrădită de paradigme și scheme transcendente, ener- 
gia dezlănţuită transformă cosmosul în haos. 


1 Polygnot, care pictase scena în sanctuarul de la Delfi, pu- 
sese în subscripţie : „Neiniţiaţii la Mistere“. 

Societăţile tradiţionale aveau rațiunea lor suficientă 
în mit; actualizau în ele şi în ambianţă gestul primor- 
dial al zeilor, mai întîi printr-o prealabilă, excepțională 
și înnăscută sensibilitate la aspectul simbolic al lumii, apoi 
printr-o tehnică foarte precisă, rituală în esenţa ei, care, 
oricît de transcendentă ar fi fost fabula, o adapta la am- 
bianţă. Prin continuitatea stărilor de fire, cele mai mă- 
runte fapte ale vieţii zilnice erau susceptibile de sacra- 
lizare, de transfigurare în prototip. Omul murea cînd 
adormea, recrea lumea la răsăritul soarelui ; fiecare gest 
pe care-l făcea în gospodăria, livada şi țarina lui imita, 
în viaţa zilnică, gesturile Marelui Dulgher al Univer- 
sului, Grădinarul stelelor, în jurul țărmului polar. Plu- 
garul miezonoptic arînd Tăria cu cei şapte boi ai Sep- 
tentrionului în jurul ţărușului polar ; răsturnînd brazda, 
ara firmamentul, ogor, cel puţin tot atît de consistent 
ca bulgării din țarina lui. Putea să-și pască boii pe su- 
hat numai pentru că, în cerul stelelor fixe, Arcturus din 
constelația Boarului paşte etern cei șapte boi din Carul 
Mare, rotindu-se în jurul Polului. Apoi, în nopţile de 
iarnă, cînd moartea firii îl silea la o nemișcare contem- 
plativă, condiţie necesară a reînvierii ce va avea loc la 
echinocțiul viitor, incuba basme al căror sens imediat 
era tocmai această moarte și reînviere a lumii, prin po- 
menirea tribulaţiilor unui principiu solar coborit în 
bezna lumii subterane, ca să dezrobească din captivitatea 
titanilor o esență luminoasă, un germene de aur, pe lana, 
sora soarelui. Torsul basmului actualiza pe lana Sînziana 
microcosmică din inima povestitorului, din aceea a as- 
cultătorului şi din firul de grîu încolţit sub omăt pe 
cîmp, care îşi răsfrîngea tînăra vigoare din nou asupra 
povestitorului. Era un joc de oglinzi inepuizabil, o horă 
de lumini în tot satul. 

Una din notele esenţiale în basmele noastre este 
moartea şi reînvierea eroului. Mulţi au văzut în aceasta 
moartea plantelor iarna și reînvierea lor primăvara. Dar 
dacă basmele ar simboliza numai moartea și reînvierea 
naturii vegetale, semnificaţia lor nu ar merge prea 
departe, oprindu-se, cum am spus, la pragul alegoriei. În 
realitate, tribulaţiile eroului, ca și acelea ale anului, 
încifrează circuitul descendent și ascendent în lumea 

devenirii, pătimirile în universul formelor, ale unor idei 
eterne, care se sacrifică pentru răscumpărarea lumii, sub 
dublul aspect macrocosmic şi microcosmic. Dacă se poate 
vorbi de cădere, atunci e voluntară, deliberată. 


X 
* K 


Probitatea, dar și o sinceritate spontană, ne îndeamnă 
să aducem un tribut de admirație, de recunoștință 
muncii de compilație erudită a cercetătorilor de folclor, 
chiar atunci cînd e întovărășită de lipsa de înțelegere a 
sensului simbolic al materialului cules. Acest material 
poate servi de punct de plecare unor considerații depă- 
șind competenţa etnografilor, fără comună măsură cu ea. 
Valoarea unei comori nu e în funcțiune de ceea ce crede 
despre ea cel ce-a descoperit-o. Totuşi a descoperit-o. 

Lucrarea lui Ovidiu Bîrlea Poveștile lui Creangă este 
neprețuită pentru studierea rădăcinilor basmelor lui 
Creangă în glia noastră, și fără cunoașterea lor cum am 
putea contempla coroana cerească a arborilor ? Paradig- 
mele stelare ale basmelor se reflectă în rădăcinile lor, 
ca un fel de oglindire inversă. Studiul menţionat înlătură 
definitiv prejudecata că basmele humuleșteanului nu pot 
fi categorisite în folclor, mai ales din cauza valorii lor 
artistice, care ar fi permis autorului un anumit eclectism. 
Ca și cum ar fi o exclusivă! De aici pînă a spune că 
uriîțenia e o garanție de autenticitate științifică nu mai 
e decît un pas și nu sînt puţini cei ce l-au făcut. Sînt 
basme înregistrate pe bandă de magnetofon de o inimagi- 
nabilă vulgaritate, dar cu simboluri admirabile, chiar în 
cartea lui O. Biîrlea. Asta impune alternativa că basmele 
redate într-o înaltă ţinută artistică sînt lipsite de valoare 
hieroglifică ? În realitate acest ultim sens este indepen- 
dent de forma lui. Soarele se reflectă cu o egală nepăsare 
într-un lac de munte sau într-o baltă. 

Numeroasele variante culese de O. Birlea sporesc 
valoarea simbolică a prototipului pentru că evidențiază 
aspecte ale mitului care sînt în realitate, perspective dife- 
rite ce.se exclud, pentru acela ce se mărginește numai la 
sensul literal. Conspectul mitului se efectuează într-un 

demers spiral nu linear. De pildă, faptul că uneori 
capra din fabulă are trei iezi, alteori şapte, pare să 
impună o exclusivă pe linie dreaptă pentru acel ce se 
mulţumeşte cu sensul literal al mitului. Cercetătorul care 
caută „la substantifiqgue moelle“, cum o spune un alt 
scriitor criptic atît de asemănător cu Creangă, Rabelais, 
nu se găseşte într-un impas. 

Revenind la exemplul de mai sus, cînd sînt trei iezi 
e vorba de regenţii celor trei lumi, ai Triregnului, Infern, 
Ocean, Ceruri, numiţi în tradiţia greacă Hades, Poseidon, 
Zeus ; cînd sînt șapte, desemnează polii celor șapte ceruri 
planetare sau Septentrionul. Versiunile în care iezii mai 
mari mor ireversibil sfișiaţi de lup nu exclud pe acelea 
unde ei învie, revărsaţi la lumină de fiara expirîndă (ca 
și în cazul Scufiţei Roşii). Un mit merge numai pînă la 
moarte, celălalt pînă la reînviere. Nici o contradicție. Și 
într-un caz și în celălalt, lupul Fenris sfişie întregul uni- 
vers, dar un ciclu expirind dă naștere imediat unui 
ciclu subsecvent. Moartea și reînvierea sînt cele două feţe 
solidare, complementare și consecutive al aceluiaşi feno- 
men, regentat de legea fundamentală a universului: 
dezintegrare și reintegrare, corupţie și regenerare, Solve 
Coagula. 

Diferitele variante își cufundă undiţa la adîncimi dife- 
rite ale pînzei de apă, de importanţă diversă. Prin sonde 
inegale, genunea își dezvăluie tainele. 


* 


Majoritatea variantelor citate de Ovidiu Birlea este 
culeasă în ţara noastră : „poveştile străine sînt cu totul 
sporadice în bibliotecile noastre, ne-am mărginit la 
consultarea lucrărilor cu caracter enciclopedic ale lui 
Bolte-Polivka, St. Thomson și la Handwörterbuch des 
deutschen Märchen. 2 


O constatare se impune de la început, indiscutabilă : 
aria de răspindire a basmelor e mai mult o pată geo- 


2 Ovidiu Birlea, Poveștile lui Creangă, Bucureşti, Edi- 
tura pentru literatură, 1967, p. 5. 


9 


grafică, nu o spirală indicînd un curent. Cu alte cuvinte, 
cercetătorii nu au putut determina un centru sigur al ei 
de unde să se răspîndească centrifug. În lipsa lui putem 
admite poligeneza. Faptul acesta e de mult cunoscut, dar 
pentru cititorul român, cartea lui O. Birlea aduce preci- 
zări şi exemplificări, negăsibile la noi. Cităm : 

„Capra cu trei iezi este larg răspîndită în Europa, 
sporadic şi prin Asia (India, China), Africa şi America. 
Documentar, basmul este întîlnit întîia oară în literatura 
latină în fabula despre Romulus (și Remus), în forma cea 
mai simplă.“ 3 Ne întrebăm de ce O. Birlea uită pe Zeus, 
alăptat de capra Amaltheea ? 

„Basmul Ivan Turbincă trebuie să aibă o vechime 
considerabilă, fiind atestat în literatura greacă și ebraică... 
Bolte şi Polivka văd în comanda de intrare (în tur- 
bincă), o rămășiță dintr-o veche formulă de descîntec, 
prin care spiritele rele erau închise.“ 4 

„Basmul (Povestea Porcului, n.n.) se întinde pe o arie 
considerabilă din Europa pînă în India şi Indonezia, apoi 
în Africa și în America, cu o frecvență rar întilnită. El 
este în acelaşi timp unul din foarte puţinele basme ates- 
tate încă din antichitatea clasică, prin faptul că a fost 
inserat de scriitorul latin (Apuleius, în romanul Măgarul 
de Aur, n.n.) din al II-lea secol al erei noastre [...] nu 
basmul popular descinde din romanul lui Apuleius ci, 
dimpotrivă, scriitorul latin a preluat din circulația orală 
acest basm.“ 5 

„Catalogul Aarne-Thompson (ediția 1961) înfăţişează 
tipul (Harap-Alb, n.n.) răspîndit în toată Europa, în Turcia, 
India, apoi în unele ţări ale Americii Latine, unde basmul 
a ajuns prin colonişti. În realitate Bolte-Polivka şi după 
ei Thompson, au inclus în acest tip toate variantele care 
conțineau ideea centrală a tipului : strădania impostorului 
în a cauza pierderea adevăratului moştenitor de tron.“ 6 

Și așa mai departe, pentru toate basmele. Cele cîteva 
exemple sînt concludente. Aproape că nu mai e necesar 


3 Ovidu Biîrlea, op. cit., pag. 33. 
4 Ibidem, p. 48. 
5 Ibidem, p. 57. 
6 Ibidem, p. 78. 

să spunem că echivalenţele se găsesc pe glob nu numai 
pentru poveștile lui Creangă, ci pentru orice basm auten- 
tic, de oriunde ar fi el. 

Reiese că nu se poate indica, nici cu aproximație 
birlogul, ţişnitura originală a unui basm, prin urmare 
nici itinerarul lui pe plan orizontal deoarece îl regăsim 
pretutindeni. Impasul e total. Ce putem spune, cînd 
constatăm în mitologia chinezească prezența unor Verde 
Împărat, Alb Împărat, Roşu Împărat, ca și în basmele 
noastre ? Să le fi luat noi de la chinezi? Că le-au luat 
chinezii de la noi este și mai greu de mistuit, ori mai știi 
minune ? 

Căliman este un nume de fiinţă, reală sau mitică, și 
de munte în ţara noastră, la bulgari, Koloman și Kelemen 
la unguri, Calman la evrei ; grecii aveau pe Kaeonimus, 
simplă metateză, etruscii aveau pe Lucumon. Dar tocmai 
la antipozi, vechea insulă Borneo şi-a reluat o dată cu 
independenţa anticul nume de Kaliman-Tan. Cel mai 
înalt munte din Africa este Kiliman-Giaro. Klmn sînt 
litere ce se succed mai în toate alfabetele. În angelologia 
arabă este numele Îngerului din colţul sudic al tronului 
cu opt colţuri, al Tronului ceresc. Cum am putea stabili 
o filiație, sau măcar o înrudire între aceste diverse 
toponimii și omonimii ? Realitatea este că pe plan ori- 
zontal, tribulaţia miturilor se rătăcește în labirint 
fără ieşire, e un ghem fără Ariadnă, o încilcitură de aţă 
ce se rupe la fiece moment cînd tragi de ea. 

E cu totul altceva cînd, celor două dimensiuni 
ale planului orizontal le adăugăm, cum e și firesc, în 
spațiul nostru dimensiunea verticală, cu alte cuvinte cînd 
admitem pentru basm posibilitatea unei monogeneze 
din Tradiţia Primordială, simultan transcendentă şi funda- 
mentală, rădăcină necesară, inevitabilă, a multiplicităţii. 
Căci noţiunea pluralității, a diversităţii e un pur nonsens, 
fără o unitate presupusă, prealabilă şi cauzală. Orice 
organism își are o obiîrșie punct; e în forţa lucrurilor ca 
folclorul în aspectele lui esențiale, şi el organic, să fie 
un arbore cu o sută de mii de frunze, cu o mie de crengi 
Și  rămurele, dar cu o rădăcină unică, invizibilă şi 
necesară. 

Avem impresia că René Guenon a fost primul care a 
pus exact problema. Am citat punctul său de vedere 
asupra așa-zisului folclor în Mitul sub cerul stelelor fixe 
Vom reveni, fără teamă de repetiție, asupra acestei doc- 
trine care e inepuizabilă prin implicaţiile ei și vom face 
același lucru ori de cite ori va fi cazul. Doctrina e funda- 
mentală și ea singură dă cheia miturilor. Într-un studiu 
despre Graal, unul din cele mai importante mituri ale 
omenirii, Guenon observa : 

„Concepția însăși a folclorului, așa cum e înţeleasă 
în mod obișnuit, se bazează pe o idee radical falsă, ideea 
că există «creaţii populare», produse spontan de masa 
poporului [...] interesul profund al tuturor tradiţiilor zise 
populare, rezidă mai ales în faptul că nu sînt de origine 
populară ; și vom adăuga că, dacă e vorba, cum e cazul 
aproape întotdeauna, de elemente tradiţionale, în ade- 
văratul sens al cuvîntului, oricît de deformate, micşorate 
sau fragmentare ar fi ele uneori, ca și de lucruri avînd 
o valoare simbolică reală, toate acestea, departe de a fi 
de origine populară, nu sînt nici măcar de origine umană. 
Poate fi popular numai faptul supravieţuirii cînd elemen- 
tele acestea aparțin unor forme tradiţionale dispărute [...] 
Poporul conservă astfel, fără să le înțeleagă, sfărîmăturile 
vechilor tradiţii, urcindu-se uneori la un trecut atît de 
îndepărtat, că ar fi imposibil de determinat şi din această 
cauză ne mulțumim să le raportăm la domeniul obscur 
al preistoriei. Astfel poporul împlineşte: funcţia unei 
memorii colective mai mult sau mai puţin «subconștientă», 
al cărui conţinut vine vădit din altă parte. (Notă în text : 
e o funcție esenţial «lunară» și e de remarcat că, după 
Astrologie, masa populară corespunde efectiv lunii, ceea 
ce, în același timp, indică bine caracterul său pur pasiv, 
incapabil de iniţiativă și de spontaneitate). De mirare e 
că, atunci cînd ajungi în străfundul lucrurilor, constaţi 
că ceea ce s-a conservat astfel, sub o formă mai mult 
sau mai puțin învăluită, e o sumă considerabilă de date 
de ordine ezoterică, adică tot ce poate fi mai puţin 
popular prin esență; și acest fapt sugerează prin el 
însuși o explicaţie pe care ne vom mărgini s-o indicăm 
în cîteva cuvinte. Cînd o formă tradiţională e pe punctul 
de a se stinge, ultimii ei reprezentanți pot, în mod volun- 

tar, să încredinţeze acestei memorii colective de care am 
vorbit, ceea ce, altfel, s-ar pierde ireversibil ; este, în 
definitiv, singurul mijloc de a salva ce mai poate fi salvat, 
într-o anumită măsură ; şi, în același timp, incomprehen- 
siunea naturală a masei e o garanție suficientă că ele- 
mentul ezoteric nu va dispărea, ci va rămîne ca un fel 
de mărturie a trecutului, pentru acei care, în alte timpuri, 
vor fi capabili să-l înţeleagă“. 7 

Mai încolo, Guenon observă că elementele din tradiţia 
dispărută s-au putut conserva mai tîrziu decît se crede 
chiar şi după instaurarea unei tradiții care i-a luat locul, 
prin organizaţii secrete. Guenon se referă la tradiţia 
druidică, supraviețuind probabil cîteva secole după 
triumful creștinismului. Credem că acest lucru e şi mai 
adevărat în ce priveşte tradiţia dacică, pătrunderea 
masivă a creștinismului în ţările noastre fiind mult mai 
tardivă decît în Bretania și Galia. 

Cu privire la modurile, uneori incoerente și insigni- 
fiante, în care sînt relatate miturile, Guenon scrie că 
„ești ispitit să te gîndești că autorul nu știa despre ce 
vorbea ; nu e totdeauna așa, fiindcă se întîmplă deseori 
că obscuritățile, uneori contradicţiile sînt perfect voite și 
că detaliile inutile. au avut scopul de a rătăci atenţia 
profanilor, după cum un simbol poate fi disimulat inten- 
ționat într-un motiv de ornamentaţie arhitecturală mai 
mult sau mai puţin complicat; în Evul Mediu mai ales, 
exemplele de acest gen abundă, dacă n-ar fi decît la Dante 
și la «Fedeli d'Amore» .8 

Ceea ce spune autorul despre caracterul uneori in- 
coerent şi contradictoriu al miturilor este exemplificat 
prin cele ce spuneam mai sus despre nepotrivirile apa- 
rente ale basmelor cînd, de pildă, vorbesc, uneori de trei 
iezi, alteori de şapte, cînd pomenesc sau nu de reînvierea 
lor. Redactările divergente se integrează într-un tot şi în 
același timp derutează indiscreţia lui Caliban. 


La început aceste reliquae ale tradiţiilor dispărute, 
erau strict orale, imuabilitatea clasei țărănești garantin- 


7 René Guenon : Symboles fondamentaux de la Science Sacrée. 
Paris, Gallimard, 1962, p. 50—51. 
8 Ibidem. p. 55. 

du-le ortodoxia şi păstrarea neștirbită ; pe măsura moder- 
nizării lumii și a prefacerilor sociale din ce în ce mai 
seismice şi mai dese, a devenit necesară şi așternerea lor 
în scris ; scripta manent. 

De aceea, gradul de conștiință și de luciditate a redac- 
torilor în ceea ce priveşte tilcul adînc al miturilor pe care 
le așterneau pe hîrtie are o importanţă cu totul secun- 
dară. E posibil ca Ion Creangă să fi fost o piesă de racord 
între lumea exterioară și o organizaţie secretă de po- 
vestași cu caracter inițiatic, ceea ce implica, din partea 
lui Creangă un grad de conștiință și de luciditate asupra 
basmelor apărute sub emblema lui ; e posibil ca alţi cule- 
gători să fi fost cu totul lipsiți de ea; faptul nu are 
importanţă. Valoarea miturilor e intrinsecă, independentă 
de ignoranţa sau cunoaşterea redactorului. 

„Dante scria în perfectă cunoştinţă de cauză: Chre- 
tien de Troyes, Robert de Borron și mulţi alţii au fost 
probabil mult mai puţin conştienţi de ceea ce exprimau 
și poate că unii din ei n-au fost deloc; dar puţin importă 
în fond, pentru că, dacă în spatele lor se afla o organizaţie 
inițiatică, primejdia unei deformări datorită incompre- 
hensiunii lor se găsea înlăturată, această organizaţie 
putind să-i călăuzească mereu fără ca ei să-și dea seama 
fie prin intermediul unora din membri, dîndu-le elemen- 
tele de pus în lucru, fie prin sugestii sau influenţe de alt 
gen, mai subtile și mai puţin «tangibile», dar nu mai 
puțin reale, nici mai puţin eficace.“ 9 

Cum se vede, Guenon consideră basmele ca niște rezi- 
duuri ale tradiţiilor esoterice dispărute. Nu s-ar putea 
ține seamă şi de o altă posibilitate? Anume cazul unei 
concomitențe a basmului cu doctrina iniţiatică pe care o 
prezenta mascat, aceasta din urmă fiind rezervată unui 
cerc foarte restrîns, capabil să primească lumina direct, 
primul destinat celorlalţi oameni, care vedeau numai 
umbrele, ca în caverna platoniciană, în măsura gradului 
de permeabilitate a ascultătorului ? „Vouă vă e dat să 
ascultați adevărul de-a dreptul, ceilalţi îl ştiu prin para- 
bole.“ Căci şi basmul și parabola vehiculează influențele 


’ Rene Guenon, „Le Saint Graal“, în : Symboles fondamentauz 
de la Science Sacrée ; Paris, Gallimard, 1962, p. 56. 

spirituale în alt mod, real însă şi el. Coşbuc chintesenţia 
basmul, cu bună dreptate, la Moarte şi Reînviere, la 
Metamorfoză. Or, acesta este specificul definitoriu, ele- 
mentul central: şi esenţial al tuturor religiilor, fără a 
excepta creştinismul. Avem o dovadă în faptul că mitu- 
rile circulau în lumea antică sub formă de fabulă, fără a 
aduce vreun prejudiciu realităţii incontestabile a exis- 
tenţei concomitente a sanctuarelor de la Eleusis, Samo- 
trace, Cumae, Teba şi nenumărate alte locuri, unde reci- 
piendarul realiza tehnic, ritual şi efectiv ceea ce la 
șezători era numai povestit de rapsozi. Am putea spune 
că iniţierea și basmul vehiculau o dublă circulaţie a 
adevărului, una prin circuitul sanguin, celălalt prin limfa 
organismului social. 

Și în basmele românești, elementul esenţial, raţiunea 
suficientă, este Moartea și Transfigurarea. Această simplă 
constatare de fapt postulează și implică în mod necesar, 
precum circumferința centrul ei, existenţa unor sanctuare 
necunoscute în care mitul, despicat pînă la miez, era 
realizat în măduvă de participantul la mister printr-un 
ritual adecvat. Dar vom mai avea de vorbit despre aceste 
lucruri destul de obscure în tenuitatea lor, cu inervaţiuni 
calitative, pe care o simplă reproducere pe hîrtie de calc 
nu e suficientă ca să o fixeze. 


* 


Aceasta fiind natura adincă a basmelor, e normal ca 
în labirintul operei lui Creangă să nu se poată intra și ieși 
decît cu Creanga de Aur în mînă, cu firul Ariadnei în 
cealaltă ; e necesar un răgaz ca să facem cîteva precizări 
asupra acestor simboluri. 

Cititorul român cunoaște Creanga de Aur din romanul 
cu acelaşi nume al lui Mihail Sadoveanu. Aceia pe care 
i-a îmboldit curiozitatea au mai aflat că sub numele de 
creanga de salcîm se află una din tainele masoneriei. Și 
pentru ca să nu lipsească profanarea nici aici, Creanga 
de Aur servește de emblemă celei mai importante părţi 
a operei lui J.G. Frazer (The Golden Bough) în mărgi- 

nita interpretare pe care o dă miturilor, redusă exclusiv 
la fenomenul de primenire a naturii. 

În copiosul volum rezumativ al acesteia, autorul 
reproduce în pagina de gardă o copie după celebrul 
tablou al lui Turner, purtînd același nume. 

„Cine nu cunoaşte tabloul Creanga de Aur al lui 
Turner ? Scena, luminată de lucirea aurie în care imagi- 
nația și mintea divină a lui Turner învăluia, transfigu- 
rînd chiar şi cel mai minunat peisaj natural, este o vedere 
a micului lac pierdut în pădurea din Nenia — «oglinda 
Dianei», cum îl numeau cei vechi. Cine i-a văzut o dată 
apa clipocind calm, într-o vale înfrunzită în colinele 
albane nu-l va mai uita niciodată“ 1°. Lacul apare ca o 
vatră de flăcări apoloniene ; lacul, fiind „oglinda Dianei“, 
devine o licoare a celor doi fraţi gemeni divini, un lac 
androgin, o apă de foc, deci băutura de nemurire. Se vede 
că Turner știa mai multe decît Frazer. 

Cîteva case înconjură lacul ; în primul plan, la stînga, 
o poartă sau o stîncă netezită, verticală, cu nişte ieroglife 
nedescifrabile, care însă trebuie să fi avut un sens pentru 
Turner. 

„În această dumbravă sacră creștea un arbore în jurul 
căruia putea fi văzut furișîndu-se în tot cursul zilei, şi 
poate şi tirziu în noapte, un personaj cu înfățișare ame- 
nințătoare. În mînă ţinea o sabie scoasă din teacă şi 
scruta bănuitor împrejurimile ca și cum în fiecare clipă 
s-ar fi așteptat să fie atacat de vreun dușman. Era preot 
și ucigaș şi omul pe care se străduia să-l zărească urma 
să-l ucidă, mai curînd sau mai tîrziu, şi să deţină sacer- 
doţiul în locul său. Aceasta era legea sanctuarului. Un 
candidat la sacerdoţie nu putea urma în funcţie decît 
asasinîndu-l pe preot, şi, după ce îl asasina își păstra 
funcția pînă cînd era asasinat la rîndu-i de un nou can- 
didat, mai puternic sau mai îndemînatic.“ 1 

Frazer se arată uluit și nu puţin scandalizat de acest 
„obicei barbar“. În realitate, lăsînd sentimentalitatea la 
o parte, e vorba de perpetuarea şi continuitatea neştir- 


10 J, G. Frazer, Creanga de Aur, vol. 1, București, Minerva, 
1980, p. 8. 
11 J. G. Frazer, op. cit., p. 9. 

bită a unei funcțiuni tradiționale. Viul devenea frate de 
sînge cu mortul, printr-o transfuzie mistică. Omoritorul 
moştenea pe predecesorul și pe victima sa, preluînd nu 
numai funcția lui, dar şi agregatul său psihic, cum se 
întîmplă cu tulku-rile tibetane. O vibraţie se perpetua 
prin alternanțe de viață şi de moarte. 

Tot Frazer ne povestește substratul mitic al faptului : 
cultul Dianei a fost instituit la Nemi, de Oreste, care, 
după ce a omorît pe Thoas, regele Chersonezului tauric 
(Crimeea actuală), a fugit cu sora lui, Ifigenia, preoteasa 
Dianei, în Italia, luînd cu el xzoanul Dianei taurice. La 
moartea lui Oreste, osemintele i-au fost duse la Roma și 
îngropate în fața templului lui Saturn, pe rîpa capitolină, 
lîngă templul Concordiei. Ritul sîngeros pe care legenda 
îl atribuie Dianei taurice e familiar acelora care-şi cunosc 
autorii ; orice străin ce debarca pe țărm era sacrificat pe 
altarul zeiței. Dar transportat în Italia, ritul a luat o 
formă îndulcită. În incinta sanctuarului de la Nemi, se 
ridica un anumit arbore, din care nici o cracă nu trebuia 
ruptă. Numai un sclav fugitiv putea încerca să rupă una 
din ramuri. Reușita acestei încercări îi permitea să atace 
pe preot în luptă şi, dacă reușea să-l omoare, domnea în 
locul lui, cu numele de rege al Pădurii (Rex Nemorensis). 

După părerea celor vechi, ramura fatidică era Creanga 
de Aur, pe care Enea, din ordinul Sibilei, a cules-o, înainte 
de a întreprinde primejdioasa lui călătorie în ţara um- 
brelor. Fuga sclavului reprezenta fuga lui Oreste ; lupta 
sa cu preotul era o reminiscență a sacrificiilor omenești 
oferite Dianei taurice. Regula succesiunii prin gladiu a 
fost observată pînă la epoca imperială. 

Cum este indicat să mergi la izvoarele accesibile cele 
mai autorizate ale unei tradiții, recurgerea la Virgiliu, 
autoritate primă privind Creanga de Aur, se impune. Care 
e copacul din care trebuie culeasă ? Cum trebuie culeasă 
și în ce scop e folosită ? Indicaţii de folosire a ei găsim 
în cartea a șasea a Eneidei, unde se descrie coborîrea lui 
Aeneas în Infern, repetînd gestul lui Tamuz, Ghilgameș, 
Orfeu, Ulise, Făt-Frumos, anticipînd gestul identic al 
îndepărtatului, dar autenticului, urmaș şi discipol al lui 
Virgiliu. Dante Alighieri. Firul continuității tradiţionale 
e neștirbit. 

Dar se pune întrebarea : de ce orice cucerire activă 
a cerurilor luminoase, a înălțimilor şi a stărilor supe- 
rioare de fire este condiţionată de o prealabilă coborire 
în întuneric, în abis, în stările inferioare de fire ? Pentru 
că moartea condiţionează reînvierea, pentru că Tod und 
Verklärung (moarte şi transfigurare) constituie un cuplu 
inseparabil cu termeni consecutivi. 

„Cerurile sînt stările superioare de fire ; Infernul, cum 
i-o arată de altminteri numele, cuprinde stările infe- 
rioare ; şi cînd spunem superior şi inferior, trebuie înţeles 
în raport cu starea omenească sau terestră, care e luată în 
mod natural ca termen de comparaţie, pentru că e punc- 
tul de plecare, prin forţa lucrurilor. Iniţierea adevărată, 
fiind o luare de posesiune conștientă a stărilor superioare, 
e ușor de înţeles că e descrisă simbolic ca o ascensiune 
sau ca o călătorie cerească ; dar cineva se poate întreba 
de ce această ascensiune trebuie să fie precedată de o 
coborîre în Infern. Sînt mai multe motive pe care nu 
le-am putea expune complet fără a intra în dezvoltări 
prea lungi, care ne-ar tîrîì departe de subiectul special al 
prezentului studiu ; vom spune numai acestea: pe de o 
parte, această coborire e ca o recapitulare a stărilor care 
preced logic starea umană, determinîndu-i condiţiunile 
particulare și care trebuie să participe la «transformarea» 
ce va să se împlinească ; pe de altă parte, permite mani- 
festarea, după anumite modalităţi, a posibilităților de 
ordin inferior pe care fiinţa le poartă în stare nedevelo- 
pată şi care trebuie eliminate înainte de a-i fi posibil să 
parvină la realizarea stărilor „sale superioare. Trebuie 
observat că nu poate fi vorba pentru fiinţă să se întoarcă 
efectiv la stări prin care a mai trecut; nu poate explora 
aceste stări decît indirect, luînd cunoștință de urmele, 
de direle pe care le-au lăsat în regiunile cele mai obscure 
ale stării umane ; de aceea Infernul este reprezentat sim- 
bolic, ca fiind situat în interiorul pămîntului. Din contra, 
Cerurile sînt realmente stările superioare şi nu numai 
oglindirea lor în starea umană, ale cărei cele mai înalte 
prelungiri nu constituie decit regiunea intermediară sau 
Purgatoriul, muntele pe al cărui vîrf, Dante așază Para- 
disul terestru. Ţinta reală a iniţierii, nu e numai restau- 
rarea „stării edenice, care nu e decit o etapă a drumului 

care trebuie să ducă mai sus, deoarece dincolo de această 
etapă începe în adevăr «călătoria cerească» ; această ţintă 
e cucerirea activă a stărilor supraumane, fiindcă, cum 
Dante o repetă după Evanghelie, «Regnum coelorum vio- 
lenza pate» (Paradiso, XX, 94.), şi aici e una din diferen- 
tele esenţiale care există între iniţiaţi şi mistici.“ 12 

Ţinînd seama de analogia dintre Macrocosm și Micro- 
cosm, Infernul e identificat cu o matrice. Pînă și în psiho- 
logia modernă se află o oglindire deformată și redusă la 
aspectele inferioare ale acestor adevăruri, prin pritocirea 
mlaștinilor din inconștient. Coborirea în Infern are o ase- 
mănare, pînă la un anumit punct, cu acel „regressum in 
utero“ de care se vorbește în psihanaliză, regres urmărind 
sleirea reziduurilor nocive din subliminal, prin punerea lor 
în lumina conștientului. Rezultatul însă este aducerea la 
suprafață a monștrilor al căror habitat normal este bezna. 
Larvele orbite de Creanga de Aur trebuie stîrpite în iad, 
nu dezlănțuindu-le în lumea noastră. Finalitatea adevă- 
ratului voiaj infernal nu e revenirea la starea infantilă, 
mai puţin la cea fetală, ci epuizarea direlor ce le-au lăsat 
în noi, în fiinţa noastră prezentă. Trebuie smulși colții 
Dragonului, nu semănați pe glie, de unde îndată răsar 
ca giganţi. Guenon insistă pe drept asupra faptului că 
este o „recapitulare a stărilor care preced logic starea 
umană“, nu de reactualizarea lor, posibilităţi ce trebuie 
epuizate înainte de a trece la realizarea stărilor supe- 
rioare ; repetăm că nu poate fi vorba, pentru ființă, de 
o reîntoarcere efectivă la stări prin care a mai trecut, ci de 
o luare de conștiință indirectă a urmelor ce ele le-au 
lăsat în regiunile cele mai obscure ale fiinţei umane. 

Reiese că această călătorie în Infern nu e eficace 
decît dacă îi este călăuză lumina „intelectuală“, lucidi- 
tatea neşovăită, fără clipire, sub sancţiune de catastrofă. 
Acest element de continuitate, de permanenţă intelectu- 
ală, e simbolizat de Creanga de Aur, gaj de Înviere şi de 
Nemurire, pentru că menţine în cursul lui descensus In- 
ferni, amintirea şi chiar prezenţa reală a cerurilor lumi- 
noase și a Arborelui Lumii. 


12 Rene Guenon, „L'6soterisme de Dante, Paris, Gallimard, 
1957, p. 46—47. 

Guenon atrage atenţia, că e foarte contestabilă identi- 
ficarea Crengii de Aur, cu cirja sau cu varga, care sub 
forme diverse, se întîlnesc în general în simbolismul tra- 
diţional, adăugînd notă: ar fi mult mai just să fie asi- 
milată Creanga de Aur cu viscul druidic, cu ramura de 
salcîm din unele rituri de iniţiere, fără a mai vorbi de 
ramurile de finic de la Florii, „chezășşie de înviere şi de 
nemurire“. 13 

Cum  reaminteam, Virgiliu povestește coboriîrea lui 
Enea în Infern, în cartea VI din Eneida. Înainte de a se 
încumeta, eroul consultă pe Sibila din Cumae care-l în- 
vaţă : 


„Dacă ţi-i dorul atît, dacă rivna-așa mare ţi-e-n suflet, 
Ca să străbaţi ale Stixului bălți şi, de două ori, negrul 
Tartar să-l vezi, dacă-ți place să-ncerci o nebună ispravă, 
lată ce e de făcut mai întîi. O crenguţă de aur 

— Varga mlădie şi frunzele — arbor stufos o ascunde 
Şi-i închinată Junonei din iad; pe aceasta, dumbrava 
Toată-o acoperă, umbre o-nchid în adîncuri de vale. 

Nu este dat să pătrunzi a pămîntului tainiță-afundă, 
Fără-a-i culege-nainte copacului rodul de aur. 

Să i se-aducă aceasta ca dar, Proserpina cea mîndră 

A hotărît. Şi crenguţa de-i ruptă, o alta răsare, 

Și ea de aur, frunziș la fel căpătînd ca podoabă. 

Cat-o cu grijă pe sus, cu ochii, și-odată găsită, 

Ia-o cu mina pios, căci ușor şi de voie-ți urmează, 

Dacă ursita te cheamă : altfel, cu puterile toate 

N-o poţi înfrînge, cu fierul cel aspru n-ajungiao smulge.“ ît 


Proserpina, soţia lui Pluton, este regina Infernului, 
dar caracterul și misiunea ei sînt mult mai complexe 
decît o indică titulatura. Fiică a lui Jupiter şi a lui Ceres, 
mamă universală a vieții în lume, a grînelor, a întregii 
vegetații, ea a fost răpită, pe cînd culegea flori cu prie- 


13 Rene Guénon, Symboles fondamentaux de la Science Sacrée, 
Paris, Gallimard, 1962, p. 213. 

14 Publii Vergilii Maronis, Opera omnia, Paris, Ed. J. A. 
Amar, Lefèvre Bibliopolam, 1838, p. 275, v. 133—148. Cităm textul 
în trad lui D. Murărașu. 

tenele ei, de Pluton, care şi-a făcut-o soție. De atunci, ea 
domnește în Hades, dar tocmai de aceea e însufleţitoarea 
extremităților îngheţate ale lumii. Acolo unde scrie pe 
portal, „Lasciate ogni speranza“, ea este încă ultima spe- 
ranţă, pentru vremurile cînd timpul se va stinge şi el. 
Se urcă o parte a anului în Olimp, pentru a-şi reînnoi 
forțele la izvor. A oferi, cum spune Virgiliu, Proserpinei 
Creanga de Aur, înseamnă a te legitima, a-i dovedi că 
te-ai cufundat în Infern pentru catharsis, de bună voie, 
nu damnat, nici condamnat, că firul de aur al Continui- 
tăţii e între degetele tale, vestigiu al Cerurilor ; atunci și 
numai atunci, „îngrozitoarea Persefonă“, cum îi spune 
Homer, devine Fleusinia, Prea Milostiva, iar purtătorul 
ramurii de aur devine fiul ei adoptiv. Ea îl întoarce spre 
lumină, „a rivider le stelle“ (spre a revedea stelele), ulti- 
mul gest al lui Dante în Infern, în momentul cînd Flo- 
rentinul revede Tăria. Aurul Crengii e o specificare a au- 
rului solar. Între creangă și soarele spiritual se toarce un 
fir noetic fără ştirbire, care este firul Ariadnei, continui- 
tatea Intelectului unind multiplicitatea și diversitatea stă- 
rilor de Fire prin centrul lor. Așa că putem răspunde, mai 
precis, la întrebarea ce este Creanga de Aur: este Uni- 
citatea în multiplicitate, dira pe care o adulmecă copoiul 
pe urma vînatului sacru ; mai existenţial şi.mai pregnant, 
este nostalgia începuturilor, Dorul totdeauna prezent, 
luat în sensul lui cel mai înalt și mai adînc; este acea 
tendinţă polară care împinge pe Feţii-Frumoși pe o linie 
îngustă spre finalitatea lor, călăuziţi în sensul de direcţie 
ce-l au ca păsările migratoare spre tărîmul nevăzut, 
Acesta este aspectul psihic și existenţial al Crengii de 
Aur şi cine o slujeşte cu credinţă pînă la capăt, o de- 
pune în mod necesar la picioarele Proserpinei chiar sub 
înfățișarea vreunei Ilene Cosinzene. 

Aici, exemplificările acestei nostalgii bazale sînt ar- 
gumentele cele mai convingătoare. Iată două : 


„Trecu dealuri, văi, colnice, străbătu păduri întunecate 
și de picior neumblate, dete prin smircuri şi lăcoviște. 
Se frămiînta cu firea voinicul, cerceta, căuta, întreba; dar 

nici o ispravă nu-mi făcea. Cu inima înfrintă, cu sufletul 
zdrobit de mîhnire şi cu dogorul dragostei într-însul, umbla 
ca un smeu şi ca un leu paraleu, dar toate în deșert. Une- 
ori îl bătea gîndurile să-şi facă seama singur, să se dea 
la rîpă, ori să-şi sfarme capul de colții de piatră de prin 
munţi ; dar parcă îi spunea inima că odată, odată, o să se 
sfirșească toate necazurile sale şi deodată își venea în sine şi 
se punea din nou pe drum, mai cu hărnicie şi mai tare în 
credinţă, că cine caută cu amănuntul și cu stăruință trebuie 
să găsească și gîndul să și-l izbindească“. (P. Ispirescu, 
Zina Zinelor) 


Acesta este simbolul direct al Crengii de Aur. E ele- 
mentul unificator al dispresiunii, e talismanul, legitimația 
pe care o arăţi lui Charon, dar şi celor mai înalți îngeri. 
În pădurea sălbatică și întunecată a fiinţei noastre (la 
selva oscura dantescă), în mlaștinile ei. proliferează ne- 
istovit prin sciziparitate șerpii şi balaurii păcatului, ai vi- 
ciului, ai împrăștierii, dar în mijlocul ei se află arborele 
opac şi el, dar adăpostind, după spusa lui Virgil, între 
crengile stufoase ramura de aur, terminus-ul, dîra, oglin- 
direa în lumea noastră interioară a Arborelui Lumii ; ea 
ne deschide o cale prin pădurea blestemată, în care ne 
pîndesc cele trei fiare dantești : leul, linxul și lupoaica, 
pădure pe care Creangă o descrie cu înfiorare : 


„Și cînd ciocîrlanul pe jos, cînd drumeaţa pe sus; cînd 
ea pe jos, cînd el pe sus. Şi cînd biata drumeaţă nu mai 
putea nici pe sus, nici pe jos, atunci îndată ciocirlanul o 
lua pe aripioarele sale şi o ducea. Şi tot așa mergind cei 
încă un an de zile, cu mare greutate şi zdruncin, au tre- 
cut peste nenumărate ţări și mări şi prin codri și pustietăţi 
așa de îngrozitoare, în care fojgăiau balauri, aspide veni- 
noase, vasiliscul cel cu ochi fărmăcători, vidre cu cite 
douăzeci şi patru de capete și altă mulţime nenumărată 
de gingănii și jigănii înspăimintătoare, care stăteau cu gu- 
rile căscate, numai şi numai să-i înghită ; despre a căror 
lăcomie, viclenie şi răutate nu-i cu putință să povestească 
limba omenească.“ (Povestea Porcului) 

Aici Creanga de Aur e reprezentată de furca, de viîr- 
telnița, de tipsia cu cloșca cu puii de aur dăruite ei de 
cele trei surori, Sfînta Miercuri, Sfînta Vineri și Sfînta 
Duminică, daruri supranaturale prezente în viermuitul 
naturii. 

Și exilată în mijlocul unei omeniri sordide, găsim 
Creanga de Aur în sorcova purtată ca o ramură înflorită, 
oferindu-se să ne conducă din capătul unui an în prima 
zi a celui nou. 

În alte basme, Creanga de Aur se înfăţişează ca o 
„cosiță de aur“ a Ilenei Cosînzene. Întrebîndu-și calul 
năzdrăvan, Galben de Soare, dacă s-o lase sau să o ia, 
auzi răspunsul : 

„De o vei lua te vei căi; de nu o vei lua, iarăşi te 
vei căi ; dară mai bine să o iei.“ 

A 
* + 


Creanga de Aur, care creşte dintr-un copac întunecat 
este deci la rîndul ei tot un arbore, dar fără rădăcini te- 
lurice, ca și viscul druizilor. Și aceasta este principiala ei 
caracterizare : lipsindu-i rădăcinile, îi lipsesc elementele 
titanice, asurice, infernale și se înțelege de ce înaintea 
ei se deschide poarta iadului, căruia şi lui îi reamintește 
că e o posibilitate divină. De aici precauţiile cu care 
druizii culegeau echivalentul ei, viscul, de pe stejarul 
sfînt. Îl desprindeau cu o seceră de aur, într-o anume 
noapte a anului, culegîndu-l într-un ştergar de mătase. 

Cum am mai spus, Creanga de Aur e o legitimaţie 
pentru cine o posedă, o pecete, o stea în frunte, firul 
de continuitate între stări de fire ierarhizate. Reflexul 
temporal al acestei continuități, este perpetuitatea unei 
funcțiuni tradiţionale de-a lungul veacurilor. Chiar în 
romanul cu același nume al lui Sadoveanu, Kesarion 
Breb preia Creanga de Aur şi funcțiunea de la predece- 
sorul său şi devine astfel, „ultimul Dekeneus“. 


* 
$ * 


Merg agale prin livezile Persefonei ca să nu sperii 
vînatul, fără grabă spre ținta indicibilă, fiindcă drumul 

cel mai scurt spre centru este spirala. Vom mai întîrzia 
la Creanga de Aur, privind cu coada ochiului, departe 
spre orizont. 

Versiunea cu cele mai multe detalii şi descrieri ale 
„Crengii de Aur“, din cele ce ne-au fost accesibile, am 
găsit-o în basmul lui P. Ispirescu: Cele douăsprezece 
fete de împărat și Palatul fermecat. 

Atunci, cînd odată era niciodată, se afla un ciobănașş 
într-un sat, orfan de părinţi, care-și ferea finalitatea, an- 
telehia în cuibul simplicităţii ; „se arăta prostănac“ spu- 
ne Ispirescu şi ceilalți îl porecliseră „căscăundul satului“. 


„Într-o zi de primăvară, ostenit fiind tot umblînd după 
vaci, se dete la umbra unui copaci mare și stufos şi 
adormi. Își și alesese, vezi, loc pentru așa ceva. Era o vil- 
cea împodobită cu fel de fel de floricele, toate înflorite, 
de păreau că dă ghies omului să treacă printre ele. Ceva 
mai cît colo, era un piriiaș, a cărui obiîrşie venea dintr-un 
şipot de apă ce ieșea din coasta unui deluleţ, șerpuia priz- 
tre brusturi şi alte buruieni pe unde-și făcuse loc şi su- 
surul apei parcă te îndemna la somn. Copaciul sub care 
se adumbrise era măreț, parcă se lupta ca ' să ajungă 
la nouri. Printre crăcile lui întinse, se giugiuleau păsă- 
relele şi-şi făceau cuiburi: numai ascultind cineva ciri- 
pirile lor, se 'aprindea într-însul focul dragostei. Desișul 
frunzelor sale făcea o umbră de parcă rămineai la ea 
(expresie bizară, „de parcă te scufundai în ea“? n.n.). Bag 
de seamă, nu era așa de căscăund flăcăul acesta...“ 


Dacă basmul are numai un sens literal, ne între- 
băm cu cît se arăta mai deștept văcarul, dacă se punea 
la umbra unui copac, lucru ce ştia să-l facă și o vită? 

Hiperbolismul descrierii face din copac „Arborele Lu- 
mii“, identic cu acel descris de Virgil în Eneida, c. VI. 
În coroana lui se cuibăresc păsărelele care simbolizează 
stările îngerești de fire, cum o spune Mundaka Upani- 
şad, ca și copacul dat în pildă lui Hristos (în Matei, 
XIII, 31—32). Focul dragostei pe care cîntecul lor îl 
deștepta în ciobănaș se identifică cu misteriosul „Amor“ 
al Fedeli-lor d Amore, năzuinţa ireversibilă de a ajunge 
la ramurile de sus ale Arborelui Lumii, adică la Liberare. 

Din Arborele Lumii iese întotdeauna, în simbolul tradi- 
tional şipotul cu Apă Vie complementar cu el. Susurul 
apei îndeamnă la somn pentru că e o incantaţiune, un 
cîntec de leagăn, care pune pe ascultător în stare se- 
cundă. 

Ciobanul adormi sub tulpina copacului și visă (visul 


se repetă de trei ori) că venise la dînsul 
„o zină, mai frumoasă decit toate zînele din cer şi de pe 


pămînt şi-i zisese să se ducă la curtea împăratului locului 
aceluia...“ 

E ceea ce se numește în limbaj tehnic inițiatic „deş- 
teptarea“, pe care o poate face numai o fiinţă transcen- 
dînd lumea noastră şi atunci cel deșteptat devine sin- 
gurul „veghetor“ într-o omenire toropită și amorţită de 
efluviile pămîntului. 

„Căscăundul“ își ia rămas bun de la stăpiînă-su, se 
duce la curtea împărătească, unde se bagă argat la gră- 
dină. 

„Pe lingă celelalte trebi grădinărești, slujba lui de că- 
petenie fu ca să facă cîte douăsprezece mănunchiuleţe de 
flori şi în fiecare dimineaţă să le dea la cele douăsprezece 
domnițţe, fete ale împăratului, cînd vor ieşi din casă spre 
a se plimba prin grădină.“ 


Pentru a lămuri de la început ce se ascunde sub fap- 
tul divers şi anodin al slujbei de grădinar, reamintim că, 
în mod necesar, orice grădină şi mai ales cele din fa- 
bulă, sînt o oglindire, o prelungire a Grădinii Raiului, 
prototip firesc al celorlalte, pentru că e centrul stării de 
fire în care ne aflăm, iar grădinarii se identifică cu Ma- 
rele Grădinar. lată lămuriri dintr-una din rarele cărți de 
importanţă esoterică din secolul nostru, Der Engel vom 
Westlichen Fenster de Gustav Meyrink. 15 

Personajul principal vizitează o colecție particulară 
de arme vechi. Un toc de catifea era gol, dar o ţidulă dă- 
dea lămuriri despre arma lipsă. E vorba de un virf de 
lance, care se arată a fi, în cursul romanului, un substi- 


15 Gustav Meyrink, Der Engel vom  Westlichen Fenster, 
Bremen, Karl Schiineman, 1927. 


25 


tut al lăncii Graalului. Era lancea invincibilă a lui Hoel 
Dhat, vechi prinț de Wales. El o căpătase cu ajutorul 
farmecelor albelfilor (die Weissalben), servitori ai unei 
fraternităţi invizibile, numiţi „Grădinari“ care conducea 
destinele omenirii. 

Deci unul din numele cele mai vechi, dacă nu cel 
mai vechi al conducătorilor oculţi ai omenirii era acela 
de Grădinar. Adam era, după porunca expresă a lui Dum- 
nezeu, Grădinarul Raiului. Hristos a apărut ca grădinar, 
după înviere, sfintelor mironosițe. Oricine cucereşte 
Creanga de Aur este și grădinar prin forța lucrurilor. 
Ciobanul devine Grădinar prin consacrarea și porunca 
reiterată a zînei. Slujba lui principală, care arată că nici 
în sensul literal al basmului nu era un simplu argat, con- 
sta să culeagă flori şi să facă bucheţele pentru cele 
douăsprezece fete de împărat, omagiu zilnic al grădinii, 
în sensul aproape feudal, cercului celor douăsprezece 
constelaţiuni zodiacale în răsfrîngerea lor hominală. 

Un împărat, un palat, o grădină, o coroană perfectă 
în zodiacul împărătesc, într-un cuvînt perfecțiunea. To- 
tusi e ceva putred în împărăție ca şi în Danemarca lui 
Hamlet, în amîndouă cazurile, tirania unei feminități 
deviate. 


„Aceste domniţțe erau ursite să nu se poată mărita pînă 
nu se va găsi cineva care să le ghicească legătura ursi- 
tei lor şi să facă pe vreuna din ele ca să iubească pe 
cineva. Ursitele lor le dăruise cu patima jocului. Erau ne- 
bune după joc şi pe fiecare noapte rupeau cîte o pereche 
de conduri de mătase albă dănţuind. 

Nimeni nu ştia unde merg ele noaptea de joacă. 

Împăratul se luase de gînduri cu atîta cheltuială pe con- 
durii fetelor și pentru inima lor de ghiaţă.“ 


Cămara lor era încuiată cu nouă uși de fier, cu nouă 


lacăte mari. 
Unsprezece peţitori se prezentaseră pentru pază. Pînă 
a doua zi dispăreau fără urmă. Mai lipsea al doispreze- 


celea, ca să se împlinească numărul fatidic. 

Într-una din nopţi, văzu iar pe zîna din vîlceaua cu 
flori care-i porunci : 


„— Să te duci în unghiul grădinii cel despre răsărit; 
acolo vei găsi doi pui de dafin, unul cireșşiu, altul tran- 
dafiriu ; alături cu dînşii vei găsi o săpălugă de aur, o 
năstrapă tot de aur şi un șştergar de mătase. Să iei acești 
pui de dafin, să-i pui în două ghivece frumoase, să-i sapi 
cu săpăluga cea de aur, să-i uzi cu năstrapa de aur, să-i 
ștergi binișor cu ștergarul cel de mătase şi să-i îngrijeşti 
ca pe lumina ochilor tăi. Cînd vor crește și se vor face ca 
un stat de om, orice vei cere de la dinșşii ţi se va do- 
bîndi tocmai pe tocmai.“ 


(A se observa asemănarea cu ritualul druidic de culegere 
a viscului.) 

Grădinarul împlini întocmai acest rit vegetal și cînd 
dafinii fură de un stat de om, îi rugă: 


„Dafine, Dafine, 
Cu săpăluga de aur săpatu-te-am 
Cu năstrapa de aur udatu-te-am 
Cu ștergar de mătase ştersu-te-am 
Dă-mi mie darul de a mă face, oricind voi eu, să nu fiu 
văzut de nimeni. 

El rămase buimăcit de mirare, cînd în clipa aceiaşi chiar 
văzu cum se înființează un boboc de floare, cum crește 
de se mărește şi cum se deschide o floare așa de frumoasă, 
de nu puteai să te opreşti ca să nu o miroși. El puse mina 
de o rupse, o luă și o băgă în sîn; vezi că aşa îl învățase 
zina.“ 


Spuneam că e vorba de un ritual grădinăresc. Dovadă 
este îmbobocirea, creșterea cvasi-instantanee a florii : ri- 
tul suprimă timpul. Grădinarul însumează floarea în or- 


ganismul său prin miros, care este calitatea sensibilă a 
elementului său propriu, pămîntul. Or, Dafinul nu este 
altceva decît laurul, vegetalul lui Apolo, cu care Grădi- 
narul se identifică prin împărtășanie olfactivă. Impor- 
tanța considerabilă a faptului se va vedea. 

Seara, un principiu solar nevăzut întovărășea pe cele 
douăspreze fete lunare cînd coboriră prin duşumeaua din 
camera lor, deschisă de o lovitură de picior a fetei mai 
mari. Ajunseră într-o lume subterană la o grădină îm- 
prejmuită cu un gard de aramă, rădăcină și replică sub- 
terană a grădinii de sus. Fata mai mare iar bătu din pi- 
cior și poarta se deschise. Cînd păși grădinarul în ea, 
călcă din greşeală pe rochia fetei celei mai mici, ceea ce 
e un vestigium pedi, o călcătură, o dîră solară în această 
lume matricială, de feminitate orgiastică, de elaborare a 
germenilor. 


„Trecură printr-o pădure cu frunzele de argint, trecură 
prin alta cu foile de aur, trecură prin altă pădure cu frun- 
zele numai diamanturi și pietre nestemate, care sclipeau 
de-ți luau ochii şi ajunseră la un eleșteu mare. 

În mijlocul acestui eleșteu se ridica un dîmbuleț și pe 
dinsul nişte palaturi cum nu mai văzuse el pînă atunci.“ 


Grădina minunată, încinsă cu un zid de aramă, cu 
cercuri concentrice făcute din păduri de argint, de aur, 
de diamant ; centrul era un eleşteu cu o insulă pe care 
se înălța un palat : centrum în trigono centru. 


„Și cu aşa meșteșug era făcut, încît cînd te urcai în el, 
ti se părea că te pogori, iar cînd te dedeai jos din el ţi 
se părea că te urci. 


O lume inversată, oglindire răsturnată a celei de sus. 
Tot așa Dante, sub conducerea lui Virgiliu, se coboară pe 
spinarea păroasă a lui Lucifer, „își duse capul unde erau 
picioarele“ (expresie ce se găsește aidoma în basmele 
românești) şi pe cînd credea că se coboară, în realitate 
se urca spre suprafaţa pămîntului, a rivider le stelle. Ne 
aflăm în centrul pămîntului unde toate raporturile se 
inversează. 

Douăsprezece luntrișoare trecură pe oaspeţi în insulă ; 
în luntrea fetei mai mici, se urcă grădinarul. 


„Cum ieșiră la celălalt mal al eleșteului, se auzi o mu- 
zică care, vrind, nevrind te făcea să dănțuieșşti. Fetele 
se repeziră ca fulgerul, intrară în palat și se puseră pe 

joc cu flăcăii care le pindiseră şi jucară, şi jucară, plină 
ce li se sparseră condurii.“ 


Frază semnificativă, care arată că spargerea condu- 
rilor nu era un accident, ci o sleire, simptomul că ritul 
orgiastic fusese bine dus pînă la capăt, cam la fel cu 
fata de împărat care nu a ajuns la Mînăstirea de Tămiie 
pînă nu și-a tocit opincile de fier. 

Se vede deci, cum spuneam, că avem de-a face cu un 
ritual orgiastic, cum au existat atîtea, din cele mai vechi 
timpuri pînă astăzi, cu un sacerdoţiu feminin deviat, care 
cufundase grădina, la nivelul rădăcinilor ei, un regressum 
in utero macrocosmic. Nu e vorba deci de Agartha, de 
tărîmul nevăzut, propriu-zis, ci de Hades (nu spun iadul, 
cele două termene nu se confundă) de o sferă a rădăci- 
nilor, de un plan lunar, amîndouă simboluri feminine. 
Grădinarul cu floarea de Dafin, de Laur, în mînă se iden- 
tifică prin natură cu Apollo, cu misiunea poruncită de a 
desface un nod de vrăji lunar și nocturn. Vîrtejul orgias- 
tic se termină cu un ospăț. 


La întoarcere, flăcăul smulse o ramură din pădurea 
de argint. Tot codrul vui, fără ca o frunză să se clin- 
tească. E una din caracteristicile manifestărilor paracle- 
tice : 


„„„un freamăt puternic se făcu atunci în toată pădurea 
ca de o furtună ce vine întărîtată asupra copacilor; şi 
totuşi nici o frunză măcar nu se mișcă din loc, ba nici 
nu se clătină ca de o adiere de vînt barim.“ 


De ce luă băiatul crenguţa la întoarcere ? Pentru că e 
vorba de o realizare descendentă, de readucere la lumină a 
celor ocultate. Dovada o fac cele ce urmează. 


„A doua zi argatul de la grădinărie, cînd dete mănun- 
chiurile de flori fetelor împăratului, ascunse cu meșteșug 
rămurica ruptă în mănuchiul fetei cele mai mici,“ 


adică își arată împuternicirile și drepturile de a se purta 
cum făcea; Creanga de Aur e în adevăr o legitimaţie 
pentru a intra şi ieși din anumite locuri. 

Același lucru se întîmplă și în serile următoare, cu 
deosebire că grădinarul rupe o crenguţă de aur, de dia- 
mant, pe care le pune în buchetul fetei mai mici. 

Băiatul se duse iar la Dafin : 


„Dafine, Dafine ! 

Cu săpăluga de aur săpatu-te-am 

Cu năstrapa de aur udatu-te-am 

Cu ştergar de mătase ștersu-te-am 
Dă-mi minte şi procopseală de fiu de domn şi împărat“ 

Ca şi în celălalt rînd, un boboc de floare încolţi, crescu 

și se deschise o rujă minunată. El luă floarea şi o băgă 
în sîn. Odată căzură de pe fața lui arsurile de soare și îi 
rămase chipul curat şi luminat, ca şi cînd atunci îl făcuse 
mă-sa (a doua naștere n.n.). Simţi că în creerii lui se pe- 
trece un ce de care nu-și putea da seama. Dară văzu că 
începe a judeca altfel decit judeca el pînă acuma. Pasă- 
mi-te se ascuţise la minte. Și tot deodată se pomeni îm- 
brăcat cu nişte haine ca ale fiilor de împărat și de domn.“ 


E unul din rarele basme în care se arată limpede că 
realizarea iniţiatică, sub orice formă simbolică de isprăvi 
exterioare s-ar învălui, e în realitate și înainte de toate 
o realizare spirituală în domeniul intelectual. Împlinirea 
facultăţilor grădinarului nu este o creaţie „ex nihilo“, 
ci o trecere de la potenţă la act a ceva virtual şi pre- 
existent. 


„Atunci se duse la împăratul şi ceru și dînsul să pă- 
zească fetele într-o noapte.“ 


Cu el se împlineşte numărul fatidic doisprezece. Se 
duse de data asta în palatul vrăjit în calitate de oaspete 


agreat. 


„„„jucară pînă de spre ziuă apoi se puseră la masă. I 
se aduse şi lui băutura din care băuseră toţi care veni- 
seră înaintea lui, băutură care trebuia să-l facă a-şi pierde 
minţile și simţirea, băutură care să-l piarză și pe dinsul ca 
și pe ceilalţi. 


30 


Atunci unde își întoarse niște ochi lăcrămoşi şi plini 
de focul dragostei ce-l mistuia ; şi zise cu grai duios domni- 
ței celei mici : 

— Vrei tu? căci eu mă pierz pentru dragostea ta dacă 
ai aşa inimă de ghiaţă. 

— Nu, n-am inimă de ghiaţă; focul dragostei tale mi-a 
încălzit-o, răspunse ea. Nu bea. Mai bine să fiu grădinăreasă 
cu tine, decît fată de împărat. 

Cum auzi aşa, el aruncă băutura la spate şi mai apro- 
piindu-se de dinsa, îi mai spuse: 

— Să n-ai grijă Măria Tu, că grădinăreasă n-ai să fii 
o dată cu capul“. 


Pygmalion a reînsufleţit statuia. 


„Toţi cei de faţă auziră vorbele lor. Puterea farmecului 
se zdrobi şi toți cu totul se pomeniră în palatul împăratu- 
lui. Palatul cel fermecat pieri ca o nălucă, ca şi cum n-ar fi 
fost pe lumea asta.“ 


Împăratul dădu pe fata cea mică grădinarului, iar pe 
celelalte unsprezece peţitorilor dezvrăjiți. 

Basmul se găsește în categoria aceea de mituri care 
reamintesc de epoca ciclică în care era dezlănţuit în 
lume un sacerdoţiu feminin degenerat, fără compensarea 
unui sacerdoţiu masculin şi căruia, zice-se, i-a pus capăt 
Parasu-Rama, al șaselea Avatara ; în același timp a exter- 
minat pe kșatriya revoltați; deviaţiunile erau pesemne 
concomitente și solidare. 

Spuneam că fetele închipuie ciclul zodiacal, sub aspect 
uman. Faptul că la masă, Grădinarul zvîrle băutura din 
cupă la spate, ne face să credem că fata cea mică a îm- 
păratului este floarea constelaţiei Vărsătorului din mu- 
tațiile bruște ale Metamorfozei. 

Tot basmul arată miracolele Crengii de Aur care con- 
duce pe Grădinar de sub copacul mare pînă la hieroga- 
mia finală, de-a lungul unui fir de aur, floarea de aur 
apărînd sub diferite aspecte. 

Faptul că ultima pădure e de diamant, adică pur mi- 
nerală, arată că basmul se referă la un sfîrşit de ciclu, 

pentru că se trece de la simbolismul vegetal al Paradisu- 
lui terestru incipient la simbolismul mineral final al Ie- 
rusaiimului Ceresc. Creanga de Diamant e Vajra hindusă, 
fulgerul lui Zeus, care omoară și învie. 

Creanga de Aur apare implicit, iar Făt-Frumos sub 
înfăţişarea de Grădinar, mai exact, avînd în vedere ex- 
cepționala importanţă a simbolului, Grădinarul apare sub 
ipostaza lui Făt-Frumos și în alte basme ale lui Ispi- 
rescu. Două sint identice în miezul lor şi se urmează în 
colecţie, Făt-Frumos cu părul de aur şi Făt-Frumos cel 
rătăcit. 

Fiind în afară de subiectul strict al lucrării noastre, 
nu vom studia în detaliu aceste remarcabile basme. Din 
perspectiva ce ne interesează, vom menţiona că Făt-Fru- 
mos ajunge grădinar la curtea unui împărat care avea 
trei fete. De trei ori distruge grădina sub galopul calu- 
lui, adică sub vîntul Duhului și de trei ori o reface mai 
frumoasă, cu o progresivitate indicată de cele trei rîn- 
duri de haine purtate ad-hoc, veşminte furate de la zîne ; 
într-o versiune, haine de aramă, de argint şi de aur; 
în alta, cu cîmpul cu florile, cu cerul cu stelele și cu 
soarele pe piept și doi luceferi pe umeri ; veșminte func- 
tionale, odăjdii cosmice, care arată ce era în adevăr gră- 
dina. 

De Creanga de Aur nu e direct vorba, dar s-ar putea 
să fie indicată  aluziv, fie de părul de aur al lui Făt- 
Frumos, ascuns sub o bășică, fie de bucheţelele de flori 
date fetei mai mici a împăratului, din ce brumă mai 
rămăsese din cele nestricate de cal, fie din cele trei rîn- 
duri de veșminte minunate. Creanga de Aur e un fir de 
continuitate prin toate lumile ; poate să apară sub cele 
mai neașteptate deghizări. Unui vid îi urmează un plin 
și, în aceleași haine, Făt-Frumos învinge în trei bătălii 
pe dușmanii împăratului. După aceea se întoarce la so- 
ţia lui, amâîndoi pitiți într-un bordei pe care se azvirleau 
lăturile curţii, dar care ascundea un palat subteran, sim- 
bol exact echivalent cu bășica de porc care-i acoperea 
părul de aur. La sfîrşit tot ce era ascuns devine mani- 
fest, cum e socoteala în basme. 

Regăsim Creanga de Aur, în strînsă legătură cu Mag- 
num Opus arhitectural, în alt basm al lui Ispirescu, Fiul 
Vînătorului, cu numeroase tangente privind alte enigme 
ciclice. De aceea, nodul trebuie desfăcut cu mari precauţii 
ca să nu se rupă aţa. 


„A fost odată un vinător foarte meșter. El își pusese 
de gînd a scoate din fiul său un vinător de să se ducă 
vestea ; dară n-avu parte să-şi împlinească pofta inimii, 
căci muri, rămînind fiul său mic.“ 


Tatăl dorește să transmită fiului meseria lui, fapt 
obişnuit în societățile tradiţionale, cînd breslele erau 
ereditare. 

La fel cu celelalte meserii, știința vînătorească era o 
tehnică iniţiatică, cu coloratură cosmologică, dar cu posi- 
bilitatea de transpuneri metafizice. Începutul, temeiul 
şi finalitatea practicilor ezoterice artizanale, erau. stabi- 
lirea unei circulații a sîngelui în omul universal, vie şi 
compensatorie, pentru a asigura omogenitatea fără hiatus 
a organismului acestuia. În virtutea analogiei dintre Ma- 
crocosm şi Microcosm, această desăvirşire se răsfrîngea 
şi asupra artizanului. 

Simbolismul gestului vînătoresc este dintre cele mai 
înalte, relativ ușor de recunoscut. În sensul imediat, pro- 
curarea hranei e urmată de o asimilare a substanței cos- 
mice, în forma unei împărtășşanii. Prototipurile angelice 
ale animalelor jertfite, morfisme ale Omului Universal, 
se sacrificau în ipostazele lor fizice, pentru reîntoarcerea 
lor în modelele lor divine de unde au purces, prin inter- 
mediul omului, central în starea lui de fire. Se sfinţesc 
astfel cuvintele lui Dumnezeu, care poruncise lui Adam 
să le dea nume 16, adică să le scoată din indistincția sub- 
stanţei în distinctivitatea existenței. Prin hrana pe care 
i-o procură ambianța, Adam recuperează ce a creat în 
mod secund și odată cu aceasta scoate sufletul animalu- 


16 Facerea, II, 19—20. 

lui ucis din ciclul de foc, mîntuindu-l sau chiar eliberîn- 
du-l. Nu trebuie să uităm nici o clipă, că acest gest se 
înscrie într-un circuit fără sfîrșit al substanţei univer- 
sale. 

Legătura dintre vînător și vînat e aceea dintre Cu- 
noscător şi Cunoscut. Cei doi termeni se identifică deci. 
Legătura o face traiectoria săgeţii, care uneşte cei doi 
poli. Vinătorul trebuie să nimerească nodul vital al victi- 
mei. Pentru aceasta, trage mai întii îndărăt coarda arcu- 
lui, își împlîntă simbolic in pieptul lui coada săgeţii, for- 
mînd astfel din semicercul arcului un cerc, apoi îi dă 
drumul colorată de propriul lui sînge subtil, ca să se 
amestece cu sîngele animalului, adevărată frăţie de cruce 
între vînător și vinat. Complementar şi în aceeași clipă, 
și invizibil ca reacție concordantă, îngerul animalului 
vinează pe vinător, atingîndu-l tot într-un punct vital, 
inimă, frunte sau creștetul capului. Traiectoria săgeţii se 
extinde simbolic, deci legitim, pînă la marginea orizon- 
tului. Orizontul devine astfel un semicerc conceptual, vi- 
nătorul fiind pe diametrul acestuia, formînd amîndoi un 
arc macrocosmic, pe care arcul sensibil din mîna vinăto- 
rului este perpendicular. În cazul acesta, din toate punc- 
tele care alcătuiesc vibraţiile Vortexului Sieric Uni- 
versal, pleacă în acelaşi timp cîte o săgeată spre toate 
punctele conceptibile, deci şi prin Zenit unde se află 
„Ochiul Domnului“, „Piatra din Vîrful Unghiului“ a.ca- 
tedralei cosmice. 

De aceea, Fiul Vinătorului va putea deveni Mare 
Arhitect, cum se va vedea în cursul povestirii. 

Reamintim că justa ochire e o metodă excepțional de 
eficace în unele științe tradiţionale pentru obţinerea pu- 
terii de concentrare (Ekagra), fără de care o realizare 
spirituală nu se poate concepe. Se știe ce rol important 
ioacă tragerea cu arcul în școlile budiste Zen. În această 
disciplină, se urmărește înainte de toate un nivel de con- 
centrare în care ochitorul se identifică perfect cu ţinta. 
În acel moment, ochirea materială devine inutilă şi un 
punct este tot aşa de ușor de ochit ca și un zid. Această 
transpunere cerească a unei meserii e firească într-o 
breaslă care-şi are patron cea mai frumoasă constelație 
de pe cer, aceea a vînătorului Orion. E curios că şi fa- 


34 


bula greacă are un iz titanic de revoltă spre deosebire 
de mitul românesc. După o versiune, Orion era un uriaş 
născut din pămînt. Aurora s-a îndrăgostit de el și l-a 
răpit, ducindu-l la Delos. Orion încearcă să violenteze 
pe Artemis, zeiţă siderală și castă prin exce:enţă, sora lui 
Apolon. Isprava se petrecu la Delos, insula stintă a aces- 
tuia, sanctuar hyperborean. Zeița trimise un scorpion care 
îl- înțepă în călcii, locul vulnerabil al Evei și a lui Ahile. 
Scorpionul fu transformat în constelaţiune. Aceeasi fu 
soarta lui Orion. Pesemne, otrava. scorpionului a avut 
o eficacitate catartică. | 

Dar Fiul Vinătorului e și fiul Văduvei; se cunoaște 
importanța acestui simbolism în toate tradiţiile. Orfanul 
are atribute de zeu şi destinul lui incipient tragic condi- 
ționează marele lui destin de mai tirziu. Fără tată, e fiul 
adoptiv al lui Dumnezeu, fără mamă, al Marii Zeite. 

Mama eroului nostru îi ascunde meseria și armele 
tătălui său, ca şi Herzeloide, mama lui Parsifal. În amîn- 
două cazurile, legenda vorbește, în primul rînd, de teama 
mamei ca fiul să nu ia meseria primejdioasă a tatălui. 
Adevăratul motiv e mai adîr.c: extrema repulsie a sub- 
stanţei de a se despărți de copiii ei, în care vede numai 
aspectul lor matern. E o forţă compresivă. În privinţa 
aceasta, putem urca pînă la modele divine, pînă la Gaia 
și Cibele, mama Giganţilor şi a Titanilor și la Soacra cu 
trei nurori. Elementul asuric e din partea mamei, nu din 
partea tatălui și de aici, curiosul fel al eroului de a afla 
adevărul asupra tatălui său. 

Vinător era nu numai Orion, ci şi Zagreus care în- 
seamnă „Vinătorul“, cu augmentativul za. E un aspect 
al lui Dionysos, fiu al lui Zeus cu propria lui fiică, Per- 
sefone ; cu toată paza Cretanilor, cărora le fusese incre- 
dinţat, e surprins de Titanii trimişi de Hera și, într-un 
moment de nebăgare de seamă, sfîşiat şi mîncat de ei. 
Zeus îi trăsni și din cenuşa lor făcu pe oameni, care 
astfel, sînt plămădiţi din substanţă titanică, dar cu o scîn- 
teie olimpică, venind de la Zeus. De aceea, oamenii tre- 
buie să biruie natura lor titanică prin cea olimpică şi 
s-o resoarbă, spunea învăţătura orfică, aşa. cum se realiza 
în mistere, prin retrăirea. pasiunii lui Zagreus. El e Mo- 

narhul Universal, asociat puterii suverane a tatălui său. 
E Anima Mundi, căreia îi asigură perpetuitatea. 

Tot viînător era Nemrod, fiul lui Cuș, descendent din 
Ham, fiul lui Noe. Geneza spune despre el: 


„Cuş a mai născut de asemenea pe Nemrod; acesta a 
fost cel dintii viteaz pe pămînt. 

El a fost vinător vestit înaintea Domnului Dumnezeu ; 
de aceea, se și zice: «Vînător vestit ca Nemrod înairtea 


Domnului Dumnezeu». 
Împărăţia lui o alcătuia la început: Babilonul, apoi 


Ereh, Acad şi Calne din ţinutul Senaar. 


Din ţinutul acela, el trecu în Asur, unde a zidit Ni- 
nive, cetatea Rehebot, Calah.“ !7 


E de reţinut aspectul de constructor al lui Nemrod, 
care avea deci şi un caracter pozitiv cu toată proasta 
lui reputaţie în tradiţia iudeo-creștină, tradiţie nomadă. 
Descendent din Set, al treilea fiu al lui Adam, el însu- 
mează și aspecte cainite, pentru că a ridicat cetăţi, funcţie 
a popoarelor sedentare. Guenon a subliniat ambivalenţa 
lui Set egiptean, fratele lui Osiris. Aceste precizări. erau 
necesare, pentru că eroul basmului românesc este în ace- 
laş timp, vinător și arhitect. 

Am pomenit pe drept de Nemrod, după un text de 
Guenon : „«Namar» în ebraică, <nimr» în arabă, este 
propriu-zis animalul pătat, nume comun tigrului, pante- 
rei și leopardului ; şi se poate spurie, ţinindu-ne numai 
de sensul cel mai exterior, că aceste animale reprezintă 
bine pe «vînătorul» care a fost Nemrod, după Biblie. Dar 
în afară de asta, tigrul considerat într-un sens care nu 
e forțamente defavorabil, este ca și ursul în tradiţia nor- 
dică, un simbol de kșatriya ; și fundarea Ninivei şi a im- 
periului asirian de către Nemrod, pare să fie fost rezul- 
tatul unei revolte a kşatriylor contra autorităţii sacerdo- 
tale caldeene.“ 18 


17 Facerea, X, 8—12. 
18 René Guénon, Symboles fondamentaux de la Science Sacrée, 
cap. Sheth. Paris, Gallimard, 1962, p. 157. 

Fiul Vîinătorului simțea că diferitele meşteşuguri pe 
care le încercase, de altminteri cu succes, nu corespun- 
deau firii lui. Tiînjea după altceva. Atunci, moașa care 
îl adusese pe lume, jucînd în basm un rol mai mult de- 
miurgic, pe cînd mama e creatoare, îl învaţă cum să ca- 
pete armele tatălui său, ceea ce arată că o meserie tra- 
dițională nu se putea împlini decit cu relicvele părintești 
cu caracter talismanic. Anume să-i spuie maică-sii că e 
bolnav şi că nu se va face sănătos decit dacă va suge din 
tîta maică-sii, de sub talpa casei, temă de altminteri frec- 
ventă în basme. Mama are un caracter de rădăcină şi 
nu i se pot obţine anumite taine decit supralicitind carac- 
terul ei bazic, mai ales prin cantitate ; după dictonul sco- 
lastic, materia est signata quantitate. Mama e constrinsă 
să dea din sînul ei armele părintești, relicve calitative. 
Cu ele, Fiul Vînătorului omoară un fildeș (un elefant) 
şi e pirit împăratului că s-a lăudat să aducă oase de 
fildeș, din pădurea fildeșilor, cît să clădească un palat, 
și piei de aspidă cît să ajungă să-l învelească. 

Deși nevinovat, trebuie să împlinească porunca. Sfă- 
tuit tot de moașă-sa, cere împăratului să sece balta din 
pădurea fildeşilor şi să-i aducă o mie de buţi cu vin 
şi o sută de rachiu cu care umple iazul. Fildeșii, nemai- 
putînd răbda de sete, băură din mixtură și căzură morți. 

Isprava vinătorului e eminamente suspectă, pentru 
că elefantul reprezintă în general puterea sacerdotală, 
și vinătorul e un războinic. Denumirea stranie de „Pădu- 
rea Fildeşilor« poate indica o pădure sfîntă. Ganeşa şi 
Skandha sînt fii ai lui Şiva ; Skandha, războinicul, ocro- 
tește meditaţia lui Ganeșa. Vînătoarea din basm este un 
gest caracteristic de kșatriya revoltat (ca şi Nemrod), 
gest poruncit de un împărat și combinat de un fel de ma- 
giciană. | 

Distrugerea elefanților, printr-o narcotizare cu bău- 
turi ameţitoare, care întunecă în primul rînd facultăţile 
„intelectuale“ și contemplative, e un simptom virulent de 
revoltă a kșatriylor, pe care-i reprezintă vînătorul. Tot 
așa zidurile palatului făcute din piei întinse pe fildeşi, 

ca un trofeu de rege african, presupune intervenția unei 
magiciene. Parcă vezi tigve de victime înşirate înfipte 
în pari. 

E curios că cele ce urmează indică o restaurare a or- 
dinii, realizată tot de același personaj nemrodian. Aceasta 
poate indica două posibilităţi : 1) mitul a fost aranjat de 
războinici spre convenienţa lor, ca vinătoarea mistreţului 
alb de la Calydon, tîrziu după eveniment ; 2) anumite re- 
volte „nemrodiene“ au fost în adevăr „rectificate“, prin 
intervenţia directă a Centrului Suprem. E greu de hotărit 
care din ipoteze este aplicabilă în basmul nostru. 


„După citeva zlie îl cheamă iarăşi şi-i zice: 


— Fiu al Vînătorului, mi s-a spus de un oarecine, că 
tu te-ai lăudat că poţi aduce meşteri de la Nedeia Cetate 
să-mi zideşti un palat cum nu s-a mai văzut pînă acum, 
cu oasele astea de fildeș și să-l înveleşti cu pieile de aspidă 
ce mi-ai adus.“ 


Sfătuit de moașă-sa, care pare să reprezinte un sacer- 
doțiu feminin (iarăși un simptom sigur de dominație a 
kșatriylor), cere să i se dea o sută de corăbii cu sare. 

Spre surpriza cititorului, Vînătorul nostru apare în 
rol și misiune de Mare Arhitect. Cele ce urmează, îl arată 
ca pe un argonaut. 


„Acum nu-i mai părea rău de slujba ce-i dăduse im- 
păratul. Bucuria lui era fără margini cînd se văzu pe 
mare, lucru ce nu mai văzuse de cînd îl făcuse mă-sa. Lui 
ii plăcea prea mult să se uite la corăbiile care mergeau 
la rînd ca cocorii (deci în unghi ascuţit, n.n.). Sălta de ve- 
selie, cînd vedea, dimineaţa, că soarele ieșind din poarta 
raiului, se îmbăia în mare mai întîi și apoi își făcea călăto- 
ria pe cer. Cînd vedea razele cele focoase ale soarelui că 
ies din apele mărilor, el se mira cum nu clocotesc apele. 

Seara încă, pe cind luna se gătea și se oglindea în 
apele mărilor, el se pierdea în fel de fel de cugete si 
nu-și putea da seama, de ce lumina lunii era așa de sear- 
bădă și de ce apa părea că e o gheaţă lucie. | 

li plăcea iarăși să se uite noaptea la stele și ar fi voit 
- „să ştie care este steaua împăratului cutare sau a cutărui 

boier ; îi părea rău însă cind vedea cite vreo stea căzind, 
fiindcă știa că atunci trebuie să fi murit acela a cărui stea 
cădea. 

$i stînd astfel pe gînduri, legănat de valurile apelor, 
adormea. 

Acestea si altele, despre care nici prin gînd nu-i ples- 
nise pină ce nu călătorise pe mare, îl făcea să se silească 
a sfirși slujba cît se poate de bine“. 


Am citat acest lung pasaj, cert nu de origine popu- 
lară, ca să arăt, că prin cuvinte simple se poate indica 
everțuarea puterilor contemplative, intelectuale şi de in- 
vestigaţie ale pelerinului prin însuși hagialicul lui. Sub 
cupola cerului și pe întinsul mărilor, viitorul arhitect me- 
dita asupra datelor imediate şi eterne ale lumii, lumina, 
întunericul şi alternanţa lor; asupra stelelor principale 
faţă de dualitatea cosmică. 


„După o călătorie lungă foarte, ajunse la Nedeia Ce- 
tate. Această cetate era vestită foarte pentru meşterii ei 
care învățase meșteșugul de la zine şi nu putea. nimeni 
să intre acolo“. 


Navigaţia cu corăbii se face pe Apele Inferioare, na- 
vigarea cocorilor pe bolta cerului, pe Apele Superioare. 
Cum cocorii merg de la sud spre nord, înseamnă că Ne- 
deia Cetate se află spre Pol. Nu se poate indica mai 
bine ideea că arhitectura sacră nu e de origină umană, 
că își are originea în Cer. În adevăr, termenul românesc 
„Zînă“ desemnează o fiinţă incomparabil mai înaltă decit 
„fée“ sau „fairie“, care nu depășesc nivelul intermediar 
al lumii subtile, pentru bunul motiv că denumirea de 
„Zină“ este femininul de la zeu deci este vorba de o zeiţă, 
deva, entităţi luminoase din paradisurile spirituale. 

Nedeia Cetate, așa cum e descrisă în basm, ca un fel 
de centru al Arhitecţilor, singurii capabili să edifice un 
anumit fel de clădiri, ar putea fi un colegiu suprem al 
celor ce au fost numiţi „Marii Arhitecţi ai Orientului și 
ai Occidentului“. Cele două puncte geografice comple- 

mentare se unesc în Pol, unde se află Nedeia Cetate care 
este la un punct intermediar în drumul spre Paradisul 
Terestru, cum se va vedea. 

De asemenea, e de remarcat că Nedeia este o alite- 
rațiune a Indiei, care, după spusele lui Guenon, nu a 
fost totdeauna ţara indicată cu acest nume, ci s-a aflat 
în preajma Centrului Suprem al lumii ca un fel de aco- 
perire a lui. Or, vom vedea în basm că Nedeia Cetate 
nu e Raiul pămîntesc, ci o etapă spre el, în pribegiile 
Fiului Vinătorului. 

Este interesant că la noi Nedeia nu desemnează nu- 
mai un loc, ci şi un moment al anului foarte important. 
Avem deci de-a face cu un simbolism bivalent, temporal și 
spaţial, altfel spus, spaţializind timpul, ceea ce e într-a- 
devăr treabă de Mari Arhitecti. 

Din lucrarea lui Nicolae al Lupului, Povestiri olte- 
nești (București, Fundaţia culturală Regală Regele Mihai, 
f.a. „La o nedeie pe munte“ p. 175—200, passim.) des- 
prindem următoarele : 

În Oltenia, Banat și Țara Hațegului, se ţineau anu- 
mite adunări, numite nedei. Se adunau oameni din toate 
părţile acelui ţinut, femeile şi fetele îmbrăcau cele mai 
frumoase haine de sărbătoare şi se împodobeau cu po- 
doabele cele mai de preț. Flăcăii urmau călări pe cei 
mai buni şi mai ageri cai ce-i aveau. Rămineau acasă 
numai copiii, babele și uncheșii cei mai neputincioşi. Se 
aduna lume de pe lume, de obicei în jurul unui lac, în 
care uneori, zice-se, se afla ascuns un balaur. În Oltenia 
se află un munte Nedeia Mare, avînd un lac cu acelaşi 
nume. Alături, se găsește muntele Nedeuţa unde se fă- 
ceau din vremi vechi, străvechi, nedei mari, la patru 
ani o dată, cînd anul are cu o zi mai mult. Nedeuţtele 
erau nedei mai mici și se făceau în fiecare an. Amîndouă 
se sărbătoreau în ziua de Siînziene, moștenire tipic pre- 
creștinească. Se încingea hora în jurul lacului, flăcăii fă- 
ceau cunoștință cu fetele, se hotărau însoțirile. Se ținea 
în același timp şi iarmaroc. 

Pe scurt, era un moment al anului, de prefaceri, de 
schimbări și schimburi, de pritoceli, de primenire a ma- 
teriei prime a ținutului aceluia, care puteau ascunde la 
un nivel mai adînc și mai înalt, prefaceri și transmuta- 

țiuni tainice, clătinîndu-se stihiile în noaptea de Sîn- 
ziene, prielnică pentru primeniri şi interferenţe ; totul 
măsurat cu ceea ce se numește în Alchimie, „Arta Ba- 
lanţelor“. 

Deci, pe lingă Nedeia ciclică, esențialmente tempo- 
rală pentru că se sărbătorea la solstițiul de vară, coe- 
xista o spaţializare a ei în adînc, Nedeia Cetate. Pome- 
nesc de ea Ispirescu şi alte tradiţii orale, neculese 
încă. E Nedeia Cetate, cufundată sub muntele cel mai 
sacru din România ; în ea creşte viţa de vie, euharistie 
permanentă ; oamenii cucernici îi aud clopotele la ve- 
nirea serii, cînd apune soarele și răsare luceafărul. Pe 
vremea cînd se petrece basmul lui Ispirescu, Nedeia Ce- 
tate era pe faţa pămîntului, dar de pe atunci inaccesi- 
bilă. Acum s-a scufundat pe celălalt tărîm. 

Nedeia Cetate e spaţializarea, arhitecturizarea unei 
sărbători anuale, deci temporale. De aceea, locuitorii ei 
sînt Mari Arhitecţi, pentru că au realizat cubajul sferei, 
sau cum i se mai spune, cvadratura cercului. Cum săr- 
pătoarea Nedeii e la solstițiul de vară, înseamnă că Ne- 
deia Cetate e un loc unde e veşnic noaptea de Sinziene. 

Și Nedeia spaţială și cea temporală aveau ca scop 
să actualizeze India adevărată, într-un punct din timp și 
spaţiu. 

Adunarea din anul bisect, era în fapt o evocare in- 
conștientă pentru masa poporului (dar nu și pentru cîțiva 
aleși pierduţi în mulţime), a Cetăţii Nedeii, o implorare 
ca să se ridice din nou pe faţa pămîntului, așa cum mu- 
sulmanii iranieni cheamă pe Imamul Ascuns, la săr- 
pătoarea celor doi sfinţi martiri, Hasan şi Husein. Poate 
şi el este în Nedeia Cetate. 


Fiul Vinătorului ajunge deci la Nedeia Cetate, Insula 
Arhitecţilor. Dacă basmele ar fi să aibă, cum e şi firesc, 
un. punct de plecare imediat geografic și naţional, s-ar 
putea spune că e vorba de Insula Albă, astăzi Insula Şar- 


pelui, unde era templul hyperborean al lui Apollo, Zeul 
Arhitect. 

„Fiul Vinătorului, dacă ájunse, se cobori la uscat “și 
voi să intre în cetate ; dară la porţi îl opriră ostașii. Atunci 
el le zise: 

— Duceţi-vă de spuneţi împăratului vostru că am ve- 
nit cu o sută de corăbii cu sare. 

N-apucă să sfirşească bine vorba și să te ţii pirleo! 
Soldaţii într-un suflet alergară şi spuseră împăratului” cele 
ce auziră. 

La ei acolo se sfirşise sarea şi era o lipsă de sare de 
să ferească Dumnezeu“. 


Tinînd seama de importanţa capitală a simbolismu- 
lui hermetic al sării în Arta Regală, acest bizar episod 
trebuie să aibă o semnificaţie specială. Sarea, în Alchi- 
mie (ca de alminteri şi în chimia obișnuită), este un „prin- 
cipiu de ssizabilitate“, ca să întrebuințăm expresia, lui 
Jacob Böhme, sau mai simplu, o „bază“, fără de care 
realizările cele mai uluitoare, pe plan psihic și material, 
ale Alchimiei şi Chimiei, nu se pot „incarna“, ca să ne 
servim, de o expresie echivalentă, nu ar putea trece de 
la virtualitate la act şi s-ar volatiliza pur și simplu. 


Un om este „nesărat“, cînd calitățile lui pozitive şi 
negative definitorii, nu găsesc în primul lui fond un fi- 
xativ, rămînînd ca o placă fotografică nedevelopată. Vor- 
bind în termeni de breaslă, le lipseşte zidarilor din Ne- 
deia Cetate termenul care unește elementele disparate 
ale unei clădiri. 

Considerînd corpul social, nici o doctrină, bună :sau 
rea, nu prinde decît în măsura vitalităţii acestui prin- 
cipiu de încarnare. 

Putem spune că umanitatea e „nesărată“, atunci cînd 
imediat ce un grăunte din preţiosul cristal se coagulează 
în psiheea colectivă, e solicitat și devorat de cele o mie 
şi una năluciri, inepții şi zăpăceli din care e ţesută 
pinza ambianţei, în vremea respectivă. Devenind un 
vacuum mereu reinnoit, în acest mod, se poate uşor în- 
chipui ce ia locul vidului permanent din om : paradisu- 
rile artificiale, onirismul, fantasmele, alienațiile, hemora- 
giile psihice, pînă ce, golit şi inert, omul devine o încă- 
pere confortabilă pentru orice spectru. 

© Cînd privim problema din cel mai înalt punct, din 
acela al unui Centru spiritual în raporturile lui cu lu- 
mea datele problemei se schimbă, fondul rămînînd ace- 
laşi: Ceea ce-i lipsește Cetă ii Nedeie este același prin- 
cipiu de sesizabilitate din care se poate crea o pinză ade- 
zivă pentru umanitate, piesă de racord și de transva- 
zare, de comunicare şi de comună măsură, mediană în 
Ternarul lui Tribhuvana (cele trei lumi). Altfel spus, Ne- 
deia' este un centru exclusiv angelic și se înţelese de ce, 
la patru ani sau la un an o dată, în momentul cel mai 
critic al anului, un rezumat de umanitate face o serie 
de, „gesturi“ rituale în fond (hore, logodne, schimburi), 
„distilind“ o „sare“ pentru a reîmprospăta influențele 
din cetatea scufundată. 

În mitul nostru, sarea fusese dilapidată, risipită de 
revolte reînnoite ale războinicilor. Fiul Viînătorului, unul 
de-al lor, face un pact, un tîrg reparator; dă sarea Ne- 
deiei Cetăți şi alege în schimb, 


„...vreo două sute de meșteri, tot pe sprinceană, știi! și 
dete sarca împăratului, primind de la acesta si mulţumiri“. 


Negustoria asta îl identifică, cel puţin în acest episod, 
pe Fiul Vinătorului cu Hermes. Și pentru că am vorbit 
mai. sus de Nemrod, menţionăm că şi acesta a fost iden- 
tificat cu Hermes. Se stabileşte astfel prin sare, o zonă 
de. contact, bună conducătoare de influenţe spirituale 
după schema caduceului. Pentru a-i da consistenţă, eroul 
nostru 


„... puse de făcu palaturile ce poruncise împăratul și după 
ce isprăvi, trimise pe meşteri de unde venise ;“ 


Se restabilește situaţia normală în omenire, mai exact, 
intr-un grup uman. (Nu se poate şti, firește, aria de in- 
fluență a „reformei“ Fiului Vinătorului). Normalizarea 
se datorește pactului dintre un vînător nomad prin me- 
serie și niște meşteri sedentari. Semnul pactului, che- 
zăşia lui este edificiul ridicat. | 

Revenind la Nemrod, hu interesează dacă avem de-a 
face cu unul şi același personaj în basm, dacă Fiul Vi- 

nătorului este identic cu Nemrod, ci dacă fac parte din 
aceeași familie spirituală. E totuși de remarcat un fapt 
curios ; povestea românească vorbește de elefanţi, care 
nu au existat niciodată în ţara noastră... afară dacă mie- 
zul mitului datează dintr-un moment cînd mai existau 
mamuti în Europa... Existau însă elefanţi în Asiria, pa- 
tria lui Nemrod, în antichitate, cu atît mai mult pe vre- 
mea „vinătorului înaintea Domnului“. 

Spre o finalitate eminamente benefică a Fiului Vină- 
torului ne duce partea finală a basmului : 


„Nu trecu mult şi împăratul iarăși îl cheamă. 

— Fiule al Vînătorului — îi zise împăratul — mi-a mai 
spus cineva că te-ai fi lăudat că poţi să-mi aduci o cracă 
verde din pomul care este in mijlocul raiului, care să-mi 
lumineze palaturile ce mi-ai făcut, noaptea ca ziua. Eu 
îți poruncesc să-mi faci asta, căci de nu, unde îţi stă pi- 
cioarele, îţi va sta şi capul.“ 


Palatul este încă. neînsufleţit. De ce ? Pentru că a fost 
făcut de meșteri care nu au sare. 

Se vede după această ultimă însărcinare, de ce ne-am 
ocupat în acest capitol despre Fiul Vînătorului: este 
unul din miturile cele mai convingătoare concernind 
Creanga de Aur direct solidar cu subiectul nostru. E ul- 
tima și, ca de obicei, cea mai grea probaţiune în vederea 
cuceririi perfecțiunii stării umane. De data aceasta: nu 
e vorba de un substitut al Arborelui Vieţii, ca în Cele 
douăsprezece fete, sau în cîntul VI din Eneida, ci de-a 
dreptul de Arborele ce se găsește în centrul lumii. E 
semnificativă asocierea verdelui cu aurul. Primul arată 
veșnica tinerețe, fiindcă avem de-a face cu Pomul Vieţii, 
al doilea cu perfecțiunea minerală. Se știe, după Apoca- 
lips, natura minerală a lerusalimului Ceresc, descris ca 
un loc totdeauna luminat. 

“Fiul Vinătorului se duce iar la moașă-sa care-l în- 
vaţă ce să facă şi ceea ce-l învaţă e just: poate deci 'să 
existe și un sacerdoţiu feminin perfect ortodox. A 
merse la împărat : 

„— Dacă Împărăția-ta voiește -să mă: întorc. cu sufletul 
în mine, să-mi dai o sută de corăbii cu bucate și o sută 

cu carne, iar eu m-oi duce cu ele să-mi cerc norocul şi de 
astă dată și bun e Dumnezeu! S-or sfirşi odată toate nă- 
păstile şi s-or închide gurile care spun aşa minciuni gogo- 
nete! 

Cum auzi împăratul unele ca acestea, porunci ca numai- 
decit să se împlinească cererea lui. [...] 

Lungă fu călătoria aceasta. Merse, merse, pină ce a- 
junse la ţara porumbeilor. Acolo întilni pe împăratul lor. 

— Bine ai venit sănătos, îi zise împăratul; dar ce vint 
te aduce pe la noi, omule ? 

— Bine v-am găsit sănătoşi, răspunse fiul vinătorului. 
Sint trimis de împăratul meu, să-i aduc o cracă verde din 
rai. Dacă știți calca la rai, dă-mi pe cineva să mă ducă 


pină acolo.“ 


Si aici basmul spune textual : 


„— La ce ar putea să-ţi slujească ţie aceste catrafuse ? 
(corăbiile cu bucate şi carne). 

— Am luat cu mine lucruri de acelea cu care să ung 
osia ca să nu scirţiie roata“. 


frază anodină la prima vedere. În realitate osia este Po- 
lul, Osia Lumii, și a o unge înseamnă a face să înceteze 
o anomalie, o dezarmonie (scîrțiitul) în raportul dintre 
o tradiţie derivată și Tradiţia Primordială. E încetarea 
unei dezordini. 

“Tîrgul se făcu, viînătorul le dete grînele și împăratul 
porumbeilor îi încredinţă porumbei, drept călăuze. 

Deci, Fiul Vinătorului intră în stăpînirea unor pu- 
teri expansive, dilatante, căci acesta este simbolismul po- 
rumbelului. lonah, cum i se spune în ebraică, reprezintă 
pe. Solve, după cum se vede în mitul Potopului, cînd 
Noe trimite din corabie un porumbel și un corb, din 
corabia care este un nod vital, un punct critic, din care 
emană o dublă putere centrifugă (porumbelul) și cen- 
tripetă (corbul). 


„Pe drum porumbeii îi ziseră: 
— Ce vom face noi, căci avem a trece prin împărăţia 
vulturilor ? 

— Să nu vă fie teamă, căii m-am îngrijit eu de a le 
astupa gura. 
— Totuşi să ne ascunzi undeva.“ 


După o lungă navigaţie, ajunseră în împărăţia vul- 
turilor, care se repeziră spre corăbii, urmărind hoiturile. 

Să se observe bine, că nu e vorba de acvile, păsări 
solare, ci de vulturi care se hrănesc cu hoituri, adică de 
vulturi pleșuvi, al căror simbolism este identic cu acel 
al corbilor care reintegrează în circuitul vieţii, prin ab- 
sorbţie, materia moartă (coagula). Deci noul Noe descin- 
zînd din el în calitatea lui de Nemrod, Fiul Vînătorului 
capătă stăpînirea altei puteri, compactate de data asta, 
reprezentind pe coagula. Devine maestru al puterii chei- 
lor, pentru că prin porumbel și prin vulturul pleşuv, a 
insumat în el pe solve-coagula, puterea de a lega și dez- 
lega. Vinătorul dădu vulturilor hoiturile drept justă răs- 
plată. 

Mai merseră şi ajunseră aproape de grădina raiului. 


„Dară cine se putea apropia de dinsa? Acolo nu era 
nicidecum noapte, căci pomul din mijlocul raiului lumina 
ca ziua. 

Atunci Fiul Vinătorului spuse vulturului : 

— Am să dau drumul unui porumbel; tu să-l iei în 
goană ; dară să nu te împingă păcatele să-i faci vreun 
rău, căci cu viaţă nici tu nu vei scăpa. Eu voi sta.cu 
arcul întins, urmărindu-te cu ochii ; şi în clipa ce voi simţi 
că ai să-mi calci porunca, te voi lua la cătare şi-ţi voi 
trimite o săgeată d-alea înveninatele de-ţi voi răpune capul. 
Ai înțeles ?“ 


Se vede după această amenințare, ce înverşunată este 
pornirea termenilor celor două complementare una faă 
de cealaltă. 


„Apoi spuse unui porumbel ce are să facă și dindu-i 
drumul, acesta se urcă în slava cerului.“ 
Vulturul după dinsul şi nu-i da răgaz. 

- „Porumbelul se mai dete într-o parte, se mai dete în 

alta. Vulturul nu slăbea în goană. Dacă văzu şi văzu 

.: porumbelul, năvăli asupra raiului, svic! și intră înăuntru 

de se puse pe pomul din mijlocul grădinii, spre a se odihni. 

Îi ticăia inima de frică, de sta să-i spargă pieptul. Vultu- 

rul nu putu să intre după dînsul, căci acolo nu se face 

vărsare de sînge. După ce se odihni niţel, porumbelul rupse 

, cu ciocul o rămurică din acel pom, se rădică în zbor şi 
„veni de se puse pe umărul fiului de vînător.“ 


Se vede cît se poate de bine lupta creatoare de per- 
fecțiune dintre vultur coagula şi porumbelul solve. Acesta 
nu vrea să intre în rai, nu de frică reverenţioasă, ci 
pentru că natura lui e expansivă, împingîndu-l spre ex- 
terior ; vulturul însă e constrictiv și din lupta celor două 
tendințe contrarii se distilează o medie, o limită care 
este puterea ce stăpinește viaţa şi moartea, Cerul şi Pă- 
mintul, punctul distribuitor de perechi complementare, 
într-un cuvînt Puterea Cheilor, pe care o dobîndește Fiul 
Vînătorului, căci tot episodul trebuie privit sub specie 
înterioritatis. 

Aren un împrumut de atribute: vulturul împru- 
mută porumbelului puterea lui constrictivă cînd îl si- 
lește să se compacteze pe Arborele Raiului; în același 
timp, vulturul nu poate intra în rai, căci porumbelul îi 
împrumută pentru un moment, puterea lui expansivă. 
Cu aceste feluri de substituiri de atribute, de schimburi, 
se produce o oprire a roții lumii și reintegrarea în centru. 

Fiul Vînătorului se întoarce pe același drum pe care 
venise. 


„Cind auzi împăratul că s-a întors Fiul Vinătorului cu 
isprava făcută, trimise numaidecit slujbași şi-l aduse cu 
cinste la palat. 

După ce se închină cu slujba, Fiul Vinătorului zise: 

— Să trăieşti luminate împărate ; dară se cădea ca în 
palaturile tale să se afle o astfel de sculă. 

— Am ştiut eu de ce te-am trimis. 

Şi aşezind rămurica în mijlocul palatului, nimeni nu 
putea căta la dinsa, căci lumina ca soarele.“ 


Plecat din Occident, Fiul Vinătorului ia din Orient 
Creanga de Aur și o aduce de unde plecase. Se promo- 

vează astfel ca Mare Arhitect al Orientului și Occiden- 
tului. Creanga de Aur ruptă din arborele raiului, devine 
arbore transplantat într-un rai secundar. Cu alte cu- 
vinte, avem de-a face cu o readaptare a Tradiţiei Pri- 
mordiale la condiţii ciclice particulare, la crearea unu: 
centru spiritual derivat din cel suprem, sau la tămădui- 
rea unui vechi centru ofilit pentru că a „tăiat rădăci- 
nile“, după expresia cabalistică, adică a rupt contactul 
cu Centrul Suprem. De aici nevoia de ungere a osiei ca 
să nu scîrțiie roata. Căci pomul din rai e un arbore in- 
versat, şi cîteva considerente asupra lui vor încheia acest 
studiu. 


După concepţia tradiţională lumea principală se re- 
flectă în lumea noastră fenomenală, ca într-o oglindă în 
acord inversat. De aceea Arborele Lumii care e Axis 
Mundi, element imuabil într-un univers în devenire, e 
principial prin excelenţă. E firesc să apară inversat în 
ochii contemplativilor. Pentru acelaşi motiv, tot ce e. 
trecător e în mod definitoriu simbolic şi e simbolic tot 
ce nu-și are raţiunea suficientă în el. Universul e tre- 
cător și a-i realiza simbolismul înseamnă a-i realiza ră- 
dăcinile din lumea imuabilă a ideilor. Cu alte cuvinte, 
simbolismul își are rădăcina în constelații. Arborele in- 
versat, cu rădăcinile lui cerești este o îmago mundi. 


„Universul este un «arbore inversat», împlintîndu-și 
rădăcinile în cer şi întinzîindu-și ramurile peste tot pă- 
miîntul. Nu este exclus ca această imagine să fi fost su- 
gerată de răspîndirea razelor solare. Cf. Rig-Veda, 24,7: 
«În jos se îndreaptă crengile, sus se află rădăcina ; ra- 
zele lui să se coboare asupra noastră». Katha-Upanișad 
(VI, 1), îl descrie astfel: «Acest așvattha etern, ale cărui 
rădăcini merg în sus și crengile în jos, e cel curat (șu- 
kram), e Brahman, e ceea ce se numește Non-Moartea. 
Toate lumile odihnesc în el!» Arborele așvattha repre- 
zintă aici, cu toată limpezimea, manifestarea lui Brahman 


în Cosmos, cu alte cuvinte creația ca mișcare descen- 
dentă. Alte texte din Upanişade confirmă şi precizează 
această intuiție a Cosmosului ca arbore : «Crengile lui sînt 

eterul, aerul, focul, apa, pămîntul etc.» (Maitri Up., 
VI, 7.420 

Am putea spune că Arborele Lumii e inversat numai 
în mod iluzoriu, prin reflectarea lui în apele inferioare 
ale lumii, în ochii omului obişnuit care nu poate vedea 
dincolo de aparenţe. În realitate viziunea noastră e anor- 
mală, e o nălucire a adevăratei direcţii a Arborelui 
Lumii care dispare îndată ce atingem planul de refle- 
xie, adică în momentul cînd oglinda apelor inferioare e 
sub noi. 

Numai pentru acela care a trecut prin acest punct, 
simbolul dispare pentru că a dispărut lumea şi ideile 
eterne sînt contemplate direct. 

E uşor de înţeles că în viziunea arborelui inversat, 
Greanga de Aur răsare în vîrful copacului cosmic, adică 
în unghiul lui inferior. O găsim în inima lumii şi în 
inima noastră. 


Studiul basmelor lui Creangă este exemplar; altfel 
spus, normele și găselniţele lui sînt valabile pentru folc- 
lorul universal ; caracterul etnic nu ne interesează decit 
în măsura în care se dovedește că realitatea cea mai 
imediată, cea mai concretă, e susceptibilă să servească 
drept punct de plecare al unor consideraţii ce o depă- 
șesc și o transcend total. Vom semnala echivalenţele în 
măsura necesităţii şi a informaţiei noastre. Rugăm citi- 
torul să ne creadă cînd afirmăm că ne-a trebuit o ade- 
vărată sforțare ca să ne smulgem vrăjii geniului lui 
Creangă, adevărată grădină a Armidei ; incantaţiunea li- 
terară este un văl în plus, acoperind tainele, năframă ce 
trebuie suflată pentru a descoperi faţa pură ; altfel, prin- 
dea rădăcini în una din grădinile fermecate care în- 
conjoară burgul Graalului. Făt-Frumos primește straș- 
nică poruncă de la calul său să le străbată fără popas, 
pentru că altfel ar adormi pe veșnicie în livezile Nălu- 


20 Mircea Eliade, Traité d'histoire des religions, Paris, Peyot, 
1974, p. 236. iii 

cirii. „Amintirile“ constituie realitatea imediată de care 
vorbeam mai sus. Se produce o abia sensibilă mişcare 
de translație la povestirile cu mască de nuvelă, din a 
căror seducţiune trebuie să te smulgi ca să le găsești 
„la substantifique moelle“. 


Tranziţia e insensibilă, ca alunecarea Alicei în Ţara 
Minunilor, în cealaltă parte a oglinzii. E încă lumea noas- 
tră și totuşi nu mai este ea. I s-a grefat o a patra di- 
mensiune, nu o suprastructură; se revelează nişte la- 
tențe preexistente. Personajele, locurile, ambianța sînt 
ale lumii noastre şi totuși caracterul lor simbolic devine 
agresiv. 


La nature est un temple ou de vivants piliers 
Laissent parfois sortir de confuses paroles ; 
L'homme y passe à travers des forêts de symboles 
Qui l'observent avec des regards familiers. 
(Baudelaire, Correspondences.) 


(Natura este un templu în care coloane vii lasă eîte- 
odată să se audă cuvinte confuze. 

Omul traversează păduri de imboluri care îl observă 
cu priviri familiare) 


Ca să fim credincioşi celor spuse mai sus, precizăm 
că aceste păduri sînt făcute din arbori inversați. Pe mă- 
sură ce cercetătorul se înfundă în codru constată că de- 
vine nictalop. Viziunea în întuneric nu e o halucinație, 
pentru că obiectele percepute există aievea. Totuşi a 
vedea un obiect în plină beznă nu mai aparţine lumii 
noastre obişnuite. Se vede cît de familiar se ţese în ea 
suprafirescul. 


„Vom încerca tilcuirea basmelor lui Creangă în ordi- 
nea următoare : Soacra cu trei nurori, Capra cu trei iezi, 
Punguța cu doi bani, Fata babei și fata moșneagului, 
Dănilă Prepeleac, Povestea lui Stan Păţitul. Vom lăsa la 

urmă cele două mari basme, Povestea Porcului şi Harap 
Alb. Făt-Frumos Fiul lepei neterminat, rămîne în afară?l. 

Altfel spus, vom proceda de la circumterință spre 
centru, începînd cu basmele-nuvele, pe care le numim 
așa, pentru că supranaturalul se altoiește pe cea mai 
riguroasă, pe cea mai precisă realitate rurală românească, 
constatabilă imediat. Ele sînt, ca să întrebuinţăm ter- 
menul tehnic tradiţional, „acoperirea exterioară“, incin- 
tele concentrice ale unui sanctuar constituit de cele două 
mari basme, pomenite mai sus, lăsate la urmă pentru 
acest motiv. 

Un Magnum Opus trebuie să plece, în mod necesar, 
de la o realitate imediată bazică, și realitatea imediată 
a operei lui Creangă e ţesută în ţărăniile lui, din am- 
bianţa satului moldovenesc, așa cum o cunoaște toată 
lumea, miraculos realizată literar. Creangă arată (am 
putea spune „demonstrează“) că această ambianţă poate 
servi ca bază, ca „subiect“, cum se spune în pomicultură, 
unui altoi care nu mai aparţine lumii noastre. 


2! Din raţiuni de spaţiu, nu se includ în ediţia de faţă co- 
mentariile la Ivan Turbincă (interpretat de autor ca demon- 
strație negativă a incapacității unora de a accede la cunoaştere, 
la înţelegerea marilor sensuri ale existenţei), la snoave şi la Amin- 
tiri din copilărie. (N. red.) ' 


iei SOACRA CU TREI NURORI 
(GELOZIA MAMEI) 


te s.a 


=O mică tragedie familială destul de obișnuită (an- 
tagonism între părinți și copii, conflict între generații, 
între soacră și nurori, prin altoirea de elemente exogene 
pe trunchiul familial, împărţirea unei moșteniri într-un 
sat: moldovenesc), afaceri mai mult de judecătorie, devin, 
printr-o logică internă ascunsă, dar reală, prin filiaţie 
şi genealogie de jos în sus, oglindirea unei deveniri cos- 
mice. Sîntem constrinși să căutăm simbolismul, care nu 
e o suprastructură subtil distilată subiectiv de noi, ci e 
obiectiv în natura lucrurilor, în ordinea firii și existen- 
tial. O pasiune dezindividualizată devine tendință cos- 
mică. Acela care caută „rerum cognoscere causam“, să 
cunoască pricina lucrurilor, cum spune Lucrețiu (De rerum 
natura) nu are dreptul să refuze audiență mitului, 
care povestește genealogia cauzelor ce creează și distrug 
universul. S-ar părea că e vorba de o anecdotă din Ţara 
de Sus. „E meritul lui Boutière de a fi descoperit va- 
rianta armeană din colecţia lui Minas Tcheraz cu care 
varianta Creangă are asemănări izbitoare, avînd aceeași 
schemă epică [...] Prin aceasta, orice presupunere des- 
pre paternitatea lui Creangă asupra acestei naraţiuni de- 
vine derizorie.“l Bineînţeles, e vorba de. o pretinsă pa- 
ternitate privind mitul, nu de scurgerea lui în admirabila 
formă literară a cărui exclusiv merit aparţine humuleş- 
teanului. Acolo unde mitul se ascunde în episoadele cele 


4 Ovidiu Birlea, Poveștile lui Creangă, Bucureşti, Editura 
pentru literatură, 1967, p. 111. 


92 


mai anodine, cele mai banale ale vieţii de toate zilele, 
acolo e mai adînc criptat. | 

„Gelozia mamei divine“ e un fapt ce izbește în toate 
miturile de geneză. Creatoare a lumilor și ființelor din 
ele le vrea strîns dependente de ea, ca și cloșca puii €i. 
Tendinţa centrifugă, firească în univers, i se pare un 
scandal cosmic, căci mama e compactantă, cuibar și ma- 
trice a Lumilor. Din perspectiva ei, care este aceea a 
substanței, are o dreptate relativă. Dar mai este şi punc- 
tul de vedere al esenței... Mamă admirabilă, parturientă 
de nenumărați copii, nu înțelege să li se taie cordonul: 
ombilical care-i leagă de ea și vai de acela care o în- 
cearcă. Persecuţiile înverșunate și neistovite ale Herei 
impotriva lui Herakles decurg din faptul că eroul solar 
incearcă să sublimeze, să „uranizeze“ făpturile ieșite din 
humă. În unele din basmele noastre, soţia lui Făt-Fru- 
mos e fiica zmeului, a Materiei prime, a Dragonului ieşit 
din mil; e o tovarășă admirabilă, fuge cu el de la tatăl 
ei; deodată devine o dușmancă înverșunată, pe măsură 
ce soţul ei se depărtează de pămînt și se înalță spre zo- 
nele uranice ale Universului. Cîteodată faptul se întîmplă. 
cu mama lui. Ea dă naștere eroului solar, dar aceasta-i 
tot; mai departe nu poate merge. Se întoarce în lumea 
titanică, dîndu-se în dragoste cu zmeul. În altă versiune, 
liniile de forță ale mitului apar mai evident. Tovarăşa 
lui Făt-Frumos e însăși sora lui, total devotată pînă în- 
tilnește pe zmeu. Se dă tot așa, total, de partea lui. Com-= 
plementarismul este mai evident cînd perechea e com- 
pusă din soț-soţie, frate-soră. 

Ceea ce în Occident se numește Esenţă-Substanţă, 
iar în India Purușa-Prakriti, apare ca armonie din per- 
spectivă transcendentă. Pe planul orizontal, la nivelul lor. 
de manifestare, apare însă în luptă și antagonism înver- 
șunat. Prakriti e ininteligibilă. Naște sub acţiunea de. 
prezență a lui Purușa, fără să-și dea seama de asta, cą. 
o femeie fecundată în somn. Dar creaturile ei participă: 
nu numai la pasivitatea ei lunară ; ele sînt şi odraslele 
soarelui esențial, ai lumii inteligibile ; e firesc și în na-. 
tura lucrurilor să tindă spre polul lor esenţial. Dar lu-, 
crul nu e posibil decît în măsura în care se rup de mama. 
lor. Inde ira... catastrofele cosmice și sociale, lumea bă-. 

gată într-un ciclon care, primenind stihiile serveşte, în 
fond, planurile Providenţei. | 

„Dovada că avem de-a face cu un alt peren incontes- 
tabil, izvoritor de lumi, tot așa de eficient în formarea 
unei galaxii ca și în aceea a unei celule, constă în faptul 
că el se „aspectează“ și în „cercul nostru strimt&, în ce- 
lula familială. Cine nu a cunoscut o mamă geloasă pe 
soția fiului său? E un spectacol curent, de toate zilele. 
in loc să căutăm explicaţia în impura interpretare psih- 
analitică a mitului lui Oedip, e mai bine să vedem în 
fenomen, inclusiv în tragedia lui Oedip, o oglindire mi- 
crocosmică, dar totală, a unui mit creator de lumi prin 
armonia lor discordantă. 

Să nu ne mirăm deci că-l găsim şi într-un sat care 
seamănă ca două picături de apă cu Humuleștii de pa 
apa Ozanei, ca și în toate satele din lume, cum e și fi- 
resc. Lucrurile se complică și se nuanțează prin faptul 
că maternitatea nu epuizează complet conceptul de fe- 
minitate și că lumile luminoase sint personificate uneori 
de entități feminine, zine sau iele, care se coboară în 
întunericul lumii noastre pentru a smulge colții balau- 
rului. De aici, simbolismul Fecioarei și al soţiei exem- 
plare, răscumpărind pe iubitul ei din robia Tălpii Ia- 
dului, Isis salvînd pe Osiris, Astarte pe Tamus, Afrodita 
pe Adonis, Beatrice pe Dante, Margareta, „das ewig 
Weibliche“, Eternul feminin, pe Faust, Sonia pe Ras- 
kolnikov. 

Limitîndu-ne la Creangă, găsim exemplificate în opera 
lui, cele două feţe, inferioară și superioară, ale femini- 
tății. Aspectul negativ în Soacra cu trei nurori, în baba 
vecină cu moșneagul din Punguța cu doi bani, în. baba 
și fata ei din Fata babei și fata moșneagului, în codoașa 
din Stan Păţitul, în mama fetei de împărat şi în scroafa 
din Povestea Porcului, în Talpa Iadului (nume admira- 
bil al rădăcinii bazice a lumii) din Ivan Turbincă. 

Chiar cînd finalitatea e benefică, femeia începe prin 
a fi solicitată de forțele de perdiţiune: incipient, fata 
împăratului în Povestea Porcului, fata Împăratului Roș 
în basmul Harap-Alb, cumplita farmazoană, sfîrşind 
prin a fi „transmutată“ de răbdarea, ingeniozitatea, dra- 

gostea lui. Harap-Alb. Wagner a personificat-o în Kundry 
din Pantal | 


Înainte de a începe tilcuirea Soacrei cu trei nurori, 
trebuie să accentuăm că miturile autentice narează în 
modurile cele mai diferite gestul primordial al Demi- 
urgului care face să treacă de la potenţă la act în mate- 
ria primă a lumii noastre, reflexul unei posibilități su- 
perioare, o esenţă captivă a substanţei. În Haosul origi- 
nar se imprimă, în mod vibratoriu, un Fiat cosmogonic: 
Depus ca o sămînță în matricea lumii, el îmbobocește în 
masa vibratorie, ondulînd concentric pînă la circumfe- 
rința ultimă, de unde se întoarce printr-o mișcare in- 
versă integrantă, sistolă și diastolă a inimii lumii. După 
Anaxagoras, Nous-ul, creator de lumi, Intelectul prim, 
determină în Haos un vîrtej creator de lumi. În jurul 
acestui 'punct, „ce din haos face mumă iară el devine 
Tatăl“, se nasc și se nasc lumile. Trebuie bine precizat 
că această geneză e oglindirea pe plan inferior al unui 
„gest“: ceresc. Drama se desfăşoară deci pe pămînt și íin 
cer, prin sacrificiul Prototipului. 

Soacra cu trei nurori e Nadirul mitologiei lui Creangă, 
Capra cu trei iezi, Zenitul ei. Între acești doi poli, se 
desfășoară basmele următoare. 


E interesant că Soacra a fost așezată printre basme, 
cînd din perspectiva profană, nimic nu motivează aceasta ; 
povestea nu are nici un element supranatural, cum a- 
bundă în basmele următoare. E o nuvelă, narînd o dramă 
rurală, nu din cele mai rare. A fost un fel de consens 
tacit al editorilor, mai mult un fel de instinct, justificat 
și prin faptul că autorul a publicat Soacra și Capra cu 
trei iezi una după alta, în două numere consecutive din 
„Convorbiri Literare“. Un fel de avertisment al comple- 
mentarismului lor. 


„Soacra“ e un fel de poreclă rurală a temeliei radi- 
cale, Mulaprakriti, cum o numesc hindușşii, a Manifes- 
tării, a Tălpii ladului, cum i se mai zice în mitologia 

românească, cu o frumusețe de expresie demnă de înăl- 
țimea și de rigoarea ei tehnică. 

Mulaprakriti, Mu-devi (zeiţa rădăcină), Talpa Iadului, 
este o „rădăcină fără rădăcină, căci n-ar fi rădăcină dacă 
ar avea ea însăşi rădăcină 2. Trăiește numai pentru ea 
si tot ce produce ţine compactat în sînul ei. E Atracția 
originară, Cupiditatea, Egoismul radical, pasiunea antre- 
nantă a oricărei vieţi elementare, resortul interior al Na- 
turii. E o putere în același timp prolifică și centripetă, 
geloasă pe copiii ei, nedespărțţindu-se de ei, ca Gaia de 
fiii ei, Titanii. 

Baba humuleșteană, solicitată de polul ei masculin, 
a depus pe pămînt mai degrabă decît a născut (căci din 
perspectiva ei radicală, nu depășește nivelul cel mai de 
jos al geneticii) trei fii, pentru că şi Prakriti, pe care o 
reprezintă în regnul hominal, sub actul de prezenţă al 
lui Puruşa, Masculul ceresc, produce o triplicitate de 
tendinţe, cele trei gune, armături ale Marelui cosmos, ca 
si ale Micului cosmos. Sînt : Sattwa, tendinţă ascendentă, 
luminoasă, cu năzuinţă de reintegrare în principiu ; Ra- 
jas, expansivă, pasională, epuizind amploarea, adică di- 
mensiunea orizontală ; Tamas, descendentă, întunecată, 
însumînd în ea posibilităţile de inerție și de ignoranță. 
Cele trei gune se repartizează, după cum se vede, după 
un simbolism crucial. Ele nu sînt stări de fire, ci con- 
diţii ale stărilor de fire care constituie Existența uni- 
versală. Nu se află nimic în univers care să nu fie re- 
zultatul unor dotări ale lor indefinit variabile. Culorile 
lor simbolice sînt negru pentru tamas, roşu pentru rajas, 
alb pentru sattwa. Cum se vede, pasiuni dezindividuali- 


zate care dezvăluie tendințe fundamentale ale univer- 
sului. 


Aceste cîteva precizări sumare, reducîndu-se la scheme, 
erau necesare pentru înțelegerea basmului nostru, în 
care Soacra este Prakriti, iar cele trei gune care ies din 
indistincţia ei sînt cei trei feciori. Natural, basmul este 
prea sumar, prea scurt și ca toate basmele, lipsit de nu- 


2 Sankhya-Sutra, I. Adhyaya, sutra 67. — Bătrînii alchimiști 
spuneau despre Materia Primă că este „Radix ipsius“, propria 
«ei. rădăcină. 

anţări psihologice, care ar putea caracteriza cele trei 
tendințe în cei trei feciori. Vor fi dinamizaţi, specificaţi, 
cînd se vor căsători, cînd soțiile Sakti ale lor, repre- 
zentind elementul dinamic, de „putere“, inerent unor 
principii, vor fi înviate din amorţeala lor. 

Și chiar în cele trei nurori, numai ultima și cea mai 
mică e incontestabil guna sattwa, ceea ce repartizează 
implicit celelalte două gune în celelalte două nurori mai 
mari. Feciorii rămîn propriu-zis „nediferențiaţi“ și nu 
e nevoie să fie altfel, deoarece „în numele lor“ lucrează 
nevesteie respective. 


De aceea Creangă găsește suficient să-i descrie ca 
fiind „trei feciori înalţi ca niște brazi și tari de virtute 
dar slabi de minte“, exprimînd credincios „ininteligibili- 
tatea“ lui Prakriti. De abia prin însurătoare se vor di- 
ferentia în ei, prin cele trei neveste, tendințele bazice 
de care am pomenit. E curios că găsim aceeași expresie 
si în Amintirile lui Creangă ; străbunicul lui, Ciubuc Clo- 
potarul, întrebat fiind odată de Vodă cu ce-și ţine atît 
amar de turme și bucate, răspunde: „cu cei slabi de 
minte și tari de virtute. Măria Ta“, pentru că şi argaţii 
lui Ciubuc și feciorii babei stau ex parte substantiae, în 
partea rădăcinii lumii ; e şi una din probele trecerii in- 
sensibile de la Amintiri la basme, de la exterior la in- 
terior, pe care am subliniat-o mai sus. 

„Egoismul radical“, compactat al răaăcinii tenebroase 
e precis indicat în basm : 


„Pentru a nu răzleţi feciorii de pe lingă sine, mai dură 
încă două case alăture, una la dreapta şi alta de-a stînga 
celor bătrîneşti. Dar tot atunci luă hotărîrea nestrămutată 
de a ţine feciorii și viitoarele nurori pe lingă sine — în 
casa bătrînească — [...] Așa făcu: şi-i ridea inima babei, 
de bucurie, cind gîndea numai cît de fericită are să fie, 
ajutată de feciori şi mingiiată de viitoarele nurori. Ba de 
multe ori zicea în sine: „Voi priveghea nurorile, le-oi 
pune la lucru, le-oi struni şi nu le-oi lăsa nici pas a ieşi 
din casă în lipsa feciorilor mei.“ 


97 


Pe cît de prolifică e Prakriti, pe atit e de zgiîrcită cu 
făpturile ei, aprigă în a. nu le îngădui:nici o diferenţiere 
de ea. Deși matca lor, orice devenire, orice evoluţie ca- 
litativă îi sînt tot atît de incomprehensibile, pe cît de 
nesuferite. Procesul ascendent de integraţiune în uni- 
versal, în polul esenţial al lumii a propriilor ei fructe, 
o fac. să cutremure lumile cu mînia ei.. Am reamintit 
mai sus de reacţiunile. înfricoşătoare ale Gaiei, mama Ti- 
tanilor, la încercările de transmutaţie ale zeilor. olim- 
pieni. | | 

Căci nu trebuie să ne lăsăm iluzionaţi de amăgitoarea 
imbrăcăminte exterioară a mitului: uciderea Titanilor 
de fulgerele cerești ale lui Zeus e în realitate transfor- 
marea unei materii prime lunare. în: esență solară. Zeii 
împlinesc un gest de caritate cosmică, faţă de lume și mai 
ales faţă de Titani. Termenul „creuzet“, vasul în care se 
perfectează. transmutaţiunea alchimică vine de la „Crux“ 
și în el e „crucificată+ Materia Primă cu finalitate de 
Piatră Filozofală. Trebuie bine reținute acestea, dacă 
vrem să înţelegem adîncimile purtării. finale a nurorilor 
față de babă. 

Deci baba se pune să găsească nişte soațe, niște 
„Șakti“ (reamintim că în tradiţia hindusă, Şakti repre- 
zintă aspectele dinamice ale principiului şi a diferitelor 
lui ipostaze, în general arătate ca fiind feminine), pentru 
feciorii ei, după chipul și asemănarea lor-ar vrea ea : 


„+... umblă val-vîrtej în cinci-șase sate şi abie-abie, putu 
nemeri una după placul ei: nu prea tinără, înaltă și us- 
căţivă ;. însă robace și supusă. Feciorul nu ieşi din hotă- 
rirea maică-șa, nunta se făcu...“ 


Din prima noapte, baba puse din greu la lucru pe 
noră ; ea însă se culcă, spunînd tinerei neveste: 


„Dar tu să ştii că eu dorm iepureşte ; şi pe lingă işti 
doi ochi, mai am unul'la ceafă, care: șede purure deschis 
și cu' care 'văd şi noaptea şi ziua, tot ce. se face prin casă. 
Ai înțeles tu ce ţi-am spus?“ 

De unde să înțeleagă biata fată — și noi pe lingă ea — 
admirabila măiestrie cu care Creangă ascunde o taină 
strigînd-o în gura mare ? Tot așa Moş Nichifor Coţcariul 
își zice solomonar ca să nu creadă nimeni că e adevărat. 
E metoda lui Edgar Poe în Scrisoarea furată. Căci baba 
are realmente un al treilea ochi, dar inversul sinistru al 
ochiului ciclopic, frontal, al Eternităţii, ca atare la ceafă. 
E „Atractul invers al Naturii“, cum îi spuneau vechii 
hermetiști, ochiul Meduzei, care pietrifică şi îngheață 
fundul infernului, staniștea lui Lucifer, şi el cu trei 
fețe, după spusa lui Dante. Cu el baba își amorţește 
feciorii şi nurorile. Regăsim acest ochi în privirea cer- 
bului din Harap-Alb, în același basm, evoluat, transfigu- 
rat, în ochiul frontal al lui Ochilă, adevăratul ochi al 
Eternităţii pe care Yoghinul caută' să-l deștepte între 
sprîncene, numit ochiul lui Şiva. 

În cîteva zile nora s-a dat pe brazdă iar baba poate 
să pună la cale și pe al doilea fecior : 


„Își ie un suflet de noră, întocmai după chipul și as2- 
mănarea celei dintii ; cu deosebire că aceasta era mai în 
vîrstă şi ceva încrucișată dar foc de harnică.“ 


Detaliul este anodin și făcut numai ca să diferențieze 
pe a doua noră de celelalte ; s-ar putea ca strabismul fetei 
să fie în legătură cu ochiul la ceafă al babei, în sensul 
unei deritmii mai atenuate a privirii, esenţială în simbo- 
lismul inițiatic. Natural, este numai o simplă remarcă 
în trecere şi nu se poate măcar presupune ce importanță 
ii dădea Creangă. 


„Dar binele — citeodată — aşteaptă şi rău (pentru re- 
stabilirea echilibrului, care în lumea noastră nu permite 
un cerc inchis în fericire sau nenorocire, n.n.) Nu irece 
tocmai mult şi vine vremea de însurat şi feciorului celui 
mic. Baba însă voia cu orice chip să aibă o troiță nedes- 
părţită de nurori... De aceea şi chitise una de mai înainte. 
Dar nu-i totdeauna cum se chiteşte ci-i şi cum se nime- 
reşte. Într-o bună dimineaţă, feciorul mamei îi aduce o 
noră de cuptior. Baba se scarmănă de cap, dă la deal, dă 

la vale, dar n-are ce face şi de voie de nevoie, nunta s-a 
făcut şi pace bună !“ 


Cum spuneam, în acest moment al basmului, se pro- 
duce ruperea unui cerc. Mai exact vorbind, Providența 
sancţionează încercarea de a institui un cerc perfect în 
manifestare, printr-o încercare luciferică de separativi- 
tate. Cercul nu e posibil, pentru că violentează ambianța 
prin izolare, prin discontinuitate faţă de țesutul cosmic 
și, indirect, ruperea faţă de Principiu, rațiune suficientă 
a tuturor stărilor de fire, ceea ce este o absurditate cali- 
ficată. Căci, vrînd-nevrînd, prezenţa Principiului în lume 
e o necesitate inexorabilă și în natura lucrurilor. Fie în 
întreaga colectivitate umană, fie în cercul strimt al unei 
familii de la ţară, legea e aceeași şi intervenția ei se 
produce năpraznic sau lunecă în vîrful picioarelor. Provi- 
dența fulgurează în gospodăria babei. Intervine acea 
sclipire supraesenţială, acel trăsnet calitativ, incomensu- 
rabil în timp, dar şi în efecte, fulger în senin, cu care 
Principiul intervine în lume și cu care răstoarnă toate 
planurile stăpiînitorilor ei. Sub înfățișarea de spaimă a 
cataclismului, e în realitate o restabilire de echilibru. E 
egal cu el însuși, fie că distruge o Galaxie, fie că exter- 
mină o tiranie domestică. Cantitatea catastrofei nu are 
importanţă, unicul criteriu fiind cel calitativ. Nora a treia 
e un vifor venit din seninătăţi, coborit pe Avatarana 5, 
ca să purifice miasmele unei lumi stătute, ale unei ti- 
ranii stupide, să libereze și să promoveze esențe mascu- 
line, înrobite de „gelozia“ Materiei Prime. Pentru aceasta 
trebuie să dezmorţească cele trei tendințe bazice, gunele 
de care am mai pomenit, să le redea libertatea și înari- 
parea jocului lor inițial, jocul ielelor, căci acestea sînt în 
realitate cele trei nurori, primele două căzute în toropeală, 
una prin inerția ei congenitală de gună Tamas, a doua 
prin expansiune orizontală, aderînd deci pe faţa Abisului, 
cum e în firea lui Rajas. Singură a treia, Sattua, în con- 
formitate cu Intelectul pur, nu poate fi afectată de Mudevi, 


3 Avatarana e axul vertical al Universului, de-a lunguł 
căruia Principiul, sub chipul lui Vișnu, se coboară ca Avatar in 
lume, cu scop de răscumpărare şi de mintuire. 

zeița Abisuliui, pentru care Intelectul este inconceptibil, 
asupra căreia nu poate avea nici o priză. Cruzimea pe care 
0 arată nora cea mai mică e salubră, purificatoare prin 
distrugere ca un uragan. Poate fi şi o aluzie la metodele 
tantrice din ritualurile şivaite, este calea Rigorii. 

Faptul că ielele din tradiţiile româneşti personifică 
pe cele trei gune din tradiția hindusă nu poate suferi nici 
o îndoială. Jocul lor sacru stîrneşte manifestarea din 
amorţeala ei bazică, determină dozarea tendinţelor des- 
cendentă, ascendentă și expansivă în măsuri indefinit 
variabile, dozare care este cauză eficientă a tot ce există. 
Vai de profanul, vai de nedemnul pe care îl prind în 
punctul de interferenţă al dănţuirii lor ! Păţește ca soacra 
din basmul nostru, e pocit, i se ia gura, i se iau miinile 
și picioarele, i se iau minţile. Ielele nu sînt rele ; altmin- 
teri de ce li s-ar mai zice și Milostivele ? Ele sînt teribile, 
ceea ce e cu totul altceva. În realitate cele trei zîne nu pot 
suferi abjecţiunea condiţiunii umane şi, invers, aceasta 
nu le poate suferi sfinţenia transcendentă. Ele sînt un 
neistovit izvor de binecuvîntări pentru acela care ştie 
să Je înțeleagă, să le tălmăcească, să le iubească. Ielele nu 
admit să se sclerozeze nimic în natură, nici să amor- 
țeaccă. Primenesc toată firea prin dansul lor aparent 
orgiastic care reprezintă mișcarea continuă ce transformă 
întregul cosmos într-un vortex sferic vibratoriu universal. 
Strugurii pe care îi calcă în teascul lumii store un vin 
ucigător pentru omul obișnuit, dar tămăduitor, exaltant 
pentru acela care năzuie spre piscul Olimpului, mai 
presus de negurile de la poale. 


Li se spune Iele, „Dinsele“, nu pentru că nu ar avea 
nume, ci pentru că acesta e prea transcendent, deci prea 
primejdios pentru a putea fi rostit fără pedeapsă de către 
profani. Tradiţia noastră dă nu adevăratul lor nume care 
e'indicibil, ci substitute. Li se spune Margalina, Rujalina, 
Savatina t şi nu trebuie mai mult pentru a le putea sta- 
bili identitatea cu cele trei gune. În adevăr „Marga“ se 
găsește în mărgăritar şi margaretă ; culoarea ei e deci 
albă. „Ruja“ e roşie şi „Savat“, recte Sabat, e ziua Sim- 


:-4 Tudor Pamfile, Sărbătorile de vară la Români, Bucureşti, 
Socec & Comp. C. Sfetea, 1910, p. 19. 

betei, ziua lui Saturn, a cărui culoare este neagră. Or, 
cum am mai arătat mai sus, sint exact cele trei culori 
ale gunelor Sattwa, Rajas (să se observe asonanţa dintre 
Rajas şi Ruja) şi Tamas. Cît despre desinenţa lina, e 
forma populară a Elenei, deci a Selcnei, Luna. Or, un 
aspect teribil, mortal al Lunii în tradiţiile antice, era 
tripla Hecate, care adăsta noaptea la crucea drumurilor 
cu ceata ei urlindă de cîini. Sub o perspectivă sinistră şi 
primejdioasă, tripla Hecate înfățișează un aspect al 
ielelor. 

În ce privește purtarea subsecventă a nurorii celei 
mai tinere, nu găsim inutil să cităm de pe acum, citeva 
rînduri din cartea lui Sri Aurobindo Gosh, intitulată 
Mama, despre aspectul teribil al lui Kali, Sakti a lui 
Siva. 

„Un alt aspect al divinei Mame personifică puterea 
sa de splendidă energie și de irezistibilă pasiune, aptitu- 
dinea ei războinică, voința zdrobitoare, repeziciunea impe- 
tuoasă şi puterea ce cutremură lumile. Este în Maha Kali 
o intensitate zdrobitoare, o puternică pasiune de împli- 
nire, o divină violenţă repezindu-se ca să sfarme orice 
limită și orice obstacol. Întreaga ei divinitate izbucnește 
într-o splendoare de acţiune furtunoasă ; ea vrea prompti- 
tudinea, acţiunea imediat eficace, lovitura iute și directă, 
asaltul frontal care mătură pe Asura5, primeidioasă şi 
fără milă pentru acei ce urăsc divinul, căci e războinica 
lumilor şi niciodată nu se dă îndărăt de la luptă. Nesu- 
ferind imperfecţiunea, e aspră faţă de tot ce în om e rea- 
voință, severă pentru tot ce e încăpăţinare ignorantă și 
obscuritate ; miînia ei este imediată şi terifiantă faţă de 
minciună, trădare şi răutate“. 6 

Din prima seară, nora cea mai mică introduce un ele- 
ment exploziv şi salubru în casa toropită de tirania 
babei. Un ospăț orgiastic, dionisiac, cum se obișnuiește 


5SCum vom întrebuința des acest termen vedic, trebuie să 
indicăm că în tradiţia hindusă. el reprezintă entităţi inferioare, 
În opoziție şi complementarism cu Deva, regenţii luminoşi ai 
lumilor superioare. Echivalenţii riguroşi exacţi ai Asurilor în 
tradițiile greceşti și românești, sînt Titanii și Zmeii. 

6 Sri Aurobindo, La :Mese, Paris, Adyar, 1950. E inutil. aproape 
să atragem atenția asupra asemănărilor cu-descricrea Walkiriilor: 

în- unele praznice rituale, cu vin vechi de viață lungă, cum 
nu mai văzuseră celelalte nurori, în timp ce.soacra zăcea 
toropită în tenebrele ei, elementul ei natural. Determină 
astfel o vibrație iniţială care, -amplificîndu-se, va 
transforma materia amorfă a gospodăriei . (închipuind le- 
gitim, după legile riguroase ale analogiei simbolice, între- 
gul cosmos, să se noteze bine acest fapt) într-o masă 
ondulatorie, promovind și emancipind elementele ei pozi- 
tive, precipitind pe cele negative, în rădăcina tenebroasă 
a lumii. 

„Și de atunci, nurorile nu au mai avut zi bună cu baba... 

rodea în ele cum roade cariul în lemn“ 

credincioasă naturii ei care roade materia fără odihnă, 
reducînd cantitatea continuă la cantitate discontinuă, în 
pulbere atomică. Și e semnificativă fraza ce urmează : 


„Se lehămetiseră pînă și cele două de gura cea rea a 
babei ; şi cea mai tînără găsi acum prilej să-i facă pe 
obraz şi să. orinduiască totodată și moștenirea babei prin- 
tr-o diată nemaipomenită pînă atunci.“ 


Adică elementul iniţial vibratoriu se află în nora cea 
mai mică ; ondulaţia se transmite însă și celorlalte două, 
această ondulaţie fiind ireversibilă ; venise, timpul, care 
în realitate e eshatologic, de sfîrșit de ciclu, ca haosul 
reprezentat de babă să se transforme în cosmos armonic, 
printr-o „diată nemaipomenită pînă atunci“, pentru că 
judecata din urmă e unică în ciclu; .„diata“ e o nouă 
normă, o nouă legislaţie pentru lumea răscumpărată; 
această nouă legislaţie, care este a lui Manu, e distri- 
buită de cei trei feciori, animați de Sakti-ile lor respec- 
tive divers, dar concordant, și observaţia merge foarte 
departe. Cei, trei frați vor deveni „Cei trei fraţi Împă- 
raţi“ ai lui Ispirescu, șefii ierarhiei iniţiatice. 

Metoda e năpraznică în felul lui Kali, dar rugăm pe 
cititor să-și reamintească citatul din Aurobindo Gosh, 
cînd va avea de judecat pe cea mai tînără dintre ielele 
nurori. 

După învăţătura. nurorii mai mici, intrară 

„busna în casă, luară pe babă de păr, o izbiră cu capul 
de păretele de răsărit, apoi de păretele de apus, pînă i-l 
dogiră. Apoi cea mai tînără, fiind mai şugubaţă decit cele 
două, trîntește baba în mijlocul casăi şi-o frămintă cu 
picioarele şi-o ghigoseste ca pe dinsa; apoi îi scoate limba 
afară, i-o străpunge cu acul şi i-o presură cu sare şi piperi, 
așa că limba toată se umflă şi biata soacră nu mai putu 
zice nici circ! Şi slabă şi stilcită cum era, căzu la pa! 
bolnavă de moarte“. 


Adevărat rit dionisiac de zdrobire a strugurilor în 
vas, „pentru ca viul să fie extras din mort“, conform 
unui ilustru adagiu hermetic, pentru ca elementele nemu- 
ritoare, eliberate, să răsară pe faţa licoarei, iar cele rezi- 
duale să se precipite în fundul vasului. Și dacă inimilor 
simțitoare metoda le apare prea feroce și deochiată, le 
vom reaminti pe Kali dansînd goală pe trupul lui Şiva, 
cu un șirag de cranii în jurul gitului, mestecînd cu dinți 
ascuțiți trupuri de oameni, în timp ce sîngele i se scurge 
pe corp, primenind şi însufleţind astfel Universul. 

Cînd deci nora mai mică sare pe trupul babei și-l 
frămîntă cu picioarele, imită gestul etern al lui Kali, 
jucînd pe corpul lui Şiva, numai că ritul se întîmplă în 
lumile inferioare, nu în cele superioare. Dar amiîndouă 
zdrobesc struguri (soacră, soacră, poamă acră), în basmul 
lui Creangă, vinul nou ridicîndu-se în sus, Talpa Iadului 
fiind mortificată. În mitul vedic echivalent este dansul lui 
Kali, ca prototip ceresc al tuturor sacrificiilor. Acesta 
este sensul cel mai adînc şi mai înalt al jocului Ielelor, 
jar zdrobirea celui ce se află în punctul de interferență 
e în realitate o tămăduire. 

E remarcabil de asemenea ritul pe care îl operează 
nora cea mai mică cu limba babei, cînd o înțeapă cu 
acul. E cunoscută în magie eficacitatea virfurilor ascu- 
tite care servesc la spargerea coagulărilor subtile male- 
fice. Limba este astfel purificată şi amuţită, adică trans- 
pusă la nivelul suprem și nemanifestat al Logosului. 
Virtutea purificatoare a sării e tot aşa de cunoscută; la 
botezul copilului, preotul pune un fir de sare pe limbă, 
sării i se mai adaugă în basm şi piperul cu putere fecun- 
dantă în folclor : mulţi Feţi-Frumoși se nasc dintr-o boabă 

de piper înghițită de Văduvă, fecundare supranaturală 
prin foc. Astfel, prin sare și piper, i se garantează babei 
purificarea și fecunditatea pe plan spiritual. Tot așa, cele 
două ingrediente constituie un complementar de Alb- 
Negru care-și va da roadele mai tirziu în Harap-Alb. 
Sarea face imputreficabilă carnea şi astfel rămîne din 
babă elementul esenţial organ al Verbului, transfigurare 
prin mortificare. Astfel descrisă, e aceeași operaţie pe 
care o face Făt-Frumos în alte basme, cînd, după cea 
omorît balaurul, ia cu el mărturie numai vîrful limbilor, 
partea esenţială a fiarei, părăsind stîrvul ţiganilor, ciorilor 
și humei. Și prin această mortificare a limbei babei își 
capătă rezonanţa cea mai adîncă proverbul „fiecare pasăre 
pe limba ei piere“. 

Că această mortificare e un rit de moarte şi de reîn- 
viere, o arată rîndurile ce urmează imediat, prefigurare 
a înmormîntării și a călătoriei pe lumea cealaltă. Tot așa 
preotul tibetan suflă la urechea muribundului Cartea 
Morților (Bardo Thödol), ca să ştie de mai înainte drumu- 
rile pe care va avea să le străbată. 


„Apoi nurorile, după sfătuirea celei cu pricina, aşezară 
baba într-un așternut curat, ca să-și mai aducă aminte de 
cînd era mireasă (moartea fiind o nuntă n.n.) şi după aceea 
începură a scoate din lada babei valuri de pinză, a-şi da 
ghiont una alteia și a vorbi despre stîrlici, toiag, năsălie, 
poduri, paraua din mîna mortului, despre găinile ori oaia 
de dat peste groapă, despre strigoi şi cîte alte năzdrăvănii 
înfiorătoare ; încît numai aceste erau de ajuns, ba şi de 
întrecut, s-o vire în groapă de biata babă“. 


E un itinerar, un ghid oral de călătorie dintr-o lume 
într-alta pentru sufletul în tribulaţiune, în momentul 
despărțirii sufletului de trup și după aceea. Am pomenit 
de Cartea Morților tibetană; dar și vechii egipteni 
puneau o carte a morţilor pe pieptul mumiilor. Bocetele 
românești care descriu călătoria postumă, au acelaşi sens. 


Între timp sosesc cei trei feciori din cărăușie. Neves- 
tele le ies înainte și încep a-i lua cu vorba şi a-i 
dezmierda. 

„— Da’ ce face mămuca ? întrebară cu toţii dintr-odată 
pe cînd dejugau boii. 

— Mămuca, le luă cea mai tînără vorba din gură, 
mămuca nu face bine ce face; are de gînd să ne lase 
sănătate, sărmana.“ 


Admirabilă expresie populară, explicitînd dictonul 
alchimic citat mai sus: moartea lasă în urma ei sănă- 
tatea ca moștenire, condiţionîndu-se și ieșind una din alta 
wrintr-o înlănțuire logică şi ontologică, manifestarea 
necesitind o alternanță de plusuri și minusuri. 

„lelele i-au luat gura şi picioarele“; iar basmul lui 
Creangă spune „en toutes lettres“, că nurorile sînt ielele 
și, natural, nimeni nu bagă de seamă. 


„Fiii se răpăd atunci cu toţii în casă ia patul mine-sa! 
Dar biata babă era umflată cîte o bute și nu putea măcar 
blești din gură; simţirea însă nu și-o pierduse de tot. Şi 
văzindu-i, îşi mișcă puţin mina şi arătă la nora cea mare 
și păretele despre răsărit, apoi arătă pe cea mijlocie şi 
păretele despre apus, pe urmă pe cea mai tînără și jos 
în mijlocul casei; după aceia, de abè mai putu aduce puţin 
mîna spre gură și îndată căzu într-un leşin grozav.“ 


Ea denunță ce i-au făcut cele trei nurori. Dar nora 
cea mică tilcuiește acuzarea în binecuvîntare, o trans- 
mută : fiul mai mare ia casa de la răsărit, al doilea casa 
de la apus și perechea cea' mai tînără rămîne în casa 
bătrînească. Gestul acuzator se transformă în gestul 
crucii, care preface gospodăria ţărănească într-un simbol 
al Universului, structurat de cele trei gune, cele trei 
nurori, după cele trei tendinţe fundamentale ale lumilor, 
Sattwa, Rajas, Tamas. 

Mitul atinge o epocă foarte veche, cînd mai ființau 
sacrificii umane. E o reminiscență a unui sacerdoțiu fe- 
minin, pomenit în multe tradiţii, sacerdoţiu provenind se 
parte, din Atlantida, distrus de Parașu-Rama, al şaselea 
Avatar al lui Vișnu. În orice caz, basmul lui Creangă e 
tantric ca aproape toate basmele lui. Dacii trimiteau lui 
Zalmoxis un sol, aruncîndu-l în sus şi prinzîndu-l, în 
cădere, în vîrful lăncilor. Sacrificiul babei se situează la 

capătul inferior al suliţelor. Baba e zdrobită, nu înţepată. 
Sacrifciul zalmoxian e uranic şi esenţial ; acel al babei e 
substanţial, „ex parte materiae signata quantitate“, ri- 
guros simetric cu primul. De aceea, credem că basmul 
revelează vechi ritualuri preistorice. Cît despre aspectul 
uranic al ritului complementar, cel cuprins în acest basm, 
basmul următor ni-l va dezvălui. 


CAPRA CU TREI IEZI 


Creangă a scris Capra cu trei iezi imediat după Soacra 
cu trei nurori. Cele două povestiri au fost publicate 
consecutiv în „Convorbiri literare“ la două luni distanţă, 
respectiv în octombrie și decembrie 1875. Nu ne putem 
permite să considerăm faptul ca o simplă coincidenţă, 
pentru că cele două basme sînt două jumătăţi ale unui 
tot, cînd sînt privite simbolic. Continuitatea lor este 
intrinsecă şi pecetea ei vizibilă este numărul trei, în ter- 
narul nurorilor și în acel al iezilor. Complementarismul 
basmelor şade în faptul că lumile din cele două basme 
sînt opuse ca două emisfere legate printr-un ax unic. 
Lucrul e ușor constatabil, după puţină reflexiune. Soacra 
fiind Talpa Iadului, e coextensivă cu temelia lumilor și a 
manifestării integrale, constituindu-i rădăcina tenebroasă. 
Am vorbit mai sus, pe larg, de acest fapt. Nurorile-iele 
introduc un vîrtej salubru în haznaua infernală, arzînd 
cu fierul roșu ţițina bubei. Dacă schematizăm „locul“ 
mitului, cum o cere imperios disciplina simbolismului, 
lumea basmului incipient e reprezentabilă printr-o 
emisferă inferioară față de un plan de referinţă consti- 
tuit din lumea noastră obişnuită, care în toate miturile 
are o situație mediană. Tot faţă de același plan de refe- 
rință, lumea din Capra cu trei iezi este „astrală“, pentru 
că această capră este Amaltheea, doica lui Zeus copil pe 
muntele Ida din Creta, ipostaziată apoi de divinul ei 
fiu de lapte în constelația Caprei. Vom căuta să justificăm 
identificarea simbolică a caprei lui Creangă cu aceea din 
mitologia greacă. Emisfera cerului, superioară, formează 
împreună cu emisfera infernală, o unică sferă. Continui- 

tatea este asigurată prin cele trei gune, inevitabile am 
putea spune, în întregul univers, deoarese îi constituie 
armătura necesară. Sînt la fel de operante, de virulente 
în cele trei lumi, infernul, cerurile și planul median, tot 
universul fiind condiţionat de dozările infinitezimale ale 
celor trei tendințe „bazice“. Primele două basme sînt cei 
doi poli, substanţial şi esenţial, între care se vor desfă- 
șura restul povestirilor lui Creangă. 

Spuneam că cele trei iele, în calitatea lor de gune, 
imprimă în aceiași timp, un caracter de unicitate şi de 
diversitate Universului, determinînd Exaltarea, Amploa- 
rea și cufundarea în Abis. E firesc ca ternarul gunelor 
să caracterizeze și pe cei trei iezi, care, oricît de astrală 
le-ar fi ființa, aparţin încă manifestării informale. Mitul 
nu socotește necesar să insiste asupra celor două nurori 
și asupra celor doi iezi mai mari, fiindcă războiul spiritual 
al celor mici este suficient ca să configureze pe ceilalţi și 
să-i plaseze la locul lor normal. Totuşi Creangă arată pe 
iedul cel mai mare, mai. nătăfleț și mai guraliv decit 
fraţii săi. 

Cronos s-a însurat cu sora sa Rhea (Pămîntul) căreia 
i s-a consacrat stejarul. I se profetizase de către mama 
lui şi de tatăl său Uranos că unul din fiii lui îl va 
detrona. În fiecare an, prin urmare, înghiţea copilul pe 
care i-l năștea soţia : întîi pe Hestia, apoi pe Demeter și 
Hera, apoi pe Hades, pe urmă pe Poseidon. 

În exegeza tradițională a mitului, Cronos, Regentul 
celui mai înalt dintre ceruri, cerul intelectual, înghiţin- 
du-și copiii, îi reînnoiește, îi transfigurează, întărind în 
ei caracterul olimpic. Aspectul psihologic de fapt divers 
al mitului dispare și fabula marchează acel „Stirb und 
werde“ („mori și devino“) goethean, care e baza tuturor 
Teofaniilor și a  Metamorfozelor, adică esența întregii 
mitologii. Cînd va vedea iezii mîncaţi de lup, cititorul 
să-și amintească de aceasta. 

Rhea era furioasă pentru că punctul ei de vedere era 
exclusiv matern. După ce născu pe Zeus pe muntele 
Lykeus din Arcadia (Lykos însemnează Lup şi Lumină, 
acest caracter bivalent al lupului trebuie și el reţinut), îl 
încredinţă nimfei-capre Amaltheea (Cea bună, duioasa), 
ca să-l crească şi să-l alăpteze. Recunoscător, Zeus, de- 

venit stăpîn, a proiectat-o pe cer, prefăcîind-o în conste- 
laţie. Cornul ei a devenit celebrul Cornucopia, Cornul 
Abundenţei. Rhea dădu un vomitiv lui Cronos care vărsă 
şi dărui lumii pe copiii divini, ceea ce arată că faţă de 
cerul suprem, lumea este vărsată din el. 

E adevărat că în varianta lui Creangă, nu se arată că 
lupul a vărsat pe cei doi iezi mai mari, dar în alte va- 
riante, faptul este afirmat; cităm pe cea mai celebră 
dintre versiuni, aceea a lui Grimm. Or, mitul nefiind can- 
titativ, diferitele lui redacţiuni nu se exclud, ci se între- 
gesc una pe alta ca refracţii ale unei imagini unice. Prin 
urmare colaționarea lor e îngăduită și putem spune, 
contra aparenţelor, că lupul a vărsat pînă la sfîrşit pe cei 
doi frați mai mari. Și în mitul grecesc, Poseidon și Hades 
sînt mai vîrstnici decît Zeus. 


Capra pleacă de acasă, ca să adune fructele cerului, 
pămîntului şi ale aerului, să le depună ca un fel de oma- 
giu, în sensul feudal al cuvîntului la picioarele celor trei 
viitori regenţi al lumii. Acest omagiu, capra îl aduce în 
Cornul Abundenţei, care este propriul ei corn și el divi- 
nizat mai tîrziu şi transformat în constelație. Într-o 
versiune arabă capra are coarne de aur. 


Îi vestește să se păzească de anticul dușman, Lupul 
Abisului, şi le spune că o vor recunoaște la întoarcere, 
după cîntecul acela paradisiac, care leagănă toate sferele 
cereşti; îl reproducem, deşi cunoscut, pentru că e un 
descîntec, totdeauna nou, totdeauna operant : 


Trei iezi cucuieţi, 
Uşa mamei descuieţi, 
Că mama v-aduce vouă: 
Frunze-n buze, 
Lapte-n ţiţe, 

Drob de sare 

In spinare, 

Mălăieș 

În călcăieși, 

Smoc de flori 

Pe subsuori. 

Capra seamănă cu unul din acele portrete compozite 
ale lui Arcimboldo. Nu aduce Cornul Abundenţei, îl în- 
sumează în ea, în toate părțile ființei sale. Nu le su- 
portă, le produce. E Omul Universal sub ipostaza Caprei 
divine, ca Isis-Hator sub aceea a Vacii Sfinte. Nici un loc 
în fiinţa ei care să nu fie acoperit de plenitudini și bine- 
cuvîntări. Așa cum ne-o prezintă descîntecul, reamintește 
statuia Artemisei de la Efes, acoperită cu mamele. 

În privința versului incipient, cităm o observaţie in- 
teresantă a lui Ovidiu Birlea: „S-ar putea ca iniţial, 
acest vers să fi sunat, Trei iezi cucuiezi, cu rimă internă, 
în care cuvintul de la sfîrșitul primului emistih este re- 
petat cu un prefix lipsit de sens“ (op. cit., notă, p. 134). 
Observaţia ne va servi mai tîrziu. Vom vedea dacă în- 
tr-adevăr prefixul este lipsit de sens. 

Cu toate că am mai spus-o în repetate rînduri, nu 
șovăim să revenim asupra problemei fundamentale a ge- 
nealogiei mitului. Nici un moment nu ne trece prin 
minte să presupunem o filiațiune orizontală între mitul 
grecesc și cel românesc, mai exact între formele lor res- 
pective. Nu putem să admitem nici coincidenţa, pe sim- 
plul calcul al probabilității. În esenţa lui, Mitul este pro- 
totipal, etern, deasupra spaţiului, timpului și Devenirii, 
pe care el le creează, mai exact le aduce de la potenţă la 
act. Se oglindește simultan, de sus în jos, în toate păr- 
tile lumii, ca soarele în toate apele pămîntului sau în 
miriada de fațete a unui cristal. Schema justă este a 
unui punct central care proiectează un număr nenumă- 
rabil de raze pe circumferință. În speţă, mitul mamei mi- 
lostive e de cînd lumea, poate chiar o precede. Aceasta 
fără prejudiciul problemei unei civilizaţii a Caprei, cu o 
arie geografică precisă, de care vom vorbi. 

E curioasă insistența, am putea spune solemnitatea 
cu care capra își ia rămas bun de la iezi, cînd pleacă să 
facă piața de toate zilele, ca şi cînd nu ar fi ceva obiş- 
nuit ; solemnitate care interzice umanizarea mitului, „psi- 
hologizarea“ lui, cum ne-ar ispiti excepţionalul dar de 

viață al lui Creangă. Iată despărţirea, chipurile banală 
și cotidiană : 

„— Dragii mamei copilaşi, eu mă duc în pădure, ca 
să mai aduc ceva de-a mincării. Dar voi încueţi ușa după 
mine, ascultați unul de altul şi să nu cumva să deschideţi 
pină ce nu-ţi auzi glasul meu. Cînd oi veni eu, am să vă 
dau de ştire, ca să mă cunoaşteţi şi-am să vă spun aşa.“ 


Urmează incantaţiunea pe care am citat-o mai sus. 


„— Auzit-aţi ce-am spus eu? 
— Da mămucă, ziseră iezii. 

— Pot să am nădejde în voi? 

— Da mămucă, ziseră iezii. 

— Să n-ai nici o grijă, mămucă, apucară cu gura îna- 
inte cei mai mari. Noi sîntem odată băieţi și ce-am vor- 
bit odată, vorbit rămîne. 

— Dacă-i așa, apoi veniţi să vă sărute mama! Dumne- 
zeu să vă apere de cele răle și mai rămiîneți cu bine. 

— Mergi sănătoasă, mămucă, zise cel mai mic, cu la- 
crimi în ochi şi Dumnezeu să-ţi ajute ca să te întorci cu 
bine şi să ne aduci de mincare.“ 


S-ar zice că a fost Potopul, că numai casa Caprei se 
înalță deasupra apelor, că mama capră are de străbătut 
nouă mări şi nouă ţări ca să aducă mîncare copiilor În- 
fometaţi, cînd citit literal, e vorba de coşniţa zilnică. În 
dimensiunea mitică, expediţia Amaltheei moldovenești 
are solemnitatea rituală a culegerii fructului lumii, a 
smîntinirii Galaxiilor, ca să aducă copiilor divini Am- 
brozia şi Nectarul, omagiu al cosmosului. Nu e vorba de 
hrană zilnică, ci de o autentică comuniune. 

Punerea în gardă e atît de insistentă, atît de gravă, 
pentru că primejdia e din illo tempore, adică de tot- 
deauna și din fiece clipă. Sub Olimp se deschide tot- 
deauna Hades-ul, Olimp invers, ca două triunghiuri unite 
prin baza lor ; și gura Iadului e aceea a vechiului vrăj- 
maş, a lupului, căscată ca să înghită fructele Cerului, 
fără de care nici el nu ar putea trăi. Substanţa Infer- 
nului nu viază decît prin esenţele olimpice care cad în 

el, ca sămînța lui Onan pe pămînt. De ce e lup, la mas- 
culin și nu lupa ca la Dante? Pentru că, e în antago- 
nism complementar cu capra, entitate feminină. Că an- 
tagonismul e și complementarism o arată cu preciziune 
autorul : 


„Un dușman de lup — și-apoi ştiţi care? — chiar 
cumătrul caprei (subl. n.) care de mult pîndea vreme de 
prilej ca să pape iezii, trăgea cu urechile la păretele din 
dosul casei, cînd vorbea capra cu dinşii.“ 


Există un soi de complementarism între Paradis şi 
Infern cînd sînt privite dintr-un punct median ; am pu- 
tea adăuga, chiar un fel de solidaritate, un fel de inter- 
dependenţă, pentru că Iadul se situează la rădăcina Ar- 
borelui Lumii, iar Raiul, în coroana lui. 

Mai este o rațiune pentru care capra uranică și-a ales 
cumătru pe Talpa Iadului : şi cele mai înalte intelecţiuni, 
ca să subziste în lumea noastră trebuie să se încarneze. 
Au nevoie de un fixativ, de un principiu de sesizabili- 
tate, cum îi spune Böhme, care e Sarea alchimică, sarea 
bază şi, incontestabil, aceasta este Talpa Iadului, rădă- 
cina lumii. Reamintim ce spuneam despre cele trei Gune, 
despre cele trei Iele. Infernul este un aspect al gunei 
descendente Tamas, dacă nu complet coextensiv ei. Şi 
cum nimic nu există în univers care să nu fie rezultatul 
dozării indefinite a celor trei gune, în proporţii variabile, 
înseamnă că lupul este necesar în economia Universului. 
Şi un Serafim trebuie să aibă o doză de tamas în el, 
altfel şi-ar risipi ființa. S-a spus cu mare dreptate, că 
o hostie, pîine euharistică, are nevoie de tendința des- 
cendentă, pentru ca elementele ei constitutive să se agre- 
gheze cum spune Fritjhof Schuon 1. Cum am mai putea 
numi „infernală“ pe Tamas, în cazul acesta special? 
Ceea ce nu împiedică Infernul să fie o specificaţie a lui 
Tamas, în anumite împrejurări. Totdeauna simbolul tre- 
buie studiat în contextul lui. 


1 Fritjhof Schuon, De lUnité transcendente des religions, 
Paris, Gallimard, 1948. 

Simbolismul lupului e complex, bivalent. În vechi 
momente ciclice a avut un sens pozitiv, personificînd pe 
Apollo Lykios. În grecește Lykos înseamnă şi lup și lu- 
mină... Zeus s-a născut pe muntele Lykaios, din Arcadia, 
după unele versiuni, muntele Lupului-Lumină. Reamin- 
tim pe lupoaică, mama adoptivă a lui Romulus și Remus, 
echivalent exact al Amaltheei, și pînă la un anumit 
punct, al caprei noastre. Dacă în basmul lui Creangă 
lupul este abisul iadului, în Lupul cel năzdrăvan de Is- 
pirescu e salvator, providențial, demiurgic, Maestru Spi- 
ritual. În alte povești, e unul din cei patru căţei, păzi- 
tori providenţiali ai lui Făt-Frumos, lîngă Urs, Vulpe 
și Iepure. 

Lupul are o strînsă legătură cu Dacii. 

„După Strabon, Dacii’ s-au numit mai întîi daci. O 
tradiţie păstrată de Hesyhius, ne învaţă că daos era nu- 
mele frigian al lupului. P. Kretschmer explicase cuvîn- 
tul prin rădăcina dhau: a strînge, a apăsa, a sugruma 
(deci, o forță compactantă, tot așa de necesară, de inevi- 
tabilă în univers ca și forța dilatantă, n.n.). Printre voca- 
bulele ieșite din această rădăcină, să notăm pe lydianul 
Kandaules, numele trac al zeului războiului Kandaon, 
iliricul dhaunos (lup), zeul Daunus etc. Orașul Daous- 
dava, în Mesia Inferioară, între Dunăre și Haemus, în- 
semna literal «satul lupilor». 

Deci, Dacii se numeau ei înșiși «lupi» în vechime sau 
«cei ce sînt la fel cu lupii». Tot după Strabon, Sciţii care 
nomadizau la răsăritul Mării Caspice, purtau, la fel, nu- 
mele de daoi. Autorii latini îi numeau dahae și unii is- 
torici greci Daai. Numele lor etnic, deriva foarte proba- 
bil, din iranianul (saka) dahae, lup. Să reamintim pe 
Lykaonii din Arcadia, pe Zeus Lykaios arcadian şi pe 
Apollo Lykagenes ; acest ultim supranume a fost expli- 
cat ca «acel al Lupului» adică, născut din Leto-Latona, 
schimbată în lupoaică... Asia centrală cunoaşte, în mai 
multe variante, mitul unirii între un lup supranatural 
și o principesă, uniune ce ar fi dat naștere, fie unui po- 

por, fie unei dinastii“. 2 Reamintim stindardul dacic, ba- 
laurul cu cap de lup. 

Cumetria dintre capră şi lup ar putea avea și un as- 
pect ciclic, fără să le excludă pe celelalte, fiecare vala- 
bil pe planul lui. Capra a făcut alianţă cu lupul într-o 
epocă străveche, cînd fiara avea încă aspectul luminos. 
A devenit sumbru în cursul degenerării unui ciclu ce go- 
neste spre sfîrșitul lui. Că o epocă, însumînd multe mi- 
lenii, a fost contractată într-o singură anecdotă, nu tre- 
buie să ne mire, pentru că după cum am mai spus-o, 
cronologia obișnuită nu încape în mit, care se folosește 
de un timp contractat şi se desfășoară în durate elip- 
tice. Două evenimente care se succed în basm, pot fi 
despărțite uneori de eoni. Putem cita un exemplu din 
Biblie : succesiunea Abraham, Isac, Iacob, tată, fiu, ne- 
pot, e emblema unei întinderi milenare de timp. 

Notam mai sus analogia dintre perechea capră-lup 
cu aceea a Amaltheei-Cronos, care-și înghițea copiii. Or, 
Saturn, înainte de a avea aspectul, îndeobște cunoscut, 
de zeu sumbru și sinistru pe care-l posedă în mitologia 
tardivă, cînd fiul său Zeus regenta lumea (utilizat în 
Alchimie ca o desemnare a Plumbului, metal „ignobil“) 
a fost în primăvara ciclului Regentul Viîrstei de Aur. 
Analogia cu simbolismul lupului, ambivalent și el, e 
evidentă. Tot așa s-ar putea, ca așa-zisa cumetrie să fi 
fost în realitate o căsătorie, urmată de despărţire şi an- 
tagonism, cînd ciclul ieșind din indistincțiunea lui pri- 
mordială, s-a rezolvat în nenumărate cupluri de com- 
plementare, devenite mai tîrziu, opoziţiuni înverșunate 
şi lupte pe viaţă şi pe moarte. În vîrstele prime ale ci- 
clului, nu sînt deosebiri precise între frăţie, căsătorie, 
filiațiune, cumetrie, pentru că toate acestea se întîmplă 
într-un timp divin, în care afinităţile se amestecă, se 
combină între ele în noduri de șerpi. Ceea ce e promis- 
cuitate, tabu în lumea noastră, e sinteză în divinis. Ast- 
fel, în mitologia românească, complementarismul și ver- 
bal şi hierogamatic Ian-Sînzian-lana-Sînziana, pe lîngă 
hierogamie poate implica o frăţie tacită, subiacentă, mai 


2 Mircea Eliade, De Zalmoxis à Gengis Khan, Paris, Payot, 
1970, p. 13—15. 

ales prin comparaţie cu alte mituri. „lana“ este „sora 
Soarelui“, care o vrea de soţie. Pudibonderia şi adaptarea 
tardivă creștină a mitului interzice în baladă căsătoria 
dintre Soare și Lună, ca și cum ea nu se întîmplă pe 
cer ! În realitate, Luna primește în plin lumina Soare- 
wui la maximul ei, amîndoi aștrii se suprapun la eclipse. 
În alte balade, fata rătăcită în pustie (sufletul) cere cu- 
cului, ce zbura deasupra ei, s-o scoată din nou în lume, 
oferindu-i succesiv și într-o proximitate crescîndă, sări 
fie verișoară, surioară, în sfîrșit soţioară. De abia atunci 
cucul primește. Reamintim că sub formă de cuc, Zeus 
s-a unit cu sora lui, Hera. Vom avea de vorbit pe larg, 
despre simbolismul cucului, în legătură cu o cimilitură 
citată de Creangă în Amintiri. Reamintim, de asemenea, 
căsătoriile — incesturi din aproape toate mitologiile 
(Zeus-Hera, frate-soră, Zeus-Persefone, tată-fiică). O 
amintire istorică tardivă a acestor gesturi din illo tem- 
pore, o constituie căsătoriile faraonice. 

Capra pleacă în lume după treburi ; îndată lupul se 
înfățișează la ușă şi începe să depene descîntecul la care 
trăsese cu urechea. Cei doi iezi mai mari se şi reped să 
deschidă ; dar cel mai mic îi opreşte : 


„— Sărăcuţul de mine! Să nu cumva să faceţi pozna 
să deschideţi că-i vai de noi! Asta nu-i mămuca. Eu o cu- 
nosc de pe glas; glasul ei nu-i așa de gros şi răgușşit, ci-i 
mai subţire şi mai frumos !“ 


Verbul nu minte dar ecoul lui în lume poate fi în- 
șelător. Diavolul poate maimuţări orice, numai sunetul 
primordial Parașabda nu, pentru că e coextensiv şi în 
fond, identic cu Logosul. Or, limba lupului e limba soa- 
crei din povestea precedentă : încă un fir de continuitate 
dintre cele două basme şi cele două entități. Dar pe 
prima o exorcizează o zînă, îi înțeapă limba cu un ac, 
dizolvînd toate coagulatele malefice, presărînd-o cu sare 
și piper, ingrediente sacre, alb și negru, cu simbolism 
centrifug şi centripet, restabilind condiţiile pentru profe- 
rarea Verbului. În acest fel, nu mortifică limba babei 
decît ca s-o reintegreze în Verb. Dar aceasta este o ope- 
rațiune de înaltă teurgie, și în basmul al doilea nu mai 

este Kali care s-o ducă la bun sfîrșit. Lupul face și el 
ce poate și se duce la un fierar, reprezentant tipic și de- 
finitoriu al Virstei de Fier, ca să i-o ascută. Operaţie 
grosolană comparată cu subtilitatea celei dintîi. În ha- 
giografia creștină se spune că diavolul poate lua cu totul 
înfățișarea lui Hristos, dar dacă vorbeşte se dă de gol: 
glasul lui e un cîrîit deritmic, fără unduire, parcă nu 
s-ar propaga în aer. Lupul se înfățișează din nou în fața 
căsuţei caprei, repetînd pe modul strident formula de 
recunoaștere. Cei doi iezi mai mari se şi reped să des- 
chidă. 


„— Ei vedeţi? zise iarăşi cel mai mare, dacă mă po- 
trivesc eu vouă... «Nu-i, mămuca, nu-i mămuca». D-apoi 
cine-i dacă nu ea? Că doar și eu am urechi. Mă duc să-i 
deschid. 

— Bădică! Bădică ! zise iar cel mai mic, ascultați-mă 
şi pe mine. Poate mai de-apoi a veni cineva și a zice: 

Deschideţi ușa 

Că vine mătușa! 
şi-atunci voi trebuie numaideciît să deschideţi ? D-apoi nu 
ştiţi că mătușa-i moartă de cînd lupii albi şi s-a făcut oale 
și ulcele sărmana ?“ 


La prima vedere s-ar părea că locuţiunea stihuită e 
un mod aforistic-ţărănesc de a se exprima. La recitire 
atentă, se vede că este vorba de o mătușă precisă, bine 
individualizată, deși mitică, contemporană cu „lupul alb“. 
Chiar solidară. Or, „Lupul Alb“, e aspectul pozitiv, be- 
nefic al lupului, adică lupul-lyke, luminos, al obîrşiilor 
ciclului, căruia lupul negru din basmul nostru îi este o 
oglindire inversată, satanică ; lupul alb este adevăratul 
„cumătru“ al caprei, nu rămășiţa reziduală din basm, 
am putea spune contemporanul nostru. E aproape inu- 
til să subliniem că Alb-Negru a celor doi lupi e un com- 
plementarism, de data asta în succesiune, similar cu sa- 
rea şi piperul, din „Soacră“, cu străvechiul și cel mai 
important simbol extrem-oriental al Yin-Yang-ului, cu 
sigizia Harap-Alb. 

Cine este această enigmatică „mătușă“, numai adîn- 
cimile memoriei şi înţelepciunii populare o ştiu. În orice 

caz, solidară cu „lupul alb“ contemporan, în divinis cu 
el. E o „bătrină a Veacurilor&, după cum Adi-Manu e 
un „Vechi al Timpurilor“? O străbună a ciclului? O 
Sfîntă Duminică ? Gaia? Nu ştim. Perechea s-a stins, 
altfel spus, s-a resorbit de mult, în indistincția primor- 
dială. 

Iedul cel mare nu ţine seamă de spusele celui mai 
mic şi deschide ușa: cînd colo, lupul. Iedul cel mic se 
viîră iute în horn, cu picioarele pe prichici, tace ca peş- 
tele. Cel mijlociu, se ascunde iute sub un chersin. 

O progresie în ascundere. ledul cel mare, prostește, 
în lumina zilei, al doilea dosit sub un chersin, al treilea 
se estompează în înălțime, în fumul și întunericul ver- 
tical, ca o axă, pe alt plan decit fraţii lui mai mari. 


„Și, nici una, nici două, lupul, haț, pe ied (cel mare 
n.n) de git, îi rătează capul pe loc și-l mănincă așa de 
iute și cu așa poftă, de-ţi părea că nici pe o măsea nu: 
are ce pune.“ 

Apoi se aşează pe chersin ; şi, 

„ori chersinu s-a crăpat, or cumătrul a strănutat... Atunci. 
iedul de sub chersin, să nu tacă? Îl păștea păcatul și-l 
minca spinarea, sărăcuțţul ! 

— Să-ţi fie de bine, nănașule! 

— A!.. ghidi, ghidi, ghiduş ce eşti! Aici mi-ai fost? 
Ia vină-ncoace la nănășelul să te pupe el!“ 


Și-l mîncă și pe el! Cel mai mic tăcea chitic, „ca 
peştele în borș la foc“. 

Subliniem în treacăt, cvasi-identitatea mitului cu acel 
al Scufiţei Roșii, în elementele lui esenţiale. Și acolo e 
o „mătușă“, bunica fetiţei. Și în basmul Scufiţei, lupul, 
aviditatea radicală, înghite pe fetiță. În versiunea Per- 
rault, cu aceasta se termină basmul; în altele, lupul e 
omorît și varsă la lumina lumii din nou pe Scufiţă, ca- 
lota emisferică a cerului. Tot acelaşi dublu sfîrșit îl gă-. 
sim şi în diferitele versiuni ale „Caprei“ care, precum: 
am spus, nu se exclud, ci se completează unele pe altele. 

Lupul pleacă şi îşi vede de drumurile sale. Putem 
spune că nu e o fiinţă, ci o tendinţă fundamentală perso- 
nificată, atractul invers la Naturii, Aviditatea-Radix, 

foamea nesăţioasă care mistuie tot şi la sfîrșit pe ea 
însăşi. 

Înainte de a cerceta mai de aproape natura exactă a 
acestei avidităţi, credem că e instructiv să dăm cîteva 
referinţe din Dante, avînd în vedere autoritatea în ade- 
văr „altisimă“ a Florentinului în Doctrina Perenă. Vom 
vedea că simbolul e universal, că deci, nu e vorba de 
incontinenţe individuale, ci de funcțiuni cosmice. În pri- 
mul cînt al „Divinei Comedii“, Dante se află iniţiaş, 
înainte de a ajunge la poarta Infernului, într-un codru 
sălbatic, una selva oscura, aceeaşi în care se află Eneas 
în cartea a VI-a a Eneidei. Acolo îi apar trei fiare, un leu, 
un linx și o lupoaică, una lupa, pe care ar fi prea sumar 
și expeditiv să le identificăm cu defecte morale, cum 
fac îndeobște comentatorii, cu o regretabilă superficialitate. 
lată cum descrie autorul pe lupoaică : 


„Ed una lupa, che di tutte brame 
sembiava carca nella sua magrezza 
e molte genti fe’ già viver grame.“ 3 
(„Și o lupoaică, ce de toate foametele, părea încărcată 
în slăbiciunea ei și multe neamuri le-a făcut să trăiască în 
spaimă.“] 
Punct cu punct, epitet cu epitet, se poate spune la 
fel și de lupul lui Creangă. 
„=la bestia sanza pace,“ 4 
[bestia fără pace] cum îi spune Dante, cîteva versuri mai 
jos, 
„E ha natura si malvaggia e ria 
che mai non empie la bramosa voglia. 
e dopo'l pasto ha piu fame che pria.“5 
[„Şi are o fire așa de perversă și rea 
Că nu-și mai umple nesăţioasa dorință 
Şi după ospăț îi e foame mai mult ca înainte.“ ] 
versuri care arată o vină subterană ezoterică, din care 
s-au inspirat și Dante, și Creangă, și nenumăratele ver- 
siuni care există în lume, ceea ce ne dispensează să vor- 
bim de „imprumuturi“. 


3 Dante Alighieri, Infernul, I, v. 49—51. 
Ibidem, v. 58. 
2 Ibidem, vv. 97—99. 

Am vorbit, de simbolismul universal, luminos şi po- 
zitiv al lupului. La Dante și la Creangă, lupul apare sub 
aspectul negativ, tot așa de universal. Despre ce e vorba 
în el? De plano, trebuie înlăturate ca superficiale, in- 
terpretările morale și sentimentale, cel puţin dacă vrem 
ca sonda să ajungă la adîncimi. Lupul mănîncă pe cine 
trebuie să mănînce, fie din cauza salubrităţii cosmice, 
fiind vorba de elemente ce nu merită să supravieţuiască, 
ancombrante, fie că e vorba de fiinţe ce trebuie să re- 
nască a doua oară, regenerate, adică de elita ciclului. Pe 
plan macrocosmic şi pentru a situa problema la înălţi- 
mea și amploarea cuvenită, amintim şi pe lupul Fenrir 
care, după mitologia Eddelor, va sfîșia pe Odin, Omul 
Universal, adică lumea, la sfîrșitul timpurilor. Dar un ci- 
clu moare ca să nască unul nou. E vorba de un agent 
cosmic bazal, vorace și nesăţios, care mistuie și reduce 
la indistincţiune tot ce e trecător, lumea manifestată, la 
starea germinală, operație condiționînd renașterea. În a- 
devăr, voracitatea nesăţioasă a atractului invers al na- 
turii transformă în latențe, în seminţe, elementele com- 
ponente ale cosmosului, care astfel devin generatorii ci- 
clului următor, ale unor Ceruri și Pămînturi noi, printr-o 
înlănțuire logică şi ontologică. De aici simbolismul ma- 
tricial al pîntecelui lupului, care mistuie printr-o miş- 
care centripetă lumea, pentru ca prin alta, succesivă și 
solidară, s-o verse din nou afară centrifug. Astfel, pîn- 
tecele lupului simbolizează ceea ce hindușii numesc san- 
dhya punctul critic indistinct care desparte și leagă două 
cicluri consecutive de existenţă, poarta strimtă cum i 
se spune în creștinism, punct generator al ecuaţiei, timp- 
spaţiu, el fiind principiul şi al timpului și al spațiului, 
ca şi ale tuturor condiţiilor limitative. Simbolismul lupu- 
lui e macrocosmic cînd e vorba de sfîrşitul unei lumi, 
microcosmic, cînd concernă, moartea şi transfigurarea 
unei ființe în stază de realizare iniţiatică. lisus spune 
lui Nicodim: „Amin, amin grăiesc ţie, de nu se naște 
cineva de sus“ (din apă şi din Duh) „nu va putea să 
vadă împărăţia lui Dumnezeu“. Și Nicodim, învățatul 
din Israel a spus: „Cum poate omul să se nască fiind 
bătrîn ? Au poate a doua oară să intre în piîntecele maicii 

sale și să se nască ?“ 6 exact ceea ce trebuie să facă: să 
reintre, reducîndu-se la punct, în sandhya, în pîntecele 
lupului, de unde va fi expulzat din nou, renăscut în altă 
lume. În treacăt citatul arată că această învăţătură esen- 
țială, se pierduse în Israel, deoarece un învăţat ca Ni- 
codim, nu o mai înţelegea. Și ca o parafrazare, Iisus 
spune mai tirziu : 

„Adevărat, adevărat zic vouă : dacă grăuntele de grîu: 
care cade pe pămînt nu va muri, rămîne singur; iar 
dacă va muri, aduce multă roadă. 

Cel ce își iubeşte viața, o va pierde şi cel ce își urăște 
viața în lumea aceasta, o va păstra pentru viața de 
veci“ 7. 

Intrarea în pîntecele lupului, a ceea ce se numește: 
„regressum in utero“, în psihanaliza modernă, redus ca- 
ricatural la traumatismele psihice. În alchimie, disciplină 
sapienţială, problema e complet pusă. Astfel, în Rosarium 
Philosophorum, Gabricus (unul din numele Materiei) este 
dizolvat în atomii lui componenți, după ce a intrat în 
pîntecele Beyei (unul din numele matricei cosmice) ê. În 
altă versiune a mitului 9, Marte dă Lupului, care e fiul 
lui Saturn, bîntuit de foamea cea mai ascuţită (fame 
acerrima occupatus) să mănînce corpul regelui. Dar 
aceasta e numai prima parte a operaţiei, urmată rigu- 
ros de reînvierea mortului. Cele două taze ale operaţiei 
sînt perfect indicate într-o gravură din cartea alchimis- 
tului M. Meyer Scurinium Chymicum (Francoforti, 1687). 
În primul plan, lupul sfîșie și mănîncă pe Rege; în pla- 
nul din fund, același lup se află în mijlocul unui foc: 
care-l face cenușă, regenerînd și eliberînd astfel pe rege, 
teafăr și renăscut. Dacă în locul regelui, am pune iezii, 
gravura ar putea ilustra versiunile complete ale mitu- 
lui Caprei. Este de asemenea, o ilustraţiune a secvenţei 
lykos-lyke, lup-lumină, lup negru-lup alb. 


6 Ioan, III, 3—4. 

7 Ioan, XII, 24—25 

8 Nam Beya ascendit super Gabricum et includit eum in 
suo utero, quod nil penitus videri potest de eo... et în partes in- 
dividibilis dividit“, adică în atomi. 

9 Reprodusă de C. G. Jung în: Psychologie und Alchemie, 
Zürich, Racher Verlag, 1944, Figura 175, p. 462. 

E firesc ca în prima etapă, Moartea să fie întovără- 
sită de regressum în utero, de care vorbeam mai sus, uter 
simbolizat de burta lupului. Iedul cel mic scapă, mai exact 
lui nu-i este necesară, pentru că se refugiază în alt uter, 
superior, peştera hornului întunecat, după cum Zeus nu 
a mai avut nevoie să treacă prin pîntecele lui Saturn, ca 
fraţii săi, pentru că s-a adăpostit în peștera de pe mun- 
tele Ida, Axis Mundi, privegheat de Capra siderală. 

A noastră se întoarce acasă, dar nu mai era decît ie- 
dul cel mai mic care să-i deschidă. Nu-i mai rămîne alt- 
ceva decît să pregătească răzbunarea, care transpusă pe 
plan universal, semnifică restabilirea și întărirea ordinii 
năpădite de puterile Haosului. În recriminările ei capra 
se jeluieşte : 


„— Ia las' că l-oi învăţa eu! Dacă vede că-s o văduvă 
sărmană și c-o casă de copii, apoi trebuie să-și bată joc 
de casa mea ?“ 


Se identifică deci, fără nici un văl, cu văduva simbo- 
lică, din toate iniţierile : Isis, Demeter, Maica Domnului, 
Iştar, pe care o găsim în nenumărate basme românești, 
văduvită, golită de principiul ei solar. Acest simbolism 
e corolar cu acel al Orfanului. 

Și se pune pe lucru și s-apucă de făcut bucate, ade- 
vărat praznic cum se cuvine pentru mort de aproape. 

Lîngă casă era o groapă adîncă (unde e o gură de 
Rai, se cască și Iadul). Capra umple groapa cu jăratec, 
ca să ardă focul mocnit. După asta, așează o leasă de 
nuiele numai înţinată și niște frunzari peste dînsa ; peste 
frunzari toarnă ţărînă și peste ţărînă, aşterne o rogojină. 
Într-un cuvînt face totul ca să inspire încredere lupului, 
adică ceea ce reprezintă el în acest moment al basmu- 
lui : un ciclu uman în plină descompunere, dar stupid 
încleștat pe iluzia securităţii și a. solidităţii, mascîndu-i 
focul ce-i mocneşte sub picioare. Şi ca tron derizoriu, al 
iluzoriului, al efemerului și al fragilităţii, „îi face un 
scăueş de ceară, anume pentru lup“, spune Creangă cu 
o rigoare și preciziune verbală, de-a dreptul uluitoare. 

Apoi, capra pornește prin pădure, pînă ce dă de o 
prăpastie grozavă şi întunecoasă și pe o tihăraie dă cu 

„crucea peste lup“ spune admirabil basmul. Îl pofteşște 
la praznic. Bruta, orbită de lăcomia-i fără fund, nu bă- 
nuiește nimic şi acceptă. 

Lupul se aşează pe tronul său efemer de ceară aproape 
topită şi 


„incepe a minca hiîlpav; şi gogîlț, gogiîlț, gogilţ, îi mer- 
geau sarmalele întregi pe git. 

— Dumnezeu să ierte pe cei răposaţi, cumătră, că pune 
sarmale ai mai făcut! 

Și cum ospăta el, buf! cade fără sine în groapa cu 
jăratec, căci scăueșul de ceară s-a topit şi leasa de pe 
groapă nu era bine sprijinită: nici mai bine, nici mai rău, 
ca pentru cumătru. 

Ei, ei! Acuma, scoate lupe ce-ai mîncat !“ 


adică, nu numai praznicul, dar şi pe cei doi iezi mar 
mari, cum se întîmplă de fapt în alte versiuni. Am amin- 
tit mai sus, că același lucru se întîmplă și cu Scufiţa: 
Roșie, redată uneori lumii. Versiunile completindu-se, 
mitul se reîntregește. 

Lupul nostru se preface în scrum, adică revine la 
elementul lui originar, Materia Primă. 

Referințele tradiţionale la sfîrşitul Virstei Negre prin 
foc la Ekpyrosis şi la azvîrlirea Bestiei în Abis sînt nu- 
meroase. Alegem două : 

Una în Apocalips, XIX, 20: „Și fiara a fost prinsă 
și împreună cu ea a fost prins și proorocul mincinos. [...]] 
Amiîndoi au fost aruncaţi de vii în iazul cel de foc...“ 

lar în XX, 1—3 : „apoi am văzut un înger pogorîn- 
du-se din cer [...] a pus mîna pe balaur, pe șarpele cel 
vechi care este diavolul şi satana [...] l-a aruncat în 
adînc și l-a închis acolo şi a pecetluit intrarea deasupra 
lui“. 

A doua referință e din Dante; vestind pe Veltro, 
Ogarul simbolic, care la sfîrşitul timpurilor va lupta cu 
lupoaica, spune : 

„Questi la caccerà per ogni villa 
fin che l'avrà rimessa nello inferno 
là onde invidia prima dipartilla.“ 


(Inferno, I, 109—111). 


Į„Acesta (Ogarul) o va alunga din toate locurile — pînă 
o va arunca în Infern, de unde, la început, a trimis-o 
Invidia.“| 


Prin „Invidia“ se înțelegea tehnic de către Dante şi 
de tovarăşii lui „Fedeli d'Amore“ Aviditatea radix, A- 
tractul invers, foamea compactantă bazică, devorînd Ma- 
teria Universului, pentru a o primeni. 

Mai menţionăm în treacăt cîteva aspecte din acest 
inepuizabil mit. Cititorul atent va vedea înrudirea dintre 
ele. 

Lykson, al cărui nume însemnează Lup înșelător, fiul 
lui Pelasgos, a civilizat cel dintii Arcadia și a instituit 
cultul lui Zeus Lykaios, Zeus lup-lumină. A mîniat însă 
pe Părintele zeilor şi al oamenilor, omorîind un copil 
şi amestecîndu-i carnea cu mîncarea oferită Zeului, care 
îi era oaspete. Acesta l-a prefăcut în lup și i-a făcut 
casa scrum, dîndu-i foc, adică, exact ce-i face capra 
lupului în basmul nostru, capra, mama adoptivă a lui 
Zeus. Aceste similitudini şi contaminări de mituri sînt 
firești, cum știm că au ieșit din aceeași matriță comună, 
uneori că din cauza identităţii lor funcţionale diferite 
personaje sau evenimente se topesc într-unul singur, iar 
alteori desemnări de persoane sau evenimente să nu re- 
prezinte decit analogii. 

Că acest sfîrșit de basm e în realitate, un ritual de 
iniţiere, a cărui finalitate este a doua naștere (regene- 
ratio), o dovedește similitudinea lui cu sărbătoarea ro- 
mană, Lupercalia. 

„Zeul-Lup are un caracter antitetic. Cum o indică 
mitul alăptării gemenilor divini, încarnează principiul 
vital. Dar în toate religiile antice este și un animal in- 
fernal. Zeul-Lup domnește asupra lumii morţilor. Lupul 
după o concepţie foarte răspîndită în Antichitate, e în 
același timp, tatăl oamenilor și mormîntul lor; cum a 
spus-o S. Reinach, îi cheamă la viață și-i resoarbe (su- 
blinierile sînt ale noastre). O serbare în onoarea zeului 
ţine de domeniul funerar. 

Sărbătoarea „Fauni sacra“, menţionată de Ovidiu, în: 
Faste II, 268, are un caracter funerar. 

Era invocat întîi Faunus (Pan), apoi se sacrifica un 
tap (unul din iezii basmului nostru). Doi tineri de neam 
nobil erau duşi lîngă victimă. Un grup de oameni numit 
Lupercii, își tăiau curele din pielea ţapului sacrificat. 
Încinși cu aceste cingători, o alergare rapidă îi purta în 
jurul Palatinului. Odată alergarea terminată, un banchet 
ritual reunea pe actorii acestui straniu simulacru.“ 10 

La Creangă : 


„Şi auzind caprele din vecinătate de una ca asta, tare 
le-a mai părut bine! Şi s-au adunat cu toatele la priveghi 
și unde nu s-au așternut pe mîncate și pe băute, veselin- 
du-se împreună...“ 


Lăsăm cititorului plăcerea să aplice în amănunt de- 
taliile din articolul lui Lambrecht. Are toate datele pen- 
tru acest exerciţiu de ascuțime mintală. 

Ospăţul de la sărbătoarea Lupercalia, ca şi acel al 
caprelor din povestea lui Creangă, este ceea ce numeşte 
G. Dumézil un „Festin d'lmmortalite“, un ospăț ritual 
cu caracter euharistic. 

Mai menţionăm : 

Amaltheea a avut cu Hermes pe Pan, frate de lapte cu: 
Zeus. După unii mitologi, Amaltheea a fost transfor- 
mată în constelația Caprei, după alţii în aceea a Capri- 
cornului. Mitologia nefiind cantitativă, diferitele per- 
spective se completează, nu se exclud. Capricornul se gă- 
sește astrologic în Ianua Coeli, în vîrful Cerului, în: 
Poarta lui, în momentul solstițiului de iarnă. Faptul este 
o justificare a celor spuse la început. Creangă, în Capra: 
cu trei iezi, desăvirșește actualizarea Axei lumii, care: 
unește Cerul cu Pămiîntul, vîrful inferior fiind înfipt în 
tenebrele Soacrei cu trei nurori, care astfel se situează: 
la solstițiul de vară, numit „Ianua Inferni“. Identifica-. 
sem pe cele trei nurori cu cele trei Iele, cărora li se mat 


10 G. Lambrecht, „Les Lupercales, une fête predâiste?“ în :: 
Hommage à Joseph Bidez et à Franz Cumont, Bruxelles, Latonus,. 


f. a. p. 170—173. 

zice și Rusalii și Siînziene. Or, marea sărbătoare păgină 
a Sinzienelor se plasează la solstițiul de vară, la Ianua 
Inferni. Atunci eficacitatea și virulența lor sînt mai pu- 
ternice, în vederea topirii miasmelor care ies din lumea 
întunecată. Vîrtejul lor sumbru restabilește echilibrul. 
Mi se pare semnificativ că humuleșteanul a descris cei 
doi poli, unind Ianua Inferni cu Ianua Coeli, în două 
basme consecutive, urmîndu-se unul pe celălalt. De aceea 
trebuie totdeauna să se respecte secvența, nu numai în 
publicare, dar şi în comentar, fiind oarecum voinţa au- 
torului, implicită în succesiunea şi solidaritatea povesti- 
rilor. 

Dacă groapa cu jăratec e identificabilă cu incendiul 
care va aprinde lumea la sfîrşitul zilelor, o regăsim și 
în Athanorul hermetic, de formă cilindrică şi el, cuptor 
al lui Hermes, matrice a tuturor palingeneziilor, în care 
arde totdeauna un foc lent, imperios cerut de Arta Re- 
gală. Și acest detaliu esenţial îl știa Creangă : 


„...apoi umple groapa cu jăratec și cu lemne putregă- 
ioase ca să ardă focul mocnit.“ 


Dacă nu se respectă cerința fundamentală, germenii vii 
ai lui Magnum Opus, iezii din pîntecele lupului, ar fi 
calcinaţi. Temperatura unui pîntece de mamă nu e ace- 
eași cu a unui furnal de combinat siderurgic. Se poate 
simţi prin acest exemplu, deosebirea între un foc dis- 
trugător și unul viu. 

S-ar putea ca divina Capră să fi fost totemul unei 
vaste Împărăţii mitice, preistorice, dar nicidecum ireale, 
de la care nu ne-au rămas decît zvonuri, cărora, în lipsă 
de altceva, ar fi imprudent să nu le acordăm nici o au- 
diență. Așa s-a întîmplat'cu o faimoasă tradiţie, aceea a 
Atlantidei. Atîta vreme cît veștile de la continentul pier- 
dut se limitau la informaţiile din Critias şi din Timeu 
ale lui Platon, Insula scufundată a trecut drept un mit, 
în sensul modern al cuvîntului ; de cînd au început să 
apară semne mai „palpabile“ despre existenţa ei, Atlan- 
tida nu mai este mitică și e păcat; ca mit era mult mai 
interesantă, în adevărul ei pur. 

Aici trebuie să insistăm puţin, pentru că problema 
Atlantidei şi a tradiţiei ei respective, în raporturile ei 
cu tradiţia hyperboreană, nordică, în adevăr primordială 
în ciclul nostru de umanitate, este capitală pentru înţe- 
legerea dezvoltării ciclice şi, lucru semnificativ, o cheie 
majoră pentru decriptarea operei lui Creangă şi a bas- 
mului românesc. Altfel spus, epoca lui Creangă, printre 
altele, e și o cheie ciclică. 

Sîntem reduși la cele mai sumare informaţii cînd 
vrem să studiem preistoria, din cauza lipsei progresive, 
pe măsură ce ne urcăm în timp, a documentelor scrise; 
și preistoria începe foarte devreme, prin secolul VII înain- 
tea erei noastre, cu excepția Egiptului, Mesopotamiei 
și Chinei. Ne rămîn doar tradiţiile orale şi ele așter- 
nute pe hirtie, cu milenii mai tîrziu după ce au avut 
loc evenimentele pe care le povestesc. Și pentru ca lu- 
crurile să se încurce și mai mult, întîmplările au o co- 
loratură net mitică, ceea ce permite primului venit să 
le respingă în bloc, în numele sacrosanctului bun simţ 
și a experienţei de toate zilele. 

Personal, admitem autenticitatea și valoarea infor- 
matorie a predaniilor orale, mai tîrziu scrise, despre tim- 
purile străvechi, și considerăm ca un semn de extremă. 
superficialitate neatenţia cercetătorilor. Faptul că Mom- 
msen escamotează legenda întemeierii Romei şi a rega- 
lităţii nu rezolvă problema întemeierii „Urbs“-ului. Preju- 
decăţile s-au risipit de atuncea şi nici un istoric nu şi-ar 
mai putea permite să deconecteze începutul Romei de mi- 
tul ei. Se simte acum că legenda și istoria formează un 
tot. 

Vedele afirmă categoric tradiţia habitatului primitiv 
al hindușilor, nu în ţara desemnată astăzi cu numele de 
India, ci într-un ţinut extrem nordic, chiar polar. Infor- 
maţia este cu atît mai prețioasă, cu cît Tradiţia hindusă 
e ieşită direct din marea Tradiţie Primordială a ciclu- 
lui, de origine nordică. Grecii o numeau „hyperboreană“, 
(Suprem Nordică). Homer vorbeşte de Ogygia, „unde sînt 
revoluțiile Soarelui“, expresie enigmatică ce nu ar putea 
avea altă semnificaţie decît că, acolo, soarele are o miş- 
care de rotaţie în jurul Zenitului, fără să apună nici- 
odată. 

Ca să ajungă în locul de astăzi, Tradiţia Nordică a 
trebuit, în mod necesar să se scoboare din zona polară 
de-a lungul unei Axe Nord-Sud, cu diferite etape. Se 
spune că acest ax se află pe zona unui meridian care 
desparte exact în două pămînturile locuibile, din punct 
de vedere al suprafeţei, străbătînd, în același timp, cea 
mai mare întindere de pămînt, și acesta este meridianul 
Marii Piramide. 

Pe de altă parte, tradiţia despre Atlantida situează 
în Oceanul Atlantic, deci în Occident, „Insula scufun- 
dată sub valuri“. Amintirea ei nu a putut subzista decit 
transmisă de locuitorii care au scăpat din diluviu, după 
cum o indică mitul Potopului lui Noe, care de fapt se 
referă la Atlantida. 

La prima vedere s-ar părea că ambele tradiții se ex- 
clud, pentru că multe școli pseudoesoteriste din Occi- 
dent, consideră Atlantida ca matca tuturor tradițiilor 
din lume. Dar cine are date exacte despre Tradiţia Pri- 
mordială şi localizarea ei geografică îşi dă seama că 
Hyperboreea și Atlantida nu se exclud și că ultima era 
riguros subordonată primei, pentru că tradiţia atlantă 
a fost o readaptare relativ tardivă a Tradiţiei Hyper- 
boreene. Între ele nu a putut exista o concurență, ci 
doar o răzvrătire a civilizaţiei atlante, sancționată pro- 
videnţial prin potop. 

Acestea sînt tradiții orale, tardiv puse în scris. S-ar 
putea conjectura că migrația din Atlantida, în ajunul 
dezastrului, să fi luat calea țărilor europene riverane cu 
‘Oceanul Atlantic și al Africii de Nord. Migraţia a putut 
ajunge pînă în Egipt, Egeea, Siria, Chaldeea, Asiria, Fe- 
nicia, deci, cum spuneam, de-a lungul unui ax în direc- 
ţia Vest-Est. În regiunile sus-citate trebuie să se fi pro- 
dus o inevitabilă întîlnire cu axul hyperborean, cobo- 
rînd din Nord spre Sud. Dar, pe vremurile acelea, întil- 
nire însemna și joncțiune a tradiţiilor respective, din 
care aveau să rezulte diferitele forme de tradiţii, proprii 
sfîrşitului de Manvantara. În orice caz nu e vorba de o 
resorbire a tradiţiei atlante în tradiţia hyperboreană, 
ceea ce ar fi suspendat mersul ciclului, ci „de fuziune 
între forme prealabil diferenţiate, care să dea naştere 
:altor forme adaptate la noi circumstanțe de timp şi de 

locuri ; și faptul că cele două curente apar oarecum au- 
tonome poate contribui la întreţinerea iluziei unei inde- 
pendenţțe a tradiţiei atlante.“ 15 În altă parte, Guenon 
sugerează că, în tradiţiile noi constituite, ar fi pur hy- 
perboreană doctrina metafizică, pe cînd doctrinele cos- 
mologice ar fi atlanteene, ocupiîndu-se exclusiv de lu- 
mea „intermediară“, ca Alchimia, Astrologia, Cosmogo- 
nia, Ştiinţa numerelor şi multe altele. Metafizica se 
ocupă exclusiv de căutarea Supremului, a Sinelui brah- 
man. Precizăm că în Occident, științele cosmologice in- 
termediare sînt înglobate sub numirea generală de Her- 
metism. Îndeobște, ar fi atlant tot ce ţine de cultul Marii 
Mame, de aspectul feminin al Supremului (şi nu de per- 
sonaje feminine intermediare, fie ele informale, ca Iana- 
Sînziana, Zinele, Sînzienele, care se găsesc și în Tradi- 
ţia Primordială). Se consideră ca fiind rezultatul unei 
asemenea fuziuni, civilizațiile egiptene, caldeene, siriene, 
feniciene și, ceea ce ne interesează mai de aproape, ci- 
vilizația mino-egeeană, cu centrul în Creta. Or, în Creta 
s-a localizat mitul Caprei, alăptînd pe Zeus, şi aici avem 
o ilustrare a celor spuse mai sus. Raportul între tradi- 
ţia hyperboreană şi cea atlantă este cel de la masculin 
la feminin, de la esenţă la substanţă. Or, în Creta, ca 
și în basmul românesc, Capra dă hrana, elementul sub- 
stanţial, lui Zeus, al cărui simbolism este incontestabil 
hyperborean-nordic, deoarece e fiul lui Kronos, nume al 
cărui rădăcină înseamnă „înălțime“, „coroană“, „vertica- 
litate“, ca axul Nord-Sud. 

S-ar putea ca divina Capră să fi fost, cum spuneam, 
o desemnare a Supremului în Atlantida, devenind oa- 
recum secundară în noile tradiţii rezultînd din fuziunea 
nordică vestică de care am vorbit mai sus. E posibil ca 
divina Capră să fi fost un Totem al unei vaste arii tra- 
diţionale, localizată mai ales în Mediterana Orientală. 

Aigos însemnează Capră în grecește; Marea Egee e 
marea Caprei; Creta minoiană e insula Amaltheei, deci 
insula Caprei ; Egeu, miticul rege al Athenei, tatăl lui 
Theseu, înseamnă „căpresc“. Insula Egina e „puterea ca- 


= B Rene Guenon, La place de la Tradition atlanteenne dans 
le Manvantara, în „Le Voile d'Isis“, anul 1931, p. 495—496. 

prei“, ca și Egystos, omorîtorul lui Agamemnon, soţul 
Clytemnestrei, omorît la rîndul său de Oreste. În sfîrșit 
Egiptul (Aigyptos) e un supin şi înseamnă ţap. 14 

Culoarea simbolică a tradiţiei hyperboreene este Albul 
sau Verdele, a tradiţiei atlante, Roşul. Le reprezintă în 
basmele noastre Alb sau Verde-Împărat pentru prima, 
Roș-Împărat pentru a. doua. Își poate oricine da seama 
de importanţa acestui fapt, mai ales cînd se susține de 
către unii că singurele vești directe despre Atlantida sînt 
platoniciene. Am avea deci, şi izvoare românești autoh- 
tone. 

Științele pur metafizice sînt, ca să întrebuințăm ter- 
minologia hindusă, date în depozitul Brahmanilor, al 
castei sacerdotale ; ştiinţele intermediare, cosmologice, 
sînt păstrate de kșatriya, de casta războinicilor. 

Cită vreme ierarhia domeniilor de cunoaștere ale 
Metafizicii şi ale Cosmologiei este păstrată, fiinţează și 
subordonarea firească, în natura lucrurilor, a kșatriylor 
faţă de brahmani, și lumea e în ordine, deoarece cosmo- 
logia își are rădăcinile firești în lumea imuabilă a Idei- 
lor. Cînd ştiinţele cosmologice își taie rădăcina lor ce- 
rească, negîndu-şi propriul lor principiu, încep catas- 
trofele, întîi în domeniul social, apoi pe plan cosmic, 
omul fiind central în starea lui de fire. Se pare că prima 
mare revoltă de acest gen, s-a întîmplat în Atlantida. 

Am spus mai sus că predominarea castei războinicilor 
e solidară cu apariţia unui sacerdoţiu feminin, foarte vi- 
rulent. El e vizibil în toată opera lui Creangă, aproape 
în fiecare basm, fiind învins sau jugulat pînă la sfîrșit, 
ceea ce arată puritatea şi marea vechime a acestor basme. 
În toate, ierarhia este păstrată neclătinat. Cele mai multe 
din basmele humuleșteanului concernă lumea interme- 
diară, deci au o inevitabilă moștenire atlantă; mai în 
toate, încercările de revoltă a principiului feminin de- 
viat, devenit nociv prin aceasta, sînt fără milă nimicite. 
(Soacra cu trei nurori, Capra cu trei iezi, dacă asimilăm 
pe lupus cu lupa, Punguta cu doi bani, Povestea lui Stan 
Pățitul, Fata babei şi fata moşneagului, Povestea porcu- 


14 Am găsit aceste etimologii în magistrala lucrare a lui 
Robert Graves, The Greek Myths. London, Penguin Books. 1958. 

lui). În Povestea porcului şi în Harap Alb, Creangă ne 
dezvăluie lumea „ultimei Thule“, lumea Tradiţiei Pri- 
mordiale, de tonalitate strict hyperboreană, cum se va 
vedea. 

În încheiere, Capra cu trei iezi e un basm eshatologic, 
structurat pe tema Morţii şi Transfigurării. Pentru trăi- 
rea lor, ne-a fost dată viaţa pe pămînt. Restul e deşer- 
tăciune. Goethe ne poruncește : 


„Stirb und werde !“ 
[„Mori şi devino !“] 


Dacă nu: 


„Bist du nur ein trüber Gast 

Auf der dunklen Erde.“ 

[„Eşti numai un oaspete turbure, pe pămîntul 
întunecat.“] 


PUNGUȚA CU DOI BANI. 


E în logica intrinsecă, în natura lucrurilor, ca reali- 
tăţile unui plan superior să se reflecte pe un plan infe- 
rior sub formă de simboluri din cauza raportului de ire- 
versibilitate dintre Principiu şi Manifestare. Faptul de- 
curge în mod irezistibil din principiul de rațiune nece- 
sară. Ens contingens este condiţionat de ens necessarium 
și, ca atare, îi oglindește posibilităţile, dar ca oglinda, 
în mod inversat, ceea ce e evident sus, jos este criptat, 
învăluit, necesitînd deci o interpretare, care este în fond 
o răscumpărare a lui Dionysos din temniţa Titanilor. Su- 
premul se oglindește prin glife în lumea noastră din 
cauza dependenţei acesteia față de Energia Primă. 

Existenţa Universului, a  Manifestării Integrale, e 
condiționată de polarizarea Principiului în doi termeni 
complementari, Esenţă și Substanţă, numiţi în Tradiţia 
hindusă Purușa şi Prakriti, care, rămînînd în ei înşişi 
nemanifestaţi, produc în cîmpul de forţă dintre ei Mani- 
festarea Integrală. Acest cuplu primordial este mirionim : 
Purușa-Prakriti, Plus-Minus, Pozitiv-Negativ, Bărbat-Fe- 
meie, Verticală-Orizontală, Soare-Lună, Cer-Pămînt etc. 
etc. etc. Cuplul exemplar Bărbat-Femeie e o pildă ana- 
logică a celorlalte perechi pentru că este cel mai evi- 
dent pentru oameni, dar nu cel mai important în sine. 

Acest cuplu e prezent în planul hominal nu numai 
ca elementul cauzal și productiv al perpetuităţii speciei, 
prezent în ea prin continuitate, ci şi ca martor oarecum 
în lumea noastră, a perechii primordiale, Purușa-Prakriti, 
polarizare a Principiului nemanifestat, la rîndul ei şi ea 
nemanifestată, rămînînd în afara Cosmosului pe care-l 

produce, deasupra și dedesubtul lui. Pe cînd în speță 
perechea este efectivă, cuplul Purușa-Prakriti, pentru 
motivele spuse mai sus, nu poate fi prezent în planul 
nostru de existenţă decît ca simbol, infiltrare a planului 
cauzal, cuplu fără de moarte, martor perpetuu al ciclu- 
lui, dar neafectat de el. Ca să fie deosebit de perechile 
mereu reînnoite care perpetuează specia, li se desem- 
nează în tradiţia populară, transcendenţa și neangajarea 
prin nume „sterile“, ca acelea de Moș și de Babă („a fost 
odată un moş și o babă“); e un fel de a li se indica ve- 
chimea și preexistenţa și a se arăta că sînt o dedublare 
a ceea ce se numește în anumite tradiţii, „Bătrinul Tim- 
purilor“, „Vechiul Veacurilor“. „Indistincțiunea“ acestei 
polarizări este bine subliniată prin. rolul, aparent șters, 
în realitate transcendent, al perechii de bătrîni. În rea- 
litate, ei condiționează din culise lumea şi comedia exis- 
tenței, prin simplu act de prezență. Dacă se întîmplă să 
aibă copii, vin dintr-un ev preexistent; dacă îi au în 
cursul desfășurării mitului, e din poruncă dumnezeiască, 
în felul lui Abraham și al Sarei, al lui Deucalion și al 
Pyrrhei. 

De înţelegerea şi de dezbinarea lor depind ordinea şi 
dezordinea din univers, sau, pe plan mai restrîns, din 
omenire, ţinînd seama că e în natura simbologiei, ca o 
simplă gospodărie la ţară să reprezinte întregul cosmos, 
după cum și Ceahlăul este Axis Mundi, dar și un creion 
ținut vertical între degete. 

În trei basme ale lui Creangă, perechea vetustă și 
fără vîrstă apare în ipostaze diferite, dar în toate ca 
martoră a carierei basmului, în realitate condiţionînd-o, 
cum am spus. În ipostaza cea mai pură, mai tradiţională, 
ea se manifestă în Povestea Porcului. În Punguţa cu doi 
bani, perechea e dezbinată, nu în război, dar ostilă, fie- 
care din cei doi termeni avîndu-și gospodăria lui; e un 
fel de maniheism care desparte universul în două tabere 
antagoniste, prin uitarea principiului comun. Este o dez- 
ordine ciclică. Ca să facem o schemă, „moșul“ emite 
Cocoșul, iar „Baba“ toate forţele ostile care încearcă să 
nimicească opera lui de restaurare solară şi virilă. Ex- 
pediţia e dusă pînă la bun capăt. Dezordinea e mult mai 
gravă în Fata Babei și Fata Moşneagului. Nu în două 

gospodării, ci într-una războiul e dezlănţuit ; în realitate 
tirania babei este o cvasipermanenţă pînă la interveni- 
rea elementului providenţial care fulgeră din senin şi unde 
te așteptai mai puţin, ca în orice mit soteriologic. Fe- 
minitatea covîrșește aproape total masculinitatea, ca în 
vremea Amazoanelor. Dar tot o femeie restabilește dem- 
nitatea sexului ei, Fata Moșneagului. 

În Povestea Porcului, perechea de bătrîni are o va- 
loare în întregime pozitivă, la nivelul cel mai înalt al 
simbolismului ei, care este armonic și complementar. Mo- 
șul și baba sînt părinţii adoptivi, „crescătorii“ lui Făt- 
Frumos cum le spune Creangă, cu o nuanţă alchimică de 
„multiplicare“, de „prosperatio“, în împlinirea lui „Mag- 
num Opus“. Sînt părinţii adoptivi nu numai ai „Avata- 
rului“, dar și a întregului ciclu, „Veghetorii“ lui, „Egre- 
gorii“ cum le spuneau Gnosticii, supraveghind fără şo- 
văire manifestarea tuturor posibilităților lui, dinainte 
stabilite de „Vișva Karma“, „Marele Arhitect al Univer- 
sului“. Influenţa feminină nocivă din Povestea Porcului 
este aceea a Împărătesei, mama soţiei lui Făt-Frumos, 
conjugată cu aceea a „Tălpii Iadului“ și a scroafei cu cei 
doisprezece purcei. 

Am dat aceste date provizorii şi prealabile pentru 
că avem de-a face cu un grup de basme cu un numitor 
comun. Natural, vom reveni și le vom dezvolta cînd va 
veni timpul. 

lată cum situează Creangă problema de la început, 
în primul basm din grup: 


„Era odată o babă şi un moșneag. Baba avea o găină 
și moșneagul un cucoș. Găina babei se oua de cite două 
ori pe fiecare zi şi baba mînca o, mulțime de ouă; iar 
moșneagului nu-i da nici unul. Moşneagul pierdu într-o 
zi răbdarea şi zise: 

— Măi babă, măniînci ca în tirgul lui Cremene. Ia 
dă-mi şi mie nişte ouă, ca să-mi prind pofta măcar. 

— Da cum nu! zise baba, care era foarte zgîrcită. 
Dacă ai poftă de ouă bate şi tu cucoșul tău să facă ouă 
și-i mînca ; că și eu am bătut găina și iacătă cum se ouă.“ 

Fiecare membru al perechii are atributele proprii ale 
sexului său, obiectivate în animale, în acelaşi timp fa- 
miliare și mitice. Deci nu se poate închipui nimic mai 
mult făcut pentru întregire, pentru completare și înţe- 
legere decit acest cuplu. O ostilitate larvară ridică un 
gard între cele două gospodării, caz frecvent în lumea 
obișnuită ; la nivelul mitic poate să însemne mai mult. 
Încă o dată trebuie să revin, pentru că e vorba de reali- 
tăţi esenţiale ciocnind prejudecăţi tot așa de înrădăcinate: 
detaliile cele mai anodine, faptul zilnic cel mai trivial 
își văd limitele desfiinţate, dacă sînt transpuse, cum e 
legitim și obligatoriu, în realităţi cosmice incomensura- 
bile, în Prototipuri, printr-un simplu proces de urcare 
de la efect la cauză. Bita unui cioban este Axul polar, 
cele șapte găuri ale fluierului său sînt lungimi de undă, 
mesajele celor șapte planete ; cușma frigiană a lui Atys 
simbolizează în misterele frigiene emisfera superioară a 
Cerului 1, un gorgan în care era înfipt o suliță actuali- 
za pentru sciți Muntele Polar, certurile a doi bătrîni pof- 
ticioşi pentru niște ouă, sînt simptomul unei învrăjbiri 
între sexe, fatale dar providenţiale, pentru că precipită 
sfîrsitul necesar al unui ciclu uman. Atitudinea competi- 
tivă este în același timp actuală, dar e și ultimul zvon 
al răzvrătirii unui sacerdoţiu feminin contra Autorităţii 
Supreme. 

Feminismul nu datează de astăzi; e ultimul reflex 
al unei racile imemoriale. Caracteristica acestui secesio- 
nism feminin este sterilitatea. E rural, dar corect redat 
în povestea lui Creangă, cînd ni se indică sterilitatea ouă- 
lor găinii babei. Fapt semnificativ, cocoşul moșului şi 
găina babei nu fac cuplu, deci germenii găinii nu pot 
avea posteritate, care trebuie înţeleasă mai ales sub for- 
ma ei spirituală. Găina nici nu-și poate cloci ouăle pen- 
tru că i le mănîncă pe toate baba. Din punct de vedere 
microcosmic, inițierea feminină, cînd se bizuie numai 
pe ea însăși, nu poate da decît cel mult stări orgiastice, 
somnambulice, fără posibilitate de coagulare, de trecere 
de la potenţă la act, de la ou la entitate vie. Această 


1 Jerôme Carcopino, La basilique pythagoricienne de la Porte 
Majeure, Paris, L'artisan du livre, 1926. 

feminitate deviată, devenită apoi subversivă, e vag amin- 
tită de tradiţiile despre amazoane. Guenon lasă să se în- 
țeleagă că această subversiune își are îndepărtata ori- 
gine în Atlantida, solidară cu o răzvrătire a războinici- 
lor contra autorităţii sacerdotale. 

„„„.ceea ce permite ca lucrurile să meargă atît de de- 
parte, este că așa-zisa «contrainițiere» (imagine satanică 
a adevăratei iniţieri n.n.) [...] nu poate fi asimilată cu o 
invenţie pur umană [...] trebuie în mod necesar [...] să 
purceadă din izvorul unic la care se ratașează orice ini- 
tiere [...], dar purcede printr-o degenerare mergînd pină 
la gradul său cel mai extrem, adică pînă la acea «inver- 
sare» care constituie «satanismul» propriu-zis. [..| Aces- 
tea conduc logic la concluzia că degenerarea trebuie să 
urce mult mai departe în trecut; şi oricît de obscură 
este această chestiune a originilor, se poate admite ca 
verosimil că se rataşează la perversiunea uneia din vechile 
civilizaţii ce-au aparţinut unuia sau altuia din continen- 
tele dispărute în cataclismele ce s-au produs în cursul 
prezentului Manvantara.“ 2 

Aluzia la Atlantida este transparentă. 

Știm că repetatele aluzii la Atlantida pot părea „ne- 
istorice“. Dar aici ne ocupăm de mituri care au premers 
istoriei. 

De aceea reamintim că simbolismul cocoșului este 
eminamente solar. Cîntecul lui în beznă siîșie noaptea. 
Or, civilizația atlantă s-a manifestat și s-a propagat pe 
un ax echinocţial Orient—Occident, adică tocmai pe zona 
mersului aparent al soarelui pe cer. 


Simbolurile de natură luminoasă sau înflăcărată, ca 
Soarele, Cocoșul, Fenixul, Rugul, sînt de obiîrşie atlantă 
ca și complementarul lor firesc, Luna, Găina, Apele, pri- 
vite într-o anumită perspectivă. 

Simbolurile Tradiţiei Primordiale, hyperboreene sînt 
„taciturne“, „nocturne“, „polare“, „sălbatice“, în sensul 
privaţiunii de determinări: Mistreţul, Lebăda, pădurea 
de conifere, Ursul. 


2 René Guânon, Le Règne de la quantité et les signes des 
temps, Cap. „De lantitradition à la Contre-tradition“, Paris, 
Gallimard, 1945, p. 257—258. 


96 


Acum, reamintim că au existat „transferuri“ de sim- 
boluri, marcînd transferuri de „influențe“ de la o civi- 
lizaţie la alta. Astfel, septenarul astrelor Ursei Mari, 
constelație eminanente polară, deci hyperboreană, a fost 
transferat constelaţiei Pleiadelor, și ele şapte la număr, 
constelație zodiacală, în timpul predominării tradiţiei at- 
lante. Cele șapte Pleiade sînt fiicele lui Atlas, eponimul 
Atlantidei, aşa că supremaţia simbolică a constelaţiei Ple- 
iadelor, în acel moment ciclic se explică 3. Or, adeseori, 
detaliile cele mai triviale pot învălui perspectivele cele 
mai transcendente. Numele constelaţiei Pleiadelor în po- 
por este „Găinușa“, așa că ne este legitim îngăduit să 
privim pe Moş ca Păzitor al Soarelui — Cocoş —, iar pe 
Babă că păzitoare a Pleiadelor — Găinușa —, în calitate 
de Strămoși ai ciclului atlant. 

De ce să nu fie o găină simbolul unei constelații, cînd 
un pietroi, un ciot simbolizau în antichitate și acum as- 
pectele cele mai inefabile ale Divinităţii ? 

Tot basmul are ca scop să arate preponderența Coco- 
șului asupra găinii. Timiditatea moșului față de babă 
marchează un dezechilibru. Ordinea o restabilește Coco- 
şul, oarecum prin delegație. Toate dezechilibrele au un 
sfîrşit, și am reamintit de al șaptelea Avatar, Parasu- 
Rama, „Rama cu securea“ (identic cu Axa-Tor, din 
Edde), care a distrus prezumțioasa pretenţie a unui sa- 
cerdoţiu feminin deviat, după datele Tradiţiei hinduse. 
Această restabilire a ordinii și a ierarhiei normale se 
reflectă ca într-un bob de rouă, în „țărăniile“ lui Creangă. 

Pe un plan secundar, oarecum „psihologic“, neconcu- 
rind pe cel de mai sus, refuzul și îndemnul babei trebuie 
luate mai degrabă ca o stupiditate decît ca o ironie, stu- 
piditate avînd drept rezultat o încheiere providenţială. 
Baba pune pe moşneag să-și bată cocoșul ca să-i dea ouă, 
cu un fel de convingere feminină și feministă că sexele 
se confundă în loc să fie echivalente pe planuri deosebite. 
Găina dă ouă, să facă la fel și cocoșul: logică feminină. 
Această stupiditate e egalată de torpoarea mentală a 
moșului, care, păzitor al Păsării de foc, al Soarelui în 


3 René Guenon „Le Sanglier et l'Ourse“, în: Symboles fon- 
damentauxr de la Science Sacrée, Paris, Gallimard, 1972. 

domeniul volatil, deţinînd demiurgul lumilor, virilitatea 
transcendentă, „Logos spermatikos“, scoțind lumina din 
noapte prin cucurigul său, cerșește niște ouă comestibile, 
gata să-şi vîndă, ca Esau, dreptul de întîi născut pentru 
un blid de linte. Degenerarea unui ciclu se arată mai 
întîi prin ruina lui intelectuală, prin incapacitatea de a 
vedea aspectul de semne de foc ale lucrurilor dimprejur. 
Măsluită, găsim pe Soacra din primul basm, venită subte- 
ran în al nostru, soacra care voia să vîndă ouăle la tirg, 
„ca să facem ceva parale“. 

Reamintim că aceste deficienţe aparente ale perechii 
primordiale sînt tribulaţiuni inevitabile şi providenţiale 
pentru devenirea ciclică, pentru, că fără ele, ciclul nu 
s-ar desfășura. In divinis, cuplul Purușa-Prakriti are de- 
săvîrşirea esenţelor imuabile ; în lume, deficiențele sînt 
funcţionale, măști necesare, dezechilibre ad hoc, dezbi- 
nări care pînă la sfîrşit se arată a fi ordalii ce mișcă 
roata lumii. Că această stupiditate a babei e providen- 
țială o indică faptul că îndemnul de a-și bate cocoşul, 
are drept rezultat evertuarea principiului viril, biciuirea 
și extrapolarea lui pe planuri superioare, cu compensări 
înmiite, cu recuperări spirituale, fără comparaţie posi- 
bilă cu nişte ouă comestibile, care, chiar luate simbolic, 
sint numai germeni. De aceea oul trebuie admirat ca 
scrin de virtualităţi miraculoase 


Dar nu-l sorbi. Curmi nuntă-n el 
Şi mai ales te înfioară 
De acel galben icusar, 
Ceasornic fără minutar, 
Ce singur scrie cînd să moară 
Și ou şi lume. Te-nfioară 
De ceasul galben necesar. 
(Ion Barbu, Oul dogmatic) 


Mitul exprimă metode tantrice pentru că pune ac- 
centul pe aspectul de forță al Principiului (vira) şi prin 
aceasta se arată mai adaptat sfîrşitului de ciclu. Moşul 
își bate cocoșul, adică îşi scutură torpoarea; tantricul 
trezește prin tehnici speciale pe şarpele Kundalini, care 

toropeşte încolăcit la baza coloanei vertebrale. Cînd se 
deşteaptă, se urcă de-a lungul ei, arzind tot ce-i stă în 
cale, pentru ca să se reverse în finalitatea lui necesară 
în Lotusul cu o Mie de Petale, din coroana craniului 
Sahasrara, nimbul sfinților. După cum se vede, basmul 
nostru își atinge scopul principal prin transmutarea, con- 
vertirea şi transfigurarea puterii sexuale. Cocoșul, pe 
lîngă caracterul lui solar are și unul falic ; de altminteri, 
amîndouă sînt solidare. 


Mai putem vorbi de stupiditate, altfel decît în sensul 
literal, cînd moșul își „bate“ cocoșul, aşa cum Yoghinul 
își trezeşte pe Kundalini, cu rezultat identic, în ambele 
cazuri ? Moşul face pe prostul sau mai degrabă basmul 
și povestitorul lui fac pe proștii pentru a amăgi. 

Cocoșul pornește într-o expediţie, egală în mijloace 
si în rezultate cu expedițiile eroilor solari din mitologii. 
Este Agni, asanîind o lume umedă, purificînd mlaștinile 
stătute, stirpind șerpii și balaurii din ele. Cînd se va 
întoarce acasă, ograda moșului va deveni Cuibul Co- 
coșului, identic în fond cu cuibul Fenixului, care este un 
rug nestins de aromate şi de tămiie ; va fi o Citadelă So- 
lară după expresia lui Campanella. Să nu se uite însă, 
că această expediţie are, ca toate miturile, un dublu as- 
pect, macrocosmic şi microcosmic şi că simbolurile lui 
sînt valabile pe amîndouă planurile, exterior şi interior. 

Cocoşul pornește pe o cale al cărei caracter izbăvitor 
și răscumpărător e vizibil în toate peripeţiile ei. Pe drum 
găseşte o punguţă cu doi bani, punguța cu Sol-Luna, po- 
larizare a unui principiu unic, cuprinzind între termenii 
ei extremi, toată bogăţia lumii, toate posibilităţile ciclu- 
lui, izvor și corn de abundență inepuizabil de plenitudine 
materială, dar mai ales spirituală. Punguţa cu două mo- 
nede (de aur şi de argint), este și Athanorul alchimic, 
conținînd cele două principii complementare fundamen- 
tale; prealabile oricărei încercări de  transmutaţiune. 
Magnum Opus începe cu „lupta celor două naturi“ în 
vas închis, purificîndu-se una prin alta, pînă la elabora- 
rea unei limite comune care e Materia Primă. În fond, 
punguța cuprinde sintetic ceea ce reprezintă în Macro- 
cosm, Moşneagul și Baba, adică cuplul primordial Puru- 

șa—Prakriti, ale căror „naturi“, Cocoșul le va „rectifi- 
ca“ și coordona din nou. 
„Şi cum o găseşte o şi ia în clonţ. [...] Pe drum se 
întîneşte c-o trăsură c-un boier și cu niște cucoane. Boierul 
se uită cu băgare de seamă la cucoș, vede în clonţu-i o 
punguţă și zice vezeteului : 
— Măi! Ia dă-te jos şi vezi ce are cucoșul cela în 
plisc ? 
Vezeteul se dă iute jos din capra trăsurii şi c-un feliu 
de meşteşug, prinde cucoșul şi luîndu-i punguţa din clonţ, 
o dă boierului.“ 


Tot restul povestirii e lupta fabuloasă a cocoșului, ca 
să-şi recupereze puterea solară, uranică, uzurpată, furată 
cu vicleșug („cu un fel de meșteșug“), de forţele întune- 
cate, titanice ale Hadesului. 

Sub afabularea moldovenească și zimbitoare a poves- 
tirii, regăsim mitul vedic al luptei Zeilor cu Titanii (Deva 
cu Asura), pentru dobîndirea Amritei, băutura de nemu- 
rire. Creangă întrebuinţează numai diminutive (punguta 
cu doi bani) pentru a sublinia caracterul principial şi ca- 
litativ al competiţiei. E o luptă pe viață și pe moarte 
pentru un Principiu, pentru că cine-l posedă are și virtu- 
ţile lui. Cine-l are dobîndește toate puterile lumii ; cine 
nu, i se va irosi din miîini și ce brumă mai are. „Celui 
ce are i se va da, iar celui ce n-are i se va lua și ceea ce 
are.“ 


De aceea, Cocoșul nu se mulțumește cu substitutele 
amăgitoare dar atît de ispititoare pe care i le întinde bo- 
ierul pentru că tinde spre singurul lucru necesar, cum 
numește Evanghelia lumea Prototipurilor. 

În realitate tot ce urmează este de natura călătoriilor 
infernale, prin care trebuie să treacă toţi eroii solari, 
fie sub figură omenească, fie sub o mască adecvată. Tre- 
buie lăsate la o parte toate criteriile sentimentale, fără 
nici o valoare în acest domeniu : boierul hoţ — elemen- 
tul negativ satanic — e tot aşa de necesar în războiul 


4 Luca, 19, 26. 

de eliberare a virilităţii transcendente întreprins de co- 
coș, ca și lupul în triumful final al Caprei. 

Boierul este omolog Zmeului, care fură pe lana Sîn- 
ziana, lumina lumii ascunsă sub obroc. În basmul lui 
Ispirescu, Greuceanu, situația este asemănătoare cu aceea 
din Punguta cu doi bani, zmeii fură Soarele şi Luna de 
pe cer adică echivalenţele macrocosmice ale celor două 
monede din punguţa cocoșului. Miturile se pot învălui în 
cele mai neașteptate deghizări. Ne reprezentăm pe boie- 
rul din poveste ca pe un moșier din mijlocul secolului 
trecut: îmbrăcat cu ișlic şi giubea, „cu niște cucoane“ 
îmbrăcate în malacovuri. În dosul carnavalului este Ha- 
des-Pluton în cadrul lui infernal, pîndind pe Persefone 
care culegea flori într-o livadă. (Persefone, în mitul nos- 
tru, este Șakti, punguţța, aspectul de putere al Cocoșşului ; 
aceste schimbări de sex sînt monedă curentă în mituri.) 
„Cucoanele“ sînt Erinii. Fiica lui Zeus este răpită, dusă 
în fundul Infernului, ca să mîntuiască „extremităţile 
îngheţate ale Naturii“. Și mai mult amintește furtul 
„punguţei“, emascularea lui Uranos, Cerescul, de către 
fiul său Saturn-Kronos şi căderea atributelor lui virile 
în fundul Oceanului. 

Reamintim că baba, stăpîna găinii, cu tendința ei de 
autonomie, de secesiune, reprezintă în, basm o reminis- 
cenţă a unei răzvrătiri feminine, în vederea constituirii 
unei societăţi matriarhale, despre care multe datini şi 
chiar date istorice pomenesc, societate în care precumpă- 
nește un sacerdoțiu feminin. Instituirea acestui „ama- 
zonism“, a fost concomitentă cu o răzvrătire a războini- 
cilor contra autorităţii sacerdotale. O, versiune a eveni- 
mentului o găsim în povestea noastră, în răpirea pun- 
guței cu doi bani de către boier. Cocoșul solar reprezintă 
autoritatea sacerdotală, boierul, nobilimea răzvrătită; 
„Cucoanele“ din trăsură, elementul feminin, totdeauna 
nelipsit din asemenea isprăvi. Punguţa zvirlită în drum, 
căreia nimeni nu-i da nici o atenţie, este echivalentă cu 
ceea ce se numește în simbolismul masonic „Piatra din 
virful  Unghiului“ sau „Cheia din boltă“. Iată. referinţa 

scripturară : „Piatra pe care cei ce construiau. o zvirli- 
seră a devenit principala Piatră din capul Unghiului“ ?. 

Rostul și simbolismul acestei pietre, ca şi acel al pun- 
guţei sintetice, nu mai era înțeles de nimeni, nici chiar 
de acei a căror misiune era să-l înțeleagă, ceea ce arată 
profunda decădere intelectuală a momentului ciclic res- 
pectiv. Piatra din vîrful unghiului zăcea zvirlită printre 
ceilalți bolovani de pe șantier, punguţa, în praful dru- 
mului și în mîna „Boierului“ ; nimeni nu le băga în seamă 
pentru că nimeni nu le mai înţelegea rostul. A trebuit 
intervenţia excepţională şi avatarică a lui Agni, a Soare- 
lui spiritual Iah, simbolizat de cocoș, pentru a recupera 
și a promova punguţa, din colbul drumului, unde zăcea 
inutilă, amorţită, cufundată în captivitatea nebăgării în 
seamă. 

Pentru a accentua mai mult gravitatea excepţională 
a acestei. uzurpări şi ţineri în robie sterilă a unor ele- 
mente pozitive (virile) solare de către un sacerdoţiu fe- 
minin satanizat, vom cita din nou cartea lui Gustav Mey- 
rink, Der Engel vom Westlichen Fenster. 

Eroul cărţii, baronul M. vizitează colecţia de arme 
vechi şi rare a principesei caucaziene Assia Chotoklun- 
ghin, sinistră preoteasă a cultului încă existent al unei 
„Negre lIsais“ („die schwarze Isais“). 

Principesa îi mărturiseşte, în mijlocul acestui cavou 
de arme ce-au fost odată vii, cît de exaltant și beatific 
este pentru entuziasmul unui colecţionar să ţină numai 
pentru el într-o vitrină bine închisă obiectul care ar în- 
semna pentru altul fericire şi viaţă. Baronul este îngro- 
zit de expresia aproape satanică a principesei și de sa- 
dismul ei de a robi un lucru şi de a-l face steril, cînd, 
în alte condiţii el ar putea salva vieţi şi mîntui suflete. 
Se pare că principesa îşi dădu seama de greșeala făcută. 

După unele secte gnostice, zeul rău încercă să fure 
de la om sămînţa, emanaţie divină, rouă de lumină, care 
învăluie pe Sophia după căderea sa în natură. 

Bătaia pe care o dă moşul cocoșului e un rit tantric, 
avînd ca urmare necesară redeșteptarea şi actualizarea 


5 Psalmii, CXVII, 22, Matei, XXI, 42, Marcu XII, 10; Luca, 
XX, 17. 

unei energii solare amorțite, pe care forțele Iadului caută 
să o capteze, pentru că Infernul însuşi nu poate trăi 
decît prin furtul acestor esențe cerești. Înverşunarea co- 
coșului în recucerirea punguţei furate, se explică prin 
faptul că toată bogăţia lumii, toată plenitudinea ei, este 
o simplă nălucire fără posesiunea „rădăcinii“ ei, cei doi 
poli, cei doi bănuţi între care se revarsă Cornul Abun- 
denţei. În definitiv, miza jocului din prezentul basm 
este „bogăţia“ caprei din basmul precedent. 

Deci, zice basmul, „boierul ia punguţa fără păsare“, 

„ii taie rădăcinile“, cum se exprimă kabbala, o se- 
pară, prin amputare, de principiul ei solar, fără de care 
e o forţă oarbă, utilizabilă mai ales de puterile de sub- 
versiune —, „o pune în buzunar și porneşte cu trăsura 
înainte“. Această expresie „tăierea rădăcinilor“ cere pre- 
cizări. „După tradiția kabbalistică, printre acei care au 
pătruns în Pardes 6 au fost unii care «au pustiit grădina» 
și se spune, că aceste pustiiri au consistat mai precis în 
a «tăia rădăcinile plantelor». Pentru a înțelege semnifi- 
caţia formulei, trebuie să ne referim înainte de toate la 
simbolismul «Arborelui inversat», de care am mai vorbit 
în alte ocazii: rădăcinile sînt sus, adică în Principiul 
însuşi ; a tăia aceste rădăcini, este a considera „plantele“, 
sau ființele pe care le simbolizează, ca avînd oarecum o 
existenţă şi o realitate independentă de Principiu“. 7 

E o operaţiune tipic prometeică, titanică, ceea ce se 
numește în esoterismul musulman sirk, „asociaţionism“ 
cu Cauza Primă, sau mai grav, Kufr, negarea acesteia. În 
basmul nostru, e vorba mai ales de Kufr. 
ge N 

6 Pardes, Paradisul, figurat simbolic ca o „grădină“, trebuie 
considerat aici ca domeniul cunoașterii superioare şi rezervate : 
cele patru litere P R D S, puse în raport cu cele patru fluvii 
ale Edenului, desemnează atunci respectiv diferitele sensuri con- 
ținute în Scripturile sacre şi cărora le corespund tot atitea grade 
de cunoaştere : se înțelege de la sine că acei care „au pus- 
tiit grădina“ nu ajunseseră efectiv decît la un grad în care ră- 
min posibile rătăcirile. (Nota lui Rene Guenon la textul citat.) 


7 Rene Guenon: „La racine des Plantes“, în: Symboles fon- 
damentauzx de la Science Sacrée, Paris, Gallimard, 1962, p. 374. 

„Cucoșul supărat de asta, nu se lasă, ci se ia după tră- 
sură, spunînd neîncetat : 

Cucurigu!| Boieri mari 

Daţi punguţa cu doi bani!“ 


formulă care nu mai are nevoie de nici un comentar. 
Menţionăm numai că are incipient onomatopeea care face 
să explodeze lumina în bezna nopţii. Acest Cucurigu! 
care e identic cu Fiat Lux! dă o forţă irezistibilă cere- 
rii ce-i urmează. 
„Boierul înciudat, cînd ajunge în dreptul unei fîntîni, 
zice vezeteului : 
— Măi! Ia cucoșul ist obraznic și-l dă în fîntina aceea. 
Vezeteul se dă iarăși jos din capră, prinde cucoșul 
și-l zvirle în fîntînă. Cucoșul văzînd această mare primej- 
die, ce să facă? Începe a înghiţi la apă; și-nghite, şi-n- 
ghite pînă ce-nghite el toată apa din fintină. Apoi zboară 
de acolo afară și iarăşi se ia în urma trăsurii, zicînd; 
Cucurigu ! Boieri mari 
Daţi puneuţa cu doi bani !“ 


Tilcuirea mitului se face pe mai multe planuri. În 
cel dintii aspect, cocoşul de foc epuizează Apa, „Ume- 
dul radical“, asanînd noroiul, „Borborus“-ul din fundul 
fintinii ; transformă o „cale umedă“ într-o „cale uscată“ 
şi acei ce au noţiuni de Alchimie știu că acești termeni 
sînt foarte tehnici, foarte preciși. Bătrînii maeştri afirmă 
superioritatea ultimei faţă de prima. Din altă perspec- 
tivă, avem o luptă între calitate şi cantitate, între Esenţă 
și Substanţă. Cocoșul, element pozitiv, e un simplu punct, 
față de masa apelor feminine. Punctul, inexistent spa- 
tial, înghite tot spaţiul, pentru că e principiul lui, cu- 
prinzîndu-i în indistincţiune posibilităţile. Suprapus con- 
ceptual cantităţii, punctul o mistuie în întregime, din 
cauza lipsei de comună măsură între cei doi termeni. 

„Acest Atma care rezidă în inimă, e mai mic decît 
un grăunte de orez, mai mic decît un grăunte de orz, 
mai mic decit un grăunte de muștar, mai mic decît un 
grăunte de mei, mai mic decît germenul care este în 
grăuntele de mei ; acest Atma care rezidă în inimă, e de 

asemenea mai mare decît pămîntul (domeniul manifes- 
tării grosiere), mai mare ca atmosfera (domeniul, mani- 
festării subtile), mai mare decît Cerul (domeniul mani- 
festării informale), mai mare decît toate lumile împreună 
(adică dincolo de orice manifestare, fiind necondiţionat).“ 3 

Să se observe cărarea pe care o ia simbolica tradiţio- 
nală : textul sacru citat anihilează spaţiul prin simboluri 
spaţiale. 

Trebuie să ne amintim mereu de această lipsă de co- 
mună măsură dintre Principiu și lume ; din această pri- 
cină, primul mistuie pe a doua. În acest fel putem înțe- 
lege semnificaţia exactă, similară, a celorlalte isprăvi ale 
cocoşului. 

În sfîrşit, există și un aspect superior al simbolismu- 
lui apelor şi, în acest caz, puțul este fintiîna în care se 
ascunde tradiţional Adevărul, fiindcă, „in fonte Veritas“, 
după vechiul adagiu ; cocoşul și-o însumează, asimilînd-o 
vital prin coboriîre în adincuri şi ingurgitare. Această 
„catabază în fîntînă“ e simbolic identică cu coborirea 
lui Harap-Alb în fîntîna Spînului. 

După aceasta, pasărea sacră deapănă din nou firul 
Unicităţii strigînd : 

„Cucurigu ! Boieri mari 
Daţi punguta cu doi bani.“ 
[si] 

„Și cum ajunge boierul acasă, zice unei babe de la 
bucătărie, să ia cucoșul, să-l zvirle într-un cuptior plin 
cu jăratic și să pue o lespede la gura cuptiorului. Baba 
(vechea noastră cunoștință — soacra — n.n.), cînoasă la 
inimă, de cuvint, face cum i-a zis stăpînă-său. Cucoşul, 
cum vede și astă mare nedreptate, începe a vărsa la apă 
și toarnă toată apa cea din fîntînă pe jăratec, pînă se 
stinge focul de tot și se răcorește cuptiorul, ba încă face 
şi o apăraie prin casă de s-a îndrăcit de ciudă hiîrca ce 
la bucătărie. Apoi dă o bleandă lespezii de la gura cup- 


8 Sandogya Upanişad, Prapathaka 3, Khanda 14, şruti 3; cl- 
tat de Rene Guenon în: L'Homme et son Devenir selon le Ve- 
danta, Paris, Les Editions Bossard, 1925 p. 51. 

tiorului, iesă teafăr şi de-acolo și fuge la fereastra boie- 
rului și începe a trînti cu ciocul în geamuri și a zice: 
Cucurigu ! boieri mari 
Daţi punguţa cu doi bani.“ 


De data aceasta echilibrează elementul foc prin ele- 
mentul apă, prin „Arta Balanţelor“. Pe cînd apa a resor- 
bit-o printr-o mișcare centripetă, focul îl stinge printr-o 
mișcare centrifugă : coagula, solve! dublu gest care-l 
arată pe cocoş stăpîn al Cheilor, mai exact, al principiului 
lor. Competiţia Apei cu Focul creează o „limită“ comună, 
rezultat a ceea ce se numește în Alchimie „lupta celor 
două naturi“, rezultat care este Materia Primă. Apa şi 
Focul reprezintă în domeniul elementar același comple- 
mentarism de care vorbeam mai sus, acel al lui Sol-Luna, 
al Aurului și Argintului. În simbolismul hermetic, tri- 
unghiul cu vîrful în sus reprezintă Focul, triunghiul cu 
vîrful în jos, Apa. Întrepătrunse, dau steaua cu şase col- 
turi, numită pecetea lui Solomon, zisă şi scutul lui David, 
simbolul cel mai sfînt al evreilor, în realitate răspindit 
în toată lumea. Pecetea lui Solomon e omologul crucii, 
pentru că reprezintă complementarul Activ-Pasiv ?. 


»„— Mă, mi-am găsi beleaua cu dihania asta de cu- 
coş, zise boierul.“ 

Și puse să-l zviîrle în cireada boilor și vacilor. 

„Atunci bucuria cucoșului! Să-l fi văzut cum înghițea 
la buhai, la boi, la vaci, la viței, pînă a înghiţit el toată 
cireada ş-a făcut un pîntece mare, mare cît un munte. 
Apoi iară vine la fereastră, întinde aripile în dreptul soa- 
relui, de întunecă de tot casa boierului și iarăşi începe: 

Cucurigu ! boieri mari 
Daţi punguţa cu doi bani.“ 


După cum se vede, cocoșul este şi o anticipație a 
turbincii lui Ivan. Cine stăpîneşte una stăpineșşte şi pe 


9 Simbolul este universal. Se poate vedea pe lespedea de mor- 
mînt a Mitropolitului Teoctist, marele contemporan al lui Ștefan 
cel Mare, la Miînăstirea Neamţ, cu o cruce în interior. De ase- 
menea, îl, găsim în „efigia“ stemei Marelui Vornic Costea Bu- 
sioc, la Minăstirea Rişca. 


106 


cealaltă şi prin ele e stăpin al Puterii de a deschide și 
a închide în Cer și pe Pămînt. Așa cum ne este arătat, 
cocoșul se înscrie în soare ca într-o medalie sau talisman. 


De data aceasta, cu elementul pămînt are de-a face 
pasărea solară, pe care-l calcă, ară, pasc, îngraşă vitele. 
E o coboriîre în gunoiul primordial de la temelia lumii, 
de la rădăcina Copacului cosmic ; se coboară în promis- 
cuitatea și fecunditatea originară, enormă prăsilă a tot 
ce există, glodul iniţial din care a ieșit tot ce viază şi se 
înmulțește. În simbolismul elementar, pămîntul se de- 
pune în fundul apelor ca mil şi ca reziduu al lor, de 
altminteri ca şi într-un vas cu apă milită. Se poate spune 
despre cocoș că a ajuns la ţițina universului, de unde 
nu mai poate fi decît urcare. „Cu cît coborişul e mai 
mare cu atit urcușul duce mai sus“, spune un adagiu 
hermetic. 


„Apoi iar vine la fereastră, întinde aripile în dreptul 
soarelui, de întunecă de tot casa boierului şi iarăşi începe: 

Cucurigu ! Boieri mari 

Daţi punguța cu doi bani. 

[...] 

Mai stă boierul cît stă pe gînduri pînă-i vine iarăși în 
cap una: 

— Am să-l dau în haznaua cu bani; poate va înghiţi 
la galbeni, i-a sta vreunul în gît...“ 


Se vede imposibilitatea sensului literal: nu i-au stat 
in gît buhaii și boii unei cirezi și o să-i stea un galben! 
Dar simbolic, ce înseamnă volumele din lumea noastră, 
pentru o entitate care este expresia unui punct nespa- 
tial, principiul Aurului și Argintului și a tot ce fiinţează ? 
Poate fi condiţionat de robia cantităţii simplul punct, 
mai vast decît toate lumile ? Se vede cît de bine se aplică 
cocoșului citatul din Sandogya Upanișad, referindu-se la 
Atma. 

„Atunci cocoșul înghite cu lăcomie toţi galbenii“, cu 
alte cuvinte dezrobeşte principiul solar sub forma lui de 
lumină minerală, din temniţa, din bezna Hadesului, adică 
tocmai ce fac eroii solari în catabaza lor în Infern. 

„Şi lasă toate lăzile pustii. Apoi iesă de acolo, el ştie 
cum şi pe unde (fapt inexplicabil după legile lumii noastre 
n.n.), se duce la fereastra boierului şi iar începe: 

Cucurigu ! boieri mari 
Daţi punguța cu doi bani !“ 


Cocoșul care întunecă soarele cu aripile lui, intră şi 
iese din haznaua cu bani, „el știe cum şi pe unde“, adaugă 
circumspect Creangă. În realitate cocoșul reprezintă un 
principiu de metamorfoză, pentru care cantitatea şi vo- 
lumul nu mai există. Se identifică cu Proteu sau cu Thetys, 
în braţele lui Menelau și ale lui Peleu. Se adaptează la 
toate condiţiile lumii acesteia, tocmai pentru că nu-i apar- 
ține, căci le necesită, dar nu este necesitat de nici 
una din ele. Reprezintă un punct indestructibil, un prin- 
cipiu vital pentru că e indivizibil și necompozabil, exte- 
rior şi interior tuturor vicisitudinilor, sleind prin tribu- 
laţiune toate exilurile, însumînd bejenia în vederea răs- 
cumpărării ei şi reintegrării finale. Este acel element 
indestructibil în lumea destructibilă, numit în tradiţia hin- 
dusă Akșara, iar în tradițiunea ebraică Luz. Pe lîngă alte 
semnificaţii, acest din urmă cuvînt înseamnă şi mig- 
dală ; de aceea, în icoanele creștine, Hristos şi Maica 
Domnului sînt reprezentați în interiorul unui elipsoid în 
tormă de migdală. 

Cînd enorm, cînd redus la un punct, Cocoșul e o al- 
ternanţă de plus şi minus, de expansiuni şi de contrac- 
țiuni, e inima lumii cu sistola și diastola ei. Cucurigul 
lui e un Fiat Lux creator, sau cel puțin formator al lu- 
milor, în calitate de Demiurg ; le resoarbe tot așa de 
ușor cum le produce, pentru a le manifesta din nou pe 
alt plan și în alte moduri, căci misiunea lui este aceea 
de „rectificator“ al deficitului lumilor prin intervenţia 
elementului calitativ, cînd e cazul. 

„Cocoşul Alb“ stă pe Tronul Divin, după învăţămin- 
tele esoterismului musulman, simbol direct al lui Allah. 
Prin cîntecul lui exploziv manifestă Verbul, sfîşie mem- 
brana nopţii, deci creează Lumina Inteligibilă care se va 
polariza în lumile de jos în Soare și Lună. În planul 
nostru, cîntecul cocoșului e vestitorul zorilor care sînt 
numai o virtualitate de zi; pe planul cauzal, zorile. sînt 

vestirea cîntecului Cocoșului Alb și, intermediar între 
zi și noapte, zorile sînt în realitate principiul lor, situ- 
îndu-se pe un plan superior. După tradiţiile noastre popu- 
lare, cocoșul cîntă noaptea cînd aude toaca din cer, adică 
în clipele cînd Non-Timpul coboară în lumea noastră, 
cu ajutorul cocoșului. 


„Acum, după toate cele întîmplate, boierul văzînd că 
n-are ce-i mai face, i-azvirle punguţa. Cucoşul o ia de 
jos cu bucurie, se duce în treaba lui şi lasă pe boier în 
pace. 

Atunci toate paserile din ograda boierească, văzînd voi- 
nicia cucoșului (virilitatea lui recuperată, n.n.), s-au luat 
după dinsul, de ţi se părea că-i o nuntă nu altceva; (în 
adevăr o hierogamie era n.n.) iar boierul se uita galeșş 
cum se duceau paserile sale, zise oftînd : 

— Ducă-se și cobe, numai bine c-am scăpat de belea, 
că nici lucru curat n-a fost aici !“ 


Cine-o spune ! 


După ce recuperează preţiosul talisman, după ce a 
însumat Apa, Focul, Pămiîntul, completează cvaternarul 
elementelor prin „liberarea“ volatilelor, adică a păsări- 
lor, simbolul cel mai obișnuit al elementului Aer. Co- 
coșul prin cucurigul lui reprezintă Sunetul, calitate sen- 
sibilă (tattwa) a Eterului (Akașa), în toate, Cosmogoniile, 
situat în centrul crucii elementare, în calitatea lui de 
cvintesență, de „Roză Mistică“ la punctul de intersecţie 
a Verticalei și a Orizontalei. 10 

Într-un sens mai înalt, păsările simbolizează, de obște, 
entități angelice, adică supraformale, divine, care în bas- 
mul nostru sînt robite naturii titanice, telurice, zmeiești 
a boierului. 

Sub forma bonomă, moralistă, aproape trivială a po- 
vestirii, regăsim veșnica dramă cosmică a ființelor de 
lumină, a entităţilor solare răpite de Titani ; catabaza şi 
anabaza unui erou în vederea eliberării lor. Basmul 


1 Fiecărui element îi corespunde o calitate sensibilă : olfac- 
tivul pentru Pămînt, gustativul pentru Apă, vizibilitatea pentru 
Foc, pipăitul pentru Aer și sonoritatea pentru Eter, cvintesenţă. 

humuleşteanului este egal, în precizie tehnică, în rigoare, 
cu ce ne-a dat mai autentic Antichitatea. Pînă și într-o 
tradiţie monoteistă ca iudaismul, ni se vorbeşte de „exilul 
Sehinei, „Prezenţa reală“ a lui Dumnezeu, în regatul 
„Cojilor“ (Kliphot), drojdia reziduală a Universului. 


Nu trebuie uitat că „Boierul“ e tot așa de necesar în 
drama aceasta de înrobire şi răscumpărare, ca şi lupul 
în epopeea Caprei. 

„În realitate, Omoritorul (Balaurului) și Balaurul, sa- 
crificatorul și victima sînt Unul în spirit, în dosul scenei, 
unde nu sînt contrarii ireductibile, în timp ce sînt duş- 
mani de moarte pe teatrul unde se desfăşoară războiul 
perpetuu dintre Zei şi Titani. În fiecare caz, Tatăl-Dra- 
gon rămîne un Plerom, nu mai scăzut prin ce exhalează 
nici mai mărit prin ce inhalează“ Il. 

Cocoșul pornește cu ceata lui de suflete răscumpă- 
rate, ca un Hermes Psihopomp. Ajuns în faţa porții curții 
moşneagului, scoate strigătul lui demiurgic : Cucurigu ! !! 
cucurigu ! 

Apoi urmează o viziune cosmogonică, învățămînt pen- 
tru aceia înclinați să vadă în basm scene dintr-o gos- 
podărie moldovenească de sat : 


„Moșşneagul cum aude glasul cucoșului, iese din casă 
cu bucurie și cînd își aruncă ochii spre poartă, ce să vadă? 
Cucoșşul său era ceva de spăriet: elefantul ţi se părea pu- 
rice pe lingă acest cucoș! Ş-apoi în urma lui veneau ciîr- 
duri nenumărate de păsări, care de care mai frumoase, mai 
cucuete și mai boghete !“ 


Adevărată procesiune eleusinică condusă de mistago- 
gul ei. Cucurigul cucoșului a deschis porţile iadului, 
acum le deschide pe ale cerului, fiindcă, dacă ograda 
moșneagului e locul de unde cucoşul solar s-a coborit în 
lume şi unde se reîntoarce, după ce şi-a împlinit misiu- 
nea lui de răscumpărare, atunci ea se identifică în mod 
necesar cu Citadela Solară, cu Heliopolis, orașul Feni- 


11 Ananda K. Coomaraswamy, Hindouisme et Bouddhisme, 
Paris, Gallimard, f.a., p. 19. 

xului, reprezentat fiind aici de Cocoş... Amindoi sînt pă- 
sări de foc. 


Atunci cocoșul a zis: 


„— sStăpine, aşterne un țol în mijlocul ogrăzii. Moş- 
neagul iute ca un prisnel, aşterne tolul. Cucoşul atunci se 
aşează pe ţol [în cazul acesta nu mai e mare „de elefantul 
părea purice pe lingă el“; am văzut mai sus că nu poate 
fi vorba de o inconegruenţă, cocoșul fiind un principiu pro- 
teic, tangent cu orice suprafaţă, identificîndu-se cu orice 
volum n.n.], scutură puternic din aripi şi îndată se umple 
ograda şi livada moșneagului, pe lingă păsări şi de cirezi 
de vite [însemnează că ograda e tot așa de extensibilă ca 
şi cocoșul ; în realitate, e nespaţială ca orice centru, n.n.) 
iar pe ţol toarnă o movilă de galbeni care străluceau la 
soare de-ţi luau ochii. Moșneagul văzînd aceste mari bo- 
găţii, nu știa ce să facă de bucurie.“ 


Trebuie luat în seamă că mulțimea aceasta de 
ființe şi lucruri nu intră în Cetatea Soarelui, în Ceta- 
tea Cocoșului, aşa cum fuseseră în lumea de jos, ci trec 
prin pîntecele cocoșului ca Iona prin pîntecele balenei, 
arcă obscură, gitlej ce unește două cicluri consecutive ; 
e o matrice întunecoasă sustrasă manifestării, precedată 
şi urmată de ea, punct critic, elaborînd și mistuind ci- 
clurile, principiu al morţi și reînvierii ; hindușii numesc 
această diră de nemanifestare în manifestare sandhya, 
adică simbolic identică cu pîntecele lupului în basmul 
precedent și în Scufita Roșie. Psihanaliştii au intuit par- 
tea inferioară a adevărului cînd au vorbit de funcțiunea 
tămăduitoare a lui „regressum in utero“, dar nu au avut 
de unde să știe că acest regres trebuie, în mod necesar 
și obligator, să fie urmat de o „regenerare“, de o „re- 
naștere, în altă lume decît aceea unde s-a produs naşte- 
rea. Moșneagul e „Domnul Fiinţelor Produse“ (Prajapati), 
într-un anumit ciclu, care, în mod firesc poate fi extins 
la Manifestarea Integrală ; e funcțiunea care adună pe 
cei aleşi la un sfîrşit de ciclu, pentru a-i trece, ca Noe, 
în ciclul următor. În ograda lui țărănească se realizează 
făgăduinţa „unei turme şi a unui păstor“. 

Alta este ființa ṣi misiunea Cocoșşului : e prea mare 
pentru ca lumea, adică ce este în afară de curtea moșu- 
lui, să-l poată cuprinde permanent. Intervenţia lui în ea 
este excepțională, producîndu-se numai în cazurile foarte 
grave de dezordine ciclică. Nu e planetă, ci o cometă, 
sau altfel spus, e soarele din centrul sistemului planetar, 
coborîndu-se uneori în lume. Cu alte cuvinte, caracterul 
cocoșului solar este avataric; e un a sole missus, un 
trimis al soarelui. Cel mai mare în cer se face cel mai 
mic pe pămînt, pe un scurt timp; se pune voit în sub- 
ordinea aceluia, care avînd în mod normal și în timp 
normal misiunea să conducă destinele unei lumi, nu mai 
poate face faţă în momente de gravă dezordine, nu-și 
mai poate îndeplini valabil şi eficace mandatul. Atunci 
se produce intervenţia neașteptată şi subită a cometei 
avatarice. 

Baba vrea să facă şi ea cu găina ce a făcut moșneagul 
cu cocoșul, în totală ignoranță a complementarismului 
inerent acestei lumi. Și aici găsim una din cele mai sîn- 
geroase satire împotriva amazonismului : baba își bate 
găina ca s-o „evertuezet. Rezultatul : găina ouă o măr- 
gică. Sterilitatea este lozul feminităţii subversive, sub 
orice mască s-ar deghiza ea ; chiar Amazoanele o ştiau 
foarte bine, cînd, o dată pe an, se întilneau cu bărbaţii. 

Căci biata găină, trasă în zona sterilităţii de stăpi- 
nă-sa, reprezentanta unui sacerdoţiu feminin deviat. în 
realitate revoltat contra autorităţii spirituale supreme din 
această lume, nu e altceva decît Găinușa, Cloşca cu Pui 
de Aur, Pleiadele, fiicele lui Atlas, cu alte cuvinte, Atlan- 
tida însăși, căzută în nemernicie, adumbrită de Satelitul 
Sumbru gata de imersiune. Despărțită prin voinţa stă- 
pînei sale de cocoș, găina face ouă, dar nefecundate : alt- 
minteri ar fi ea singură în ograda babei? O vom regăsi 
în altă împrejurare, dar răscumpărată şi în toată stră- 
lucirea, cînd va fi dusă în omagiu firesc de Împărăteasă 
soțului ei Făt-Frumos, la Mînăstirea de Tămiie. Găina 
moare din cauza bătăii. Cînd Totemul, Prototipul sin- 
tetic al unei specii, al unui trib, al unei rase, al unei 
civilizații moare, înseamnă implicit și după legile una- 
nime ale simbolicii, că și civilizaţia, rasa etc. etc. în 
chestiune, au murit și ele, mai exact, s-au mistuit din 

istorie şi s-au resorbit acolo unde sînt păstrate princi- 
piile, chintesenţele civilizaţiilor dispărute. Odată dispă- 
rută Găinușa, dispar şi Pleiadele ca „Pol“ al civilizaţiei 
Atlante, prăbușită, privată fiind de cheia ei de boltă. Și 
„locul“ unde se 'resoarbe chintesența civilizaţiei dispă- 
rute este ograda Moșului, alias Citadela Cocoșului, Cita- 
dela Solară. 


„Moşneagul era însă foarte bogat. El și-a făcut case 
mari și grădini frumoase și trăia foarte bine ;“ 


În treacăt spus, preocupări zadarnice, pentru un om 
bătrîn, cu zilele numărate. Case mari și grădini, la bă- 
trinețe şi fără urmași, își face numai acela ce posedă 
viaţă perpetuă și cum am mai spus, Moșneagul este în 
realitate,  „Bătrinul Timpurilor“, deasupra ciclurilor. 
Cvasi-imbecilitatea nu este a lui, ci a epocii, deci o 
mască pe care o aşterne o societate stupidă în faţa lui. 
„Administrator“ al ciclului, nu e creatorul, nici „răscum- 
părător“ al dezordinii lui. Această funcţiune aparţine Co- 
coșului, Avatar-ul veşnic. 

„Pe babă, de milă a pus-o găinăriță.“ Se întîmplă deci 
ce spuneam mai sus. Baba este agregată „Ogrăzii“ moş- 
neagului. Nu există în lume o fiinţă în întregime nega- 
tivă : fixată la locul ei, reintrată în ordine, la nivelul ei 
ierarhic, îşi va recupera probabil, calitățile de chiverni- 
sire, de bună rînduială, de ocrotire a germenilor de viaţă, 
care aparţin sexului și funcțiunii ei. 

Creangă a publicat Punguța cu doi bani şi Povestea 
Porcului, -consecutiv, în numerele IX și X, anul 1876, ale 
„Convorbirilor Literare“. În ultima, vom regăsi perechea 
Moș și Babă, în altă ipostază: de data asta baba va fi 
maternă față de orfan, făcînd dintr-un purcel gloduros 
și răpciugos „Sweta Varaha“, un „Mistreţ Alb“ și un 
Rege al Graalului. 


FATA BABEI ȘI FATA MOȘNEAGULUI 


~ 


Revenim asupra celor spuse la începutul basmului pre- 
cedent despre perechea primordială care veghează asu- 
pra ciclului. Anumite lucruri fundamentale trebuie în- 
truna reamintite. 

Tot universul capătă ființă în cîmpul de forță pe care 
îl suscită doi termeni situîndu-se în sfera Manifestării, 
complementari însă, în indistincția lor. E o dualitate 
primordială, absolută, pentru că precede creația, nu- 
mită în hinduism Purușa-Prakriti. Această dualitate su- 
premă se găsește apoi oglindită şi relativizată pe toate 
treptele de manifestare subsecvente. Faptul e imediat 
constatabil, putem spune chiar de la prima vedere. 

În aspectul cel mai înalt, Prakriti, Natura naturata, 
își trece de la putere la act posibilităţile de manifestare, 
numai sub simplul act de prezență a lui Puruşa, și nimic 


nu ar fi mai greşit — am putea spune mai grosolan — 
decit să dai o coloratură sexuală acestor raporturi com- 
plementare. 


Numai pe planurile inferioare de fire cei doi termeni 
iau înfățișarea de sexe. Astfel, în acel aspect limitat al 
universului care este regnul hominal, dualitatea primor- 
dială apare mitic în cei doi protopărinţi, Adam și Eva 
(bineînţeles numai în tradiţiile abrahamice), din care, prin 
înmulțire, se perpetuează întregul neam omenesc. Bineîn- 
teles, perpetuarea prin bărbat şi femeie e tot atît de ade- 
vărată la toate ființele cărora Adam le-a dat „nume“ 
(Facerea, II, 19—20), adică i-a scos din propria lui sub- 
stanţă. În aceste cazuri, avem aspectul imediat accesibil 
al dualității pentru majoritatea oamenilor. 

În planuri de existenţă dizgraţiate, cum e de exemplu 
al nostru, cuplul primordial suferă vicisitudinile, rezul- 
tind din dezechilibrul naturii ambiante şi, altfel spus, la 
rîndul lui acest dezechilibru al perechii primordiale mă- 
rește pe acel al firii. Natura raportului celor doi factori 
hotărăște armonia şi buna economie, nu numai a socie- 
tăţii, dar și a întregului plan de existenţă. Cînd perechea 
apare sub aspectul opoziției și antagonismului extrem, 
secretă haosul, cînd e armonică, devine complemen- 
tară, cu finalitatea generaţiunii spirituale și fizice ; avem 
un echilibru relativ, atit cît este posibil în împărăţia 
vieții şi a morţii; în perspectivă escatologică, adică a 
sfîrşitului Timpurilor, perechea se resoarbe beatific in 
Unitate, reîntorcîndu-se în Androginul din care a purces. 

Accentuăm ce-am spus la început: pe lingă perechea 
Adam și Eva şi posteritatea ei care se generează din 
neam în neam, mai există, transcendentă, perechea pri- 
mordială Purușa-Prakriti care e prezentă şi veghetoare 
de-a lungul întregului ciclu, dar nu prin reproducere, ci 
prin privațiune de moarte, bătrînă pentru că nu a trăit 
niciodată și de aceea nici nu moare, nu părinți fizici, ci 
spirituali ai omenirii, „tutorii“ ei, Bătrînul și Bătrîna Ci- 
clurilor sau, mai simplu, cum li se spune în basmele 
noastre, Moșneagul și Baba. 

În stare pură îi găsim în Punguţa cu doi bani și în 
Povestea Porcului, adică fără posteritate fizică, tocmai 
ca să se deosebească de cuplul Adam-Eva și să sublinieze 
deosebirile funcţionale. Cînd au copii, ca Fata babei și 
fata moșneagului, nu e atit în: sensul unei posteri- 
tăți umane, cît pentru necesitatea „exteriorizării“ puteri, 
lor interioare, a specificului lor, în vederea unei acțiuni 
în lume. Cu alte cuvinte copiii sînt Şakti a lor. 

De asemenea, nu trebuie să ne lăsăm amăgiţi de apa- 
rentele lor slăbiciuni, de discordia lor, în unele basme. 
Discordia lor e „funcţională“, este o ordalie destinată 
să creeze în lume dizarmonii necesare „lichidării“ ciclu- 
lui. Cum ar putea o umanitate să se grăbească spre sfîr- 
situl ei, în vederea reînvierii, dacă nu s-ar produce dez- 
echilibre parțiale al căror ansamblu constituie un echi- 
libru total ? 

Prin urmare, influența acestei perechi primordiale e 
totdeauna benefică în sine. Nu e vinovată de imaginea 
deformată a ei în oglinda unei colectivităţi umane în de- 
cadență. Oamenii nu beneficiază pozitiv de dînsa decît 
în măsura în care se întredeschid spre ea. Cînd sexele 
se învrăjbesc, perechea ia coloratura pe care i-o dau ar- 
tificios şi iluzoriu oamenii, apărînd cînd unită, cînd dez- 
binată, nu în ea însăşi, cum am mai spus-o, ci prin cer- 
neală sepia pe care o împroașcă omenirea în, niște ape 
inițial pure. În orice caz, în starea actuală a omenirii, 
perechea primă apare în lume şi în mit voalată, izo- 
lată, am spune mai bine „exilată“. Adoptă o fiinţă cum 
e cocoşul sau pe Făt-Frumos învelit imund în piele de 
porc, pentru a avea o tangenţă cu oamenii şi a acţiona 
în lume, pentru a o readuce la un echilibru relativ prin 
fiinţe interpuse, perechea rămînînd în umbră, „martoră“. 
Rareori are şi o posteritate directă, și i-am arătat sem- 
nificaţia ; copiii preexistă basmului, uneori din alte că- 
sătorii, aşa că fiecare din părinţi e maștihul unuia din 
copii. Situaţiile sînt indefinit variabile, potrivit multipli- 
cităţii oamenilor, dar fondul e totdeauna acelaşi. În bas- 
mul pe care-l cercetăm acuma, Moșneagul și Baba au 
cîte o fată dintr-o veche căsătorie, așa că nu poate fi 
vorba de o pereche generatoare a unei posterităţi, cel 
puţin directe. Cele spuse se exemplifică abundent în bas- 
mele pe care le-am cercetat. În Punguța cu doi bani, pe- 
rechea primordială, într-o omenire decăzută, are masca 
dezbinării, cu un ton net de antagonism și vrăjmășie por- 
nind de la babă. Nu e ea complicea firească a boieru- 
lui? E necesar, simbolic, ca moșneagul să aibă masca 
unui nătăfleț. Situaţia e simptomatică pentru neamul 
omenesc, nu pentru ei. 

În Fata babei și fata moșneagului, antagonismul din- 
tre sexe e mult mai virulent și momentul ciclic mult mai 
întunecat. Moșneagul e cu totul robit „Tălpii Iadului“, 
vechea noastră cunoștință, avind o fată ieșită probabil 
dintr-o împerechere demoniacă, cum se va vedea foarte 
bine la sfîrșitul povestirii, cînd mamă și fiică se reîn- 
torc la locul lor originar. Cît despre fata moșneagului, 
trebuie văzută ca o Helenă în tribulație, așa cum o vedea 
Simon Magicianul. 

Gospodăria din basmul nostru e năpădită de picla 
influențelor asurice, de otrava distilată de neînțelegerile 
bătrînilor și, ca atare, moşul e mai degrabă un intoxicat 
decît un abulic. Cocoşul, putere pozitivă virilă, solară, e 
o forţă adormită, căci „găina cînta la casa moşului“, 
spune textual basmul. „Puterea sa“ se va reactualiza 
prin Sakti a Moşului, mesagera lui către Citadela Solară, 
de unde se va reîntoarce cu puteri reînnoite pentru cen- 
trul secundar în decadenţă, cu îndreptăţiri și talismane 
irezistibile, cu o nouă Arcă a Alianţei, cu o restabilire 
a ierarhiei normale, aidoma cu aceea din basmul pre- 
cedent. 


„Era odată un moșneag și o babă şi moşneagul avea 
o fată şi baba iar o fată“ 


Pe lingă explicaţia pe care am încercat s-o dăm asu- 
pra cuplului primordial diform mai mult în perspectivă 
decît intrinsec, mai este o interpretare, pentru că toate 
sînt posibile la nivelul lor. Astfel, în economia prezen- 
tului basm, este implicată existența unor căsătorii pre- 
cedente. Cine au fost însoţirile nu este greu de ghicit, 
avînd în vedere fructul lor, misiunea lor: o fiinţă so- 
lară, Sofia, pentru Moş, căci numai copilul unei locui- 
toare a Citadelei Solare poate ajunge la Citadela Solară, 
al cărei regent este Sfînta Duminică, pentru a culege 
binecuvîntări şi nu blesteme şi moarte. Pentru babă, o 
ființă demonică, unul din balaurii care mănîncă pe mamă 
și pe fiică. Soţia adevărată a Moșului a dispărut în vi- 
forul ciclurilor și locul i l-a luat o maștihă, pentru că 
așa o cerea degradarea ciclică, inevitabilă şi indispen- 
sabilă pentru regenerarea finală. Deritmia este iniţială 
în basm, flagrantă şi, avînd în vedere cele ce le-am spus 
pînă acum, cauza e tot un amazonism, din care găsim 
atitea exemple în ciclu. Cum se va vedea, casa e un 
sanctuar, deservit de o vestală, dar în Sfînta Sfintelor 
s-a introdus „uriciunea pustiirii“, cum se exprimă Apo- 
calipsul,. pentru un caz identic. Moşul e „văduv“ de „So- 
fia“; de „Înţelepciune“, lăsîndu-i în posteritate un sub- 
stitut, o înlocuitoare în fata cea cuminte. E mai mult o 
prezență, așteptindu-și momentul ca să devie efectivă. 

Pină în momentul final, mogul e înfășurat în strinsoarea 
inelelor Sarpelui, îl alto nemico, vechiul dușman. Așa 
cum ne este înfăţişată, a doua nevastă, cu fata după chipul 
şi asemănarea ei, sînt specificări ale aceleiași entități, 
pe care o găsim în toată opera lui Creangă. În această 
operă, așa de unitară, auzim în adîncuri acelaşi zgomot 
de fond, murmurul Substanţei, sub înfățișări, deghizări, 
măști multiple, nu exhaustiv, ci exemplar căci Inumera- 
bilul este numele ei. Rolul ei este în mod necesar ne- 
gativ, pentru că este o funcțiune; nu criteriile de bine 
şi de rău ne dezvăluie taina sa; sîntem departe de cîn- 
tarele etice. Talpa ladului este în mod necesar și talpa 
oricărei case şi nici o catedrală nu s-ar putea înălța, 
dacă piatra ei de temelie nu ar zdrobi capul Șarpelui. 
Fără hîrcă, fără craniul golgotian („Golgota“ înseamnă 
hîrcă), fără Talpa Iadului, orice edificiu spiritual s-ar 
volatiliza în nori. Să nu uităm că în iconografie găsim 
craniul lui Adam îngropat sub Calavar. 

În rolul ei negativ, „Baba“, „Hiîrca“ reprezintă ten- 
dința de subversiune, de tîrîre în abis, de pulverizare. 
Dar dacă în procesul de realizare iniţiatică, baba e „fi- 
xata“, „mortificată“ ea devine fără să vrea şi fără să 
stie, rădăcina Arborelui axial, temelie de Dom în Sim- 
bolism mineral. Pînă în clipa cînd se resoarbe în întu- 
nericul care pentru ea e pozitiv, moșneagul și fata lui 
sint hăituiți, suferă tribulaţiile lunii mîncate de virco- 
laci. 
= Cum a fost posibilă această împerechere? O privire 
în jurul nostru și un vers de Dante ne-o explică: 

Molti son li animali a cui sammoglia. 


Infernul, 1, 100 


[„multe sînt animalele (pe vremea lui Dante, sensul 
cuvîntului era de „tot ce e însuflețit“ n.n.), cu care (lu- 
poaica) se împerechează“i, scrie înaltul Poet. Exegeza 
inițiatică a versului este că „animalele“ sînt toate fiin- 
tele care au suflare, cedînd vertigiului Abisului, descen- 
trate față de raţiunea lor suficientă. Și cînd spunem su- 
flarea, spunem intreaga ambianţă și, întreţesuţi în ea, 
Moşul și fata lui îi suferă vicisitudinile: tirania, ver- 
tigiul abisului, nestăvilita lui tendință spre disoluţie, pînă 

la împlinirea măsurii şi pînă la o răscumpărare extra- 
mundană. Acest gest răscumpărător îl împlinește fata 
cînd vasul va fi plin, printr-o peregrinare la Sfînta Du- 
minică, adică acolo unde este singurul loc neafectat de 
Devenire, deasupra tuturor tribulaţiilor. 

O întîmplare aparent anodină, indică modul de ope- 
rațiune a forţelor de subversiune în lucrurile mărunte, 
printr-o măcinare lentă, dar implacabilă. 


„Cind se duceau amîndouă fetele în sat la şezătoare 
sara, fata moșneagului nu se încurca, ci torcea cîte un ciur 
plin de fuse, iar fata babei îndruga cu mare ce cîte un 
fus ; ș-apoi cînd veneau amindouă fetele acasă noaptea tîr- 
ziu, fata babei sărea iute peste pirleaz și zicea fetii moş- 
neagului să-i deie ciurul cu fusele, ca să-l ţie pină va sări 
şi ea. Atunci fata babei vicleană cum era, lua ciurul şi 
fuga în casă la babă și la moşneage spunînd că ea a tors. 
acele fuse.“ 


Lăsînd la o parte banala interpretare alegorică a pa- 
razitismului, observăm că detaliul cel mai mărunt înglo- 
bează cele mai ample adevăruri. 

Funcțiunea şi lucrul de torcătoare, în lumea mare și 
în lumea mică, derivă dintr-un aspect feminin al Divini- 
tății. În perspectivă mitică, o ţărancă ce toarce sinteti- 
zează pe cele trei Parce, Clotho, Lahesis şi Atropos, adică 
țesătoarele nașterii, vieții și ale morții, prin extensiune, 
ale covorului întregii naturi, adică, în sensul literal „a 
tot ce se naşte“. Într-un mit nu există detalii, nici su- 
perfluități. Fata Moșului toarce firul de paianjen pe care 
se ţese pînza Substanţei și nu comitem o violentare a 
textului, pentru că dreptul la salt calitativ în mit este 
absolut. Furca din basmul pe care îl cercetăm este a 
Parcelor, dar şi a Fetei de Împărat din Povestea Por- 
cului, e „furca de aur care toarce singură fire de aur de 
mii de ori mai subţiri decît părul din cap“ dăruită pri- 
begei fete de împărat de Sfinta Miercuri, adică de 
Mercur, și furca este Caduceul, în aspectul lui feminin. 
Acest fir de tort, toate tradițiile îl arată. ca fiind firul 
de continuitate al Unicităţii (Wahidiya.) Hinduşii îl nu- 
mesc Sutrâtma, adică Atma, Principiul Suprem, prezent 

în lume sub formă de continuitate, țesindu-se singur în 
covorul cosmic, singur, dar şi cu ajutorul unui colabora- 
tor, al „Marelui Tesător al Universului“. Cum ar putea 
baba și fata ei leneșă, a căror substanţă este Neantul şi 
sterilitatea, să „colaboreze“ la ţeserea pînzelor lumii ? De 
aceea, un sacerdoţiu feminin este totdeauna parazitar, 
pentru că furca de aur este totdeauna masculină şi cînd 
nu se recunoaște colaborarea, avem de-a face cu un furt. 
Furca fetei rele toarce Nimicul. Deci nu e atît vorba de 
lene, cît de o neputinţă radicală. În realitate, fata și mama 
ei, coextensive Tălpii Iadului, îşi torc firele propriului 
lor giulgiu, care este în definitiv îmbrăcămintea Nean- 
tului. E speranța nebunească a Abisului de a ţese Im- 
posibilul, muncă de Penelopă şi de Danaidă, voind sá 
dea consistenţă la ceea ce nu există decit ca vagă in- 
tenție şi complot. Dar dacă simpla intenţie nu e sufi- 
cientă pentru a produce Neantul, e suficientă pentru 
răvășirea lumii, pentru cufundarea ei într-un Haos rela- 
tiv şi pentru a da o aparenţă, o iluzie de consistenţă 
absurdului. 

Creangă pomeneşte zicătoarea cunoscută: „acuma 
apucase a cînta găina în casa lui și cucoșul nu mai avea 
nici o căutare“, proverb ce stabileşte o ccntinuitate cu 
cocoşul și găina din Punguța cu doi bani, deci şi între 
cele două basme. E o aluzie repetată la e tiranie fe- 
minină, despre care toate tradiţiile pomenesc şi care 
apare totdeauna solidară cu o deviere a ciclului, în sen- 
sul dezordinii și al anarhiei. Natural, această tiranie e ín 
prejudiciul celuilalt sex, la a cărui coborire contribuie. 


„Moşneagul fiind un gură-cască, sau cum aţi vre să-i 
ziceţi, se uita în coarnele ei şi ce-i spunea ea, sfint era. 
Din inimă, bietul moșneag poate că ar mai fi zis cite 
ceva, dar acum apucase găina a cînta în casa lui şi cu- 
coşul nu mai avea trecere. Şi apoi să-l fi pus păcatul să 
se întreacă cu diochiul, căci baba și cu fiică-sa îl um- 
pleau de bogdaprosti.“ 


Într-o bună zi fata e nevoită să-şi ia lumea în cap, 
sfătuită chiar de tatăl ei, „ca să nu se mai facă atita gil- 
ceavă din pricina ei“. 

„Atunci biata fată, văzînd că baba și cu fiică-sa voiesc 
cu orice chip s-o alunge, sărută mina tată-său şi cu la- 
crimi în ochi pornește în toată lumea, depărtindu-se de 
casa părintească fără nici o nădejde de întoarcere !“ 


„Anima Mundi“, prin însăşi poziţia ei mediană între 
Cer și Pămînt, are totdeauna o misiune sacrificială, în 
sensul tribulației, cum o vom regăsi și în Povestea Por- 
cului ; misiunea ei are multiple țeluri ; vom cita cîteva 
mai importante : îndreptarea lucrurilor anchilozate, tor- 
turate în închisoarea lor ; liberarea, recuperarea „scîntei- 
lor“ (termenul e cabalistic) divine în restriște și în exil 
în lumea noastră; menirea de tămăduitoare a sufletelor 
şi a trupurilor. Totuşi aceste rătăciri au un termen ne- 
cesar și o finalitate: reintegrarea în Principiu, sau în 
oglindirea lui din Centrul spiritual al lumii noastre, a 
scinteilor dezrobite, în „Țara Soarelui“, în „Heliopolis“ 
sau, cum i se mai spune de poporul nostru, în poiana și 
casa sfintei Dumineci. În schimb, casa ei de pe pămînt 
rămîne în stăpînirea Hircii, a duhului morții, a lui „du- 
că-se pe Pustii“ ; atunci cînd un centru spiritual secun- 
dar e năpădit de întuneric, „Binecuvintarea“ lui speci- 
fică — „Baraka“-ua lui proprie, cum îi spun Arabii, „In- 
fluența lui spirituală“, „Depozitul Tradițional“ — rătă- 
ceşte prin pustii, ca Evreii timp de patruzeci de ani, 
pînă la intrarea în „Țara Făgăduinţei“. Anima Mundi 
își caută reîmprospătarea puterilor în Centrul Suprem 
al Lumii, ca Anteu, numai că de data asta nu în atin- 
gere cu pămîntul, ci cu Tăria. În colindele noastre, Maica 
Domnului pribegește în căutarea Fiului ei, despre care 
a auzit că a fost răstignit; iar despre neoplatonicianul 
Proclus se zice că, după închiderea Parthenonului de către 
creștini, i-a apărut Athena, spunîndu-i că de-acum îna- 
inte teniplul ei va fi în inima lui. 

Ce era în realitate casa părintească a fetei, înainte 
ca s-o părăsească Preoteasa ei, ne-o arată vădit versiu- 
nea basmului redactată de Ispirescu, Fata Moșului cea 
cuminte. Baba voia să alunge de acasă pe fata Moșului ; 
„Într-o noapte turnă apă pe vatră și stinse focul ce-l în- 
văluise fata moșneagului de cu seară“. 

„A doua zi dis-de-dimineaţă, se scoală fata să facă focul, 
fiindcă tot pe ea cădea păcatele ; dară foc nu mai găsi in 
vatră. 

Atunci, de frică să nu o ocărască mumă-sa cea vitregă, 
se urcă pe bordei, se uită în toate părțile, doar va vedea 
încotrova vreo zară de foc, ca să se ducă să ceară măcar 
un cărbune; dară nu se văzu nicăieri ceea ce căuta ea. 
Cînd, tocmai cînd era să se dea jos, zări spre răsărit, abia 
licărind, o mititică vilvotaie : se cobori de pe acoperiș si-o 
luă într-acolo.“ 


Că este vorba de un Foc spiritual, în primul rînd, că- 
ruia focul de pe vatra-altar îi era doar o oglindire pă- 
mîntească reiese din faptul că fata cată spre Răsărit, 
direcţie rituală ; acolo e focul originar niciodată stins, din 
Paradisul terestru, situat simbolic în Orient. Nu-l gă- 
sește în sensul literal al cuvîntului şi totuși căutarea 
fetei este o izbîndă pentru că află focul în personificarea 
lui, Sfînta Duminecă, care este, cum se știe, aspectul 
feminin al Sfîntului Soare. În multe culte ardea un foc 
perpetuu ; Fesioara sau Preotul care-l lăsau să se stingă 
se pedepseau cu moartea. 

O dovadă o avem în alt basm al lui Ispirescu, Balau- 
rul cu șapte capete, sinteză a celor şapte focuri plane- 
tare. 

O ceată de voinici se duc să se lupte cu un balaur cu 
șapte capete care bîntuia o cetate. Făcură un foc nestins 
şi se legară cu jurămint să pedepsească cu moartea pe 
acela din ei care-l va lăsa să se stingă. Făt-Frumos care 
era printre ei, omori într-o noapte balaurul ; 


„atunci un sînge negru lăsă din ea fiara spureată şi 
curse şi curse pînă ce stinse și foc si tot. 

Acum ce să facă viteazul nostru ca să nu se găsească 
focul stins, cînd s-or deștepta tovarășii lui, căci legătura 
le era ca să omoare pe acela care va lăsa să se stingă 
focul. Se-apucă mai întîi și scoase limbile din capetele ba- 
laurului, le bagă în sîn şi iute, cum putu, se sui într-un 
copac înalt şi se uită în toate părţile, că de va vedea un- 
deva vreo zare de lumină, să se ducă și să ceară niţel foc. 
ca să ațîțe și el pe al lor ce se stinsese. 

Cătă într-o parte și într-alta şi nu văzu nicăieri lu- 
mină. Se mai uită o dată cu mare băgare de seamă şi zări 
într-o depărtare neagră o sciînteie ce abia licărea. Atunci 
se dete jos şi porni într-acolo.“ 


În căutarea focului, suprimă condiţia temporală, le- 
gind de arbori și imobilizînd astfel, pe Murgilă, pe Mia- 
ză-Noapte şi pe Zorilă, ceea ce arată caracterul calitativ 
și pur interior al călătoriei ; bineînţeles, constatarea se 
extinde și la catabaza şi anabaza fetelor înțelepte din 
basmele lui Ispirescu și Creangă. Sînt expediții în afara 
Timpului. 

Cum socotim diferitele variante ale unui basm ca 
fiind membra disjecta ale unui singur mit, în ambele 
povești fata bună e o Vestală a unui sanctuar în care 
arde un foc perpetuu. Fata rea e o contra vestală, dacă 
ne este permis să ne exprimăm aşa, preoteasa unui cult 
demoniac. Ea şi mama ei sînt miasme corporificate ale 
mlaștinei bazice, ale Borborusului, Umedul radical, care 
năboiește peste focul solar, stingîndu-l. Atunci fata, pă- 
zitoarea responsabilă a Focului Sacru, pornește în cău- 
tarea unei scîntei din Focul Veșnic care luminează toate 
lumile, singurul neafectat de tenebre, foc păstrat în Ci- 
tadela Solară de Îngerul Soarelui, Sfînta Duminecă. În 
alţi termeni spus, e vorba de un centru spiritual pe cale 
de extincţie. Responsabilii lui caută o primenire, o re- 
împrospătare, o reînvigorare a lui printr-o reîntoarcere 
la obirşii, prin solicitarea Centrului Suprem al acestei 
lumi, singur neafectat, nesupus vicisitudinilor exterioare, 
de-a lungul unui întreg ciclu uman. 

În mersul ei spre Centrul Lumii, fata întîlnește o suc- 
cesiune de virtualităţi pozitive latente, și ele căzute în 
amorţire, sau, ca să vorbim limbajul Kabalei, de „scîntei: 
divine, roabe ale întunericului din afară, ale „cojilor“* 
reziduale din cosmos, Kliphot-uri, în terminologie ebraică. 
Cum Fata Moșşului, a Bătrînului Timpurilor, alungată 
din templul ei, e însăşi Șehina, Prezenţa Reală a Divi- 
nităţii în lume, Anima Mundi în exil și nemernicie, e fi- 
resc, am putea spune e în natura lucrurilor, ca $Șehina 
în exil să recupereze propriile ei „scîntei“, particulele, 

sfărîmăturile și ele în exil, substanţe din substanţa ei, 
carne din carnea ei. 

Deci, în drumul ei dă de o căţelușă bolnavă şi slabă 
pe care o spală și o doftoricește. Curăţă un păr plin de 
omizi și de crengi uscate, sleiește o fîntînă miîlită şi pă- 
răsită. Calcă lut şi înnoiește un cuptor nelipit, aproape 
surpat. Aceleași lucruri şi aproape în aceeaşi ordine le 
găsim şi în basmul lui Ispirescu. Căţeaua, care la Creangă 
este la începutul căutării, se află la sfîrșitul ei la poves- 
titorul bucureștean, iar în loc de păr, fata îngrijește o 
grădină părăsită. Şi într-un caz, şi în celălalt, tot de ar- 
bori e vorba, deci de un simbolism vegetal. Căţelușa e 
animal, cuptorul şi fîntîina, complementare (Foc şi Apă), 
din punctul de vedere al conținutului, minerale din punc- 
tul de vedere al conţinătorului, acestea fiind făurite din 
pietre și cărămizi. Căţeluşa, care e prima la Creangă, 
pare să fie un fel de paznic spre accesul cercurilor in- 
terioare, pentru că mușcă, precum se va vedea; la Is- 
pirescu, păzeşte sanctuarul ultim. În amîndouă cazurile, 
ar putea, în această funcţiune, să aibă o legătură directă 
cu acel ogar fabulos, cu Veltro de care vorbește Dante, 
a cărui misiune e să hăituiască pe Lupa şi în general pe 
toate puterile Infernului, la sfîrșitul timpurilor. Îl re- 
găsim în Molda lui Dragoș Vodă, în gravurile lui Al- 
brecht Dürer, „Cavalerul şi Moartea“, în „Melancolia“. 
Simbolismul lui este prin excelenţă, acela de păzitor al 
locurilor sfinte, contra oricărui dușman din afară. Toate 
etapele de care am vorbit, sînt inevitabile pentru peleri- 
nul care se încumetă să ajungă pînă la Centrul unde 
adăstează Zeița Soarelui născătoare și însufleţitoare de 
lumi, Sfînta Duminecă sau Sfînta Vineri. Ele sînt ceruri 
succesive şi concentrice, apărări ale Centrului Ultim. 

Metodic şi inițiatic vorbind, străbaterea lor în mod 
conştiincios de către recipiendar e o dovadă că ştie să 
răspundă implorării mute a Naturii, a tuturor lucrurilor 
şi ființelor din ea, degradate din vina căderii omului; 
solicitat de ambianță, omul știe să răspundă la conjura- 
rea ei în calitate de Regent al Firii şi de locotenent al 
divinității pe pămînt. „Toată firea suspină după mîntuire 
prin fiii lui Dumnezeu.“ Milostenia fetei este ceea ce se 
numeşte. în esoterismul musulman „Caritatea cosmică“ 

pentru toată făptura înrobită de „coji“. Din punct de ve- 
dere intelectual, fata dovedește că s-a pătruns de ade- 
vărul acela fundamental, analogia dintre toate stările de 
fire, în sens invers : ce e mare sus, e mic și nemernic jos 
şi ceea ce e mare jos, e mic sus. Tabula Smaragdina o 
spune într-un aforism celebru: „Quod est Superius est 
sicut quod est Inferius et quod est Inferius est sicut quod 
est Superius, ad perpetranda miracula rei unius“. („Ceea 
ce este Sus este la fel cu ceea ce este jos și ceea ce este 
jos este la fel cu ceea ce este Sus, pentru înfăptuirea 
miracolelor lucrului unic.“) Cînd constelația Cîinelui lui 
Orion se coboară exilată pe pămînt, în mod necesar e 
o cățelușă costelivă şi jigărită. | 

Fata Moșului ajunge în sfîrșit la centrul solicitat, ca 
din întîmplare aparent, în realitate de-a lungul jaloane- 
lor infailibile pe care le-a întîlnit în cale, centru unde 
se află, la Creangă, Sfînta Duminecă, la Ispirescu, Sfînta 
Vineri. Sfînta stă într-o căsuță umbrită de niște lozii 
pletoase, în mijlocul unei poieni foarte frumoase, încon- 
jurată de un codru întunecos ; numai simboluri vegetale 
care amintesc Grădina Raiului, Gan-Eden. E curios că, 
în Moldova, poienile sînt numite linişti; prin implicatie, 
codrul e simbolul zbuciumului, al neliniștii din jurul 
oazei păcii. Putem de asemenea preciza că poiana este 
liniște, pentru că se situează, din punctul de vedere al 
simbolismului forestier, în locul unde se rezolvă antino- 
miile, opoziţiile, complementarele, într-un cuvînt duali- 
tatea. Or, pentru ca un loc să fie non-dual, trebuie să 
se situeze într-un punct nespaţial, situat în centrul unei 
cruci înscrise într-un plan orizontal. 

Că avem de-a face cu o „căutare“, echivalentă cu 
„Questa Graalului“, prin străbaterea inversă a unor cer- 
curi concentrice, din ce în ce mai strînse, constituind în 
realitate un labirint, ne-o arată o variantă culeasă de O. 
Birlea 1. Fata harnică scapă un ghem la o șezătoare ; se 
duce după el pînă ajunge la Sfîntă; nu e o amintire a 
Firului Ariadnei, în labirintul din Creta? În versiunea 
lui Creangă cînd fata toarce un ciur de fusuri la şeză- 


1 Ovidiu Biîrlea, op. cit., var. 5, p. 61. Celelalte variante sînt 
citate din aceeaşi lucrare. 

toare, nu se identifică, nu numai cu Parcele, ci și cu 
Ariadna, fiica lui Minos? Or, Minos are aceeași rădă- 
cină cu Menes, Manu, Numa, Mens, adică Mentalul, In- 
teligența cosmică legiferînd un ciclu. Se știe că cei vechi 
identificau simbolic meandrele labirintului cu circumvo- 
luţiunile cerebrale. Deci, procesul de mergere spre Cen- 
tru al ţărăncuţei noastre, sub afabularea de snoavă, este 
înainte de toate un demers de meditație şi de concen- 
trare intelectuală. În variantele 6 şi 20, fata harnică 
pleacă după foc și ajunge la Dumnezeu și Sfîntul Petru. 
Nu e o confirmare strălucită a presupunerii noastre, că 
focul în chestiune este Agni, de pe altarul vedic, și acela 
de pe altarul templului Vestei ? Fata găsește un păduche 
la Dumnezeu și afirmă că e mărgăritar (var. 6) sau dia- 
mant (var. 20). Dumnezeu o binecuvintează să răsară 
în urma paşilor și busuioc și lămiiță, iar din păr să-i 
cadă mărgăritare la pieptănat. Baba îşi trimite fata, dar 
aceasta își bate joc de Dumnezeu pentru că are pureci 
și e blestemată să vorbească fără rost și părul să-i fie 
plin de păduchi. 

Este o excelentă ilustrare a ceea ce spuneam mai sus 
despre analogia în sens invers: ce este mai mare sus 
apare sub aspect ignobil jos; așa-zișii păduchi erau în 
adevăr diamante și perle, dar numai pentru înțelepciunea 
iniţiatului care are ochi să vadă și discernămiînt pentru 
lucrurile ascunse. Profanul, care se ia după aparente, vede 
numai păduchi. De aceea răsplata este potrivită pentru 
fiecare. Cu bogăţiile care izvorăsc din ea ca un fel de 
secreție naturală de busuioc, lămiiţă şi alte ierburi bine- 
cuvîntate, de mărgăritare, fata harrică e o chelăreasă a 
lui Dumnezeu, un corn de abundență, deci aspectul homi- 
nal al Caprei cu trei iezi, schimbată numai ca aparenţă. 
În altă variantă, fata intră slujnică la o cucoană care o 
pune să îngrijească de cloșca cu puii de aur și de furca 
de aur ce torcea singură, adică exact talismanele pe care 
le-au dat Sfînta Miercuri, Sfînta Vineri și Sfînta Dumi- 
necă fetei de împărat, ca să le ducă la Minăstirea de 
Tămiie, din Povestea Porcului. Am văzut mai sus, Cloșca 
cu pui de aur este o reprezentare talismanică a conste- 
lației Găinușei, altfel spus, al Pleiadelor, fiicele lui 
Atlas, reprezentind Balanța cerească în ciclul atlant. Dacă 

un păduche, este în realitate un diamant în capul lui 
Dumnezeu, de ce o găină de aur n-ar fi constelația Pleia- 
delor ? E perfect plauzibil, chiar probabil ca mitul să-și 
aibă obirşia în „insula pierdută din Occident“. Un simbol 
de acest fel, a cărui origine este bine cunoscută, e o sem- 
nătură sigură. 

In varianta 4, fata este sfătuită de un corb pe care l-a 
îngrijit. După tradiţia hindusă, există un corb care 
trăiește de-a lungul unui întreg Kalpa, adică 14 Manvan- 
tare, depozitar al înţelepciunii unui ciclu uman complet. 

Alt detaliu semnificativ : în varianta 4, fata intră 
servitoare la o „Văduvă“. Am pomenit de simbolismul 
„Văduvei“ în studiul despre Capra cu trei iezi. Pînă la 
integrarea și renovarea întregii lumi, toţi iniţiaţii sînt şi 
vor fi „fiii Văduvei“. 

Am subliniat că la Creangă, căţelușa se află la prima 
incintă ; la Ispirescu o găsim chiar la pragul Sfintei. 

Cînd fata bate la ușă, Sfînta Vineri întreabă: 


„Cine-i acolo? îi zise dinăuntru; dacă e om bun să 
intre, dacă nu, să nu vie căci am o cățelușă cu dinţii de 
fier și cu măselele de oţel și-l face mici fărîmi.“ 


Totdeauna „Păzitorul Pragului“, mai ales cînd e vorba 
de pragul ultim, are un dublu caracter, de mizericordie 
și de rigoare, de primire sau de respingere. Oricine ajunge 
acolo, în această viaţă sau după — și acesta este cazul 
tuturora — găseşte un înger cu brațele deschise sau gura 
căscată a crocodilului tyfonian ; interesant e faptul că e 
vorba de dublul aspect al unei singure entități. Cei vechi 
spuneau că Meduza cu părul ei încîlcit de șerpi este 
aspectul terific al Soarelui. E vorba de „Soarele diurn“ 
și de „Soarele nocturn“, ceea ce înseamnă că după starea 
la care a ajuns fiinţa ce se găsește în faţa lui, gura lui 
este pentru ea „Poarta Liberaţiunii“, sau  „Fălcile 
Morţii“ 2. 

O perfectă ilustrare a celor spuse o avem în mitul 
nostru. Pe de o parte, căţelușa are dinţii de oţel, care 


2 Rene Guenon, „Kala-Mukha“ în: Symboles fondamentaux 
de la Science Sacree, Paris, Gallimard, 1962, p. 360. 

face mici fărime pe cel rău; pe de alta, în varianta 2, 
ea apare ca un „Ogar“, traducere exactă a ilustrului 
termen dantesc, Veltro, despre care am vorbit în Capra 
cu trei iezi, vinătorul fără odihnă şi fără răgaz al 
Lupoaicei. | 

Sfînta primește în slujbă pe fată și-i arată care-i sint 
îndatoririle : să-i laie copiii, să facă bucate şi, cînd s-o 
întoarce de la biserică, să le găsească nici reci, nici fier- 
binti, ci numai bune de mîncat; cu alte cuvinte, fata 
trebuie să găsească limita perfectă dintre cald şi rece, 
principiul comun al contrariilor, desemnată în Alchimie 
ca Materie Primă a lumilor. Arta bucătăriei era o știință 
tradițională într-o vreme cînd ştiinţele profane nu existau 
și simbolismul ei euharistic este evident. Sub simbolismul 
culinar, Sfînta nu cere mai puţin de la fată, decit să se 
arate desăvîrşită stăpină a „Artei Balanţelor“, a Măsurii 
între contrarii. Considerînd simbolismul Yin-Yang-ului, 
de care am vorbit de atitea ori, fata nu trebuie să pășească 
nici pe jumătatea neagră a cercului, nici pe cea albă, ct 
exclusiv pe linia sinusoidă care le desparte. Sinusoida are 
forma unui şarpe şi o regăsim imediat în cele ce urmează. 


„Și cum zice, Sfînta pornește la biserică, iară fata su- 
flecă mînccele și s-apucă de treabă. Întiîi și-ntii face lăuă- 
toare şi-apoi iese afară şi începe a striga: 

— Copii, copii, copii! Veniţi la mama să vă laie! Și 
cînd se uită fata ce să vadă? Ograda se umpluse și pădu- 
rea fojgăia de o mulțime de balauri şi de tot felul de jivine. 
mici şi mari ; însă tare în credinţă și cu nădejdea la Dum- 
nezeu, fata nu se sparie, ci le ia pe cîte una și le lă şi le 
îngrijește, cît nu se poate mai bine.“ 


Mai întîi trebuie să observăm că există interdepen- 
dență și continuitate între lăutoare și gătitul bucatelor 
așa cum le-a poruncit Sfînta Duminecă: nu numai se 
urmează una pe alta, dar au numitorul comun că 
lăutoarea şi bucatele nu trebuie să fie nici calde, nici 
reci. Fata găsește limita dintre contrarii pomenită și care 
este caracteristica definitorie a Materiei Prime. Proba o 
avem per a contrario, în păţania ulterioară a surorii ei 
vitrege. Lăutoarea este „baia“ alchimică de care vorbesc 

toate textele hermetice, unde toate impurităţile fizice şi 
mai ales psihice se topesc. Este o plasmă în care cufun- 
date, toate jivinele își recuperează puritatea paradisiacă, 
redevin germeni şi virtualităţi pozitive. Asura sînt trans- 
mutate în Deva. Inițiatul pozitivează Infernul pentru că 
intervine activ în el, pe cînd damnatul, profanul, e o 
simplă parte constitutivă, o cărămidă inertă a lui. Sfînta 
Duminecă este Mama Fiarelor, ca Cibele, cu carul ei tras 
de lei. Am putea spune că e o „Mamă a Pădurii“ pozitivă. 

A recunoaşte şi a actualiza elementul pozitiv din 
balauri și șerpi, fiinţe asurice, însemnează a pătrunde 
rațiunea lor pozitivă şi prin aceasta, a-i recupera; apa 
lustrală le spală accidentele, jegul strîns de milenii și le 
redă luminii. Esoteristul spală cu apa Materiei Prime 
balaurii Iadului, restructurîndu-i ; exoteristul îi alungă 
pentru un moment la cîţiva paşi, pentru ca la prima 
clipă de nebăgare de seamă, să-i sară din nou în cîrcă. 
Ramakrișna spunea că atunci cînd credinciosul intră în 
Gange, lăutoare divină, păcatele îi rămîn pe mal. Cînd 
omul iese pe ţărmul fluviului, îi sar din nou în spate. 
Nu așa se întîmplă, nu aşa lucrează Sfînta Duminecă şi 
fata Moșneagului. Ele bagă și păcatele în Gange. 

Povestirea spune că fata lă lighioanele, „tare în cre- 
dinţă și cu nădejdea în Dumnezeu“. Cum lăutul este un 
gest de caritate cosmică, fata lucrează în lumina celor 
trei virtuţi teologale, Fides, Spes, Caritas (credinţă, spe- 
ranță, dragoste) ceea ce arată impecabila poziţie tradiţio- 
nală a basmului şi poziția deliberată, conștientă și lucidă 
a povestitorului nostru. Cum se vede, Creangă mai era 
încă diacon, în felul lui. 

Dintre cele trei virtuţi teologale, Speranţa însumează 
intenţia, adică năzuința spre un scop bine știut dinainte. 
Triplicitatea virtuţilor e reprezentabilă printr-un semi- 
cerc, în care Credinţa și Caritatea se așază la extremi- 
tățile diametrului orizontal, iar Speranța este raza verti- 
cală perpendiculară pe diametru. În simbolismul gestu- 
rilor, Speranţa e indicată, uneori realizată, prin ridicarea 
feței umane spre stele, cum o face Dănilă Prepeleac, cînd 
se pregătește să arunce buzduganul lui. Scaraoschi în 
lună. Iniţiatul poate intra și ieşi teafăr din infern și 
purgatoriu, pentru că se uită la stele, „domiciliul Spe- 

ranței“. Cuvîntul stele termină fiecare din cele trei 
Cantiche ale Divinei Comedii. 
Ultimul vers din Infern este: 


e quindi uscimmo a riveder le stelle 
(Infernul, XXXIV, 139) 

[şi pe acolo am ieşit ca să revedem stelele] 
Purgatoriul sfîrşeşte : 
Io ritornai dalla santissima onda 
rifatto si come piante novelle 
rinnovellate di novella fronda, 
puro e dispostò a salire alle stelle. 

| (Purgatoriul, XXXIII, 142—145) 


[M-am întors din sfinta undă 
refăcut ca și plantele noi 

reînnoite într-un nou frunziş, 

pur şi pregătit să mă urc la stele.] 


De la Poemul Sacru care domină toată literatura 
occidentală, pînă la snoava ţărănească, de altminteri răs- 
pîndită în toată lumea, simbolismul este acelaşi, tonul și 
forma diferă. Se vede ce înseamnă unanimitatea tradiţio- 
nală. Dante se scufundă în aceeași lăutoare purificatoare 
și regeneratoare, a cărei stăpînă este Sfînta Duminecă 
sau Sfînta Vineri, Îngerul Soarelui sau Îngerul lui Venus, 
al Iubirii. 

În sfîrșit, Paradisul şi întreaga Divină Comedie: 

lamor che move il sole e l'altre stelle. 
(Paradisul, XXXIII, v. 145) 


[Iubirea care mișcă Soarele și celelalte stele] 


Acest „Amor“, Iubirea, e a treia virtute teologală, 
Gearitatea pentru întreaga fire, implicită pe lîngă celelalte 
două, răspicat. desemnate de Creangă, Credinţa şi 
Nădejdea. 

Parcurgerea celor trei lumi nu e posibilă decît în 
măsura în care se structurează în spirală, înfășurînd 
Axul Lumii, în direcţia Polului, axă legînd Nadirul lu- 
milor cu Zenitul lor, încifrat de laltre stelle. 

Mulţi vor spune că solicităm textul prea mult. Dar 
scrie negru pe alb: „tare în nădejde și cu credinţă la 
Dumnezeu“. Nu sînt indisolubil legate de iubire ? Scep- 
ticul nu abuzează oare prea mult de ipoteza coincidenței ? 

Reluăm povestea : 


„Apoi se apucă de făcut bucate şi cînd a venit Sfinta 
Duminecă de la biserică şi a văzut copii lăuţi frumos şi 
toate treburile bine făcute, s-a umplut de bucurie. Și după 
ce a șezut la masă, a zis fetei să se suie în pod și să-şi 
aleagă de-acolo o ladă care a vre ea şi să şi-o ieie ca 
simbrie, dar să n-o deschidă pînă acasă la tată-său. Fata 
se suie în pod şi vede acolo o mulţime de lăzi: unele mai 
vechi şi mai uriîte, altele mai noi şi mai frumoase. Ea însă 
nefiind lacomă ş-alege pe cea mai veche și mai urită dintre 
toate. [...] Sfînta Duminecă cam încreţeşte din sprincene, 
dar n-are încotro, ci binecuvintează pe fată, care își ie lada 
în spate și se întoarnă spre casa părintească cu bucurie, tot 
pe drum pe unde venise.“ 


La întoarcere culege roadele carităţii ei pentru întreaga 
făptură, bine numită de sufiți „cosmică“ pentru că e abso- 
lută și fără așteptare de răsplată; strînge, aproape în 
sens feudal, omagiul spontan al naturii. Cuptorul îi dă 
plăcinte rumenite, fîntîna apă limpede ca lacrima în două 
pahare de argint pe care fata le ia cu ea ; cupa și argintul 
fiind două simboluri ale perfecțiunii pasive, deci ale 
feminităţii, adecvate deci fetei, fecioarei, al cărei rol este 
să restabilească în sanctuarul unde este Vestală, puritatea 
feminină poluată și pîngărită de babă și de fata ei. Cele 
două cupe de argint pot simboliza cei doi sîni virginali. 

Părul îi dă pere (în alte variante e vorba de un măr, 
ceea ce seapropie de. povestea biblică). Cățeluşa, care 
acum era voinică şi frumoasă, purta la gît o salbă de 
galbeni, pe care a dat-o fetei, ca mulţumire. 


Găsim o justificare doctrinară, care este principală a 
acestei alternanţe de viduri și de plinuri, de lipsă şi de 


bogăţie, condiționîndu-se una pe alta, ieşind una din 
alta. Este doctrina sacrificiului. E excelent ilustrată de 
acest episod. 

Propagarea unei mișcări ondulatorii este posibilă 
numai printr-o succesiune alternantă de + şi —. S-ar 
putea obiecta că, în basmul nostru + și — se repartizează 
în două grupuri omogene și bine distincte ca vacile grase 
și vacile slabe din visul lui Faraon. Dar să nu uităm: 
1) Binele și Răul sînt cuprinse ca o virtualitate, fiecare 
în opusul lui ; 2) plecarea fetei de acasă, mersul, șederea 
ei la Sfînta Duminecă, întoarcerea, se petrec în illo tem- 
pore, într-o durată în care alternanţele sînt simultane. 
Odiseea fetei a durat o clipă. În lumea sublunară a luat 
însă, în mod necesar, un mod de succesiune în timp. 

Miturile lumii ilustrează acest Stirb und werde în 
Moarte şi învierea Avatarelor şi a eroilor solari. Găsim 
și justificări scripturale : parabola bobului de griu care 
trebuie să moară ca să rodească; apoi, „fericiţi cei ce 
pling că aceia se vor mîngiia“ 3. „Se seamănă trupul întru 
stricăciune, învie întru nestricăciune ; se seamănă întru 
necinste, învie întru slavă ; se seamănă întru slăbiciune, 
învie întru putere. Se seamănă trup firesc, învie trup 
duhovnicesc.“ 4 

Ajunsă acasă, fata dăruieşte lui tată-său paharele de 
argint şi salba de aur. Galbenii pot intra în pahare; 
împreună cu cuplul Aur-Argint, formează un incontesta- 
bil complementarism, un singur dar, identic în fond, cu 
punguţa cu doi bani pe care cocoșul o aduce tot unui moş. 
Apoi, deschizînd lada împreună, nenumărate herghelii de 
cai, cirezi de vite şi turme de oi ies din ea, încît moșnea- 
gul, pe loc a întinerit, văzînd atîtea bogății! Lada face 
oficiu comun cu cornul Amaltheei. 

În fond, aceste cirezi de vite nu sînt decît balaurii și 
șerpii, transmutaţi printr-o alchimie animală, ipostaze 
benefice, regenerate de Materia Primă, elaborată de fată 
în Athanorul Sfintei Dumineci. 


Fata babei, din emulaţie grosolană, apucă drumul 
aceleiași călătorii. Modul este, în mod firesc sinistru, din 
cauza egoismului bazic care o generează. Acest egoism e 
coextensiv cu rădăcina lumii, „invidia“ cum îi spune 
Dante, care a vomitat pe „lupa“, în lumea noastră și pe 


3 Mat., V. 4; 
4 I Cor., 15, 42—44. 

care Ogarul, „Veltro“, o va alunga din nou, în locul de 
unde a venit. 


Ogarul o va băga: 
„nello inferno 


là onde invidia prima dipartilia.“ 
[... în Infernul de unde a scos-o 
mai întîi Invidia.) 
(Infernul, I, 110—111) 
Am mai vorbit de ea în comentariul la: Capra cu trei iezi. 


Fata leneșă plimbă prin aceleași etape totala ei inca- 
pacitate de a se uita pe dînsa, sterilitatea ei congenitală. 
Nu ascultă implorarea Naturii. Ajunge şi ea la Sfînta 
Duminecă, îi opăreşte puii, îi arde bucatele (toate textele 
alchimice vorbesc de primejdia de moarte a focurilor 
violente, care calcinează germenii vii) își alege ca răsplată 
lada cea mai frumoasă ; la întoarcere, e respinsă şi tan- 
talizată de ființele şi lucrurile pe care și ea le respinsese 
și care îi apar acum sub aspectul lor de plenitudine ; cînd 
acasă deschide lada, ies din ea toate jivinele pe care ea 
le opărise la Sfînta Duminecă ; e sfișiată și mîncată de 
ele, împreună cu progenitoarea ei. 

Trebuie să ne reîntoarcem în drum, pentru multe 
lucruri care au rămas nelămurite, deși am mai vorbit de 
ele ; în asemenea dcmenii nu te repeţi niciodată prea 
mult. Cum se știe, fiecare zi a săptămînii este închinată 
unei zeități. Ziua a șaptea este a Soarelui. De aceea, în 
basme, Sfînta Duminecă este zeița solară, Dea Syra și 
casa ei este în mod firesc, Citadela Solară, chiar dacă e 
reprezentată țărănește de un bordei. O căsuță umbrită de 
lozii pletoase este Heliopolis, aşezată spre Răsărit cum o 
indică versiunea Ispirescu. În sanscrită, Surya este nu- 
mele soarelui, identic cu Syria. Tinutul istoric cunoscut 
sub acest nume e numai un substitut, o exteriorizare a 
adevăratei Syrii. 

„Cu altă ocazie, am menţionat, în legătură cu desem- 
narea limbii «adamice» ca «limbă syriacă» Syria primi- 
tivă, al cărui nume semnifică propriu-zis «Pămîntul 
Solar» de care Homer vorbeşte ca de o insulă situată 
«dincolo de Ogygya» ceea ce permite s-o identificăm cu 

Thule sau Tula hyperboreană ; şi acolo sînt «revoluțiile 
Soarelui», expresie enigmatică, putind, natural, să se 
raporteze la caracterul «circumpolar» al acestor revoluţii, 
dar care, în același timp, poate face aluzie la un traseu 
al ciclului zodiacal pe acelaşi pămînt, ceea ce ar explica 
faptul că un traseu asemănător a putut fi reprodus într-o 
regiune destinată să fie c imagine a acestui centru.“ 5 

Aluziile lui Guenon sînt oarecum obscure și presupun 
anumite cunoştinţe prealabile. Marele tradiționalist vrea 
să spună că anumite „regiuni“ pămintești, natural privi- 
legiate, pot oglindi unele „regiuni“ cereşti, stelare. Cu- 
noașterea acestor regiuni-oglinzi constituie „Geografia 
Sacră“, geografia calitativă, știință a cărei urme s-au 
pierdut complet în lumea modernă. Regăsim anumite 
aluzii doar prin basme, cu condiţia să le pricepi. Dolme- 
nii, Menhirii, stîncile Dochiei, Babele, zodiacul de la 
Glastonbury etc., pot fi imagini de constelații. 

Deci, poiana unde locuiește Sfînta Duminecă este un 
punct imobil, „domiciliul“ Soarelui, în jurul căruia se 
produc „revoluțiile“ lumii, ale celor șapte planete. Sfînta 
se situează în inima, în centrul lumii (mai exact este), de 
unde pulsează în afară Mizericordia și Rigoarea, cirezi de 
vite sau balauri, Solve şi Coagula. E Stăpîna Cheilor, a 
Vieţii și a Morţii, reprezentanta lui Dumnezeu în lumea 
noastră. O vom regăsi în Harap-Alb, dezvăluindu-şi mai 
mult firea şi puterea şi vom repeta ce-am spus despre 
dînsa, pentru că în adevăr, e vorba de „secretele Polare“ 
și repetiţia este imaginea pieritoare a Inepuizabilului. 

Solicitată cum trebuie de fata moșneagului, știind cum 
să deschidă pragurile succesive ale incintelor concentrice, 
insinuîndu-se între contrarii şi antinomii, făcîndu-şi cale 
pe linia şerpuitoare dintre ele, Sfinta Duminecă e însăşi 
milostivenia și cornul abundenței pentru fata bună ; luată 
în răspăr de fata rea, e năpraznică și nimicitoare. Implo- 
rată prin faptă de fata moșneagului, Sfînta depozitară a 
tradiţiei Primordiale, din care toate celelalte tradiţii pro- 
ced, reînnoiește un legămînt cu tradiţia oropsită şi aproape 
stinsă, cu centrul secundar pe care-l reprezintă fata, 


5 Rene Guenon, „La Terre du Soleil“ în: Symboles fonda- 
mentaux de la Science Sacrée, Paris, Gallimard, 1962, p. 116. 

venită ca solicitatoare smerită la ea. Lada pe care i-o dă 
este chivotul Alianţei, Thebah, zălogul, semnul reimpros- 
pătării legămîntului. Prin analogia în sens invers, cea 
mai veche, cea mai urîtă dintre lăzi este și cea mai pre- 
țioasă, mai bogată în conţinut. „Cea mai veche“ zise bas- 
mul și ce e mai vechi decît Tradiţia Primordială, 
aparaușeia, non-umană prin origine ? 

În versiunea Ispirescu, în locul Sfintei Dumineci, 
găsim pe Sfînta Vineri. Ne aflăm în sfera lui Venus, care 
e a treia în ordine. Faptul ne reamintește de cerul suprem 
al lui Dante, il terzo Cielo, al treilea Cer unde e răpit 
Apostolul Pavel, în drum spre Damasc. Culoarea sim- 
bolică a planetei Venus este Verdele și se știe importanţa 
acestei culori în tradiţiile românești : „Verde-Împărat“ e 
personajul eminamente benefic, din basme; pe de altă 
parte, patroana Moldovei este Sfinta Paraschiva, Sf. Vi- 
neri, numele în grecește al culorii verzi. Planeta Venus 
este Luceafărul de seară și cel de dimineaţă, bipolarizare 
a Soarelui de Miezul Nopţii, Sfînta Duminecă fiind Soa- 
rele de Amiazi. Nu avem deci contradicții, ci numai 
perspective diferite. 

Într-o variantă, citată de O. Birlea, fata slujește pe 
Sfînta Sîmbătă. Trebuie să fie varianta cea mai veche, 
Sîmbăta fiind ziua consacrată lui Saturn, regentul celui 
mai înalt dintre ceruri, cerul intelectual, a cărui culoare 
este Negru, simbol metafizic prin excelenţă, în calitate 
de determinaţie negativă. 

Am pomenit la început de o variantă citată de acelaşi 
autor, unde fata intră servitoare la o „cucoană“ care o 
pune să aibă grijă de o cloşcă cu pui de aur şi de furca 
de aur care toarce singură. Spuneam că aceste daruri 
sînt date de cele trei Sfinte Fetei de Împărat ca să le 

„depună“, ca omagiu cosmic, în Minăstirea de Tămiie din 
Povestea Porcului. 

Referindu-se la Centrul spiritual despre care vorbim, 
Rene (xuenon arată că numele lui este Tula, cuvînt care 
însemnează „Balanţă“ în sanscrită „...după tradiţia chine- 
zească, Balanța cerească a fost primitiv Ursa Mare. Acest 
fapt e de cea mai mare importanţă, căci simbolismul 
legat de Ursa Mare este în mod natural strîns solidar cu 
Polul“ ; şi în notă: „Ursa mare e în India Sapta-rikșa, 

adică locuinţa simbolică a celor şapte Rişi ; acest fapt e 
conform, în mod natural, cu Tradiția Hyperboreană, în 
timp ce în Tradiţia Atlantă, Ursa Mare e înlocuită în 
acest rol cu Pleiadele, care sînt, la fel, formate din șapte 
stele ; se știe că pentru Greci, Pleiadele sînt fiicele lui 
Atlas și ca atare, numite Atlantide“. 6 

Or, am arătat că în popor, constelația Pleiadelor e 
numită Găinușa, care e și Cloşca cu pui de aur. Aceasta 
ne autoriză, cel puţin după convingerea noastră, să soco- 
tim basmul, mai ales în varianta reprodusă de O. Biîrlea, 
ca avînd o origine atlantă, pe cînd în varianta Ispirescu, 
Sfînta Vineri, dublu Luceafăr, dublă față a Soarelui de 
la Miază-Noapte, se ratașează direct tradiţiei miezonop- 
tice, adică Tradiţiei Hyperboreene. 

În varianta lui Ispirescu găsim o indicație prețioasă. 
După ce fata harnică și-a îndeplinit bine datoria, cere 
voie Sfintei Vineri să se întoarcă acasă. 


„— Du-te fata mea; dar mai-nainte caută-mi în cap și 
să vezi că o să curgă o apă dinaintea casei şi o să aducă 
fel de fel de cutii, de tronuri și de lăzi, pe care din ele 
îti vei alege, aceea să fie simbria ta!“ 


Cu alte cuvinte, este o afinitate, o similitudine între 
părul Sfintei şi apa miraculoasă. Între căutarea în păr și 
curgerea apei este o legătură de la cauză la efect; prima 
suscită pe a doua, deoarece reiese limpede că mai înainte 
nu curgea („0 să curgă o apă înaintea casei“). Părul din 
capul Sfintei e în realitate Nimbul ei, care se răspîndeşte 
ca o undă luminoasă, asimilat cu o apă sfîntă, purtind 
toate binecuvîntările în vibraţiile ei. Asimilarea părului 
cu razele soarelui e răspîndită în toată lumea. E vorba 
deci de un rîu conceptual, care în lumea noastră devine 
Apa Sîmbetei. Tot aşa Gangele pămîntesc este o oglin- 
dire a Gangelui ceresc, care-l precedă, firește. Este 
Okeanos și se vede limpede cum o entitate de mare cali- 
tate spirituală se identifică cu întregul Univers, este 


6 René Guânon, Le Roi du Monde, Paris, Gallimard, 1938, 
p. 83—84. 

Omul Universal ; Lumea e făcută din morfismele Omului 
Primordial. Razele din jurul capului Sfintei devin unde 
de apă în lumea noastră, vehiculînd intelecţiuni, bine- 
cuvîntări şi daruri. Căutarea în păr este un proces de 
evertuare, de jos în sus, a darurilor de pe boltă. Înlăn- 
ţuirea e riguroasă. Aproape nu mai este nevoie să spunem 
că lacul miraculos de unde izvorăsc Gangele ceresc, Apa 
Simbetei, din punctul de vedere microcosmic, se identifică 
cu Lotusul cu o mie de petale, Sahasrara, din Tradiţia 
hindusă. Pe el îl simbolizează mitrele și coroanele Episco- 
pilor şi ale Regilor. 

Cînd se întoarce acasă, calea fetei este inversă, retro- 
gradă, dar nu pe același traseu, ci pe altul complementar, 
dar împlinindu-se. lată cum : fata venise pe o cale „si- 
nistră“, în sensul etimologic al cuvîntului, adică pe o cale 
de stinga, negativă, privativă, dar tot aşa de inevitabilă și 
necsară, ca partea stingă în corpuri și minusul în opera- 
tiile matematice. Prin urmare mişcarea fetei nu se efec- 
tuează pe o linie dreaptă, ci ondulatorie, marcată numai 
de minusuri, de privaţiuni, de vacuum. La întoarcere, în 
schimb, revine legănată de plusuri, de plinuri, care, în 
grafie geometrică, nu poate coincide cu prima decît în 
interferența punctelor critice distributive, în nodurile 
vitale din zona mediană. Aceste puncte de interferenţă 
sint marcate de Căţelușă, Păr, Fîntînă, Cuptor, toate emi- 
namente simbolice. Or acest grafic geometric nu e altul 
decît schema Caduceului ; fata este condusă de Hermes 
Psihopomp și lucrul este riguros necesar, deoarece legă- 
tura dintre cer şi pămînt nu se efectuează decît pe o cale 
de-a lungul căreia influenţele spirituale pot cobori și urca, 
la fel ca şi Îngerii din viziunea lui Iacob, ducînd aspi- 
rațiile oamenilor spre cer și aducînd jos “răspunsurile , 
adică binecuvîntările cerului. Ceea ce am spus de legătura 
dintre cer şi pămînt e cu atît mai adevărat cînd este vorba 
de raportul ierarhic dintre Centrul Suprem și un centru 
secundar emanat din el. 

Dacă traseul ar fi ireversibil, aceste schimburi nu ar 
fi posibile ; dar funcţia eminentă și definitorie a lui Her- 
mes, stăpînul caduceului, e acea de zeu intermediar. Sub 
conducerea lui nevăzută, dar necesară, fata ajunge la 
centru, în căutarea Focului şi sub aceeaşi conducere se 

întoarce acasă, în mișcarea de du-te-vino a unei suveici. 
Lada adusă de fata bună e Chivotul Alianţei, lada adusă 
de fata rea e cutia Pandorei. 

Catabaza fetei întîlnind numai goluri se poate compara 
cu ciclul nocturn al soarelui, anabaza, dăruită cu pleni- 
tudini, cu ciclul diurn, amîndouă pomenite în toate mito- 
logiile. Amîndouă se încrucişează în puncte critice, sus- 
trase timpului și spaţiului, deci neperceptibile ; între ele, 
median, e limita crepusculară a Luceafărului. Sapienti 
sat ! 

Că drumul fetei este schematizat de caduceu o arată 
și faptul că etapele acestui itinerar, numărînd şi punctul 
de plecare și punctul de sosire, unde se produce mișca- 
rea de conversie, sînt în număr de șase. Or, de şase 
ori șerpii caduceului se încrucișează între ei pe axa medi- 
ană, adică între cele şase centre subtile, fie ale axei lu- 
mii mari, fie în microcosm, în ființa umană, în cele șase 


Sfinta Duminecă 


Catobaza -a——————— 


Anabaza 


Casa bătrînească 


Fig. nr. 1. Drumul fetelor 

centre subtile localizate simbolic în coloana vertebrală şi 
în punctul frontal dintre ochi. Al șaptelea, fiind exclu- 
siv extracosmic, e indicat de două aripioare. 

În basm, care, în forma lui exterioară, trebuie să co- 
respundă lumii auditorului, deci în timp şi spaţiu, pri- 
vaţiunea și plenitudinea punctelor de etapă sint succe- 
sive, ca sistola și diastola. În realitate, privaţiunea şi pli- 
nul sînt simultane în divinis, iar pe planul Absolutului, 
inima nu mai bate deloc pentru că toată suflarea s-a 
stins în Nirvana. 7 

Fata, aducînd acasă metalele complementare ale cu- 
pelor de Argint şi ale salbei de Aur, restaurează andro- 
geneitatea divinității sanctuarului al cărui preoteasă era 
și a ei înseși: Moşneagul a măritat pe fiică-sa după un 
om bun şi harnic. 


„cocoşii cîntau acum pe stilpii porţilor, în prag şi în 
toate părţile ; iar găinile nu mai cîntau cucoşește la casa 
moșneagului, să mai facă a rău; c-apoi atunci nici multe 
zile nu mai aveau.“ 


Final care, în stilul său rural, încheie pozitiv una din 
nenumăratele aventuri amazonice care jalonează ciclul, 
mereu murind, mereu renăscînd, vechi de cînd lumea, 
care vor trăi cît şi ea, pentru că sînt firești într-o uma- 
nitate supusă vicisitudinilor şi antinomiilor. 


' Expresia este un pleonasm, Nirvana însemniînd „extincţi- 
unea Suflului“. 


DĂNILĂ PREPELEAC 


FAUST 
Nun gut, wer bist du denn? 
MEPHISTOPHELES 
Ein Teil von jener Kraft 
Die stets das Böse will und stets das 
Gute schafft 
FAUST 
Ei bine, cine eşti tu atunci ? 
MEPHISTOPHELES 
O parte din acea putere 
Care mereu vrea Răul şi mereu 
face Binele. 
Faust, Prima Parte, scena III 


Dănilă Prepeleac este un basm constituit din două 
teme consecutive care, la prima vedere, par înnădite, aşa 
de mare e contrastul dintre ele. „Basmul e alcătuit din 
două tipuri — schimbul dezavantajos și întrecerea în pu- 
teri şi istețime cu Zmeul (diavolul) — care putea duce 
la presupunerea lui Th. Speranţia și L. Şăineanu — ne- 
mărturisită explicit — că îmbinarea lor ar fi opera po- 
vestitorului humuleștean. Într-adevăr, îmbinarea celor 
două tipuri nu e atestată pînă acum decît de una din va- 
riantele folclorice cunoscute, dar de aici nu se poate de- 
duce decît că, probabil, cercetările folclorice sînt deficitare 
şi sporadice, nereuşind încă să consemneze atare variante 
— dacă au existat — în număr satisfăcător. Abia cu pu- 
țină probabilitate se poate bănui că amalgamarea lor s-ar 
datora lui Creangă.“ 1 

Unele variante se termină cu schimburi dezavanta- 
joase, în valoare descrescîndă. O. Bîrlea citează șase ver- 
siuni în care trocul sărăcitor e urmat de o recuperare 
a bogățiilor sub altă formă. „Schimbul dezavantajos se 


1 Ovidiu Bîrlea, Poveștile lui Creangă, Bucureşti, Editura 
pentru literatură, 1967, p. 88.. 

preface în cîştig mai mare, deoarece vinzătorul a pariat 
cu cineva că nevasta nu-l va certa pentru această viîn- 
zare nesăbuită.“ ? 

Dacă înțelegem bine, O. Bîrlea nu vede nici o arti- 
culare între cele două teme, totuși consecutive, fie că 
înnădirea lor ar fi realmente folclorică, fie artificioasă. 
În realitate, amindouă temele sînt strict şi organic so- 
lidare. Între ele există o legătură de la cauză la efect. E 
firesc ca după o privaţiune să urmeze o plenitudine , 
reaminteam că din precedentul basm sunetul se poate 
propaga numai printr-o succesiune de — și +. Despuie- 
rea iniţială din Dănilă Prepeleac (deliberată în realitate, 
după cum vom vedea) e solidară cu recuperarea înmiită 
a bogăției, fie ea sub altă formă, şi în precedentul basm, 
Fata babei și fata moşneagului. În prima parte, în dru- 
mul spre Citadela Solară, fata epuizează etape de rutină 
și dezolare, pentru că sînt semințele nemaiauzitei pros- 
perităţi de la intoarcere. De aceea am așezat şi am stu- 
diat cele două basme, unul după altul. Am citat textele 
scripturare care dau explicaţia profundă a acestei pen- 
dulări între pozitiv și negativ, decurgind din solidarita- 
tea dintre Moarte și Înviere. Făt-Frumos nu se duce 
în plimbare de agrement cînd dezrobeşte pe Iana Sînziana 
din închisoarea zmeilor. Cele douăsprezece munci ale lui 
Heracles nu au fost competiţii sportive ; de aceea din ele 
a ieșit apoteozarea lui finală. 

În miturile ţărănizate, Dănilă Prepeleac şi Stan Păți- 
tul, e pusă ceea ce se numește foarte superficial, proble- 
ma Răului și a pactului cu diavolul, explicit, sub forma 
unui rămășag în primul şi implicit în al doilea, pentru 
că nu a fost în intenţia lui Stan, nici în aceea a servito- 
rului său. Satan e obligat să se conformeze unei rîndu- 
ieli cosmice, fiindcă este unul din păzitorii ei. Aici nu 
nai apare ca entitate „die stets das Böse will“. Citatul 
din Goethe e mai ales valabil pentru Dănilă Prepeleac. 
În Stan. Păţitul, problema e pusă mult mai metafizic. În 
tradiţiile populare și în legende, problema pactului omu- 
lui cu cel rău e pusă mult mai adînc decit în religii, pen- 


2 Ovidiu Birlea, op. cit., p. 88. 

tru că în realitate, așa-zisul Rău este o forță negativă, 
ceea ce dă dimensiuni incomparabil mai vaste mitului. 
Răul este un aspect foarte limitat, redus la criterii mo- 
rale și sentimentale (perfect legitime, de altminteri, la ni- 
velul lor.) 

De aceea citatul din Goethe cere o „cheie“ care 
nu e la îndemîna multora. Mefistofeles e înțeles cînd e 
depășit. Definiţia „o parte din acea forță care vrea răul 
și creează numai binele“ se cere  meditată cuvint cu 
cuvînt. Mefistofeles e numai o „parte“ din acea Forţă, 
de aceea vorbește de rău și de bine. Dacă ar fi „Între- 
gul“ ar întrebuința termeni complementari cu totul deba- 
rasaţi de orice iz moralistic. Mefisto este „un pauvre dia- 
ble“, procede din Ahriman, nu din Lucifer. Căci Răul este 
numai o specificare cu totul limitată a acelei forțe te- 
nebroase, compactantă, apoi dizolvantă, care e rădăcina 
lumii, fără de care Universul este neconceptibil. Distruge 
destructibilul, adică tot ce, născîndu-se, trebuie să moară, 
pentru ca să poată fi repartizat în noi forme de viaţă. Ce 
s-ar face lumea dacă hoiturile nu ar putrezi ? Cetitorul își 
aminteşte poate de ce-am spus despre cele trei gune, în 
special de guna Tamas. 

Cele spuse despre cadavru sînt cu atît mai adevă- 
rate despre „reziduurile“ psihice, despre sufletele moarte, 
despre civilizațiile care, terminîndu-și ciclul, își supravie- 
țuiesc. „Tot ce este în lume se stinge. Rămîne numai Fața 
lui Dumnezeu“, spune Coranul. Și agentul subaltern al 
acestei forţe de dizolvare şi de subversionare a ceea ce 
merită să fie dizolvat și „subversionat“ este Satan, că- 
ruia nimeni, începînd cu el însuşi, nu-i știe tîlcul. Bine- 
înțeles, acestea nu prejudiciază faptului că atitudinea mo- 
ralisto-religioasă e perfect valabilă și eficace în cercul 
ei, necesară în lume. Toţi oamenii ştiu ce e Răul moral. 
Cîţi realizează ce este Dizolvantul Universal ? 

Potrivit legii de analogie inversă, ceea ce este mai 
înalt sus se oglindește în ceea ce este mai jos, și nu în 
termenul median. Problema Răului, a tendinței spre 
neant, e rezolvată în metafizica pură și în snoavele ţără- 
nesti răspîndite pe toată fața pămîntului. Simplicitatea 
și humorul nimicesc pe Ducă-se-pe-pustii. În aceste snoa- 
ve, elementul de turment psihologic e aproape complet 

lipsă. Or, tirania Satanei se desfășoară în domeniul inter- 
mediar al nafs-ului (psihicul), spune esoterismul mu- 
sulman. Lumea mijlocie se manifestă prin clasa mijlo- 
cie și prin expresia ei tipică, literatura psihologică. Or, 
literatura, fiind „mijlocie“, se exprimă în mod necesar 
prin sentimente, care, avind în vedere situaţia lor me- 
diană, nu pot niciodată să ajungă la un adevăr prim. E 
una din prejudecățile lumii moderne că psihologia duce 
la adevăr. În realitate nu duce la nimic, decît la litera- 
tură pentru literatură. Îndrăznim să ne referim la exemple 
uriașe. Faust şi-ar fi pierdut fiinţa dacă nu ar fi fost sal- 
vat de „Eternul Feminin“, iar Ivan Karamazov își pierde 
iremediabil minţile. Problema Răului e pusă, dar nu re- 
zolvată în aceste nnere colosale. Pe cînd mitul universal și 
veşnic care fulge: v» efemer în oglindirea lui moldovenească, 
cu numele nătinge de Dănilă Prepeleac şi Stan Păţitul, 
dezleagă problema, da:* sínt bine întrebate ; muncă prea 
de altminteri, căci ninu: viat de nepătruns decît masca 
hilară și uneori nătîngă, în genul marelui stil al Apologu- 
rilor taoiste. Cititorul va ridica din umeri, va ride, se va 
scandaliza cînd va vedea numele lui Faust şi al lui Ivan 
Karamazov cu acelea ale lui Dănilă Prepeleac şi Stan Pă- 
titul. Tocmai acest scandal poate să dea de bănuit celui cu 
ochi ascuţiţi că în limpezimea. apei se poate ascunde o 
adîncime abisală. 

Povestea lui Dănilă Prepeleac e un fel de curățare 
prealabilă a terenului, epuizînd mai întîi aspectul teribil 
și grotesc, stupid și spăimos al diavolului, căruia Dănilă 
îi vine de hac cu mijloace pe care îndrăznim să le nu- 
mim intelectuale, şi se va vedea de ce, în cursul analizei. 
Sînt mijloace de chibzuire, de meditaţie și de intuiţie, 
care, valabile în lumea ţărănească, sînt coextensive prin 
transfer simbolic şi legitim, tuturor lumilor. Să ne re- 
amintim de simplicitatea parabolelor evanghelice. „Ieşit-a 
semănătorul“... care în primul rînd este un ţăran, dar în 
același timp semănătorul de stele în urma celor șapte boi 
ai Ursei Mari. De aceea, afirmăm că Dănilă se foloseşte 
de arme intelectuale, directe, sintetice, succinte, pur ca- 
litative, în lumina și temperatura cărora Satana se to- 
peşte ca ceara pe plită. 

În Stan Păţitul procesul de elucidare merge pînă la 
limita lui conceptibilă : dracul servind pe Stan, fără an- 
gajament bilateral, fără pact, fără să fie solicitat, numai 
pentru că el, dracul, a încălcat o lege cosmică! Negato- 
rul integrat în ordinea firească a lumii! Problema e re- 
zolvată radical, la însăşi baza ei. Și atragem atenţia pen- 
tru a n-a oară, pentru că prejudecata „intelectualistă“, 
„nobilă“, este aproape nedezrădăcinabilă din mentali- 
tatea modernă : în virtutea legii de analogie inversă, cu 
cît problemele fundamentale ale metafizicii sînt învă- 
luite în focul bengal al mitologiei, în forme uneori tri- 
viale și familiare, cu atît se stabilește o distanţă mai mare 
între polul esențial și polul substanţial al Manifestării, 
din cauza abisului căscat între ei. Spaţiul dintre cele două 
paranteze e mai vast, deci mai cuprinzător de adevăr, în- 
văluind Între extreme o sinteză mai amplă a Universului. 
Linia curbă propagată la extrem își întîlnește începutul 
și cercul e imaginea atotcuprinzătoare a lumii. 

Putem oare să vedem în basmele respective acţiunea 
unor forţe duale complementare ? Cu toate aparentele, 
credem că nu. Opoziția, complementarismul presupun, 
după părerea noastră, o comună măsură între cei doi ter- 
meni ai lor, o egalitate de valoare în disimilitudine, o 
echivalență, ca de exemplu în perechile : zi-noapte, po- 
zitiv-negativ, plus-minus, masculin-feminin. 

Nu este complementarism între Dănilă și Stan, pe de 
o parte, și drac, pe de alta, ceea ce ar da un iz maniheist 
miturilor. Dănilă cunoaște modul de întrebuințare a unor 
forţe teribile, dar oarbe şi mai ales stupide, cum ar fi 
aceea a aburului. Că, imprudent întrebuințată, poate face 
să sară în aer o uzină, nu însemnează că e malefică. Stan 
și Dănilă au dreptul să întrebuințeze aceeași forță, s-o 
oblige să-i servească, tocmai pentru că nu au comună 
măsură și nu sînt complementari cu dînsa. 

Suprapunerea ierarhică a diferitelor nivele de forţă în 
Univers nu e complementarism. Coroana arborelui nu e 
complementară cu rădăcina lui. 

Aceste consideraţiuni pot părea obscure acum, dar 
se vor lămuri pe măsura studiului celor două basme. 
Deocamdată, trebuie bine reţinut că nu e măsură comună 

între cei doi eroi şi dracul, că acesta la rindul lui are 
ipostaze diferite în Dănilă Prepeleac şi Stan Păţitul. 


Am menționat la început problema relevată de O. 
Birlea, întrebiîndu-se dacă avem de-a face în Dănilă Pre- 
peleac cu două basme înnădite : trocul păgubitor și com- 
petiția cu diavolul, sau cu cele două faze consecutive în 
mod necesar, ale unui singur mit, așa cum îl găsim în 
Creangă. 

Problema complementarelor, aşa cum am pus-o mai 
sus, rezolvă chestiunea fără posibilitate de îndoială : bas- 
mul este unic, sărăcirea fiind condiţia necesară şi prea- 
labilă a îmbogăţirii, și aceasta în mod firesc. Verbul 
creator se propagă printr-o ondulaţie făcută din pulsuri 
și minusuri. Sărăcirea e un alt aspect al procesului de 
regressum in utero, starea foetală la care se ajunge prin 
acest regres, fiind simbolizată în Dănilă Prepeleac, prin 
despuierea totală, adică prin reducerea la cea mai simplă 
expresie a stării primordiale, Adam gol în Rai. Este tre- 
cerea de la multiplicitate la Unitate. După probe, 
Dănilă recuperează toate „bogăţiile“ înmiit, și atunci acest 
termen are o semnificaţie cu totul deosebită de acea pro- 
fană. Este „Multiplicatio“ alchimică, condiţionată sine 
cua non de reducerea la Materia Prima. Vom avea oca- 
zia să revenim mereu asupra acestei probleme capitale. 
E de reamintit lov din Biblie. 

Cînd mitul, deși intemporal, îşi ia haina timpului din 
pricina exilului în lumea noastră, alternarea de + și — 
nu poate fi înfățișată decît printr-o coboriîre și ridicare, 
printr-o catabază şi o anabază, cum li se spunea în lim- 
bajul vechilor mistere. De aceea, mitul studiat de un 
profan poate da iluzia a două povestiri diferite, înnădite 
arbitrar. În realitate sărăcirea-îmbogăţirea constituie două 
faze ale unui proces unic, identice în fond cu moartea- 
invierea, mai ales cînd sînt privite din perspectivă ini- 
țiatică. Trocul dezavantajos e o lepădare a accidentului, 
a suprastructurilor din ființa pelerinului spre Absolut, 
parazitare pe ființa pură primordială, pe Natura indis- 
tinctă, virginală. Pămîntul este destelenit, arat şi gră- 
pat, pentru ca să se poată arunca sămînța, germenii unui 
viitor. Eden. În unele iniţieri e obligatorie şi prea- 

labilă oricărui rit, o ceea ce se numeşte „despuierea meta- 
lelor“ adică lepădarea oricărui obiect de metal, pe care 
recipiendarul le poartă asupra sa, ceas, stilou, butoni etc., 
gest care simbolic semnifică „sărăcirea“ de care vorbeam 
mai sus. 


„Erau odată într-un sat, doi frați și amindoi erau în- 
suraţi. Cel mai mare era harnic, grijuliu și chiabur, pen- 
tru că unde punea el mina, punea şi Dumnezeu mila, dar 
n-avea copii.“ 


Cum se va pune în poziţie complementară Dănilă cu 
fratele lui ? Prin faptul că era sărac. 


„De multe ori fugea el de noroc şi norocul de dînsul, 
căci era leneș, nechitit la minte și nechibzuit la trebi; 
şi-apoi mai avea o mulţime de copii!“ 


O primă compensație, ca punctul alb în negrul Yin: 
copii în limbaj criptat, semnifică posteritate spirituală 
şi bogăţie în virtualităţi. Sărăcia lui Dănilă era compen- 
sată de prolificitatea sa, pe cînd frate-său, chiaburul, nu 
avea nici unul. Cît despre „nechibzuirea“, „nechitirea“ 
lui Dănilă. înseamnă simplu. că Dănilă era un exilat în 
lumea aceasta („...pentru că nu sînteţi din lume“ — Ioan, 
XV, 19) ca toţi marii spirituali, care-și iau uneori masca 
zăpăcelii, uneori a nebuniei, ca să-și poată ascunde mai 
bine misiunea. 
Altă restabilire compensatorie a echilibrului : 


„Nevasta acestui sărac, era muncitoare și bună la ini- 
mă, dar a celui bogat era pestriță la mațe și foarte zgîr- 
cită.“ 


Nici nu se putea mai bine încorpora mai precis Yin- 
Yang-ul într-o familie ţărănească de la noi: fiecare plus 
e compensat de un minus, fiecare minus de un plus. 
Complementarismul e nu numai orizontal, ci și vertical, 
căci fratele mai mare e cu amîndouă picioarele pe pă- 
miînt, incontestabil și iremediabil din această lume, pe 
cînd Dănilă, tribulant, stingher, neajutorat, este cu cen- 

trul de gravitate în cer, cum îl va arăta mai departe bas- 
mul. Într-un sens, raportul este acela dintre Atma şi 
Jivatma, Sinele şi Eul, distincţiune fundamentală pe care 
o găsim în toate tradiţiile. 

E de reţinut porecla lui Dănilă, Prepeleac, deoarece 
nu e un nume de familie, ci exact un supranume, altoit 
pe numele lui individualizat. O poreclă vine dintr-o di- 
mensiune mai înaltă decît sfera familială. Mai precis e 
un hieronim, un nume inițiatic, care-l agregă pe Dănilă 
unei familii spirituale, familia prepelecilor, fără nici o 
tangenţă cu limitaţiile lui familiale. Și ce nume! Prepe- 
leac, poreclă şi simbol axial. Nu numai atît: ciozvîrtele 
de crengi ce ies din ţăruș sînt orizontale față de verti- 
calitatea acestuia, formînd un complementarism crucial ; 
ele indică multiplicitatea ierarhică a stărilor de fire, re- 
partizîndu-se la dreapta şi la stînga, înainte şi înapoia 
axului, deci alcătuind crucea cu trei dimensiuni, simbol 
eminent și superlativ al Omului Universal, al cărui nume 
țărănesc e Prepeleac: primindu-l, Dănilă trebuie să-i 
realizeze, să-i însumeze, să-i treacă de la potenţă la act 
posibilităţile. În adevăr, ce e prepeleacul? Un arbore 
virtual, o schemă de copac. Prin minunea lui Tannhau- 
ser, pe care o găsim și în folclorul nostru, ţărușul poate 
reînverzi, prinzind rădăcină, redevenind trunchi, şi cioz- 
vîrtele lui, crengile Arborelui Lumii. „Prepeleac“ e şi 
un nume al Polului. Primirea unui nume nou în momen- 
tul agregării într-o colectivitate iniţiatică e de uzaj uni- 
versal în toate organizaţiile esoterice, cîteodată și în cele 
exoterice. Amintim cazul călugărului care, cînd primește 
„haina îngerească“, își pierde numele vechi, înlocuit cu 
un nume nou. Cînd începe basmul, agregarea lui Dănilă 
la o organizaţie iniţiatică e fapt împlinit; e deja „pore- 
clit“. Dănilă e deocamdată un Arbore al lumii virtual, 
adică un „prepeleac“. Ca să devină un copac efectiv, tre- 
buie să se despoaie de multiplicitatea superfluă, de adău- 
giri şi suprastructuri. De aceea este necesară „sărăcirea“, 
reducerea la un punct central, care, în virtutea analogiei 
dintre microcosm şi macrocosm, coincide, cu Centrul 
lumii. Reaminteam mai sus pe inițiatorul care se des- 
poaie de metale, în momentul primirii în lojă. „Căci ce- 
lui ce are i se va mai da şi celui ce nu are, i se va lua 

şi ceea ce avea.“ Oracolul evanghelic e simplu cînd il 
luăm în sensul literal, dar devine de o ambiguitate mi- 
raculoasă cînd e transpus pe planul spiritual. Celui ce 
are (pe pămînt) i se va mai da (tot pe pămînt), sărăcia 
lui în Cer rămînînd lucie în mod compensator ; din con- 
tra, celui ce nu are, i se va mai lua și bruma ce are, pen- 
tru ca prin sărăcire, să devină un vas gol pe care să-l 
umple „bogăţia“ de dincolo, din Înălțimi. Unui iniţiat 
i se spune în arabă „fagir“, adică sărac. Bineînţeles, ope- 
raţiunea trebuie dusă pînă la capăt și cel care o izbîn- 
dește devine Tota-Puri, omul total pur, „Omul gol“, unul 
din gradele cele mai înalte din ierarhia spirituală hin- 
dusă. 

Dănilă și fratele lui sînt o ilustrare a dublului sens 
al termenelor de „sărăcie“ şi de „bogăţie“ de care am 
vorbit. Ca să sublinieze opoziția dintre ei, soțiile lor duc 
la extrem antagonismul. În cumnata lui Dănilă, regă- 
sim pe soacră, pe lup, pe boier, pe baba rea, adică aceeași 
tendință feroce bazică de aviditate şi de sterilitate, nu 
ca un scop, ci satisfăcîndu-se în ea însăși. 

După cum am spus, actualizarea sărăciei lui Dănilă 
se face prin trocul dezavantajos. I se mai spune și balya, 
desemnind în sanscrită starea de „copilărie“, împinsă 
chiar pînă la stadiul prenatal. 

Aşa că Dănilă, urmîndu-și căile lui neînțelese de cei 
din jur, aparent ascultind sfaturile de bună chivernisire 
ale fratelui, le tilcuiește pe legea lui, adică nebunește 
pentru lumea din afară. 

Porneşte la tîrg cu o pereche de boi frumoși, grași și 
ciolănoși ce o mai avea, urmînd ca din banii vînzării să 
cumpere alţi boi mai puţin frumoși și cu restul de bani 
să-și ieie un car. Dar omul nostru era, cum spune Creangă, 
un om de aceia, căruia-i mîncau ciinii din traistă și 
toate trebile cîte le făcea, le făcea pe dos, adică în ana- 
logie inversă : Dănilă este nebunul și se ştie ce rol adînc 
și enigmatic joacă nebunul (ca simbol) în civilizațiile tra- 
diționale. Face lucrurile pe dos, pentru că le valorizează 
din perspectiva înălțimilor. Porneşte la tîrg cu Duman 
şi Tălășman, și aici ne permitem o mică paranteză. Ţă- 
ranii noștri dau nume admirabile animalelor, nume care 
nu au nici un iz, nici o rezonanță creștină. Explicaţia 

obișnuită este că nu se pot profana nume creștine, dîn- 
du-se la animale. Se spune că zeii tradiţiilor care s-au 
stins, devin demonii din tradiţia care le-a luat locul. Nu 
ar fi verosimil ca nume (citind numai din Creangă) Du- 
man, Tălășman, Bălan, Zurzan, Hormuz, să fi fost nume 
de vechi divinităţi dacice, purtate și de oameni mai tîr- 
ziu, apoi yexilate“ la animale după triumful creştinis- 
mului ? O dovadă ar fi numele de Hormuz sau Urmuz, 
Zeul Binelui și al Luminii, antagonistul veșnic al lu: 
Ahriman, dat acum la cîini și la boi. Nemaifiind nume 
umane, date la animale, fiinţe periferice în starea noas- 
tră de existenţă, pot desemna în schimb ființe angelice 
sau constelații. Carul Mare era la cei vechi Ursa Mare 
sau Septem Triones, cei Șapte Boi. 

Revenind la basm, Dănilă al nostru pornește într-un 
descensus Arveni a cărui finalitate este un vacuum com- 
plet, printr-o despuiere progresivă şi ireversibilă. Dă 
boii pe un car „care merge singur“, îl asigură stăpînul 
lui, carul pe o capră, capra pe un gînsac, gînsacul pe o 
pungă de bani goală, vid disponibil pentru viitoare a- 
bundenţe, turbincă virtuală, pe care la urmă o dă lui 
frate-său, căci adevărata pungă este Cornul Amaltheei de 
pe cer. Rămîne gol ca un prepeleac, făcîndu-și cinste nu- 
melui, gol ca un vierme, redus la schema lui geometrică 
primordială. Pînă acum, împlineşte prima etapă a rea- 
lizării sale, operaţie numită în hermetism „Solve“, ur- 
mată în mod necesar de „Coagulat, recuperarea răscum- 
părătoare, salvatoare a bunurilor ţinute în robie de drac. 
Deci, întîi o împrăștiere, apoi o strîngere. Dănilă devine 
coextensiv inimii lumii prin această sistolă şi diastolă. 

In cursul acestor despuieri succesive, Dănilă are o 
vorbă admirabilă care e formula însăși a iluziei cosmice, 
a caracterului de nălucire a lumii (Maya) chiar a pro- 
priei lui fiinţe : 


„Măi |... asta încă-i una! De-oi fi eu Dănilă Prepeleac, 
am prăpădit boii; iar de n-oi fi eu acela, apoi am găsit o 
căruță... Ba e Prepeleac, ba nu-i el.“ 

Formulă pur taoistă care aminteşte reflecţia lui 
Cioang--Ţeu, unul din Părinţii doctrinei taoiste : 

„Odată Tchouang Tcheou a visat că este un fluture 
care zboară şi satisfăcut de soarta sa ignora că era Tcheou. 
Brusc s-a trezit şi a observat cu uimire că este Tcheou. 
Și nu mai ştiu dacă era Tcheou visînd că este fluture 
sau dacă era un fluture visînd că este Tcheou.“ 3 

E de reţinut că ultimul obiect ce-l rămîne în mînă lui 
Prepeleac e o pungă goală, adică un uter, un vid, poartă 
strîimtă, istm obscur, prin care Dănilă trebuie să treacă 
pentru ca să se nască într-o lume superioară, aceea a 
Eterului pur. În fața acestui uter cosmic ajunge orice 
om, care vrînd-nevrînd, trebuie să treacă prin gitlejul 
morții ; numai că Dănilă o face din viaţa aceasta, ca toți 
iniţiații „de două ori născuţi“. 

Că a străbătut prin această pungă-uter, cea mai bună 
dovadă este că o lasă lui frate-său, ca pe un reziduu, ca 
pe o placentă netrebnică, o învăţătură, o pildă mută. 

E acel „regressum in utero“, pe care l-am mai sem- 
nalat. În toate basmele lui Creangă, fără nici o excepţie, 
îl găsim sub cele mai neprevăzute înfățișări, dar identic 
cu el însuși. În Soacra cu trei nurori e însăşi baba, marca 
substanţială a Universului, rădăcina nediferenţiată a ce- 
lor trei Iele diferențiate ; e burta lupului și groapa de 
foc din Capra cu trei iezi; e stomacul cocoșului, care în- 
ghite bogății pieritoare şi le varsă nepieritoare în Pun- 
guta cu doi bani; în punga din Dănilă; e sacul în care 
Chirică Dracul bagă pe babă şi o duce din lumea noastră 
și o varsă în fundul Iadului în Stan Pățitul ; e lada Sfin- 
tei Dumineci care soarbe şi expulzează cirezi de vite şi 
noduri de şerpi și de balauri, în Fata babei și fata moş- 
neagului. Chiar căsuţa Sfintei e un istm strîmt, barzach, 
cum i se spune în esoterismul musulman, unde nu este 
altă alternativă decît nimicirea sau victoria ; în turbinca 
lui Ivan, chiar în titlul poveștii; în podul care unește 
ca o cărare strimtă două lumi, aceea a Mistreţului Alb 
cu palatul lumesc al socrului său, mai ales în caverna 
unde se află „Minăstirea de Tămiîie“, ca și în peştera 


3 Lieu Kia-huay, L'uvre complete de Tchouang-tseu, Paris, 
Gallimard, 1969, p. 45. 

microcosmică a pîntecelui soţiei Mistreţului unde a fost 
ocultat, ca într-un abis, timp de patru ani germenul Ci- 
clului de Aur; în pielea de porc în care e robit Făt- 
Frumos, toate în Povestea Porcului; în fîntîna Spinului 
în care intră Fiul de Crai și se renaște „Harap-Alb“, în 
ostrovul Sfintei Dumineci, în casa de aramă în care se 
primenesc prin foc stihiile, din Harap-Alb. Că duce, fie 
în lumile superioare, fie în lumile inferioare, sus sau jos 
este același unic uter, în care se îmbină în mod succesiv 
moartea şi viaţa și prin care făptura este proiectată în 
cer sau expulzată în iad. Trecerea prin el e o lege ne- 
clătinată, pe care basmul românesc o afirmă fără obo- 
seală, categoric şi cu tărie. Nimic şi nimeni nu iese din- 
tr-o lume ca să intre în alta, decît prin punctul din mij- 
loc, nespaţial al literei X. La o pocnitură de bici, palate 
se prefac într-o nucă sau într-un măr, pentru ca, după 
altă pocnitură, să redevie palate, dar distribuite în altă 
lume. Eroii din basm se dau de trei ori peste cap în ve- 
derea unei metamorfoze. E ridicol să ne închipuim că 
se dau „tumba“ de trei ori. În realitate se prefac într-un 
vîrtej spiraloid care-i reduce la un punct matricial, ca 
în fundul unei scoici, unde. devin ce vor şi se redistri- 
buie în tărîmul pe care-l caută. 

După ce r:mîne gol-goluţ, Tota-Puri, după cum spu- 
neam, numele unui înalt grad de realizare la Hinduși, 
Dănilă împrumută pentru ultima oară carul cu boi al lui 
frate-său, ca să-și aducă lemne din pădure, căci propriul 
său car devenise constelație ; copacul pe care-l taie, cade 
peste boi și-i ucide, şi peste car și-l sfarmă. Aruncă to- 
porul după niște lişițe care zboară; iară toporul se cu- 
fundă în adîncul iazului, gazdă de draci, unde loveşte 
în poarta iadului și o deschide, cum se vede in urmarea 
basmului. Se. repede apoi acasă, fură iapa lui frate-său 
Și o secure cu gîndill să fugă în lume și să se facă pust- 
nic. Nimic din lume nu se prinde de el. Nu ia dintr-însa 
decit calul, care în toate basmele reprezintă „regimul“ 
focului, și securea, mama trăsnetelor şi a dublei chei, ca 
securea de dizmant a lui Zeus. În realitate le recupe- 
rează, pentru că nu aparțin lumii acesteia. Dar, cum 
spuneam, această lepădare de multiplicare, e un Solve, 
care condiționează un Coagula subsecvent de bogății de 

altă natură, rezumate de un sac de aur, soarele mineral. 

Privitor la ce spuneam despre omologarea sărăciei cu 
despuierea pină la nuditatea primordială a omului din 
Paradis, am pomenit mai sus de anumite date preţioase 
din esoterismul musulman. În Islam, toţi membrii dife- 
ritelor organizaţii iniţiatice (turuq, la singular tariqah) 
îşi spun. fugara, la singular fagir, cuvînt care însem- 
nează sărac. Hinduşii au luat termenul de la arabi; nu 
este sanscrit sau bengalez, cum se crede în mod obiş- 
nuit. Numai că hindușii îl aplică vrăjitorilor de cea mai 
joasă speţă. Bineînţeles, sărăcia despre care am vorbit 
este cea spirituală, în sensul evanghelic al cuvîntului, 
recipiendarul neputind lucra pe tărimul spiritual dacă 
nu s-a redus la o puritate spirituală, identică cu o Ma- 
teria Prima, cu acel mil primordial paradisiac din care 
a fost făcut Adam în forma lui dintii. 

Profetul Mohamed este numit ennabii-lummii, Profe- 
tul analfabet, în sensul sărăciei cu duhul, al unei simplifi- 
cări totale. Numai aşa a putut deveni o pagină albă, vir- 
gină, pe care s-a înscris Coranul în momentul revelaţiei 
lui, mai întîi sintetică, apoi distinctivă. Dar în arabă um 
însemnează nu numai analfabet, ci şi matrice şi mamă. 
E o confirmare de prim ordin a celor ce spuneam mai 
sus despre omologarea lui regressum în utero cu nudita- 
tea primordială. Toate acestea sînt implicite în basmul 
lui Creangă, fără nici o forţare a textului, prin simpla 
cercetare a datelor lui. 


„— Am să durez o minăstire pe pajiștea aceasta, de 
are să se ducă vestea în lume, zise el, 

Și deodată se şi apucă. Face mai întîi o cruce şi o în- 
fige în pămînt de înseamnă locul.“ 


Adică face mai întîi elementul fundamental al bise- 
ricii, crucea, şi, înfigînd-o în pămint, determină punctul 
central, nodul vital şi sintetic cuprinziînd în el, în indis- 
tincţie, toată biserica. E un procedeu tipic al masone- 
riei operative, care proiectează edificiul de sus în jos, 
consacrind faptul că-și are rădăcinile în cer. Fixează no- 
dul sintetic, în jurul căruia, tot haosul ambiant avea să 
se transforme în cosmos, rezumat într-un Magnum Opus 

arhitectural, sau, în alte cuvinte, inițiază elaborarea unui 
centru spiritual, ceea ce calitatea lui de Om Gol, de 
Tota-Puri de Ummii, i-o permite. 

Un caracter al arhitecturii sacre este că începe con- 
ceptual cu crucea, .cu Virful, care se proiectează de-a 
lungul axei verticale în „Piatra de Fundament“, „Setyia“ 
din temelie. Între aceste două puncte extreme se „pre- 
cipită“ ideal biserica. Se înscrie într-un hexagon sau pen- 
tagon, dezvoltindu-se astfel într-un edificiu cu trei di- 
mensiuni, corporificîndu-se în el. În lumea aparențtelor, 
adică în lumea noastră, procesul pare exact invers, de 
jos în sus, dar adevăratul edificiu se coboară din cer. De 
aceea, în fresce Voievozii ţin în mină biserici, în primul 
rind ca să arate că ele se coboară din Cer pe pămint, în 
al doilea ca să le consacre lui Dumnezeu. Cum mulţi din 
ei erau patroni, cel puţin onorifici, ai breslelor de zi- 
dari, se găseau îndrituiți să-și spună „Mari Arhitecţi“. 
Amfion a ridicat Teba prin sunetele Lirei, ceea ce arată 
că opera arhitecturală este corporificarea unei euritmii 
cereşti. Pînă și în arhitectura modernă, planul iniţial, 
sintetic, se numeşte „proiect“, fără ca autorul lui să-şi 
dea seama de adevăratul sens al termenului. Contemplată 
în lumea ideilor pure, opera arhitectonică se „proiec- 
tează“ apoi pe pămînt într-un edificiu tridimensional, 
după modul „precipitării“ unei soluţii suprasaturate. 

Mai precis, temeliile oricărei clădiri tradiţionale, fie 
biserică, fie edificiu civil, sînt în cer, după cum tot în 
cer sînt și rădăcinile Arborelui cosmic. 4 

Știm că Piatra din virful unghiului își are reflexul 
în „Setyia“, Piatra de fundament. La rîndul ei aceasta 
se specifică, pe plan orizontal, în cele patru colţuri ale 
edificiului (în cele patru arcane). În unul dintre aceste 


41 Rene Guenon, „L'arbre du monde“, în: Symboles fonda- 
mentaux de la Science Sacrée, Paris, Gallimard, 1962, p. 324; 
Ananda Coomaraswamy, “The inverted tree”, în: Rene Guenon, 
L'homme et son devenir selon le Vedanta, cap. IV, Paris, Ed. 
Bossard, 1925 ; Kata Upanișad, VI, I; Bhagavad-Gită, XV, 1, in: 
Sergiu Al-George, Filosofia indiană în texte, Bucureşti, Editura 
Științifică, 1971; Dante Alighieri, Purgatoriul, XXII—XXV ; Mir- 
cea Eliade, Traité d'histoire des religions, cap. „L'arbre ren- 
verse“, Paris, Payot, 1980, p. 237. 

patru colţuri o zidește Manole pe soţia lui, cu germenul 
pe care îl poartă în ea. Apoi, după ce a făcut crucea, 


Dănilă 


„Se duce în pădure şi începe a chiti copacii trebuitori : 
ista-i bun de aminare, cela de tălpi, ista de grinzi, ista 
de tumurusgi, cela de costoroabe, ista de toacă.“ 


E o adevărată evocare a viitorului edificiu, cogita- 
țiunea precedînd biserica faptică. „Ars sine scientia nihil“ 
spuneau vechii masoni operativi. 

Toată biserica plănuită e „dintr-un lemn“. În toată 
operaţia Dănilă se comportă, nu atit ca „Mare Arhitect“, 
cît ca „Mare Dulgher al Universului“. Or, cum arhitec- 
tura din lemn a precedat Arhitectura din zid, avem de-a 
face cu o „legendă de meserie“, cum se spune în limbaj 
tehnic, datînd dintr-o adîncă vechime. În general se spune 
că expresia „Biserică dintr-un lemn“ desemnează un edi- 
ficiu durat din lemnul unui singur copac; poate să în- 
semne și o biserică făcută exclusiv din material lemnos, 
inclusiv cuiele cu care este înnădită. 

Zidirea unei biserici e expresia arhitecturală a trans- 
formării Haosului în Cosmos, >omună tuturor doctrine- 
lor cosmologice ; zidire care e o imitație a creării lumii. 
Dar Haosul e în mod definitoriu „domici iul“ demonului 
care nu-i poate admite transformarea, echivalind pentru 
diînsul cu o pierire. 


„Și tot aşa dondănind el aşa din gură iacă se trezește 
Dănilă dinaintea lui cu un drac că ieșise din iaz.“ 


Rostirea evocatorie a planului bisericesc lucrează pe 
toate planurile. 


„— Ce vrei să faci aici, măi mule? 

— Da’ nu vezi? 

— Stăi mă! nu te-apuca de năzbitii. Iazul, lacul şi pă- 
d rea de pe aici sînt ale noastre. 

— Poate-i zice că şi rățele de apă sînt ale voastre și 
toporul meu din fundul iazului? V-oiu învăţa eu minte 
să puneţi stăpinire pe lucrurile din lume, cornoraților ! 

Dracul neavînd ce-i face, huştiuliuc | în iaz şi dă de 
ştire lui Scaraoschi despre omul lui Dumnezeu cu năravul 
dracului.“ 


Formulă admirabilă care arată deosebirea între calea 
iniţiatică şi calea religioasă. Nu trebuie să scandalizeze 
pe nimeni: formula este expresia unei atitudini adînc 
esoterice, coextensivă „Cunoașterii Supreme“, „fără dua- 
litate“ (Adwaita). Suprapusă peste ecuaţia schimonosită 
a lui Satan, o rezolvă în datele ei radicale. Diavolul sim- 
bolizează o tendinţă de adversitate (Satan însemnează 
„Adversarult). Or, adversitatea nu operează decît în mul- 
tiplicitate, pe planul Dualităţii. Dar Cunoaşterea Supremă 
care este dincolo, nu numai de dualitate, dar chiar şi de 
Unitate, e o agheasmă radicală care reduce pe Vrăjmaş 
la acel minimum de realitate, existind necesar în el, 
anume la acela de răscolitor al lui Prakriti, de plugar 
al Bazei, pregătind un teren arabil, fără să ştie și fără 
să vrea, în care cad seminţele cereşti, sau altfel spus, te- 
melia tenebroasă fără de care un edificiu, fie el al lumii, 
e neconceptibil. Să se observe că Dănilă nu învinuiește 
pe Vrăjmaș de existenţa lui, ci de faptul că „pune stă- 
pînire pe lucrurile din lume“, ceea ce-i depăşeşte misiu- 
nea. Numai din perspectiva „omului lui Dumnezeu cu 
meșteșugul dracului“, diavolul îşi pierde numele și de- 
vine acea forță, o parte „von jener Kraft, die stets das 
Böse will und stets das Gute schăfft“, al „Acelei puteri 
care vrea răul și într-una face binele“ (Goethe, Faust). 

Așa-zisele legende bogomilice dau mulțime nenumă- 
rată de exemple în care diavolul, din adversarul inten- 
tional al lui Dumnezeu, devine colaboratorul lui în crea- 
rea lumii, iar toate gesturile lui de negaţie se transformă 
în acte pozitive: cogitaţiunea divină suprapune peste 
răzvrătirea lui o „dimensiune“ intelectuală, care o „trans- 
mută“. Un aspect limitat și „terre-â-terre“ al acestui 
adevăr e exprimat trivial în proverbul „fă-te frate cu 
dracul pînă treci puntea“ şi această fraternitate constă 
în realitate într-un rămășag : „puntea“ e o poartă strîmtă 
care uneşte două lumi și pui rămășag pe soarta ta că nu 
vei cădea în abis. Diavolul este o „rezistență“, ca să 
vorbim în limbaj tehnic modern de inginer sau de elec- 

trician. E pîrghia lui Arhimede, care ajută la escaladarea 
lumilor, la străbaterea mărilor, cu condiţia să nu pierzi 
din ochi „Steaua Polară“, pîrghia cerească. Chiar aspectul 
rezidual nu trebuie disprețuit. „Cineres ne vilipendas“, 
„nu dispreţui cenușa“, reziduurile, spuneau bătrinii al- 
chimiști, pentru că o poţi transforma în sare de bază. 
Caută nestemate în „mucegaiuri, bube și noroi“. Iniţiatul 
se uită la cer, dar tocmai de aceea, are în mînă un toiag 
cu bold cu care culege diamantele din glod, fără să se 
uite în Jos. 

Se zice că diavolul a făcut focul ca să distrugă lumea. 
Bineînţeles, e vorba de focul infernal, nu de focul ce- 
resc al lui Agni. Dumnezeu recuperă lucrarea vrăjma- 
șului : își făcu un băț bortit dintr-un soc şi prinse în 
vîrful de jos lucrarea Satanei, cărbunele buclucaș ; ast- 
fel, la capătul de jos al cîrjei e focul infernal, la cel su- 
perior, pe care-l ţine Dumnezeu în mînă, e focul ceresc, 
amîndouă indispensabile în' economia universului. Să se 
observe, ca să se înlăture orice iz de deiteism, că Dum- 
nezeu e stăpînul amîndoror focurilor. În aspectul lui 
microcosmic, toiagul e coloana vertebrală, de-a lungul 
căreia focul genezic, inferior, urcîndu-se, se transformă 
în foc transcendent. Din această cîrjă a lui Dumnezeu 
s-au făcut cîrjele arhierești. Prin ele și prin delegație, au 
puterea cheilor, aceea de a deschide şi de a închide în 
cer și pe pămînt. Nu face Adversarul Binele cînd vrea 
Răul ? 


„Ce să facă dracii? Se sfătuiesc între dinşii și Scara- 
oschi, căpetenia dracilor, găsește cu cale să trimeată pe 
unul din ei c-un burduf de bivol plin de bani, să-l deie 
pusnicului Dănilă ca să-l poată mătura de acolo.“ 


Mai întîi observăm că galbenii, ca să ajungă la lumina 
zilei, trebuie să intre într-un burduf. Or, pretutindeni 
burduful este un simbol al uterului ; deci şi aici e vorba 
de o poartă strîmtă prin care „Soarele mineral“ trebuie 
să treacă pentru a ajunge din nou la lumină. Reamintim 
pielea de bou în care se nasc albinele, în mitul lui Aris- 
teu, cîntat de Virgiliu în Georgice, cartea a IV-a. 

„Na-ti măi bani! — zise dracul trimes — şi să te că- 
răbăneşti de aici, că de nu e rău de tine. 

Prepeleac se uită la cruce, se uită la drac şi la bani... 
dă din umere ş-apoi zice: 

— Aveţi noroc, spurcațţilor, că-mi sînt mai dragi banii 
decît pusnicia, că v-aș arăta eu vouă! 

Dracul răspunde: 

— Nu te pune în poară, măi omule, cu împăratul iadu- 
lui ; ci mai bine ie-ți bănișorii şi caută-ți de nevoi." 


E o abdicare a lui Dănilă înrobit de bani? Nu, pen- 
tru că miînăstirea formulată incantator în dimensiuni con- 
ceptuale şi „precipitată“ sintetic în lumea noastră prin 
cruce este de pe acum o realitate pe care diavolul nu o 
poate percepe pentru că domeniul intelectual îi este, prin 
definiţie, inaccesibil. Dănilă nu sacrifică nimic din cele 
ce sînt ale lui Dumnezeu. Nici dracul, nici stăpină-său 
Scaraoschi nu știu că n-au dat banii de bună voie: edi- 
ficarea ideală a bisericii a silit iadul să verse aurul robit 
la lumina soarelui, ca Saturn pe copiii lui. Biserica ideală 
a avut rol de vomitiv. Snoava noastră povestește în le- 
gea ei acelaşi lucru ca furtul Somei de către Asura, ca 
mitul lui Zagreus sfișiat și mîncat de Titani, lana Sîn- 
ziana răpită de zmei, Soarele și Luna furate de Tartar, 
în „Greuceanu“ ; în toate exemplele citate, principiul lu- 
minos e eliberat. În unele cazuri eroul luptă cu mij- 
loace războinice. Dănilă, pustnic, are un caracter sacer- 
dotal, simpla desfășurare a unei intelecţiuni, formularea 
unei geometrii sacre, reușește să desfacă strînsoarea ia- 
dului din jurul luminii minerale.’ Spus mai nuanţat, 
competiţia dintre Asura şi Deva, creează Soma, care, 
apoi, e disputată de competitori și la sfîrşit reintegrată 
în lumină, mai exact spus, în principiul comun și al Lu- 
minii și al întunericului. Ascendent, opoziţia duce la 
complementarism, complementarismul la Unitate și Uni- 
tatea la Non-dualitate. 


Arhitectura era numită Artă Regală, dar în vremuri 
mai vechi i se zicea Artă Sacerdotală. Arhitectul Pustnic 


5 E cazul să aplicăm aici adagiul scolastic Dum Deus cogi- 
tat, mundum fiat. 

Dănilă o reprezintă pe aceasta din urmă şi cu cit snoava 
este povestită mai mucalit, cu atît mitul e mai serios şi 
mai tainic. 

„Tot miîinăstiri să croiești [sublinierea este a noastră: 
să croiești, adică să planifici, operaţie schemă, pur inte- 
lectuală, suficientă fiind cînd e efectuată de cineva îndri- 
tuit s-o facă], dacă vrei să te bage dracii în seamă, să-ți 
vie cu bani de-a gata la picioare și să te faci putred de 
bogat.“ 


De acum inainte, toate competiţiile vor avea o di- 
mensiune calitativă suprapusă de Dănilă. 


„Pe cînd se îngrijea el cum să ducă banii acasă, 
iac-un alt drac din iaz i se înfățișează înainte, zicindu-i: 

— Măi omule! Stăpinu-meu s-a răzgindit ; el vrea mai 
întîi să ne cercăm puterile, ş-apoi să iei banii. 

— Ia acu-i acu! zise Prepeleac în gîndul său oftind.“ 


Urmează o dispută pentru aur, cu o serie de compe- 
tiţii, giuvaer al literaturii noastre ; ele se pot defini prin 
faptul real că unei forţe brute, Intelectul îi adaugă ele- 
mente inefabile, nedetectabile pentru drac, dar irezisti- 
bile, pur calitative, care nu distrug forța brutală prin 
luptă directă, ci prin opunerea unui vid, ca în fjiu-jitu 
japonez. Procedeul arde rădăcina răului prin transpune- 
rea lui pe planul inteligenţei, unde-și pierde specificul 
și colții ; procedeu pur inițiatic de trecere de la cantita- 
tiv la calitativ. Nu trebuie distrus dușmanul, ci topite 
limitele lui, care dispar fără urmă, odată transpuse în 
Universal. 

Reamintim că domeniul „intelectual“ este riguros in- 
terzis demonului. E ceea ce se formulează prin axioma 
ininteligenței și ininteligibilităţii lui Prakriti, a Substan- 
ței. Cu nasul în mîlul primordial, demonul n-are cum 
să privească stelele pentru că nici nu știe de existența 
lor. Nu e menirea și funcțiunea lui de rîmător al Mate- 
riei Prime. 


© „— Iaca cum: dintru-ntăi şi dintru-ntăi, care dintre 
noi amindoi va lua iapa ta în spate şi va înconjura iazul 

de trei ori fără s-o puie jos şi să se răsufle, ai aceluia să 
fie banii. 

Şi cum zice și umflă dracul iapa în cîrcă și într-o clipă 
înconjură iazul de trei ori...“ 


E o performanţă de circ, care nu are nimic de-a face 
cu aspectul specific, deci calitativ al calului, acela de a 
fi un suport mobil ; tot așa de bine putea să ia în spate 
un copac sau o stîincă. E o performanță imbecilă. Şi 
atunci cum poate demonul să vadă deosebirea, cînd Dă- 
nilă ia între picioare calul și execută aceeași performanţă ? 
Deosebirea de mod e perceptibilă numai pentru acela 
care vede minunea calitativă a unei puteri fragile fizice, 
suprapusă pe o putere mult mai mare decit a lui, stă- 
pînind-o şi cîrmuind-o prin dibăcie și isteţime. Opus 
hyerarchicum. Dracului fiindu-i interzise şi inaccesibile 
determinaţiile calitative, el nu poate percepe pe acelea 
ale spaţiului, așa că nu e în stare să diferențieze luarea 
în cîrcă a calului de luarea lui între picioare. 

Prin ce se deosebeşte dracul de un animal dacă face 
același oficiu ca şi el ? Călăria este calitativă și ierarhică, 
o traducere în fapt a unei științe reflectate, adăugată 
forţei brute, ca statuia peste soclu. Împinsă pînă la li- 
mitele ei supreme, această îmbinare, această colaborare 
este reprezentată prin Feţi-Frumoşi şi caii lor năzdră- 
vani. 

Încă o trăsătură strict diabolică este inversiunea, ca- 
ricaturizarea ordinii naturale, de care avem ca exemplu 
ideea năstrușnică şi performanţa stupidă a dracului. Am 
mai putea spune că isprava demonului nu se înfăptuiește 
pe același plan ca şi aceea a lui Dănilă. Dacă Satana 
înconjură un iaz, Dănilă înconjură oglinda cerului re- 
flectată în el. 

Cu privire la această întrecere și la cele următoare, 
trebuie precizat, că, pe cînd diavolul lucrează numai prin 
puterea lui, Dănilă solicită puterea fiinţelor aparent ex- 
terioare lui, care i se substituie, sau care împrumută 
omului specificul lor. Am spus „aparent“, pentru că în 
realitate, omul ca rege al creaţiei a exteriorizat din pro- 
pria lui substanţă celelalte ființe atunci cînd în Paradis 
Dumnezeu i-a poruncit să le dea „nume“. Dăm referinţa 

scripturară, după care Adam Qadmon, Adam Primordial, 
însuma în el înainte de „cădere“ toate fiintele, toate lu- 
crurile pe care le poseda ca posibilităţi intrinsece. După 
ce Dumnezeu a făcut pe om „după chipul și asemănarea 
lui“, „a adus la om toate fiarele cîmpului și toate păsă- 
rile cerului ca să vadă cum are să le numească ; și orice 
nume pe care îl dădea omul fiecărei vieţuitoare, acela-i 
era numele. Şi omul a pus nume tuturor vitelor, păsă- 
rilor cerului şi tuturor fiarelor cîmpului.“ ê 

Exegeza tradiţională interpretează citatul biblic, în 
sensul că Dumnezeu a creat mai întîi făpturile ca inte- 
lecţiuni, ca Idei, dar numai „rostite“ de Omul Primor- 
dial, locotenent al lui Dumnezeu pe pămînt, au căpătat 
„nama-rupa“, „nume și formă“, adică elementul de con- 
sistenţă și efectivitate. De-abia după căderea lui Adam, 
ființele și-au tăiat cordonul ombilical ce le lega de el, 
căpătind o autonomie derizorie. Omul care și-a regăsit 
centrul se identifică cu Axa Lumii, redevine „prepeleac“, 
„interiorizează“ din nou ființele din ambianţă care re- 
devin atributele lui intrinsece. Așa le consideră şi le uti- 
lizează Dănilă, prin dreptul lui recîștigat de Întii năs- 
cut al lui Dumnezeu. Nu-i o păcăleală, nu-i o șiretenie 
cînd utilizează fuga calului, iuţeala iepurelui, puterea ur- 
sului împotriva dușmanului său, pentru că sînt propriile 
lui puteri recuperate, specifice gradului său de realizare 
spirituală. Bineînțeles, lucrul nu este posibil decît prin- 
tr-o simbioză a lui cu un element intelectual deliberat 
suprapus. În toate întrecerile cu forţa teribilă, dar stu- 
pidă, a Abisului, Dănilă întrebuinţează o tehnică iniția- 
tică bine cunoscută în toate doctrinele esoterice, fără 
excepție, înlocuirea unei forţări cantitative, prin una 
imaginativă, printr-o concentrare deliberată și sintetică. 
Gestul “ce trebuie făcut devine o schemă mentală, pur 
calitativă. Lucrul este destul de greu de explicat teore- 
tic, mai ales pentru aceia ce nu posedă destule date doc- 
trinale. De aceea trebuie să ilustrăm procedeul prin cî- 
teva exemple. Ceea ce este esenţial de reținut e că ope- 
rația mentală de care am pomenit, reduce aproape la 
nimic sforțarea fizică. 


6 Facerea, II, 19—20. 

În vechile catedrale se găsea în pridvor traseul unui 
labirint. Cine, din motive binecuvîntate, nu putea împlini 
pelerinajul la Ierusalim, pășea încet pe meandrele labi- 
rintului, pînă la centrul lui care era socotit că reprezintă 
Orașul Sfînt; dacă gestul era făcut cu consacrare, cu 
fervoare, concentrare și bună intenţie, acest mic hagia- 
lic la centrul labirintului era considerat omolog cu ma- 
rele pelerinaj la centrul lumii creștine. 

Iată un exemplu luat din budismul Zen: 

Nu poți clădi un templu budist; îţi este totuși uşor 
să așezi o pietricică în faţa chipului lui Buddha, cu ace- 
lași sentiment pe care l-ai fi resimţit dacă ai fi fost des- 
tul de bogat ca să construieşti un templu adevărat. Me- 
ritul ofrandei acestei pietricele egalează pe acela de a 
oferi un templu. Realizezi în acest fel un „nazoraeru“ 
(sensul esoteric al acestui termen este : „a substitui, prin 
imaginaţie, un lucru sau o acţiune alteia ca să se pro- 
ducă un rezultat magic sau extraordinar“). 

Exemplele s-ar putea înmulţi ; credem însă că nu este 
nevoie. 

În acelaşi spirit de economie iniţiatică se înscria în- 
trecerea cu dracul la călărie. Tot în același spirit triumfă 
şi la o întrecere de fugă cînd îl pune să se măsoare „cu 
copilul lui mai mic“, altfel spus, cu o facultate a lui in- 
dividuală exteriorizată. De ce nu ? Iepurele este un sim- 
bol al facultăţii de ubicvitate a lui Dumnezeu și al re- 
prezentantului său, Omul Universal. 

La trîntă, diavolul se înhaţă cu „unchiul“ lui Dănilă, 
care este Moș Martin și numai printr-o minune scapă 
din strînsoarea' lui. Iarăşi: nu e o $șmecherie a lui Dă- 
nilă, ci o autentică și legitimă substituire intelectivă, 
voluntară și imaginativă, o obiectivare a unei forțe la- 
tente din el, cum ne spune în budismul zen un act de 
„nazoraeru“. Și pentru că am vorbit de tradiţiile japo- 
neze, gesturile lui Dănilă faţă de adversarul său sînt acte 
de şjiu-jițu, tehnică iniţiatică de altminteri, în care ad- 
versarul e distrus prin propria lui forţă: aceasta este 
solicitată, înmulțită, de vidul pe care îl întilnește în fața 
ei, în așa fel, încît se supralicitează pe ea însăși ; trecînd 
de limită se autonimicește pe ea și pe autorul ei. Oa- 
menii prea puternici fizic sînt respinși din școlile de jiu- 

jitu. Nu sînt calificaţi ca să opună golul forței musculare. 
Celelalte întreceri sînt de aceeași natură, dar mai sub- 
tile. 
Dănilă e poftit acum să se întreacă în chiuit cu Ne- 
curatul. Invitat să înceapă, 


p„.dracul se crăcește cu un picior la asfinţit şi cu unul 
la răsărit ; s-apucă zăravăn cu mîinile de torţile cerului, 
cască o gură cît o şură și cînd chiuie o dată, se cutremură 
pămîntul, văile răsună, riările clocotesc şi peştii din ele 
se sperie; dracii ies afară din iaz cîtă frunză şi iarbă! 
Și oleacă de nu s-a risipit bolta cerului. Dănilă însă şedea 
călare pe burduful cu bani și ţinîndu-și firea, zise: 

— Măi, da' numai așa de tare poţi chiui? Eu mai nu 
te-am auzit! Mai chiuie o dată! 


Dracul mai chiuie o dată și mai grozav și apoi încă 
o dată. 

Mai precis, dracul epuizează zgomotul, dar nu sune- 
tul, deosebire fundamentală. Sunetul adevărat, Verbul, îi 
este inaccesibil. Ce este adevăratul sunet, ne-o spune 
Biblia, cînd ne arată pe Dumnezeu vorbind cu Ilie pe 
muntele Horeb. 

„Zis-a Domnul : leși şi stai pe munte înaintea feţei 
Domnului ! Că iată Domnul va trece şi înaintea lui va 
fi vijelie năpraznică ce va despica munţii și va sfărîma 
stîncile, dar Domnul nu va fi în vijelie. După vijelie, 
va fi cutremur, dar Domnul nu va fi în cutremur; după 
cutremur va fi foc, dar nici în foc nu va fi Domnul. Iar 
după foc va fi adiere de vînt lin şi acolo va fi Domnul.“ 7 

Duhul e într-o boare inefabilă. „Și oleacă de nu s-a 
risipit bolta cerului“, zice Creangă ; da, dar nu s-a risipit, 
pentru că între cantitativ şi calitativ e acel „oleacă“, de-a 
lungul căruia se strecoară suflul de pe Horeb, firul de 
păr al lipsei de comună măsură şi al ireversibilității. 

În basmul nostru, nici măcar zgomot nu este chiui- 
tul diavolului, ci un coșmar al lui. Enorm, terific, ex- 
plozie atomică profetizată. Nu i te poţi opune, odată 
dezlănțuit. Trebuie să-l stirpești în germenul lui, în ţiţina 


7 III Regii, XIX, II—12 / 

bubei. Dănilă îl stîrpește în rădăcină, cu un simplu gest. 
După ce leagă pe diavol la ochi, îl „trăsnește“ (trăsnetul 
lui Zeus e neauzibil în principiul lui), cu o drughineaţă 
de stejar la timpla dreaptă, apoi la cea stingă, apoi în 
numele tatălui, adică în centrele subtile, în nodurile vi- 
tale ale zgomotului, care, odată dereglate, toată spaima 
se risipeşte ca o nălucă împunsă de o sabie magică ; „căci 
cît era de pustnic Dănilă, tot mai mult se bizuia în dru- 
ghineaţă decît în sfînta cruce“ zice Creangă măsluind căr- 
tile: de ce-i face atunci semnul crucii pe cap cu dru- 
ghineaţa ? Mai ales că drughineaţa este maiul Venerabi- 
lului Lojei, identic cu Vajra și cu ciocanul lui Thor, Mjol- 
nir, fulgerul de diamant care-l face pe Maestrul Arhitect 
stăpinul puterii Cheilor. Răcnetul diavolului este expan- 
siv, lovitura cu maiul, constrictivă. Este o aplicaţie a 
puterii cheilor. Nu aveam dreptate cînd îl numeam pe 
Dănilă Mare Dulgher al Universului ? Aceeași semnifi- 
caţie o are gestul lui Herakles şi al lui Făt-Frumos, cînd, 
după ce taie capetele hidrei de la Lerna și respectiv ale 
balaurului, le arde giîturile. Din moment ce acest foc îm- 
piedică creşterea capetelor la loc, el este o putere con- 
strictivă și mai presus de toate e un foc intelectual. 


După acestea, Dănilă se trezeşte cu un al treilea drac. 


„c-un buzdugan straşnic de mare în mînă, pe care-l trîn- 
tește la pămînt şi zice: 

— Măi omule: Ia acum să te văd. Cine-a azvirli buz- 
duganul ista mai tare în sus, ai aceluia să fie banii. 

— Na! Dănilă, zise el în gîndul său, așa ca-i sfeclit-o? 
Dar vorba aceea: „Nevoia învaţă pe cărăuş“. 

— Ia-n zvirle tu întîi, măi dracule ! 

Atunci dracul ia buzduganul de coadă și cînd îl az- 
virle se suie atît de tare, de nu se mai vede; ș-abie, după 
trei. zile şi trei nopţi, căzind jos cu mare strășnicie, s-a 
cuftundat în fundul pămintului de s-au zguduit temeliile 
lumii.“ 


Dănilă pune mai întîi pe drac să scoată buzduganul 


„din fundul pămîntului“, cum spune Creangă. Buzduga- 
nul e o expresie a forței de greutate, a principiului 

gravităţii, violentat de drac. În sens mai înalt, e focul 
vulcanic subteran, proiectat nebunește spre cer. Spun 
„nebunește“, pentru că în realitate nu poate atinge nici- 
odată cerul, căzînd pe pămînt, ba chiar în centrul pă- 
mîntului. Creangă vrea să ne arate bine că e vorba de 
un principiu terestru, vulcanic, exact contrar trăsnetului 
lui Zeus, care coboară de sus în jos. 

Dar Dănilă nu se grăbea. Sprijinit pe buzdugan aş- 
tepta. 


„Ziua se călători. Cerul era limpede și luceferii scli- 
pitori rîdeau la stele ; iar luna scoțind capul de după dea- 
luri, se legăna în văzduh, luminînd pămîntul. 

— Da’ nu-l mai zvirli omule ? 

— Ba am să-l zvîrl de-acum; dar îți spun dinainte, 
să te ștergi pe bot despre dînsul. 

— De ce? 

— Iacă, de ce: vezi tu colo în lună nişte pete? 

— Le văd. 

— Acolo-s fraţii mei din ceea lume. Și, Doamne, mare 
nevoie mai au de fier, pentru potcovit caii. Uită-te bine 
şi vezi cum îmi fac semn cu mîna, să le dau buzduganul 
ista ; ş-odată pune mina pe dinsul. 

— Stai, nepriceputule, că buzduganul ista îl avem lăsat 
moştenire de la strămoșul nostru și nu-l putem da nici 
pentru toată lumea ; şi-odată-i și smuceşte buzduganul din 
mină și fuga cu el în iaz, spunînd lui Scaraoschi ce era 
să păţească cu buzduganul.“ 


Buzduganul apare ca o rădăcină, ca o ţiţină a fun- 
dului iadului. Simbolizează direct puterea de gravitație, 
aruncată uneori în sus ca să sfarme cerurile, dar reîn- 
torcîndu-se totdeauna în fundul pămîntului. E moştenire 
de la „strămoșul“ drăcimii, Lucifer, care primul a scos 
„căderea“ din „indistincţiunea“* divină. Locul unde se află 
acum, centrul pămîntului, este după expresia lui Dante, 
„il punto ove si tragon d'ogni parti i pesi“ [locul unde 
se trag din toate părţile greutăţile], deci, cum spuneam, 
principiul și rădăcina gravităţii, locul unde e fixat În- 
gerul rebel după cădere. 

În tradiţia hindusă, luna este locuinţa Pitri-lor, a 
strămoșilor generatori ai actualei umanităţi. Pe ei îi ser- 
bează în ţara noastră, sărbătoarea, în realitate precreş- 
tină, a „Moșilor“. Mai pot fi numiţi și germeni cu ace- 
lași simbolism, avînd în vedere că luna este considerată 
ca principiul regnului vegetal, germeni de natură sub- 
tilă. Dacă în lună se află germenii lumii formale, atunci 
ipso facto, luna se află la limita între lumea formală şi 
cea informală; e un punct de joncțiune între ele, un 
istm-poartă (Janua), trecătoare inevitabilă. Prin această 
poartă strîmtă și dincolo de ea, nu poate păși decît ființa 
care, şi ea, s-a redus la un punct, cu alte cuvinte a re- 
cuperat unitatea primordială, simplitatea, prin lepădarea 
tuturor „accidentelor“, a „sărăcit“ ca Dănilă Prepeleac. 
Atunci poate trece prin „urechile acului“. Cine nu poate 
trece prin punctul acesta aflător simbolic pe lună, ne- 
putîindu-și lepăda „Numele şi Forma“, e „redistribuit“, 
proiectat din nou în lumea formelor, în lumea genezei și 
a morţii. Nu e greu de înţeles că perspectiva e sinistră. 
De aceea luna este, în acelaşi timp janua Coeli, pentru 
că e punctul de trecere în lumile superioare şi janua 
Inferni, pentru cine e trimis din nou în Devenire de că- 
tre „Păzitorul Pragului“. 

Această pășire peste prag este posibilă, în primul 
rînd, printr-o facultate de contemplare directă a Supre- 
mului. E izbitor în basm contrastul dintre zarva compe- 
tiţiei cu diavolul şi această poiană subită de liniște: 
Dănilă nemișcat, sprijinit pe buzdugan ca pe un ax, con- 
templă ore întregi luna, în liniștea serii, cu capul răstur- 
nat spre cer ca o cupă. „Zeii au dat faţa oamenilor ca să 
o ridice spre Cer“, spunea Lucrețiu. Îmi aduc aminte de 
o pictură de pe un vas grecesc, unde Orfeu cîntă din liră, 
cu faţa răsturnată spre stele, și de o pictură pe mătase 
chinezească, reprezentind un „Arhat“ budist, sprijinit în 
picioare de un arbore, contemplînd aproape la verticală 
luna deasupra lui. 

Exprimîndu-ne în termenii tradițiilor românești 
creştine, pitri, strămoșii din lună, sînt cei doi fraţi Cain 
şi Abel. 

În. adevăr, după tradiţiile noastre, petele din lună, 
reprezintă pe cei doi fii ai lui Adam. Cain poartă în spate, 

ca pedeapsă, trupul fratelui asasinat. Abel sîngerează 
într-una, picătură cu picătură. Cînd sîngele va umple 
luna pînă la marginea cupei, el se va revărsa pe pămînt, 
arzîndu-l şi făcîndu-l scrum. Războaiele fratricide își au 
prototipul în fratricidul lui Cain. Pînă la trecerea la limita 
finală însă, sîngele lui Abel e o licoare de viaţă care 
vitalizează ciclul de la începutul la sfîrşitul lui. Nu e greu 
de văzut că se identifică în acest oficiu mîntuitor, cu 
sîngele lui Hristos, iar luna „in divinis“ e prototipul cupei 
Graalului. 

E cel puţin curios că interpretarea tradiţională a mi- 
tului, aşa cum e exprimată de Guenon 8, corespunde exact 
cu simbolismul legendei românești, pe care autorul nu 
avea de unde să o ştie. 

Cain reprezintă Timpul, Abel Spaţiul. Timpul coro- 
dează și macină pînă la pulverizare atomică tot ce e de 
natură spaţială : edificii, cetăţi, istorie sub aspect geo- 
grafic, munţi și şesuri. Pînă la urmă, nemaiavînd ce roade, 
Timpul se va mînca pe el însuși, iar spaţiul redus la punct 
iși va recupera instantaneu cele trei dimensiuni. Va fi 
izbînda totală, fulgerătoare a lui Abel. E ceea ce se 
numeşte în știința tradiţională, „spaţializarea timpului“ 
sau „cvadratura cercului“. „lar îngerul pe care l-am 
văzut, stind pe mare şi pe pămînt, şi-a ridicatimiîna 
dreaptă către cer, și s-a jurat pe Cel ce este viu în vecii 


vecilor — Care a făcut cerul şi cele ce sînt în cer și 
pămîntul şi cele ce sînt pe pămînt şi mare și cele ce sînt 
în mare — că timp nu va mai fi.“ 9 


Abel reprezintă o mișcare expansivă şi dilatantă re- 
prezentată de Luna crescens, Cain o mișcare constrictivă, 
compactantă, reprezentată prin Luna descrescens. E 
același Yin-Yang, același Solve Coagula, care condiţio- 
nează existenţa întregului univers. Avîndu-și principiul 
în soare, se dualizează prin lună, poarta strîmtă, punctul 
diacritic, de unde e distribuit pe pămînt în toate cuplu- 
rile complementare. E normal că imobilitatea contempla- 
tivă a lui Dănilă are și ea o fază crescîndă și una descres- 


8 Rene Guenon, Le Règne de la Quantité et les Signes des 
Temps, cap. „Cain et Abel“ Paris, Gallimard, 1945. 
9 Apocalipsa, cap. 10, 5—6. 

cîndă cu un punct climax la apusul soarelui, adică în 
Luceafăr, substitutul soarelui de Miezul Nopţii în lumea 
noastră... 

Dacă fraţii din lună ai lui Dănilă sînt Cain şi Abel, 
apoi, în mod necesar Dănilă este al treilea frate și fiu al 
lui Adam, ceea ce arată că mitul moldovenesc se altoieşte 
pe marea tradiție hyperboreană, identică cu Sanatana- 
Dharma, Lex Perennis, a umanităţii noastre. Cîteva lămu- 
riri sînt necesare : | 


„Această cupă (a Graalului) a. fost tăiată de îngeri 
dintr-un smarald căzut de pe fruntea lui Lucifer, în că- 
derea sa. Acest smarald reamintește izbitor Urnă, perla 
frontală care, în simbolismul hindus (de unde a trecut în 
budism), ţine adesea locul celui de-al treilea ochi al lui 
Șiva, reprezentînd ceea ce se poate numi, «simţul Eter- 
nităţii», cum am mai explicat-o în altă parte. De altmin- 
teri, se mai spune că Graalul a fost încredinţat lui Adam 
în Paradisul terestru, dar că, odată căzut, Adam l-a pier- 
dut la rîndul său, căci nu l-a putut lua cu el cînd a fost 
alungat din Eden ; și, cu semnificaţia pe care am indi- 
cat-o, lucrul devine foarte clar. În adevăr, omul, îndepăr- 
tat de centrul său originar, s-a găsit închis în sfera tem- 
porală ; nu mai poate ajunge la punctul de unde toate 
lucrurile sînt contemplate sub aspectul Eternităţii. Cu 
alţi termeni, posesiunea «sensului Eternităţii» e legată 
de ceea ce toate tradiţiile numesc «starea primordială» 
(„sărăcirea“ şi  „pustnicirea“ lui Dănilă, n.n.), a cărei 
restaurare constituie primul stadiu al adevăratei iniţieri, 
fiind condiţiunea prealabilă a cuceririi efective a stărilor 
-supraumane». Paradisul terestru, de altminteri, reprezintă 
«Centrul Lumii». 

Ce urmează poate părea mai enigmatic : Set a obținut 
să reintre în Paradisul terestru și să redobîndească vasul 
prețios, or, numele lui Set exprimă idei de fundament, 
de bază și, prin urmare, indică într-un fel restaurarea 
ordinii primordiale distruse de căderea omului. Trebuie 
înțeles că Set și acei care după el au stăpînit Graalul, au 
putut prin aceasta, să stabilească un centru spiritual des- 
tinat să înlocuiască Paradisul pierdut şi care era o imagine 
a acestuia ; şi atunci, această posesiune a Graalului repre- 

zintă conservarea integrală a Tradiţiei Primordiale într-un 
asemenea centru spiritual.“ 10 

Recunoscînd pe Cain și Abel din lună ca pe fraţii săi, 
Dănilă se identifică în mod implicit funcţional cu Set. 
Dar prin aceasta, se recunoaște în mod necesar ca fiind 
Regele Graalului, un Rege al Graalului în trenţe, cum 
se cuvine în epoca noastră. 

Se ştia că simbolismul complet al Graalului era consti- 
tuit nu numai din cupă, ci şi din lance. Or, în basmul 
românesc, cupa este cum am spus, luna, receptacul al li- 
corii solare, iar lăncii i se substituie buzduganul, simbol 
axial şi el. Pe el îl trimite Dănilă, în mod ideal, prin 
ceasuri de meditaţie și de concentraţie, în lună, lăsînd 
dracului păcălit numai un reziduu al lui. 

Măscăriciul Dănilă, Rege al Graalului supralicitează în 
bufonerie pe părintele său spiritual, „coţcariul“ Creangă, 
prima dar nu ultima tangenţă cu Graalul al purtătorului 
Crengii de Aur, cu toate că e „asimţibilă“ și în primele 
trei basme. Vom regăsi Graalul şi Tradiţia Primordială 
în Povestea Porcului, în Harap-Alb şi în altceva... Dacă 
Făt-Frumos se ascunde sub pielea unui porc, de ce n-am 
avea un Rege al Graalului în flenduri ? Sîntem la sfîrşit 
de ciclu... 

Repetăm că identitatea lui Dănilă cu Set este functio- 
nală. Eroul nostru este o verigă într-un lanţ; el însu- 
mează, suportă o foarte înaltă funcţie spirituală în gene- 
raţia lui. 

Diavolul aruncă în sus buzduganul prin aceeaşi forță 
cu care vulcanii își azvirlă în sus lava şi pietroaiele 
incandescente. Focul vulcanic e al zeului Vulcan, pe care 
unii îl identifică cu Tubalcain, maestru în lucrarea meta- 
lelor, fiul lui Cain, cel din lună. Numele Vulcan și Tubal- 
cain se asonanţează. Tot așa în vechime cainiţii aruncau 
în înălțime săgeți care recădeau pe pămînt mînjite cu 
sînge. 

Ca şi în celelalte întreceri, în episodul cu buzduganul 
apare bine subliniată competiția dintre calitativ și canti- 
tativ, dacă poate fi vorba de competiție între lucruri ce 


O René Guénon, Le Roi du Monde, Paris, Gallimard, 1958, 
p. 41—43. (Sublinierile sînt ale noastre.) 

nu au comună măsura. Dracul aruncă efectiv racheta lui 
în cosmos, Dănilă numai contemplativ și intenţional, prin 
tehnica lui nazoraeru. Chiar în ipoteza că nu s-ar mai fi 
întors pe pămînt, buzduganul aruncat în spațiu ar fi 
trecut în mod automat, imediat şi inevitabil în robia gra- 
vităţii altui corp ceresc decît Pămîntul. Nu cucerești cerul 
bătînd cîmpii spaţiului. Robia gravităţii este la fel de 
dură, de crudă și de implacabilă. pretutindeni în regnul 
materiei. O galaxie depărtată la un miliard de ani lumină. 
e tot „pămînt“ și cine nu a simţit, deci însumat, cerul la 
două degete deasupra creștetului capului nu-l va cuceri 
niciodată. 

Bineînțeles, diavolul văzînd că, o clipă de mai întîrzie, 
talismanul lui specific se va pierde ireversibil în lună 
prin simplă proiectare de intenţie (Dănilă nu blufează), 
se înspăimîntă și fuge cu el în glodul din fundul bălții. 
Nu mai puţin lucru decît însăși existența iadului, într-o 
anumită lume, era pusă în joc. Vîrsta de fier ar fi dis- 
părut o dată cu buzduganul, ţiţina ei. 

Pînă la urmă, Dănilă trebuie să plătească o vamă, o 
zeciuială lumii acesteia, ca să treacă în cealaltă, ca și Făt- 
Frumos, cînd îşi taie o bucată de pulpă ca s-o dea de 


mîncare vulturoaicei care-l scoate la lumina zilei din 
iad. Luîndu-se la întrecere în blesteme cu un alt drac, 
se pomenește cu un ochi crăpat. Rămîne monoclu, ca 
Odin : 


„Săracul Prepeleac ! Se vede că i-a fost scris, tot el să 
răsplătească și păcatele iepii frăţine-său, ale caprii, ale gîn- 
sacului logodit şi ale boilor ucişi în pădure. Pe sămne, 
blăstămul gîștelor văduvite l-a ajuns, sărmanul! 

Doamne ! Mult mai are de pătimit un pusnic adevărat, 
cînd se depărtează de poftele lumești și se gîndeşte la fapte 
bune !... Prepeleac pusnicul se stricase acum de tot cu 
dracul 1...“ 


Observăm în treacăt că toate animalele pomenite pot 
fi totemuri stilcite. 

E rîndul lui Dănilă acum. Mai întîi cere dracului să-l 
ducă acasă prin văzduh, cu burduf cu tot, unde-i sînt 

„blăstămurile părintești“. Expresie enigmatică, „părinții“ 
purtînd fi „pitri“, părinţii actualului ciclu uman. Este 
lanţul inițiatic neîntrerupt, genealogia „moşilor“ legînd 
pe Set-ul prim cu Set-ul din generaţia actuală. „Blăstă- 
murile“ reprezintă cert, aspectul de „rigoare“, de „execra- 
țiune“ complementar cu „mizericordia“, a Centrului spi- 
ritual reprezentat de „familia“ şi de gospodăria lui Dănilă 
„Prepeleac“, ax polar rustic. Oricărui centru, deţinător al 
unui tezaur spiritual, îi este inerentă o dublă putere de 
primire şi de respingere, pentru că se identifică cu inima 
lumii. 

Dănilă „evocă“ puterile de „execraţiune“: copii şi 
nevasta lui ; 


„cînd au văzut un bivol sburînd pe sus, au rupt-o de 
fugă înspăimintaţi. Dănilă însă, a început a-i striga pe 
nume şi ei cunoscîndu-i glasul s-au oprit. 

— Dragii tatei băieți! Ian veniţi încoace şi aduceţi cu 
voi și blăstămurile părintești, ragila şi pieptenii de pieptă- 
nat câlţi ! 

Băieţii încep a curge toţi, care dincotro cu blăstămurile 
părintești în mînă. Îi venise acum și lui Dănilă apa la 


moară.“ 


Copiii lui Dănilă sînt o exteriorizare a facultăţilor lui 
de om restaurat în demnitatea de ființă primordială, de 
Tota-Puri, Om Gol, care cu ragile și cu pieptenii de piep- 
tănat cîlţi, instrumente „atomizante“, încep să-l reducă 
pe drac la starea de pulbere atomică, adică la singurul 


element „pozitiv“ din el. 


„— Puneţi mîna copii, pe jupînul ista şi începeţi a-l blăs- 
tăma cum îţi şti voi mai bine, ca să-i placă şi dumisale. 
Atunci, lasă pe copii, că şi dracul fuge de dînşii.“ 


reflectează Creangă (nu de răul, ci de inocenţa lor). 

„Și-a început dracul a ţipa cît îl lua gura; şi scăpind 
cu mare greu din minele lor, hirșciit și stilcit cum era, a 
lăsat şi bani şi tot şi s-a dus pe urlaţi, după ceilalţi“. 


adică în acele prăpăstii şi pustii unde sunetul se ampli- 
fică şi se denaturează în muget și urlet. 

Reamintim că numai privită din afară, partea a doua 
a basmului este competitivă ; privită din interior, orice 
opoziţie se rezolvă în complementarism, deoarece duali- 
tatea nu-și are raţiunea suficientă în ea însăşi, resorbin- 
du-se în Unitate. De altininteri, competiţia se desfășoară 
după niște criterii recunoscute de amindoi adversarii ; 
prin acest fapt, criteriul devine în același timp, pentru 
amindoi luptătorii, martor, judecător şi autoritate. 

Schelling formulează astfel doctrina Unităţii (die 
Einheits-Lehre) în Cursul de istorie a filozofiei : „În sine, 
opoziţiile sînt identice, dar nu numai în sine ; viaţa eternă 
constă tocmai în a produce etern opoziţia şi a o împăca 
etern. Cunoașterea unității în opoziţie însemnează Cu- 
noașterea Absolută.“* 

La începutul basmului, diavolul ţine în robie niște 
valori spirituale simbolizate de aur. Suprapunînd demo- 


nului o dimensiune calitativă, Dănilă îl silește să-și 
descleșteze striînsoarea. Dar suprapunere echivalează cu 
unificare, deoarece opoziţiile se rînduiesc la locul ierarhic 
şi legitim. Vrînd-nevrînd, diavolul se pozitivează cînd 
devine pulbere atomică, Materie discontinuă, rădăcină 


tenebroasă, fără de care Universul este neconceptibil. 
Minăstirea ideală durată de Dănilă se înalță în realitate 


pe suprafaţa iazului, înfigîndu-şi adînc temeliile în 
glodul din fund il. De aceea ne-am crezut autorizați să 
așezăm în exergă fraza pe care Goethe o pune în gura 


lui Mephistopheles : ... „sînt o parte din acea putere care 
mereu vrea răul şi mereu face binele“. 


1! Într-o variantă citată de O. Birlea „mobilul adversităţii e 
intenția de a zidi o minăstire la borta dracilor“ (op. cât. p. 95). 
E de ajuns faptul că Dănilă a făcut crucea pentru ca Minăstirea 
să existe sintetic, Nazoraeru. 

În basmul următor, nu mai poate fi vorba de adversi- 
tate ; complementarismul devine colaborare. Satan îşi va 
ridica mai mult vălul de pe faţă. 

Pactul cu diavolul este în firea lucrurilor numai 
atunci cînd diavolul încetează să mai fie diavol, adică, 
atunci cînd îşi pierde limitaţiunile prin sacramentul 
Unităţii. 


POVESTEA LUI STAN PĂŢITUL 


Dănilă Prepeleac şi Stan Păţitul constituie o suită 
omogenă. Sub afabulări diferite, sapă galerii în aceeaşi 
mină, în miezul aceluiași mister, desemnat în mod obiș- 
nuit cu termenul just dar strîmt de „problema Răului“. 
Numele de „Satan“, care în ebraică înseamnă „Vrăjmaşt, 
„Adversar“, e mai aproape de adevăr, specificîndu-se că 
e vorba de aceeași „adversitate“ ce se află între cuţit și 
gresie, între plug şi ogor. Forţa care „vrea mereu răul, 
dar face binele“, reîmprospătează lumile prin distrugere ; 
colaborează deci cu Dumnezeu ; numai distrusă, redusă la 
materie primă, o lume poate sluji planului divin de 
reconstrucție. 

Dănilă e „sărăcit“, „dezgolit“, în prima parte a bas- 
mului, de aceeași putere, care, folosită într-a doua de 
eroul nostru, îi redă înmiit bogăţiile. 

Abilitatea „diabolică“ a autorului basmului, oricine 
ar fi el, stă în fățuiala ţărănească, cordială, pe care a dat-o 
problemei, în obrăzarul de haz pe care-l aşterne peste 
fața Abisului : diavolul este păcălit prin dizolvarea pro- 
priilor lui limitaţii, în sensul alchimic al cuvîntului, de 
către unul mai isteț ca el. Or, limitaţie este echivalent cu 
stupiditate, și dacă smulgi diavolului stupiditatea, ce mai 
rămîne din el? Dănilă scoate colții diavolului în dentist 
virtuoz și se joacă cu el pentru că posedă „busola in- 
failibilă şi  cuirasa impenetrabilă* a  „Cunoașterii“. 
Împinge virtuozitatea pînă la punctul ce nu se poate 
depăși, cînd apare ușoară, lipsită de sforţare ca jocul unui 
balerin sau al unui mare acrobat. În realitate este un dans 
peste abis ; forța pe care o sloboade e terifică; ca să nu 


173 


amețească, trebuie să se situeze în acel punct intelectual 
unde nu mai există antinomii, nici acel sus şi jos care 
constituie un abis. Nu numai în întrecerea cu buzduganul, 
ci în toate celelalte, Dănilă își răstoarnă faţa spre cer, spre 
cheia de boltă a Tăriei unde contrariile și antinomiile se 
unifică, dispar. Numai așa poate Dănilă să împungă și să 
dizolve cu vîrfuri calitative, nodurile vitale ale unui haos: 
cantitativ. 

O primă etapă a fost astfel depășită în primul din 
perechea de basme pe care o studiem și un aspect infe- 
rior al diavolului lichidat. În Stan Păţitul, sub masca de 
nepătruns a vervei și turbulenței, problema este privită 
de sus, și vrăjmașul are cu totul altfel de amploare și 
înfățișare, cum se va vedea în desfășurarea povestirii. De 
la început trebuie să spunem, că nu mai avem de-a face 
cu tema „dracului păcălit“ și că slujba lui Chirică (expre- 
sie antinomică, „Chirică“  însemnînd ' „Domnescul“, 
„Seniorialul“, „Kiriakos“) la Stan nu mai este urmarea 
unui pact sau a unui rămășag între om şi diavol, ci o 
răfuială între Dumnezeu şi diavol: demonul a călcat o 
orînduire cosmică a lui Dumnezeu şi urmează să plă- 
tească, ceea ce face conştiincios, fără nici un plan de înşe- 
lăciune. Satan se arată un debitor cinstit şi achită tot. 
Nu poate fi vorba de diteism, basmul nu are nici cel mai 
îndepărtat iz de maniheism. Dracul nu mai apare pe 
același plan cu Dumnezeu, ca în anumite mituri, de 
altminteri rău înțelese. 

Tot aşa, problema nu mai apare faustiană, fiindcă nici 
urmă de rămășag, de pact nu se găseşte între Stan şi 
Chirică. Stan este cu inima curată, ca om ce se simte tare 
pe dreptul lui, ca o forță a naturii, la fel cu apa, vintul, 
focul. Și acest drept decurge din faptul că l-a prins în 
flagrant delict de nonconformism cu rînduiala divină ; 
nonconformism involuntar, la Dharma în care şi Satan 
se integrează de voia lui, în deplină conștiință, gata să-și 
repare greșeala. Aici este partea senzațională a mitului ; 
demonul nu mai poate fi identificat cu îngerul rebel. 

Dumnezeu răsplătește mila lui Stan, dîndu-i ca ser- 
vitor pe drac, care-i creează prosperitatea. La sfîrşit mai 
intervine un element de natură misterioasă, care-l arată 
pe așa-zisul diavol sub o lumină niciodată bănuită de 

creștinism și de doctrinele exoterice în general. Le vom 
cerceta la rîndul lor. 

În redactarea mucalită a lui Stan Păţitul, se ating 
cele mai enigmatice aspecte ale așa-zisei probleme a 
Răului, care se integrează pozitiv în funcția Demiurgului, 
voită și creată de Dumnezeu. Demiurgul e formatorul, 
nu creatorul lumii, altfel spus, o formează dintr-o ma- 
terie primă preexistentă funcţiei demiurgice. Și aici o 
observaţie curioasă : după cum la începutul seriei de 
basme, Soacra cu trei nurori și Capra cu trei iezi lumi- 
nează respectiv extremităţile inferioare şi superioare ale 
Axei Lumii, tot aşa, pe un plan mai restrîns, Dănilă Pre- 
peleac şi Stan Păţitul lămuresc aspectele inferioare și 
superioare, iluzorii și reale, ale lui Satan, care se rezolvă 
în Demiurg, reliefîind modul lui de operare, funcţia lui 
în Univers, fără de care acesta nu ar putea trece de la 
potenţă la act. Insistăm : cele două basme formează un 
mit unic, cu o translație de jos în sus. În treacăt, subli- 
niem. un detaliu ce se află în amîndouă basmele, care, 
şi el, indică omogenitatea celor două povestiri: Dănilă 
și Stan dau de drac într-o pădure, („la selva oscura“ dan- 
tescă), în care amîndoi s-au dus pentru aceeași treabă, 
încărcarea și aducerea unui car cu lemne. 

Înainte de a începe interpretarea basmului, reamintim 
aforismul lui Goethe, „tot ce trece este un simbol“. Evi- 
dența aforismului stă în adevărul că nimic din ce are un 
început și un sfîrşit nu-și poate avea raţiunea suficientă 
în el însuși, pentru că trecător este sinonim cu condiţio- 
nat, avîndu-și prin urmare, cauza în necondiționat ; Infi- 
nitul se „semnifică“ în lumea contingentă prin limita- 
țiuni. Altfel ar fi cu totul inaccesibil. Aceste: limitaţii 
învăluie şi dezvăluie Ideile prime, din care finitul proce- 
dează prin necesitate. Dacă mai adăugăm faptul că ideile 
se oglindesc în lumea Necesităţii în mod invers, cele mai 
meschine și mai prozaice detalii pot simboliza uriaşe 
drame cosmice. 


De aceea un mic ţăran orfan, trezit „printre străini, 
fără să cunoască tată și mamă, fără nici o rudă care să-l 
ocrotească și să-l ajute, nemernicind de colo pînă colo la 
ușile oamenilor“, este prin analogie inversă şi nu poate 
fi decit fiul firmamentului și al lui Dumnezeu. Copil, 

simbolizează invers pe „Bătrînul Timpurilor“ pribeag, pe 
Imuabil reflectat pe dos în oglinda lumii. Orfan, se iden- 
tifică cu acel ce este propriul lui Tată. Nemernic de colo 
pînă colo pe la uşile oamenilor este principiul tuturor 
bogățiilor Universului. Dar, se va spune, există un singur 
Bătrîn al Timpurilor şi mii de copii zgribuliţi. Exact: 
Unitatea se reflectă în miriadele de fațete ale oglinzii 
lumii. Stan are caracteristicile Omului Primordial : Tota- 
Puri, Omul Gol; posedă starea de copilărie, balya, sin- 
gurătatea Autogenului, pribegia pentru că este ubicvu, 
fără tată şi fără mamă pentru că s-a identificat cu Uni- 
tatea care precede logic şi ontologic polarizarea în 
masculin şi feminin, fără genealogie ca Melkiţedek. 
Iniţial, găsim pe Stan în starea în care se afla Dănilă 
după trocul dezavantajos. În lumea Devenirii, poate atît 
cît poartă haina vremii, să devie succesiv copil, ado- 
lescent, tînăr, bărbat matur, bătrîn, dar pe un parcurs 
circular, în jurul unui centru imuabil. Profetul Muhamed 
este alyatin, Orfanul, pentru că şi-a pierdut părinţii din 
copilărie. Orfanul este simbolic complementar cu Văduva 
și aceste două auguste prototipuri se găsesc, fără excepţie, 
în toate tradiţiile, provenind probabil din Tradiţia Pri- 
mordială. Făt-Frumos e deseori „fiul văduvei“. Cînd 
orfanul prototipic, Golanul Primordial, binevoieşte să se 
fixeze în lume, de cele mai multe ori cu o anumită 
misiune, ascunzîndu-și în multiplicitate Unitatea, e vorba 
de o învăluire cu scopul precis de a veni măcar cu peri- 
feria lui aparentă în contact cu ambianța. Infinitul își 
caută o comună măsură cu finitul. O face numai în vede- 
rea unei misiuni precise şi vom vedea care este „mi- 
siunea“ lui Stan, importanţa şi specificul ei, dînd la o 
parte masca ţărăniilor cu care a ocultat-o Creangă. Îmbo- 
găţirea finală are un caracter alchimic şi în Dănilă Pre- 
peleac, şi în Stan Păţitul. Maestrul Focului Filosofal, după 
ce s-a redus prin „sărăcire“ la starea de materie primă, 
de particulă elementară, ajunge la faza finală a „Multi- 
plicării“, cînd cu o „drahmă“ de praf de proiecţiune 
transmută zece mii de drahme de plumb în aur filosofal. 
De aceea, „fixarea“ acestui orfan pribeag, într-un sat 
mare și frumos, după multe tribulaţiuni, sclipirea cîtorva 
parale, agonisirea cîtorva oi, a unui car cu boi sînt un 

simptom al începerii multiplicării, vizibilă şi într-o gos- 
podărie ţărănească. Tot cosmosul e cuprins într-o ogradă. 

Supranumele de „Păţitul“, accentuează şi atrage aten- 
ţia asupra pribegiilor și păţaniilor sale, ca fiind trăsătura 
principală şi caracteristică a acestei personalităţi. Fiind 
„păţit«, „pătimitor“, va putea să treacă fără amețeală 
abisul unei colaborări de trei ani cu dracul. „Pate“ și 
Ulise, şi orice pribeag inițiatic. „Stan“ are un sens de 
„soliditate“, de staniște, de neclintire, cu totul antinomic 
cu porecla lui. Se pot referi deci respectiv la „Sine“ şi 
la „Eu“ la „Atma“ și „Jivatma“. „Păţitul“ poate să fie şi 
o derivație din numele lui Ipate ; iată cîteva vorbe sem- 
nificative : 


„— Tot Stan mă cheamă, dar de la o boală ce-am avut 
cînd eram mic, mi-am schimbat numele din Stan în Ipate 
şi de-atunci am rămas cu două nume.“ 


Schimbarea numelui este un obicei bine cunoscut la 
noi, pentru copii bolnavi. Suferindul, „pătimitorul“ era 
trecut pe fereastră și dăruit unei persoane străine; apoi 
era vîndut din nou părinţilor cu un nume schimbat. Nu-i 
mai puţin adevărat că, după cum am mai spus-o, schim- 
barea numelui este un obiecei universal în toate organiza- 
țiile iniţiatice din lume, cînd recipiendarul, în calitate de 
„nou-născut“, „dwija“, primește un nou nume care-i defi- 
neşte noua personalitate. Pentru cine are o cît de vagă 
idee despre riturile de agregare iniţiatică, schimbarea 
numelui de Stan în Ipate pe cînd era în stare de „copi- 
lărie spirituală“, asonanţa lui „Păţitul“ cu „Ipate“ care, 
precum vom vedea, însemnează cu totul altceva, consti- 
tuie un semn infailibil al caracterului inițiatic al basmului 
lui Creangă. Mă întreb dacă și în celelalte variante citate 
de O. Birlea, detaliul acesta revelator există, mai ales în 
cele neinfluențate de Creangă. Tot aşa în precedentul 
basm, eroul, Dănilă, e zis și „Prepeleac“, aparent poreclă, 
în realitate un al doilea nume, cu o înaltă semnificaţie 
simbolică, cu caracter net inițiatic. Avem încă o trăsă- 
tură comună între cele două basme. 

Accentuăm sensul esoteric al cuvîntului „Păţit“. Stan 
e „păţit“ după cum şi Ulise e „păţit“. Cuvîntul e foarte 

precis, ca orişicare termen tehnic. Şi Ulise şi Stan sînt 
tribulanți și au străbătut „marea pasiunilor“, cum spune 
Sankara despre Yogi, adică au străbătut cu bine vicisi- 
tudinile, alternanţa nașterilor și a morţilor, Devenirea, 
ca să reintre într-un port, care nu este altceva decît cen- 
trul fiinţei lor, identic cu acel al lumii. 

Cităm acum un lung pasaj, pentru că este esenţial. 


„Amu, într-una din zile, flăcăul se scoală de noapte, 
face mămăligă îmbrînzită și ce-a mai dat Dumnezeu, pune 
mâncarea în traistă, înjugă boii la car, zice Doamne-ajută 
şi se duce la pădure să-și aducă un car de lemne. $ ajun- 
gînd el în pădure, pe cind amijea de ziuă, a tăiet lemne, 
a încărcat carul zdravăn și l-a cetluit bine și pîn-or mai 
minca boii, s-a pus să mai mănînce şi el ceva. Şi după ce 
a mincat cît i-a trebuit, i-a mai rămas o bucăţică de mămă- 
ligă îmbriînzită și făcînd-o boţ, a zis: „Ce s-o mai duc 
acasă ? ia s-o pun ici pe teşitura asta, că poate-o găsi-o 
vreo lighioaie ceva, a mînca-o și ea ş-a zice o bogdaproste“. 
Și punind mămăliga pe teşitură, înjugă boii, zice iar un 
Doamne-ajută și pe la prînzişor porneşte spre casă. Şi cum 
a pornit el din pădure, pe loc s-a şi stirnit un vifor cum- 
plit — cu lapoviţă în două — de nu vedeai nici înainte, 
nici înapoi. Mînia lui Dumnezeu ce era afară.“ 


Spus altfel, s-a stîrnit la o răspîntie a soartei, o 
zurbă a naturii, cînd toate stihiile se învălmăşesc, cînd 
punţile ce ne leagă şi ne despart de lumea cealaltă se rup 
și amîndouă lumile se interferează într-un unic vîrtej; e 
firesc să fie așa, deoarece boţul auriu de mămăligă nu este 
altceva decît Mărul de Aur al Discordiei, care, la vremea 
lui a dezlănţțuit războiul troian. 

Atunci, hop! şi un drac, trimis de Scaraoschi pe 
pămînt, să-și facă mendrele și să smintească pe oameni; 
nu făcuse treabă toată ziua. 


„Și cum sta el pe gînduri, posomoriît şi bezmetic, numa 
iacă ce vedea pe o teșitură un boţ de mămăligă. Atunci, 
bucuria dracului ! Odat-o şi haleşte și nu zice nimica.“ 

Atragem atenţia că ultimele trei cuvinte sînt cheia între- 
gului basm. 


„Apoi, nemaiavind ce face, își ie coada între vine și 
se-ntoarce la stăpinu-său şi cum ajunge în iad, Scaraoschi 
îl întreabă : 

— Ei copile ce ispravă ai făcut? Cîte suflete mi-ai 
arvonit ? Dă-ţi solia ! 

— Ia, mai nimic stăpiîne, răspunse dracul rușinat şi tre- 
murind ca varga de frică. Se vede că am pornit într-un 
ceas rău. Vremea a fost prea dimpotrivă, cum știți, şi 
numa un om a venit azi în pădure, dar ș-acela a scăpat de 
mine, căci am dat în urma lui tocmai tîrziu cînd se dusese. 
Noroc numa c-am găsit, pe o teşitură un boț de mămăligă 
de-am mîncat, căci îmi girîiau maţele de foame. Alta nu mai 
ştiu nimica, întunecimea voastră. 

— Ei bine, zmiîrdoare uricioasă ce eşti, de mîncat ai 
mîncat boţul cel de mămăligă, dar ce-a zis omul acela, 
cînd a pus mămăliga acolo pe teşitură, ai tu la știință? 

— Ba de asta nu ştiu nimica, stăpîne. 

— Apoi ce păzești tu alta, dacă nu știi nici măcar ceea 
ce vorbesc muritorii ? Să-ţi spun eu dară, deşi n-am fost 
în pădure cu tine. A zis: cine-a mînca boţul cel de mămă- 
ligă, să zică bogdaproste. Zis-ai tu ceva cînd ai mincat-o? 

— Ba n-am zis nimica, stăpîne! 

—Așşa ? În loc să-ţi dai osteneală ca să afli pînă şi gîin- 
dul oamenilor, nu știi nici măcar ce vorbesc ei! Pot eu să 
am nădejde în voi? Ei las’, că-ţi găsesc eu acuş leacul? 
Te-i învăța tu minte altă dată ! Hai, porneşte acuma degrabă 
la omul cela şi să-l slujeşti taman trei ani de zile cu cre- 
dință, la ce te-a pune el. Simbrie în bani să nu primeşti de 
la dînsul, ci să faci tocmeală că, după ce ţi-i împlini anii, 
să ai a lua din casa lui ce-i vre tu; şi aceea să fie de 
trebuinţă la talpa iadului, că au început a putrezi căpătăile. 
Ia să vedem, ţi-a veni în cap ce-ai să iei? Hai, gata ești? 
Ie-ţi tălpășiţa ! 

— Gata stăpîne, iacă pornesc. 

Atunci dracul dă o raită pe la talpa iadului să vadă ce 
lipsește ș-apoi iese iute ca scînteia şi se tot duce înainte: 
la slujbă, după porunca lui Scaraoschi.“* 

Înainte de a încerca să lămurim sensul acestei pagini 
enigmatice, să' stabilim ce se poate înţelege prin pactul 
cu diavolul. Nu e chiar așa de simplu, cum și-o închipuie 
unii. În sensul imediat şi accesibil, e un contract bila- 
teral iscălit de amîndouă părţile, dracul printr-o grifă 
incomprehensibilă, omul cu numele lui scris cu un condei 
înmuiat în propriul lui sînge. Diavolul se obligă să dea 
consemnatarului un număr de ani sau o viaţă, cu o mai 
mare sau mai mică prosperitate, întovărășită de puteri 
magice. Contraplata este sufletul celui care pactizează. 
Natural, modalităţile pactului variază indefinit; uneori 
prosperității i se adaugă și tinereţea recuperată, cum se 
vede în legenda lui Faust. 

Acesta este aspectul solemn, juridic al pactului. În 
realitate și în aspectele lui adînci, pe plan subtil şi chiar 
metafizic, pactul cu diavolul nu este o raritate ; e un eve- 
niment de toate zilele, de toate clipele. Literatura bună 
sau rea privitoare la pact i-a mascat acest aspect. Între 
cer și iad este o competiţie al cărei cîmp de bătălie este 
sufletul omului, termen median. Prin urmare, neutrali- 
tate nu poate să existe. Deci, pactul cu forţele Infernului 
se efectuează tacit și automat, în măsura în care omul își 
sacrifică natura lui, esenţială, unitară, Mutiplicităţii al 
cărui protagonist este Satana, Principium Individuationis, 
al Alterităţii : în primul rînd este sacrificată Unitatea, 
chipul și asemănarea cu Dumnezeu, Unul. E vorba în 
primul rînd de o intenţie, de o pornire mai mult sau mai 
puțin conștientă. Unitatea și Multiplicitatea, deși fără 
comună măsură între ele, sînt implicite și necesare în 
Univers. Omul trebuie să trăiască Multiplicitatea sub 
semnul Unicităţii care e aspectul Unităţii în lume. De 
aceea, nu trebuie să cultive multiplicitatea în sensul pro- 
liferaţiunii, adică într-o direcţie de expansiune orizon- 
tală, ci perpendicular pe ea, în „staţiune“ verticală, să-și 
dea lui însuși şi naturii pe care o regentează un sens de 
aspiraţiune spre reintegrare în Principiu. 

Nu e nevoie de prea multă perspicacitate ca să ne 
dăm seama cîţi oameni aduc sacrificii pe altarul Multipli- 
cităţii și cîți pe acela al Unității... Toţi acei ce omagiază 
(în sensul feudal al cuvîntului) pluralitatea, fac pactul 
tacit cu Principium Individuationis şi cu repezentantul 

lui în lumea noastră, Satan, Adversarul. Pactul e efectiv 
chiar dacă este ignorat de cei ce-l fac, fără să mai fie 
nevoie de încadrarea romantică a fulgerelor, a luminii 
roşii, a aripilor de liliac şi a condeiului muiat în sînge. 
Pactul e inevitabil chiar pentru omul care pretinde că se 
aşează pe o poziţie neutră. Între solicitarea' cerului și 
vertigiul abisului, linia orizontală e lipsită de orice con- 
sistenţă. Nu este altă alternativă decît să ne prăbușim în 
Infern sau să năzuim spre înălțimi. Din cauza poziţiei lui 
centrale în Univers, omul e cîmpul de bătălie a celor 
două extremităţi ale Manifestării. Lipsa noastră de adec- 
vare cu Unitatea ne face, în aceeaşi măsură, complici cu 
Alteritatea, cu multiplicitatea, adică cu ce nu-și are exis- 
tență prin ea însăși. Altfel spus, cu acea forţă pe care 
religiile o desemnează cu numele de Satan. Pactul astfel 
înțeles e ceea ce se numește în Islam Sirk; „Asociaţio- 
nism“: atribuirea de tovarăși lui Dumnezeu; prin 
aceasta, făptura îl neagă, căci „Esenţa Supremă şi fără 
similitudine“, cum o numește Muhiyddin ibn Arabi, nu 
suferă nici un punct de referință. Or, acest „Asociaţio- 
nism“ e un eveniment de fiecare clipă, de fiecare respi- 
raţie, în viaţa omului; în esoterismul musulman i se 
spune „Sirk khafi“, asociaţionism ascuns, pentru că e in- 
conștient, ceea ce nu-l împiedică să fie pact tacit de 
gradul doi. 

Sirk khafi se poate agrava, devenind asociaţionism 
conștient, apoi revoltă și negaţie, care, în cazurile 
extreme, se obiectivează în pact conștient cu Infernul, 
uneori în urma unor „convingeri“, dar în imensa majo- 
ritate a cazurilor, ca efect al unor propensiuni pasionale, 
un dor de viață pentru viaţă, urmărind satisfacţii de 
această natură sau chiar fără ele. Cel mai cunoscut e pac- 
tul lui Faust. 

Menţionăm în trecere, cazul foarte rar, situîndu-se pe 
plan foarte înalt, cînd se întrebuinţează deliberat puterea. 
reprezentată de Satan, pentru a o înțelege într-o operă 
ierarhică din care diavolul face parte fără să-și dea 
seama, pentru că, fiind la rădăcina Manifestării, este în 
mod necesar, la rădăcina oricărei opere complete dim 
Univers. Exemple avem în precedentul basm, Dănilă Pre- 
peleac și în numeroase legende de constructori. 

În toate cazurile pe care le-am citat, afară bineînţeles 
de ultimul, diavolul surprinde pe om într-un moment de 
obnubilare mentală, de deficit de luciditate, cînd vinde 
Veșnicia pentru efemer. 

Or, nici unul din aceste elemente nu se află în enig- 
matica tovărășşie dintre ţăranul nostru și diavol, nici 
ultimul caz pe care l-am pomenit, cînd în edificarea unei 
gospodării ţărăneşti prospere la temelie se află în mod 
necesar şi contribuţia resentului Bazei. În Stan Păţitul 
această contribuție nu este nici măcar solicitată ; ea vine 
de la sine. Nu omul, ca de obicei, ci diavolul e surprins 
în flagrant delict de nonconformism. Nu diavolul îl are ia 
mână pe Stan, ci Stan pe diavol. Trebuie să slujească pe 
om trei ani, pentru că nu a spus Bogdaprosti, aşa cum a 
orînduit Dumnezeu şi cum s-a conformat Stan, cînd a 
lăsat pe teșitură boţul de mămăligă. Dar ca să spui 
„Dumnezeu să primească“ (e traducerea lui Bogdaprosti), 
trebuie să recunoști nu numai existența lui Dumnezeu, 
ci și excelența orînduielilor Sale. În bună logică, Sca- 
raoschi își pedepsește subordonatul pentru că nu s-a con- 
format unei porunci divine. Se mai poate vorbi de drac 
în cazul acesta ? Înfăţișarea de Adversar, de Satan este 
atunci numai o mască funcţională, nu rezultatul unei 
convingeri, adversitatea fiind necesară în Univers ca 
pirghie și temelie. Mai adăugăm că Adversitatea produce 
iuptă, care pînă la urmă pulverizează lumile, cum se și 
cuvine de altminteri. În această ipostază, Satan se rezolvă 
în principiul lui imediat superior, din care derivă prin 
coborîre limitativă, deci în ceea ce Gnosticii numeau 
Demiurgul. Termenul desemnează forţa descendentă care 
lucrează în univers în doi timpi : în primul dă consistență 
creaţiei prin compactare; în al doilea, compactarea, 
împinsă la extremul ei, pulverizează lumea. Demiurgul 
este deci strict necesar în geneza și moartea lumilor și 
colaborator imediat, deși subaltern (deci: fără umbră de 
diteism) al lui Dumnezeu, fixîndu-i intelecţiunile în ma- 
terie, care astfel devine și o închisoare, și o bază salină 
alchimică, depinde de cum o priveşti. Stan primește în 
slujbă pe subordonatul lui Satan (e curioasă asonanţa 
dintre Stan şi Satan), fără nici o urmă de pecabilitate, 
pentru că îi dă ocazia prin slujba lui să-și răscumpere 

păcatul iniţial. O simplă omisiune a lui bogdaprosti atrage 
o ispăşire anevoioasă de trei ani. Se poate vedea cum 
lucrează în univers legea acţiunilor și, reacţiunilor con- 
cordante. Carenţa diavolului îl dă legat de miini și de 
picioare omului. 

E admirabilă puritatea metafizică a mitului și felul 
cum pune problema. Încă o dată, nu avem deloc de-a 
face cu obișnuitul pact bilateral, ca în mai toate cazurile 
cunoscute, ci cu repararea unei anomalii care nu pro- 
vine din culpa omului, ceea ce, prin implicaţie, arată 
elementul pozitiv al Adversarului. De aceea, la sfîrșitul 
slujbei, se subordonează, cum se va vedea, lui Dumnezeu 
și primeşte plata de care, are nevoie Infernul, ca piesă 
indispensabilă în economia lumii. Nu găsim nici o clipă 
la Stan șovăielile, remușcările, revenirile următoare pac- 
tului, pe bunul motiv că de la început la sfîrşit Stan este 
fără culpă. Aparentul lui amoralism este impecabilitate. 
La un moment dat, Stan îi spune lui Chirică: „Fii ce-i 
fi, asta nu mă privește“. 

Natura reală a relaţiilor dintre Dumnezeu şi Satan, 
cum am căutat s-o lămurim, e arătată de Goethe de la 
început în „Prologul în Cer“ din Faust, ceea ce ar putea 
însemna nu o influenţă a lui Goethe asupra lui Creangă, 
cu totul neverosimilă (deși avea în biblioteca lui o tra- 
ducere a primului Faust), ci cum am mai spus, natura: 
mult mai folclorică a lui Faust decît se crede, infiltrată 
în organizațiile iniţiatice din care făcea parte autorul lui. 

Cei trei îngeri preamăresc pe Domnul. Mefistofeles 
asistă încuviinţind : 

„O, Doamne, cum te-apropii înc-o dată 

Şi ne întrebi pe cei de aici cum ne găsim, 

Cum bucuros de obicei tu mă vedeai şi altădată, 
Iată-m-acum şi pe mine 

Amestecat cu marea ta servitorime.“ 


Și la sfîrșit, Domnul : 
„Să nu te-mpiedice nimic de-ai fi şi-atuncea liber.. 


Nu am urit ființele de seama ta vreodat'. 
Şi printre duhurile care neagă 

Cel mai uşor eşti tu de suportat. 

Activitatea omului atît de lesne liîncezește, 

Odihna el prea grabnic şi-o doreşte. 

De-aceea bucuros îi dau părtaş pe unul care-ațiţă 
Pe unul care deşi diavol nevoit e să creeze.“ 


Prologul se încheie cu reflecţia lui Mefisto : 


„Din cînd în cînd eu pe bătrînul bucuros îl văd 

Și mă feresc s-o rup cu dînsul duşmănește. 

E prea drăguţ din partea unui mare domn 

Cu dracul însuși să vorbească atît de omenește“.! 


Cu toată zeflemeaua, care de altminteri este masca 
obișnuită, în textele simbolice, diavolul își recunoaște 
total subordonarea. În. mitul românesc, avem un fel de 
insubordonare, prin nerespectarea de către diavol a unei 
rînduieli rituale stabilite de Dumnezeu. Nerostind for- 
mula de mulțumire consacrată, Bogdaprosti, care rapor- 
tează totul la Principiu, se poate spune că de data asta, 
diavolul a mîncat din Mărul Cunoștinţei Binelui şi al 
Răului, care se identifică cu mărul Discordiei, la rîndul 
lui același cu boţul de mămăligă îmbrînzită, fruct auriu, 
vegetal și animal în același timp, mălai şi brînză. Binele 
e să spui Bogdaprosti, Răul, s-o uiţi. Dar şi așa, rămînem 
în planul dualității, incomensurabil depărtat de Unitatea 
principială, de Arborele Vieţii, care e în adevăr central. 
Lucru straniu, chiar cei ce se pretind informaţi, confundă 
cei doi arbori, cînd Biblia este foarte precisă: sînt doi 
arbori, primul, singur central al Vieţii ; celălalt al Cu- 
noștinței Binelui și a Răului, deci al Dualităţii, dedublare 
a Primului și așezat lîngă el. 

Deci, diavolul din basm nu a raportat la Unitate, adică 
la Dumnezeu (Bog), multiplicitatea de daruri ieșită din 
dualitatea primă, ceea ce îi atrage severa chemare la 
ordine a stăpînului său, cunoscător exact și lucid al ierar- 
heiei universului și al locului său precis în lume, deci al 
drepturilor și îndatoririlor sale. De aici, trimiterea lui în 
misiune expiatorie şi reparatorie, lingă acela care a repre- 


1 Goethe, Faust, Prolog în Cer (trad. Lucian Blaga), București, 
Editura de stat pentru literatură și artă, 1955. 

zentat unitatea divină cînd a spus: „cine l-o minca să 
spuie Bogdaprosti“. De ce a fost pedepsit Adam ? Pentru 
că a mîncat mai întîi din arborele Cunoștinţei Binelui și 
al Răului, uitînd de Arborele Vieţii, cauzal faţă de primul. 
Dacă proceda invers, nu se întîmpla nimic. Și Adam nu 
a spus Bogdaprosti, sau, întrebuinţind expresia cabalistică 
citată deja, a rupt rădăcina plantelor. Rupt de obîrșia lui 
cerească, gestul lui Adam se îngreuiază, cade în jos, de-a 
lungul Axei Lumii, pînă la rădăcina ei, unde ecoul este 
preluat de un diavol subaltern. 

Deci cauza penităţii diavolului este faptul că nu a 
transformat Mărul Discordiei în mărul Concordiei. 

Dacă unora li se va părea că solicităm prea mult 
textul, vom spune că interpretarea noastră e riguros im- 
plicită — deci necesară și obligatorie — în datele ime- 
diate ale basmului, incontestabile și evidente pentru toată 
lumea. 

Diavolul pleacă în serviciu comandat spre gospodăria 
lui Stan, zis Ipate, simbolizînd obiectiv şi existenţial cen- 
trul Universului, ca toate gospodăriile din lume. Bojde- 
uca ţăranului nostru cu acareturile ei e necesarmente un 
sanctuar, un temenos, o lojă în care Stan e Venerabilul 
și Chirică recipiendarul, schimbînd între ei cuvintele de 
trecere, verificîndu-şi unul altuia calitatea respectivă, 
adică abilitatea de a primi şi de a fi primit. Odată veri- 
ficarea calificării calităţilor și a afinităților făcută, cei 
doi formează de-acum înainte o singură entitate ca alto- 
iul pe trunchi. Niciodată Creangă nu a învăluit mai gri- 
juliu tainele sanctuarului în snoavă, cimilituri, taclale 
țărănești. Trebuie să reproducem toată scena, am zice 
ceremonia, pentru ca lectorul s-o pătrundă nu numai no- 
tional, dar să se impregneze de atmosfera ei. 


„Și cînd pe aproape de casa lui Stan, dracul s-a pre- 
făcut într-un băiet ca de opt ani, îmbrăcat în straie nem- 
teşti și umblînd zgribulit pe la poartă. Stan era acasă şi 
chiar atunci luase ceaunul de pe foc, ca să mestece mă- 
măliga ; şi numai iaca ce vede că se răpăd cîinii să rupă 
omul nu altceva; şi cînd se uită mai bine, ce să vadă? 
Vede un băiet că se căţăra pe stîlpul porţii, de teama cîi- 
nilor. Atunci Stan aleargă la poartă zicînd: 

— 'Țibă Hormuz, na Bălan; nea Zurzan; dați-vă în 
lături, cotarle!... Da’ de unde eşti, măi ţică? şi ce cauţi 
pe aici, spaima cîinilor? 

— De unde să fiu, bădică ? Ia, sînt și eu un băiat sàr- 
man, din toată lumea, fără tată și mamă și vreau să intru 
la stăpîn.“ 


Diavolul spune un adevăr: alungat din lad, e fără 
tată şi mamă. Deocamdată o primă afinitate şi comună 
măsură, între dracul, momentan lumit, şi ţăranul nos- 
tru; sînt amîndoi orfani de tată și de mamă, cu toată 
semnificația acestui simbol. Despuiaţi de accidente şi de 
suprastructuri, se înfățișează despuiaţi unul în faţa al- 
tuia. Și ce trouvail admirabil să-l arate pe drac în straie 
nemțești ! Toată civilizaţia occidentală într-un detaliu 
vestimentar. 


„— Să intri la stăpin? spuse Stan. D-apoi tu nici de 
păscut gîştele nu ești bun. Cam de cîți ani îi fi tu? 

— Ia poate să am vreo treisprezece ani. 

— Ce spui tu măi? Apoi bine-a zis cine-a zis, că 
vrabia-i tot pui, dar numai dracul o știe de cînd e.“ 


Perpetuitatea unei funcțiuni ciclice e reprezentată în 
mituri, fie printr-un bătrîn cît lumea, fie printr-un co- 
pil cu vîrstă nedetectabilă. Amîndouă ipostazele sugerea- 
ză intemporalul. 


„— Eu de-abia ţi-aş fi dat șapte, mult opt ani. Dar 
ce, Doamne iartă-mă ; pe semne că și straiele aceste po- 
cite fac să arăţi atît de închircit și sfrijit. Am mai văzut 
dăunăzi îmblînd pe aici prin sat un cioflingar de-alde 
tine, dar acela era oleacă mai chipos și altfel îmbrăcat! 

Cu-antereu de canavaţă, 
Ce se ținea numa-n aţă, 
Și cu nădragi de anglie, 
Petece pe ei o mie. 

Și cînd mergea pe drum, nădragii mergeau alături cu 
drumul ; cică umbla după strîns pielcele și cum trecea pe 
la poarta mea, de abia l-am scos din gura lui Zurzan: 

l-a pieptănat de i-au mers petecele. Vorba aceea: «Aş veni 
deseară la voi, dar mi-e ruşine de cîini» Şi acum parcă-l 


văd cît era de ferfeniţos [...] Oleacă de n-ai păţit şi tu ca 
dinsul.“ 


Atragem din nou atenţia asupra aversiunii și repulsiei 
ţăranului pentru civilizaţia modernă. Satul o vomitează. 
E de la sine înţeles, că după intrarea în slujbă, Chirică 
trebuie să lepede hainele nemțești. 


„— Și cum te cheamă pe tine? 
— Tot Chirică mă cheamă.“ 


Iar Stan, mai încolo, răspunzînd la întrebarea inversă; 
„Tot Stan mă cheamă“ ; la fel cu întrebările și răspunsu- 
rile din organizaţiile iniţiatice, care se îmbucă una în 
alta, formînd un corp omogen, după cum și ființele care 
și le pun, devin un singur organism. De altminteri, cimi- 
litura, frămîntările de limbă au esențialmente rolul incan- 
tatoriu de a desfiinţa limitele dintre două ființe, pentru 
ca să se nască a treia. Acest fel de a vorbi e obișnuit în 
țărănimea moldovenească, servind astfel ca formulă de 
recunoaștere. Aparent e fără noimă, trebuie să i-o cău- 
tăm în miez. Exprimă principiul de identitate: Chirică 
e tot Chirică şi Stan e tot Stan. Acestea sînt nume in- 
dividuale, deci exterioare ; numele interioare sînt total 
necunoscute, pentru că primul exprimă substanţa unei 
fiinţe şi al doilea esenţa ei. A spune că Stan e Stan, în- 
seamnă că personajul și-a identificat substanța cu esenţa, 
individualitatea cu personalitatea, că fiinţa care poate 
spune acestea despre el însuși s-a restructurat, s-a resta- 
urat în starea primordială. Mai mult, în formula Stan e 
Stan, ultimul Stan anulează pe primul printr-o tautologie 
care în fond este un scurt circuit. Rămîne un pumn de 
cenuşă. Persoana rămîne fără nume, e desemnată astfel 
printr-o determinațiune negativă, ceea ce implică un înalt 
grad inițiatic. Răspunsul la întrebare subînțelege anihi- 
larea ei. Pe planul esenței, sînt fără formă și nume (Rupa 
şi Nama) şi acesta este numele meu. Fiind fără nume le 
am pe toate, sînt tot Stan, cum sînt tot Bran. Ce mi-e 


Stan, ce mi-e Bran ? Ce ţii așa mult să afli numele unei 
năluci ? 

Bineînţeles, ţăranul, care se exprimă astfel nu-și dă 
seama de sensul adînc al frămîntării de limbă pe care 
o exprimă : ceea ce importă este că o ştie altul pentru el. 

Repetăm că în orice rit de ascensiune, recipiendarul 
trebuie să se omologheze cu cel care îl primește: tot e 
zona de endosmoză. Dacă primul Stan îl anihilează pe al 
doilea şi invers, nu mai rămîne ca adevărat nume decît 
tot. 


„— Măi, parpalecule, nu cumva ești botezat de Sfîntul 
Chirică Șchiopul, care ţine dracii de păr ?“ 


Stan arată, în limbă păsărească, de la început, că a pă- 
truns cine-i vizitatorul de seară. Sfîntul Chirică Șchiopul, 
cel puţin în prezentul context, este Dracul Schiop, care se 
bagă în casele oamenilor și care nu a așteptat pe Lesage 
ca să existe. E principiul, ţiţina întregii drăcimi („ține pe 
toţi dracii de păr“). Am văzut de la început că princi- 
pala lui misiune e să vadă de buna stare a Tălpii la- 
dului și cu asta îşi va încorona opera. Reamintim că Chi- 
rică este „Kiriakos“, „Domnul“, „Domnescul“. 


»— Nu-l știu pe acela, dar Chirică mă chemă“. 

— Apoi după mine, fie oricine ţi-a fi nănaş, dar ştiu 
c-a nimerit-o bine, de ţi-a pus numele Chirică; pentru 
că eşti un fel de vrăbioi închircit.“ 


Stan asonanțează pe „Chirică“ cu „închircit“, închipuind 
o „virtualitate“ a tuturor puterilor drăcești, un fel de ră- 
dăcină a lor. Chirică o recunoaşte : 


„— Apoi dă, bade, închircit, vrăbioi, cum mă vezi, 
acesta sînt. Am văzut eu şi hoituri mari şi nici de o lume; 
la treabă se vede omul ce poate. Lasă-mă să mă cheme 
cum m-a chema; ce-ai dumneata de acolo ?* 


Repetăm ce am spus mai sus. După ce Maestrul a întrebat 
pe recipiendar de numele lui și primind justul răspuns, la 
rindul lui este întrebat care îi este numele. E o incan- 
tațiune pentru fuzionarea ambelor nume. Prin epdosmo- 
ză, se actualizează un al treilea nume. Avem deci de-a 

fa > cu un ritual. În treacăt, observăm că sluga nu are 
a îi treba de numele stăpînului la care intră, dată fiind 
lipsa de comună măsură dintre ei. Iniţiatic, comuna mă- 
sură se creează. În lumea profană însă, servitorul trebuie 
să aştepte ca stăpinul să-și spună numele. Altminteri, e 
o lipsă de savoir-vivre rural. 

Totuși Chirică : 


— „Dar pe dumneata cum te cheamă ?“ 
— Tot Stan mă cheamă.“ 


Cum am spus, acest „tot“ este artera care face să co- 
munice două circuituri vitale. „Tot“ le este numitor co- 
mun, topindu-se într-un nume de taină, numele inițiatic. 
Am arătat că un aspect al lui se mai găseşte printre da- 
tinele noastre : „de la o boală ce am avut de cînd eram 
mic, mi-au schimbat numele în Ipate“, ceea ce însem- 
nează că a devenit un „dwija“, un „de două ori născut“. 
După cum boala nu mai are dreptul să intre într-o ființă 
care prin schimbarea numelui a devenit alta și de aceea 
trebuie să se ducă pe pustii, tot așa trebuie să se ducă 
pe pustii racilele, superfluităţile, deformaţiile vechiului 
individ, care s-a. renăscut prin agregarea într-o nouă or- 
ganicitate regeneratoare ; altfel spus, ființa revine la pu- 
ritatea ei primordială, prenatală am putea spune. 

„Ipate“ e tot un nume grecesc ca şi Chirică — şi ce 
nume ! — Hupatos înseamnă „Cel mai Înalt“, „Superlativ 
Înalt“ ; e epitetul lui Zeus în Homer (Odiseea, I, 45); 
„Theon Hupatos“ (Iliada, XIX, 258). „Theoi Hupatoi“, în 
opoziție cu „hoi chthonoi“, „pămîntești“, în același ra- 
port ca Deva cu Asura. Este numele ilustrei matemati- 
ciene și neoplatoniciene Hypathia din Alexandria, asasi- 
nată de plebea creștină a orașului. De asemenea, se de- 
semnau cu acest nume consulii romani. 


Se vede felul cum amîndouă numele se insinuează 
unul în altul: tot Chirică, tot Stan; cum „Stan“ a dis- 
părut de mult, noul nume este „Chirică tot Ipate“, prin 
suprapunerea celor doi termeni. Dacă dezrobim noul nume 
din exilul lui sordid, din captivitatea sa plebeiană, avem 
„Kyrios Hupatos“, „Domnul prea Înalt“, „Elelion“ în e- 

braică, „Dumnezeul lui Melkiţedek“, „Preotul celui prea 
Înalt“, cum îi spune Biblia, care binecuvîntează pe Abram, 
schimbîndu-i numele în Abraham, agregîndu-l astfel în 
regatul lui. „Şi e incontestabil că superiorul binecuvîn- 
tează pe inferior“, spune Apostolul Pavel. E păcat că 
trebuie să ne mărginim la depărtate aluzii ; cititorul ar 
putea să-și dea seama de ce „centru nevralgic“ formida- 
bil ne-am atins. „Kyrios Hypatos“ este eroul real dar as- 
cuns al basmului, bicefal ca Ianus. Tribulant, patibil, exi- 
lat pe acest pămînt, „păţit“, el este „Stan Păţitul“ pe 
lumea noastră, în exilul lui bufon. De ce să ne mirăm? 
Uneori a fost geambaş, giumbuș, măscărici, jongleur, 
clovn, Crai de Curte Veche. Sînt cîteva din deghizările 
lui de predilecție. 

Să se observe nuanţările rafinate ale acestui proces 
de învăluire: Stan indică o „stea“,o staniște, și de aceea 
sugerează o propagare în sensul orizontalităţii şi al 
amploarei. E exact traducerea termenului inițiatic arab 
Maqâm, stare spirituală definitiv cucerită, contrară lui 
Hal („halul“ românesc) care indică numai o stare spiri- 
tuală trecătoare. „Păţitul“ e şi mai ambiguu: arată o 
„pătimire“, catartică însă, purificatoare. Hristos a fost un 
„pătimitor“. De aceea, credem că asonanţa lui „păţit“, cu 
Ipate nu e o simplă întîmplare. Ipate ca Hypatos are un 
sens net vertical şi ascendent. Amîndouă noțiunile de 
orizontalitate și de verticalitate configurează crucea cu 
trei dimensiuni, simbol, cum am mai avut ocazia s-o 
spunem, prin excelenţă al „Omului Universal“. 

Este rîndul lui Chirică să tălmăcească numele lui 
Ipate, noul său stăpîn. O face cu același duh de cimilitură 
și de snoavă pe care Creangă îl întrebuințează cînd atinge 
lucrurile cele mai oprite... 


„— D-apoi ai la ştiinţă bade, că și dumneata ai 
un cîntec: 
Ipate, care dă oca pe spate 
Şi face cu mina să-i mai ducă una.“ 


Adică, în stil bahic, Hypatos dă la spate ciclurile, cu 
dublul sens de mistuire a licorii, a chintesenţei lor, care 
este „le vin tant divin“; apoi cu acela de a le cufunda 

din nou în neființa din care au ieșit. Cînd însă cu mîna 
dreaptă le golește, le mistuie, cu mîna stingă, gest com- 
pensator, evocă la suprafața Apelor prime un nou ciclu ; 
le rînduieşte să joace circular, în horă în jurul lui, pen- 
tru că e centrul și principiul lor, ca motor imobil. Inde- 
finitatea lor nu poate epuiza Infinitatea lui. Un vas cum 
e ocaua poate simboliza un ciclu, pentru că este un con- 
ținător cilindric, adică circular, şi ciclul e reprezentat tot 
prin cerc. Tot aşa în mitul Danaidelor : în loc să „reali- 
zeze“ axa care trece prin centrul butoiului, însumîndu-l 
printr-un proces de integraţiune, fiicele lui Danaos caută 
să-l umple cantitativ, „numărabil“ ; de aceea munca lor 
e inepuizabilă, ele fiind prinse pentru totdeauna în hora 
nașterilor și a morților, în inepuizabilă transmigraţie. 
Stan Ipate vede firul de continuitate care străbate prin 
centrul lor vasele din care bea. De aceea epuizează cu 
un simplu gest cantitatea. Mitul nostru este exemplar și 
compensează neputinţa Danaidelor. Arată că multiplici- 
tatea nu poate fi sleită prin adiţiune, ci prin reintegra- 
țiune, care echivalează cu o trecere la limită. Simbolismul 
vaselor îl găsim și la Goethe : 


„Wie Himmelskrăfte auf und nieder steigen 

Und sich die goldnen Eimer reichen !* 
[Puterile cereşti, tot coborînd şi iar suird, 
Găleţi de aur una alteia-și întind. ]2 


Găleţile de aur sînt identice simbolic cu ocalele lui Stan 
care e choreutul lor. 

Stan, în cunoștință de cauză, perfect competent, recu- 
noaște rigoarea, precizia ripostei lui Chirică : 


„— Dar ştii că m-ai plesnit în pălărie, măi Chirică? 
A dracului băiet! Parcă ești Cel de pe comoară, măi, de 
știi toate cele! De trup ești mărunțel, nu-i vorbă, dar de 
fire ești mare !“* 


2 Goethe, Faust „Prolog“ (trad. Lucian Blaga), Bucureşti, Edi- 
tura de stat pentru literatură și artă, 1955. 

Spuneam mai sus că e în însăși esența simbolismului 
ca o casă de ţară să reprezinte Centrul Lumii, cu atît mai 
mult un templu, cu pluralitatea lui de incinte. Chirică 
a trecut prima incintă a sanctuarului cînd a păşit peste 
gard și a scăpat din gura Cerberilor care erau gata să-l 
sfişie ; a doua etapă, cînd a precizat imediat și fără greş 
cine e el și cine badea Ipate, rostind justa formulă de 
recunoaștere și de trecere. Mai rămîne incinta centrală, 
Sfînta Sfintelor, cu altarul purtător de foc sacru. Cum 
o casă ţărănească e lumea întreagă, cuptorul este identic 
cu altarul vedic, şi el central în lumea hindusă. Dar, în 
prealabil, „la să te vedem, zice Stan, dacă mi-i gici tu 
cimilitura asta“, adică ceva echivalent și în stilul Sfinxu- 
lui oedipian. Şi Stan începe o incantațiune-cimilitură, 
invocînd Focul sacru, Rugul Arzător, Aurul vegetal, 
Lumina fără apus: 


„— Lată, peste lată, peste lată-îmbujorată, peste îm- 
bujorată-crăcăneală, peste crăcăneală-măciulie, peste mă- 
ciulie—limpezeală, peste limpezeală—gălbeneală, peste găl- 
beneală—huduleţ ! 

Chirică începe atunci a zîmbi și zice: 

— De-oi ghici, mi-i da şi mie o hrîncă dintr-însa ? 

— D-apoi ştiu eu ce crezi tu că-i aceea? Giceşte întii, 
să vedem. 

— Ce să fie, zice Chirică: ia fața casei, vatra, focul, 
pirostiile, ceaunul, apa dintr-însul, făina și culeșerul.“ 


Cu alte cuvinte, gospodăria redusă la schema ei geome- 
trică, ceea ce o transformă, fără şșovăială posibilă, în 
sanctuar cu trei incinte pătrate cu un singur centru, toate 
trei : 1) lată ; 2) peste lată ; 3) peste lată, pătratele fiind 
indicate numai printr-o singură latură a lor ; restul cimi- 
liturii privește centrul sanctuarului, unde este punctul de 
incidenţă a verticalei polare cu planul incintei ; „îmbu- 
jorată“ ; vatra-altar sacrificial și focul-bujor, amîndouă 
desemnate prin același adjectiv inflorat, ca şi roza din 
centrul crucii ; apoi ceaunul magic, unde fierbe licoarea 
de nemurire, condensîndu-se în aurul vegetal, făina de 
păpușşoi şi mămăliga. Melesteul (culișărul) este sirabol fa- 
lic, ceaunul, simbol matricial. Amintim importanţa cea- 

unului în mitologia celtică, din care se pot hrăni toţi 
oamenii fără epuizare. El a fost adus zestre creștinis- 
mului, de către tradiţia celtică și a luat numele şi înfăţi- 
șarea Cupei Graalului. Cînd este de lemn e ciutură şi 
ciubăr. Rog pe cititor să reţină cu multă luare aminte 
acest ultim detaliu, în adevăr de importanţă capitală. îi 
va servi la sfîrşit... 

De altminteri ocaua și ceaunul care se urmează în 
basm sînt simboluri omoloage. 


LATĂ 


Fig. nr. 2. Tripla incintă druidică 


Sanctuarul geometrizat e un triplu pătrat concentric. 
E tripla incintă druidică 3; e şi jocul popular de ţintar, 
care şi el e o goană spre ţintă, găsirea centrului. 

Chirică vine întins şi fără abatere la Stan pe firul 
Ariadnei, de la boțul de mămăligă din pădure, la mămă- 
liga din altarul casei, de la frigul şi lapoviţa din pădure 
la căldura focului de pe altarul lui Agni. 


3 cf. capitolul cu acelaşi nume în: René Guenon, Symboles 
fondamentaux de la Science Sacrée, Paris, Gallimard, 1962, p. 99 

Dacă tot episodul nu ar fi simbolic, de ce atitea cere- 
monii pentru angajarea unui argat ? 

lată-i acum pe Stan și Chirică făcînd pereche, trans- 
formaţi în lanus Bifrons. Prosperitatea lui Stan se ampli- 
fică uluitor, pentru că Chirică, reprezentantul principiului 
de multiplicitate, şi-a găsit în tovarășul său un prin- 
cipiu de sesizabilitate, un ecou, o cutie de rezonanţă. Este 
exact Multiplicatio alchimică, „însutită și înmiită“ cum 
îi spune foarte tehnic Creangă. Numai aparent pare o 
bogăţie din lumea aceasta, în realitate își are rădăcina în 
sărăcia lui iniţială de orfan ; încă o asemănare cu Dănilă 
Prepeleac. În cele din urmă, Chirică îl face pe Stan 
stăpîn peste imense cantităţi de grîu (principiu euharistic 
prin excelenţă) într-o singură noapte, suprimînd timpul 
şi spaţiul. E interesant că smulge griul de la un boier; 
tot de la un boier, smulge cocoșul, punguţa cu doi bani, 
cirezile, aurul, păsările din captivitatea lor titanică. E 
limpede că, în amîndouă cazurile, boierii reprezintă prin- 
Ccipiul asuric. 

Ca să-și desăvîrşească opera şi să-l facă pe Stan 
„strămoșul“, generatorul unei familii fizice, dar prin 
transpoziţie spirituală, creînd un centru ce-și transmite 
din generaţie în generaţie „Îmbujoratul“, Bujorul de foc, 
nu-i mai rămîne lui Chirică decît să-şi însoare stăpînul. 
Deci face parte din slujba lui, aşa cum i-a fost încredin- 
tată de  Scaraoschi. De la Chirică vine iniţiativa, la 
început Stan se lasă greoi. Dar îi trebuia lui Dumnezeu 
şi aşa-zisului Satan un neam perpetuîndu-se prin veacuri, 
purtător și păzitor al „Bujorului de Foc“, care în treacăt 
fie zis e identic cu Creanga de Aur. Și aici enigma devine 
mai adîncă. 

Creangă, sau mai exact mitul străvechi căruia i-a dat 
O formă literară, pune problema mult mai adînc, decît o 
fac legendele relativ moderne, adică aduse în Europa 
după triumful creştinismului, în care Satan reprezintă 
exclusiv Răul, disputînd lui Dumnezeu sufletul omului. 
Alianţa dintre Chirică și Stan este sinceră, este un pact 
mitologic, „mergînd mai adînc decît rădăcina Răului“ și 
a păcatului originar. Aparține tradiţiilor de-a dreptul 

metafizice, mai vechi și mai pure decît acelea cu formă 
religioasă 4. 

Ne permitem să spunem că definiţia, altminteri admi- 
rabilă, a lui Goethe, explicînd pe Mefisto „Ein Teil von 
jener Kraft / Die stets das Böse will und stets das Gute 
schafft“ e minimalizată prin întrebuinţarea denumirii 
încă foarte superficiale de Bine şi Rău, la nivelul unde 
perechea este ireconciliabilă. Rudolf Steiner are dreptate 
cînd vede sub haina, mai mult sau mai puţin creștinizată 
a lui Mephistopheles, pe anticul Ahriman al Iranienilor. 
Și în orice caz, adversitatea dintre Ormuzd şi Ahriman 
nu e aceea dintre Bine și Rău, decît în catehisme elemen- 
tare. „Dracul“ din tradiţiile noastre mai adinci, ca de 
exemplu în basmul nostru, este Demiurgul, entitate 
„Mijlocie“ prin excelenţă, canalizabilă în sus sau în jos, 
după capacitatea aceluia care o folosește. Cu toate apa- 
renţele, tovărăşia Stan — Chirică nu are nimic faustian, 
adică cei doi parteneri nu caută să se înşele unul pe altul. 
Nu există în basm nici un om damnat, nici drac păcălit. 
Fiecare iese cu folos cînd tovărășia se desface. 


Diînd la o parte prestigiul şi focul bengal al geniului 
literar, rămîne faptul patent că Dracul ajută pe Stan să 
scoată din nevasta lui coasta de drac. Or, tot sub formă 
de coastă, Dumnezeu a scos din Adam pe femeie, în Rai! 
Nici vorbă nu poate fi de contradicții. Chirică nu, face 
decît să tragă ultimele consecinţe a ceea ce a început 
Dumnezeu în Rai. Dumnezeul din Biblie e un aspect 
superior al Demiurgului, pe cînd Chirică e un aspect 
inferior și în împlinirile lor nu există nici o contradicţie. 
Adevăratul Dumnezeu transcendent, Supremul Brahma, 
nu poate fi nici Creator, cu atît mai puţin formator. În 
tradiţiile cu formă religioasă, acest adevăr e cunoscut de 
puţini. În tradiţiile metafizice, cum a fost de pildă aceea 
a vechilor daci, ca să nu ieşim din cadrul poporului 
nostru, este o continuitate logică şi ontologică, o colabo- 


4 Problema ar solicita mai multe explicaţii și exemplificări. 
În momentul nostru ciclic, sînt considerate ca tradiţii cu formă 
metafizică, tradiţiile hindusă, extrem-orientală (chineză), lamaistă 
şi zoroastriană. Tradiţii cu formă religioasă sînt acelea ieşite dim 
Abraham, Iudaismul, Creștinismul şi Islamul. 

rare consecutivă între Stăpînul lumilor de Sus şi For- 
matorul lumilor de jos, impecabil redată de mitul nostru. 
Stan, ca păţit, nu are încredere în femeie. „— Măi Chi- 
rică, ştiu eu ce să fac?“ răspunde el la îndemnurile de 
însurătoare ale servitorului său. 


„tare mă tem, nu cumva, să-mi ieu pe dracul după 
cap, să-l aduc cu lăutari în casă şi pe urmă să nu-l pot 
scoate nici cu o mie de popi.“ 


Rămiîne apoi hotărît ca Stan și Chirică să meargă dumi- 
neca următoare la horă într-un sat depărtat: obicei de 
exogamie cum se mai obișnuiește încă în unele sate de 
la noi. Acolo Stan se bagă în horă lîngă o fată care-i 
place ; pe scurt, i se aprinseră călciiele. Dar Chirică îl 
sfătuiește să nu și-o ia de nevastă căci „are trei coaste de 
drac în ea“. Nu ştiu dacă cititorul prinde comicul dra- 
cului care denunţă elementul drăcesc din femeie, ba vrea 
chiar s-o exorcizeze ! 

Dumineca viitoare se duc la hora altui sat şi povestea 
se repetă, numai că de data aceasta, fata are două coaste 
de drac; în sfîrșit în a treia duminecă, găsesc o fată 
numai cu o coastă de drac. Chirică îi spune să se însoare 
cu ea căci: 


„trăind și nemurind, i-om scoate-o noi coasta !“ 


Nunta se face și Stan își ia cu el nevasta şi zestrea. Nu 
se împlinește anul și nevasta lui Stan face un băiat. Peste 
cîteva luni, tinăra nevastă pleacă la tatăl ei, la nunta 
unui frate. Stan rămîne acasă după îndemnul lui Chirică. 


„— Stăpîne ia acum a venit vremea să-i scoatem 
coasta cea de drac din femeia dumitale.“ 


Sfătuit de servitorul lui, Stan trage la o casă alăturată 
de aceea a socrului său, unde şade „un tălpoi de babă“, 
veche cunoștință de-a noastră. Diîndu-i bani buni, o face 
să ademenească pe nevastă-sa, aducînd-o de peste drum 
cu copilul. Ea nu-l recunoaște și cade în păcat cu un om, 

pentru ea, necunoscut. Stan le îmbată bine pe amîndouă, 
apoi ia copilul în faşă şi pleacă acasă cu el. Cînd cele 
două femei se trezesc, nici copil, nici străin. După sfatul 
vrăjitoarei, nevasta lui Stan înfașă un motan în scutece 
și dă foc casei ca să justifice lipsa copilului. Pe babă, 
rămasă pe drumuri, nevasta lui Stan o pune într-un sac 
și o aduce acasă la ea în căruţă. Acolo începe să se vaite 
bărbatului ei și să-i explice în felul ei lipsa copilului și 
cele întîmplate. Dar Chirică intră cu un ciocan, o daltă 
și un cleşte. 


„— Ia mai bine s-o cenătuim. [...] 
Atunci Ipate odată mi ţi-o înșfacă de coade, o trinteşte 
la pămînt şi o ţine bine. Iar Chirică începe să-i numere 
coastele din stînga și cînd la a patra (număr patrat, ba- 
Zic, n.n.), pune dalta, trîntește cu ciocanul, o apucă cu 
cleștele şi o dă afară. Apoi așează pielea la loc, pune el 
ce pune la rană şi pe loc se tămăduiește..“ 


- 


Repetăm ce-am spus mai sus, ceea ce este uluitor e 
faptul că Diavolul desăvîrşeşte ce a început Dumnezeu. 


O atare libertate de gîndire ne duce mult dincolo de 
creștinism. Chirică face Evei ce a făcut Dumnezeu în 
rai lui Adam, adică îi scoate o coastă. Continuitatea e 
fără șştirbire. Chirică completează opera lui Dumnezeu. 
Să cităm textele din Geneză : 


„Apoi Dumnezeu a zis: să facem om după chipul 
nostru, după asemănarea noastră ; el să stăpînească peste 


peştii mării, peste pasările cerului, peste vite, peste tot 
pămîntul și peste toate tiriîtoarele ce se mișcă pe pămînt. 

Dumnezeu a făcut pe om după chipul său, l-a făcut 
după chipul lui Dumnezeu : parte bărbătească și parte 
femeiască i-a făcut“. 5 

Cum facerea Evei e subsecventă, reiese din text că, 
iniţial Dumnezeu l-a făcut pe Adam androgin, adică per- 
fect, adică „după chipul și asemănarea lui“, ceea ce arată 


” Facerea, I. 26—27. 

caracterul androginic al lui Dumnezeu reprezentind 
principiul Dualităţii. 6 

Apoi mai încolo : 

„Atunci Domnul Dumnezeu a zis: „nu este bine ca 
omul să fie singur; am să-i fac un ajutor potrivit pen- 
tru el“. 

Atunci Domnul Dumnezeu a trimis un somn adinc 
peste om şi omul a adormit; Domnul Dumnezeu a luat 
una din coastele lui și a închis carnea la locul ei. 


Din coasta pe care o luase din om, Domnul Dumnezeu 
a făcut o femeie și a adus-o la om.“ ! 


Motivarea creaţiei Evei din Biblie, este justă din cel 
mult punctul de vedere social și specific. În realitate, 
crearea femeii, deci a unui cuplu, oricît de primordial ar 
fi el, e o decădere faţă de unitatea androginică preala- 
bilă, „după chipul şi asemănarea lui Dumnezeu“. Dumne- 
zeu, care este deasupra timpului, știa viitoarea transgre- 
siune a lui Adam. A creat pe Eva în vederea transgre- 
siunii ei, care a fost prilejul proliferării genului uman. 
Mărginit la aceste limite, mitul scripturar are ceva 
sinistru. Aşa cum este el justificat și completat în mitul 
reprodus de Creangă, își capătă justificarea. 

Trebuie repetat că gestul lui Chirică e în totală conti- 
nuitate cu gestul incipient al lui Dumnezeu. Același sînge 
mitic pulsează în aceeași arteră. Atunci, dacă Chirică 
scoate din femeie o coastă care e diabolică, adică nega- 
tivă, însemnează, prin analogie, că și Dumnezeu a scos 
din Adam un element negativ. Eva simbolizează acest 
element negativ. După crearea femeii, Adam face cuplu 
cu ea, care însă nu poate fi comparată cu androginitatea 
lui primă. Crearea Evei permite lui Adam să se pozitiveze 
într-o anumită măsură, să-și recreeze un substitut de 
principialitate, transmis fiului său Set şi coborîtorului 
acestuia, Enoh : „Enoh a umblat cu Dumnezeu, apoi nu 


s-a mai văzut, pentru că l-a luat Dumnezeu“ s, ceea ce se 


6 în arabă „Adam şi Eva“ (Adam wa Hawa) au la un loc 
valoarea numerică 66, ca şi „Allah“, Dumnezeu. 

7 Facerea, II, 18 şi 21—22. 

8 Facerea, V, 24. 

interpretează tradițional că Enoh nu a murit, ca profetul 
Iie și Evanghelistul Ioan. 

Așadar, Chirică perfectează ce a început Dumnezeu : 
în rai, Dumnezeu scoate o coastă din Adam şi-o preface 
în femeie ; Chirică scoate o coastă din femeie, pe firul 
unei riguroase continuităţi logice și ontologice, surplus de 
element negativ (yin) care împiedică realizarea comple- 
mentarităţii. Domnul trece mîna lui Chirică pentru 
perfectare a ceea ce El a început în Paradis. În cazul 
acesta se mai poate vorbi de drac în sensul religios al 
termenului ? Hotăriît nu. Chirică e Demiurgul, noţiune 
eliminată din scripturile abrahamice, cel puţin în sensul 
lor literal. Demiurgul nu exercită un condominium cu 
Dumnezeu, nu e co-Creator, cum o afirmă ereziile dua- 
liste. El formează lumea dintr-o materie primă pre- 
existentă, împingînd multiplicarea pînă la toate consecin- 
tele ei logice. Odată produsă Multiplicitatea, nu se poate 
opri la o fază intermediară ; procesul trebuie continuat 
pînă la cantitatea discontinuă, adică pînă la atomizare. 
Ca să vorbim în termeni aristotelicieni, Dumnezeu infu- 
zează Forma în Materie, Demiurgul preluînd asupra lui 
finisarea. Privite astfel, entitatea și funcțiunea Demiur- 
gului sînt firești, legitime, şi întru nimic exclusive faţă 
de cel mai riguros Monoteism. Numai că în cazul acesta 
nu trebuie identificat Principiul Suprem cu Creatorul, 
care implică partener pe Șarpe. 

În creştinism femeia (elementul negativ) este reabili- 
tată de Maria, dar aceasta numai după ce „Kiriakos“ a 
făcut operaţiunile preliminare. Episodul biblic cu Eva 
și Şarpele, blestemarea lor, apare foarte exterior interpre- 
tat, în sensul literalist al cuvîntului. Din perspectiva bas- 
mului nostru, e susceptibil de alt tilc. 

În adevăr, Domnul adresîndu-se Șarpelui și Evei, le 
spune : „aceasta îti va zdrobi capul și tu îi vei înțepa 
călcîiul« (Fac., III, 16.) Sub această formă a mitului se 
vede numai antagonismul. „Voi pune dușmănie între tine 
și sămînța ei. formulă considerată ca prima profeție 
mesianică. Orice antagonism însă se rezolvă inevitabil şi 
necesar în complementarism, și atunci Eva şi Șarpele 
formează o singură entitate, cînd cei doi termeni ai 
dualității rămîn astfel ierarhizați (Eva pe planul supe- 

rior și Șarpele pe planul inferior). Dumnezeu scoate pe 
Eva din Adam şi Satan, pe Șarpe din Eva, adică din 
Pasivitatea universală. Coasta lepădată devine Șarpe. 
Talmudul afirmă că Șarpele iese din Coasta lui Adam 
(indirect). Amîndouă aspectele, benefic şi malefic, sînt 
figurate simbolic, primul în Maria, Noua Evă, încoronată 
cu cele douăsprezece constelațiuni zodiacale, cu picioarele 
pe globul pămîntesc, „zdrobind“ capul, Şarpelui, adică 
purificîndu-l ; în al doilea, în unele reprezentări șarpele 
apare cu cap de femeie. Zdrobirea capului Șarpelui sim- 
bolizează „fixarea“ umidului radical al cărui simbol este 
Șarpele. Este o imobilizare a labilităţii universale. Cu- 
renţii telurici se transvazează în elementul virginal, cir- 
culînd nestingheriți din măruntaiele pămîntului în slava 
cerului, coborînd de acolo iar pe pămînt, de jos în sus şi 
de sus în jos. La această circulaţiune face aluzie faimoasa 
formulă a Tablei de Smarald: Ascendit a terra în Coelo 
iterumque descendit în terra et recipit vim superiorum 
et inferiorum. 

(Se ridică din pămînt în cer și din nou se coboară pe 
pămînt și primeşte puterile celor de sus și celor de jos.) 

Otrava Şarpelui e transmutată în licoare beatifică, în 
coroana de stele a Fecioarei, Eva răscumpărată. De alt- 
minteri, Zodiacul apare în unele figurații ca Șarpe Uro- 
boros ce-şi muşcă coada. 

Acest „Opus Hierarchicum et catholicum“, această 
restructurare, „rectificare“ a întregului Univers nu e 
posibilă decît printr-o decantare a elementelor lui subtile 
urcînd spre ceruri, drojdia, reziduurile căzînd în jos. 
Acolo sînt la locul lor, cu funcția pozitivă de îngrășă- 
minte ale rădăcinii Arborelui Lumii și cu aceea de „Sare“, 
de fixativ, de bază ale influențelor cereşti, dîndu-le posi- 
bilitatea să fie operante pe pămînt. 

E curios că, după Talmud, coasta pe care Dumnezeu 
o scoate din Adam era o coastă a acestuia și în același 
timp un Șarpe. Titanii au partea inferioară a trupului în 
formă de Șarpe, deci cu un sens net defavorabil. Pe de 
altă parte, alchimiștii reprezentau multiplicarea finală a 
Operei prin Cauda Pavoni, prin coada de păun. Ea repre- 
zintă şi' aspectul beatific al multiplicităţii, diapreu şi 
inepuizabil, extatic, dar și înșelător cînd e privit exclusiv 

în el însuşi. Păunul este pasărea Herei, mama Uni- 
versului, cu o mie de ochi vrăjmășiţi de spectacolul lumii. 
Omul trebuie să renunţe la toţi şi să-i sacrifice unicului 
ochi frontal care de altminteri îi însumează pe toţi, întors 
spre Eternitate. Sacrificiul este foarte dureros, dar e con- 
diția oricărei spiritualizări. 

„Eva, prima Pandora“ spuneau vechii hermetiști. 

lată acum sfîrşitul basmului : 


„— Ei stăpine, iacă chiar azi mi s-au împlinit anii de 
slujbă. Rămii de-acum sănătos, că eu mă duc de unde am 
venit. Dar să ştii de la mine şi să spui şi altora că te-a 
slujit un drac trei ani de zile, numai pentru un boţ de mă- 
măligă de pe teșitura din pădure şi pentru un putregai de 
căpătii, ce-i trebuie sub Talpa Iadului. 

Si-atunci odată şi înșfacă Chirică sacul cel de după 
horn cu babă cu tot și se face nevăzut.“ 


Creangă nu o spune, dar credem că e în logica intimă a 
basmului să presupunem că, o dată cu sacul cu baba, 
Chirică ia şi coasta pe care o scosese din femeie. E justa 
lui proprietate. E în ordinea procesului descendent al 
reziduurilor, coexistensive cu rădăcina lumii, care este 
schema pe care se structurează întregul basm. 


Care sînt reacţiunile lui Ipate ? 


„El era mihnit de pierderea lui Chirică, care era bună- 
tate de băiet și nu știa unde l-ar găsi, ca să-i mulțumească 
pentru atitea binefaceri ce primise de la dînsul.“ 


Sînt remarcabile totala lipsă de scrupule şi de simţ al 
culpabilităţii din partea lui Stan. Nici nu era cazul să le 
aibă. De la început a știut cu cine are de-a face și îşi 
utilizează colaboratorul ca pe o forță a naturii, aburul 
sau electricitatea de pildă. 


„Dar Chirică era acum tocmai în iad şi se desfăta în 
sînul lui Scaraoschi, iar codoașa de babă gemea sub talpa 
iadului“ 

(Cu coasta nevestei lui Stan în mină ?) 

Acest sfîrșit de basm nu e spectaculos, tragic, faustian. 
Stan şi Chirică se despart buni prieteni. Să se noteze 
diferenţa și progresul față de Dănilă Prepeleac, unde 
despărțirea numai cordială nu a fost. Explicaţia o aflăm 
în faptul că Stan Păţitul e cu o octavă mai sus decit 
Dănilă Prepeleac. Nici pe departe nu se poate vorbi de 
el în termeni de Bine și de Rău. Mitul are o puritate 
intelectuală de apolog taoist, sub haina de snoavă. 


„Și după aceea, cînd îi spunea cumva, cineva cîte ceva 
despre undeva, care era așa și nu aşa“, 


ce incantaţiune, ce invocare înfocată a Mayei! „Stan 
flutura din cap“, ca Ahasverus ștergîndu-și din cînd în 
cînd spuma veacurilor de pe gură, și zicea : 


»„— Ia păziţi-vă mai bine treaba și nu-mi tot spuneţi 
cai verzi pe păreţi, că eu sînt Stan Păţitul.“ 


care a străbătut oceanul patimilor și a ajuns pe ţărmul 
celălalt. 


POVESTEA PORCULUI 


Acest basm coroborează cu prisosinţă doctrina ori- 
ginii non-umane a mitului. E atît de răspîndit pe toată 
faţa pămîntului, încît e imposibil să ajungi la centrul său, 
să dibui ovarele latirintului de unde purcede. În fapt, 
centrul lui e pretutindeni şi circumferința nicăieri. Unele 
basme povestesc că fetița, alungată de acasă împreună 
cu frăţiorul, de vitregia mașterei, presară cenușă sau făină 
de la bordei pînă în inima pădurii. Dira îi duce iarăși 
acasă. Dar dacă tot codrul ar fi fost nins cu făină sau 
cu cenușă, copiii ar fi rămas perplecși și neputincioşi în 
bunget. Așa stau folcloriștii pe cîmpul plin de vestigii 
ironice ale mitului. 

„Basmul se întinde pe o arie considerabilă, din Europa 
pînă în India şi Indonezia, apoi în Africa și în America, 
cu o frecvenţă rar întîlnită. El este în același timp și unul 
din foarte puţinele basme atestate încă din antichitatea 
clasică, prin faptul că a fost inserat de scriitorul latin 
Apuleius din secolul II al erei noastre în romanul său, 
tradus de curînd şi la noi, Măgarul de Aur. Numeroși 
cercetători i-au consacrat studii monografice, de men- 
ționat fiind cele ale lui Tegetoff, Stumfall, Boberg, de 
Meyer şi Swahn. Cercetătorul polonez M. Kawczynski, 
în studiul său Amor und Psyche in den Märchen, din 
1909, susținea că basmul popular ar proveni din romanul 
lui Apuleius. Investigaţiile ulterioare, bazate pe cercetări 
mai ample asupra ariei de răspîndire și asupra literaturii 
medievale au dovedit netemeinicia ipotezei lui Kaw- 
czynșki : nu basmul popular descinde din romanul lui 
Apuleius, ci, dimpotrivă, scriitorul latin a preluat din 

circulaţia orală acest basm. Ultimul studiu monografic al 
lui Jan-Ojvind Swahn : The Tale of Cupid and Psyche 
(As. Th. — 425 + 428), tipărit la Lund în 1955, confirmă 
cu o documentație mai amplă originea folclorică a acestui 
basm. Utilizind peste 1100 variante. culese de pe tot 
globul — printre care și 17 variante româneşti din cele 
29 indicate de catalogul lui Schullerus — Swahn arată 
că Apuleius a preluat din circulaţia orală basmul despre 
soțul invizibil care calcă interdicţia, prelucrîndu-l, adău- 
gîndu-i elemente mitologice. Cercetătorul suedez opi- 
nează că acest basm ar fi o moștenire străveche indo- 
europeană, ceea ce rămîne, în stadiul actual al cercetării 
basmelor, o ipoteză destul de plauzibilă.“ 1 

Raţional şi temperamental, nu este posibil să ne 
mulțumim cu această mărturie de cvasiignoranţă. Cum 
nu se poate, şi foarte probabil nu se va putea niciodată 
găsi un punct central spaţial, mai exact geografic, izvor 
al basmelor, trebuie să sugerăm o ipoteză (care prin 
definiţie nu este afirmare), dar nu aceea preconizată de 
folcloriştii universitari, ci ipoteza care ia, ca să spunem 
așa, în serios mitul. Astfel menţionăm definiţia lui Mircea 
Eliade : „Mitul povesteşte o istorie sacră (aceea a lumii 
și a devenirii ei n.n.); relatează un eveniment care a 
avut loc, în timpul primordial, timpul fabulos al <începu- 
turilor» (în realitate, în non-timp, în eternul prezent, 
n.n.) Altfel spus, mitul povestește cum graţie isprăvilor 
fiinţelor supranaturale, o realitate a ajuns în existenţă 
(în lumea noastră fenomenală n.n.), fie realitatea totală, 


Cosmosul, sau numai un fragment al lui.“ 2 

Mai precis, mitul fiind la rădăcina timpului și a spa- 
țiului, e o zădărnicie, o contradicție în termeni, să-i cauţi 
o origine spaţială şi temporală. Mitul este coextensiv 
rădăcinii principale a lumilor, prin urmare participă la 
armonia, la „ordinea“ ei. Cuvîntul „ordine“ are aceeași 
rădăcină ca și „rit“. Asta însemnează că nu a irupt în 


1 Ovidiu Birlea, Poveștile lui Creangă, Bucureşti, Editura 


pentru literatură, 1967, p. 57. 
2 Mircea Eliade, Aspecte ale mitului, Bucureşti, Univers, 


1978, p. 5—6. 

lumea noastră ca o revărsare de ape, ci ca o incantaţie 
ritmată. 

Și în adevăr, în forma lui cea mai înaltă, mitul este 
o „incantaţie“, care actualizează mitul principal în lumea 
noastră, a devenirii, cu efecte soteriologice necesare. Și 
adaptarea 'Tăcerii (mit, mueo, a tăcea, mut — au aceeaşi 
rădăcină) la forma discursivă, nu a putut fi elaborată 
decît în sanctuare, de fiinţe înalt calificate pentru această 
adaptare ; prin urmare, nu se poate visa nimic mai puţin 
popular decît mitul. Am mai spus aceste lucruri și le vom 
mai spune, atît de fundamentale sînt. 

Bineînțeles, vom releva pe parcurs toate elementele 
simbolice, vrednice de luare aminte. Aceasta însemnează 
că nu ne temem de digresiune, ba chiar o vom solicita. 

Astfel, vom sublinia ca foarte semnificativă revenirea 
în mai toate basmele pe care le-am cercetat pină acum 
(Soacra cu trei nurori, Punguţa cu doi bani, Fata babei şi 
fata moşneagului, Povestea lui Stan Păţitul) şi în ulti- 
mele două, Povestea Porcului şi Harap Alb, repetarea 
temei unei feminităţi deviate, virulentă mai ales în a 
doua jumătate a ciclului uman actual. Ieşită din făgașul 
ei este în mod firesc nocivă. Maleficitatea acestei femi- 
nităţi deviate este mortificată în basm de o feminitate 
transcendentă, compensatoare, fie prin intervenţia unui 
erou solar, uneori colaboriînd cu el. 

Astfel în Soacra cu trei nurori, vîrtejul celor trei iele 
este suficient ca să însănătoşească mlaștina din gospo- 
dărie. Tot așa, geniul matern al Caprei extermină pe 
Lupus-Lupa, „Vechiul Inimic“, tot așa cum' ar face-o o 
coborire avatarică. Hărnicia și smerenia Fetei Moșnea- 
sului tămăduiește balaurii și jivinele din fauna ce încon- 
jură sanctuarul Sfintei Dumineci. 

Această feminitate maleficiată cetitorul o poate găsi 
și în celelalte basme, totdeauna stiîrpită în încheierea 
benefică a poveștii care este restaurarea ordinii turburate. 
Cocoșul readuce în lume „Cetatea Soarelui“, „Heliopolis“ ; 
Dănilă Prepeleac învinge iadul, care totdeauna se situează 
in jumătatea substanţială a lumii; Stan Păţitul conlu- 
crează cu el pentru că e „Păţit“ și-i cunoaște legile. Ivan 
Turbincă este măturat de la domnia lumii, nevrednic 
fiind de ea, cu un dos de mînă al lui Dumnezeu. 

Nicăieri aceste date fundamentale nu sint formulate 
mai riguros, am putea spune mai tehnic, decit în Povestea 
Porcului. De la Talpa Iadului pînă la Sofia, mireasa 
Sfîntului Duh, trecînd prin zona mijlocie, care s-ar vrea 
neutră, dar nu poate, pentru că, în mod necesar, trebuie 
să sufere atragerea celor de sus, sau vertigiul celor de 
jos; căci e efemer în lume ceea ce vrea permanenţa 
ei — toate impulsiunile feminine, cu nuanțele lor exacte, 
sînt înscrise cu o pană lucidă, fără greș, în mitul pe care 
îl vom studia. Aceste tribulaţii ale feminităţii se canali- 
zează ascendent şi descendent pe graficul crucial al celor 
trei gune. Nu vom reveni asupra doctrinei lor; am dat 
informaţii concise dar esenţiale în analiza basmului 
Soacra cu trei nurori, care le este în special consacrat. 

Pe lingă această temă fundamentală, care e scheletul 
basmului, găsim în el tezaure mitice nesecate, murmurate 
de datinele cele mai auguste și mai tainice ale actualei 
umanităţi. Numai Harap-Alb egalează în această privinţă 
Povestea Porcului. Le vom pomeni aluziv, întirziind cîteva 
momente asupra lor. Informaţii și perspective mai largi 
cititorul le va găsi în bibliografia esenţială pe care o vom 
indica. O vom face pe măsura întilnirii cu enigmele. 
Avem mai mult răgaz în decriptarea noastră decît Făt- 
Frumos în căutarea lui. Citirea prezentei analize presu- 
pune însă din partea cititorului cunoașterea desăvîrşită a 
subiectului basmului despre care vorbim. 

Sumar spus, Povestea Porcului e povestirea tribu- 
laţiilor sacrificiale ale celui de-al treilea Avatar al lui 
Vişnu, Sweta Varaha, „Mistreţul Alb“ care a dat numele 
lui Șakti a sa, Vârâhi, Centrului spiritual al Lumii, depo- 
zitar al Tradiţiei Primordiale, al lui Sanatana Dharma, Lex 
Perennis, singura imuabilă în tot ciclul, din care toate 
celelalte tradiţii secundare derivă prin adaptare și în 
care se resorb cînd și-au terminat ciclul de existenţă. 
Mistreţul Alb și-a dat numele nu numai Centrului 
Suprem, dar și Kalpei întregi, adică supraciclului compus 
din patrusprezece Manvantara, care se numeşte Sri 
Sweta Varaha Kalpa, „Kalpa Seniorului Mistreţ Alb“. 

E semnificativ că vechiul nume al ținutului Vrancei, 
unde s-a efectuat drama liturgică a „Mioriței“, este 

Varanha, formă aproape identică cu Varahi.3 Ter- 
menul Mistreţ cuprinde în el elementele consonantice 
(singurele care au importanţă) ale lui Mister, Meşter, 
Măiestrie, Maestru, dar şi din Mistrie ; ne întrebăm, dacă 
în vechea masonerie operativă românească, acela care 
atingea gradul de Maestru (ca Meșterul Manole de 
exemplu) nu primea și titlul de Mistreţ. Pe de altă parte, 
dacă Manu Primordial, Adi Manu era şi Sweta Varaha, 
ne este permis să indicăm asonanţarea simbolică, prin- 
tr-un procedeu care se înrudeşte cu Nirukta hindusă, 
dintre „Mistreţ Manu“ și „Meșterul Manole“. Tot atit de 
vizibilă este identitatea conceptuală : în baladele noastre 
i se mai spune și „Manea Manole“. Aceste asemănări 
(care, fireşte, nu sînt etimologii) nu se pot explica prin 
„împrumuturi“, cum încearcă s-o facă neconvingător o 
anumită școală folclorică și sociologică, pentru că, în 
prealabil, ar trebui stabilit centrul lor comun, filiaţiunile, 
canalele, antecedentele și prioritățile lor ; or, pînă acum, 
lucrul s-a dovedit imposibil. Ideea unui izvor comun, 
curgind din înălțimi, se impune nu numai faptic, dar și 
logic. 

Reamintim că în popor i se spunea mistreţului şi porc 
sălbatic sau simplu porc. Cum pînă la sfîrșitul basmului, 
eroul nostru se dovedește a fi Domnul Miînăstirii de 
Tămiîie, deci Albe, culoarea tămiiei, altfel zis, Domn al 
Centrului apolonian al Hyperboreilor, cu alte cuvinte 
Șeful ierarhiei iniţiatice al lumii noastre, ne este permis 
să inferăm că acest zis porc este în realitate un mistreț. 

Vom da un lung citat din Guenon, întrerupt de pre- 
cizări, citat care va corobora afirmaţiunile noastre, ser- 
vind și la ceea ce vom avea de spus și despre Harap-Alb. 

„La celți (ca şi la geto-daci, reprezentînd o tradiţie 
mai pur nordică decît aceea a druizilor, n.n.) mistrețul și 
ursul simbolizează respectiv pe reprezentanţii autorităţii 
spirituale și ai puterii regale, adică pe cele două caste ale 
Druizilor și Cavalerilor, echivalente, cel puţin la origine, 
în atributele. lor esenţiale, cu cea a Brahmanilor și a 
Kşatriylor în India. Cum am indicat în altă parte 


3 C. Giurescu, Istoria Românilor, v. 1; René Guenon, Le Roi 
du Monde Paris, Gallimard, 1958, p. 58. 

(Autorité spirituelle et pouvoir temporel), acest sim- 
bolism de origine net hyperboreană („supra-nordicà“, 
indicind habitatul Tradiției Primordiale ; la greci şi la 
romani popoarele de la nordul Dunării și Mării Negre 
erau numite hyperboreene, n.n.) e unul din semnele 
rataşării directe a tradiției celtice (cu atît mai mult al 
tradiției geto-dacice, n.n.) la tradiția primordială a pre- 
zentului Manvantara (eră a lui Manu, n.n.), oricare ar fi 
fost elemente provenite din tradiții anterioare, dar deja 
secundare şi derivate, care au putut servi ca ele să se 
adauge într-un anumit fel la acest curent principal şi să 
se resoarbă oarecum în el. Ceea ce voim să spunem aici 
este că tradiţia celtică (ca și tradiţia geto-dacică, n.n.) ar 
putea în mod verosimil, să fie privită ca fiind unul din 
«punctele de joncțiune» a tradiţiei atlante cu tradiţia 
hyperboreană (una venind spre Europa pe un ax occi- 
dent-orient din Atlantitc, cealaltă pe un ax nord-sud, n.n.) 
după sfîrsitul perioadei secundare cînd această tradiţie 
atlantă a reprezentat forma dominantă, ca «substitut» al 
centrului originar deja inaccesibil umanităţii obişnuite 
(este deci bine stabilit că nu există „egalitate“ între cen- 
trul hyperborean şi centrul atlant, ci o subordonare ierar- 
hică a ultimului față de primul, subordonare care este 
și o filiațiune, n.n.) [nota lui René Guenon: cf. Le Roi 
du Monde, cap. X. în special în cele ce concernă rapor- 
turile dintre Tula hyperboreană cu Tula atlantă, Tula 
fiind una din primele denumiri ale centrelor spirituale 
(îi găsim numele la noi în Tulcea, situată pe mănunchiul 
tridentului Deltei, în Tuliman, nume de erou de basm, 
n.n.). Nota următoare : ...a se vedea articolul nostru 
Atlantida şi Hyperborea în V, 1, oct, 1929; am observat, 
în opoziţie cu ce crede Saint-Yves d'Alveydre, că acest 
nume Vârâhi nu se aplică Europei ; aceasta nu a fost decît 
«Tara Taurului» nume care se referă la o perioadă foarte 
depărtată de origini. Sfîrșitul notei lui Guenon.] 

Să observăm mai întîi importanța egală dată simbo- 
lului (mistreţului) de tradiţia hindusă, și ea ieșită direct 
din tradiția primordială, afirmînd în mod expres în Veda 
propria sa origine hyperboreană. Mistreţul (Varaha) nu 
reprezintă numai, cum se ştie, pe cel de-al treilea din 
cele zece Avatare ale lui Visnu, în actualul Manvantara ; 

dar kaipa noastră în întregime, adică tot ciclul de mani- 
festare a lumii noastre (compus din 14 Manvantara n.n.), 
este desemnat ca Sweta Varaha Kalpa, «ciclul Mistre- 
tului Alb». Acestea fiind şi dacă se consideră continui- 
tatea între Marele ciclu şi ciclurile subordonate, e na- 
tural ca marca unui Kalpa, dacă ne putem exprima aşa, 
să se regăsească la punctul de plecare a Manvantarului ; 
şi de aceea, «pămîntul sacru» polar, sediul centrului spi- 
ritual al acestui Manvantara, este și el numit Vârâhi, sau 
«Tara Mistrețului». Deoarece acolo rezida autoritatea spi- 
rituală primă, din care orice autoritate legitimă de aceeaşi 
ordine nu este decît o emanaţiune, este cu totul natural 
ca reprezentanţii unei astfel de autorități să fi primit de 
asemenea simbolul Mistreţului ca semn distinctiv și să-l 
fi păstrat în cursul timpurilor; de aceea druizii se 
desemnau pe ei înşişi ca «mistreți», cu toate că simbo- 
lismul, avînd totdeauna aspecte multiple, e posibil să vezi 
în el, în mod accesoriu, o aluzie la singurătatea în care 


se ţineau față de lumea exterioară, mistrețul fiind tot- 
deauna privit ca solitar („singularius“ de unde, în fran- 
ceză „sanglier“, n.n.). [...] 

Dar să revenim la numele de Vârâhi care dă loc la 
observații deosebit de importante : e considerat ca un 
aspect al lui Sakti a lui Visnu (și mai ales în legătură cu 
cel de-al treilea Avatar al său), ceea ce, dat fiind carac- 
terul «solar» al acestuia, arată imediat identitatea sa cu 
«țara solară» sau «Syria» primitivă de care am vorbit în 
alte ocazii şi care încă este una din designaţiile Tulei 
hyperboreene, adică a centrului spiritual primordial. Pe 
de altă parte, rădăcina Var, ca nume a mistreţului se 
regăsește în limbile nordice sub forma Bor (de aici engle- 
zescul Boar și de asemenea germanicul Eber, n.n.) ; echi- 
valentul exact este deci „Boreu“ și adevărul e că numele 
obișnuit de «Hyperborea» a fost întrebuințat de Greci la 
o vreme cînd pierduseră deja sensul acestei antice desig- 
naţii ; ar fi deci mai bine, cu toată obișnuinţa care a pre- 
valat de atunci, să calificăm tradiţia primordială, nu ca 
«hyperboreană», ci boreană afirmînd prin aceasta fără 

echivoc, conexiunea cu «Borea» sau «Ţara Mistrețului» 4 
(la noi, vîntului de nord i se spune și „Borilă“, de unde 
„boare“, n.n.) 

Mai încolo, autorul arată legătura rădăcinii var cu 
Varuna şi Uranos, care în calitate de cer, acoperea pămîn- 
tul și ascunde lumile superioare, inaccesibile simţurilor. 
Apoi : | 

„S-a putut nota, în cele ce-am spus, unirea celor 
două simbolisme «polar» şi «solar» ; dar în ceea ce pri- 
vește Mistreţțul, aspectul polar are mai ales importanţă ; 
și aceasta rezultă mai ales, din faptul că mistrețul repre- 
zenta în vechime constelația care a devenit mai tirziu 
«Ursa Mare». (Ea a fost numită și Balanța, n.n.). Este în 
această substituire de nume unul din semnele a ceea ce 
celții simbolizau prin lupta mistrețului cu ursul, adică 
revolta repri'zentanţilor puterii temporale contra supre- 
maţiei autorităţii spirituale, cu vicisitudinile ce-au urmat 
în cursul epocilor istorice succesive. Primele manifestări 
ale acestei revolte se urcă mult mai sus decît istoria 
cunoscută îndeobște și chiar mai departe decît începutul 
lui Kali-Yuga („Vîrsta întunecată“, ultima din Manvan- 
tara n.n.), în care avea să ia cea mai mare extensiune și 
de aceea numele de bor a putut fi transferat de la mistreţ 
la urs (în engleză bear, în germană Bär), şi «Boreea» 
însăși, «Ţara Mistreţtului», a putut în urmă să devină la 
un moment dat «Țara Ursului» într-o perioadă de pre- 
dominare a Kșatriylor, căreia, după tradiția hindusă, i-a 
pus capăt Parașu-Rama“ 5, „Rama cu securea“, al șaselea 
Avatar al lui Vișnu ; o dată cu războinicii răsculați, Rama 
a exterminat şi un sacerdoţiu feminin deviat, solidar cu 
revolta războinicilor. Faptul e deosebit de important, cînd 
se ţine seamă de ce am spus pînă acum despre apariţia 
unei feminităţi impure și virulente, care este nota predo- 
minantă, am putea spune, a basmelor lui Creangă, cu 
mare semnificaţie în trecut, dar mai ales în prezent şi 
viitor. O privire împrejur poate aduce dovada celor spuse. 


4Rene Guenon: Symboles fondamentaux de la Science 
Sacrée, Paris, Gallimard, 1962, p. 177—179 passim. 

5 René Guénon, Symboles fondamentaux de la Science Sacrée, 
p. 179—180. 

Guenon arată apoi că numele de sapta-riksa, cu care 
hindușii desemnează „Ursa Mare“, a fost aplicat Pleia- 
delor, fiicelor lui Atlas, entităţi aparţinînd tradiţiei atlan- 
te. Transferul de la o constelație polară la o constelație 
zodiacală e o amintire a predominării atlante într-un 
moment al devenirii ciclice. E de notat faptul că cele 
două constelații principale polare, sînt desemnate de 
cele mai multe ori prin nume feminine, Ursa Mare și Ursa 
Mică, ceea ce e și amintirea unei predominări a elemen- 
tului feminin. Reamintim sacerdoţiul feminin, predomi- 
nant într-o anumită epocă din istoria celților, avînd un 
caracter deosebit de singeros. Guenon opinează că elemen- 
tele cavalerești, războinice, din tradiţia celtică sînt de 
origine atlantă, pe cînd tradiţia druizilor, pur intelec- 
tuală, derivă direct din Tradiţia Primordială Hyperbo- 
reană. Această observaţie este coroborată de tradiţiile 
românești, cum o vom vedea mai ales în basmul Harap- 
Alb, ce pare să fi avut în special acest scop. 


Înarmat cu cele ce preced, cititorul va ști cu cine şi 
cu ce are de-a face în Povestea Porcului. 


„Cică era odată — spune Creangă — o babă şi un 
moșneag, moșşneagul de o sută de ani și baba de nouăzeci 
de ani (numerele sînt simbolice și reprezintă perpetuita- 
tea, n.n.) şi amindoi bătrînii aceștia erau albi ca iarna şi 
posomoriţi ca vremea cea rea din pricină că nu aveau 
copii.“ 


Este perechea așezată în principiul timpurilor. Părinţii 
Evilor, despre care am mai vorbit în cursul acestui stu- 
diu, pentru că sînt polii în care se înscrie acţiunea bas- 
melor. Reprezintă pe Saturnus Senex, pe Cronos dis- 
pensatorul Veacurilor, posomoriîţi ca el. E o sigyzie pri- 
mordială, care nu trebuie confundată cu perechea Adam- 
Eva, generatori ai umanităţii. Cum am mai spus, pere- 
chea senilă veghează ciclul, ţinîndu-se în afară de el, 
nu generîndu-l. Îi chivernisește devenirea printr-o acţiune 
de prezență perpetuă, dar oarecum depărtată. Dacă această 
pereche nu-i reprezentată prin doi tineri este ca să se 
înlăture orice idee de proliferare, de generaţiune. Tre- 

buie sugerată acţiunea de simplă prezenţă prin situarea 
periferică a perechii. E cuplul Purușa-Prakriti, sub as- 
pect hominal, nemanifestat în ciclu; îl condiţionează, 
tutelindu-l, conducîndu-l pe căi necunoscute celorlalţi oa- 
meni. E simbolizat de cei doi piloni de la intrarea tem- 
plelor egiptene. 


„Într-una din zile, baba oftă din greu şi zise moșnea- 
gului : 

— Doamne, moşnege, Doamne ! De cînd sîntem noi, încă 
nu ne-a spus nime: tată și mamă! Oare nu-i păcat de 
Dumnezeu că mai trăim noi pe lumea asta? Căci la casa 
fără copii, nu cred că mai este vreun Doamne ajută! 

— Apoi dă, ce putem noi face înaintea lui Dumnezeu ? 

— Aşa este, moşnege, văd bine, dar pînă la una alta, 
ştii ce-am gindit eu astă noapte ? 

— Știu, măi babă, dacă mi-i spune. 

— Ia, mine dimineaţă, cum s-a miji de ziuă, să te 
scoli şi s-o apuci încotro-i vedea cu ochii şi ce ţi-a ieşi 
înainte, întăi și-ntăi, dar a fi om, da’ şarpe, da’ în sfîr- 
şit, orice altă jivină, pune-o în traistă ş-o adă acasă. Vom 
creşte-o și noi cum vom putea și acela va fi copilul nostru.“ 


Cum spuneam, avem ca punct de plecare perechea pri- 
mordială, bătrînă, uscată, sterilă în ochii oamenilor, ca 
şi Arborele sec din tradiţiile ghibeline. Vicisitudinile ex- 
terioare ale devenirii nu-i afectează esenţialitatea intrin- 
secă. Dar să aplicăm analogia în sens invers: tocmai 
pentru că e sterilă, pe planul fizic, perechea e fecundă 
pe planul spiritual; pentru că nu generează nimic în 
corp, are o posteritate spirituală, creează germenii invi- 
zibili ai lumii noastre vizibile. Mai precis: perechea e 
sterilă, vacantă, disponibilă în lumea noastră, pentru a 
putea adopta o entitate divină, avînd a se manifesta cu 
o misiune precisă sub cerul sublunar, luînd alte căi decît 
cele obișnuite. Căci o coborire directă a Principiului 
(acesta e sensul strict al cuvîntului Avatar) se poate face 
și fără intermediul unei perechi pămîntești, mai ales în 
vîrstele primordiale, și atunci poate alege alt suport 
decît cel uman, fiind numai adoptat, nu generat, de un 
tată şi o mamă umani. Într-o măsură, faptul se vede şi 

în creştinism : Iosif e numai tatăl adoptiv al lui Hris= 
tos, iar Maria prin nașterea ei nepătată, e desprinsă de 
genul omenesc. Dar Avatarele din primele virste ale 
umanității nu au avut înfăţişare omenească, ci au apărut 
ca Peşte (Natsya), Leu (Simha), Mistreţ (Varaha) și des- 
pre acesta din urmă e vorba în basmul nostru. Baba, 
prin care vorbeşte Sofia, cunoaşte aceste lucruri; de 
aceea spune moşneagului să aducă acasă cea dintii ființă 
vie ce o va întîlni în cale, „fie om, fie șarpe, fie orice 
altă jivină“. Se va obiecta că mitul acordă un prea mare 
loc hazardului ; se poate răspunde că Absolutul e incom- 
patibil cu hazardul. Tot aşa, posibilităţile cele mai trans- 
cendente, cele mai centrale de sus, apar, prin legea ana- 
logiei inverse, periferice în lumea noastră. De aici 
importanța animalelor și a lucrurilor mărunte din natură. 
În subsidiar, din perspectivă istorică, cei doi bătrîni pot 
bine reprezenta o lume decrepită, urmînd a fi regenerată 
de către coborirea Principiului divin. 


A doua zi, moșneagul pornește la întîmplare, într-o 
rătăcire fără direcţie spaţială precisă, fără alt semn decât 
degetul lui Dumnezeu pe bunul cuvînt că sfîrșitul pere- 
grinării nu se găsește în lumea noastră. Moşul pleacă la 
întîlnire cu Necunoscutul, cu Marele Mister. Acest ri- 
tual de căutare e din aceeași familie cu ordaliile, cu due- 
lurile juridice, în care sentinţa judiciară era lăsată în 
seama divinității. Suprema căutare este aceea în care nu 
Ştii bine ce cauţi și mai ales unde să cauţi. Așa că Moşul, 
bizuindu-se pe adulmecarea unui Orient pur interior, 


„porneşte şi se tot duce înainte pe nişte ponoare, pînă ce. 
dă de un bulhac. Şi numai iată vede în bulhac o scroafă 
cu doisprezece purcei, care ședeau tologiţi în glod şi se 
păleau la soare. Scroafa cum vede pe moșneag că vine 
asupra ei, îndată începe a grohăi, o rupe de fugă şi pur-. 
ceii după diînsa. Numai unul care era mai ogiîrjit, mai ră- 
pănos şi mai răpciugos, neputind ieși din glod, rămase. 
pe loc. 

Moșneagul degrabă îl prinde, îl bagă în traistă, aşa. 
plin de glod şi de alte podoabe, cum era, și porneşte dru-. 
mul spre casă.“ 

Scroafa este o expresie animală a milului primordial, 
se identifică cu borboros-ul; împreună cu cei doispre- 
zece purcei, configurează o proiecţie infernală a Zodiacu- 
lui, pentru că cele de sus trebuie să-şi aibă o oglindire 
inversată în cele de jos. Ea fuge dinaintea moşneagului, 
cu unsprezece purcei, nu se poate lăsa apropiată, sub 
pedeapsă de desființare, de orice purtător de lumină. Moş- 
neagul e în afară de ciclul ei, e un misionar solar; de 
aceea se exclud unul pe altul. Purcelul cel mic nu e fiul 
ei, cum o va spune basmul, nu este consubstanţial glo- 
dului. Este robit în bulhac, de buricul noroios al lumii. 
E punctul inferior al unei axe verticale, al cărui vîrf se 
află în cer, în polul superior. Purcelul este deocamdată 
robit de vechea noastră, cunoștință, Talpa Iadului. Prin 
oglindire inversă, jos el este un purcel răpănos şi glo- 
duros, sus este Mistreţul Alb, cu casa în Ursa Mare și 
în pol, conducătorul de cor al constelaţiilor. Firește, nu 
este solidar, în ipostaza lui cerească, cu imaginea lui din 
glod, care i-a fost furată, ca umbra lui Peter Schlemil ; 
nici noi nu sîntem solidari, nici responsabili de imagi- 
nea noastră reflectată în oglindă, afară dacă ne compla- 
cem în ea... Mai este și o altă perspectivă a Mitului, în 
care Principiul îmbracă haina abjecţiei, ca să aibă o co- 
mună măsură cu lumea în care s-a coborit, pentru ca, prin 
asemănare momentană, s-o momească și s-o tragă în sus 
ca acul pe pește. E unul din motivele pentru care Iisus 
Hristos, Regii Graalului, Petru Rareș apar ca pescari. 

Mitul e august, venind de-a dreptul din Tradiţia Pri- 
mordială ; îl găsim în tradiţia vedică, specificare directă 
a ei. În Vișnu-Purana ni se spune că Vișnu, Principiul 
conservator, restaurator și tămăduitor al lumilor, s-a pre- 
făcut în illo tempore într-un purcel, băgat în glod pînâ 
la urechi. În acest timp, Universul era ameninţat cu nă- 
ruirea ; zeul nu voia să părăsească noroiul în care se 
simţea cald și bine. Cum vedem, nu numai oamenilor li 
se întîmplă aceasta... În zadar îl rugau zeii să părăsească 
bulhacul și să se reîntoarcă în cer, care, și el, era ame- 
ninţat ca și lumile, să se prăbușească. Atunci, Şiva, zeul 
metamorfozei și al distrugerilor pozitive, îl străpunge cu 
lancea Cunoașterii, adică cu raza ei. Vișnu izbucnește în 
ris murind (să se noteze acest detaliu terific) şi se trans- 

formă în Mistreţ Alb, în Sweta Varaha. Se manifestă 
atunci în lume ca al treilea Avatar, mîntuind-o de pri- 
mejdie. După el, întregul Kalpa a purtat numele de Sr: 
Sweta Varaha Kalpa. Aceste similitudini nu mai lasă 
umbră de îndoială că Povestea Porcului e istoria celui de 
al treilea Avatar. lată ce tradiţii suverane transmite ţă- 
ranul humuleștean. 

Episodul e susceptibil şi de interpretare pur metafi- 
zică. 

Să observăm mái întîi, că scroafa a prins pe Făt-Fru- 
mos într-un cerc magic, din care nu poate ieși numai prin 
singura lui sforţare ; ruperea verigii nu o poate face decit 
cineva din afara ei, şi aceasta o face moşul, a cărui in- 
tervenţie este tot atît de providenţială ca și aceea a lui 
Siva în Purana citată. Cercul din basmul nostru are un 
caracter net zodiacal din cauza numărului de doispre- 
zece al purceilor, cu scroafa la mijloc ca un soare glo- 
duros. Purcelul care nu fuge este Vișnu; din cauza 
caracterului său ceresc, el reprezintă în zodiac casa Capri- 
cornului, unde se situează ceea ce se numeşte Janua Coeli, 
Poarta Cerului, în opoziţie cu Poarta Infernului. Prin 
Poarta Cerului intră influențele cereşti, care anihilează 
socotelile şi vrăjile babei rele. În mitul nostru aceste so- 
coteli sînt nimicite de intervenţia „Bătriînului Vremuri- 
lor“, Moşul. 

Strict metafizic se poate spune că în lumea noastră 
nu poate exista cerc perfect din cauza timpului şi al 
Mișcării. Ceea ce numim noi cerc este în realitate un ele- 
ment. de spirală care revine la punctul de plecare, dar 
cu un pas infinitezimal mai sus, de unde se iniţiază un 
alt element de spirală. Deci, conceptual şi faptic, cercul 
este întrerupt, și în punctul critic al ruperii este Tronul 
zeului eternității, Vişnu, care, unind și despărţind cele 
două ' elemente de spirală, este în lume şi în afara ei. 
Acestea sînt semnificate de episodul din basm de care 
vorbim, și moșul care rupe cercul sau, mai bine spus, 
zădărnicește pretenţia Infernului de a simula un cerc în 
lumea schimbărilor și a vicisitudinilor, încercare vană 
și iluzorie, împrăștie o nălucire şi restabilește adevărul. 
Ieşirea lui Vişnu din așa-zisul cerc, îi redă caracterul de 
spirală, ceea ce arată că și Talpa Iadului constituie fără 

voia ei un element al echilibrului universal şi se supune 
Căii Cerului (Tien Tao). Or, prin restaurarea sistemului 
de spirale ierarhizate ascendent, se restabilește legătura 
dintre cele de jos şi cele de sus, se creează o curgere care 
reintegrează Iadul, Pămîntul, Cerul în Suprem. 

Moșneagul duce acasă purcelul, baba îl spală și cei 
doi bătrîni adoptă jivina și o cresc ca pe copilul lor. Aici, 
regăsim tradiţia hindusă care spune că atunci cînd Agni, 
Focul Sacrificial, Avatarul Etern, se coboară în lume, este 
adoptat imediat de Twaștri, Marele Dulgher al Univer- 
sului, Omul cu Securea din colindele noastre, o specifi- 
cație a lui Puruşa, Moşul Veacurilor. Acesta înfiază pe 
unul mai mare ca el. Figlia del tuo Figlio, numește Dante 
pe Maica Domnului, Mama pămiîntească a Verbului etern, 
încarnat. Cînd Dumnezeu operează în lume, solicită aju- 
torul creaturii, „ca să știe Allah cine îl ajută“ (Koran, 
surata Fierului). Credem că se poate vedea acum cine 
este Moşul, „Crescătorul“ Mistreţului Alb. Reamintim pe 
un alt Moș, pe Iosif și el dulgher, care a adoptat pe 
pruncul lisus. E unul din elementele prin care Evanghe- 
lia se leagă de Tradiţia Primordială. 

„Marele Arhitect al Universului“ este un nume mai 
nou al „Marelui Dulgher al Universului“, acesta fiind 
mai pur şi mai vechi, pentru că arhitectura în lemn a 
precedat arhitectura în piatră. De aceea civilizațiile pre- 
istorice nu au lăsat urme, istoricii grăbindu-se să declare 
sălbatici pe cei ce le-au dat naștere. Vom vedea în va- 
rianta lui Ispirescu a Poveștii Porcului pe acesta edifi- 
cînd un sanctuar din lemn. Între civilizaţia lemnului și 
aceea a pietrei s-a situat arhitectura ciclopeană a pietrei 
necioplite. 

Putem confirma toate acestea printr-o schemă geome- 
trică, în care două triunghiuri echilaterale sînt unite 
prin baza lor, bază care constituie un „plan de referinţă“, 
pentru stările superioare şi stările inferioare de fire. 

Cele două viîrfuri sînt legate printr-un ax vertical, 
unind Apexul Cerului cu centrul Infernului, pînă' unde 
coboară Vișnu, ax care este Avatarana, adică verticala 
de-a lungul căreia cobară Avatarul în lume. La capătul 
superior al Axei, în divinis, este Agni, la capătul de jos, 
in inferis, puiul de mistreţ, care a consimţit, pentru o 

AGNI 


Va RAHA 


Fig. nr. 3. Situaţia avatarului 
(Varaha) 


clipă, să fie captivul Infernului. În unghiurile de la baza 
celor două triunghiuri, Moşul și Baba, părinţii adoptivi, 
„crescătorii“, cum le spune admirabil Creangă, lui Agni, 
pogorît sacrificial în lumea noastră. E interesant că fi- 
gura obţinută astfel este o secţiune longitudinală a Pie- 
trei Filozofale şi a Pietrei din Viîrful Unghiului, care se 
așază de obicei, în cheia de boltă a edificiilor sacre. Ea 
e adusă de îngeri și așezată, tot de ei, în locul ce i se 
cuvine. Dar din cauza tribulaţiunilor ciclice, ea zace zvir- 
lită în şanţ și în noroi, iar lucrătorii, lumea din jur nu 
știu ce să facă cu ea, pentru că nu i se cunoaște rostul. 
Repetăm expresia Psalmistului : „Piatra din vîrful Un- 
ghiului zace în drum și lucrătorii nu știu ce să facă cu 
ea“; vorbind din perspectivă microcosmică, o coroană 
nu-și are rostul decît pe capul omului; altminteri e in- 
comprehensibilă și inutilizabilă. În exemplul de mai sus, 
avem pe Agni încorporat într-o piatră, de unde mitul 
foarte răspîndit al Omului născut din Piatră. Așa îl arată 
colindele pe lisus Hristos. Chiar şi în sensul literal al 
cuvîntului, focul este fiul pietrei. Uneori Agni e exilat 
într-un animal imund, cel puţin aparent, cum îl arată 

basmul nostru pe Vişnu. Că este vorba de același mit, 
coborirea pe pămînt al celui de al treilea Avatar, „Mis- 
treţul Alb“, e dovedit şi de un detaliu caracteristic, din- 
tr-o versiune Porcul cel Năzdrăvan, culeasă de Tudor 
Pamfile, folclorist prob şi competent. Moşul găseşte în 
drum „un purcel alb ca zăpada“. Se pune întrebarea : de 
ce în diferitele versiuni ale basmului nu se spune răs- 
picat că porcul era în realitate un mistreţ, insinuîndu-se 
numai faptul ? Mai întîi, pentru motive de convenienţă : 
nu toate lucrurile sînt bune de spus în gura mare; taina 
coboririi avatarice ţine strict şi riguros de ceea ce sufiţii 
numesc „Secretele Polare“ (Asrar Qutbanyia), deoarece 
Avatarul se coboară de-a lungul unui ax, care este Po- 
lul ; apoi, mai toate miturile povestesc desăvîrşirea unei 
entelehii, reintegrarea ei, trecerea ei de la substanță la 
esenţă, în sensul ascensional, al realizării iniţiatice, de 
la cantitate la calitate. E firesc deci ca Mistreţul să apară 
la început ca purcel, ieşit din miîlul primordial, ulterior 
căpătind aripi. Dar varianta Pamfile îl arată Sweta 
Varaha. 

În alte versiuni, eroul e prizonierul unei piei de șarpe 
simbol al Umidului radical, ca şi scroafa. Tot de o enti- 
tate uranică e vorba. În variantele cu Mistreţul, Carul 
Mare se coboară pe pămînt, în variantele cu șarpele se 
coboară constelația Dragonului, şi ea polară. În mituri, 
zeii devin oameni pentru ca oamenii să poată deveni zei. 

Într-o bună zi, moșneagul se întoarce de la tîrg cu 
vestea că Împăratul vrea să-și mărite fata, dar că nu o 
dă decît cui i-a face 


„de la casa aceluia pînă la curţile împărătești, un pod de 
aur pardosit cu pietre scumpe şi fel de fel de copaci, pe 
de o parte şi pe de alta și în copaci să cînte tot felul de 
păsări, care nu se află pe lumea asta. Iară cine s-a bizui 
să vie s-o ceară de nevastă şi n-a izbuti să facă podul aşa 
cum ţi-am spus, pe loc îi taie capul.“ 


Cu alte cuvinte, între fată și eventualul peţitor, este un 
hiatus, o cărare strîimtă, un gitlej, pe care nu le poate 
depăși' decît un pod, în alte versiuni o scară, o poartă, 
un istm, o Vagina dentata, şi acest ultim detaliu ne dă 
cheia mitului. Nu împăratul ucide pe peţitorul nenorocos, 

ci păzitorul pragului, înarmat cu dinții, îl sfîrtecă în 
bucăţi. Mai limpede: peţitorul se ucide pe el însuşi, 
pentru că nu a putut să se facă destul de „mic“, să se 
„despoaie de metale“, pentru a se putea strecura „din- 
colo“, gol ca un nou-născut. 


Cît despre pod, el reamintește printre altele de scara 
din visul lui Iacob, de-a lungul căreia se urcă și se co- 
boară îngeri, în basmul nostru reprezentaţi de păsăre- 
lele din copaci. E unul din simbolurile angelice cele mai 
obișnuite. Ele cîntă, ceea ce în exegeză tradițională, în- 
seamnă că recită incantaţiuni, mantra sau dhikr, după 
tilcuirile tradiţiei hinduse și ale esoterismului musulman. 
Acesta din urmă interpretează versurile incipiente din 
Surata „Rînduri“, în sensul menţionat: „rîndurile“ sînt 
cetele îngerești. „Jur pe cei ce stau în rînduri și care 
luptă (alungind pe demoni) — și pe pasările care recită 
incantaţia divină (dhîikr).“ Mai exact, podul e proiecția 
orizontală plană a scării lui Iacob, pentru că sîntem încă 
în lume, și se află şi în alte basme ale noastre; aceasta 
trebuie epuizată, mai întîi în sensul „amploarei“, pentru 
a se ajunge la directa „exaltaţie“, ca să întrebuințăm 
terminologia tehnică musulmană. 


Pe cînd moșneagul povestea babei ce hotărise Împă- 
ratul, purcelul din cotlonul lui se uita ţintă în ochii lor; 
și-odată zice : „— Tată şi mamă, eu îl fac“. După ce trec 
clipele de stupoare şi de îndoială, moșul se duce la Îm- 
părat şi-i vestește legămîntul „fiului“ său. Împăratul pri- 
mește încercarea, cum se cuvine într-un basm, dar îi 
pune în vedere, că în caz de nereușită, li se va tăia capul 
și lui, şi fiului său. 


„Iară purcelul s-a suit binișor pe laiţă, a spart o fe- 
reastră de bărdăhan și suflînd o dată din nări, s-au făcut 
ca două suluri de foc, de la bordeiul moșneagului, care 
acum nu mai era bordei și pînă la palatul Împăratului. Și 
podul cu toate cele poruncite era acum gata. Iar bordeiul 
moșneagului se prefăcuse într-un palat mult mai străluci- 
tor decît al Împăratului! Şi deodată, baba și moșneagul 
să trezesc îmbrăcaţi în porfiră împărătească.“ 

Trecerea de la bordei la palat e o trecere de la vir- 
tualitate la efectivitate. Palatul e o manifestare a laten- 
telor bordeiului. Acesta are forma unui buric, în gre- 
cește omfalos, termen care „desemnează în general tot 
ce e centru și, mai special, osia unei roţi. [... ] Sensul de 
«osie» are în această privinţă o importanță specială, pen- 
tru că roata este pretutindeni un simbol al lumii, îm- 
plinindu-şi rotația în jurul unui punct fix [...] Simbolul 
Omfalosului putea fi așezat într-un loc care era centrul 
unei regiuni determinate, centru spiritual de altminteri, 
mai mult decît centru geografic, cu toate că amîndouă 
au putut coincide în anumite cazuri; dar dacă era aşa, 
este pentru că în acest punct era în adevăr, pentru po- 
porul locuind regiunea considerată, imaginea vizibilă a 
«Centrului Lumii», după cum tradiţia proprie a acestui 
popor nu era decît o adaptare a tradiţiei primordiale, 
sub forma ce convenea mai bine mentalităţii şi condi- 
ţiilor sale de existenţă. Se cunoaște mai ales Omfalos-ul 
de la Delfi ; acest templu era în adevăr centrul spiritual 
al Greciei antice ; acolo se aduna de două ori pe an co- 
legiul Amficţionilor.“ 6 

Purcelul are puterea de a face să treacă de la potenţă 
la act, posibilităţile principiale ale bordeiului, ceea ce 
este posibil numai unei entități care se află deasupra 
Devenirii şi a vicisitudinilor vieţii. Dar aceasta nu este 
cu putință decît acolo unde Avatarana, axul unind toate 
planurile de existenţă prin centrul lor, percutează ca trăs- 
netul pămîntul într-un punct predestinat să devină un 
centru spiritual, deținînd dubla putere sacerdotală şi re- 
gală. Transformarea ulterioară a Palatului în Mînăstire 
de Tămiîie nu mai lasă nici o îndoială asupra acestui fapt. 
În basmul nostru nu este vorba de întemeierea unui cen- 
tru spiritual secundar, de o adaptare a Tradiţiei Primor- 
diale la condiţii particulare de existenţă, cum spune 
Guenon : e vorba de Centrul Suprem însuși, care se nu- 
mește Varahi şi Varaha este numele celui de-al treilea 
Avatar al lui Vișnu, coborit sub înfățișarea Mistreţului 
Alb. Cetitorul neobișnuit cu disciplinele tradiţionale nu 


6 Rene Guenon, Le Roi du Monde, Paris, Gallimard, 1958, 
p. 75—76. 

poate realiza importanța capitală a faptului că un po- 
vestaş moldovean ţăran pomenește de aceste lucruri fun- 
damentale, cînd de o influență hindusă nu poate fi vorba. 

Ca să nu mai fie nici o îndoială, într-o versiune ci- 
tată de O. Birlea, eroul aduce în fiinţă niște case în văz- 
duh, ceea ce arată caracterul supraterestru al Centrului ; 
ele se înviîrtesc după soare, altfel spus, au o mișcare de 
rotaţiune în jurul unui ax polar, ca în Syria primitivă 
(Tara Soarelui) de care pomenește Homer, „unde sînt re- 
voluţiile Soarelui“. Iniţial, palatul Împăratului este cen- 
tral faţă de bordei, adevărată anomalie, prin care puterea 
spirituală se arată subordonată puterii materiale, ceea 
ce arată necesitatea și urgenţa restabilirii ordinii naturale 
a lucrurilor și în gîndul Împăratului, podul minunat 
urma să întărească subordonarea. Prin isprava purcelu- 
lui, situaţia se inversează, „luminile se deplasează“, după 
terminologia kabalistică (makifim), palatul nou răsărit e 
centrul şi palatul împăratului periferic, pe pod vine fata 
la mire, nu mirele la fată. Talerul balanței care atiîrna 
în jos în partea împăratului, se ridică acum, contrabalan- 
sat de celălalt taler și limba rămîne la mijloc, în Tărie. 
Am mai pomenit că Tula, Balanţă în sanscrită, e unul 
din cele mai vechi nume ale Centrului Suprem. 

Împăratul, ţinîndu-și cuvîntul îşi dete fata după porc. 
Mireasa este resemnată. 


„Cînd a dat cu ochii de mire a încremenit, dar mai pe 
urmă, stringînd din umeri a zis în inima sa: 

«Dacă aşa au vrut cu mine părinţii şi Dumnezeu, 
apoi așa să rămiie W» şi s-a apucat de gospodărie. 

Purcelul toată ziua mușluia prin casă, după obiceiul său, 
iară, noaptea la culcare, lepăda pielea de porc și rămînea 
un fecior de împărat foarte frumos. Și n-a trecut mult 
timp şi nevasta lui s-a deprins cu dinsul.“ 


Revenim asupra fizionomiei purcelului, ca să spunem așa. 
El ne apare, înainte de toate ca un „Constructor de Po- 
duri“, ca un Pontifex Maximus între cele două lumi. 
După cum se știe, era titlul funcţiei sacerdotale celei 
mai înalte la vechii romani. O purtau cezarii. De la ei a 
trecut în creștinism : Papa este și el „Pontifex Maximus“. 

Pontif Suprem, în sensul superlativ, este Manu, legisla- 
torul primordial şi peren al ciclului, făcînd legătura între 
Cer și Pămînt; este „pod“ între ele. Capătul de jos al 
podului este ombilicul pămîntului, centrul de unde ira- 
diază pe faţa lui influenţele spirituale, „binecuvîntările“ 
ce vin din capătul de sus al podului. În basmul nostru, 
verticala apare ca o proiecţie orizontală. Fiinţa care în- 
sumează funcțiunea de Manu (în cazul nostru, Făt-Fru- 
mos-Mistreţul), păstrează în şi dispersează din acest Cen- 
tru Legea Veșnică (Lex Perennis), Sanatana-Dharma. 
Acest centru e cunoscut prin diferite nume: Agarttha 
(Inviolabila), Ciang-Sambala (Sambala din Nord), Salem 
(Pacea), Luz (Migdala), Paradesa („Tinutul Suprem“) de 
unde Pardes şi Paradis, Tula (Balanța), Varahi (Tara Mis- 
treţului), Munţii Rifei, Monsalvat, Muntele Qaf, Meru, 
la noi Tărîmul Celălalt, Gura de Rai, Tara Rohmanilor 
sau a Blajinilor, Tinerete fără Bătrîneţe şi Viaţă fără de 
Moarte, Împărăția Verde, Insula Albă, antica Levke, as- 
tăzi Insula Şerpilor, Nedeia Cetate, Mînăstirea de Tămiie, 
ceea ce ne readuce la basmul nostru; am menţionat mai 
sus faptul semnificativ că bordeiul, transformat la început 
în palat, devine la sfîrşit Minăstire: în el se însu- 
mează dubla putere sacerdotală și regală, ca într-un prin- 
cipiu unic. Mistreţul, stăpînul lui, e un sacerdot-rege, sau, 
în terminologie creștină, un Rege-Mag. Reactualizarea 
acestui Centru Suprem, cum se întîmplă la sfîrşitul bas- 
mului e un fapt pe care numai un Avatar îl putea efec- 
tua. Basmul nostru povestește evenimente cufundate în- 
tr-un trecut abisal, dar poate avea şi un iz profetic... 
Punctul Suprem, tocmai pentru că se situează din- 
colo de orice dualitate conceptibilă şi e pur calitativ, a 
avut diferite localizări și un mers de la habitatul pur 
nordic-polar spre sud apoi spre est. E interesant că este 
un consens aproape general printre istoricii contempo- 
rani în privinţa ţării de origine a Arienilor; nu mai este 
considerat centrul Asiei, ca în secolul al XIX-lea, ci o 
regiune de la nordul cursului inferior al Dunării, numit 
în antichitate Histru, pînă la Baltica, de unde au iradiat 
Celţii spre Apus, Tracii și protoelenii spre sud, Hitiţii 
spre Asia Mică, prin Helespont şi peste Caucaz, Indo- 
Iranienii pe la nordul Mării Negre și al Caucazului, spre 

Turkestan, Iran și India de astăzi. Această migraţiune 
formidabilă Nord-Sud, Vest-Est, a avut fireşte popasuri, 
și aceste etape au fost localizările Centrului Suprem. Or, 
această migraţie nu a putut să-și schimbe direcţia Nord- 
Sud în aceea de Vest-Est decît în vechea Dacie şi in 
vecinătăţile ei, deoarece s-a scurs pe la nordul Mării 
Negre şi al Caucazului, în zona paralelei 45, care se află 
la distanţă egală între Pol și Ecuator. Am spus că unul 
din numele cele mai importante ale Centrului Suprem 
este „Ţara Mistreţului“, Varahi; reamintim observaţia 
lui Constantin Giurescu că, după tabula peutingeriană, 
Vrancea se numea mai demult Varanha, ţara Mistreţu- 
lui, locul unde s-a împlinit jertfa ciobanului din Miorita. 

Într-o variantă a lui Tudor Pamfile, pe care am men- 
ționat-o, satul Babei şi al Moşneagului este, spre deose- 
bire de basmul lui Creangă, localizat într-o geografie 
cunoscută, „într-un sat lîngă leşi“, deci în Moldova de 
Nord, în „Ţara de Sus“. Împăratul e „Roman-Împărat“ 
din Ardeal şi ne reamintește subsidiar pe Roman şi Vla- 
hata din legenda întemeierii Moldovei. Toate acestea nu 
ar putea fi o vagă aluzie că, în illo tempore şi în illo loco, 
s-a produs o simbioză, posibil pe vremea lui Traian, între 
autoritatea spirituală deținută în Dacia estică și puterea 
imperială romană (Roman-Împărat) ? Războaiele au as- 
cuns deseori înțelegeri între adversari. Așa a fost în 
timpul Cruciadelor. Toate lucrurile își au „dedesubturi“, 
istoria mai mult decît orice. Această simbioză a putut 
continua „sub pecetea tainei“ în vremea Sfîntului Im- 
periu Roman de națiune germanică, de la Carol cel Mare 
pînă la Francisc I, în 1806, sau poate pînă în 1918, data 
prăbușirii ultimului vestigiu al Sfîntului Imperiu. 

Tot în versiunea Tudor Pamfile, purcelul „alb ca ză- 
pada“ este constrîns să facă trei poduri, de aramă, de 
argint, de aur, de la satul Moșneagului, de „lingă Ieși“, 
pînă în Ardealul lui „Roman-Îimpărat“. Purcelul pune 
pe moş să semene cite un grăunte, din poştă în poștă, 
pînă în Ardeal, ceea ce se face în nouăzeci de zile; după 
aceea suflă duh de viaţă, ca și la Creangă ; podul trece 
de la potență la act ca o plantă minerală ieșită dintr-o 
săminţă vegetală, după cum Ierusalimul Ceresc iese din 
Paradisul pămîntesc, Grădina Raiului. Grăunţele semă- 

nate reamintesc dinţii dragonului semănaţi de Cadmus 
și de Iason. 

Este cazul să vorbim sumar şi de varianta importantă 
a lui Ispirescu, pînă la punctul la care am ajuns. Amin- 
tim ce am mai spus: toate versiunile unui mit se cola- 
ționează într-un tot. 

Un împărat are trei fete ; înainte de a pleca la răz- 
boi, le dă în seamă cheile palatului împărătesc cu inter- 
dicţia de a pătrunde într-o anumită cameră. La început 
totul merge bine, o parte din zi fetele lucrau, în alta 
citeau și în alta se plimbau, adică cerneau cele trei faze 
ale vieţii omenești, acțiune, meditaţie și deconectare asi- 
milatoare. Pînă la urmă, căzură în ispită şi intrară în 
odaia interzisă. Acolo era numai o masă cu o carte des- 
chisă pe ea. Cea mai mare citi: pe fata cea mare a aces- 
tui împărat o va lua un fiu de împărat de la răsărit. 
Fata mijlocie întoarse pagina și citi: pe fata mijlocie a 
acestui împărat o va lua un fiu de împărat de la apus. 
Fata cea mai mică întoarse foaia şi citi : pe fata cea mai 
mică a acestui împărat are s-o ia de soţie un porc. 

Exact aşa se întîmplă cu surorile mai mari. La urmă 
fata cea mică e peţită de un porc. Împăratul, tatăl fetei, 
cînd auzi porcul vorbind, își zise că trebuie să se as- 
cundă ceva şi dete fata. Porcul îşi duse mireasa în mij- 
locul unui codru. Noaptea devenea om. 

În basmul lui Ispirescu e mai bine pus în evidenţă 
caracterul de  „singularius“ (sanglier), de singuratic al 
mistrețului, care trăiește în inima codrului. 


Camera de taină din palat, interzisă profanilor, sim- 
bol foarte răspîndit în basme, e nodul vital al edificiu- 
lui, un fel de paraclis cu o sfîntă masă, pe care e aşe- 
zată Cartea Vieţii, Liber Vitae; trebuie să ne închipuim 
Cartea, ca punctul de joncțiune dintre Axul Lumii şi 
planul de existenţă pe care îl regentează acest palat. 
Axul este Avatarana; de-a lungul lui se coboară și se 
urcă Avatar-ul, în speţă Porcul. Împrejurul Verticalei 
polare se împletește, ca iedera pe arbore, soarta fetei 
celei mai mici. Destinul ei este determinat de sensul 
„Exaltaţiei“, pe cînd surorile cele mai mari își hotărăsc 
soarta, la stinga și la dreapta axului vertical, în sensul 

„Amploarei“, pe plan orizontal la Răsărit şi la Apus, 
cum o indică foarte precis povestea. Cele trei fete pot 
indica cele trei poziţii principale al cursului diurn al 
soarelui. Dovada că fata cea mică reprezintă Axul Lumii, 
e faptul că soţul hărăzit de soartă este Porcul, adică cel 
de-a! treilea Avatar. Ea se identifică cu sattwaguna şi 
atunci surorile ei închipuie pe celelalte două gune. Car- 
tea de pe masă este cum am spus, Liber Vitae, Cartea 
Vieţii, în care sînt scrise destinele tuturor fiinţelor din 
toate lumile. Deschiderea cărţii face să treacă de la ger- 
men la împlinire soarta fetelor de Împărat. Cupa „Gra- 
alului“ este şi „Gradale“, deci o carte. 

Revenim' la basmul lui Creangă. La vreo săptămînă, 
două, tinăra Împărăteasă cuprinsă de dor, se duce să-și 
vadă părinţii. Le spune ce se petrece la ea acasă. Sfa- 
turile ce le primeşte sînt semnificative : 


„Fata tatei! i-a spus împăratul, să nu cumva să te 
împingă păcatul să-i faci vreun neajuns, ca să nu păţeşti 
vreo nenorocire ! Căci după cum văd eu, omul acesta sau 
ce-a fi el, are mare putere. Şi trebuie să fie ceva neînțeles 
de mintea noastră, de vreme ce a făcut lucruri peste pu- 
terea omenească !“ 


Impecabil spus. 
Iară maică-sa : 


„— Draga mamei, ce fel ce viaţă ai să mai duci tu, 
dacă nu poți iesi în lume cu bărbatul tău? Eu te sfătuiesc 
așa: să potriveşti totdeauna, să fie un foc zdravăn în 
sobă si cînd a adormi bărbatu-tău, să iei pielea de porc 
și s-o dai în foc, ca să ardă, şi atunci te mintueşti de 
dinsa.“ 


Oricine poate prinde deosebirea dintre sfaturi. Povaţa 
bărbătească de stăpiînire de sine, cu respectul şi presim- 
țirea misterelor („căci cum văd eu, omul acesta, sau ce 
va fi el, are mare putere“), ceea ce, din partea lui cores- 
punde cu o realizare virtuală. 

Sfatul femeiesc, exclusiv lumesc, în care predomină 
preocupările sociale, am putea spune snobismul, conven- 

ționalismul („ce fel de viaţă ai să mai duci tu dacă nu 
poti ieși în lume cu bărbatul tău ?%). E un sfat tipic 
de clasă mijlocie, „burghez“. Iniţiatic vorbind, sfatul ta- 
tălui e în sensul concentrării neşovăitoare pe mister, aş- 
teptînd perfectarea lui; al mamei e în sensul risinirii 
centrifugale în nălucirile lumii. 


„— Că bine zici mamă, iaca mie nu mi-a venit în cap 
de una ca asta. 

Şi cum s-a întors împărăteasa tinără acasă, a și pornit 
să facă un foc bun în sobă. Şi cînd dormea bărbatu-său 
mai bine, ea a luat pielea cea de porc, de unde o punea 
el și a dat-o pe foc. Atunci perii de pe diînsa au început 
a pirii și pielea a sfirii prefăcîndu-se în cioric, apoi în 
scrum. Şi a făcut în casă o duhoare așa de grozavă incit 
bărbatu-său pe loc s-a trezit înspăimîntat, a sărit drept 
în picioare și s-a uitat cu jale în sobă. Și cînd a văzut 
această mare nenorocire, a lăcrămat zicînd :’ 

— Alei! femee nepricepută! Ce-ai făcut? De te-a în- 
văţat cineva, rău ţi-a priit; iar de-ai făcut-o din capul 
tău, rău cap ai avut! 

Atunci deodată s-a văzut încinsă peste mijloc cu un 
cerc zdravăn de fier, iar bărbatu-său i-a zis: cînd voi pune 
eu mîna mea cea dreaptă pe mijlocul tău, atunci să ples- 
nească cercul acesta și numai atunci să se nască pruncul 
din tine, pentru că ai ascultat de sfaturile altora, de-ai 
nenorocit și căzăturile icstea de bătrîni, m-ai nenorocit și 
pe mine si pe tine deodată. Şi dacă vei avea cîndva vreo- 
dată nevoie de mine, atunci să stii că mă cheamă 
Făt-Frumos si să mă cauţi la Mănăstirea de Tămiie. 

Cum a sfirsit de zis acestea, deodată s-a stirnit un vint 
năpraznic și venind un virtej înfricoșat a ridicat pe gine- 
rele împăratului în sus și s-a făcut nevăzut.“ 


Podul minunat s-a mistuit deodată ca şi palatul. Atunci 
fata s-a hotărît să pornească în căutarea bărbatului ei. 
Fetei de împărat i s-a întîmplat, în alt mod, ceea ce 
i s-a întîmplat Elsei cu Lohengrin, fiul lui Parsifal, Re- 
gele Graalului. | 
Iată acum versiunea Ispirescu în care fata de împărat 
şi soțul ei stau în centrul pădurii : 

„În pustictatea în care sta cu bărbatu-său, trecu într-o 
zi o babă cloanţă vrăjitoare. Ea, care nu mai văzuse de 
mult oameni, o chemă lîngă dinsa și, printre altele, o ìn- 
trebă ce-ar putea să-i spuie de cele întimplate. De ce 
bărbatu-său e ziua porc şi noaptea om? 

— De asta am venit, îi zise vrăjitoarea. Să-ţi deie mă- 
mulica leacuri care să taie farmecele.“ 


Si-o face să lege noaptea piciorul cu o aţă, făgăduindu-i 
că prin asta, bărbatu-său va rămîne om. Avem de-a face 
cu magia sinistră a nodurilor, aspect infernal al puterii 
de a lega şi a dezlega. Aţa se rupe căci era putredă, din 
bolgia put efacţiunii, dar își face oficiul de pîngărire și 
de mînjire. Bărbatul sare din somn. 


„— Ce-ai făcut nenorocito? Mai aveam trei zile de 
spurcatele ăstea de vrăji ; acum cine știe cît voi mai avea 
să port această scîrboasă piele de porc! Şi numai atunci 
vei da cu mîna de mine, cînd vei rupe trei opinci de fier 
și cînd vei toci un toiag de oţel, căutindu-mă, că eu mă 
duc.“ 


În amîndouă versiunile, o influenţă feminină virulent 
malefică face pe împărăteasă să iasă din calea dreaptă, 
provocînd o catastrofă cosmică, deoarece alungarea unui 
Avatar de pe pămînt este o nenorocire ciclică. Există 
între cele două versiuni diferenţe care sînt mai mult de- 
cit nuanțe. 

La Ispirescu intervenţia Infernului e directă; la 
Creangă ea se împlineşte prin mijlocirea unei feminităţi 
„mijlocii“, cu caracter oarecum „burghez“. și profan, 
aparent neutră. Spunem „aparent“, fiindcă neutrul, nu e 
posibil în lumea manifestată ; el ar implica o existenţă 
separată de Principiu, ceea ce presupune o limitaţie a 
acestuia, absurditate calificată. Vrăjitoarea din basmul 
lui Ispirescu este identică cu scroafa de la începutul bas- 
mului lui Creangă, care ţine în cîmpul ei magnetic pe 
împărăteasa aparent neutră, în realitate adumbrită de 
„Satelitul Sumbru“. La sfîrşitul ambelor basme, natura 
exactă a entității va fi precis lămurită. E ceva care de- 

pășește cu mult concepţia Infernului din perspectiva obiş- 
nuită religioasă. 

Totuşi doctrina celor trei gune e evidentă în ambele 
povești, ţinîndu-se seama că în lume ele sînt solidare ; 
deosebirea este în configurație, una din ele predominînd 
asupra celorlalte două în lumea manifestată. 

La Creangă, scroafa e tamas, tendinţa descendentă 
spre polul substanţial al Manifestării (în realitate iden- 
tică cu acest pol), Împărăteasa, mama fetei, femeie. de 
lume, e rajas, orizontală și dispersivă, iar fata este, sau 
mai exact devine sattwa, prin căutarea soţului ei, Agni, 
Avatarul veşnic, Eroul solar. Cele trei personaje repre- 
zintă în realitate o singură tendinţă ascendentă, urcin- 
du-se prin canalele celor trei direcţii care structureuză 
cosmosul. 

La Ispirescu, eroina devine sattua, din aceleași mo- 
tive ca la Creangă, Baba Cloanţa e tamas, de-a lungul 
întregului basm, la fel ca. la povestitorul humuleștean. 
Împărăteasa-mamă, din basmul moldovenesc e întocuiiă 
cu cele două surori, una măritată la Răsărit, alta la Apus, 
adică pe un plan orizontal expansiv, care e structurat 
de rajas. Aproape nu mai e nevoie să insistăm asupra 
simbolismului crucial al celor două scheme. 

De ce sfatul de a distruge pielea imundă în care e 
prizonier eroul nostru este totuși funest ? Mai întîi, pen- 
tru că e prea timpuriu; apoi, în lumea noastră, mult 
depărtată de Principiu, acesta nu poate subzista în am- 
bianţă decit în vesmint de abjecţie, în virtutea princi- 
piului de analcgie inversă. Agni trebuie să-și ia o epi- 
dermă de porc, ca să aibă un minimuri de comună 
măsură cu lumea înconjurătoare. E porc, exact pentru are- 
lași motiv pentru care, în Fata babei și fata moşneagului, 
bogăţiile uriașe stau pitite în lada cea mai urită. Mai 
este un motiv pe care Ispirescu îl spune limpede: mai 
erau trei zile, pînă la terminarea procesului de matu- 
rație alchimică, proces prin definiţie organic, nesuferind 
graba, brutalitatea și ruptura continuității. Chintesenta, 
Piatra Fi'osofală, al cărui aspect hominal este eroul din 
cele două basme, își trage ceva din îmbrăcămintea imundă, 
ca sămința din pămintul gunoiat și din putrezirea că- 
mășşii externe a grăuntrlui. Athanorul, cu elementele 

perfectării lui Magnum Opus din el, e pus să dospească, 
să matureze în bălegar de cal timp de patruzeci de zile 
şi, sub sancţiunea catastrofei, procesul nu poate fi în- 
trerupt, Athanorul nu poate fi deschis. Incinerarea bru- 
ială a pielii contravine flagrant principiului fundamen- 
tal alchimic care respinge categoric întrebuințarea focu- 
rilor violente care calcinează germenii din Athanor; 
căldura propice este indicată simbolic prin aceea a bălega- 
rului de cal, calor di febbre. Tabula smaragdina enunţă 
aforismul fundamental „separabis terra ab igne, subtile 
a spisso, suaviter, magno cum ingenio“. „Vei separa pă- 
mîntul de foc, subtilul de grosier, cu suavitate, cu multă 
ingeniozitate.“ Dacă pe unii îi poate stingheri ideea că 
Piatra Filosofală se maturează în bălegar, să se gin- 
dească în ce mediu rodește și se maturează un plod de 
om sau de animal. Pielea imundă de porc trebuia topită 
organic, prin putrefacție, reziduurile ei lepădate cum flu- 
turele părăsește vechea îmbrăcăminte, cum îşi leapădă 
șarpele pielea veche, lăsînd să apară „trupul de glorie“, 
căruia învelișul i-a servit de fașă și îmbrăcăminte. Făt- 
Frumos trebuia să se desprindă de ea ca germenul plan- 
tei din bouba putredă a seminţei îngropate. Avem în 
acest episod al basmului, o aplicare hermetică a cuvîn- 
tului lui Hristos „noli me tangere“, cînd, imediat după 
înviere, Maria Magdalena (şi ea o femeie), s-a repezit 
ia picioare ca să i le îmbrăţișeze. Era prea devreme. Sau, 
spus mult mai simplu, nu rupe coaja unei bube pe cale 
de vindecare, las-o să cadă de la sine, cînd pielea s-a re- 
făcut pe dedesubt. 

Apoi, cum am făcut aluzie mai sus, analogia în sens 
invers necesită ca diamantul incoruptibil din virful un- 
ghiului bolţii cerești să nu poată apărea, să nu poată fi 
eficace în lumea noastră, decit sub o aparență corupti- 
bilă, inundă şi tribulantă. 

Mai este şi enigma alternanței măștii diurne și măștii 
nocturne, de porc și de om. Și aici este un aspect al sis- 
tolei și diastolei acelei inimi a lumii cu care Avatarul se 
identifică eminamente. În el se îmbină într-un punct 
critic distributiv al lui Solve şi Coagula puterea de a 
deschide şi de a închide a Cheilor. Potestas ligandi et 
deliganrli, care-l face stăpinul lumii. Posibilitatea de a 

deschide şi de a închide nu e un atribut, ci este coex- 
tensivă ființei sale, crescută în trunchiul său. Şi aici 
avem iar analogia în sens invers : în plină zi, Agni e in- 
vizibil sub pielea lui infamantă, în întunecimea nopții 
e vizibil. El este soarele de Miezul Nopţii, pe care nu- 
mai iniţiaţii îl văd în bezna nocturnă. Apoi, deși dea- 
supra legii, se supune de bună voie necesităţii lumii sub- 
lunare, se integrează în propagarea duală a lumii for- 
male. Divinitatea nu se poate menţine în manifestare și 
nu o poate modifica pozitiv, decît supunîndu-se legilor 

alternînd plusul și minusul, dezvăluirile şi eclipsele, 
ca orice mișcare ondulatorie, a cărui prototip este pro- 
pagarea Verbului, cu care Avatar-ul etern se identifică. 

Reacţia contra acestor iniţiative feminine şi sancţio- 
narea lor se produc imediat. Agni părăsește lumea 
aceasta în care i s-au refuzat condiţiile şi posibilitatea de 
a subzista ; fata de împărat, soţia sa, se vede încercuită 
în fier împreună cu germenele pe care-l poartă în ea. 
Fata e Anima Mundi, prinsă, înrobită în vîrsta de fier, 
încercuită în ciclul de fier, în sensul literal al cuvîntu- 
lui, căci ciclu înseamnă în grecește cerc. Se știe că după 
concepţia vechilor tradiţii occidentale, omenirea îşi des- 
fășoară devenirea în patru cicluri descendente : vîrsta 
de aur, vîrsta de argint, virsta de aramă și virsta de 
fier ; or fata este, cum am spus, „Anima Mundi“, sinteza 
întregului ciclu ; încercuită cu un ciclu de fier, repre- 
zintă foarte: exact momentul actual al Manvantarului. 
Virsta de aur de mult s-a stins, nu mai există decit ca ger- 
men, ca potenţialitate, în pintecele matern al Timpului. 
Fiul celui de-al treilea Avatar, Mistreţul Alb, deocamdată 
potenţialitate, se va naște la sfîrșitul ciclului ca al zece- 
lea Avatar, prin gestul salvator al tatălui său care va 
sfărîma cercul de fier ce cuprinde pîntecele femeii răs- 
cumpărate. Pină atunci germenele de aur este robit în 
matricea întunecată a vîrstei de fier. Pînă atunci soţia 
părăsită și pribeagă este „Văduva“ simbolică a tuturor 
inițierilor, a cărei amintire s-a păstrat și la masoni, care-şi 
spun „Fiii Văduvei“. Ea este Isis căutînd pe Osiris, Maria 
pe Jisus în colindele noastre, Afrodita pe Adonis, rănit 
mortal de Ares, Iştar pe Tamuz. 

Această oropsire a unei lumi blestemate e izbitor re- 
dată de Creangă : palatul dispare lăsînd ca reziduu ve- 
chea colibă, omfalosul, acum părăsit de duh; perechea 
primordială subzistă, dar decrepită, ca simplă virtuali- 
tate, ca simplă schemă, adică spectru. Dacă Moşul şi Baba 
nu pier cu totul, e numai din cauză că, precedind ciclul, 
trebuie să-i supravieţuiască, ca doi Poli imuabili, ca doi 
martori. Piere podul minunat care leagă lumea noastră 
cu cealaltă, cu cele două șiruri de copaci cu păsărelele 
ingereşti din ei. Legătura dintre cer și pămînt este ruptă. 
Din pod nu ne-a rămas decît un reziduu bufon, drumul 
de fier cu cele două şiruri de salcimi ai lui: 


„Și cum vin cu drum de fier 
Toate cîntecele pier.“ 


frază care la prietenul lui Creangă e mai mult decît o 
imagine poetică. Pe podul minunat păsările recitau in- 
cantații îngerești ; în caricatura lui, „toate cîntecele pier“, 
adică pier mesajele transcendente. 

Împărăteasa tînără a incinerat pielea de porc, veş- 
mintul lui Făt-Frumos ; ca reacţie, se vede înveșmîntată 
cu un cerc de fier, cu opinci de fier și cu toiagul pribe- 
giei, pe care acum trebuie să le topească prin uzură, 
ceea ce ar fi trebuit să se întîmple cu pielea de porc. 
Toată existența noastră şi a lumilor este călăuzită de 
legea acțiunilor și a reacţiilor concordante. Plătim ges- 
turile noastre cu o dobîndă uzurară, amplificate fiind de 
cutia de rezonanță a Universului, Stradivarius fără greş. 


Făt-Frumos dispare odată cu palatul într-un vîrtej de 
foc, ca profetul Ilie la ţărmul Iordanului. Și cînd vine, 
şi cînd pleacă, Duhul apare ca vortex. 


Fata pornește în căutarea bărbatului ei. 


„a Zis: Doamne ajută! şi a pornit încotro a văzut cu 

ochii.“ 
E curios că în toate căutările din basme, eroul nu por- 
nește într-o direcție precis hotărită dinainte. Fiinţa, lo- 
cul, obiectul căutat, devin un fel de pol magnetic care 

H atrag. Oamenii aveau simțul orientării ca păsările. Ca- 
lităţile animalelor sînt o exteriorizare a calităţilor pe care 
omul le-a pierdut cînd a înlocuit viziunea și instinctul 
global al lumii cu un substitut de categorisiri noţionale. 

Pentru fata de împărat, sîmburele de nemurire din 
străfundul inimii sale se identifica cu bărbatul pierdut. 
Pelerinajul spre propria ei Sine o ducea fără șovăială 
spre Minăstirea de Tămiie. Disjuncţia dintre cele două 
hagialicuri, cel exterior şi cel interior, a făcut să se ofi- 
lească în om calităţi incomparabile de intuiţie devenită 
instinct. Dacă vrem să știm cum erau oamenii din ciclu- 
rile de mult apuse, trebuie să ni-i închipuim ca pe fiinţe 
în care instinctele deveneau intelecţiuni, şi intelecţiunile 
instincte. 

Încă o constatare importantă : în marea majoritate a 
basmelor, bărbatul caută femeia, Făt-Frumos pe lana 
Sînziana, care este terminusul căutării iniţiatice, pentru 
că așa o cere natura și simbolismul inițierilor războinice, 
puternic colorate sentimental. Sa ham (eu sint Ea) spun 
Sakta din India, formulă în care Supremul are înfăți- 
sarea Eternului Feminin. Ond'io son Ella spuneau Fedelz 
d’ Amore, cărora Dante le-a fost unul din conducători. 
Aceste forme feminizate ale simbolismului sînt relativ 
mai recente în ciclu. În epocile străvechi, în doctrinele 
pur metafizice, cum este Jnana Yoga, Yoga Cunoașterii, 
se spunea So-ham (Eu sînt El), cum și trebuie într-o cale 
virilă, „uscată“, pură de orice umezeală, individualitatea 
(Jivatma) fiind pasivă și feminină, faţă de Personalitate 
(Atma), activă şi masculină, cel puţin într-un sistem de 
corelaţii. Or, acest fel de simbolism îl găsim în citeva 
foarte rare și străvechi mituri provenind direct din Tra- 
diția Primordială. E acela al Poveștii Porcului. „Eul“ 
feminin pornește în căutarea „Sine“-lui masculin. E un 
semn direct al derivației Hyperboreene a acestei teme, 
mesaj antic al primei Tradiţii din ciclu, după care cele- 
lalte sint numai adaptări. 

Calea spre recuperarea jumătăţii masculine, care e 
principiul raţiunii suficiente al ființei sale, pentru re- 
constituirea sygiziei lanus-lana, e în mod firesc aceea a 
trecerii de la circumferință la centru. Împărăteasa tre- 
buie să străbată, în mod necesar, cercurile planetare, din 

care Creangă menţionează trei, orbitele lui Mercur, Venus 
şi 'ale Soarelui, recte, Sf. Miercuri, Sf. Vineri, Sf. Du- 
minică în formă populară ; la Ispirescu, cercul Sfintei 
Luni, Sfintei Dumineci şi al Vîntului. Amîndouă itine- 
rarele sint perspective convergente ale aceluiași centru. 


„Şi-a mers ea, a mers tot înainte prin pustiuri un an 
de zile, pînă ce a ajuns într-un loc sălbatic şi cu totul 
necunoscut. Şi aici văzînd o căsuță tupilată și acoperită cu 
mușchi care mărturisea despre vechimea ei (casa e vege- 
tală ca şi copacii din jurul ei, n.n.), a bătut la poartă. 
Atunci se aude din lăuntru un glas de femee bătrină, 
zicînd : 

— Cine-i acolo ? 

— Eu sigt, un drumeț rătăcit. 

— De eşti om bun, aproape de chilioara mea, iară de 
ești om rău, departe de locurile acestea, că am o căţea cu 
dinţii de otel, şi, de i-oi da drumul, te face mii şi fărime! 

— Om bun, măicuţă! 

Atunci. i se deschide poarta (i se recunosc calificările 
cerute din partea unui pribeag de calitatea ei, n.n.) şi dru- 
meaţa intră înăuntru. 

— Da' ce vint te-a adus și cum ai putut răzbate prin 
aceste locuri, femeie, hăi? Că pasărea măiastră nu vine 
pe aici, necum om pămiîntean.“ 


Repetăm ce-am spus despre simţul de orientare al anti- 
celor generaţii de oameni, înrudit cu acela al păsărilor. 
Performanța echivalentă ar fi găsirea unei cabane fără 
nume în Carpaţi, fără să ştie nici măcar provincia unde 
se găsește. 


„— Ia, păcatele mele m-au adus, măicuţă. Caut Mănăs- 
tirea de Tămiie și nu știu în care parte a lumii se află. 

— Se vede că tot mai ai oleacă de noroc, de ai nime- 
rit tocmai la mine. Eu sînt Sfînta Miercuri, de-i fi auzit de 
numele meu. 

— De nume am auzit, măicuţă, dar că te afli în lumea 
asta, nici prin cap nu mi-a trecut vreodată. 

— Vezi, tot de noroc să se plingă omul !' 

Sfînta cheamă toate jivinele din împărăţia ei şi le întreabă 
despre Minăstirea de Tămiie. Nici una nu știe, căci ea se 
găsește. în centrul altor cercuri interioare. 

Ca un omagiu, aproape în sensul feudal al cuvîntului, 
pentru stăpînul știut, dar necunoscut, Sfînta dăruiește 
pribegei o furcă de aur, care toarce singură fire de aur. 
Or, furca e un simbol axial ca și Caduceul, cu care se 
identifică în fond, ceea ce arată că în adevăr, ajungind 
la Sfînta Miercuri, la curţile lui Mercur a poposit pri- 
beaga. Firele din furca divină tes ia vie a universului, 
pe schema Vortexului Sferic Universal, legînd-o omogen 
si fără discontinuitate cu caierul în care toate firele se 
găsesc ca simple posibilităţi în indistincţie ; ce se desface 
din caier, se înfășoară pe fus ; solve, coagula. Or, distri- 
buirea de influențe alternative și complementare aparțin 
funcţiunii Caduceului, cu cei doi șerpi ai lui, incolăciţi 
deoparte şi de alta a unui ax median, de-a lungul căruia 
Cerul și Pămîntul fac schimb negustoreşte din darurile 
ce le aparţin în propriu. Acum, împărăteasa a căpătat o 
călăuză infailibilă, pe Hermes Psihopomp. Furca îi toarce 
singură firul continuității pînă la Miînăstirea de Tămiie. 

Pribeaga mai primește pentru subzistență o prescură 
și un pahar cu vin, dar care se va repeta şi în celelalte 
două cercuri următoare. Cum se vede, Împărăteasa tră- 
ieşte dintr-o hrană miraculoasă care este FEuharistie 
mereu  împrospătată, inepuizabilă. Hrana  euharistică 
este, de obicei, întovărășită de invocarea unui nume 
sacru, natural și el inepuizabil. În basmul nostru este 
probabil numele soţului ei, care se identifică cu acel al 
locuinței lui, Varaha și Varahi. Caracterul riguros ini- 
țiatic al acestui episod este în afara oricărei discuţii. Cum 
ar fi putut fata subzista un an întreg cu o fărîmă-de piine 
și cu o sorbitură de vin? În realitate, se hrăneşte cu 


substanța inepuizabilă a Ambroziei şi a Nectarului. 
„Și drumeaţa pornind, a mers iar un an de zile tot 


prin locuri sălbatece și necunoscute, pînă ce cu mare greu 
ajunse la Sfînta Vineri.“ 

Nici acolo nu află unde se găseşte Minăstirea de Tămiie. 


„Și aici i s-a întîmplat ca şi la Sfînta Miercuri, numai 
că Sfinta Vineri i-a mai dat şi ea un corn de prescură, un 
păhăruț de vin şi o viîrtelniță de aur care depăna singură; 
şi a îndreptat-o şi ea, cu multă bunătate şi blindeţe, la 
soră-sa cea mai mare, la Sfinta Duminecă.“ 


Atragem atenţia că Virtelnița de Aur e un dar riguros 
complementar cu Furca de Aur, deoarece deapănă firele 
ce le toarce aceasta. Între sferele planetare se întinde 
covorul cosmic care le asigură continuitatea şi omoge- 
nitatea. Pe cînd prescura şi păhăruţul de vin asigură 
continuitate cerurilor planetare, darurile lor specifice 
arată diversitatea în Unitate. 


„Și de aici drumeața, pornind chiar în acea zi, a mers 
iarăși un an de zile prin niște pustietăți și mai grozave 
decit cele de pînă aici. Şi fiind însărcinată pe al treilea 
an, cu mare greutate a putut să ajungă la Sfinta Dumi- 
necă. Şi Sfinta Duminecă a primit-o cu aceeaşi rinduială 
şi tot așa de bine ca şi surorile sale.“ 


Drumeaţa a ajuns la sfera Soarelui. Din anumite 
perspective  cosmogonice, aceasta ar fi trebuit să se 
găsească în centrul lumii, cum e în alte basme, în Fata 
babei și fata moșneagului, de pildă. În Povestea Por- 
cului, Sfînta Duminecă e ultima etapă pînă la centrul 
ultim, „Miînăstirea de Tămiie“. 

Explicaţia stă în faptul că în prezentul basm nu mai 
avem de-a face cu un simbolism solar, ci cu unul polar, 
superior în calitate și în vechime primului. Simbolismul 
polar este strict nordic hyperborean pe cînd simbolismul 
solar derivă din tradiţia Atlantă, pe axul vest-est, tradiţie 
derivată. 


„Și făcîndu-i-se milă de această nenorocită și zdrun- 
cinată fiinţă, a strigat și Sfînta Duminecă o dată, cît a 
putut, şi îndată s-au adunat toate vietăţile: cele din ape, 
cele de pe uscat și cele zburătoare. Și atunci ea le-a ìn- 
trebat cu tot dinadinsul dacă ştie vreuna din ele în care 

` parte a lumii se află Minăstirea de Tămiie. Şi toate au 

i răspuns ca dintr-o singură gură, că nu li s-a întîmplat 
să audă măcar vorbindu-se vreodată despre aceasta. Atunci 
Sfinta Duminecă a oftat din adincul inimii, s-a uitat galeş 
la nenorocita drumeaţă și i-a zis: 

— Se vede că vreun blăstăm al lui Dumnezeu, sau 
altceva, așa trebuie să fie, de nu ai parte de ceea ce cauţi, 
fiica mea! Că aici este capătul unei lumi necunoscute 
încă si de mine, şi oricît ai voi tu şi oricare altul să mai 
meargă mai înainte de aici, este cu neputinţă.“ 


Se vede deci că Minăstirea de Tămiie se află în centrul 
celor trei cercuri concentrice ale lui Mercur, Venus și 
al Soarelui, adică în mijlocul acelui „terzo cielo“ dantesc şi 
paulinian, de care am mai vorbit. Orice centru inițiatic 
e reprezentat cu trei incinte protectoare, fie circulare, 
fie rectangulare ; am mai spus că jocul nostru de tintar 
e o reprezentare a unui asemenea centru și copiii care-l 
joacă nu ştiu că în realitate caută Minăstirea de Tămiie. 
Dacă punctul central e necunoscut şi de Sfînta Duminecă, 
nu atît ca existenţă cît ca itinerar, motivul este în faptul 
că între cerc şi centrul lui este lipsă de comună măsură. 
Chiar din cea mai apropiată spiră, trebuie un salt calita- 
tiv ca să ajungi la „Invariabilul Mijloc“. Trecerea la 
limită este de obicei simbolizată în basm, fie printr-un 
zbor, fie printr-o săritură în prăpastie care te aşază pe 
„Tărimul Celălalt“. În basmul nostru trecerea se înfăp- 
tuiește prin zbor. În orice caz trebuie o discrepanţă între 
mijloacele de mers de pînă acum și saltul final. 


„Și atunci numai iacă un ciocirlan șchiop se vede 
viind cît ce putea. Şi șovilc, șovilc! se înfăţişează înaintea 
Sfintei Dumineci. Atunci ca îl întreabă si pe acesta: 

— Tu ciocirlane, nu cumva știi unde se află Mănăsti- 
rea de Tămilie ? 

— Da' cum să nu stiu, stăpină? Că doar pe acolo m-a 
purtat dorul, de mi-am frînt piciorul.“ 


Răspuns admirabil, care exprimă adevărul fundamental, 
că la Minăstirea Albă de Tămiie se ajunge numai cu 
dorul, cu alte cuvinte, printr-o aspirație intensă, vitală, 

existenţială spre ea. Cind aceasta există, mijloacele exte- 
rioare devin inutile, nu mai e nevoie de picior, fiindcă 
trecerea la limită, integraţia, suprimă spațiul. 


„— Dacă-i aşa, apoi acum îndată ie pe această femeie, 
du-o numaidecit acolo, cum îi ști tu, şi povăţuieşte-o cum 
a fi mai bine. 

Atunci ciocîrlanul, oftind, a răspuns cu smerenie: 

— Mă supun cu toată inima la slujba măriei-voastre, 
stăpină, deși este foarte cu anevoie de mers pînă acolo. 

Apoi Sfinta Duminecă a dat și ea drumeţei un corn 
de prescură și un păhăruţ de vin, ca să-i fie pentru hrană 
pină la Mănăstirea de Tămiie ; și i-a mai dat o tipsie mare 
de aur şi o cloşcă tot de aur, bătută cu pietre scumpe, cu 
puii tot de aur, ca să-i prindă bine la nevoie; şi-apoi a 
dat-o pe sama ciocirlanului, care îndată a şi pornit şo- 
vilcăind.“* 


Furca si Virtelniţa sînt atribute de Parce ; tînără Împă- 
răteasă cumulează în acest mit şi pe celelalte două. Cele 
trei Parce erau numite astfel prin antifrază, de la un 
cuvînt latin care înseamnă „a cruța“, parcere. Grecii le 
numeau Moire ; erau trei divinităţi care torceau destinul 
oamenilor şi al întregului univers. Clotho ţinea furca, 
Lachesis învirtea fusul și Atropos tăia firul. Mai erau 
numite prin perifrază Fiicele Nopții (probabil pentru că 
Noaptea simbolizează indistincţia: primordială din care 
se tes Viaţa și Moartea), Fiicele Destinului, Fiicele Ere- 
bului, Fiicele Aheronului (aceste ultime denumiri, sub- 
liniind mai mult aspectul lor substanţial). Împărăteasa 
însumează toate trei aspectele : ea îşi toarce propriul ei 
destin, ceea ce îi arată autonomia, faţă de restul oame- 
nilor ; toarce şi destinul omenirii ca Sakti, ca soţie a 
Șefului ierarhiei iniţiatice și a Avatarului Principiului 
divin coborit pe pămînt. Dar dacă toarce, poate înceta 
de a toarce, însumînd nu numai pe Clotho, pe Lachesis, 
dar și pe Atropos. 

Uitimul dar al Sfintei Dumineci îi mai adaugă un 
aspect. Tipsia este o secţiune orizontală a sferei lumii, 
prin urmare un conţinut, un fixator al Cloştii cu puii de 
aur. De data asta avem de-a face cu un simbolism diferit. 

Cloșca arată momentul ciclic, secvența de istorie umană, 
al cărui destin îl torcea soția Mistreţului. Se știe că acest 
nume, Cloşca cu pui, Găinuşa, este numele popular a! 
constelaţiei Pleiadelor ; se știe însă mai puţin că Pleia- 
dele, fiicele lui Atlas, au devenit, la un moment ciclic, 
anume în perioada predominării atlante, substitutul zo- 
diacal al Ursei Mari, constelație Polară, și aici atingem 
un nod vital de o extremă importanţă, în legătură directă 
cu „Misterele Polului“. 

Intr- o anumită perioadă, numele de Sapta-hikșa (cei 
„Șapte Rikşi“, reprezentanţi ai înţelepciunii celor. șapte 
Manvantara trecute şi „Luminătorii“ Manvantarului în 
care ne aflăm, n.n.) nu a mai fost aplicat Ursei Mari 
(constelație compusă din șapte stele, n.n.), ci Pleiadelor, 
(Cloșca cu Pui, n.n.) care cuprind și ele şapte stele ; acest 
transfer de la o constelație polară la una zodiacală cores- 
punde unei treceri de la simbolismul solstiţial la acela 
echinocţial, implicînd o schimbare în punctul de plecare 
a ciclului anual, ca și în ordinea de predominare a punc- 
telor cardinale care sînt în relație cu diferitele faze ale 
acestui ciclu [transferul Balanţei în Zodiac are de ase- 
menea o semnificaţie similară — nota lui Guenon.]. (Nu- 
mele vechi al Ursei Mari era Balanța ; acum îl poartă o 
constelație din Zodiac, n.n.). Această schimbare este de 
la Nord în direcţia Vest, referindu-se la perioada Atlantă ; 
faptul se găsește confirmat net de Greci, pentru care 
Pleiadele erau fiicele lui Atlas (eponimul Atlantidei,:n.n.) 
și, ca atare, numite de asemenea Atlantide. Transferuri 
de acest fel sînt de altminteri adesea cauză de multiple 
confuzii, aceleași nume primind, după perioade, aplicaţii 
diferite, atît pentru regiunile terestre, cît și pentru conste- 
laţiile cerești, astfel că nu e totdeauna uşor să determini 
la ce se raportează exact, în fiecare caz; aceasta nu e 
realmente posibil decît cu condiţia să ratașezi diferitele 
lor «localizări» la caracterele proprii ale formelor tradi- 
tionale corespondente, cum am făcut-o cu acelea ale lui 
Sapta-Rikşa. 7 


7 René Guenon, Symboles fondamentaux de la Science Sacrée, 
Paris Gallimard, 1962, p. 180—181. 

Ne dăm seama că rîndurile lui Guenon sînt prea 
concise pentru un străin de materie și presupun cunoş- 
tinte într-uh domeniu greu accesibil; atît de vast, că ne 
este necesară o prea lungă zăbovire în el, deși am spus 
de la început că digresiunea este norma principală a ori- 
cărui studiu inițiatic. Trebuie să ne mulțumim cu cîteva 
notații precise, pentru a face sensibilă importanţa bas- 
mului de care ne ocupăm. 

Dependenţa omului şi a întregii firi faţă de Principiu 
şi interdependenţa fenomenelor în cosmos, sînt cele două 
legi fundamentale ale metafizicii tradiţionale. Își au ori- 
ginea și explicaţia în Unitatea divină şi în omogenitatea 
Naturii. Orice modificare spirituală, religioasă, socială în 
ciclul uman. e necesar sincronică cu modificări similare 
şi analoage în Univers, concretizindu-se în predominarea 
în anumite momente ciclice a simbolismului direcțiilor 
spatiului, strict solidar cu simbolismul temporal, care și 
el se modifică : momentul începutului anului, localizarea 
cerească a Solstiţiilor şi a Echinocţiilor, mai de mult 
polare, acum zodiacale, proiecțiunea acestor localizări 
cerești pe pămînt, ceea ce pare lucrul cel mai extraordi-: 
nar, dar de fapt nu este atunci cînd cunoaștem solida- 
ritatea pămîntului cu Cerul; de aici deplasarea axului 
spiiitual al lumii, a Muntelui Polar, în diferite ţinuturi 
geografice. Omul avîndu-și raţiunea suficientă şi rădăcina 
ontologică în universal, cele mai importante simboluri 
pentru el se găsesc pe bolta cerească, sensibilis Deus, 
Cartea Sfintă prin excelenţă, din care derivă, prin adap- 
tare, celelalte cărţi sacre ale omenirii. 

Revenind la simbolismul solstiţial și echinocţial, „ceea 
ce trebuie în mod esenţial să fie observat sînt următoa- 
rele : axul vertical, în măsura în care leagă cei doi poli, 
este evident un ax Nord-Sud ; cînd se trece de la simbo- 
lismul polar la simbolismul solar, acest ax va trebui 
într-un: fel oarecare să fie proiectat pe planul zodiacal, 
dar în așa fel încît să-și păstreze o anumită corespon- 
dență, s-ar putea spune, o echivalență cît mai exactă po- 
sibil, cu axul polar primitiv.“ & 


8 Rene Guenon, ibidem, p. 237. 

Cea mai importantă ilustrare a acestor afirmații de 
natură istorico-ciclică este apariţia tradiţiei atlante, poste- 
rioară şi relativ tardivă față de marea Tradiţie Primor- 
dială, hyperboreană. Era firesc ca în perioada de predomi- 
nare și manifestare exterioară a Tradiţiei Primordiale, in 
prima parte a Manvantarului, simbolismul stelar să fi fost 
localizat în Pol şi în regiunea boreală, în constelațiile cir- 
cumpolare. Cele două Urse se numeau Balanța, talerele 
ei fiind configurate de ele, denumire cu atit mai samni- 
ficativă şi mai îndreptăţită, cu cît limba Balantței, Polul, 
se afla atunci în constelația Dragonului, iar Ursa Mare 
s-a numit, primitiv, Mistreţul. 

Cînd, din cauza decadenței ciclice, Tradiţia Primor- 
dială hiperboreană și Centrul Suprem care o păstra s-au 
ocultat, reprezentații lor accesibili au fost alte tradiţii, 
derivate direct din ea. Cum am spus, una din cele mai 
importante din aceste tradiții substitutive, care au lăsat 
urme în memoria omenirii, a fost civilizaţia atlantă; 
simbolismul ei nu a mai fost polar și solstițial, Nord-Sud, 
ci solar şi echinocţial, Vest-Est. Lumina nu mai venea de 
la Pol, direct de la Nord, ci refractată prin Apus, din 
centrul atlant, numit și „Grădina Hesperidelor“ (literal 
„Grădina Fiicelor Serei“), „Grădina Prea Fericiţilor“, 
„Cimpiile Elizee“, învăluită de „vînturile elizee“, „Insula 
Pierdută din Occident“. Cu privire la această ultimă loca- 
lizare, nu credem fără interes să arătăm corespondențele 
dintre direcţiile spaţiului cu acelea dintre rase, mai ales 
că ne vor servi şi pentru analiza basmului Harap-Alb. 


Corespondenţe 
Nord larnă copilărie rasa albă apă 
Orient primăvară tinereţe rasa galbenă aer 
Sud vară maturitate rasa neagră foc 
Occident toamnă bătrîneţțe rasa roşie pămînt 


Ceea ce trebuie de reținut, este că civilizația atlantă 
era a rasei roșii, cum se vede și în ultimii ei descendenti, 
indienii americani. 

Perioada de predominare a civilizaţiei atlante a durat 
un An Mare platonician (12960 ani), pînă la catastrofa 

pomenită de Platon în Critias şi Timeu, de asemenea în 
Geneză : potopul lui Noe e acelaşi cu cataclismul care a 
cufundat Atlantida. 

În timpul predominării atlante s-au produs transferu- 
rile de simboluri şi de numiri, de care pomeneşte Guenon. 
Balanta Polară a devenit actuala Balanţă zodiacală, sim- 
bolismul septenar al Ursei Mari a trecut la cele şapte 
Pleiade, Atlantidele. 

Prăbușirea civilizaţiei atlante se datorește în primul 
rînd, influenței nocive și virulente a unui sacerdoțiu 
feminin deviat, complice cu o revoltă a războinicilor faţă 
de casta sacerdotală, căreia, după spusele tradiţiei hin- 
duse, i-a pus capăt al şaselea Avatar, Paraşu-Rama, 
Rama-cu-Securea, identificabil într-o oarecare măsură 
cu germanicul Thor. 

Ce vedem în basmul nostru ? Tinăra Împărăteasă face 
un transfer, exact învers celui de care am pomenit mai 
sus, ducind Pleiadele, Cloşca cu Puii de Aur, de la Sfinta 
Duminecă, Regenta Atlantidei (din cauza caracterului 
solar al zilei de Duminecă) la Minăstirea de Tămiie, pa- 
latul Mistreţului Alb (și Mistreţ se numea constelația 
acum numită Ursa Mare). 

Nu se poate exagera importanța acestei constatări. 
Căci reintegrarea, operaţie inversă transferului de care 
vorbeam mai sus, constînd în ducerea „Cloșştii cu Puii de 
Aur“, a celor Șapte Pleiade, în vechiul lor habitat ori- 
ginar, în cele șapte stele ale Ursei Mari, nu a putut să se 
întimple decit în ultimele momente precedîind prăbuşirea 
Atlantidei ; cit aceasta a viat, operaţia nu-și avea rostul, 
fiind intempestivă. 

Dacă ne referim la potopul lui Noe, vedem că ele- 
mentele valabile, simbolurile încă vii ale tradiţiei atlante 
au fost salvate providenţial de la nimicire într-o Arcă, 
într-o corabie care reprezintă Tradiţia Primordială însăși, 
neafectată de catastrofă, deoarece plutea deasupra Apelor. 
Or, e exact ce face fata de Împărat, Arca umană, cu 
germenul viitorului ciclu în pîntece, cu talismanele esen- 
tiale mintuite din catastrofă. Putem hazarda ipoteza că 
intregul episod se referă la resorbirea tradiţiei secundare 
atlante în Tradiția Primordială, regentată de Mistreţul 
Alb. Ultimul împărat al Atlantidei este tatăl fetei. Fata 

însăși este o Pleiadă, o Atlantidă ; căsătoria ei cu Mis- 
treţul Alb reprezintă joncţiunea elementelor cosmologice 
demne de a supraviețui ale tradiţiei atlante cu tradiţia 
pur metafizică hyperboreană, fenomen esenţial care pre- 
domină ultima parte a ciclului nostru. Podul construit 
de Mistreţ e o ultimă punte aruncată mizericordios de 
Tradiţia Primordială în tradiţia atlantă ca să poată fugi 
pe pod ce mai era valabil în ultima. Dacă, subsidiar, 
coroborăm episodul cu hierogamia lui Harap-Alb cu fata 
Împăratului Roş, prezumția devine certitudine, căci 
civilizația atlantă era aceea a rasei roşii. De altminteri, 
esențial, Povestea Porcului şi Harap-Alb reprezintă două 
fețe complementare ale aceluiași mit: în prima, fata 
caută pe Mistreţul Alb, în a doua, Mistreţul Alb răpește 
pe fata Împăratului Roş, chintesență a Împărăției Roşii. 
S-ar spune că moş Creangă a vrut să considere centripet 
şi centrifug, în dublă mișcare inversă, acest moment ca- 
pital din istoria omenirii, cel mai important de douăspre- 
zece mii de ani încoace. 

Cum am spus, în cosmologia basmului nostru soarele 
nu ocupă locul central; sfera Sfintei Dumineci descrie 
si ea, ca și celelalte sfere, o orbită în jurul unui centru 
comun, Minăstirea de Tămiie, „domiciliu“, ca să vorbim 
în stil astrologic, al Mistreţului Alb, faţă de care chiar 
Sfînta Duminecă se comportă în vasal, trimițindu-i daruri 
somptuoase de Rege-Mag. Menţionăm în treacăt, că 
Minăstirea de Tămiîie e identică, pînă și prin culoare, cu: 
Miînăstirea Albă Mare cu nouă altare din Insula Albă. 
care revine atit de des în colindele noastre, numai că în 
basmul nostru e ocultată într-o cavernă din Muntele 
Polar. Basmul reprezintă o versiune mai tardivă a sim- 
bolului. 

Reamintim că Ursa Mare-Mistreţ, se numea Tula, 
denumirea sanscrită a, Balanţei și a Centrului Suprem. 
Acest nume de Balanţă convine perfect unui punct distri- 
butiv, de unde sînt împărţite în univers mizericordia şi 
rigoarea, plusul şi minusul, constricţiunea și expansiunea, 
într-un cuvînt Viaţa și Moartea lumilor, fără de care. 
existența Creaţiei ar fi neconceptibilă. 

Ciocîrlanul porneşte șovilcăind cu fata. În general, 
schiopătarea este considerată ca o discalificare iniţiatică. 

Aici discrepanţa dintre piciorul stîng şi cel drept separă 
în mod accentuat diferenţa din perechile de compl&- 
mentare de care am vorbit în paragraful de mai sus; o 
extremă diferenţiere aduce dualitatea la un punct cînd 
nu mai poate subzista şi o constringere să se resoarbă 
în unitate. În unele iniţieri, printre care şi cea masonică, 
recipiendarul intră în sanctuar cu un picior încălțat, cu 
celălalt descălţat. E o operaţie alchimică de care am 
vorbit mai sus, separațiunea contrariilor, pentru a le 
transforma în complementare, în pragul reunificării. 

Găsim un episod asemănător în Coran, în capitolul 
„Furnica“. Solomon, Regele-Mag, trece în revistă armata 
păsărilor. Toate sînt prezente, afară de pupăză, cînd 
apare şi ea la sfîrșit. „Am aflat ceea ce tu nu ştii“, se 
scuză ea faţă de Solomon. „Vin din Saba cu noutăți 'si- 
gure“, este vorba despre mitica regică Balkis. Asemă- 
narea este izbitoare cu stringerea tuturor păsărilor de 
către Sfinta Duminecă, din basmul românesc. 

Ultima parte a călătoriei se deosebește de celelalte 
prin agravarea greutăților drumului. 


„Și cînd ciocîrlanul pe jos, cînd drumeața pe sus; 
cînd ea pe jos, cînd el pe sus. Și cînd biata drumeaţă 
nu mai putea nici pe sus, nici pe jos, atunci îndată cio- 
cirlanul o lua pe aripioarele sale și o ducea.“ 


£ un drum miraculos, conceptibil, dar nu reprezenta- 
bil ; trebuie redus la schemă pentru a putea fi înțeles. 

Modurile de propagare în spațiu a celor două enti- 
tăți sînt diferite și complementare ; în adevăr, cînd fata 
merge pe jos, ciocîrlanul merge pe sus, cînd ciocîrlanul 
merge pe jos, fata merge pe sus; deci traiectoriile lor 
deosebite se interferează periodic, într-un punct, pentru 
a se redistribui în sens contrar, încrucișindu-se în alt 
punct sintetic următor și așa mai departe. E un mers în 
opt, siglă a indentități, constituit dintr-o dublă miş- 
care ondulatorie, deoparte și de alta a unui ax median, 
pe care Creangă îl desemnează cu toată preciziunea de 
dorit : „cînd biata drumeaţă nu mai putea nici pe jos, 
nici pe sus, atunci ciocîrlanul o lua pe aripioarele sale 
şi o ducea“. 

Or, acest traseu este același cu Caduceul lui Hermes, 
identic cu acela al fetei Moşneagului din Fata babei şi 
fata moșneagului, ducînd şi el la centrul lumii noastre; 
în aplicare microcosmică traseul e identic cu descrierea 
coloanei vertebrale, aşa cum o face Kundalini Yoga, prin 
a cărei canale circulă cei doi curenţi subtili, feminin și 
masculin, pozitiv și negativ, numiţi Ida şi Pingala, de-o 
parte şi de alta a unui ax median, care este şi o linie 
de referinţă sintetică, Susumna, de la centrul bazic pînă 
la Sahasrara, lotusul cu o mie de petale din creștetul 
capului, Minăstirea de Tămiie din Microcosmosul uman. 
Fata e Ida, ciocîrlanul Pingala, încrucișindu-se de-a lun- 
gul lui Şusumna. Cît despre Caduceu, fata îl ţine în 
mină, căci este identic cu furca primită în dar de la 
Mercur. 


» 


a 


e Drumul ciocirlanului 

Fig. nr. 4. Drumul fetei de împărat 
de la Sfinta Duminecă la casa 


soțului său 

Filfiitul aripioarelor, arată că, în această călătorie 
spirituală de-a lungul lui Axis, Mundi, Știința Suflului, 
Pranayama e fundamentală. 

Că e un drum făcut în duh o dovedește imaginea ne- 
conceptibilă a unei păsărele purtind pe spate o fiinţă 
omenească. Se poate spune mai degrabă că prin rivna 
sa ascetică, fata a căpătat imponderabilitatea. Nu mai 
avem în faţa noastră pe oropsita călătoare care plecase 
din coliba bătrînilor ; acum Împărăteasa îşi torcea firul 
călătoriei sale ca păianjenul, din propria ei substanţă, 
din furca Sfintei Miercuri ; îl deapănă cu viîrtelniţa Sfin- 
tei Vineri, iar tipsia de aur, cu Cloșca cu Pui de Aur pe 
ea, e busola îndreptind-o fără greş la termenul necesar 
al oricărei călătorii legînd cantitativul cu calitativul. 


„Și tot asa mergind ei încă un an de zile, cu mare 
greutate şi zdruncin, au trecut peste nenumărate ţări şi 
mări şi prin codri şi pustietăţi aşa de îngrozitoare, în care 
fojgăiau aspide veninoase, vasiliscul cel cu ochi fărmecători, 
vidre cu cîte douăzeci şi patru de capete şi altă mulţime 
nenumărată de gingănii şi jigănii înspăimintătoare, care 
stăteau cu gurile căscate numai și numai să-i înghită;. 
despre a căror lăcomie, viclenie şi răutate nu-i cu pu- 
tință să povestească limba omenească.“ 


Am redat integral acest paragraf din proza unui 
Creangă necunoscut, un Creangă nocturn, uimitor pen- 
tru aceia ce-şi fac o imagine surizătoare despre humu- 
leştean. Aici este un ciclop al Abisului, înfiorat și în- 
fiorător. De unde și acest stil de veche cronică, de le- 
topiseţ al fabulei. 

Căci în adevăr, abisul se cască pretutindeni sub pi- 
cioarele noastre, cu ştire sau fără, peste care nici un 
pod nu trece, afară de cărărușa în muche de cuțit, sinu- 
soidul itinerarului inițiatic. Numai firul unicităţii poate 
fi creștet multiplicităţii, coamă a Adincurilor solicitate, 
evertuate chiar de temeritatea pelerinului ; acest fir este 
tăișul de brici de care vorbesc tradiţiile islamice, cirat-ul, 
peste ascuțişul căruia trebuie să treacă acela ce vrea: 
să ajungă în Paradis, reprezentat în lumea şi în bas- 
mul nostru de Minăstirea de Tămiie. 

Aceasta este terminus-ul, Agartha, „Inviolabila“, Pa- 
radisul devenit subteran, Celălalt Tărîm, cum i se mai 
spune în datinele noastre, în care nu se poate intra 
decît prin poarta strîimtă a unei caverne, care nu e un 
loc întunecos, ci un spaţiu luminos, cum se va vedea. 
În adevăr: 


„Si în sfîrşit după atît amar de trudă şi de primejdii, 
cu mare ce au izbutit să ajungă la gura unei peșteri. Aici 
călătoarea s-a suit iarăși pe aripile ciocîrlanului, din care 
abia mai putea filfiîi, și el și-a dat drumul cu dînsa pe 
o altă lume, unde era un rai nu altceva !“ 


La prima vedere, fraza nu are nimic misterios. Evi- 
dent ciocîrlanul nu mai poate bate din aripi, sleit fiind 
de puteri de drumul terific pe care l-a făcut. Dar numai 
atita este? Ar fi să solicităm prea mult textul, sâ-i 
împrumutăm dedesubturi pe care nu le are, dacă des- 
coperim în el o aluzie la faza finală, prin trecerea la 
limită în realizarea inițiatică ? O aluzie care de altmin- 
teri e straniu de precisă. În adevăr, ciocîrlanul epuizat 
nu mai filfîie din aripi, ci se lasă în zbor lin în peşteră. 
Dacă Pranayama e o ştiinţă a suflului ritmicizat, înte- 
meiată în principal pe alternanţa în moduri și proporții 
indefinite ale respirației, simbolizate de fluturarea al- 
ternantă a aripilor, în ultimul moment al călătoriei ini- 
țiatice, la trecerea la limită, suflul trebuie să se stingă. 
Servitorul credincios și eficace dispare, cum dispare Ver- 
gilius de lîngă Dante, la intrarea în Paradis. În Vid, în 
peșteră, știința suflului nu mai poate duce decît dacă 
piere. Intrarea este condiționată de extincție. De aici, 
zborul lin al ciocîrlanului. Bătăile de aripă nu mai au 
ce căuta la Minăstirea de Tămiie, ctitorie a Unităţii. 
“Termenii de extincţie, de stingere sînt strict tehnici, 
traducerea exactă a cuvîntului sanscrit Nirvana şi a 
acelui arab Fana, făcînd parte din lexicul sufit. Amîn- 
două sînt fundamentale în Yoga Cunoașterii, în Jnana 
Yoga, pentru că sînt designațiuni negative ale Supre- 


mului. 

O altă concordanţă cu umanitatea tradiţiilor este fap- 
tul că, departe de a fi un loc de întunecime, peştera e 
un rai de lumină, de frumuseţe şi de armonie. 

TŢinînd seama de analogia dintre Macrocosm și Micro- 
cosm, există o analogie între inimă și cavernă. 

„«Caverna Inimii» este o expresie tradiţională cu- 
noscută : cuvintul guha, în sanscrită, desemnează în ge- 
neral o cavernă, dar se aplică de asemenea la cavitatea 
internă a inimii, apoi inimii înseși, această «cavernă a 
inimii» este centrul vital în care rezidă nu numai jivatma 
(sufletul individual, n.n.) dar și Atma (Spiritul Suprem, 
n.n), necondiţionat (în basmul nostru jivatma este re- 
prezentat de Împărăteasă şi Atma de Mistreţul Alb, reu- 
niţi final în cavernă, n.n.) [...] Acest cuvînt Guha |...] 
este echivalentul cuvîntului grecesc hkruptos, de unde 
«criptă», sinonim cu cavernă. Aceste idei se raportează 
la centru, în măsura în care acesta este considerat ca 
punctul .cel mai interior și, prin urmare, cel mai as- 
cuns ; în același timp, se referă și la secretul inițiatic, 
fie în el însuși, fie în măsura în care e simbolizat de: 
dispoziţia locului unde se efectuează iniţierea, loc as- 
cuns sau «acoperit», adică inaccesibil profanilor... i, 

„Există un raport strîns între munte și cavernă, cînd! 
sint luate ca simboluri ale centrelor spirituale (și Mi- 
năstirea de Tămiîie din peșteră e Centrul spiritual prin: 
excelență, n.n.), în felul cum sînt de asemenea conside- 
rate, pentru motive evidente, toate simbolurile «axiale» 
sau «polare», dintre care muntele este unul din cele mai 
însemnate. În legătură cu aceasta amintim că trebuie să 
privim caverna ca situată sub munte sau în interiorul 
lui, astfel ca să se găsească și ea în ax, ceea ce întă- 
rește legătura existentă între cele două simboluri, care: 
sint oarecum complementare. De asemenea, trebuie re- 
marcat, pentru a le «situa» unul faţă de celălalt, că 
muntele are un caracter mai «primordial» decît caverna ; 
aceasta rezultă din faptul că e vizibil din exterior, că 
este, s-ar putea zice, ce-i mai vizibil din toate părțile, 
în timp ce caverna este, din contră, cum am spus, um 


% Rene Guenon, Symboles fondamentaux de la Science Sacree,. 
Paris, Gallimard, 1962, p. 218—219. 

loc esențialmente ascuns şi închis. Se poate uşor deduce 
de aici, că reprezentarea centrului spiritual prin munte 
corespunde propriu-zis cu perioada originară a umani- 
tății terestre, în care adevărul (Sat) era integral acce- 
sibil tuturor (de unde numele de «Satya Yuga» (Virsta 
de Aur n.n.) în virful muntelui e atunci Satya-loka, (sau 
„Jocul Adevărului»); dar cînd, ca urmare a mersului 
descendent al ciclului, acest Adevăr n-a mai fost la în- 
demîna' decît a unei elite mai mult sau mai puţin res- 
trinse (ceea ce corespunde cu debutul inițierii, înțeleasă 
în sensul ei cel mai strict) și a devenit ascuns majorităţii 
oamenilor, caverna a fost un simbol mai apropiat pen- 
tru Centrul spiritual şi prin urmare, pentru sanctuarele 
iniţiatice care sînt imaginile lui. Printr-o astfel de schim- 
bare, centrul nu a părăsit muntele, ci s-a retras numai 
din vîrf în interior ; pe de altă parte, această schimbare 
e oarecum o «inversare» prin care «lumea cerească» (la 
care se referă înălțimea muntelui deasupra suprafeţei 
pămîntului) a devenit în anume sens «lumea subte- 
rană» [...]..., și această inversiune este figurată prin 
schemele respective ale munte.ui şi cavernei, care ex- 
primă în acelaşi timp complementarismul lor. 


Minăslirea 
de Tämiie 
Muitiele Polar 
Caverna 
Minăstirea 
de 7ămlie 
Caverna 


Fig. nr. 5. Raportul dintre Muntele Polar, 
cavernă si Minăstirea de Tămiie 

Cum am mai spus-o, schema Muntelui, ca şi aceea 
a Piramidei şi a Movilei, care sînt echivalentele ei, e 
un triunghi cu vîrful îndreptat în sus; aceea a caver- 
nei, din contră, e un triunghi- cu: virful îndreptat în jos, 
deci e inversă în raport cu prima. Acest triunghi inver- 
sat e de asemenea schema inimii şi a cupei care în sim- 
bolism, îi este în general asimilată, cum am arătat-o în 
ceea ce priveşte Graalul. (Și vom vedea că Mistreţul Alb 
e arătat la sfîrşit ca stăpinul unei cupe, n.n.) [... ]... dacă 
se fac laturile triunghiului inversat egale cu jumătatea 
laturilor triunghiului echilateral, [... ]... triunghiul mic va 
împărţi suprafaţa triunghiului mare în patru părți egale, 
din care unu va fi triunghiul inversat însuşi, în timp ce 
și celelalte trei vor fi triunghiuri echilaterale ; această 
ultimă considerație, precum şi anumite relaţii numerale 
ce se leagă de ea, nu au un raport direct cu prezentul 
subiect...“ Triunghiul cu vîrful în sus, simbol activ 
masculin întreţesut cu triunghiul inversat, pasiv femi- 
nin, e o reprezentare a hierogamiei, în basmul nostru, 
a unirii dintre Mistreţul Alb şi Împărăteasă. 

Cele spuse de Creangă despre peșteră, că era „un rai 
nu. altceva !* coroborează cu cele susținute de R. Guenon 
cind prezintă caverna inițiatică luminată în interior, în 
timp ce în exterior „domnește întunericul“, lumea pro- 
fană fiind asimilată cu tenebrele din afară“. 1 

Cît despre simbolismul Labirintului, strîns legat de 
acel al Muntelui și Cavernei, deoarece duce la ele şi in 
același timp păzeşte intrarea, el este implicat în rătăci- 
rile şi pribegiile tinerei impărătese. 

Acum să ne întoarcem la versiunea Ispirescu. Fata 
porneşte, aici o expresie admirabilă : „unde o va duce 
mila Domnului și dorul bărbatului“. Splendidă sinteză 
a năzuinței de joc cu harul de sus, condiţie de neînlă- 
turat a realizării iniţiatice, singură busolă spre negăsibil. 

Își face trei perechi de opinci de fier şi un toiag de 
oţel. Explicaţia am dat-o în episodul echivalent din bas- 


19 René Guénon, ibidem., p. 223—226. 
31 Ibidem. 

mul lui Creangă, cînd Mistreţul își va încinge soția cu 
un cerc de fier, „Anima Mundi“ e grevată de servitu- 
tile Vîrstei de fier, pe care trebuie să le tocească, dar e 
îngreunată de germenul de aur, al Vîrstei de aur, pe 
care pătimirile ei îl vor actualiza în lume. 


„Se duse, se duse, peste nouă mări și peste nouă țări, 
trecu prin nişte păduri mari cu. bușteni ca butea, se po- 
ticnea lovindu-se de copacii cei răsturnaţi și de cite ori 
cădea, de atitea ori se scula ; rarhurile copacilor o izbcau 
peste față, crîngurile îi zgîriaų mîinile, şi ea tot înainte 
mergea şi indărăt nu se uița. Cînd obosită de drum si 
de sarcină, abătută de mîhnire și cu nădejdea în inimă 
(adică, cu singurul far posibil . în bezna din afară, n.n), 
ajunse la o căsuță.“ | | | 


E de reţinut că fata nu se uita niciodată îndărăt, pre- 
scripţie unanimă în toate ETNE, pentru că itinerantuj 
riscă să vadă Eriniile. 


„Pasă-mi-te acolo şedea Sfînta Lună.’ 

Bătu la poartă, se rugă să o 'lase înăuntru 'să' se odih- 
nească niţel, mai .cu seamă că i se abătuse să facă. 

Muma Sfintei Lune avu milă de dînsa şi de suferin- 
tele sale ; o primi dară înăuntru și o: îngriji.“ 


Acolo fata de împărat. născu un băiat și porni cu în- 
demnul Sfintei Luni spre locuința: Sfîntului Soare, după 
ce lepădă prima pereche ruptă de opinci de fier. : 


„Merse, merse prin niste cimpii numai de nisip; asa 
de greu 'era drumul încît făcea doi pași înainte și unu: 
înapoi; se luptă, .se luptă și scăpă de astă cîmpie, apot 
trecu. prin niște munţi înalţi, colțuroşi și scorburoşi ; sărea 
din bolovan în bolovan și din colț în colţ. Cînd ajungea 
pe cîte un picpt de munte șes, i se părea că apucă pe 
Dumnezeu de-picior ; și după ce Se odihnea cite niţel iar 
o luă la drum și tot: înainte mergea. Glodurile, colțurile 
de munte, care erau tot de cremenă, atit îi zgiriase pi- 

i cioarele, genunchile si coatele, încît crau “numai singe; 
căci trebuie să vă spun că munţii erau înalţi, încît intre 

ceau norii. Și pe unde nu erau prăpăstii, peste care tre- 
buia să sară, nu putea merge altfel decit suindu-se pe 
briînci şi ajutîndu-se cu toiagul. 
În cele de pe urmă, sătulă de osteneală, ajunse la nişte 
palaturi. 
Acolo şedea Soarele.“ 


După cum se vede, pribegia și tribulaţiunile drume- 
tiei sint tot atit de catartice, cît pătimirile fetei de îm- 
părat din basmul lui Creangă. 


„Bătu la poartă şi se rugă să o primească.“ 


Muma Soarelui făgădui să-și întrebe fiul unde se 
afiă bărbatul ei. O închise în pivniţă pentru că soarele 
vine totdeauna acasă supărat. Soarele nu știa nimic de 
locuinţa porcului fermecat și pe drept, pentru că după 
cum am văzut, mistrețul se leagă de un simbolism po- 
Jar, exterior şi superior simbolismului solar, echinocţial. 

Acolo fata mai lepădă o pereche de opinci. Ca și 
muma Lunii, muma Soarelui îi dădu o găină friptă, drept 
subzistență, cu grijă să nu strice nici un oscior. Regă- 
sim aici simbolismul atlant al Găinusei, un indiciu că 
itinerarul feței de împărat mergea de la Vest — Atlan- 
tida, spre Hyperboreea, ca și în basmul lui Creangă. 

Mama Soarelui îi spuse că altă nădejde nu e, decit 
să meargă la Viînt. Iarăşi indicaţia științei Suflului, căci 
Suflul Total, Sarva-Prana, prinde toate lumile în tesu- 
tul lui și pe căile lui proprii necunoscute duce insensi- 
bil de la una la alta. Cum spune un text indian, „ceea 
ce uneşte lumile și le este oarecum comun, deşi în mo- 
dalități diverse, este „Suflul Total“ („Sarva-Prana“). 

Fata își luă legătura cu oscioarele, copilul în brațe și 
o porni spre Vint. 


„În calea sa întîlni niște greutăţi şi mai mari, căci 
dete, una după alta, peste munți de cremene din care 
țișneau flăcări de foc peste păduri nemaiumblate și pesta 
cimpii de gheață cu nămeţi de zăpadă. (Se simte apro- 
pierea Podului, n.n.). P-aci, p-aci era să se prăpădească 
biata femee ; însă cu stăruința ei şi cu ajutorul lui Dum- 

i pezeu (ora et labora, spuneau alchimiştii, n.n.), birui şi 
aceste greutăţi mari și ajunse la: o văgăună care era în- 
tr-un colţ de munte (iarăși concomitenţa complementară 
dintre Munte şi Cavernă, n.n.) mare de puteau să intre 
sapte cetăți întriînsa. (adică cele şapte stele ale Pleiadelor 
si ale Septentrionului Heptapola cerească, vestibul al Hy- 
perboreei, n.n.) Acolo sedea Vintul.“ 


Cele şapte cetăţi pot fi și cele şapte planete, unificate 
în sinteza Vintului, în omogenitatea Suflului. 


„Gardul care o înconjura avea o portiţă. Bătu şi se 
rugă s-o primească. Mama Vintului avu milă de dinsa 
și o primi să se odihnească. Ca şi la Soare, fu ascunsă, 
ca să nu o simtă Vîntul.* 


În sensul literal al basmului, e ò simplă măsură de 
precauție, fiindcă nici o fiinţă omenească nu suferă ex- 
cesele celor două stihii; în sensul criptic, se arată că 
fata de împărat primea o învăţătură de taină, nocturnă, 
pur interioară și fără vorbe. „Mumele“ îi închid ure- 
chile ca să audă mai bine. | 


„A doua zi îi spune că bărbatul său locuia într-o pă- 
dure mare şi deasă, pe unde nu ajunsese toporul incă; 
că acolo și-a făcut un fel de casă, grămădind bușteni unul 
peste altul și împletindu-i cu nuiele, unde trăia singur- 
singurel (singularius= sanglier= mistreț, adică mare anaho- 
ret, n.n.).“ 


În itinerarul ei, fata trece de la Lună la Soare, însu- 
mînd în ea cuplul complementar fundamental din vechile 
cosmogonii, printr-un element median și unificator care 
e Vîntul prin tehnica lui, care este Pranayama. Împă- 
răteasa stă între Sol-Luna, ca o domniță într-un scut 
heraldic, ca Bourul în stema Moldovei. Se poate spune 
aceasta despre orice ființă, dar e vorba numai de o po- 
tenţialitate, care în cazul nostru trece de la virtualitate 
la act. Schema e şi mai strîns legată de Pranayama, 
căci în această disciplină, Ida este omologată cu Luna şi 
Pingala cu Soarele, sintetizate în canalul median din co- 

Fig. nr. 6. Reprezentarea drumului inte- 
gral al fetei de împărat spre palatul 
soțului său 


ioana vertebrală, Sușumna. Trecerea de la potență la 
act a acestei sinteze este știința științelor. 

În amîndouă basmele, în partea finală a călătoriei, 
elementul determinant este Suflul, Vîntul, indicat indi- 
rect în Povestea Porcului prin filfiitul aripilor ciocîrla- 
nului şi prin „imponderabilitatea“ fetei de împărat. 

Cum am văzut, fata primeşte de trei ori cîte o găină 
pentru sustențiune, cu recomandarea expresă să nu sfarme 
nici un oscior ; găinile ţin locul prescurei și vinului eu- 
haristic din basmul lui Creangă. În realitate și altfel 
exprimat, darul e acelaşi cu al treilea talisman al Sfin- 
tei Dumineci, Closca cu Puii de Aur. 

Deci, tot de o Euharistie atlantă e vorba, căci nu se 
poate accepta ideea unei sustenţiuni miraculoase fizice 
cu trei găini, îndestulind trei ani de zile de călătorie... 
Să nu se uite că în învățămîntul tradițional, orice mîn- 
care e susceptibilă în mod necesar să devină o Euharis- 
tie. Substanța care servește de bază acestei Euharistii 
poate indica originea ritului ; în cazul nostru, găina este 
o indicație fără greş: ritul este de origine atluntă pen- 
tru că Îsi arc obirşia în Pleiade, în Cloșca cu Puii de 
Aur, prototipul în divinis a substantei întrebuințate şi 
„Îngerul“ civilizaţiei atlante, dinspre soare-apune. Mai 
mult, putem spune că această „expediție“ (în felul ace- 
leja a Argonauţilor), a fetei atlante spre împărăţia Mis- 

trețului, adică spre Ţinutul Suprem, Para-Deșa, se efec- 
tuează în momentul cînd civilizaţia atlantă e pe cale să 
se prăbușească, încheindu-și ciclul, din moment ce sim- 
bolul ei chintesenţial, substanța-i sustentoare, e consu- 
mată, mistuită de soția Mistreţului, care e pe cale de 
a se reuni cu soțul ei, Sri Varaha, Seniorul Mistreţ şi 
Seniorul Tradiţiei Primordiale, în habitatul ei polar, de 
unde a purces odinioară. Elementele neasimilabile din 
„Găinușă“, oasele ei, vor servi pentru „escaladarea“ Po- 
lului, cum se va vedea cu toată lirhpezimea dorită. Os- 
cioarele găinii sînt o „schemă“, o reprezentare geome- 
trică și rezumativă a ei. Căci o realitate organică nu se 
asimilează în altă realitate organică superioară, decit 
trecînd prin staza mediană a unei scheme, după învă- 
tătura Geometriei Sacre a „Marilor Arhitecti ai Orien- 
tului şi Occidentului“. Aici "este cheia misterelor Meta- 
morfozei. | S 

Porcul fermecat stă în fundul unui codru neatins de 
secure ; la rîndul ei, locuința sa e tot lemnoasă; făcutá 
din buşteni neciopliţi, legaţi cu nuiele. Acest fapt precis 
reamintește sanctuarele preistorice, zise „ciclopice“, fá- 
cute din pietre îngrămădite una peste alta, pe care o 
poruncă straşnică divină interzicea să fie atinse cu dalta 
sau cu alt instrument de fier. În basmul nostru sanc- 
tuarul nu e făcut din pietre, ci din bușteni, și ei necio- 
pliți, neatinși de metal, ceea ce ne duce la o arhitectură 
mai veche decit aceea ciclopeană a pietrei, cînd Vișuwa- 
karma era Twaștri, cînd „Marele Arhitect al Universu- 
lui“ era „Marele Dulgher al Universului“. Acestea sînt 
suficiente pentru a ne arăta din ce adincimi ciclice abi- 
sale izvorăște mitul povestit de Ispirescu, mit probabi} 
mai vechi decît acela cuprins în povestea culeasă şi ex- 
pusă de Creangă, deoarece în această nu este indicat 
cu precizie dacă Podul și Palatul fermecat ridicate de 
mistreţ sînt de piatră sau din lemn. 

Cum am observat mai sus, în basmul lui Ispirescu, 
caracterul de „singuratec“, de  „singularius“, numele la- 
tin al mistrețului, de unde vine. francezul „sanglier“, e 
mai mult pus în evidenţă decît la Creangă, unde Mis- 
treţul este un rege fastuos, stăpîn :și domn într-un Palat- 
Minăstire, cu o armată de curteni şi de servitori, ca un 

Carol Quintul în minăstirea Yuste. Aici, cum vom vedea, 
un alt aspect al Tainei Polare este pus în evidență. De 
altminteri toate perspectivele se înmănunchează la sfîr- 
sit într-o viziune globală. 

Dăm finalul pasimula lui Ispirescu, pentru a nu mai 
avea a reveni. 


„După ce-i dete şi aici o găină de mincă și îi zise 
să păstreze oscioarcle, muma Vintului o povăţui să se ua 
după drumul hobilor, care se vede noaptea pe cer şi să 
moeargă,.să meargă pină ce va ajunge.“ 


Încă o: indicație prețioasă care lipseşte în -Creangă, 
sau e implicită : „Calea Robilor“, recte „Calea Laptelui“, 
nu e numai Gangele ceresc, dira de lapte ţișnită din 
sinul Herei, cînd Herakles nou-născut, l-a supt pe furiș 
si cu lăcomie, legînd astfel Cerul cu pămîntul; e pro- 
totipul ceresc al tuturor ; pelerinajelor pămiîntești. În 
Evul Mediu era numită Calea Sfîntului Iacob (Le chemin 
de Saint Jacques), pentru că după ca seluau pelerinii, în- 
dreptîndu-se spre marele sanctuar al vremii, Santiago de 
Compostela, din Spania. Compostela inseamnă „Campus 
Stellae“, cîmpul stelelor, adică atît localitatea, cît și dru- 
mul care ducea la ea erau o proiecție terestră a unui pro- 
tctip ceresc. Cititorul își poate da seama de natura vechii 
geografii mitice. Ca model de transfer de mituri, găsim 
legenda alăptării lui Herakles de către Hera transpusă 
în hagiografia creștină, care ne arată pe Sfîntul Bernard 
de Clairvaux alăptat de Sfinta Fecioară. 

Explicația numelui „Calea Robilor“, prin faptul că 
servea de „direcţie“ noaptea robilor care. fugeau de la 
tătari, e justă în limitele ei, dar aceste limite sint foarte 
strîmte. În realitate era paradigma exteriorizată a unui 
pelerinaj interior care ducea pe robul păcatului, al sim- 
țuriior şi àl acestei lumi, condiţionate după o pribegie 
spăimîntătoare, admirabil descrisă de amîndouă basmele, 
la Liberare prin metamorfoză, la propriul lui „Sine“ 
(Atma), finalitatea necesară a tot ce este viu. Prototipul 


ceresc al tuturor hagialicurilor. 

„După ce mulțumi cu lacrimi de bucurie pentru buna 
găzduire şi pentru vestea cca bună, porni la drum.“ 


Subsidiar, subliniem că fata a intrat printr-o văgăună 
în domnia Vîntului, adică printr-un istm, printr-o poartă 
strimtă. 


„Biata femeie, nopţile le făcea zi. Nu i se mai alegea 
nici de mincare, nici de odihnă. Atita dor şi foc avea: 
să-și găsească bărbatul pe care ursita i-l dedese. 

Merse, merse pînă i se sparse si opincile acestea. Le 
lepădă şi începu să meargă cu picioarele goale.“ 


Biblia și Coranul abundă în porunca de a se scoate în- 
călțămintea, în apropierea unui loc sfint. Forţele pozi- 
tive telurice intră, fără împiedicarea unui corp mort, în 
om, intermediar între cele de sus şi cele de jos. Pre- 
scripţia este rituală 17. 


- 


„Nu căuta la gloduri, nu băga seama la ghimpii ce-i 
intrau în picioare, nici la loviturile ce suferea cind se 
împiedica de vreo piatră. 

În cele de pe urmă ajunse la o poiană verde și fru- 
moasă pe marginea unei păduri. Acolo se mai înveseli în 
sufletul ei, cînd văzu floricelele şi iarba cea moale. Stătu 
și se odihni niţel. Apoi văzînd păsărelele cîte două-două 
pe rămurelele copăceilor, se încinse focul într-însa de 
dorul bărbatului său, începu a plinge cu amar şi, cu co- 
pilul în braţe și cu legătura cu oscioarele pe umăr, porni 
iarăşi. 

Intră în pădure. Nu se uita nici la iarba cea verde și 
frumoasă ce-i mingiia picioarele, nu voia să asculte nici 
la păsărelele ce ciripeau de te asurzeau, nu căuta nici la 
floricelele ce se ascundeau prin desişurile cringurilor, ci 
mergea dibuind prin pădure.“ 


12 Iesirea, 3, 5. „Dumnezeu a zis lui Moise: «nu te apropia 


de locul acesta ; scoate-ţi încălțămintele din picioare, căci locul 
pe care îl calci este un loc sfînt».“ 

Avem în aceste rînduri indicaţia foarte prețioasă că, 
dacă pelerinajul trebuie să evite spaimele răului, apoi 
la fel trebuie să facă și cu ispitele frumuseţii, cel puţin 
cît tine calea, pentru că drumul lui este median, între 
Rău si Bine, adică în dualitate. Sint mai ales primej- 
dioase frumuseţiile periferice ale Paradisului care împie- 
dică viziunea centrului. Numai acesta odată atins, dă 
dreptul de a te bucura de rest. 


„Ea băgă de seamă că aceasta trebuie să fie pădurea 
în care locuia bărbatul său, după semnele ce-i spusese 
muma Vîntului. 

Trei zile și trei nopţi orbăcăi prin pădure şi nu putu 
afla nimic. Atît de mult era ruptă de osteneală, încît căzu 
și rămase acolo o zi și o noapte fără să miște, fără să 
bea şi să mănînce ceva.“ 


Trei zile şi trei nopţi trebuie să aștepte iniţiatul 
la. poarta sanctuarului, pînă la sleirea a tot ce mai ră- 
miîne pămiîntesc în el. Trei zile și trei nopți a aşteptat 
Samson pînă i-a crescut din nou părul ras de Dalila, re- 
cuperindu-și puterile. Şi o noapte s-a bătut Iacov cu 
Îngerul, pînă îl constrînse să-l binecuvînteze şi să-i dea 
numele de Israel. 


„În cele de mai de pe urmă, își puse toate puterile, 
se sculă şi așa, șovăind, cercă să umble sprijinindu-se în 
toiagul său, dară îi fu cu neputinţă căci și acesta se to- 
cise, încît nu mai era de nici o trebuinţă.“ 


Altfel spus, tot ce era fier în ea, toate opacităţile ce 
le simbolizează acest metal, se epuizaseră în viteaza 
femeie. De altminteri nu putea intra cu fier într-un 
sanctuar unde totul era din substanță lemnoasă. Din 
punct de vedere macrocosmic, faptul indică sleirea to- 
tală a Virstei Sumbre, căreia i se mai zice și Virsta de 
fier. Deci amîndouă basmele au un caracter profetic, 
pentru că mai sîntem încă în Vîrsta de fier. 


„Insă de mila copilului, care nu mai găsea lapte la 
pieptul ei, de dorul bărbatului pe care îl căuta cu cre- 

dinta în Dumnezeu, porni aşa cum putu. Nu mai făcu 
zece paşi şi zări către un desiș un fel de casă precum ii 
spusese muma Vîntului. Porni într-acolo și abia, abia 
ajunse.“ 


Am citat pe larg vicisitudinile, asprimile implaca- 
bile ale hagialicului în cele două basme, pentru că, în- 
tr-un stil magnific, de o uimitoare preciziune tehnică, 
descriu în realitate un peisaj interior, cu pustiurile, 
prăpăstiile și colțurile lui, răvăşit de patimi și de simu- 
nuri psihice. Ele sînt Vămile Văzduhului create din pre- 
pria substanță a omului căzut, dar tirindu-se spre ori- 
zonturile pierdute, în căutarea propriului său Sine, care 
în același timp este Centrul, și al lui, și al lumii. 

Casa la care ajunsese nu avea nici ferestre, nici ușă. 
Nu e lucrul cel mai puţin de mirare că găsim în tradi- 
ţia chineză o' indicație similară: Taoistul trebuie să 
ajungă în cele din urmă, la „templul fără ușă“, unde se 
împărtășește o învăţătură fără vorbe. Dar această clă- 
dire oarbă, locuinţă a Mistreţului, nu avea acoperiş. E 
permis să ne-o închipuim ca pe un turn pătrat sau cir- 
cular, formînd un cilindru. lar o coincidenţă cu tradiţia 
chineză, unde „locul“ universului este un cilindru sim- 
bolic, în interiorul cărui ax se rotesc stările de fire, trase 
în sus de „atracţiunea“ Cerului (Tian), deplasîndu-se as- 
censional în pas de elice. De asemenea turnul Mistre- 
tului amintește de templul fără acoperiș din vechea Sar- 
misegetuză dacică. 

Din punct de vedere macrocosmic edificiul e un turn ; 
din perspectivă microcosmică «ste coloana vertebrală. De 
aceea nu se putea intra lateral în turn; nu are comună 
măsură cu planul de existenţă al lumii noastre. 


„Ce să facă ? Voia să intre. 

Se gîndi, se răzaiîndi; se cercă să se suie — în zadir. 
Sta, sta s-o doboare cu totul întristarea: cum se poate să 
se lase ca să se înece tocmai la mal. Cînd își aduse 
aminte de oscioarele de găină ce le purtase atita cale 
şi-și zise: nu se poate să-mi fi zis de florile mărului să 
păstrez aceste oscioare, ci că îmi va fi de mare folos la 
nevoie. 

Atunci scoase oscioarele din legătura ce o avea, se so- 
coti niţel, mai cugetă şi, luînd două din aceste oscioare, 
le puse virf în vîrf şi văzu că se lipiră ca printr-o mi- 
nune. Mai puse unul, apoi unul şi văzu că se lipiră şi 
acelea. 

Făcu deci, din oscioare doi drugi cît casa de înalţi. 
Îi rezemă de casă la o depărtare de o palmă domnească 
unul de altul. Dupi aceea, puse iarăşi căpătii la căpătii 
celelalte oscioare și făcu niște druguleți mici, fiecare pu- 
indu-i de-a curmezișul pe drugii cei mari, închipui trep- 
tele unei scări ; cum punea aceste trepte se lipeau şi ele. 
Si astfel unul cîte unul, puse pînă sus. Cum punea o 
treaptă, se urca pe ea. Apoi alta, apoi alta, pină unde iii 
ajunse. Cînd tocmai sus în vîrful scării, nu-i mai ajungea 
să mai facă o treaptă. 

Ce să facă? Fără astă treaptă nu se putea. Pasămic-te, 
ea pierduse un oscior. Să stea acolo, era peste poate. Să 
nu intre înăuntru îi era ciudă. Se apucă şi-şi tăie degetul 
cel mic şi cum îl puse acolo se lipi. Luă copilul în braţe, 
se urcă din nou şi intră în casă.“ 


Încă o dată, casa nu are decît o deschidere spre cer 
și nu poate intra în ea decît ființa care a reușit să facă 
să precumpănească în ea elementele ei cerești. 

Simbolismul Scării e unul din cele mai răspindite în 
lume și în toate tradiţiile, din cauza evidentului său ca- 
racter ascensional. Urcarea unei scări înseamnă o auto- 
depăşire, părăsirea unei stări pentru a ajunge la alta şi 
de acolo la vîrful scării, deasupra tuturor stărilor de 
fire. 

Scara e un ax vertical, unind toate stările de fire 
între ele. Aceste stări sînt lumi, simbolizate de treptele 
orizontale ce unesc cei doi stilpi laterali. E o specificare 
a simbolismului crucii. Chematul care urcă pe scară între 
cele două coloane ia calea mediană sintetică. Regăsim, 


sub alt aspect, simbolismul Caduceului, al curentelor sub- 
tile, Ida și Pingala, unite în Sușumna. Lipită de turnul 
fără uşi și ferestre, scara coroborează caracterul acestuia 
de Axis Mundi, străbătînd toate stările de fire prin cen- 
trul lor. 

Ascensiunea fetei de împărat este calitativă, adică se 
face în duh, în timpul ei servitudinea gravitației dis- 
pare. Altfel cum ar putea niște oscioare de găină să sus- 
țină ditai omul, cu un copil în braţe ? În realitate, scara 
e o schemă făcută din linii de forţă, mai subțiri decît 
firul de păianjen, dar indestructibile pentru că sînt din- 
colo de formal, linii de forţă ale acestuia. Numai can- 
titatea este destructibilă. Am subliniat la locul cuvenit 
că ciocîrlanul zburînd cu fata de împărat pe spate se 
referă tot la imponderabilitate. Tot așa, numai reduse 
la scheme, două entităţi sau două planuri de fire pot 
comunica una cu alta. Prin canalele schemelor se pro- 
duce osmoza care împlinește efectiv Metamorfoza. Puse 
direct şi cantitativ alături unul de altul, două plinuri 
se ruinează reciproc. De aici catastrofa idealizării lumii 
noastre și a materializării lumii transcendente. 

În fapt, fata scoate scara din propria ei substanţă, 
din Forma ei, luînd cuvintul în sensul său aristotelian, 
adică din fiinţa ei calitativă, și iarăși ne întoarcem la 
schemă, care este „reactivată“ pe măsura ascensiunii. 
Așa cred că se poate interpreta detaliul că, pe măsură 
ce făcea o treaptă, fata se urca pe ea. Dacă privim os- 
cioarele în traista lor, înainte de „configurarea“ lor în 
scară, adică din perspectiva substanţei, putem să le con- 
siderăm, așa cum stau învălmășite în legătura Domni- 
tei, ca o imagine a Materiei Prime indistincte, care nu 
este nimic decît potenţialitate, Rădăcina A-Tot-Posibili- 
tăţii, placenta tuturor Metamorfozelor. 

În locul ultimei trepte ce lipseşte, fata îşi taie dege- 
tul cel mic. Nu uveam dreptate cînd spuneam că fata 
scoate scara din propria ei substanţă ? Omul are zece 
degete, prin urmare, fata plătește zeciuiala pe care o 
poruncesc toate religiile. Faptul arată caracterul inexo- 
rabil sacrificial al ascensiunii spirituale. 

Din punct de vedere istoric-ciclic, scara făcută din 
oscioarele „găinii“, este constituită dintr-o substanţă 
atlantă, pe motivele simbolice studiate mai sus. Spriji- 
nită de turn, domiciliu al Mistreţului, de polul hyperbo- 
rean al lumii, este vădit caracterul ei intermediar, de 
simplă verigă, spre ceva mai înalt. Am putea spune că 
după prăbușirea Atlantidei, sfărîmăturile ei au mai putut 

fi folosite pentru facerea unei scări. Orice rebut este 
utilizabil. Şi ce face fata, care a asimilat în ea găinile, 
adică Pleiadele, Cloşca cu puii de aur, decît să reinte- 
greze chintesența tradiţiei atlante în tulpina mamă, Ma- 
rea Tradiţie Primordială, hyperboreană, în turnul Mis- 
trețului, de unde se desfăcuse cu un An Mare mai 
înainte ? Mistuind găina în propria substanţă, îpso facto 
hrănește cu ea pruncul divin, fiul Mistreţului. Toate 
acestea sînt valabile și pentru versiunea Creangă, mu- 
tatis mutandis. Pruncul divin, prin mamă e substanţial 
atlant, prin tată esenţial hyperborean. 


Domnița intră în turn prin vîrful lui, singura des- 
chizătură, ceea ce indică o realizare intelectuală, pur 
uranică, aproape total lipsită de suporturi secundare; 
nu ne aflăm pe pragul unui „templu fără porţi ?“ 

Odată intrată în casă pe deasupra, ea 


„Aici se miră de buna rînduială ce găsi. Se apucă și 
ca si mai derctică oleacă. Apoi, mai răsuflă puţin, puse 
copilul într-o albie ce găsi și o așeză în pat. 

Cînd veni bărbatu-său, se sperie de ceea ce văzu. Parcă 
nu-i venea să crează ochilor săi, tot uitîndu-se la scara 
de oscioare și la degetul din virful scării. Frica lui era 
să nu fie iară niscaiva farmece. [...] 

Atunci făcîndu-se un porumbel, ca să nu se lipească 
farmecele de el, zbură pe deasupra, fără să se atingă de 
scară și intră înăuntru în zbor. (Aceasta arată caracterul 
impur de reziduu, de cordon ombilical al scării, n.n.). 
Acolo văzu o femeie îngrijind de un copil mic.“ [...] 

»--- se făcu numaidecit om.“ 


Această coborire sub formă de porumbel reamintește 
de coborirea porumbelului Sfintului Duh la Iordan, cînd 
s-a botezat lisus și pe acela ce zboară deasupra Cupei 
Graalului, peste Masa Rotundă. E o teofanie paracletică. 
Pasărea ' Sfintului Duh zboară şi se coboară asupra 
femeii răscumpărate, ca o coroană, ca un nimb. Asemăna- 
rea este evidentă. Și Cupa Graalului şi femeia sînt sim- 
boluri ale pasivităţii. universale, sînt conţinătoare com- 
plementare cu porumbelul. 

„Apoi începu și el a spune: | 

— Eu, zise el, sînt fiu de împărat. La un război ce 
avu tlată-meu cu niște zmei, vecini ai lui, care erau foarte 
răi şi-i tot călcau moșia, am omorit pe cel mai mic. 

Pusă-mi-te, ursita te făgăduise lui. Atunci mă-sa care 
era o vrăjitoare de închega și apele cu farmecele ei, mă 
blestemă să port pielea acelui scîrbos dobitoc, cu gind 
să nu ajung să mi te iau eu. 

Dumnezeu i-a stat împotrivă și eu te-am luat. Baba 
care ţi-a dat aţa să mi-o legi de picior era ea. Şi de unde 
mai aveam trei zile să scap de blestem, am fost silit să 
port încă trei ani stiîrvul porcului. 

Acum pentru că tu ai suferit pentru mine și eu pen- 
tru tine, să dăm laudă Domnului şi să ne întoarcem la 
părinţii noștri. [...] 

Apoi se îmbrăţțișară de bucurie și se făgăduiră ca amin- 
doi să uite de necazurile trecute.“ 


Se întoarseră în lume şi uniră într-o singură Împă- 
răție pe cele ale părinţilor lor. 

Fata solicitată în sensuri contrarii de Mistreţ și de 
Vrăjitoare, mama zmeilor, este Soma, băutura Sacră, 
licoarea Graalului, disputată de Asura şi Deva, în Vede. 
Zmeii sînt identici cu Asura, din cauza caracterului lor 
titanic, iar caracterul divin și luminos al Mistretului 
nu mai este de demonstrat. Revolta zmeilor, a Războini- 
cilor contra autorităţii spirituale, în complicitate cu un 
sacerdoţiu feminin subversiv, simbolizat de vrăjitoarele 
din cele două basme a fost una din cauzele prăbușirii 
Atlantidei, după cum am mai spus, dacă cititorul își mai 
reamintește. Această revoltă nu a fost monopolul Atlan- 
tidei și, în prelungiri sinistre, e detectabilă, în cele mai 
virulente. moduri, în contemporaneitate. Mitul e mai 
depărtat decît Luceafărul, dar activ printre noi. 

Fata de împărat, ca și Anima Mundi pe care o repre- 
zintă, ocupă un loc median între tendintele contrare pe 
Axul vertical, ale lui Tamas si ale lui Sattwa. Dispozi- 
ţia conformă crucii celor trei gune e vădită, feminitatea 
rajasică fiind solicitată alternativ şi concomitent la 
început de tamas și de sattwa, apoi, exclusiv de aceste 
din urmă, în partea finală a mitului, victoria este a 

Spiritului asupra  Materiei. Bineînţeles, această dramă 
individualizată este în realitate o Imago Mundi, a pro- 
cesului producerii și resorbirii lumilor. Analogia dintre 
Microcosm și Macrocosm joacă fără greș. 

Ne reîntoarcem la basmul lui Creangă; lăsasem pe 
fata de împărat şi pe ciocîrlan, ajunși într-o cavernă la 
Mănăstirea de Tămiie, pe tărimul celălalt. Am văzut că, 
departe de a fi un loc întunecos, peştera era un alt 
spațiu, plin de strălucire și de frumuseţe, „un rai nu 
altceva“ ; şi cităm cîteva din nenumăratele nume ale 
acestui loc, Agartha, Sambala, Insula Albă. (Leuke in 
grecește, Sweta Dwipa în sanscrită), în datinele noastre : 
Celălalt Tărîm, Împărăţia lui Verde-Împărat, Țara Roh- 
manilor sau a Blajinilor, Mînăstirea de Tămiie. 


„— Iaca, Mănăstirea de  Tămiie! zise  ciocîrlanul. 
Acolo se află Făt-Frumos, pe care-l cauţi de atita amar de 
vreme. Nu cumva ţi-i cunoscut ceva pe aici? 

Atunci ea, deşi îi fugeau ochii de atitea străluciri, se 
uită mai cu băgare de seamă și îndată cunoaște pudul 
cel minunat din ceea lume şi palatul în care trăise ea cu 
Făt-Frumos atit de puţin şi îndată i se umplură ochii de 
lacrimi de bucurie. 

— Mai stai şi nu te bucura așa de degrabă, că încă 
ești nemernică pe aceste locuri și tot n-ai scăpat de 
primejdii, zise ciocirlanul. 

Îi arătă, apoi o fîntînă unde trebuia să se ducă trei 
zile de-a rîndul; îi spuse cu cine are să se întilnească şi 
ce să vorbească ; o povăţuieşte ce să facă, rînd pe rînd cu 
furca, cu vîrtelnița, cu tipsia şi cu cloșca cu puii de aur 
dăruite ci de cele trei surori, Sfînta Miercuri, Sfînta Vi- 
neri și Sfînta Duminecă.“ 


Fata se așază lîngă fîntînă, care e Puţul adevărului, 
după simbolismul îndeobște cunoscut (și în acest ultim 
episod e vorba de o luptă pentru triumful Adevărului) 
Şi scoate furca de aur. Cităm : 


„Stăpina acestei slujnice era viespea care înălbise pe 


dracul, îngrijitoarea de la palatul lui Făt-Frumos, o vrăji- 
toare strasnică, care închega apa şi care ştia toate dră- 

căriile de pe lume. Dar numai un lucru nu știa hirca; 
gindul omului. Talpa Iadului, cum aude de această minu- 
năţie, trimite slujnica degrabă, să-i cheme femeia cea 
străină la palat.“ 

Fata a ajuns la Centrul Lumii, în luptă cu vrăjitoa- 
rea, pentru cîștigarea lui Făt-Frumos, motorul imobil al 
universului. Ca daruri de acreditare, poartă minunate 
talismane, trimise ca omagii cosmice de către sferele pla- 
netare pe care le-a străbătut către centrul lor suprem şi 
necesar, Polul. Sint, foarte exact, echivalentele darurilor 
aduse de cei trei Magi și depuse la picioarele copilului 
divin lisus, şi el centrul lumilor. Între fata misionară și 
Centru s-a interpus Talpa Iadului. Dar, se va întreba, ce 
caută ea în Rai? Dar ce raută Şarpele în Paradis ? Pen- 
tru că este rădăcina lui. Să se observe că Talpa Iadului 
e exact echivalentul românesc al lui Mula-Prahriti:, Zeița 
Rădăcină, aspect infernal: al lui Prakriti, călare pe un 
măszar. Natural, hirca vrea să-și aproprie prin uzurpare 
darurile al căror destinatar legitim este stăpînul Mînăs- 
tirii de Tămiie. Deși infernală, nu poate trăi decit în 
măsura în care fură harurile Paradisului. Primul dar e 
furca demiurgică, torcînd singură; își are perfecțiunea 
în ea însăși, înzestrată fiind cu o mișcare omogenă și 
izotopă, atingînd nemișcarea prin trecere la limită; e o 
reprezentare artizanală a Uroborosului. Toarce fire de 
aur „de mii de ori mai subţiri decît părul din cap“, fire 
exclusiv inteligibile, țesătură fără hiatus a întregului 
cosmos, altfel spus, a Vortexului Sferic Universal. 

Întrebată ce vrea pe ea, Împărăteasa cere să stea o 
noapte în odaia unde doarme împăratul. Baba consimte ; 
știa că atunci cînd se întoarce de la vînătoare, împăratul 
are obicei a bea în toată seara o cupă cu lapte dulce. O 
bea în lumina lină a înserării, în ceasul Luceafărului, al 
ciobanului moldovan din „Mioriţa“ sacrificat ritual de 
cei doi fraţi ai lui, în momentul cel mai sfînt al zilei, 
cînd după tradiţiile orientale, Regele Lumii celebrează 
subteran „Misterele cosmice“ 13, în ce? în cupa euha- 
ristică, în basmul nostru plină cu lapte, prototipul tuturor 


13 René Guenon, Le Roi du Monde, Paris, Gallimard, 1938, 
p. 8—9, citind pe Saint-Yyes d'Alveydre 

băuturilor sacre, umplută direct din Calea Laptelui, din 
sînul Herei şi al Fecioarei, hrana de predilecție a Yoghi- 
lor, prilejuind o exaltare pur intelectuală, fără picătura 
de venin ameţitor a celorlalte băuturi orgiastice. Iar 
repetarea gestului, la același moment al zilei, îl trans- 
formă în rit continuu. Prin cupa euharistică, element 
esenţial al ritului, Făt-Frumos ni se dezvăluie ceea ce 
este în realitate : Rege al Graalului. De altminteri, lucrul 
e implicit: în calitate de Avatar, de Mistreţ Alb şi de 
Pol, el este și Regele Graalului, funcţiile fiind nedisocia- 
bile. Vorbeam mai sus de legenda care îl arată pe Sfîntul 
Bernard sugînd laptele Sfintei Fecioare, ca Herakles pe 
acel al Herei. Or unii spun că Sfîntul Bernard a servit 
de model Cavalerului Alb, lui Galaad, Rege al Graalului 
în ciclul Mesei Rotunde 1. 

Eroul basmului nostru domnește într-un castel-mi- 
măstire, ca Potala, Escurialul, sau ca miînăstirile din 
Bucovina, cu biserica la mijloc şi lîngă zid foişor dom- 
mesc, exact în punctele geometrice simbolice care se 
cuvin Autorităţii Sacerdotale și Puterii Regale. E sem- 
nificativ că edificiul apare la început, în lumea din afară, 
ca Palat, iar la sfîrşit, în peșteră, ca miînăstire; e un 
mers din exterior spre interior, puterea regală adăpostind 
autoritatea sacerdotală. Mistreţul Alb uneşte în persoana 
lui dubla Putere: Sacerdotală și Regală, în Principiul 
ei unic, aşa cum e păstrat în Centrul lumii, oricum va 
fi înțeles acesta, în sens simbolic și literal sau amîndouă 
la un loc. Ca şef al acestui centru şi identificat cu el, 
Făt-Frumos e stăpinul Contemplaţiei și al Acţiunii. E 
semnificativă în acest sens menţiunea din basm că, 
înainte de a bea cupa cu lapte, seara, gest euharistic 
deci sacerdotal, merge ziua la vînătoare, gest cavaleresc. 
Apare în dubla lui funcţiune, spirituală şi războinică. 

Doamna Mirrha Lot-Borodine, într-un studiu magis- 
tral publicat în volumul colectiv Lumières du Graal, 
arată asemănările izbitoare dintre riturile Graalului, aşa 
cum sînt descrise în legendele ciclului breton al Mesei 
Rotunde, şi anumite momente, deosebit de solemne ale 


14 René Guénon, Saint Bernard, Marseille, Publications 
Notre Dame, p. 318. 

liturghiei. bizantine a Sfîntului loan . Gură-de-Aur; 
concluzia autoarei este că Bizanțul trebuie să fi avut un 
rol în geneza, sau mai exact, am spune noi, în readapta- 
rea creştină a legendei Graalului. 

La rîndul nostru, ni se pare cel puţin curioasă aso- 
nanta dintre numele grecesc gala al laptelui, băutura 
originară a Graalului, după cum ne-o arată basmul 
nostru, și numele lui Galaad, Regele Graalului în ciclul 
breton. Regele Galaad, cel pur, ne este totdeauna arătat 
îmbrăcat într-o armură albă ca laptele: cavaler al Gra- 
alului, cavaler al Galaxiei, pe care o poartă ca pe un 
mare cordon; model mitic al sfintului Bernard de 
Clairvaux, cel hrănit cu laptele Fecioarei. 

Este cunoscut fenomenul lingvistic datorită căruia un 
cuvînt pierde sau capătă litera r ca o îmblinzire sau o 
întărire a  eficacităţii lui. Trac, în sens de „dragoni“, 
devine dac, zeul fenician Dagon e un zeu pește; a fost 
Dragon, Balaur, în altă ipostază. Etruria devine Tuscia 
sau Toscana. De ce Gal nu ar deveni Gral şi invers, după 
convenienţă ? 

În drumul catartic către Miînăstirea de Tămiie, drum 
care este și o sinteză finală în Centrul spiritual al Lumii, 
fata de împărat străbate în mod necesar orbitele concen- 
trice ale sferelor planetare, am putea spune că le colec= 
tează chintesenta, darurile, în trecere; talismanele. lor 
caracteristice şi definitorii, nu ca destinatară, ci ca man- 
datară. Exprimîndu- ne altfel, fata depune muzica Sfe- 
relor la picioarele Tăcerii Ultime. Abisul, Talpa Iadulur 
caută să. le intercepteze, pentru că din ele își trage 
existenţa și subzistența, din fărămiturile care cad pe jos 
din imprudența purtătorilor de har; „nu zviîrliţi mărgă- 
ritarele înaintea porcilor“... Pe de altă parte despuierea 
momentană de daruri a fetei corespunde exact cu ceea 
ce se numeşte inițiatic „despuierea metalelor“ : în 
momentul iniţierii, chit că vor fi date înapoi recipienda=: 
rului, după împlinirea ritului. Și fata va recupera talis- 
manele respective. | 

Talpa Iadului pune în lapte somnoroasă; va veni 6 
vreme cînd și substanța euharistică, susţinătoarea lumii, 
va fi intoxicată. Făt-Frumos cade într-un somn: de 
moarte, ceea ce indică amorțirea aproape totală a Cen- 

trului Lumii în ultima fază a ciclului, dacă nu în el 
însuşi, cel puțin în iradiația sa. 


„Atunci Talpa Iadului a chemat pe necunoscuta dru- 
meaţă în odaia împăratului după cum avusese tocmeală 
şi a lăsat-o acolo, zicîindu-i încetişor: 

— Şezi aici pînă despre ziuă, că am să vin atunci 
eu să te iau. 

Hirca nu doar că șoptea și umbla cătinel ca să n-o 
vadă împăratul, ci avea grijă să n-o audă, din odaia de 
alături, un credincios al împăratului, care în toate zilele 
umbla cu dinsul la vinat. 

Și cum s-a îndepărtat băboiul de acolo, nenorocita 
drumeață a îngenuncheat lingă patul soţului ei și a început 
a plinze cu amar şi a zice: 

— Făt-Frumos! Făt-Frumos!  Întinde mîna ta cea 
dreaptă peste mijlocul meu, ca să plesnească cercul ist 
afurisit și să se nască pruncul tău!“ 


Să plesnească ciclul de fier ca să se nască germenul 
de aur. 


„Și sărmana s-a chinuit așa pînă despre ziuă, dar în 
zadar, căci împăratul parcă era dus pe cea lume!“ 


Nu se poate indica mai bine tăcerea și starea de amorţire 
în care se află acum Centrul Suprem, retragere strate- 
gică, temporară de altminteri, pentru a interveni cu atît 
mai energic cînd va veni ceasul. 


„Despre ziuă tălpoiul a venit posomorită, a scos pe 
necunoscuta de acolo și i-a spus cu ciudă să iasă din 
ogradă și să meargă unde știe. Şi nenorocita ieșind cu 
nepus în masă şi necăjită ca vai de ea, s-a dus iarăşi la 
fîntină și a scos acum virtelniţa. Și viind iarăși slujnica 
la apă și văzînd şi această mare minune, fuge la stăpînă-sa 
şi-i spune că femeia cea de ieri, are acum o virtelniţă de 
aur care deapănă singură şi care-i mult mai minunată 
decît furca ce i-a'dat. Atunci pohoanța de babă o cheamă 
iarăşi la dînsa prin slujnică, pune mîna pe. virtelniţă, tot 

cu acelaşi: meșteșug și 'a doua zi dis-de-dimineaţă, e) scoate 
iarăși din odaia împăratului şi din ogradă.“' 


Somnoroasa băgată în cupă de Talpa Iadului, amin- 
tește un alt episod similar din ciclul Graalului. Ferme- 
cătorul Merlin e pus și el într-o stare de adormire, de 
amorțeală de o forţă feminină, dacă nu inversată, dar 
cel puţin puternic „naturalistă“, personificată de zina 
Viviana, care îi furase ştiinţa magică ; se zice în roman 
că va rămîne în această stare pînă la sfîrşitul ciclului. 
Nu este exclusă posibilitatea unei torpori acceptate vo- 
luntar de către profet, pentru ca să îngăduie proliferarea 
celor mai sumbre aspecte ale lui Kali-Yuga, grăbina 
astfel sfîrşitul ciclului prin sleire, deci redresarea finală. 
Se atinge astfel punctul acela desemnat de tradiția hin- 
dusă ca Sandhyia, care desparte o clipă două cicluri 
consecutive ; alchimiștii îl numeau niger nigrius nigrt, 
punct în care rezidă Talpa ladului. 

Împăratul are un credincios, un alter ego, o prelun- 
gire a lui, care este pentru el ceea ce era Vanuman pene 


tru Rama. 


„Făcîndu-i-se milă de nenorocita străină și-a pus în 
gind să descopere vicleșugul babei. Şi cum s-a sculat împă- 
ratul și s-a pornit la vinătoare, credinciosul i-a spus cu 
de-amănuntul ce se petrecuse în odaia lui în cele două 
nopţi din urmă. Și impăratul, cum a auzit acestea, pe loc 
a tresărit, de parcă i-a dat inima dintr-însul. Apoi a 
plecat ochii în jos și a început a lăcrăma. Și pe cînd 'din 
ochii lui Făt-Frumos se scurgeau şiroaie de lacrimi, la 
fintina știută, urgisita și zbuciumata lui soție scosese acum 
pe tipsie și cloșca cu pui de aur, cea mai de pe urmă a ei 
nădejde.“ 


-= Este o solidaritate, o comuniune, între lacrimile soțu- 
lui, ale soției și apa din fîntîna sacră, toate specificații 
ale licorii din cupă. Este un semn de fuziune a lor. Și 
în alte basme, Făt-Frumos umple cu lacrimi ultimul 
butoi, împreună cu sora sa, din cele șapte pe: care dînsa 
trebuie să le împlinească pentru ispășire. 

Se cunoaște simbolismul dizolvant al lacrimilor ; ele 
topesc ultimele noduri, ultimele opacități care mai stă- 
teau între ştăpînul Mînăstirii de Tămiie şi Anima Mundi. 

Lacrimile lui Făt-Frumos, în calitatea lui de Avatar, 
sînt identice cu roua căzind din Arborele Vieţii, care, 
după doctrina cabalistică, va învia morţii la ziua de apoi. 
Eroul nostru, prin calitatea, centralitatea şi funcțiunea 
sa se identifică cu Axul Lumii, simbolizat de Arborele 
Vietii. 

Această particularitate e cu atît mai interesantă, cu 
cît basmul nostru are un caracter net profetic. Încin- 
gerea Împărătesei cu un cerc de fier, sfărîmarea acestui 
cerc de către Avatar, rupere condiționînd naşterea 
„Copilului“ care reprezintă noul ciclu primordial, înlă- 
tură orice îndoială. Se ştie că unul din simbolurile cele 
mai obişnuite ale stării primordiale e starea de copilărie, 
Bala. 

Fiul lacrimilor împărătesei și ale împăratului este in 
adevăr Făt-Frumos din Lacrimă. 


„Și cum sta ea în preajma fîntînii, numai ce iaca pe 
slujnica știută iarăși o aduce Dumnezeu la fîntînă. Si cînd 
mai vede şi această mare minunăţie (Cloșca cu puii de 
aur, n.n.), nici mai așteaptă să ieie apă, ci fuge la stăpi- 

“mă-sa.” . 


Îi spune ce a văzut şi, ca celelalte dăţi, se învoiesc ca 
fata să petreacă a treia oară noaptea în odaia împără- 
tească. Aceste trei zile şi trei nopţi sînt cele trei zile şi 
trei -nopți petrecute de eroina versiunii lui Ispirescu în 
faţa locuinţei bărbatului ei în pădure. 


„Dar împăratul cînd a venit în astă-sară de la vînat 
și cînd i s-a adus laptele, a zis în gîndul său: „Acest lapte 
nu se va mai be“, și cum a zis, l-a şi aruncat pe furiș, 
undeva și pe loc s-a făcut că doarme dus. 

După ce hirca s-a încredinţat că împăratul doarme, 

„+  bizuindu-se ea şi acum în puterea băuturii sale, a adus 
iarăşi pe străină în odaia lui, tot cu aceeași rînduială ca 
"şi în nopţile trecute ; și lăsînd-o. acolo, s-a depărtat.: Atunci 
zbuciumata drumeaţă căzînd iarăși în genunchi lîngă patul 

soţului ei, se îneca în lacrimi spuind iarăși cuvintele 
acestea : 

— Făt-Frumos! Făt-Frumos! Fie-ţi milă de două 
suflete nevinovate, care se chinuiesc de patru ani, cu. 
osînda cea mai cumplită! Și întinde mîna ta cea dreaptă 
peste mijlocul meu, să plesnească cercul şi să se nastă 
pruncul tău, că nu mai pot duce această nesuferită sar- 
cină.“ 


Se poate concepe plînset mai patetic al Sufletului 
Lumii, robit de întunericul Vîrstei de fier, cu germe- 
nul Viîrstei de aur, înăbușit şi ferecat în el? 


„Și cînd a sfîrşit de zis acestea, Făt-Frumos a întins 
mîna ca prin somn și cînd s-a atins de mijlocul ei, dang! 
a plesnit cercul şi ea îndată a născut pruncul, fără a 
simți cîtuși de puţin durerile facerii. După aceasta îm- 
părăteasa povestește soțului său cîte a pătimit ea de cînd 
s-a făcut el nevăzut.“ 


Amintim că după tradiția unanimă, Avatarul se 
naşte la Miezul Nopţii, în clipa cînd răsare soarele ne- 
văzut, de care pomenește Apuleius în Măgarul de Aur. 
Hristos s-a născut la Miezul Nopţii în staulul de la 
Bethleem şi în acest moment nocturn, zice-se, va cobori 
pe pămînt, în timpul cetirii psalmilor de utrenie, ca să 
judece viii şi morţii. 

Făt-Frumos, încingînd şi descingînd cu un cere de 
fier pe soţia lui, se arată stăpîn perfect al puterii Cheilor, 
al lui Potestas ligandi et deligandi, ceea ce este firesc 
avînd în vedere „staţiunea“ şi funcțiunea lui de „Învîr- 
titor al Lumilor“, de Ciakravarti, inerentă situaţiei lui 


strict polare. 


„Atunci împăratul chiar în puterea nopții se scoală, 
rădică toată curtea în picioare şi poruncește să-i aducă 
pe hirca de babă înaintea sa, împreună cu toate odearele 
luate prin vicleșug de la împărăteasa lui.“ 

Recuperarea propriilor atribute și obiecte sfinte de 
către Mistreţul Alb cere anumite precizări : stăpînul cupei 
le-a avut de totdeauna de plin drept, pentru că erau 
inerente  „centralităţii“ sale. În mod normal ele sînt 
descentralizate, împărţite  Regenţilor planetari, pentru 
buna ocîrmuire și chivernisire a lumii. Revin la el ín 
marile momente de criză ciclică: solve-coagula. Distri- 
buirea lor în sferele planetare constituie o „sacralizare“ 
a lumii, permiţind acesteia din urmă să se „exalte“, să 
ardă ca o jertfă spre divin. E o dublă mișcare sacrificială, 
prin care cele de sus și cele de jos își împrumută atri- 
butele. Pămintul se exaltă, Cerul se coboară, întîlnin- 
du-se în locuri neasemânat de sfinte, ca Minăstirea de 
Tămiie, de pildă. Aceste schimburi, aceste primeniri 
constituie circuitul sanguin al universului. Cînd acest 
sînge se face viscos, cînd vinele sînt ligaturate, lumea se 
sclerozează, pulverizîndu-se în colb atomic. Acest schimb 
de bune oficii între Cer și Pămînt este exaltat de litur- 
ghia creştină în clipa cea mai sfîntă a slujbei, epicleza : 
„Ale Tale dintru ale Tale, Ție aducem de toate și pentru 
toate“. De asemenea, de textul evanghelic, în cîntarea 
îngerilor la nașterea lui Hristos : „Gloria in excelsis Deo 
et Pax in Terra hominibus bonae voluntatis“ (Slavă 
întru cele de sus, lui Dumnezeu, iar pe pămînt Pace și 
între oameni bună învoire). Sînt perfect aplicabile și în 
basmul nostru, la nașterea altui copil divin. 

Aceste daruri sacre zac în clipele întunecate ale ci- 
clului, neînțelese şi zvirlite în glod, în basm furate de 
Talpa Iadului, ca Piatra din Virful Unghiului, cu care 
zidarii nu știu ce să facă. Trebuie nu mai puţin decit 
tribulaţiile lui Anima Mundi, care le adună, „strîngînd 
ceea ce era risipit“, după o veche formulă iniţiatică, 
înmînîndu-le stăpînului lor legitim ; fără acest gest, Evul 
de Aur nu poate să se instaureze din nou și Minăstirea 
de Tămîie să se coboare din nou în lume. 

Tot așa și microcosmic, pînă nu oferim îngerului 
nostru arhitect mișcările fundamentale ale ființei noastre, 
Furca, Virtelniţa și Cloșca cu pui de aur, scoase din 
haosul nostru firesc, despotmolite din miîl, dezghiocate, 
spălate și uscate, el nu poate opera prin ele palingenezia 
noastră. 

Mai este ceva : furca primită în dar de la Mercur nu 
e altceva, cum am mai spus, decît Caduceul, simbol axial 
prin excelenţă. Or, acesta, odată restituit lui Făt-Frumos, 
face riguros oficiul lăncii Graalului, în strict comple- 
mentarism cu cupa, adică schematic simbol al organiza- 
tiei secrete din care făcea parte Van Helmont, preluat 
de Dimitrie Cantemir. Or, furca și Caduceul sînt sim- 
boluri primordiale ; nu ele sînt un substitut al Lăncii, ci 
Lancea este un substitut al lor. Ea a apărut ca simbol, 
cînd s-au ivit războaiele în lume, eveniment ciclic relativ 
recent. 

În sensul universal și suprem, Caduceul şi Cupa sînt 
Infinitul şi Posibilitatea lui, Perfecţiunea Activă învă- 
luită de Perfecţiunea Pasivă, Parașabda, Sunetul Primor- 
dial, învăluit în scoica lui. Cupa și Furca reprezintă pro- 
pagarea, depănarea acestui sunet într-un conținător. pe 
care şi-l creează singur, în măsura propriei propagări 
care este Universul, cum îşi elaborează viermele de 
mătase propria lui gogoaşă, reprezentată în furcă de 
caierul cu fire de aur. Orice extensiuni sînt îngăduite 
unui simbol autentic. 

E de remarcat un complementarism şi un schimb de 
atribute foarte important, în genul Yin-Yang-ului. ex- 
trem-oriental : bărbatul e stăpinul cupei, simbol femi- 
nin ; femeia e stăpîna Furcii-Caduceu, simbol masculin. 
Acest schimb de atribute face din pereche un Androgin, 
Ilanus-lana. 


„Apoi (impăratul) mai poruncește să-i aducă o iapă 
sireapă şi un sac plin de nuci şi să lege sacul cu nucile 
şi pe hîrcă de coada iepei şi să-i deie drumul. Și asa s-a 
făcut. Şi cînd a început iapa a fugi, unde pica nuca, pica 
și din Talpa Iadului bucăţțica; şi cînd a picat sacul i-a 
picat şi hiîrcei capul.“ | 


Acest bizar sfîrșit al Vrăjmașului nu-l găsim numa! 
în basmele povestite de Creangă ; îl găsim la multe din 
basmele românești. Baba reprezintă rădăcina. tenebroasă 
a lumii, popular numită Talpa Iadului care în foamea ei 
fără fund, mistuie lumile, le mestecă în pietrele de moară 
ale gurii sale, le reduce în atomii lor componenți, adică 

în Materie Primă ; cînd nu mai are ce sfișia, își întoarce 
virulența contra ei înseși, din materia continuă devine 
materie discontinuă, cantitate pură, indistincţie atomi- 
zată, dedesubtul oricărei manifestări, Haos pur, dacă ne 
putem exprima așa, baza potenţială şi nemanifestată. a 
întregii manifestări. Căci acest sfîrşit al entităţilor nega- 
tive din basmele noastre, entităţi devenite inutilizabile 
în economia cosmică, e o anticipare a ceea ce va fi la 
sfîrșit, e o viziune profetică a disocierilor atomice. Căci 
pentru fiecare nucă (atom) căzută, disociată din sac, cade 
exact atomul echivalent din babă, care astfel se fărămi- 
țează în cantitate discontinuă. Ploaie de corpuscule. ȘI 
Talpa Iadului a cuprins acum în întunecimile ei toaţă 
omenirea, care, separată de polul ei esenţial s-a cufundat 
în tenebrele polului ei substanţial, Talpa Iadului, Rădă- 
cina sumbră a Universului. „Și unde a picat sacul a picat 
și hîrcei capul“, așa cum se scoate cămașa unui buboi, 
care altminteri, s-ar reface mereu. Galopul iepei sirepe 
reamintește  viînătorile sălbatice nocturne din legende, 
„die wilde Jagd“ care au înspăimîntat întregul Ev Mediu, 
a căror rost profund este o misiune de salubritate, de 
pulverizare a deşeurilor, a agregatelor amorfe, reziduuri 
ale epocilor dispărute, „vechile regate ale Edomului“ cum 
le spune Kabala. 


„Hirca aceasta de babă era scroafa cu purcei din bul- 
hacul peste care v-am spus că dăduse moșneagul, crescă- 
torul lui Făt-Frumos. Ea, prin drăcăriile ei, prefăcuse 
atunci pe stăpînă-su Făt-Frumos, în purcelul ogirjit, răp- 
ciugos şi răpănos, cu chip să-l poată face mai pe urmă, 
ca să ieie vreo fată de-a ei, din cele unsprezece ce avea 
și care fugise după dînsa din bulhac. Iacă dar, pentru ce 
Făt-Frumos a pedepsit-o așa de grozav.“ 


Am spus de la început, că în tot basmul e activă.o 
forţă feminină virulentă, deviată şi nocivă în proporții 
diverse. Cel mai sinistru aspect al ei este baba; numele 
ei, Talpa ladului, este suficient de elocvent, rădăcina 
tenebroasă a lumii, Mula Devi, Tamas în totalitatea ei, 
tendința descendentă din Prakriti. Influenţa ei pulveri- 
zează sau cel puţin maleficiază toate stările de existenţă. 

Numai tendinţa ascendentă, Sattwa o poate neutraliza. 
Cînd aceasta lipsește, tendinţa orizontală, Rajas, se degra- 
dează în Tamas, prin forţa inerţiei şi a legii gravitaţiei. 
E tocmai ce spuneam mai sus despre imposibilitatea neu- 
tralităţii, adică iluzia că omul se poate ţine la fel de 
departe de cer si de pămînt. Orice este lipsit de aspirația 
spre Transcendent e înghiţit în mod necesar de Infern, 
de Abis. 

Ca ilustrare a celor spuse, avem pe Împărăteasa 
mamă, exterioară, reprezentind bine linia mediană, bur- 
gheză am zice, convinsă că lucrează pentru binele fetei 
sale ; în realitate, se plimbă pe fața Abisului, în gura 
căscată a Hăului ; frivolitatea ei provoacă toată tragedia. 

Fata, după catastrofa iniţială, convertește Rajas-ul 
matern în Sattwa și se identifică cu aspectele cele mai 
înaite ale feminităţii ; la urmă este chiar Sofia, paredrul 
Sfîntului Duh. Basmul e o comparaţie a celor trei gune, 
care se resorb final în armonia indistinctă a Supremului. 
“Talpa Iadului nu poate fi distrusă, pentru că dispariția 
€i ar atrage și pe aceea a Universului. Poate un arbore 
subzista fără rădăcini? Ea e redată stării ei naturale 
de pulbere atomică, de cantitate discontinuă. Cînd este 
la locul ei, baba reprezintă un element pozitiv, pentru că 
se cufundă cu Principiul de sesizabilitate ; ea face posi- 
bilă incarnaţiunea principiilor spirituale în lumea mani- 
festată. Este Sarea-bază alchimică. 

Cum domeniul pur metafizic îi este cu totul străin, 
desi trăieşte dintr-însul, ca tot ce există, este în firea ei, 
am putea spune în dreptul ei, să perceapă numai ce o 
concernă în coborîrea lui Vișnu, adică un principiu vita- 
lizator al borborus-ului pe care ea îl reprezintă. Îl cap- 
tează pentru proliferarea milului ei, ceea ce basmul ex- 
primă cînd spune că voia să dea de nevastă pe una din 
fetele ei lui Făt-Frumos solar. Și tot în firea lucrurilor 
era ca Vișnu să se lase aparent păcălit, pentru că numai 
aşa se putea cobori pînă în fundul Abisului, grefindu-se 
pe rădăcina lumii, pentru a o transmuta în întregime. 
Îmbracă haina abjecţiei, ca să transfigureze abjecţia ; 
aruncă, plasa lui de pescar divin pînă în fundul apelor, 
pentru ca să tragă totul în sus. Ce a făcut în basmul 
nostru al treilea Avatar, o va face mai tîrziu şi al nouălea 


274 


Avatar, lisus Hristos, sfărîmînd porţile Iadului și dezro- 
bind pe cei din el. 

Am spus de ce anumite detalii simbolice din Povestea 
Porcului şi Porcul cel fermecat sînt de origine şi de 
natură net atlantă : Cloşca cu puii de aur din prima, 
Găinile din a doua sînt principalul simbol atlant, Cloşca 
cu Pui cerească, Pleiadele, fiicele lui Atlas, eponimul 
Atlantidei. Reprezentanta sensibilă a constelaţiei în lumea 
de jos se reuneşte cu soţul şi stăpînul ei Mistrețul Alb, 
patron şi regent al Tradiţiei hyperboreene. Aceasta co- 
respunde desăvirşit tradiţiilor care afirmă joncţiunea 
anumitor elemente salvate din tradiţia atlantă cu Marea 
Tradiţie Primordială. Prima venea din Occident, din 
Oceanul Atlantic, în direcția unui ax orizontal, pe cind 
Tradiţia hyperboreană se cobora de-a lungul unui ax 
Nord-Sud. În basmul Harap-Alb, aceeaşi joncțiune e 
tema principală, joncțiune simbolizată de o hierogamie. 
În Harap-Alb, ca să nu mai fie nici o îndoială, se spune 
că mireasa este fata Împăratului Roș. 

Sfirşitul basmului este un „ospăț de nemurire“, 
îmbinat cu o hierogamie. 


„Acum aduceţi-vă aminte oameni buni că Făt-Frumos 
nu făcuse nuntă cînd s-a însurat. Și numai cît a gindit 
Făt-Frumos și îndată au fost de față părinţii împărătesei 
lui și crescătorii lui, baba şi moșneagul, îmbrăcaţi iarăși 
în porfiră împărătească, pe care i-a pus în capul mesei. 
Şi s-a adunat lume de pe lume la această mare și bogată 
nuntă și a ţinut trei zile și trei nopţi și mai ţine și astăzi, 
dacă nu cumva s-a sfirsit.“ 


Finalul indică bine o Cină de Taină, perfectîndu-se 
deasupra timpului. 

Copilul reprezintă Virsta de aur al noului Manvantara, 
ceea ce arată că basmul se referă la adîncimile abisale 
ale trecutului, dar şi la viitor, avînd un caracter profe- 
tic ; deoarece Vîrsta de aur nu s-a întors încă pe pămînt. 


15 Georges Dumézil, Le festin de l'immortalité, Paris, Libraire 
orientaliste. Paul Gauthner, 1924. 

Avem : 

O discriminare între posibilităţile pozitive şi nega- 
tiye ale unui ciclu, în momentul actual învălmăşite, prin 
intervenţia directă, prin pogorirea Principiului divin, 
care este Avatarul. De-o parte, lichidarea, precipitarea 
și atomizarea posibilităților negative într-un Caput mor- 
tuum, cum i se spune în Alchimie (Cap de Mort, și e 
foarte semnificativ că în româneşte „hîrcă“ înseamnă şi 
babă şi cap de mort) prin supliciul” de dezintegrare al 
Tălpii Iadului ; pe de altă parte, sublimarea posibilită- 
ților pozitive, prin universalizarea și cristalizarea lor, prin 
imobilizarea timpului, prin taina hierogamiei şi prin 
copil, germen de aur, traducere literală a termenului 
tHyranyagarbha, Avatarul Etern, germen descătușat din 
cercul ciclului de fier prin gestul suveran al Avatarului, 
după patru ani de sarcină și de închisoare, pentru că şi 
Ciclul Mare are patru vîrste. | 

Ca încheiere a acestor consideraţii, o întrebare se ri- 
dică la suprafaţa apelor, legitimă şi firească ; basmul 
nostru nu este deci prototipul hyperborean al ciclului 
Graalului, în stare pură, fără diversiuni şi adăugiri pe 
parcurs care să facă pată pe Mit, împrăștiind atenţia, în 
special fără infiltraţiile creştine foarte tardive, uneori 
incongruente ? 

__Ca o agăţare, ca o „amorsare“ a mitului Mînăstirii 
Albe de Tămiie, în contingenţa românească, semnalăm 
că la o mică distanță de Humulești se află Minăstirea 
Neamţ, al cărui vechi nume era, în vremi voievodale, 
Minăstirea Albă. 


HARAP-ALB 


Harap-Alb este un basm atît de bogat și complex, 
încît unii cercetători au fost înclinați să-i atribuie un 
caracter heteroclit, adică loc de întîlnire a mai multor 
mituri ; Harap-Alb ar fi, zice-se, un Cafarnaum folclo- 
ric, încheiat şi încleiat genial de Creangă ; această cri- 
tică scade, natural, valoarea de document folcloric al 
basmului, în ochii cercetătorilor. 

„Presupunerea e falsă, fiindcă toate episoadele bas- 
mului se înlănțuiesc în chip armonic, realizînd un tot 
unitar, cu o schemă compoziţională clară, firească și 
completă. Aşa cum observa Boutière, «Harap-Alb, malgré 
les apparences, n'est pas „une synthèse“ (noi am spune, 
nu are un caracter sincretic, n.n.); sa complexité est 
inhérente au theme que l'auteur développait». În reper- 
toriul popular există basme mai lungi şi mai complexe 
decit Ilurap-Alb, din care doar unele sînt în chip vădit 
contopirea a două-trei basme diferite, cu omisiunile 
necesare îmbinării episoadelor. Organicitatea variantei 
Creangă este verificată de altfel de însăşi variantele 
folclorice ale basmului, unele din ele avînd episoade mai 
numeroase.“ | 

Prin urmare avem de-a face cu un basm omogen şi: 
cum un mit este ceva ce se petrece în illo tempore, deci, 


de fapt, în „locul“ unde nu mai există timpul, pentru că: 
în realitate îllud tempus e sinonim cu eternitatea şi cu 
1 Ovidiu. Birlea, Poveștile lui Creangă, Bucureşti, Editura 
pentru literatură, 1967, p. 64—65. 

principialitatea, mitul lui Harap-Alb are în mod necesar 
organicitatea firească a cauzelor secunde. 

Aceasta însemnează că, luate în sine, în birlogul lor 
transcendent, miturile vorbesc un limbaj mut. Am văzut 
mai sus că rădăcina cuvintelor „mit“ și „mut“ este 
aceeași. Dar în coborirea lor miîntuitoare în lumea for- 
melor, miturile se întreţes în războiul cosmic și la nive- 
lul formulării se înrudesc prin continuitatea țesutului 
lumii, atrăgîndu-se prin afinitate. De aceea, putem totuși 
spune că basmul Harap-Alb e locul de întîlnire a nenu- 
mărate simboluri, venind din toate orizonturile tradi- 
tionale, fără ca aceasta să implice un caracter heteroclit. 

În înâintarea noastră înceată, trebuie să ţinem seama 
simultan de simbolismul microcosmic al mitului, încifrînd 
fazele unei realizări interioare complete, și de datele 
macrocosmice privitoare la ciclu mișunînd, în sensul lite- 
ral al cuvîntului, de-a lungul întregului basm. În mitul 
lui Harap-Alb își dau întîlnire Răsăritul și Apusul, 
Miază-Noaptea şi Miază-Ziua. În redactarea tardivă a 
lui Creangă s-au strîns, prin aluviuni, tradiţii și mesaje 
din toate părțile lumii. Încă o dată, spunem că nu trebuie 
să ne grăbim să vorbim de sincretism, de curgeri pe linie 
orizontală (afară de distanțe scurte), cînd în mituri pri- 
pășite în toate părţile lumii găsim situații similare și 
personaje analogice. Mitul este etern, dar se refractează 
plural, împrăștiat în toate direcţiile lumii, ale multipli- 
cității, ca Zagresus sfișiat de Titani; în anumite ore 
înstelate ale omenirii, ochiul sintetic al lui Şiva desco- 
peră şi restabilește unitatea primului fond ale membrelor 
disjuncte, dar aceasta nu e posibil decît din vîrful osiei 
cerului, nu prin inițiative individuale, inevitabil sincre- 
tice, dar şi zadarnice, pentru că se risipesc de abia 
închegate. 

Prin urmare, dacă basmul Harap-Alb colectează în 
structura lui vestigii esoterice din toate părțile lumii, nu 
este ca să le servească de cimitir și de muzeu, ci pentru 
că are în el virtuţi sintetice și izvoare de apă vie care le 
reînsufleţește, în vederea marelui mister de la sfîrşitul 
Evului, cînd roata lumii se va opri şi timpul se va trans- 
pune în simultaneitate. De aceea, digresiunile sînt 
imperios necesare într-un studiu asupra acestui basm. 

Numai așa diamantul va sclipi prin toate faţetele. Deşi 
multiple, datele iniţiatice din basm sînt doar termi- 
nus-uri ale unor doctrine presupus cunoscute; vom 
încerca în mică măsură să le urmărim genealogia. Subsi- 
diar, presupunem basmul perfect cunoscut de cititor, 
deci neavînd nevoie de rezumat. La nevoie, trebuie în 
prealabil recitit. 


„Amu, cică era odată — începe să depene Creangă 
povestea — într-o țară un crai care avea trei feciori. Şi. 
craiul acela mai avea un frate mai mare care era împărat 
intr-o ţară depărtată. Și împăratul, fratele craiului, se 
numea Verde-împărat ; și împăratul Verde nu avea feciori, 
ci numai fete. Mulţi ani trecuseră la mijloc, de cînd aceşti 
frați nu mai avuse prilej de a se întilni amindoi. Iară 
verii, adică feciorii Craiului şi fetele Împăratului, nu se: 
văzuseră niciodată de cînd erau ei. Și veni împrejurarea, 
de nici Împăratul Verde nu cunoștea nepoţii săi, nici Cra- 

iul, nepoatele sale: pentru că ţara în care împărăţea -fra- 
tele cel mai mare, era tocmai la o margine a pămîntului 
și crăiia istuilalt, la altă margine. Şi apoi pe vremile 
acelea, mai toate ţările erau bintuite de războaie grozave, 
drumurile pe ape şi pe uscat erau puțin cunoscute şi 
foarte încurcate şi, de aceea, nu se putea călători așa de 
ușor şi fără primejdii, ca în ziua de astăzi. Şi cine apuca: 
a se duce pe atunci într-o parte a lumii, adeseori dus 
rămînea pînă la moarte. | Š 

Dar să nu ne depărtăm cu vorba și să încep a depăna 

firul povestii.“ i 


Prin ultimele vorbe, Creangă indică cu toată precizia 
că basmul nu a început şi că pînă acum avem numai 
expunerea situaţiei de fapt existente într-un anumit 
moment ciclic, adică ceea ce se numește tradițional un: 
„ancadrament“. Or, dresarea cadrului precedă, în artele 
tradiţionale, subiectul propriu-zis, nu atît din punctul 
de vedere al tehnicii, ci mai ales ontologic. Astăzi, fun- 
dalul unui tablou este numai „liric“, o „stare sufle- 
tească“, cum spunea Amiel despre peisaj. Vorbim bine- 
înteles de arta Renaşterii, pentru că în secolul nostru, 
tabloul nu are subiect, nici exterior, nici interior. Un 

peisaj de munți și de stînci insinua atunci cărările şi 
meandrele de-a lungul cărora pelerinul ajunge la Gio- 
conda, enigma centrală a unui labirint. Un monument 
arhitectural se construia coborîndu-se din cer (contrar 
aparenţelor, care-l arătau în ochii lumii, ridicîndu-se), 
în ancadramentul unui hexagon sau pentagon proiectat 
pe pămînt, materie primă. Poligon invizibil, care condi- 
tiona edificiul exterior şi ulterior, căruia îi servea de 
circumscriere inaccesibilă simțurilor, dar cu atît mai 
principială. De aceea, orice monument tradițional era „cen- 
trul lumii“. Acest cadru odată trasat se odrăslea visceral 
în interiorul lui, ca într-o matrice, un sistem de coordo- 
nate rectilinii sau polare, care nu erau altceva decit 
liniile de forță ale viitorului edificiu ; între aceste linii 
de forţă, „crengi“ arhitecturale şi pe ele, creșteau, înver- 
zeau şi înfloreau ramurile, frunzele și fructele edifi- 
ciului, nu simetric, ci arborescent. O catedrală era un 
copac mineral. 


În treacăt, atragem atenţia asupra expresiei, „a de- 
păna firul poveștii“, care asimilează basmul cu o pînză 
a Penelopei, identică cu vălul Mayei, ceea ce face din 
povestaş un Mare Arhitect, cu atribute demiurgice. 

Deci care este cadrul preexistent din basmul Harap- 
Alb ? O vastă lume primitivă, căzută în haos, regentată 
virtual de două principii subordonate unul altuia, Împă- 
ratul Verde și Craiul, fratele mai mare și cel mai mic. 
Legătura era însă slăbită din cauza dezordinii din afară. 
În fabulă se găsesc de multe ori pomenite astfel de lumi 
aservite titanilor, este lumea pe care o străbate în lung 
si în lat Herakles, stirpindu-i monștrii, e împărăţia lui 
“Ghilgameș, „Tămăduitorul“ ei nu poate fi decit un erou 
solar. Lumea în care răsare Harap-Alb e căzută în haos 
şi neputinţă ; restaurarea organicităţii ei, iată, într-un 
cuvint obiectul „questei“ lui Harap-Alb, străvechi şi 
totdeauna actual. 

Cei doi fraţi se află ierarhic așezați pe planuri dife- 
rite şi prin ordinul de primogenitură și prin funcţie: 
unul este împărat, celălalt rege. În simbolism geometric, 
fratele mai mic, Craiul, se află pe circumferință, cel mai 

mare la Centrul Cercului. Funcţiile lor normale sînt 
pentru Crai, care reprezintă o putere activă, deoarece se 
află la periferie, să ocrotească imuabilitatea centrală a 
lui Verde-Împărat, imuabilitate pur contemplativă. Astfel 
sînt reprezentaţi în tradiţia hindusă cei doi frați fii ai 
lui Şiva, Skanda războinicul, ocrotind meditaţia lui Ga- 
nesa. S-a făcut o apropiere între numele lui Ganeșa şi 
cel al lui Ianus si, fapt semnificativ, culoarea simbolică 
a lui Ganeșa şi a lui Ianus este Verdele; fratele mai 
mare din basmul nostru este Verde-Îimpărat, care, de 
altminteri, este una din figurile principale din tradițiile 
românești. Perechea din poveste constituie deci un Ianus 
Bilrons. Creangă mai adaugă precizarea capitală că supe- 
riorul, Împăratul, are trei fete, pe cînd inferiorul, Craiul, 
are trei băieţi, adevărată reechilibrare compensatorie. 
Tct așa, în simbolismul Yin-Yang-ului extrem-oriental, 
fiecare din jumătăţile sinuoase ale cercului are în ea un 
mic punct interior, de culoarea celuilalt semicerc. Obser- 
vatie, repet capitală, pentru că eroul va căpăta în curînd 
numele românesc al Yin-Yang-ului, Harap-Alb, realizîn- 
du-i pînă la sfîrșit posibilităţile, Cu alte cuvinte, eroul 
nostru va deveni la sfîrşit şi, Crai şi Verde-Împărat, 
Skanda și Ganeșa, adică tatăl lor, Şiva, principiul comun 
al acţiunii și al contemplaţiei, va fi Ianus Bifrons, desfi- 
ințind dualitatea iniţială care încadrează basmul şi care 
viciază radical ambianța lui. Tot basmul este un pelerinaj 
spre Unitate. Actualizind Yin-Yang-ul din el, Harap-Alb 
îl actualizează și în ambianța ciclică în care se manifestă. 
Căci, fără a fi despărțiți total, cei doi fraţi nu mai au 
practic nici o legătură ; canalele care îi uneau sînt înnisi- 
pate. Or, legătura sanguină dintre ei condiționa sănătatea 
ciclului, ai cărui „Veghetori“ erau, la centrul şi la peri- 
feria lui. Imaginea justă este aceea a unui organism 
căruia îi mai bate inima, atita cît să nu moară, dar 
sistola şi diastola nu mai pulsează sîngele pînă la extre- 
mități. Vorbind în limbajul basmului, Harap-Alb-ul 
macrocosmic, letargic, redus la o stare vegetativă, to- 
ropit de dezordinea ciclică, va fi „asanat“, de Harap- 
Alb-ul microcosmic, hominal, prin realizarea lui iniția- 
tică majoră. Omul e regentul și centrul planului de 

existenţă în care se află și vicisitudinile, realizările lui 
pozitive și negative se răsfrîng. asupra naturii. 

Ce ar fi fost mai „simetric“, mai normal, decit ca 
fraţii, băieţii Craiului să se însoare cu verele lor, cele 
trei fete ale împăratului ? Într-un moment ciclic normal, 
așa s-ar fi întîmplat. Dar în basm, aceeaşi lipsă de tan- 
genţă dintre fraţi există şi între copiii lor. De altmin- 
teri, în perspectivă profană, pur. literară, cele trei fete 
ale lui Verde Împărat nu au rost în basm; știm numai 
că există fără a le vedea utilitatea. În fond şi simbolic, 
ele sînt o triplă. Șakti a lui Verde Împărat, sînt puterile 
tatălui lor, constituind un sacerdoţiu virginal, o triplici- 
tate de Vestale, identică probabil cu _ ternarul Ielelor. 

Rezumăm, pentru că faptul regentează tot basmul şi-i 
dă adevăratul tilc, Împăratul şi Craijul sînt un Ianus 
Bifrons ; dezordinea ciclică a ligaturat circuitul sanguin 
dintre ei, a sleit osmoza firească dintre două ființe care 
sînt una ; fiecare din capete zace zvîrlit în iarbă, des- 
părțit de celălalt. În timpurile normale, Împăratul şi 
Craiul erau .fraţi siamezi. Basmul precizează cu tărie 
această sl de fapt : 


„Mulţi ani trecuseră de cînd aceşti doi. man nu mai avu- 
seseră prilej a se întîlni amindoi ; verii nu se cunoșteau. 
între ei; şi apoi pe vremile acelea, mai, toate țările erav. 
bîntuite de războaie grozave, drumurile pe apă şi uscat 
puţin cunoscute și foarte încurcate și de aceea nu se putea. 
călători așa de ușor și fără primejdie. Și cine apuca a se 
duce, pe atunci, într-o parte a lumii, „adeseori dus rămi- 
nea pînă la moarte.“ l 


Menţiunea - „războaielor grozave“ poate fi O indicație; 
că starea de decadenţă a mediului, putea fi rezultatul 
unei dezordini, provocate de o revoltă şi o ruptură între 
casta războinicilor (Kșatriya) și casta sacerdotală (brah- 
manii), de care “vorbesc Puranele hinduse și care s-a re- 
petat deseori în istorie, cu rezultatul ei inevitabil, anar- 
hia. Raportul ierarhic normal “fiind distrus şi cele două: 
caste despărțite, fiecare din ele își exacerbează propriile 
ei lipsuri: puterea sacerdotală. lipsită de „acoperirea ex- 
terioară“ (ca să -întrebuințăm termenul tehnic) a răz— 

boinicilor, devine ineficace, ca o moluscă fără scoica ei ; 
iar puterea războinicilor, necontrolată de un principiu 
superior, devine „titanică“, se compactează în ea însăşi, 
se surpă, se fărimițează- în indefinite fragmente. Ast- 
fel, se instaurează anarhia. Locul intelectului e uzurpat 
de afectivitate, iubire şi ură, iniţierea respectivă luînd o 
puternică „tentă“ sentimentală. Calitățile active ale răz- 
boinicilor, nemaigravitind în jurul unui motor imobil, 
de natură intelectuală, își proiectează forţa giratorie în 
jurul unui vid, în jurul unei avidități ce nu trăiește 
decît pentru ea însăși, constituind, nu o mișcare circu- 
lară ca a luminii, ci o genune. De aceea, cînd Craiul 
primește rugămintea fratelui său mai mare, Verde-lm- 
părat (într-un moment normal ciclic ar fi fost un ordin) 
să-i trimită pe unul din fii ca să-i urmeze, încearcă să 
reunească ceea ce acum era despărțit. Craiul primește, 
dar prin comportarea lui ulterioară pune piedici care 
echivalează cu un refuz. Aceasta fără prejudiciul fap- 
tului că pe plan microcosmic (interpretările se cumu- 
lează ierarhic fără să se excludă), rezistența Craiului 
este, ceea ce se numeşte în Alchimie, puterea de reten- 
ție a „Minierii“, a Haosului Primordial, care nu înțelege 
să dezrobească principiile spirituale pe care le ține cap- 
tive ; Craiul, în măsura în care întruchipează această 
tendinţă cosmică, reprezintă „gelozia mamei“. Prin aceasta 
Craiul, fratele mai mic al Împăratului are o compor- 
tare bazică identică cu a soacrei cu trei nurori, cu care 
formează paredru ; nici ea, la fel cu Craiul, nu vrea 
să-şi elibereze băieţii, și ei tot trei la număr; atît de 
adevărat este că puterea războinică, răzvrătită contra 
Autorităţii Spirituale, se pune îpso facto, ex parte sub- 
stantiae, complice fiind cu un sacerdoţiu feminin san- 
guinar, ceea ce e firesc, avind în vedere natura pasio- 
nală a iniţierii războinice. Acest sacerdoţiu singeros este 
admirabil simbolizat în basmul nostru de Fata Împăra- 
tului Roş, „cumplita farmazoană“. Dar tot răul e spre 
binele şi. gelozia compactantă, egocentrismul Craiului, 
care sint fructele separării de principiul său imediat 
superior, fie şi numai tacit, devin un puternic mijloc 
de selecţie, de întărire şi de șlefuire, a odraslei desti- 
nate să-și depăşească părintele, fiul său cel mai mic. 

Toate dezordinile parţiale se rezolvă într-un echilibru 
superior, necunoscut făptuitorilor dezordinii. Altfel spus, 
o realizare spirituală merge de la polul negativ la polul 
pozitiv ; e. natural ca primul să încolăcească în. spire de 
șarpe pe acela care vrea: să se: sustragă înlănţuirii lui. 

Că Împăratul și frate-său Craiul sînt o polaritate a 
unui principiu unic este un fapt. dovedit de o varianta 
culeasă de Ovidiu Birlea tot prin părţile Pipirigului. Ne 
este arătat un împărat care se dedublează în doi fii, 
Verde-Împărat şi Roşu Împărat, ceea ce arată pe Crai 
ca o specificare a Împăratului Roş, în versiunea lut 
Creangă. În versiunea din Pipirig, Verde Împărat cere 
lui Roş Împărat să-i trimită pe unul din fii ca să-i ur- 
meze la tron. 

În textul lui Creangă, pleacă mai: întîi fiul mai mare 
al Craiului, dar taică-său, 


„vrind să-l ispitească, tace: molcom și pe înserate, se îm- 
bracă pe ascuns într-o blană de urs apoi încalecă pe cał 
și iese înaintea fecioru-său pe altă cale şi se bagă sub 
un pod. Şi cînd să treacă fiu-său, numai iaca la capul po- 
dului îl întimpină un urs mormăind. Atunci calul fiului 
de crai începe a sări în două picioare forăind şi cît pe 
ce să izbească pe stăpină-său. Și fiul craiului, neputină 
struni calul și neîndrăznind a merge înainte, se întoarce 
înapoi ruşinat la tatu-său.“ 


Ursul este un simbol nordic al clasei războinicilor și 
acest episod cu tilc îl încadrează, fără posibilitate de 
eroare, pe Crai în această categorie. Harap-Alb, din 
contră, este „Mistreţul Alb“, identic cu eroul preceden- 
tului basm, stăpinul Minăstirii Albe de Tămiie. Cînd le- 
găturile ierarhice dintre războinici. şi sacerdoţiu sînt slă- 
bite sau chiar. rupte, cu greu inferiorul consimte să eli- 
bereze pe superior din robia în care îl ţinea. 

Spuneam mai sus că, printre altele, Craiul reprezintă 
forţa de retenţie a mediului înconjurător, pe care alchi- 
miștii o numesc „minieră“, de la „mină“, în care toate 
metalele se învălmășesc într-un. minereu neprelucrat. 
Cîtă vreme omul nu încearcă să se elibereze de ea, „Mi- 
niera“ apare sub înfățișarea. unor condiţii generale limi- 

tătive ale lumii noastre, uşor suportabile pentru con- 
formişti. O moluscă' prinsă de bancul ei nu-și simte ne- 
norocirea şi abjecţia. Un 'om legat își simte legăturile 
numai cînd se zbate şi caută să rupă 'cătușele. Pentru 
ființa foarte rară care aspiră la decondiţionare, limita- 
tiile se „animează“, rezistă, se îndirjesc, devin șerpi şi 
balauri. Belciugul din nara taurului nu este resimţit de 
vita robită. Să încerce numai să se smucească... De aceea, 
mediocra odraslă a Craiului se întoarce la ieslea părin- 
tească. 


„— Şi cu mare ce 'scăpînd din labele (ursului), am găsit 
cu cale să mă întorc la dumneata acasă decit să fiu pradă 
fiarelor sălbatice. Și ' de-acum înainte, ducă-se, din par- 
tea mea cine ştie, că mie unuia nu-mi trebuie nici îm- 
părăție, nici nimica. Doar n-am a trăi cît lumea ca să 
mostenesc pămîntul.“ ` 


La punctul limită de trecere în alt plan de existenţă, 
ambianța se sensibilizează sub înfățișarea unei entități 
simbolice; care este numită „Păzitorul Pragului“. În 
„Harap-Alb“ ia forma 'de urs, rezumiînd în el toate con- 
dițiile limitative pe care eroul vrea să le depășească. Mai 
mult decît o ființă, „Păzitorul Pragului“ este un coșmar. 
În a Jte basme, apare la trei poduri succesive, de aramă, 
de argint, de aur, ca lup, leu, balaur cu douăsprezece 
capete. Tot aşa, lui Dante îi apare păzitorul, la începu- 
tul călătoriei sale inițiatice, ca leu, linx și lupoaică. 

„Aceeași spaimă îl fugăreşte și pe fratele mijlociu îna- 
poi acasă. Cu şi fratele mare, e primit la întoarcere cu 
vorba muşcătoare de către tatăl său. Căci numai generos 
nu este mediul cu cel:ce revine învins în el. 


„Fiul Craiului cel mai mic, făcindu-se atunci roș cum 
ii gotca, iese afară în grădină și începe a plinge în inima 
sa tovit fiind în adincul sufletului de apăsătoarele vorbe 
alə părintelui său. Și cum sta. el pe ginduri și nu se du- 
merea ce să facă pentru a scăpa de ruşine, numai iaca 
se trezeşte înaintea lui :cu o babă girbovă de bătriîneţe, 
: care. umbla după: milostenie. 

— Da’ ce stai aşa pe gînduri, luminate crâișor? zise 
baba ; alungă miîhnirea din inima ta, căci norocul îţi ride 
din toate părţile şi nu ai de ce fi supărat. la mai bine 
miluiește baba cu ceva. 

— Ia lasă-mă-ncolo, mătuşă, nu mă supăra, zise fiub 
craiului ; acuma am altele pe capul meu. 

— Fecior de crai, vede-te-aş împărat! (Intr-o singură 
frază oraculară îi formulează secretul şi viitoarea lui tra- 
iectorie iniţiatică, n.n.) Spune babei ce te chinuiește; că 
de unde ştii ? Poate să-ţi ajute și ea ceva. 

— Mătușă, ştii ce? Una-i una şi două-s mai multe; 
lasă-mă în pace, că nu-mi văd lumea înaintea ochilor de 
năcaz. 

— Luminate crăișor, să nu bănuieșşti, dar nu te iuți aşa 
de tare, că nu ştii de unde-ţi poate veni ajutor. 

— Ce vorbeşti în dodii mătuşă ? Tocmai de la una ca 
dumneata ţi-ai găsit să aştept eu ajutor? 

— Poate ţi-i deșanț de una ca aceasta? zise baba. 
Hei, luminate crăișor ! Cel-de-Sus varsă darul său și peste 
neputincioşi ; se vede că aşa place Slinţiei Sale. Nu căuta 
că mă vezi girbovă şi strențuroasă, dar prin puterea ce-mi 
este dată, ştiu dinainte ceea ce au de gînd să izvodească 
puternicii pămîntului și adeseori rid cu hohot de nepri- 
ceperea şi de slăbiciunea lor. Așa-i că nu-ţi vine a crede, 
dar să te ferească Dumnezeu de ispită! Căci multe am 
văzut d-atiîta amar de veacuri cîte port pe umerile aceș- 
tea. Of! Crăișorule! Crede-mă, că să ai tu puterea mea, 
ai vîntura ţările şi mările, pămîntul l-ai da de-a dura, 
lumea asta ai purta-o uite-așa, pe degete și toate ar fi 
după gîndul tău. Dar uite ce vorbeşte gîrbova şi nepu- 
tincioasa ! Iartă-mă Doamne, că nu ştiu ce mi-a ieșit din 
gură ! Luminate Crăișor, miluieşte baba cu ceva! 

Fiul craiului fărmăcat de vorbele babei, scoate atunci 
un ban și zice: 

— "Ţine mătușă de la mine puţin și de la Dumnezeu 
mult.“ 


Am citat unul din cele mai stranii texte din opera 
lui Creangă și din literâtura română. Mistreţul nu e no- 
țional, ci de prezență reală. Se deapănă o adevărată li- 
tanie incantatorie cu legănări pe înălţimi şi pe văi adinci, 

în care alternează plusul cu minusul, exaltarea cu po- 
gorămiîntul. Chiar mărirea e exprimată în grai umil de 
toate zilele, lipsit de jactanţă. Și asta ca o clipire în- 
ceată de ciclop sau de far pierdut în noapte care atrage 
şi respinge, în limba ţărănească de toate zilele. 
Alternanta ritmică - de atracţie și de îndepărtare e 
aceea a inimii lumii, care, se manifestă ca un fenomen 
de maree. Xi ce este inima lumii altceva decît principiul 
care o regentează, ca inima omului, corpul? Analogia 
între macrocosm şi microcosm este impecabilă. Cu această 
inimă a lumii bătrîna -cerșetoare se identifică fără echi- 
voc, pentru că în realitate este „Bătrîna Timpurilor“, 
identificată cu centrul imobil în jurul căruia se înfă- 
şoară ghemul veacurilor și virtejul ciclurilor. E aspec- 
tul feminin al principiului căruia hindușii îi spun Manu, 
Intelectul cosmic, oglindire în lumea noastră a Intelec- 
tului necreat, cunoscut prin multe nume, printre care 
şi acela, foarte exterior, de „Regele Lumii“ 2. În basmul 
nostru apare ca Sakti, ca putere a lui, ceea ce e legitim, 
pentru că Ianus este și fana. E Îngerul solar Mikael (în 
traducere exactă „Acela care este ca Dumnezeu“), Polul 
ceresc, sub înfăţişare de babă neputincioasă ; mai tîrziu, 
Creangă îi va dezvălui numele, Sfînta Duminecă. Toate 
zilele săptămînii au nume de zei şi de planete (Luna, 
Marte, Mercur, Joe, Venera, Saturn). A șaptea zi e ziua 
Domnului, în care şi Dumnezeu, și lumea se odihnesc, 
al cărei regent, este Soarele ; în slavonă „Nedelia“ este 
Soare şi Duminecă, iar „Sonntag“ german e de aseme- 
nea Ziua Soarelui, „Sfînta Duminecă“ este o adaptare 
românească a termenului antic „Dea Syra“, „Zeița Soare“, 
căci Syria vine de la „Sur“, care însemnează Soare în 
limba Primordială ; originar, nu e vorba de ţara actual- 
mente cunoscută sub acest nume, oglindire numai a 
adevăratei Syrii primitive, al miticului Heliopolis, ora- 
şui Fenixului, în care soarele nu apune niciodată ; „Syria 
unde sînt revoluțiile Soarelui“ cum spune, enigmatic, 


2 René Guenon, Le Roi du Monde, Paris, Gallimard, 1958; 
Joseph Alexandre Saint-Yves d'Alveydre, La 
Mission de I'Inde, Paris, Dorbon, 1910; F. Ossendowski, 
Beles, Hommes et Dieux, Paris, Plon-Nourritet, C-ie, 1924. 

Homer. Rădăcinile Syr, Sur, din care au ieșit Syris şb 
Surya, desemnează Soarele şi. este interesant că s-au 
împămîntenit și în limbile indo-europene și în cele se- 
mitice, ca Soare, Sol, Sir, Sire, Sri, Sar, Sara, cu dublul 
înteles de Soare şi Domn. 

„După Flavius Josephus, capitala Syriei primitive era 
Heliopolis, «Cetatea Soarelui», al cărui nume a fost dat 
mai tîrziu orașului egiptean On, primei Heliopolis, şi nu 
aceleia din Egipt, ar trebui raportat în realitate simbo- 
lismul ciclic al Fenixului și al renașterilor sale. Tot aşa, 
se poate considera Syria primitivă ca habitatul Lebedei, 
simbol direct hyperborean. „Kyhknos (lebăda) este fiul 
lui Apolon şi a Hyriei, adică al Soarelui și a «țării so- 
lare» căci Hyria nu este decit o alti formă a Syriei, 
astfel că tot de «Insula Sfîntă» e vorba, și ar fi de mi- 
rare ca lebăda să nu se găsească în reprezentarea sa“ 3. 

Fenixul, care renaşte ciclic din propria lui cenușă, 
e un simbol de reînnoire și de regenerare. Harap-Alb 
„evertuat“ de către Sfinta Duminecă-Dea Syra, într-o 
epocă așa de dezmoștenită cum o arată „ancadramentul“ 
basmului, apare, prin faptul „elecţiunii“ sale, ca un Fe- 
nix, ca un Renovator Mundi, ca un răscumpărător al unst 
epoci urgisite, cum îl arată cariera sa ulterioară. 

Deci alternanţa de strălucire şi stingere, de umilinţă 
și de măreție a Sfintei nu este întîmplătoare. Din punct 
de vedere al literaturii profane este inutilă, și nu o găsim 
în alte basme mai simplificate. E specifică lui Creangă 
și denotă la el o cunoaște.e efectivă a naturii reale « 
entității de care este vorba și a modului ei operativ de 
a se manifesta. Nu e o chestiune de „smerenie“ în sensul 
religios al cuvîntului ; în punctul de vedere transcen- 
dent unde se situează efectiv Sfînta, nu mai poate fi vorba 
de smerenie și de orgoliu, nici de alte cupluri comple- 
mentare, căci domeniul dualității e de mult depășit. E 
o succesiune de eclipse şi epifanii, de afirmări şi de ne- 
gări, de plus şi de minus, voite și riguros obligatorii 
cînd Unitatea: principială se propagă, se insinuează în 
dualitate, în moduri ondulatorii, adică printr-o suită de 


„3 René Gunon, Cap. „La Terre du Soleil“, în: Symboles 
fondamentaux de la Science Sacrée, Paris, Gallimard, 1962, paşsira. 

manifestări și de ocultări. Genul uman decăzut nu poate 
avea legătură cu Arhanghelul solar decît prin aspectele 
umile ale acestuia, singurele puncte de tangenţă posi- 
bile. Pomana pe care acesta o cere e o punte caritabilă 
aruncată de Sfinta Duminecă între Cer și pămînt. De 
aceea, în esoterismul musulman se spune că Polul spi- 
ritual al epocii se arată printre oameni ca cerşetor sau 
ca negustor ambulant. Repetăm : aspectul de abjecţie a 
marilor entități spirituale e preluat în mod deliberat, 
fără pecabilitate, pe cînd la oamenii obișnuiți e un jeg 
natural, o eczemă simptomatică. 

Într-unul din momentele ei „plus“, Sfînta spune: 
„Știu dinainte ceea ce au de gind să izvodească puter- 
nicii pămîntului şi adeseori rid cu hohote de neprice- 
perea şi slăbiciunea lor“ ; în Le Roi du Monde, lucrarea 
lui Rene Guenon citată mai sus, găsim la pagina 39: 
„Regele lumii e în legătură cu gîndurile tuturor acelora 
care conduc destinele omenirii. Le cunoaşte intenţiile 
și ideile“. 

Intervenţia unor entităţi cereşti personificate, aju- 
tind pe erou să-şi ducă la bun capăt misiunea lui izbă- 
vitoare, e una din temele fundamentale din mitologia 
lumii. De obicei, ele se manifestă sumar și sintetic. Ceea 
ce izbeşte în mit, așa cum e redactat de Creangă, este 
nuanţarea epifaniei, alternarea de plus și de minus, care 
ii mărește caracterul enigmatic. Această succesiune de- 
notă o cunoaștere tehnică a problemei, a măștilor sale. 
Unitatea nu se manifestă în dualitate decît în interva- 
lele de eclipsă ; iar pulsul vieţii în clipa ce desparte sis- 
tola de diastolă. Or, memoria populară nu reține ase- 
menea rafinamente ; prin urmare, ele sînt deliberate la 
Creangă, altfel spus, lucide şi conştiente. În adevăr, în 
basm apar sfinte sub aspect umil, ceea ce implică du- 
blul aspect menţionat mai sus; dar formularea lui doc- 
trinară deliberată depășește cu mult folclorul, și datori 
sintem să ne întrebăm ce anume ştia Creangă. Şi dacă 
nu putem răspunde, să luăm notă totuși de existenţa 
problemei, pe care un cercetător cinstit nu o poate es- 


camota. 

»— De unde dai, milostivul Dumnezeu să-ţi deie, zice 
baba (redevenită umilă, n.n.) şi mult să te înzilească lu- 
minate crăișor.“ 


Pînă aici, cam ce aude orişicine dă de pomană unui cer- 
şetor. Eclipsă. Apoi deodată : 


„Puțin mai este şi ai să ajungi împărat, care n-a mai 
stat altul pe fața pămîntului, așa de iubit, slăvit şi pu- 
ternic.“ 


Adică, foarte tehnic, învestit în cele trei lumi cu atri- 
buţiile Șefului Suprem al ierarhiei iniţiatice. 

Crăișorul nostru, viitorul Harap-Alb va fi „iubit“ în 
lumea intermediară psihică, „slăvit“ în lumea transcen- 
dentă a planului cauzal şi „puternic“ în lumea noastră 
fizică. Și cum i se spune că nu a fost nici unul „aşa de 
iubit, de slăvit şi de puternic“, aceste superlative şi 
această lipsă de comparație implică o „stațiune“ în vîr- 
ful piramidei, adică al ierarhiei inițiatice. 

Sfînta îl învaţă să cear:. de la tatăl său, oricît s-ar 
împotrivi, „calul, armele și hainele cu care a fost el 
mire“, ceea ce arată că la întemeierea unei civilizaţii tra- 
diționale există o hierogamie, civilizaţie ce se reînnoiește 
prin altă hierogamie, cum o va arăta basmul. Armele sînt 
ruginite, hainele vechi şi ponosite, calul răpciugos şi 
îmbătrînit. Eroul trebuie să le reînnoiască, să reactua- 
lizeze „virtuțile“. În privinţa calului mai ales, care ur- 
mează să fie „vehiculul lui de foc“, primește instrucţiuni 
foarte precise. 


„Și pe cînd vorbea baba aceste, o vede învăluită în- 
tr-un hobot alb, rădicîndu-se în văzduh, apoi înălțîndu-se 
tot mai sus și după aceea n-o mai zări de fel.“ 


„Hobot“ în limbaj popular înseamnă văl și în special 
văl de mireasă. Fiul de Crai a avut o „re-velaţie“, în 
sensul literal al cuvîntului, o „dez-văluire“, o „des-ho- 
botire“, dacă ne este permis cuvîntul, urmată în mod 
necesar de o. reînvăluire („n-o mai zări de fel“), adică, 
a asistat exact la o Teofanie. Astfel, învăluită în Cer 

cu hobotul, Sfînta Duminecă se identifică cu femeia în- 
văluită în soare, însărcinată cu ciclul de aur, care se va 
naște după lichidarea ciclului de fier, de care se vor- 
beşte în Apocalips 4. De ce Creangă a pus cuvîntul de- 
cisiv de „hobot“ care putea perfect să lipsească, într-o 
naraţiune populară ? 

Se stabileşte astfel, în basmul nostru, o filiaţie între 
erou și Îngerul Solar, al cărui fiu adoptiv devine. E 
vorba foarte exact de o binecuvîntare, de o. „iniţiere“; 
„Crăișorul“ devine o verigă ce se integrează într-un lanț 
de aur (Aurea Catena) mădular al unei familii, care nu 
mai este aceea a cărnii. I se dezvăluie destinul excep- 
tional ce-l așteaptă, pe care trebuie să-l dobîndească, 
deoarece Împărăţia Cerului se dobîndeşte prin efort, 
după spusele Scripturii. Viziunea este extatică. Basmul 
spune : 


„Atunci o înfiorare cuprinde pe fiul craiului, rămînînd 
uimit de spaimă și mirare, dar pe urmă venindu-i inima 
la 1loc,...“ 


se duce la tată-său și-i cere cele pomenite de Sfîntă. 
Caracterul vetust, ponosit al lucrurilor, arată că-e vorba 
de talismane care se găsesc totdeauna în centrele spiri- 
tuale; în cazul nostru, ele trebuie „reactualizate* ca 
să-şi recapete eficacitatea. 


„Craiul auzind aceasta, parcă nu i-a prea venit la soco- 
teală şi încreţind din sprincene a zis: 
— Hei-hei, dragul tatei, cu vorba asta mi-ai adus aminte 
de cîntecul cela: 
Voinic tînăr, cal bătriîn 
Greu se-ngăduie la drum !* 


Împăratul, mai de voie, mai de nevoie consimte. 


„Şi atunci odată (Fiul de Crai) se suie în pod și co- 
boară de acolo un căpăstru, un frîu, un bici și o șa, 


= 4 Există o remarcabilă gravură a lui Albrecht Dürer cu 
acest subiect în seria lui despre Apocalips. Reamintim că Dum- 
nezeu s-a „dezvăluit“ lui Moise într-un nor, iar Hristos s-a înăl- 
ţat la Cer „învăluit“ tot într-un nor. 

toate colbăite, sfarogite si vechi ca pămîntul. Apoi mai 
scoate dintr-un gherghiriu niște straie foarte vechi, un 
arc, nişte săgeți, un paloș şi un buzdugan, toate pline de 
rugină şi s-apucă de le grijeşte bine și le pune deoparte. 
Pe urmă, umple o tavă cu jaratic, se duce cu dinsa la 
herghelie și o pune jos între cai. Și atunci numai iacă 
ce iese din mijlocul hergheliei o răpciugă de cal grebă- 
nos, dupuros şi slab, de-i numărai coastele, și venind de-a 
dreptul la tava, apucă o gură de jaratic. Fiul Craiului 
îi și trage un friu în cap, zicînd : 

— Ghijoagă uricioasă ce esti, din toţi caii tocmai tu 
te-ai găsit să măninci jaratic? De te-a împinge păcatul 
să mai vii odată, vai de steaua ta are să fie.“ 


Episodul se repetă de trei ori şi calul primește aceeaşi 
lovitură de frîu în cap, în total trei. 


„Și cum sta el în cumpene, să-l ieie, să nu-l ieie, calul 
se şi scutură de trei ori (consecvent celor trei lovituri pri- 
mite, n.n.) și îndată rămîne cu părul lins-prelins și tînăr 
ca un tretin, de nu era alt mînzoc mai frumos în toată 
herghelia. Şi apoi, uitîindu-se ţintă în ochii fiului de crai, 
Zice ; 

— Sui pe mine stăpîne și ţine-te bine.“ 


Tema reînvigorării și regenerării calului năzdrăvan 
e una din cele mai frecvente, mai importante, din bas- 
mul românesc. Premerge, condiționează, este solidară cu 
regenerarea, cu palingenezia eroului. Calul e o întrupare 
a lui Sakti, aspectul de putere al divinității, zăcînd amor- 
tit în omul căzut, ca simplă latenţă, ca atare, cu o în- 
fățişare urită şi respingătoare, nebăgat în seamă și dis- 
prețuit de toţi dimprejur, chiar de stăpînul lui. S-ar 
putea umple pagini cu citate din alchimiști şi din tan- 
trici, în care se spune că Materia Primă e lucrul cel mai 
obișnuit și mai nebăgat în seamă din lume, comun, az- 
virlit în stradă ; dar și cel mai rar, podoabă și frumusețe 
a lumii, Medicina Universală. Psalmistul face aluzie la 
ea cînd vorbeşte de Piatra din Virful Unghiului, care 
zace azvirlită în drum, pentru că lucrătorii nu-i ştiu ros- 
tul, nici ce să facă cu ea. 

Si Sfinta Duminecă și Calul sînt de natură solară, al 
doilea emanînd din prima, ca o specificare, ca o duna- 
mis. Calul e un dar de investire a Sfintei. Amiîndoi trec 
de la o înfățișare uriîtă la o strălucire, prin metamorfoză. 
Iarăşi insinuarea duală în lume. De aceea, amîndouă epi- 
soadele sînt riguros solidare și consecutive. 

Cît despre felul cum e „deșteptat“ calul din amorţi- 
rea lui, prin ingurgitare de foc și lovituri de frîu în 
cap, el reamintește aidoma procedeele yoghine, în ve- 
derea deșteptării puterii șarpelui Kundalini, aspect ima- 
nent al lui Maha-Șakti, încolăcit și adormit la baza co- 
loanei vertebrale, în centrul-rădăcină, Muladhara. Yo- 
ghinul, prin asceză și disciplină specială, își transformă 
suflul în suluri de foc, apoi cu el, concentrat în șfichi 
și vîrf de lance, ţintește capul balaurului în birlogul său. 
Fiara se deşteaptă, dar Yoghinul-erou îi bagă friul în 
gură şi o sileşte să se urce de-a lungul canalului central 
subtil al coloanei vertebrale, străpungînd de, jos în sus 
centrele subtile din ea, şapte la număr, în ordinea lor 
ierarhică ascendentă, o sintetizează, unindu-se apoi cu 
Siva în coroana cu o mie de petale (Sahasrara) din creş- 
tetul capului, unde se consumă hierogamia transcen- 
dentă dintre Sakti și Domnul ei. Și într-adevăr, la sfîr- 
șit Harap-Alb își pune „Coroana“ de Verde-Împărat (Sa- 
hasrara) şi consumă hierogamia cu fata lui Roş-IÎmpărat, 
Fata Focului... Jăraticul deşteaptă focul din cal similia 
similibus. Aproape că nu mai e nevoie de subliniat că 
acest cal regenerat, redat naturii lui, reintegrat în fo- 
cul lui natal, e identic cu Merkaba, căruţa de foc a Ka- 
baliştilor, care răpește pe Ilie la cer. Calul, în calitatea 
lui de ignifor, e un simbol și în unele din basmele noas- 
tre i se spune de-a dreptul Bun-Galben-de Soare, adică 
Aurul Solar. De asemenea, icoana în care Sfintul Gheor- 
ghe înfige lancea în gura balaurului răsturnat, în timp 


ce Fecioara privește din turn, exprimă aceeași realitate. 


„Fiul Craiului, punindu-i zăbala în gură, încalecă, și 
atunci calul odată ce zboară cu dinsul pînă la nouri si 
apoi se lasă În jos ca o săgeată. După aceea mai zboară 
incă o dată pînă la lună și iar se lasă în jos mai iute 

decit fulgerul. Şi unde nu mai zboară și a treia oară 
pînă la soare şi, cînd se lasă jos, întreabă :“ 


Episodul este o ilustrare riguroasă a ceiebrei formule 
hermetice din Tabula Smaragdina, de care am mai po- 
menit : „Ascendit a Terra în Coelum iterumque descendit 
in Terram et recipit vim Superiorum et Inferiorum“. 
Calul şi fiul de Crai ating Soarele şi Luna, și principiile, 
cauzele secunde imediate ale Universului, printr-un ele- 
ment vaporos omogen, simbolizat în basm de nori, me- 
diu unificînd substanțial posibilitățile unei lumi şi ca 
atare permițînd comunicabilitatea şi asigurînd permeabi- 
litatea lor. E vorba de acelaşi nor în care dispare Sfînta 
Duminecă. În toate tradițiile, Zeul se manifestă, cum 
spuneam, într-un nor, constituind un fel de ceață omo- 
genă, bună conducătoare a influențelor de sus spre cele 
de jos şi invers; se creează astfel o comună măsură 
între termenul superior şi termenul inferior, în special 
în hierogamii. Zeus se unește în nor cu Hera, cu An- 
tiopa, Alkmena şi Danae. Norul atenuează contrastul vio- 
lent dintre Zeus şi muritoare ; teofania ar fi mortală, cum 
s-a întîmplat cu imprudenta Semele. Tot în nouri şi 
pentru aceleaşi motive, apare YHWH lui Moise pe Mun- 
tele Sinai, Hristos Apostolilor şi ucenicilor la Înălțare, 
şi va apare la Parusie, la a doua venire, la fel. 

Amintim mitul extrem-oriental al Dragonului care 
arată necesitatea unui termen median între cele infe- 
rioare și cele superioare, între Cer şi Pămînt, în vederea 
unirii lor. Jos, pe pămînt se află iazul în care se află 
Peștele cosmic, în cer e pasărea mitică Hac. Aceștia ar 
rămîne despărțiți pentru totdeauna, dacă nu s-ar inter- 
pune între ele un tertiu termen, furtuna care ridică 
aburii de pe fața Apelor spre Cer. În acest abur omogen, 
Pasărea Hac se coboară și prinde în gheare Peștele. Se 
produce un schimb, hierogamia de atribute. Pasărea Hac 


împrumută aripile ei Peștelui, peștele împrumută pă- 
sării corpul lui solzos ; în mijlocul tunetelor și al fulge- 
relor, al mugetelor apelor, apare o a treia ființă, Ba- 
laurul, pe spatele căruia pasărea Hac scrie, cu ghearele 
ei, Trigramele sacre, originea tradiţiei chineze, pe care 


294 


le studiază cartea lor sfîntă, „Cartea Transmutaţiilor“, 
Y-king-ul lui Fo Hi. 

Fiecare detaliu îşi are tilcul lui şi concordanţele din- 
tre mitul chinezesc şi cel românesc sînt incontestabile, 
cu toată diferența de expresie. Calul, prin zborul lui, 
unește pămîntul cu cerul. Constituie o terță fiinţă îm- 
preună cu stăpînul lui (fiul de crai), şi ea cu aripi. Prin 
cele trei salturi ale calului năzdrăvan, eroul nostru însu- 
mează puterile celor inferioare şi celor superioare. De- 
vine un Balaur, un Dragon, și se ştie că numele castei 
supreme la celți era cel de Balaur. Salturile ameţitoare 
ale calului au, printre altele, virtutea de a schimba cen- 
trul de greutate al noului om regenerat, operaţie numită 
în Kabală „deplasarea Luminilor“, Makifim. În adevăr, 
basmul spune textual : 


— Ei, stăpîne cum ţi se pare? spuse Calul. Gindit-ai 
vreodată că o să ajungi: 
Soarele 
Cu picioarele 
Luna cu mîna 
Și prin nori să-ţi cauţi cununa ? 


Versurile nu au factură populară, se vede cît colo că 
au fost compuse ad hoc de Creangă. Li se dă o atenţie 
distrată ca unui ciripit de pasăre. Ce însemnează ele? 
Cum ni-l arată pe fiul de crai? Într-o ipostază non- 
umană, în chipul său transmutat: şade cu picioarele în 
soare, atinge luna cu mina, iar creştetul şi cununa din 
cap se păsesc în nori. Cu alte cuvinte, eroul nostru re- 
generat s-a structurat invers în raport cu ceilalţi oameni, 
stă cu capul în jos și cerul îi este podea; este poziţia 
tipică a Omului Universal în toate tradiţiile. Omul rege- 
nerat în Duh se sustrage puterii gravitației și noul lui 
centru de greutate este Cerul, care devine pentru el un 
fixativ, cum e pămîntul pentru oamenii obișnuiți care 
„stau cu amindouă picioarele pe pămînt“, chipurile com- 
pliment. Pentru a atinge soarele cu picioarele, luna cu 
mîna, cu creștetul capului în nori, adică în ordine exact 
descendentă, inversă ordinului ierarhic obișnuit, trebuie 
ca zeii să-ţi fi acordat un nou „domiciliu“, ca să vorbim 

în stil astrologic. Amintim în treacăt ca exemple, lama 
XII a Tarotului, „Spînzuratul“, în care „osînditul“ e 
spinzurat de un picior, cu celălalt făcînd cruce, cu mii- 
nile la spate, adică sustras acțiunii, iar din buzunar îi 
curge, cu o inepuizabilă generozitate, un rîu de aur; de 
Sfîntul Petru crucificat cu capul în jos ; de arborele in- 
versat din Vede şi din Divina Comedie, cu rădăcina în 
Cer, cu vîrful pe pămînt. Orice realizare spirituală se 
poate rezuma într-o frază : iniţiatul își inversează cen- 
trul său de greutate. Pentru el, ponderabilitatea e fixată 
în ceruri. E o aplicare a legii de analogie inversă. În 
acest episod incipient, eroul își împlinește global și vir- 
tual toată traiectoria lui iniţiatică, pentru ca apoi s-o 
parcurgă în detaliu. După acest conspect sintetic, o ia 
cu de-amănuntul de la capăt, o parcurge-n părţile ei 
consecutive, pentru ca virtualit .ea să devie efectivitate, 
transformiîndu-se într-o „stațiune“ (maqam), cum i se spu- 
ne în terminologie sufită. Alttel spus, fiul craiului trebuie 
să „corporifice“ puterile ce le-a cîştigat, adică să le co- 
boare şi să le manifeste pe pămînt, în lumea care i-a 
servit ca punct de plecare şi pîrghie de sprijin. 


„— Cum să mi se pară, dragul meu tovarăș? Ia m-ai 
băgat în toate groazele morţii, căci, cuprins de ameţeală, 
nu mai ştiam unde mă găsesc și cit pe ce erai să mă 
prăpădești. 

— Ia, aşa am ametit și eu stăpine, cînd mi-ai dat cu 
friul în cap să mă prăpădești, si cu asta am vrut sâ-mi 
răcoresc cele trei lovituri. Vorba ceea: una pentru alta.“ 


Adică, în stil țărănesc, este enunțată legea fundamentală 
a Universului, Apurva, legea „Acţiunilor și Reacţiunilor 
concordante“, cum o formulează extrem-orientalii. Nu e 
vorba de aspectul moral al lucrurilor. Să se observe în- 
lănțţuirea de la cauză la efect în domeniul ocult: eroul 
oferă de trei ori tava cu jăratec, calul răpciugos se re- 
pede de trei ori la ea și este lovit de trei ori cu friul, 
apoi se scutură de trei ori şi în trei salturi atinge norii, 
luna şi soarele. Firul de cauzalitate este ritmat de nu- 
mărul trei, teză, antiteză, sinteză. 


236 - 


Calul întreabă : 


„— Numai să-mi spui dinainte cum să te duc: ca 
vintul ori ca gîndul ? 

— De mi-i duce ca gindul, tu mi-i prăpădi; iar de 
mi-i duce ca vintul, tu mi-i folosi, căluţul meu, zise fiul 
craiului.“ 


Răspuns coerent: eroul nostru se află la începutul 
realizării sale, în faza a ceea ce se numește cariera „Mi- 
cilor Mistere“, în domeniul cosmologic, încă limitat ; nu 
poate deci suporta instantaneitatea. Nu e încă „ibn alu- 
aqt“, „fiul clipei“, cum se spune în esoterismul musulman. 

Îşi prepară descondiţionarea prin ştiinţa suflului, care 
armonizează omogen pe Psyhe. De aceea, cere calului, 
forţa lui vitală, să meargă ca vintul, economisindu-l după 
știința tradițională a Suflului, prin Pranayama. Această 
disciplină face ușoare, „diafanizează“ toate lucrurile din 
umbianță, pînă la a reduce la un fel de Materie Primă 
omogenă, care permite convertirea lor progresivă una 
în alta. Boarea vintului, prin omogeneitatea şi conti- 
nuitatea ei, simbolizează acest transfer suav, efectuin- 
du-se în spire concentrice cu pas infinitezimal. Trecerea 
la limită a suflului, adică imobilizarea lui se face în 
punctul central al pelerinajului şi al planului nostru de 
existenţă, Paradisul Terestru, Cimpiile Elizee, Grădina 
llesperidelor sau habitatul hyperborean. Cei vechi vor- 
beau de zefirurile perpetue din livezile Persefonei, pra- 
gul Cimpiilor Elyzee. Se vede că este o strinsă solidari- 
tate între vint si Paradis ; cerînd calului să meargă „ca 
vintul“ eroul nostru este nu numai prudent, ci şi cu- 
noscător al itinerarului. Mai adăugăm că ştiinţa Suflului 
este riguros complementară cu aceea a Suflului, adică 
a Focului filozofal. Vîntul Pranayama a deşteptat Calul 
de Foc, șarpele ignifiat Kundalini. Era natural ca armă- 
sarul să zboare pe aripile viîntului. Instantaneitatea gîn- 
dului e din contra o îulguranţă, o trecere la Veșnicia 
omoriîtoare, tehnică de Mari Mistere, contraindicată la 
începutul călătoriei inițiatice care este progresivă, pre- 
caută, efectuată suaviter magno cum ingenio. 

Fiul Craiului pornește la drum. Tatăl său îi iese 
înainte la pod, îmbrăcat în pielea de urs; încearcă să-l 
înspăimînte ca pe fraţii mai mari. Dar de data asta și-a 
găsit omul. Eroul nostru se repede la el, gata să-l omoare 
cu buzduganul ; aude însă un glas de om zicînd: 


„— Dragul tatii, nu da că eu sînt. 

Atunci fiul de crai descalecă şi tată-său, cuprinzin- 
du-l în braţe, îl sărută și-i zise: 

— Fătul meu, bun tovarăș ţi-ai ales; de te-a învăţat 
cineva, bine ţi-a priit, iar de-ai făcut-o din capul tău, bun 
cap ai avut. Mergi de-acum tot înainte, că tu ești vrednic 
de împărat. Numai ţine bine minte sfatul ce-ţi dau: in 
călătoria té ai să ai trebuinţă şi de răi şi de buni, dar să 
te fereşti de omul roșu, iar mai ales de cel spin cît îi 
pute, să n-ai de-a face cu dinşii, căci sînt foarte șugubeţi. 
Și la toată întimplarea, calul, tovarășul tău, te-a mai 
sfătui şi el ce ai să faci, că de multe primejdii. m-a 
scăpat şi pe mine, în tinerețele mele! Na-ţi acum și 
pielea asta de urs, că ţi-a prinde bine vreodată.“ 


Fiul Craiului o ia la drum spre destinul său, învestit, 
prin pielea de urs cu o transmisiune iniţiatică războinică 
nordică, al cărui simbol prin excelenţă este acest animal. 

Simbolismul Spînului și a Omului Roşu 'e vast şi 
complex, imposibil de expus în întregimea lui. Vom da 
deocamdată cîteva indicaţii sumare, urmînd a adăuga 
altele, pe măsura în care Harap-Alb își dezvoltă căuta- 
rea iniţiatică. Chiar numai în exemplificările lui, subiec- 
tul este inepuizabil. Cu toate că tatăl eroului, Craiul, 
împerechează pe Spîn cu Omul Roșu, aceste entităţi nu 
formează o sygizie. Se întîlnesc în eposul eroului, ve- 
nind însă din planuri şi direcţii deosebite, reprezentînd 
fiecare alt curent de subversiune. Fiul de Crai se încru- 
cișează cu ei, pentru că stă în misiunea lui să le li- 
chideze. | 

Credinţa în maleficitatea Omului Roșu este generală, 
ca și punerea în gardă contra lui. 

„Roux poil est felonie“ spune proverbul francez, iar 
germanii, „Rote Haare, Gott bewahre“, „Roter Bart; un- 
treue Art“. În poemul Ruodlieb, din anul 1000, găsim un 

sfat identic cu cel dat de Crai : non sit tibi rufus unquam 
specialis amicus. Iuda era roș, tot aşa și Irod și, în viitor, 
la fel va fi și Antihristul. Neron, considerat ca Antihrist 
de creștinii din vremea lui, autorul primei persecuții, 
avea .părul roșu, ceea ce se pare, era cazul întregului 
său neam, ginta Domitia, a căror membri purtau porecla 
de Aenobarbus, Barbă roşie. „Blonzii sînt mărinimoși căci 
țin de leu, roșii sînt foarte răi, căci ţin de vulpe“, găsim 
în pseudo-Aristot, în „Physiognomonie“. Francezii şi 
italienii au făcut din roș, Rufus, ruffian. Typhon-Set 
fratele şi omoritorul lui Osiris, avea părul roșu. Culoarea 
hieratică a lui Osiris era Verdele, ca principiu al vege- 
taţiei, în primul rînd în ordinea spirituală, pe cînd 
roșul era culoarea nisipului din pustiu. Şi de aceea co- 
existența în basme, uneori în același, ca în cazul de faţă, 
a lui Verde și Roşu Împărat cu caracter net benefic şi 
respectiv malefic, capătă un răsunet adînc, din trecute 
vremi. Baal se vopsește cu ocru roşu ca să se coboare 
în Infern, la fel Marduk ca să se lupte cu Tiamat. Esau, 
fratele lui Iacov, care-și vinde dreptul de întîi născut 
(adică principatul spiritual) pentru un blid de linte, era 
„ros de tot ca o manta de păr“ (Facerea, 25, 25). El este 
părintele Edomiţilor şi Edom însemnează roșu. Atlan- 
tida era leagănul rasei roșii, în extremul occident ; lea- 
gănul rasei albe era în extremul Nord, în Insula Albă, 
căreia i se mai spune Insula Verde, Verdea Erin „Gr6n- 
land. 

Am dat în precedentul studiu asupra Poveștii Porcu- 
lui corespondenţele între punctele geografice, anotim- 
puri, vîrstele omului, rase şi elemente, așa că nu mai e 
nevoie să revenim. Cititorul le poate regăsi acolo. 

E esenţial de reţinut strînsa solidaritate a acestor 
date, am spune complicitatea lor. Orice eveniment, nu 
numai macrocosmic, ci microcosmic participă. la ea în 
dozări indefinite, ceea ce produce solidaritatea tuturor 
ființelor, dar şi multipla lor diferenţiere. 

În ceea ce priveşte spînul, atragem atenţia că ter- 
menul nu desemnează un om fără barbă, cu fața rasă 
de exemplu. Spînul nu are barbă pentru că nu-i crește, 
pentru că nu are posibilitatea ei ; e lovit de o stirpiciune 
congenitală a sistemului capilar al feței sale. În felul 

lui, este o specie de castrat. Creşterea bărbii este rezul- 
tatul unei posibilităţi fiziologice expansive ; lipsit total 
de ea, Spînul este exclusiv constrictiv, neted, lustruit ca 
o gresie, dar pe asemenea pietre se ascut tăișurile de 
brici... Cînd e stăpiînul unei ființe vii, nu poate avea prin 
fire, decit un rol vampiric-comprehensiv față de ea; 
cînd însă această ființă păşește pe calvarul unei reali- 
zări iniţiatice, îi subţiază toate elementele individuale 
din ea, pînă dispar. Or aceste elemente sînt prin defi- 
niţie limitative şi de aici se vede rolul eminamente po- 
zitiv al Spînului, fără ca el să-și dea seama. Spînul este 
cauza imediată a două morţi ale eroului nostru: prima, 
cînd îi dă numele de iniţiat, de Harap-Alb, adică îi 
omoară vechea individualitate profană, regenerindu-i, în 
sensul exact etimologic al cuvintului îl re-generează, îl 
naşte din nou, conferindu-i în noul botez, unul din nu- 
mele hieratice ale Androginului, Adam, din care nu s-a 
extras încă Eva ; a doua oară la sfîrșit, cînd îi taie capul, 
cauzindu-i transfigurarea finală. 

Spînul este o piatră sub înfăţişare de om, care poate 
fi piatră de poticnire, dar și piatră de temelie... În altă 
perspectivă, Spînul reprezintă pe Principium Individua- 
tionis, Egoismul Radical, egoismul pentru egoism, pre- 
zent în fiul de crai ca în toţi oamenii, şi care trebuie 
ros pentru ca posibilităţile universale ale eroului să fie 
descătușate, producîndu-i apoteoza finală, adică, foarte 
precis, îndumnezeirea. Operația nu e posibilă decît prin 
descondiționare, prin moartea Spînului și a doua înviere 
a lui Harap-Alb. Cele două fiinţe sînt indisolubil soli- 


dare în viață și moarte. 


„Și merg ei o zi, și merg două și merg patruzeci și 
nouă, pînă ce de la o vreme, le intră calea în codru“, 


care e acelaşi cu selva oscura, din călătoria incipientă, 
in alte lumi, a lui Dante Alighieri, în Poema sacră: 


Nel mezzo del camin di nostra vita 
mi ritrovai per una selva oscura. 

În acest codru fără ieşire, fiul craiului întilnește 
un spin. 


;— Bun întilnișul, voinice! N-ai trebuinţă de slugă 
la drum? Prin locurile iestea-i cam greu de călătorit sin- 
gur, nu cumva să-ţi iasă vreo dihanie ceva înainte şi 
să-ţi scurteze cărările. Eu cunosc bine pe aici și poate mai 
încolo să ai nevoie de unul ca mine. 


e — Poate să am, poate să n-am, zise fiul craiului, 
uitindu-se ţintă în ochii spînului, dar acuma deodată mă 

i las în voia întimplării. Şi apoi dînd pinteni calului, por- 
neste. 


Mai merge el Înainte prin codru cît merge şi la o 
strimtoare, iacă pe spinul iar îi iasă înainte, prefăcut in 
: alte straie și zice cu glas subţiratic și necunoscut (ca lupul 
x cînd se înfăţişează iezilor n.n.). 
— Bună cale, drumeţule ! 
— Bună să-ţi fie inima, cum ţi-i cătătura, zise fiul 
craiului.“ 


Spinul îşi oferă iarăși serviciile pe care fiul craiului le 
respinge din nou. 


„Și mergînd el tot înainte prin codri întunecoşi, de la 
un loc se închide calea și începe a i se întuneca cărările 
(admirabilă expresie, n.n.) încît nu se mai pricepe fiul 
craiului acum încotro să apuce și unde să meargă. 

— Pltiu drace, iacă în ce încurcătură am intrat [...] 
Îmi pare rău că n-am luat macar spinul cel de-al doilea 
cu mine. Dacă s-a aruncat în partea mine-sa, ce-i vino- 
vat el ?“ 


Și atunci, iar îi iese Spinul, prefăcut la înfățișare. 
Si a treia oară se oferă să-i slujească. 


„— Apoi dă, spinule, nu știu cum să fac, zice fiul 
craiului. Din copilăria mea, sînt deprins a asculta pe tata 
și tocmindu-te pe tine, parcă-mi vine nu știu cum. Dar 
fiindcă mi-au mai ieșit pînă acum încă doi spîni şi cu 
tine al treilea, mai-mi vine a crede că aiasta-i ţara spini- 

lor şi n-am încotro, mort-copt, trebuie să te ieu cu mine, 
dacă zici că ştii bine locurile pe aici. 

Şi din două vorbe fiul craiului îl tocmeşte și după 
aceea pornesc împreună să iasă la drum, pe unde arată 
Spînul.“ 


Regăsim la Creangă metoda tuturor esoteriștilor, 
constînd în a ascunde un lucru spunîndu-i pe nume: 
„fiindcă mi-au mai ieșit pînă acum înainte doi spini și 
cu tine al treilea“... Sînt în adevăr trei spini, adică o 
triplicitate de aspecte a unei aceeași entităţi. Similitu- 
dinea cu începutul Divinei Comedii continuă şi denotă 
o vină esoterică unică. Dante întîlnește în același codru, 
în aceeaşi selva oscura, un linx, un leu și o lupoaică, 
formînd în realitate o hidră tricefalică pe un singur 
trunchi. Și cum în cursul povestirii, linxul şi leul dis- 
par, Dante rămînînd numai cu lupoaica în faţă, tot aşa 
Harap-Alb se măsoară numai cu ultimul spîn. Și e fi- 
resc să fie aşa, pentru că în ambele cazuri, ultima ipos- 
tază însumează virulența şi nocivitatea primelor două. 

Spînul zvîrle apa din ploscă sub cuvînt că era veche 
și bîhlită. Își duce stăpînul într-o poiană unde se află o 
fîntînă cu ghizdelele de stejar, cu un capac deschis în 
lături. Fîntîna era adiîncă și nu avea nici o roată, nici 
cumpănă, ci numai o scară de coborit pînă la apă. 

În treacăt spus, nicăieri în lumea asta, nu se vede 
o astfel de fîntînă ; caracterul ei simbolic nu are nevoie 
să fie solicitat, se impune de la sine. 

Spînul se coboară în ea, umple mai întîi plosca şi o 
pune în şold. Apoi, mai stînd acolo în fund, aproape de 
fața apei, zice : 


„— Ei, da’ ce răcoare-i aici, 
Chima răului 
Pe malul pîrăului. 
Îmi vine să nu mai ies afară. Dumnezeu să ușureze pă- 
catele celui cu fintîna, că bun lucru a mai făcut! [...] 
apoi iese afară zicînd: 
— Doamne, stăpiîne, nu știi cît mă simţesc de uşor; 
parcă-mi vine să zbor, nu altă ceva! Ia viră-te dum- 
neâta oleacă, să vezi cum ai să te răcoreşti ; [...]! 

Fiul craiului, boboc în felul său la treburi de aiestea, 
se potriveşte spînului și se bagă în fîntînă, fără să-i trăs- 
_nească prin minte ce i se putea întîmpla. Şi cum sta el 
acolo şi se răcorea, Spînul face tranc! capacul pe gura 
„Îîntînii, apoi se suie deasupra lui...“ 


Pe scurt, îl face să se dea rob; iar el, spînul, va fi 
de-acum înainte nepotul împăratului. 


p...Și atita vreme să ai a mă sluji, pînă cînd îi muri 
şi iar îi învie.“ 


Și termină : 


»— De-acum înainte să ştii că te cheamă Harap-Alb; 
aista ţi-i numele şi altul nu.“ 


Porniră înainte spre împărăție, 


„trecînd peste nouă mări, peste nouă ţări și peste nouă 
= ape mari şi într-o tărzie vreme ajung la împărăție. 

Și cum ajung, spînul se înfățișează înaintea împăra- 
tului cu cartea din partea craiului. Şi împăratul Verde, 
cetind cartea, sare de bucurie că i-a venit nepotul și pe 
dată îl şi face cunoscut curţii și fetelor sale, care îl pri- 
mesc cu toată cinstea cuvenită unui fiu de crai şi moște- 
nitor al împăratului.“ 


Tot acest episod este o pădure deasă de simboluri. 
Sint. atît de multe şi de complexe, că numai o enume= 
rare a lor descurajează, ca să nu vorbim de interpretare. 
Vom menţiona cîteva din ele, cu un scurt comentar, 
lăsînd, pe cititorul sagace şi meditativ să tragă din 
ghem ce-i convine din inepuizabilele lui implicaţii. Mai 
e nevoie de spus, că aceste implicaţii vor apare profanu- 
lui ca suprastructuri ? Că talentul, verva şi truculența 
se adaugă grosimii măștii ? Că profanii le consideră ca 
fără, de simbolism, în baza unui raţionament al cărui 
demers nu-l prindem, pe bunul motiv că în fond, este 
o simplă prejudecată: Dante nu poate avea un sens 
ascuns pentru că era genial? Simbolurile sînt poliva- 

lente şi trebuie privite în întreaga lor organicitate și în 
context, pentru a li se putea dibui rostul. De altminteri, 
misterele se apără singure, aşa că o încercare de expli- 
care duce numai pînă la pragul sanctuarului. Interpre- 
tarea simbolurilor apare aproape ca o antinomie. Dar ce 
nu este antinomic în jurul nostru ? 


* 


În conformitate cu simbolismul basmului nostru, putem 
spune că omul obișnuit e cenușiu, amestec indistinct de 
alb și negru, de Alb şi Harap. Realizarea spirituală constă 
în a discrimina prin separație, Harapul de Alb. Cînd 
operaţia a reușit, cele două elemente antinomice se ero- 
dează unul prin altul, devenind egale prin această pu- 
rificare. Atunci se pot reuni din nou în perfecțiunea 
androginului Harap-Alb. 

Separaţia, efectuiînd o discriminare calitativă în masa 
haotică a posibilităților noastre, presupune un mers 
înainte fără şovăire, deci o interdicţie totală de a privi 
înapoi, de a te întoarce din drum. In toate tradiţiile gă- 
sim această interdicţie împinsă pînă la aspectul ei lite- 
ral, aproape superstițios. Cel ce-și întoarce capul în mers, 
vede Furiile urmărindu-l. Îl privește din propria lui 
umbră capul Meduzei; impactul cu Abisul ne poate 
transforma în stane de sare, ca pe femeia lui Lot, cînd 
s-a întors din drum ca să privească focul ce cădea peste 
Gomora și Sodoma. La fiecare pas ce-l facem, lăsăm 
în urmă un reziduu care este propria noastră umbră, pe 
care, în mod obișnuit, o tîrîm după noi. Cînd însă, prin 
iniţiere, se produce separaţia de care am vorbit, cordo- 
nul ombilical care ne leagă de propriul nostru spectru 
este tăiat, iar umbra şi reziduurile se obiectivează pen- 
tru o ultimă bătălie, devin autonome şi implacabile, 
frustrate de principiul lor de viaţă, ca umbra furată a 
lui Peter Schlemil (și nuvela lui Chamisso descrie o ini- 
ţiere) sau pe aceea pe care o ridică zidarii de la un 
nebăgător de seamă cu o sfoară şi o îngroapă la teme- 
liile casei. Atragem din nou atenţia că izvorul de viață 
al Infernului este în afara lui, ceea ce se exprimă în 

mod teologic prin afirmaţia că şi Iadul este creaţia lui 
Dumnezeu. Cînd osmoza spectrului este întreruptă prin 
ligaturare, nu rămîne umbrei decit un simulacru de 
viaţă, Ob-ul cum îi spun Kabaliștii, „suflul osemintelor“, 
drojdie vitală, imitație vampirică a vieţii, de o extraordi- 
nară virulență, aceea a desperării. 

În afară de aceasta, din cauza caracterului ei rezidual, 
umbra este o casă de fier în care zac, bine păzite, toate 
polițele faptelor noastre trecute, și acest soi de creanţe 
trebuie plătite pînă la ultimul bănuţ. Pentru profan 
Infernul este veșnic, dar pentru iniţiat care numai că- 
lătoreşte prin el, Iadul e providenţial pentru că sleieşte, 
corodează aspectul condiționat al pelerinului, Individua- 
litatea lui, pe cînd Personalitatea, aspectul lui transcen- 
dent şi impasibil, e descătuşată de lanţurile Eului infe- 
rior. Cristalul spiritual al Iniţiatului rămîne dezghiocat, 
neted, curat în puritatea lui geometrică. De aceea, Spi- 
nul, care este un abces de fixaţiune, se lipește de Harap- 
Alb ca o ventuză, de aceea tot restul basmului e sfor- 
tarea fiului de crai să-l poarte în cîrcă fără să-i dea 
atenție, pînă cînd spectrul se va stirpi. Separarea, în 
sensul inițiatic al cuvîntului, nu se operează cu bisturiul 
care desparte doi fraţi siamezi, ci prin uscarea mem- 
branei complice ; spectrul trebuie să rămînă spectru. 
Spinul epuizează ultimele urme ale limitațiilor lui 
Harap-Alb. Din această perspectivă, rolul său este acela 
al unui guru. Asprimea lui reamintește pe aceea a lui 
Marpa faţă de Milarepa. Şi gresia este un guru faţă de 
coasă. 

Să studiem detaliile iniţierii fiului de crai. Spinul îl 
duce la o fiîntînă al cărei păzitor pare că este, în care 
se găseşte apă limpede. Este Apa Vie? În totalitatea ei 
nu, pentru că în aspectul ei global, o găsim la sfîrşitul 
basmului, cînd îl învie pe eroul mort pentru a doua oară. 
Apa din fîntină este un aspect al ei în părţile inferioare 
ale cosmosului, numită în Alchimie Apa corozivă. Fiut 
de crai o găsește, călăuzit de spin, coborindu-se înlăun- 
trul pămintului, cu alte cuvinte se conformă poruncii 
oraculare a Tabulei Smaragdine, care spune: Visitando 
Inferiora Terrae Rectiţicando Invenies Occultum Lapidem 
Veram Medicinam. [Vizitind adîncul pămîntului, rectifi- 

cînd,  descopeni Piatra  Ocultă, adevărata. Medicină 
(universală)] — adică Tinerețe fără Bătrineţe şi Viaţă 
fără de Moarte — Citind numai inițialele formulei la- 
tine, obţinem, VITRIOLUM. Se vede justeţea apelativu- 
lui de „ape corozive“. Coborînd în fîntînă, fiul de crai 
vine în contact cu un vitriol care-i corodează superflui- 
tățile, „leprele“, rămînînd pe Palimpsest numai numele 
lui adevărat, incoruptibil, imuabi! de Harap-Alb. Din 
cauza universalității ei, această apă e mirionimă: Apă 
Misterioasă, Apă Divină, Apa Abisului, Casa Mamei, 
Casa Profunzimii sau a Forţei, Umidul Radical, Uter 
Universal, Menstru Universal, Prostituata, Fecioara, Ve- 
nin, Viperă, Solvent Universal, Apă corozivă, Acid Uni- 
versal, Fîntînă (sub acest nume o găsim în basmul nos- 
tru), Fiîntină Perenă, Fîntînă de Apă Vie, Fons terribilis, 
Fîntînă care conferă victorie asupra oricărui lucru în 
lume Regelui care ştie să se îmbăieze în ea, formulă pe 
care îți vine să crezi că a avut-o sub ochi Creangă, cînd 
a scris episodul. În realitate, unanimitatea tradiţională 
aduce coincidenţele. Dar această apă, ca să rămînă egală 
cu ea însăși, trebuie să fie mereu însufleţită, pritocită, 
de „Duhul care suflă deasupra apelor“. Cînd o carapace 
o. izolează de suflul creator, apa se corupe și devine Iad, 
matrice de balauri. Coboriît în „Fons terribilis“, fiul de 
Crai moare dizolvat în „Vitriol“, apoi e expediat din 
nou la lumina zilei, „renăscut“, „regenerat“, într-o nouă 
fiinţă, „Harap-Alb“. 

Cînd e în fundul fîntînii, Spînul exprimă acest ade- 
văr asupra apelor corupte din cauza izolării (capacul de 
pe fîntînă). E unul din cele mai enigmatice rînduri din 
opera lui Creangă (in fonte Veritas) : 


„— Ei, da' ce răcoare-i aici 
Chima Răului, 
Pe malul pîrăului.“ 


Formulă greu de înțeles. Cel mai bun glosar al lui 
Creangă este acel alcătuit de Alexandru Vasiliu (Tătă- 
ruși, Suceava) şi de Gh. T. Kirileanu (Broșteni, Suceava), 
în vechea ediție „Minerva“ a operei autorului nostru, 
amîndoi eminenți. folcloriști moldoveni, din aceeași „zonă“ 

etnică şi geografică cu Creangă. În glosarul lor, la ter- 
menul „Chimă“, spun: „Chima Răului, pe malul pirău- 
lui, neînțeles astăzi de ţăranii pe care i-am întrebat.“ 

Un glosator ghidușş, într-o ediţie recentă a lui Creangă, 
din „Biblioteca pentru toţi“, ne înveseleşte cu următoa- 
rea reflexie: „chima însemnează virf“... Desigur, ţă- 
ranii din Humulești, într-un subit entuziasm pentru 
limba franceză, s-au apucat s-o studieze în cărți şi plă- 
cîndu-le cuvîntul „cîme“, au decis să-l adopte, interca- 
lînd un h între c şi i, ca să sune mai frumos! 

Nu văd decît o supoziţie plauzibilă : sînt cuvinte ro- 
mâneşti începînd cu litera s, pe care o pierd în pronun- 
tarea obişnuită, termenul întrebuinţindu-se şi fără s. 
Avem astfel: a scobori, a cobori; a scurge, a curge; a 
smomi, a momi ; a scrișni, a crîşni ; schelălăit, chelălăit ; 
a spulbera, pulbere ; a svînta, vînt, splai și plai; Scara- 
oschi, Caraoschi. E foarte probabil că „chimă“ e același 
cuvint cu  „schimă&. Schimă este cuvîntul grecesc 
„schemă“, intrat în toate limbile europene. Are un sens 
pe care îl ştie toată lumea : desen care nu comportă decît 
trăsăturile esenţiale ale figurii, pentru a indica, nu forma, 
ci relațiile şi funcţia ei; plan al unei lucrări literare, al 
unui proiect de întreprindere ; schema corporală, imagi- 
nea lineară pe care și-o face fiecare despre corpul său 
(de unde în germană „die Scheme“, însemnînd și. „spec 
tru“). În românește avem „schimonositură“. Cuvîntul are 
și un sens pozitiv, cînd se.spune despre un călugăr că 
„a luat marea Schimă monahicească“, adică a luat chipul 
celei mai înalte trepte monahicești, înfățișarea îngerească, 
a devenit „schimnic“. E admirabil simțul metafizic al 
Ortodoxiei care identifică pe îngeri cu scheme geome- 
trice. | 

Atunci, formula rostită de spin se poate restabili 
astfel : E 

Schema Răului 
Pe malul pîrăului. | 

Dar ambiguitatea persistă, deliberată credem noi, din 
partea lui Creangă, fiică a lucidităţii lui. Despre cine 
și despre ce vorbește Spinul? De ce spune aceste cu- 
vinte, cînd se află în fundul fîntinii, la faţa apelor, ca 
schima pe malul piîrăului, adică într-o situaţie analoagă, 

tangentă: cu apa? Pentru ca, printr-o disimilitudine, să 
insinueze identitatea. Spinul vorbește despre el însuși, 
îsi dezvăluie pentru o clipă natura sa metafizică. Cu alte 
cuvinte, Creangă măsluiește simbolul ca să rătăcească 
pe profani, dar şi ca să insinueze acelor ce au „linteletti 
sani“, natura reală a entității ; pune pe spin în persoană 
să-și murmure secretul, pentru ca nimeni să nu bage 
de seamă. 

Spînul se desemnează pe el însuși : „sînt schema, sînt 
figura răului pe faţa apelor, care le înveninează fiinţa“, 
dar din cauza bivalenţei cuvîntului „schimă“, avem întîi, 
negativ : „sint pocitura, schimonositura răului, uriciu- 
nea pustirii, oglindită pe fața apelor, adică asupra în- 
tregii creaţii, şi se știe că Diavolul este desemnat ca 
maimuța lui Dumnezeu. Pozitiv: „nu sînt Răul, ci 
schema, Arhetipul Răului, deci Principiul Individuationis, 
principiul extremei distinctivități, al Egoismului Radi- 
cal, care dă rigoare Manifestării, dar şi sfirşeşte prin a 
o distruge ; nu se poate pune o limită compresiunii, care 
se macină, se mistuie pe ea pină la atomizare, adică pină 
la reintegrare pasivă în Principiu, finalitate necesară, 
deci eminamente pozitivă. Ceea ce are un început tre- 
buie să aibă și un sfîrşit. Vişnu care păstrează Universul 
și Şiva care-l pulverizează sînt principii de o egală va- 
loare, indisolubil complementare și solidare. În tradiţiile 
occidentale, acest Principium Individuationis care îm- 
pinge și pe atom să vrea să fie numai și numai el în- 
suşi, în mod exclusiv, este desemnat ca Lucifer, Steaua 
căzută, individualizarea prin exces de compactare se ma- 
cină pe ea însăşi și tot ce este afin cu ea, adică ce are 
nume şi formă, prin urmare şi pe Harap-Alb, în mă- 
sura în care este supus servituţilor lumii noastre, ceea 
ce permite apariţia personalităţii sale transcendente. 

Tot episodul este scris cu o rafinată subtilitate. Cum 
ar fi putut un țăran ignar să vislească cu atita înde- 
minare şi noroc pe o mare de ambiguităţi ? 

Avem o dublă mișcare în interiorul fintînii : cînd se 
coboară Spinul în fîntină, eroul nostru rămîne sus ; cînd, 
ła rîndul său, coboară el în puț, Spinul se ridică la faţa 
pămintului. Harap-Alb imprimă apei o mișcare expan- 

sivă, Spiînul una constrictivă; complementarismul lor 
transformă apa stătută într-o apă vie. În Tradiţia ex- 
trem-orientală, Universul este reprezentat de un cilindru 
(Puţul din basmul nostru), în care planurile de existență 
sint simbolizate de cercuri evolutive care se convertese 
unul în altul, în sensul ascendent, sub influența Cerului, 
imprimiînd astfel cercului o mișcare elicoidală, în aşa 
fel, că atunci cînd elicea a ajuns la punctul de plecare, 
a descris un element de spirală, înşurubîndu-se astfel în 
ciclul imediat următor. Cele două extremități ale elicer 
sînt reprezentate de Harap-Alb şi Spin. Pasul infinite- 
zimal ale elicei este condiţionat de o coborire a unei ex- 
tremităţi a ei și de ridicarea celeilalte extremităţi. Acesta 
este, redus la schemă, înțelesul episodului cu fîntîna. 

Se poate considera Yin-Yang-ul ca o secţiune orizon- 
tală a fîntînii-cilindru ; Harap şi Alb cele două jumătăți, 
negrul și albul tendințele, compactantă și dilatantă, ale 
mişcării elicoidale, iar elicea este însuși sinusoidul care 
desparte și uneşte cele două jumătăţi. Vedem că vrăj- 
măşia înverșunată dintre eroi și spin ascunde un com- 
plementarism funciar, cei doi antagoniști fiind nedespăr- 
țibili. Resorbiţi în final în Marea Unitate, rămîn şi acolo 
inseparabili. 

Într-un sens imediat, mai restrîns, Spînul e Dragonul, 
Păzitorul Pragului, pentru că îl găsim la cele două ca- 
pete, la cele două porți ale traiectoriei iniţiatice a erou- 
lui: prima oară la gura fîntînii, cînd acesta primește 
numele sacru de Harap-Alb ; a doua oară la capătul su- 
perior, cînd suferă din partea Spînului a doua moarte, 
care-l face să treacă de la Micile Mistere peste prazul 
Marilor Mistere. În toate tradiţiile, conferirea unui nou 
nume înseamnă moartea vechii individualități şi drep- 
tul de a-l conferi aparţine exclusiv maestrului spiritual. 

Alt lucru straniu : aparenta absenţă a Calului în tot 
acest episod, deşi Craiul își povăţuise fiul să se sfătu- 
iască cu el în orice împrejurare. El asistă fără să inter- 
vină la înrobirea stăpinului său. Acest singur fapt ar fi 
suficient ca să facă imposibilă interpretarea literală a 
basmului. În realitate, calul este atotprezent, condiţio- 
nind tot episodul. Natura sa este solară. Ca Magister al 
Focului filosofal, încălzește măsurat acest Athanor care 

e fintîna, în care nu s-ar fi putut întîmpla transformă- 
rile pomenite, dacă nu le-ar fi dospit focul său: lent, 
discret şi continuu ; fîntîna este matricea miracolelor 
transmutaţiilor. Repetăm : dacă episodul ar avea numai 
un sens imediat, ar fi fost logic ca el să-și apere stăpînul, 
apoi, dacă nu putea, să devină şi el robul spînului, stă- 
pin substituit. Or, Spinul nici nu se gîndeşte la aceasta 
şi Harap-Alb nu scapă nici o clipă din mînă Vajra, ful- 
gerul de diamant, a cărui înfăţişare, în regnul animal, 
este Calul de Foc, atribut conferit de Zeița Solară, la 
începutul basmului. „Fiat-ul“ Sfintei Dumineci a „se- 
parat“ în eroul nostru, în haosul lui iniţial, Superiorul 
de Inferior, Calul de Spîn; între cele două pietre de 
moară, i se va măcina Eul, printr-o dublă mişcare si- 
multană inversă, constrictivă şi expansivă : „Elixirul“ se 
va ridica la suprafața Apelor celui nou născut, „Rena- 
tus“. Acelaşi lucru se va întîmpla și la sfîrşit, dar cu o 
octavă mai sus. Se vede deci că, din clipa în care Sfînta 
Duminecă l-a integrat în lanţul inițiatic, conferindu-i 
Calul de Foc, în mod automat trebuia să se exteriori- 
zeze în Harap-Alb, Spînul, în pădurea tenebroasă, în 
celălalt taler al balanței sale, după cum răsăritul soare- 
lui conferă o inevitabilă umbră tuturor lucrurilor şi făp- 
turilor. Aspectul pozitiv al Spinului este dovedit prin 
faptul că el îl scoate pe Harap-Alb din pădurea fără 
speranţă, ale cărei desișuri le cunoştea ca în palmă. Pînă 
la împărăţia Verde, calul nu are exterior nici un rol. Și 
Harap-Alb, și Spiînul au interes să iasă din pădurea în- 
tunecoasă ca să ajungă la împărăție, unul ca s-o moşte- 
nească, celălalt ca s-o uzurpeze, în realitate ca să pre- 
gătească primului drumurile. Împărăţia Verde este 
Centrul Lumii, accesibil numai unui erou bine călit: 
stăpiînul ei nu este oare Verde pentru că se identifică 
cu Arborele veșnic verde al Vieţii ? 

Acum, cîteva consideraţii asupra noului nume de 
Harap-Alb, căpătat de eroul nostru. Începem cu sensul 
exterior înţeles de toată lumea. Fiul de crai devine harap, 
adică sluga, sclavul spînului, cum erau sclavi „harapii“ 
Domnitorilor și ai marilor boieri, în trecut. Numele e 
forma populară a cuvîntului Arab şi, deşi Arabii nu sînt 
negri, sensul popular este totuși acela de negru: „se 

pomehi cu doi harapi negri ca fundul ceaunului“ (Ispi- 
rescu). Numele complet este antinomic : cum poate eroul 
nostru, care este harap, adică negru, să fie în același 
timp şi alb ? lată o primă enigmă şi nu văd cum nlite- 
raliştii“ ar putea-o descurca. 

În realitatea lui profundă, Harap-Alb este, cum am 
mai spus, numele Androginului primordial, în care par- 
tea pozitivă şi partea negativă, esențială şi substanțială, 
masculină şi feminină, învălmăşite la ceilalți oameni, sînt 
separate, purificate, rectificate în sensul alchimic al aces- 
tor cuvinte, prin „lupta celor două naturi“, egalizate, 
desemnate în basmul nostru prin „negru“ și „alb“. După 
„separație“ şi „purificare“ se împerechează din nou, 
de data asta transmutate, într-o formă sferică perfectă, 
aceea a androginului platonician, a lui Adam cînd con- 
ținea încă pe Eva în el, a Yin-Yang-ului extrem-oriental. 
Într-o variantă bulgărească a basmului, menţionată de 
romanistul Weigand, Harap-Alb este numit ca atare, 
pentru că are puterea să se facă din negru alb. E bine 
accentuat că el e principiul celor două culori simbolice. 

În poemul templier Parsifal al lui Wolfram von Es- 
chenbach, Gamuret are doi fii de la două soţii diferite. 
De la .Belakan, regina Bagdadului, („Bagdat“ este un 
nume iranian, exact același cu „Bogdan“, „Deodatus“, 
„Dat de Dumnezeu“), îl are pe Feirefiz, a cărui piele e 
brăzdată alternativ cu benzi negre şi albe, ceea ce face 
din el exact un „harap-alb“, iar de la „Repanse de Joie“, 
în Europa, îl are pe Parsifal. Cei doi fraţi se luptă unul 
contra altuia, ignorîndu-și frăţia. Pînă la urmă se recu- 
nosc. şi stăpînesc amindoi Graalul, într-o împărăție din 
Orient. 

În Iliada, etiopianul Memnon, fiul Aurorei, negru ca 
abanosul, e ucis în luptă de nordicul Ahile, care, după 
moarte, domneşte în „Insula Albă“, actuala insulă a 
Serpilor. Revine aceeași temă a luptei dintre Negru și 
Alb, care duce în fond la reunificare. 

Spuneam că termenul de harap e o vulgarizare a cu- 
vîntului arab ; arabii însă nu sînt de rasă neagră, şi 
confuzia apare la prima vedere ca o incongruitate. În rea- 
litate, confuzia e voită, pentru că e simbolică. Am în- 
cercat. să dăm mai sus o explicaţie microcosmică a fap- 


311 


tului. Pe baza legii de analogie inversă, simbolismul 
acesta e valabil și pe planul macrocosmic, adică se in- 
tegrează în doctrina ciclurilor istorice. „Maur“ însem- 
nează „negru“ și astfel sînt numite popoare din nord- 
vestul Africii, care n-au nimic comun cu negrii. 

Ar trebui să scriem pagini și pagini ca să explicăm 
într-o anumită măsură această doctrină, ceea ce ar de- 
păși planul acestei lucrări. Vom da numai acele lămuriri 
care ar putea constitui un sumar fir al Ariadnei în la- 
birint. 

Doctrina ciclurilor, unanim prezentă în toate tradi- 
tiile, învaţă, contrar tuturor teoriilor astăzi acceptate, 
că depănarea unui ciclu uman se propagă nu progresiv, 
ci descendent, nu de la cantitate la calitate, ci exact 
invers, de la calitate la cantitate. Ciclu însemnează cerc 
şi cercul are un centru. Prin urmare, spirele care pleacă 
de la acest centru sint cu atit superioare calitativ, cu 
cît sint mai apropiate de el. De aceea sîntem astăzi în 
plin regn al cantităţii. 

Deci, simbolic vorbind, ciclul îşi toarce firul de la 
lumină la întuneric. Lumina pe care o primeşte planeta 
Neptun nu se poate compara cu aceea primită de Venus. 
Decadenţa aceasta progresivă era indicată în antichitate 
prin secvenţa Vîrstelor de Aur, de Argint, de Aramă 
și de Fier. Basmul românesc a păstrat bine această da- 
tină, cînd arată pe Făt-Frumos străbătiînd, în realizarea 
lui iniţiatică, în mod necesar calea inversă dezvoltării 
ciclice, pentru că e o reîntoarcere la origini, pădurile de 
Aramă, de Argint și de Aur, uneori de Diamant, ultima 
indicînd integrarea în Eternitate, diamant incoruptibil. 
În hinduism, Vîrstele sînt indicate respectiv cu numele 
de Satya-Yuga, Treta-Yuga, Dwapara-Yuga și Kali-Yuga. 
Numele acestei din urmă Yugă, Kali, însemnează prin- 
tre altele Negru, pe cînd prima Yugă este firesc lumi- 
noasă. Deci ciclul este cuprins între termenii antinomici 
de Alb şi Negru. Cine-i poartă numele, precum Harap- 
Alb, este Eonul, deci ciclul în integralitatea lui: înce- 
putul alb, sfîrşitul negru și, în același timp, reîntoarcerea 
spre centru și începutul unui nou ciclu. 

Marile tradiţii ale ciclului se manifestă în mod ne- 
cesar în momentele providenţiale ale lui. Ultima tradiţie 

a ciclului este tradiția arabă, în plină desfăşurare a 
Virstei întunecate. De aceea arabii sînt „negri“. 

Dar din cauza polivalenţei simbolurilor, „negru“ mai 
are şi un alt sens, metafizic, reprezentînd faţa supremă, 
nemanifestată, a Principiului. În adevăr, negrul nu e o 
culoare, ci e deasupra şi îndărătul lor. Este ceea ce se 
numește în teologia areopagitică un termen apofatic, o 
„determinaţie negativă“ a Principiului, în ipostaza sa 
supremă, ca şi alte determinări negative, precum Tă- 
cerea sau Vidul. Ca ultimă tradiţie în ciclu, Islamul face 
joncţiunea cu prima tradiţie din el, tradiţia hyperbo- 
reană, ca șarpele Uroboros ce-şi mușcă coada. Harap- 
Alb în calitate de Eon și de Androgin însumează în el 
pe Alfa și Omega ale Ciclului, atît pe plan microcosmic 
cît și pe plan ciclic. Unește cele două tradiţii în princi- 
piul lor comun. De aceea este „Alb“, dar și „Harap“, 
arab. 

Am arătat în altă parte, motivele care ne fac să cre- 
dem că Traditia Primordială, în migraţia ei de-a lungul 
ciclului, de la habitatul strict polar la localizarea ei ac- 
tuală în Orient, a avut în mod necesar popasuri inter- 
mediare succesive. Se pare că una din cele mai impor- 
tante (dacă nu cea mai importantă) a fost etapa dacică. 
Chiar ştiinţa istorică actuală e înclinată acum să creadă 
că habitatul primitiv al arienilor a fost o zonă dintre 
Marea Baltică şi Dunăre, de unde a radiat spre Est, Vest 
şi Sud. Prima coborire, Nord-Sud, se poate indica prin- 
tr-un ax vertical, Pol-Dunăre, intersectînd o linie orizon- 
tală, reprezentată prin paralela 45, care, cum se ştie, 
trece prin fara noastră. Or, paralela 45 e exact la egală 
distanţă între Pol și Ecuator și este adevăratul ecuator 
spiritual al lumii. De aici, rolul ascuns, dar crucial al 
Daciei. De aici, abundenta întrebuințare a cuvîntului 
„negru“, cu privire la țara noastră, mergînd pînă a fi 
desemnată ca „ţară a negrilor“, pentru că negru este 
centrul crucii și România se află la centrul crucii geo- 
grafice de care am vorbit mai sus. Cînd luăm cuvîntul 
negru în sensul superior de care am pomenit, ţara și po- 
porul care au „suportat“ Tradiţia Primordială pot fi 
„negri“, pentru că însăși Tradiţia Primordială este sim- 
bolic „neagră“, faţă de celelalte tradiţii, care au ieșit 

necesarmente din ea, condiţionîndu-le, dar nefiind con- 
diționată de ele, cuprinzîndu-le în indistincţie, dar ne- 
cuprinsă, ca negrul față de celelalte culori, în calitatea 
lui de determinaţie negativă, de absolută nediferenţiere. 

Guenon spune despre centrele spirituale că sînt în 
același timp „albe și negre“, albe în măsura în care stră- 
lucirea lor radiază lumina lor spirituală în jur ; „negre“ 
în centrul și esența lor, punct terminus invers. Faptul 
e cu atît mai adevărat în ce privește Tradiţia Primor- 
dială, fără de care celelalte tradiţii 'sînt inconceptibile. 
Tot aşa, retina e membrana solară sensibilă a ochiului, 
formată de înflorirea nervului optic din centrul ei; or 
acest nerv este singurul punct negru din retină. „Cen- 
trum in trigono centri“, ca să întrebuinţțăm terminologia 
hermetică, e deasupra oricărei  determinațţii, fie ea cea 
mai înaltă. Dumnezeu nu este, pentru că Existenţa l-ar 
limita ; în realitate e deasupra Existenţei, deasupra Fiin- 
tei şi Nefiinţei, Sadasat, cum îl desemnează, cu ambi- 
guitatea ce se impune ad-hoc, hindușii. 

Șeful unui asemenea centru spiritual trebuie deci să 
fie negru și alb, negru intrinsec şi în esenţialitatea lui, 
alb în radierea lui în lumea pe care o regentează. Este 
sintetic un „Harap-Alb“. 

Rejlexele unui asemenea nume le găsim răspîndite 
în toată istoria noastră. Turcii numeau negre, Moldova 
și Muntenia, Kara-Bogdan şi Kara-lflak. Se pare că Ne- 
gru-Vodă a desemnat mai mulţi domnitori, nu numai pe 
întemeietorul Ţării Românești. Ștefan cel Mare era Kara 
Ștefan. E curios că numele de negru îl găsim, tot în 
secolul al XV-lea, în Occident, la moştenitorul coroanei 
engleze Principele de Wales, supranumit The Black 
Prince, învingătorul francezilor la Poitiers, juștiţiarul 
martirului Jacques de Molay şi al Ordinului Templului. 

Pe de altă parte, o cronică poloneză ne vorbește de 
un Dragoş cel Alb, care ar putea fi întemeietorul Mol- 
dovei. Bourul pe care l-a omorit este Bourul Alb, tote- 
mul și părintele moldovenilor, Bourul Alb, domnul ascuns 
și perpetuu al Moldovei, Kara-Bogdan, Moldova neagră. 
Avem Crişul Negru. şi Crişul Alb. .Neagoiul, Neagu poate 

fi o formă îndulcită a lui Negru, cum se poate vedea 
mai ales în forma feminină a numelui Neag(r)a, dar 
după Dicţionarul Limbii Române, una din originile cu- 
vîntului poate fi și Nea, adică Alba. 

În articolul asupra Basarabilor, din „Magnum Ety- 
mologicum Romaniae“ B. P. Hasdeu reproduce variante 
diferite ale unei balade rutene, în care ţara noastră este 
desemnată ca Țara arabilor. Ne mărginim să dăm două 
exemple ; cei curioşi se pot duce la întregul studiu. În 
toate variantele citate de istoricul român e vorba despre 
un $oim care şade pe o piatră albă din Marea Neagră. 
Se știe simbolismul transcendent al șoimului ; sub nu- 
mele de Simurg, el este, pentru populațiile din centrul 
Asiei, un sinonim al lui Dumnezeu. Cît despre „Piatra 
Albă din Marea Neagră“ (un Harap-Alb geografic), ea 
este Insula Albă, Leuke, astăzi cunoscută sub numele de 
Insula Şerpilor. Șoimul privește cu jale luntrele împrăş- 
tiate în furtună ale cazacilor. În varianta a opta, o parte 
din bărci sînt împinse spre „Țara Arăbească“ („u Arab- 
siku zemliu“) ; iar în varianta unu spre „Tara Albară- 
pească“ („Bilarapsiku zemliu“). Bilarabia înseamnă Alba 
Arabie, care, simbolic vorbind, poate fi Tara lui Harap- 
Alb, și el alb-negru. 

Denumirea antinomică o mai întîlnim în această re- 
giune : am pomenit mai sus de Insula Leuke, Albă, din 
Marea Neagră; pe ţărmul aceleiași Mări Negre, se gă- 
sește orașul Cetatea Albă, indicînd puncte vitale și sin- 
tetice ale antinomiilor sacre din această parte a lumii, 
„noduri harapalbice“. Dar din toate științele tradiţionale, 
„geografia sacră“ a fost prima care a dispărut, urmată 
de „istoria sacră“. În amîndouă cazurile e vorba, în pri- 
mul rînd, de cunoașterea determinaţiilor calitative ale 
Timpului și Spaţiului, așa cum se prezintă nu numai în 
Macrocosm, dar și în Microcosm, adică în om. 

Țara noastră este desemnată nu numai ca ţară a ne- 
grilor, ci și ca Etiopia, ceea ce, în fond este același lucru. 
Pentru lămurire cităm cîteva pasaje dintr-un studiu al 
lui Rene Guenon, „Les Têtes Noires“. 

„Numele de etiopieni însemnează literal «fețe arse» 
(Aithi-Ops) [Nota lui Guénon : din aceeaşi rădăcină aith 
derivă și cuvintul Aither Eter în grecește, Eterul putînd 

fi considerat oarecum ca un foc superior, acel al Cerului 
Empireu] şi prin urmare, «feţe negre» este interpretat 
în mod comun ca desemnînd un popor de rasă neasră, 
sau cel puţin, cu pielea întunecată. Totuşi, această ex- 
plicaţie, prea «simplistă», apare puţin mulţumitoare, cînd 
observi că cei vechi au dat în fapt acelaşi nume de Etio- 
pia la ţări foarte diverse, dintre care unora nu li se 
potriveşte deloc, deoarece, în mod notoriu, Atlantida a 
fost numită Etiopia ; în schimb, se pare că numele nu 
a fost niciodată aplicat ţărilor locuite de popoare apar- 
tinind rasei negre (etiopienii actuali nu sînt de rasă 
neagră, n.n.) E vorba de altceva, şi acest fapt devine 
mai evident cînd se constată și în alte părţi existența 
unor cuvinte și expresii similare, așa că ești în mod fi- 
resc minat să cercetezi ce semnificaţie simbolică pot să 
aibă. 

Chinezii se desemnau pe ei înșiși, în înaltă vechime, 
ca «poporul negru» (li-min) ; această expresie se găseşte 
în special în Chou-King (domnia împăratului Chuen, 
2317—2208 înaintea erei creștine). Mult mai tirziu, la 
începutul dinastiei T'sing (sec. III înaintea erei creştine), 
împăratul a dat poporului său un alt nume analog, acela 
de «capete negre» (Hien-cheou ; lucru straniu, se găsește 
aceeaşi expresie în Chaldeea (niski salmat kakkadi), cu 
cel puţin o mie de ani înaintea acestei epoci. În plus, 
caracterele Kien și he, însemnînd «negru» reprezintă fla- 
căra ; prin aceasta, sensul expresiei «capete negre.. se 
apropie şi mai mult de etiopieni [...] 

Vechii egipteni dădeau ţării lor numele de Kemi, 
«pămînt negru» (de unde numele Chimie și Alchimie, 
această din urmă ştiinţă lucrînd cu Materia Primă, a 
cărei culoare este negrul, n.n.) ne putem da seama că e 
foarte neverosimil ca atitea popoare diverse să fi adop- 
tat pentru ele însele, şi pentru ţările lor, o designaţie 
care ar fi avut un sens peiorativ. Deci nu trebuie să ne 
referim în acest caz la sensul inferior al culorii negre, 
ci mai degrabă la sensul superior, deoarece, cum am 
explicat în alte ocazii, ea prezintă un dublu simbo- 
lism... [...] Se ştie că, în sensul ei superior, negrul sim- 
bolizează, esenţial, starea principială de Nonmanifestare, 
şi că astfel trebuie înţeles numele de Krişna, prin opo- 

zitie cu acela de Arjuna care înseamnă «alb», unul şi 
celălalt reprezentind respectiv nonmanifestul și manifes- 
tatul, nemuritorul și muritorul, «Sinea» şi «Eul» -Pa- 
ramâtmâ» şi «Jivâtma» (în Bhagavat Gita n.n.). Ne putem 
întreba totuşi, cum poate fi aplicabil la un popor sau la 
o tară un simbol al Nemanifestării. [... ] 


Pentru a înţelege acesta, trebuie să ne reamintim 
că popoarele despre care am vorbit sînt dintre acelea 
care se considerau ca ocupind o situaţie «centrală» ; se 
cunoaște, astfel, desemnarea Chinei ca «Imperiul de Mij- 
loc» (Tchoung-Kovuo) ca şi faptul că Egiptul era asimi- 
lat de către locuitorii săi ca «Inimă a Lumii». Această 
situație «centrală» e de altminteri perfect justificată din 
punct de vedere simbolic, căci fiecare din ţările cărora 
îi era atribuită, era efectiv sediul unui centru spiritual 
al unei tradiţii, emanaţie și imagine a Centrului spiri- 
tuai Suprem, reprezentindu-l pentru aceia care aparti- 
neau tradiţiei respective, așa că pentru ei era într-ade- 
văr «Centrul Lumii». Or, centrul este, din cauza carac- 
terului său principial, ceea ce s-ar putea numi «locul» 
nonmanifestării ; ca atare, culoarea neagră înţeleasă în 
sensul ei superior, îi convine în mod real.“ 5 

Foe 


Ether 
( locul „Ethiopiei ”) 


Aer 


Apă 


Fig. nr. 7. Cuaternarul elementar 


” René Guenon, Symboles fondamentaux de la Science Sacree, 
cap. „Les tetes noires“, Paris, Gallimard, 1962, p. 134—136, passim. 

Ne permitem să ilustrăm cele spuse de Guenon prin 
simbolul crucial al cvaternarului elementar. 


Tot ce spune Guenon mai sus, se aplică și României, 
în morfismele ei; „Kara-Bogdan“, „Kara-lflak“, „Bila- 
rapsiku zemliu“, locuitorilor ei „arabi-sarabi“ și conducă- 
torilor lor „Negru-Vodă“, „Kara Ștefan“, „Basarabi“. Se 
justifică prin acest text intuiţiile obscure ale unor Has- 
deu și Neculai Densușianu, intuiții care nu au mers 
pînă la sensul suprem metafizic al termenului, din cauza 
lipsei de informaţie doctrinară. Reiese, în principal, că 
țările româneşti și locuitorii lor se numeau „negri“, pri- 
mele, pentru că erau sediul unui centru spiritual, cei- 
lalţi, pentru că participau prin proximitate, la culoarea 
lui supremă. 

O trăsătură esențială deosebeşte cazul României, de 
acela al altor ţări despre care vorbeşte Guenon, Etiopii 
prin derivație şi adaptare. Dacia era Etiopia prin exce- 
lenţă, pentru că în același timp era și ţara Hyperborei- 
lor. Or, tradiția hyperboreană era aceeași cu marea Tra- 
diție Primordială, din care celelalte derivă ; singură imua- 
bilă, ea regentează întregul ciclu. Prin urmare, Dacia 
era Ţara Neagră prin excelenţă, Etiopia Arhetipală și 
nu prin adaptare, țara arsă de focul divin al Etherului, 
coborit din Cerul Empireu, în care şi stelele s-au stins 
în negreaţa lui transcendentă. 

Cele spuse mai sus ating atit de central enigma ţării 
noastre, încît repetiţia este aproape obligatorie. Numai 
ea vine de hac insulelor de coral formate din prejude- 
căţi. Raționamentul apare după ce breșa s-a făcut. Am 
apăsat asupra faptului. că un centru spiritual este „ne- 
gru“ în punctul de mijloc, acolo unde „Axul Lumii“ 
intersectează planul de existență pe care-l regentează 
acest centru ; e „negru“ pentru că numai o determinaţie 
negativă poate exprima inefabilul ; este „alb“ în radia- 
ţia lui, în influenţa lui în ambianţă. Șeful unui asemenea 
centru trebuie. să fie neapărat un. „negralb“, ca să ín- 
sumeze în el cele două trăsături esenţiale ale cențrului, 
trebuie să fie un „Harap-Alb“. Trei personaje istorice 

ale ţării noastre își dublează „istoricitatea* cu „dimen- 
siunea“ mitică a alb-negrului. Ele au stăpinit cele trei 
țări care. actualmente formează România. Ion Corvin, 
Principele 'Transilvaniei, tatăl regelui Matei Corvin este 
„negru“, cum îl arată numele care vine de la „Corbus“ ; 
cronicile occidentale îl numeau „Le Chevalier Blanc de 
Valachie“. Era deci un Harap-Alb. Ștefan cel Mare era 
o reprezentare hominală a Bourului Alb şi de aceea 
Turcii îi ziceau Kara-Ștefan, Ștefan cel Negru. Tot așa, 
arătăm că Neagoe, Neagu, poate veni de la negru, reac- 
tualizind funcțiunea lui Negru-Vodă. Dar Neagu poate 
veni şi de la nea. Am vorbit de toate acestea mai sus. 
Totalul acesta de fapte ne face să presupunem că „Harap- 
Alb“ a putut fi numele necesar al Șefului Suprem al 
unei ierarhii iniţiatice, care, în momente istorice bine- 
cuvîntate, s-a manifestat şi în exterior, în istorie, aşa 
cum ne este ea accesibilă; în mod obișnuit numele şi 
entitatea sînt ocultate de-a lungul veacurilor. Se poate 
ca taina funcţiei lor să fi fost încredinţată sub formă 
simbolică unor basme,.în genul aceluia pe care îl stu- 
diem acum.. Veșmîntul de mit învăluie ceea ce nu tre- 
buie ştiut; puerilitățile aparente exorcizează indiscre- 
tiile. Se transmite. neînțeles de-a lungul veacurilor un 
fel de testament criptat, pînă cînd, la ora hotărită de 
destin, „Piatra din Vîrful Unghiului“ va fi scoasă din 
șanț şi așezată acolo unde trebuie. 

Pentru aceste motive, printre altele, s-ar putea ca 
numele de Harap-Alb să fi existat exprimat în diferite 
forme cu mult înainte de era creștină. Hasdeu, citînd pe 
istoricul Jordanes, care numea pe pileaţii ce constituiau 
clasa dominantă în Dacia, Sarabi (aşa este cel puţin 
lecțiunea lui Hasdeu), socotește că asonanţa dintre sa- 
rabi și arabi (aceștia fiind socotiți ca negri) a făcut ca 
Dacia să fie numită chiar din Antichitate Ţara Arabilor. 
E și părerea lui Odobescu, care crede că Basarabia este 
o supraviețuire în istorie a anticei Arabii. E curios că 
pe vremea imperiului roman numai provinciile Dacia şi 
Arabia purtau epitetul de „Felix“ (Arabia Felix, Dacia 
Felix). Nu există motive exterioare ca să poţi afirma că 
aceste provincii erau mai fericite decît alte mari pro- 
vincii ale imperiului roman (din contră !). De ce ar fi 

fost „fericită“ Arabia propriu-zisă, întindere dezolantă de 
pustiuri de nisip, ici-colo cu cîte o oază? Credem că 
numele ambelor provincii trebuie pus în legătură cu 
numele de „Insulele Fericiţilor“, una din denumirile 
centrelor spirituale. Cum am văzut, aceste „coincidenţe“ 
merg mult mai departe și mai adînc decît sondele is- 
toriei oficiale şi ale cartografiei. Tot aşa de remarcabilă 
este ipoteza lui Hasdeu, anume că anticii Sarabi au su- 
pravieţuit în Evul Mediu ca Ban-Sarabi, nume de castă, 
nu de familie. Ban era un rang de nobleţe militară in 
Europa de Sud-Vest. Prin urmare „Basarab“ este rezul- 
tatul unei contracţii. Unul sau mai mulţi din Basarabi 
au purtat porecla de „negru“, pentru motivele sugerate 
mai sus, de unde, în ale lor „armes parlantes“ apar ca- 
pete de negri. Nu este deci exclus, ca „Harap-Alb“, să 
fie printre altele şi un „Sarab-Alb“, cu tot ce implică 
faptul, nu numai în istoria secretă a ţării noastre, dar 
și în acea vizibilă, în trecut și în viitor. 

Hasdeu descompunea pe „Sarab“ în Sar şi Ab. Pri- 
mul membru al cuvîntului, Sar, înseamnă Soare, Principe, 
Domn, Şef, în dialectele indo-europene şi în acele semi- 
tice. În sanscrită Sur, Surya este Soare, Stăpinul prin 
excelență al lumii; în ebraică şi chaldeană, limbi se- 
mitice, avem Sar şi Sara, Principe și Principesă. Apoi, la 
popoarele ariene, Sri, Sol, Soare, Sir, Sire, Messer, Mes- 
sire, Monsieur. La noi în afară de Soare, îl găsim sub 
forma pură dar ambiguă de „sur“; sensul imediat de 
cenușiu indică mai degrabă un fel de indistincție a cu- 
lorilor în excelsi: Cer Sur, cal sur, vultur sur. E un 
fel de culoare a Eterului și a Tăriei. E posibil deci, ca 
termenul „cal sur“ să însemne în fapt „cal soare“, ce 
trebuie pus în legătură cu calul năzdrăvan din basme 
pe care, îl găsim uneori desemnat ca „Bun-Galben-de 
Soare“. Harap e forma populară a lui Arab; posibila 
tangentă a acestuia cu Sarah arată că „Harapul“ din 
basmul nostru, înseamnă „stăpîn“, domn, „cap“. Nu e 
negru în sensul rasial al cuvîntului, ci în acela de etio- 
pian, de ființă transcendentă îmbrăcată şi arsă de Eter. 
Sfinta Duminecă, Arhanghelul Solar, este şi ea „Dea 
Syra“, zeița sură, domnind în miticul „Heliopolis“ și în 
„Syria“ primitivă, care, cum am mai spus, nu trebuie 

deloc confundate cu oraşul şi țara istorică ce poartă 
aceste nume. După tradiţia musulmană, în Syria primi- 
tivă se păstrează „limba solară“, „loghah suriyaniah$, 
adică limba primordială a prezentei umanităţi. Adoptat 
de „Dea Syra“, e firesc ca fiul de crai să devină „Harap- 
Alb“, pentru că şi zeiţa este „Neagră-Albă“, pentru mo- 
tivele pe care Guenon le citează îndelung, în extrasele 
reproduse de noi. 

Cît despre a doua parte a cuvîntului, Ab sau Ba (in- 
vertirea e unul din fenomenele cele mai obișnuite în 
lingvistică), o găsim tot aşa de universal răspîndită. Ab, 
Ba, Pa, înseamnă tată, deci tot „Șef“. Împreună cu ma 
e prima monosilabă pe care o strigă un copil. Mai este 
© „coincidenţă“ fonetică, dacă împărţim pe Sarab în Sar 
și Rab. Ultimul cuvînt înseamnă în limbile semitice, 
Domn, Stăpîn. În arabă e unul din numele divine, ex- 
clusiv rezervat lui Dumnezeu. Cum Sur e sanscrit și 
Rab arab, s-ar putea ca Sarab să fie un nod, un punct 
de coincidenţă, semnul unei joncţiuni între tradiţia nin- 
dusă, direct ieșită din Tradiţia Primordială (ca şi tradi- 
tiile dacă şi celtică), şi tradiţia arabă, ultima apărută în 
ciclu. Casta stăpiînitoare din Dacia dădea preoți și regi. 
Reprezenta deci mai mult decît brahmanii din India, 
exclusiv sacerdotali. Sarabii pot fi mai degrabă apropiați 
de ceea ce desemnează în India numele de Hamsa, fiinţe 
deţinătoare ale ambelor puteri, sacerdotală și regală, deci 
în realitate deasupra tuturor castelor. Or, așa sînt ca- 
racterizaţi deținătorii Tradiţiei Primordiale. Chiar Arabii 
au subliniat calitatea seniorială a numelui lor. Profetul 
Muhamed, voind să sugereze calitatea lui de „om divin“, 
spunea : „Ana Arab bila Ain“, „sînt Arab fără litera 
ain. Rămîne numai Rab, „Domn“, care, cum am spus, 
este un nume exclusiv divin. 

Tradiția ultimă a ciclului coincide cu prima, dar, de 
obicei, aceste „coincidențe“ sînt analogic inverse; ast- 
fel, se spune despre piatra neagră sfîntă încrustată în 
unul din zidurile templului Kaaba de la Mekka, că a 
fost la început albă; deci această piatră este şi ea un 
Harap-Alb mineral. Tot așa, printr-o analogie inversă 
fonetică, rab din arab (deci din Harap) a putut fi la în- 
ceput un bar, monosilab propriu Mistreţului, Varaha, 

Boar în engleză, bor, bro, vier. Astfel de inversiuni care 
arată faţa ascunsă a lucrurilor se mai găsesc. Roma avea 
faţa ascunsă a lui Amor, care s-a actualizat după apari- 
ţia creștinismului. Tot aşa, printr-o inversiune similară, 
Harap-Alb care este Sarab Alb poate fi Sar Bar Alb, 
Domnul Mistreţ Alb. Or, cum am arătat, cuvînt cu cu- 
vînt găsim această formulă în tradiţia hindusă, Sri Sweta 
Varaha (Sri, Domn, Sweta, Alb, Varaha, Mistreţ). Cum 
am spus în Povestea Porcului, Mistreţul Alb este al trei- 
lea Avatar al lui Vișnu și el a dat numele Centrului Su- 
prem, Varahi, Tara Mistreţului. E probabil că la noi 
Vrancea al cărui nume vechi era Varanha, însemna ace- 
lași lucru. Mai mult, nu numai actualul Manvantara, 
dar și Kalpa, care include o serie de 14 Manvantara, e 
numit în Tradiţia Hindusă Sri Sweta Varaha Kalpa, 
„Kalpa Domnului Mistreţ Alb“. Cele două povești prin- 
cipale ale lui Creangă, Povestea Porcului şi Harap-Alb, 
ar putea să aibă ca erou pe aceeași fiinţă, diferit mito- 
logizată. Această insistenţă şi această repetiţie fac să te 
întrebi dacă misterele Mistrețului Alb mai erau vii pe 
vremea lui Creangă, dacă mai aveau un caracter litur- 
gic care le actualiza după cum liturghia creștină actua- 
lizează pe Hristos. Că Sarab poate suferi metateza Sa(rjbar, 
o arată numele unui rîu românesc, Sabarul. 

Să revenim asupra aspectului superior al culorii 
negre, cînd simbolizează Nemanifestatul. Din acest punct 
de vedere, cum am mai spus, Harap este Atma, Persona- 
litatea, principiul superior şi imuabil al ființei umane, 
identic cu Brahma în Macrocosm, Alb este Jivatma, indi- 
vidualitatea, prin definiție patibilă, supusă vicisitudinilor 
și alternanțelor nașterilor și morţilor. „Răscumpărarea“ 
lui Jivatma, a individualităţii, se face numai după o puri- 
ficare a ei prealabilă, numită în Alchimie Rectificare ; 
operaţia este atît de importantă că nu ne temem să ne 
repetăm ; e necesară o „separare“ a lui Atma de Jivatma, 
a Negrului de Alb, pentru ca primul, oarecum exterio- 
rizat în aspecte implacabile, să poată lucra din afară la 
purificarea celui de-al doilea. Numai Separarea permite 
„mortificarea“ inferiorului şi restructurarea planurilor 
inferioare din noi. Spînul pare rău, din perspective foarte 

exterioare ; în realitate reprezintă aspectul de rigoare al 
Principiului, care coborită în lumea noastră, ia căi neîn- 
telese. Trebuie lăsat să-şi facă treaba ce-i revine. 

Găsim într-unul din cele mai ilustre mituri ale Anti- 
chităţii două personaje, în acelaşi raport ca acela dintre 
Harap-Alb şi Spîn, perechea Herakles-Euristeu. În ziua 
cînd Alkmene trebuia să nască pe Herakles la Theba, 
Zeus a rostit o cuvîntare în Olymp : „Astăzi Eleitheiam, 
zeița nașterilor, va aduce pe lume o ființă din sîngele 
meu, care va domni peste ceilalţi muritori“. Hera îl 
pune să jure cele spuse, apoi pleacă la Argos aheiană, 
unde se afla nevasta lui Sthenelos, însărcinată în a șaptea 
lună. Şi în timp ce întîrzia dezlegarea Alkmenei, grăbi 
sarcina celeilalte. În acest fel Hera a putut vesti pe Zeus 
că întîiul născut este Euristeu și el coboritor din Zeus, 
fiind nepot al lui Perseu, fiu al lui Zeus. Părintele Zeilor 
nu și-a putut călca jurămîntul ; astfel Herakles a intrat 
în aspra ucenicie a sclaviei lui Euristeu, îndeplinind cele 
douăsprezece munci, la sfîrşitul cărora a găsit Apoteoza- 
rea. Perechea își află rădăcina comună în Zeus, Herakles 
ca fiu, Euristeu ca strănepot. Dar în lumea aceasta, exte- 
riorul învăluie interiorul și această ocultare, ce se mani- 
festă ca tiranie, e prilejul divinizării lui Herakles, tăișul 
oţelului fiind pe măsura durității pietrei. 

În Bhagavat-Gita găsim de la început pe Krişna și 
pe Arjuna, urcați în același car, în bătălia de la Ku- 
rukșetra, care, la hinduși, simbolizează războiul sfînt 
pentru eliberarea fiinţei. Tiîlcuirea tainică, după învăţă- 
mintele lui Atma-Gita, este că perechea reprezintă cuplul 
Atma-Jivatma, „suportat“ de aceeaşi fiinţă, de acelaşi 
car. Or, Krişna ne este arătat ca Negru și Arjuna Alb, cei 
doi formînd un Harap-Alb. După anumite glose, cele 
două nume, Krişna şi Arjuna, sînt contractate în același 
cuvînt, Krisnarjuna, echivalent riguros al lui Harap-Alb. 
E o personificare a unor dublete antinomice metafizice, 
în care Ființa și Nefiinţa se contopesc; „sadasat“, 
„vyaktavyakta“, „parapara“ şi altele (sat-asat, vyakta- 
avyakta, para-apara, cu un a privativ, în al doilea membru 
al formulei). 

Reamintim că iniţierea reproduce în microcosm Fiat-ul 
cosmogonic în haosul unei individualităţi ; acest Fiat 

determină în ea un plan de referință, faţă de care se 
lizîndu-se, și precipită în jos posibilităţile negative într-un 
caput mortuum rezidual. Cele două tendinţe se reunesc 
apoi într-un tot armonic, identic din punct de vedere sim- 
bolic cu Arborele Lumii, posibilităţile superioare consti- 
tuind coroana și fructele lui, iar posibilităţile inferioare 
rădăcina lui tenebroasă. 

Cum am. mai spus, în fiul de crai acest Fiat iniţial 
este imprimat de Zeița Solară, Sfînta Duminecă. Discri- 
minarea posibilităților superioare de cele inferioare trebuie 
privită sub specie îinterioritatis, fiind o virtualitate care 
la sfîrșit se va transforma într-o realizare efectivă. Posi- 
bilităţile superioare se înalță de-a lungul gunei sattua, 
fixate în calul de foc, cele inferioare se fixează în Spin. 
Din această perspectivă, calul năzdrăvan şi Spînul sînt 
complementari şi corelativi de-a lungul unui ax vertical. 
Dacă, așa cum am remarcat, calul este aparent absent în 
episod, cauza este discriminarea care l-a separat de erou 
și de Spîn cu finalitatea unui catarsis al inferiorului. 
Divergente în tot cursul realizării lui Harap-Alb, cele 
două tendinţe Cal — Spîn converg din nou în fiul de crai 
la sfîrşit, în momentul suprem, cînd realizarea devine 
efectivă. Numeam pe Spin o piatră umană din cauza api- 
lozităţii sale. Dar între ce-i mai greu și ce-i mai uşor, 
între Piatră și Foc, este o misterioasă afinitate. Piatra 
este domiciliul Focului prin intuiţie divină. Pietrele sfinte 
cad din Cerul Empireu, sub formă de aeroliți. Așezat 
între aceste tendințe antagoniste, mistuit de foc, compac- 
tat de piatră, în cîmpul lor de forţe, se elaborează un 
incomparabil metal, Harap-Alb-ul final, virful predesti- 
nat al ierarhiei iniţiatice în lumea noastră. Harap-Alb 
renăscut din fîntînă, din Cal şi din Spîn, e un Fiu al 
Trăsnetului şi al Abisului, e Boanerges ca Sfîntul Ioan 
Evanghelistul. Ţinînd seamă de procesiunea lui din Spin, 
ne întrebăm dacă nu avem un caz de litogeneză, de om 
născut din Piatră, ca în multe mituri. Mitra este Fiul 
Pietrei. În basmul din colecţia lui Ispirescu, Afin și 
Dafin, acesta renaşte din piatră, după ce se prefăcuse în 
ea. După potop, Deucalion și Pyrrha și-au creat o poste- 
ritate din pietrele aruncate peste umăr, îndărăt, fără ca 

să privească, pentru că ar fi păţit ca soţia lui Lot. În 
aspecte non-hominale, fîntîna inspiratoare Hipocrene a 
țișnit dintr-o stîncă lovită de copita calului năzdrăvan 
Pegas. Din toate miturile, e cel mai apropiat de Harap- 
Alb, pentru că găsim în el Apa, Piatra şi Calul. Te întrebi 
dacă, în realitate, în basmul românesc, Spinul și Calul, 
complici, nu au creat ei fintina palingeneziilor. 
* 
* x 


Am relatat basmul pînă la sosirea lui Harap-Alb și a 
Spînului la curtea Împăratului Verde. Pe drum cei doi 
călători străbat „nouă mări, nouă țări, nouă ape“. Avînd 
în vedere natura pclară a lui Harap-Alb și a unchiului 
său Verde-lmpărat, e posibil să avem de-a face cu cele 
nouă constelați circumpolare, care nu asfinţesc niciodată, 
recte, cu proiecția pămiîntească a celor nouă ceruri din 
vechea cosmologie, alt aspect al celor nouă constelații. 

Acolo, perechea Spin — Harap-Alb apare sub semnul 
raporturilor inversate stabilite sub jurămînt la fîntînă. 
Pînă la curtea lui Verde-Împărat, Harap-Alb a urmat un 
proces involutiv de contractare pînă la centrul său, care 
e un punct sintetic al întregii sale fiinţe. Identificarea 
cu centrul obscur al lumii (obscur pentru că e poten- 
țial) este necesar, pentru că acest centru este și al lui, 
prin analogie, și se poate servi de el ca de o pîrghie pen- 
tru un proces, de data asta evolutiv şi expansiv, ca fina- 
litate a universalizării fiinţei lui. Iniţierea i-a întors 
fiinţa ca pe o mănuşă. Universalizarea ei face obiectul 
celei de a doua părţi a basmului. În termeni de mistere, 
pînă acum am avut catabaza lui Harap Alb; îi urmează 
în mod riguros și necesar anabaza. 

Funcţia Împăratului Verde, care în fond e aceea de 
Monarh Universal, este anemiată și ofilită din cauza 
împrejurărilor de care am pomenit la începutul studiului 
nostru, redusă la imanenţă, la o simplă virtualitate. Nu 
este mai puţin adevărat că, așa decăzută, rămîne singura 
legitimă, şi tocmai pentru că e aceea de Pol al Lumii, 
regentind întreaga devenire a unui ciclu uman, ea tre- 
buie regăsită, reînviorată şi reînverzită. Acum e cazul 
mai mult ca niciodată. Am pomenit de această funcţie 

supremă în Povestea Porcului; printre alte denumiri, 
este desemnată prin termenul de Manu, Inteligența cos- 
mică reflectînd Lumina Inteligibilă a lui Ișwara. I se mai 
spune lui Manu și Regele Lumii, iar în tradiţiile noastre, 
Verde-Împărat, pentru că se identifică cu arborele veşnic 
verde al Lumii, din care se propagă dubla putere invo- 
lutivă şi evolutivă care susţine lumile. Apare ca o tripli- 
citate de aspecte, receptînd cele trei lumi. În colindele 


noastre, i se spune Ion-Sînt-lon, Ianus cu cele două feţe 
ale lui, cei doi Ioni, pe cînd Siînt-ul median e principiul 
lor comun și ocult. Vedem că nu poate fi vorba de o enti- 
tate creştină; în creștinism cei doi Ioni sînt doi sfinţi 
diferiți. Culoarea simbolică a lui Ianus este Verdele, ceea 
ce e firesc pentru că regenerează și reînverzește perpetuu 
lumile. Este numit Verde-Împărat, pentru că în ome- 
nirea pe care o regentează, trebuie să aibă un aspect 
hominal. Dar funcţia este cosmică și numele ei cel mai 
adecvat este „Arborele Lumii“. 


* 


„Amu, într-una din zile, cum şedea Spînul la ospăț 
cu moșu-său, cu verele sale şi cu alţii, cîți se întîmplase, 
li s-au adus mai la urmă la masă şi niște sălăţi foarte 
minunate. Atunci împăratul zise Spînului: | 

— Nepoate, mai miîncat-ai sălăţi de-aceste de cînd ești? 

— Ba nu, moșule, zise Spiînul, tocmai eram să vă întreb 
de unde aveţi, că tare-s bune!... O haraba întreagă aș fi 
în stare să mănînc și parcă tot nu m-aş sătura. 

— Te crede moșul, nepoate, dar cînd ai ști cu ce greu- 
tate se capătă! Pentru că numai în grădina ursului, dacă-i 
fi auzit de dinsa, se află sălăți de acestea și mai rar om 
care să poată lua dintr-însele și să scape cu viaţă. Între 
toți oamenii din împărăția mea, numai un pădurariu se 
bizuește la treaba asta. Ș-acolo, el ştie ce face, ce drege, 
de-mi aduce din cînd în cînd așa cîte puţine, de poftă. 

Spînul voind să piardă acum pe Harap-Alb cu orice 
preţ, zise împăratului : 

— Doamne, moşule, de nu mi-a aduce sluga mea sălăți 
de aceste și din piatră seacă, mare lucru să fie ! [...] Ş-odată 
cheamă Spînul pe Harap-Alb şi-i zice răstit: 

— Acum degrabă să te duci, cum îi ști tu și să-mi 
aduci sălăţi de aceste din grădina ursului. Hai, ieşi răpede 
şi porneşte, că nu-i vreme de pierdut! Dar nu cumva să 
faci de alt feliu, că nici în borta șoarecului nu ești scăpat 
de mine!“ 


Atunci Harap-Alb se duce la grajd, ia calul și porneşte 
spre prima aventură, în ipostaza de slugă pe care o avea 
acum, precum am spus, cu ţintă eminamente catartică şi 
răscumpărătoare. 

Pentru a putea lămuri acest debut de episod, trebuie 
reamintit că împărăţia lui Verde Împărat, reprezentare 
și imagine directă a Paradisului pămintesc în lumea 
noastră, are un simbolism vegetal, cum se cuvine unei 
grădini ; prin urmare este „verde“. Conform acestui sim- 
bolism, „Împărăţia Verde“ este deținătoarea, distribuitoa- 
rea, recuperatoarea tuturor „germenilor“ din planul 
nostru de existenţă, sub triplul semn fizic, psihic și spi- 
ritual. De aceea Rozicrucienii mai spuneau Împărăției 
Verzi, Germania, ţara germanilor, „Țară a rozelor și a 
crinilor“, cum îi zicea Michel Maier, rozicrucian de la 
curtea lui Rudolf al II-lea. Un vechi adagiu hermetic 
spune : Linea viridis gyrat universa. Cum, în anumite 
cazuri, luna este desemnată ca fiind, simbolic, punctul 
de redistribuire a germenilor, culoarea albă, aceea a lunii, 
deci într-un sens inferior, poate uneori înlocui culoarea 
verde, de aceea, în basmele noastre, găsim uneori pe Alb 
Împărat înlocuind pe Verde Împărat, fără prejudiciul 
sensului superior al culorii albe, sinteză solară a tuturor 
culorilor. În realizarea lui Magnum Opus spiritual alchi- 
mic, pentru care Questa lui Harap-Alb este o imagine 
tipică, desăvîrşirea Operei are trei etape succesive prin- 
cipale : opera la Negru, inerentă „separaţiei“ și „putre- 
facţiei“ ; opera la Verde sau la Alb şi opera la Roşu, 
Poeuvre au Noir, Poeuvre au blanc ou au vert, Poeuvre 
au rouge, Nigredo, Albedo, Rubedo, simbolizate respec- 
tiv de Plumb, de Mercur şi de Sulf. Pe toate trei le stră- 
bate Harap-Alb, opera la negru, în separarea care a avut 

loc la fîntînă, cînd a devenit sclavul, negrul Spinului, 
separare perfect indicată de numele dual Harap-Alb; 
opera la alb, indicată în același nume, sau la verde, cît se 
află de la curtea lui Verde-Împărat și opera la Roşu, desă- 
vîrșşirea lui Magnum Opus, cînd „sleieşte“ muncile date 
de Roș-impărat. 

Or, la masa Împăratului Verde, avînd, ca în toate 
miturile, un caracter euharistic necesar, sălăţile verzi ne 
sînt arătate ca o raritate scumpă, aproape inaccesibilă ; 
cu alte cuvinte, Împăratul, cu tot numele lui de Verde, 
este în deficit de clorofilă. Aceasta justifică observaţia 
noastră incipientă că planul, cadrul prealabil al basmului, 
e o lume anemiată, deficitară, „vampirizată“ de forţe tita- 
nice subversive, pe care trebuie s-o reînverzească Ha- 
rap-Alb ; proces, în același timp, de restructurare, de 
revigorare şi de, rectificare, ca să întrebuințăm ter- 
menul tehnic alchimic, pe care l-am mai citat. 

Or, această prețioasă substanţă verde, această cloro- 
filă incomparabilă care este Materia Primă a Operei, se 
află în „Grădina Ursului“. Reamintim că în tradiţiile 
nordice, direct ieșite din Tradiţia Primordială, Ursul sim- 
bolizează casta Războinicilor, pe cînd Mistreţul pe aceea 
a Preoților, sau principiul lor comun. Prin urmare, dacă 
grădina este a Ursului și nu a Mistreţului, cauza se află 
în ceea ce se numește revolta războinicilor, a Ursului 
contra deţinătorilor puterii supreme, simbolizată de 
Mistreţ. Acestei uzurpări trebuie să-i pună capăt Harap- 


Alb. Verde-Împărat trebuie să redevină stăpînul salăţilor 

verzi și împărăţia lui să cuprindă şi Grădina Ursului. E 

interesant cum „tirania“ spînului îl trimite pe eroul 

nostru la isprăvi care îl restructurează și pe el, şi Lumea. 
El o ia cu calul 


„Pe deasupra codrilor, 

Peste virful munţilor, 

Peste apa mărilor. 

Şi după aceea se lasă încet-încet într-un ostrov mindru din 
mijlocul unei mări, lîngă o CSU pina urateca pe care 
era crescut niște mușchi pletos de o podină de gros, moale 
ca matasa şi verde ca buraticul.“* 

O supralicitare de verde. 


Atunci Harap-Alb descalecă şi spre mai mare mirarea 
lui, numai iacă-l întîmpină în pragul ușii cerșitoarea că- 
reia-i dăduse el un ban de pomană înainte de pornirea lui 
ae-acasă. 

— Ei, Harap-Alb, așă-i c-ai venit la vorbele mele; că 
deal cu deal s-ajunge, dar încă om cu om? Află acum că 
eu sînt Sfinta Duminecă şi ştiu ce nevoie te-a adus pe ia 
mine. Spiînul vre să-ți răpuie capul cu orice chip şi de 
aceea te-a trimis să-i aduci sălăţi din grădina ursului. Dar 
i-or da ele odată pe nas! Rămii aici în astă noapte, ca să 
văd ce-i de făcut.“ 


Deci, ne găsim într-o insulă, insistent şi repetat ară- 
tată ca verde și prin termenii de mai sus și prin proxi- 
mitatea grădinii cu salăți a Ursului. „Insula Verde“ face 
dublă întrebuințare cu „Insula Albă“, pentru a desemna 
Centrul Suprem al Lumii, culorile albe şi verde schim- 
bîndu-se între ele pentru motivele spuse mai sus”. Dacă 
stăpiîna acestei insule este Sfînta Duminecă, identică, 
cum am văzut cu Dea Syra, atunci şi ostrovul este Syria 
primitivă, identică cu insula Soarelui. Or, pe aceeași 
insulă se află Grădina Ursului (ca să ajungă la ea, nici 
sfînta, nici Harap Alb nu trebuie să mai treacă marea), 
simbol al războinicilor răzvrătiți care ţin în robie cu zgîr- 
cenie preţioasa substanță verde, raţiunea de a exista a 
insulei. 

Iată ce spune Guenon : „în urma revoltei reprezentan- 
ților puterii temporale (a clasei războinicilor, n.n.), contra 
supremaţiei autorităţii spirituale (reprezentată de casta 
sacerdotală, n.n.), Boreea (habitatul suprem nordic al 
tradiției primordiale), ţara Mistreţilor a putut deveni ţara 


Ursului, în timpul unei perioade a predominării Kşatriy- 
lor (a războinicilor, n.n.), căreia după tradiţie i-a pus 
capăt Parașu-Rama“ (Rama cu Securea, al șaselea Ava- 

7 Cu privire la numele de Insula Albă sau Verde, dat Cen- 
trului Suprem cf. Le Roi du Monde de René Guenon. Unul din 


numele Irlandei este acela de „Verdele Erin“. Tot așa „Gron- 
landa“ înseamnă „Țara verde“. 

tar, n.n.)8. Reamintim cele spuse în Povestea Porcului, 
şi anume că, datorită acestor evenimente, constelația 
polară, primitiv numită „Mistreţul“, a primit numele de 
„Ursa Mare“. 


„Și cum iesă Sfînta Duminecă afară, odată şi porneşte 
desculță prin rouă de culege o poală de somnoroasă, pe 
care o ferbe la un loc cu o vadră de lapte dulce şi cu una 
de miere şi-apoi ie mursa aceea şi iute se duce de o toarnă 
în fîntîna din grădina Ursului, care fiîntină era plină de 
apă pînă în gură.“ 


Se spune că în calea postumă sau în acea iniţiatică 
(este același lucru), călătorul găsește două fîntîni, una a 
Memoriei, Anamnesis, cealaltă a Uitării, Lethe. Atit fîn- 
tina Ursului, cît şi aceea, următoare a Cerbului, conţin 
apa somnului şi a Uitării. De partea Sfintei Dumineci 
și a lui Harap-Alb se găsesc Veghea și Memoria. 

Cum am spus, Sfînta şi Ursul coabitează același spaţiu, 
Insula Verde. Cum zeiţa locuieşte în mod necesar în 
centrul insulei, din cauza caracterului ei solar, ursul nu 
poate ocupa decit periferia acelui loc, după graficul în- 
deobşte cunoscut al centrelor spirituale, adică în punctul 
de tangenţă a centrului cu restul lumii, asigurînd legă- 
tura în vremi normale, dar putînd s-o şi întrerupă ca- 
tastrofic, în caz de revoltă. Atunci situaţia este resta- 
bilită prin intervenţii directe şi dure. 


„„„„Numai ce vede că vine ursul cu o falcă în ceriu şi 
cu una în pămînt, mornăind înfricoșat. Şi cum ajunge la 
fintină, începe a bea lacom la apă şi a-şi linge buzele de 
dulceaţa şi bunătatea ei. Și mai stă din băut şi iar începe 
a mornăi. Și iar mai bea cîte un răstimp şi mornăieşte, 
pînă ce de la o vreme încep a-i slăbi puterile şi cuprins 
de amețeală, pe loc, cade jos și adoarme mort, de puteai 
să tai lemne pe dinsul.“ 


8 Rene Guenon, „Le Sanglier et l'Ourse“, în: Symboles’ fon- 
damentaux de la Science Sacrée, Paris, Gallimard, 1962 


p. 179—180. 

Ursul a ales fîntîna Uitării, a lui Lethe, pe cînd 
Sfintei Dumineci i-a rămas aceea a lui Anamnesis, a 
Veghei şi Memoriei. 


„Atunci Sfînta Duminică, văzindu-l aşa, într-o clipă 
se duce şi, deşteptînd pe Harap-Alb chiar în miezul nopţii, 
îi zice: 

— Îmbracă-te iute în pielea cea de urs, care o ai de 
la tată-tău, apucă pe ici tot înainte și cum îi ajunge In 
răscrucile drumului, ai să dai de grădina ursului. Atunci 
sai repede înlăuntru de-ţi ie sălăţi într-alea şi cîte-i vrea 
de multe, căci pe urs l-am pus eu la cale. Dar la toată 
întimplarea, de-i vede și-i vede că s-a trezit, zvirle-i pielea 
cea de urs şi apoi fugi încoace spre mine cît îi pute.“ 


Operația de teurgie de care este vorba se întîmplă 
sub lumina Soarelui de Miezul Nopţii, cum este obiceiul. 
Grădina se află la „răscrucile drumului“, adică la punctul 
chintesenţial al crucii orizontale, încă o dovadă că salăţile 
reprezintă Materia Prima, chintesenţa unei stări de fire, 
căzută într-o închisoare stearpă. Harap-Alb se îmbracă 
cu pielea de urs ca să înșele ambianța ostilă, aderînd 
aparent şi exterior la ea, interior rămînînd neafectat 
mistreț. Pe din afară războinic, pe dinăuntru contempla- 
tiv, adică însumînd în el dubla putere sacerdotală şi 
regală. Episodul întărește presupunerea noastră de la 
început, că în perechea fraternă Împărat Verde — Crai, 
ultimul reprezintă puterea regală. 


„Harap-Alb face cum îi zice Sfinta Duminică. Și cum 
ajunge în grădină, odată începe a smulge la sălăți într-ales 
şi leagă o sarcină mare, mare, cît pe ce să n-o poată rădica 
în spinare. Şi cînd să iasă cu dinsa din grădină, iaca ursul 
se trezeşte şi după diînsul, Gavrile! Harap Alb, dacă 
vede reaua, i-aruncă pielea cea de urs şi apoi fuge cit se 
poate cu sarcina în spate tot înainte la Sfînta Duminică, 
scăpînd cu obraz curat.“ 


Aruncarea blănii este ceea ce se numește în organi- 
zaţiile secrete, un „gest de recunoaștere“, „o atingere“ (un 
atouchement). Prin el, Harap-Alb îi face cunoscut ursului 

că printr-o parte din fiinţa lui e şi el urs, ceea ce e purul 
adevăr. În altă perspectivă, aruncarea blănii este ceea ce 
se numește în medicina tradiţională, homeopatică în fondul 
ei, o cură de similia similibus. 


„După aceea, Harap-Alb, mulţămind Sfintei Dumineci 
pentru binele ce i-a făcut, îi sărută mina, apoi îşi ia să- 
lăţile și, încălecînd, pornește spre împărăție, Dumnezeu să 
ne ţie, că cuvintul din poveste, înainte mult mai este.“ 


Harap-Alb apare în episod ca un „abstracteur de 
Quintessence“, cum îi numeşte Rabelais pe Alchimişti. 
El, ca Mistreţ, descătuşează chintesența verde din stăpi- 
nirea Ursului, adică a războinicilor, simbolizaţi de urs, 
posibilitatea de a persista în „secesiunea“ lor. Similitu- 
dinea esenţială a isprăvirii cu gestul lui Paraşu Rama de 
care am vorbit este incontestabilă. Mijlocitor între Polul 
Ceresc și Polul pămîntesc, între Sfînta Duminecă și Verde 
Împărat, regent imediat al lumii, îi aduce de sus daruri 
supraesenţiale. Menţionăm de asemenea săriturile calului 
pe verticală, pentru ca apoi să se coboare la locul ales. 
Este singurul mijloc pentru a ajunge în altă calitate de 
timp şi de spaţiu. Trecerea de la cantitate la calitate se 
face nu în linie dreaptă, ci în unghi ascuţit cu vîrful 
in sus. 

Altfel spus, legăturile dintre Polul pămîntesc şi Polul 
Ceresc, Verde-Îimpărat și Sfînta Duminecă, legături care 
în med normal trebuiau să fie continue ca circuitul san- 
guin într-un organism viu, erau catastrofal ligaturate; 
de unde anemia Polului pămîntesc. Harap-Alb, Mistreţul 
Alb, deznoadă ligatura, restaurînd pe Sfînta Duminecă 
în legitimă suzeranitate în grădina uzurpată de urs. În 
tot episodul, Harap-Alb apare în ipostaza unui Avatar, a 
unui Miîntuitor al Lumii. E posibil ca în el să fie concen- 
trate trăsăturile esenţiale ale celor de-al șaselea și al şap- 
telea Avatari, cei doi Rama, Parașu-Rama şi Rama-Cian- 
dra °. Mai mult : Harap-Alb primeşte de la tatăl său blana 


9 Este cel puţin curios că Ion Ştefănescu şi-a luat, cînd a 
inceput să scrie, numele bunicului său după mamă, Creangă, 
riguros sinonim al lui Ram. 


332 


de urs, emblemă esenţială a războinicilor ; la rindul lui 
o zvirle în Ursa Mare în ostrovul-grădină a Sfintei Dumi- 
neci. E un omagiu feudal riguros, pe mai multe trepte, 
restaurînd ierarhia şi redînd Sfintei ceea ce venea de la 
ea ; Harap-Alb face un oficiu intermediar de Hermes, 
între inferior și superior şi invers, et recipit vim Supe- 
riorum et Inferiorum, spune Tabula Smaragdina. 

Blana de urs sterilă şi nefolositoare la Crai, tatăl 
eroului, este redată Sfintei, căci de la ea venea. De la 
începutul basmului, Sfînta îi da tircoale. 


„La vreo cîteva zile după asta, împăratul arată Spînu- 
lui nişte petre scumpe, zicînd : 

— Nepoate mai văzut-ai petre nestimate aşa de mari 
și frumoase ca acestea de cînd ești? 

— Am văzut eu, moșule, felurite petre scumpe, dar 
ca aceste, drept să spun n-am văzut. Oare pe unde se pot 
găsi aşa petre ? 

— Pe unde să se găsească, nepoate! Ia, în Pădurea 
Cerbului. Şi cerbul acela este bătut tot cu petre scumpe, 
mult mai mari şi mai frumoase decît aceste. Mai întîi, cică 
are una în frunte, de străluceşte ca un soare. Dar nu se 
poate apropie nimene de cerb, căci este solomonit și nici 
un fel de armă nu-l prinde; însă el, pe care l-a zări, nu 
mai scapă cu viaţă. De aceea fuge lumea de diînsul de-şi 
scoate ochii. Si nu numai atita, dar chiar cînd se uită la 
cineva, fie om sau orice dihanie ar fi, pe loc rămîne 
moartă. Şi cică o mulţime de oameni și de sălbătăciuni zac 
fără suflare în pădurea lui numai din astă pricină ; se vede 
că-i solomonit, întors de la ţiţă, sau dracul mai știe ce are 
de-i aşa de primejdios. Dar cu toate aceste, trebuie să știi, 
nepoate, că unii oameni îs mai ai dracului decît dracul; 
nu se astîimpără nici în ruptul capului; măcar că au pățit 
multe, tot cearcă prin pădurea lui să vadă, nu l-or pute 
găbui cumva ? Și care din ei are îndrăzneală mare şi noroc 
şi mai mare, umblind pe acolo, găseşte din întîmplare cîte 
o peatră de aceste, picată de pe cerb, cind se scutură el 
la șapte.ani odată, şi apoi aceluia om nu-i mai trebuie altă 
negustorie mai bună. Aduce peatra la mine şi i-o plătesc 
cît nu face; ba încă sînt bucuros că o pot căpăta. Şi află, 
nepoate, că asemenea petre fac podoaba împărăției mele ; 

nu se găsesc altele mai mari şi mai frumoase decit aceste 
la nici o împărăție, şi de aceea s-a dus vestea în toată 
lumea. Mulţi împărați și crai înadins vin să le vadă și 
li-i de-a mirarea de unde le am. 

— Doamne, moşule, zise atunci Spiînul, să nu te superi, 
dar nu știu ce fel de oameni fricoși aveţi pe aici. Eu pun 
rămășag pe ce vrei că sluga mea are să-mi aducă pielea 
cerbului aceluia, cu cap cu tot, aşa împodobit cum este.“ 


Spînul cheamă îndată pe Harap-Alb și-i dă întocmai 
poruncă. E a doua expediţie de recuperare şi de „strîns 
a ceea ce era împrăștiat“, în jurul unui punct central 
unic, care este Împărăţia Verde. De data asta, trofeul nu 
mai este vegetal, ci mineral combinat cu animal. În prima 
expediţie, trebuia cîștigat Elixirul de viaţă lungă, aspect 
vegetal al lui Magnum Opus, în a doua, Fiatra iiiosofală, 
aspectul lui mineral. 

Calul îi spune : 

„— 'Ţine-te zdravăn stăpîne, că eu iar am să-mi zbor: 
În înaltul ceriului 
Văzduhul pămîntului ; 
Pe deasupra codrilor, 
Peste vîrful munților, 
Prin ceața măgurilor, 
Spre noianul mărilor, 
La crăiasa zinelor, 
Minunea minunilor, 
Din ostrovul florilor. 
Și zicînd aceste, odată şi zboară cu Harap-Alb 
În înaltul ceriului 
Văzduhul pămîntului, 
şi O ié de-a curmeziș: 
De la nouri cătră soare, 
Printre lună şi luceferi, 
Stele miîndre lucitoare, 
Şi apoi se lasă lin ca vintul: 
În ostrovul florilor, 
La Crăiasa Zinelor, 
Minunea minunelor. 
Și cînd vintul au aburit, iacă şi ei la Sfînta Duminecă 
iar au sosit. Sfinta Duminecă era acasă și cum a văzut pe 

Harap-Alb poposind la uşa ei, pe loc l-a întimpinat şi 
i-a zis cu blîndeţă: 

— Ei, Harap-Alb, aşa-i că iar te-a ajuns nevoia de 
mine ?“ 


Versurile acestea sigur nu sînt populare, ci făcute de 
Creangă. Ele descriu o călătorie izbăvitoare în care întreg 
cosmosul e luat martor și complice. La fiecare din ceruri, 
Harap-Alb primeşte un omagiu și o învestitură. Încă o 
dată, nu e vorba de o călătorie orizontală, ci de salturi 
calitative, pentru că ostrovul Sfintei Dumineci se află în 
alt timp și spaţiu decît ale noastre. Ca mărturie a întregii 
firi, se poate compara numai cu hierogamia Ciobanului 
din Mioriţa și cu exaltarea spre slăvi a Luceafărului către 
Tatăl Ceresc. 

Reiese din episod că Cerbul se află tot acolo unde se 
găsește și Ursul, amîndouă entităţile vecine cu Sfînta 
Duminecă. 


„Și odată scoate Sfînta Duminecă obrăzarul şi sabia 
lui Statu-Palma-Barba-Cot, de unde le avea, şi dindu-le 
lui Harap-Alb, zice: 

— Ține aceste, că au să-ţi fie de mare trebuință unde 
mergem. Şi chiar haidem, cu ajutorul Domnului, să ispră- 
vim odată şi trebușoara asta.“ 


Statu-Palmă, entitate grotescă şi terifiantă în același 
timp, este o sinteză de antinomii și de absurdităţi. Are 
statura de o palmă, barba de un cot, capul cît o nucă, 
ochii cît talgerele. A-ţi pune obrăzarul lui şi a-i lua în 
mînă sabia, înseamnă să supralicitezi groaza și grotescul, 
să înfrunţi entităţile cele mai terifice ale Infernului 
printr-o întrecere cu ele. Vom da precizări. 

După arătarea Sfintei, Harap-Alb sapă o groapă cît 
un stat de om lîngă fîntîna la care vine să se adape 
Cerbul, o dată pe zi, la amiază. Se ascunde din zori în 
groapă. Cerbul vine la nămiezi, bea hiîlpav apă, apoi 
adoarme dus la aceeaşi oră cînd cei vechi spuneau că 
Marele Pan adoarme. Subliniez similitudinea pentru că 
Cerbul simbolizează Mercurul, şi Pan e socotit ca fiul lui 
Hermes-Mercur. În tratatele de Alchimie, se utilizează 
asonanța dintre Cervus fugitivus și Servus fugitivus, una 

din designaţiunile labilității Mercurului. Pan, ca fiu al 
lui Mercur, este deseori numele Mercurului Filosofal. 
Statu-Palmă, polimorf, e şi el un aspect infernal al 
Mercurului cu o mie de feţe. „Mercurius vincit Mercu- 
rius“, „Natura vincit Natura“, spune adagiul alchimic. 
De aceea, ca să oblige pe Proteu să-i dezvăluiască profetic 
taina călătoriei sale de la Troia acasă în Sparta, Menelau, 
după sfatul fiicei lui Proteu, se îmbracă într-o piele de 
focă și se amestecă cu celelalte foci din turma lui Proteu, 
și el un simbol al Mercurului, din cauza virtuţii sale 
proteiforme. Numai așa îl poate prinde și surprinde, 
„fixîndu-l“ în volatilitatea sa şi obligîndu-l să profetizeze. 
Similia similibus. Tot așa, unui mercur otrăvit și otră- 
vitor, degradat și virulent cum este Cerbul, Harap-Alb 
îi opune, cum am: spus mai sus, obrazul asimetriei și 
deritmiei, al grotescului și al absurdului, masca Haosului 
nediferenţiat, însă cu ea Harap-Alb neutralizează și sle- 
iește cealaltă deritmie, a Cerbului. 

Ceea ce trebuie băgat de seamă este că nu piatra fron- 
tală a Cerbului omoară, ci perechea de ochi între care se 
se află. Dovada o constituie faptul că, după închiderea 
ochilor de carne, Harap Alb poate duce cu impunitate 
pielea cu pietrele scumpe, inclusiv cea centrală, la Împă- 
răție. În general, Păzitorii Pragului comorilor și ai locu- 
rilor interzise au o asemenea privire. E evident că avem 
de-a face cu capul Meduzei, atractul invers şi coagulant 
al Naturii, emanaţie a centrului Infernului, unde e exilat 
Lucifer, „ove si tragon d'ogni parti i pesi“. E aspectul 
descendent şi coagulant al lui Kundalini, care compac- 
tează în pietre scumpe făcliile Cerului. 

Cum vedem, avem de-a face cu o forță bivalentă, 
omorîtoare, dar şi chintesenţă de lumini esenţiale. 

Putem considera Cerbul ca pe o somă cosmică, ca pe 
o sinteză ciclică. Faptul că la șapte ani o dată își scutură 
pielea de diamantele încrustate, indică o reînnoire ciclică, 
o renovatio mundi. Nu ne este oprit să presupunem pie- 
trele încrustate în piele, configurate în formă de conste- 
lații zodiacale, după cum templele stelare megalitice, 
Babele și cele din Stonehenge, reproduc zodiacul încrustat 
în pielea pămîntului. Sub acest aspect, Cerbul spaţiali- 
zează timpul. 

Semnificativ este că găsim un episod analog într-a 
altă stază de realizare iniţiatică, aceea a lui Dante. Poe- 
tul, împreună cu conducătorul şi maestrul său Virgiliu, 
ajung la intrarea cetăţii Dite, în coborîrea bolgiilor Infer- 
nului. Acolo le apare capul Meduzei, și Virgiliu acoperă 
cu mantaua lui capul lui Dante, după cum Sfînta Dumi- 
necă acoperă fața lui Harap-Alb cu obrăzarul lui Statu- 
Palmă-Barbă-Cot. Între forţa terifică pe care o exalează 
fundul Infernului și pelerin trebuie interpus un ecran 
filtrant. Cu ocazia acestui episod, Dante scrie ilustrele 
versuri, care arată și celor mai incorigibili dintre „lite- 
raliști“ că textul Poemului sacru are o pluralitate de 


sensuri ce se suprapun, printre care se află şi sensul 
esoteric. 


O voi ch'avete li'ntelleti sani, 
mirate la dottrina a che s'asconde 
sotto'l velame delli versi strani. 10 
[O voi care aveţi mintea sănătoasă 
Admiraţi doctrina ce s'ascunde 
Sub vălul versurilor stranii.] 


Deci ochii Cerbului omoară, nu piatra lui frontală ; 
dualitatea intoxică și ucide, nu Unitatea. 

Așadar, în momentul crucial al zilei, cînd Marele Pan 
doarme, singura clipă cînd cerbul otrăvit are o clipă de 
remisiune în rătăcirea şi angoasa sa fără de sfîrşit, 
Harap-Alb iese din groapa lui, cu obrăzarul lui Statu- 
Palmă-Barbă-Cot și cu sabia aceluiaşi, și cu o singură lo- 
vitură taie nodul vital al Cerbului, gest identic cu acela cu 
care Alexandru Machedon taie cu sabia sa nodul gordian, 
a cărui „dezlegare“ atrage stăpînirea lumii. E o „recti- 
ficare“ în sensul alchimic al termenului ; din cadavrul 
rezidual al Cerbului se înalță Licornul liberat. Și pentru 


că menţionăm terminologia alchimică, reamintim că una 
din cheile majore ale simbolismului este schematizarea 
lui. Coarnele se înscriu într-un unghi inversat, secțiune 
verticală a pîlniei, schemă a Iadului. În vîrful inferior al 


10 Dante Alighieri, Inferno, IX, 61—63. 


337 


unghiului se află Piatra. Şi aici o autentică aplicare a 
celui mai ilustru adagiu hermetic, de care am mai po- 
menit cînd am vorbit de fîntina Spînului. 

„Visitando  Inferiora Terrae, Rectificando, Invenies 
Occultum Lapidem Vera Medicina“. [Vizitind adîncul 
pămîntului, rectificînd, descoperi piatra ocultă adevărata 
medicină.] 

Pîlnia pe care o formează coarnele e un sector de cerc 
într-o secţiune longitudinală a pămîntului, vîrful infe- 
rior al ei fiind centrul pămîntului unde se găsește piatra 
scumpă, Occultus Lapis. Citind inițialele din formula la- 
tină, obţinem, cum am mai spus, VITRIOLUM, ceea ce 
explică toxicitatea privirii Cerbului. 

Gestul, am zice ritul, este efectuat la Miezul Zilei, în 
opoziţie cu cucerirea salăţilor care s-a împlinit la Miezul 
Nopţii. Harap-Alb reunește dualitatea Soare de Zi şi 
Soare de Noapte. 

Expediția lui Harap-Alb contra Cerbului aparţine ace- 
leiaşi familii mitice ca şi omorirea Meduzei de către 
Perseu. Eroul nostru este înarmat cu obrăzarul lui 
Statu-Palmă ca și Perseu cu casca lui Hades; are sabia 
lui Barbă-Cot ca și eroul grec secera lui Hermes. Pri- 
virea Cerbului, ca și a Meduzei, omoară. 

Pe acest nou talisman cucerit (în realitate recucerit), 
îl duce Harap-Alb la Împărăţia Verde, completîndu-i 
reînvigorarea prin însumarea Triregnumului : regnul ve- 
getal (salăţile), regnul animal (pielea Cerbului), regnul 
mineral (pietrele scumpe şi diamantul frontal). Cum am 
mai spus, Cerbul se scutură o dată la șapte ani de pietrele 
lui și altele îi cresc din piele. Este Aionul vechilor mis- 
tere, înfășurat de şapte ori de către şarpele cosmic. 

Cerbul este o sinteză a lui Magnum Opus hermetic. 
Misterul fundamental al acestuia constă în faptul că se 
dezvoltă şi creşte vegetal, dar se desăvîrşește și are fructe 
minerale. 

Sfințenia simbolului Cerbului ne este arătată prin 
faptul că în bestiarul medieval, cerbul așezat lîngă un 
izvor de apă simbolizează sufletul însetat după apa Eter- 
nităţii, conform unui verset ilustru din psalmi: „Cum 
doreşte un cerb izvoarele de apă, Te dorește sufletul meu 
pe Tine, Dumnezeule !“ (Ps. 42, 1—2). 

Cucerirea talismanelor de către Harap-Alb ar fi necon- 
ceptibilă fără sfatul şi vigilenţa neadormită a Sfintei 
Dumineci. Repartizarea lor se face ierarhic. După ce 
eroul împlinește cucerirea lor materială, le remite în 
omagiu Sfintei, ca dreaptă proprietate. Zeița i le dă ime- 
diat înapoi ca să le ducă suzeranului său, Verde-Împărat, 
nu ca proprietate, ci ca depozit. Sfînta Duminecă este 
Polul Ceresc, și Verde-impărat, Polul pămîntesc ; daru- 
rile spirituale coboară în lumea noastră prin translațţii 
succesive descendente. Am putea, imagistic, dar foarte 
exact, spune că orice dezordine ciclică, inclusiv aceea 
despre care este vorba în basmul Harap-Alb, e datorită 
faptului că Polul pămîntesc a sărit din țîțîna Polului 
Ceresc; de aceea scîrțfie 11, şi licoarea Polului nu mai 
poate ajunge jos prin ţevile intermediare, iar lumea se 
consumă şi se ofileşte. Misiunea lui Harap-Alb este resta- 
bilirea circulaţiei normale şi faptul că toate talismanele 
recuperate sînt cucerite după indicaţiile Sfintei Dumi- 
neci și redistribuite de ea lumii, după o etapă, fie cît de 
scurtă (sîntem sub semnul calitativului) în Syria Solară 
primitivă, simbolizează restabilirea ierarhiei, a ordinii 
normale, a Dharmei. 

Că cerbul este o semnificare a Licornului ni-l arată și 
vechiul dicton: „Omnes ante Mosem per Unicornem 
prophetaverunt“ [Toți cei dinaintea lui Moise au profe- 
tizat prin Licorn]. A trece de la Cerb la Licorn echiva- 
lează cu parcurgerea inversă a ciclului, ceea ce este 
definiţia realizării iniţiatice. 

Mai avem ceva de spus despre un fapt de mare impor- 
tanță. Capricornul din constelația zodiacală cu acelaşi 
nume este un Unicorn, domiciliat în Ianua Coeli, la Poarta 
Cerului, în solstițiul de iarnă, punctul cel mai înalt zo- 
diacal al anului. Harap-Alb aduce cerbul transfigurat în 
Licorn din insula Sfintei Dumineci la Împărăția Verde ; 
identitatea celor două ţinuturi este dovedită prin faptul 
că amindouă sînt verzi. Cele două „domicilii“, ca să 


11 Cititorul își amintește că Fiul Vînătorului de care am 
vorbit în primul capitol, întrebat fiind de ce a luat atitea „pro- 
vizii“ cu el, în călătoria spre Rai, spunea că „am luat cu mine 
lucruri de acelea cu care se unge osia ca să nu scirție roata“. 

vorbim în limbaj astrologic, se situează la cele două extre- 
mităţi ale axului care unește solstițiul de iarnă cu solsti- 
tiul de vară, identic cu diametrul cercului zodiacal. Dar 
dacă la extremitatea superioară a traiectoriei parcurse 
de Harap-Alb, din Insula Verde la Împărăţia Verde, se 
află constelația Capricornului, în mod necesar, la extre- 
mitatea inferioară se află constelația Racului, Ianua In- 
ferni, Cancerul. Şi cine altcineva este acest Rac, acest 
Cancer, dacă nu Spînul, retrograd, compactant, rozător 
ca și cariul, din Harap-Alb ? Pe el îl vedem în fundul 
fîntînii din pădure, adică la fundul Apelor cosmice, cum 
se află astrologic constelația Cancerului. Faptul că Spînul 
se desemnează pe el singur ca fiind o „schimă“, ne arată 
că e o oglindire schimonosită pe faţa apelor gloduroase, 
a unui prototip ceresc, de-a lungul axului vertical. Presu- 
punerea devine certitudine prin faptul că, după cum am 
spus mai sus, Poarta solstițială a Capricornului este Ianus 
Coeli, și Poarta solstiţială a Cancerului este Ianus In- 
ferni. Cine e paznicul puţului Abisului, cine ţine cheia 
lui, cine e Portarul (Janitor) închisorii lui Harap-Alb, 
dacă nu Spiînul? El e punctul extrem inferior unde se 
termină catabaza lui Harap-Alb, dar tot el e punctul de 
plecare, de cotitură, de unde începe ridicarea, anabaza 
lui 12. De aceea pelerinajul lui Harap-Alb este o linie ce 
unește două zodii opuse diametral, ca şi coborirea lui 
Hristos, din Treime în fundul Iadului, unde, după tra- 
diție se spune că a dezrobit pe toţi drepţii de la începutul 
lumii. Această asemănare e încă o trăsătură avatarică a 
eroului nostru. Linia pură care, fără să fie văzută, struc- 
turează totuși cosmosul, în adierea ei lină e genial indi- 
cată de Creangă. Piatra din fruntea Cerbului cosmic e 
punctul care prin deplasările sale nevăzute, dar evidente, 
creează scheletul cu trei dimensiuni al Universului. 


Creangă o arată cum nu merge, ci plutește într-o pro- 
cesiune solemnă, descinde în lume, dar nu prin mean- 
drele ei ; păstrează în dualitate un mers de fulg, Piatra 
din Virful Unghiului se coboară şi se unește cu Piatra de 


12 Cercul zodiacal se împarte în două semicercuri, descen- 
dent și ascendent. 

bază care e Spinul. E momentul cel mai solemn al ciclu- 
lui, pentru că îl încheie unind cele două puncte solsti- 
tiale, suprimînd deci timpul. 

„Atunci Harap-Alb, mulțămind Sfintei Duminici, îi 
sărută mîna, apoi încalecă pe cal şi pornește tot cum a 
venit, mergiînd spre împărăție, Dumnezeu să ne ţie, ca 
cuvintul din poveste, înainte mult mai este. Şi pe unde 
trecea, lumea din toate părţile îl înghesuia; pentru că 
piatra cea mare din capul cerbului strălucea de se părea 
că Harap-Alb soarele cu el îl ducea. 

Mulţi crai și împărați ieșeau înaintea lui Harap-Alb 
şi care dincotro îl ruga, unul să-i deie bănărit, cît a cere: 
el, altul să-i deje fata și jumătate de împărăție, altul să-i 
deie fata și împărăţia întreagă pentru asemenea odoare. 
Dar Harap-Alb ca de foc se ferea și, urmîndu-și calea 
înainte, la stăpînu-său le ducea.“ 


Cînd inițiatul duce preţioasele talismane cucerite, 
trece prin împărăţia morţii, toţi locuitorii ei vor doar 
o clipă să le vază, ca o clipă să se reînsufleţească ; căci 
prin regatul cojilor trece Harap-Alb în anabaza sa. Restul 
citatului întăreşte presupunerea. 


„Și într-una din sări, sum şedea Spînul împreună cu. 
moșu-său şi cu verele sale sus într-un foișor (domiciliaţi 
într-un burg zodiacal, n.n.), numai iacă ce zăresc în de- 
părtare un sul de raze scînteietoare care venea înspre 
dînșii ; şi de ce se apropia, de ce lumina mai tare de le: 
fura vederile. Şi deodată toată suflarea s-a pus în miş- 
care : lumea de pe lume în mare nedumerire alerga să. 
vadă ce minune poate să fie.“ 


(Reanimarea alchimică a germenilor căzuţi în părţile 
neînsufleţite ale Universului ; redeșşteptarea şi răscum- 
părarea sufletelor moarte din iad.) 


„Şi, cînd colo, cine era? Harap-Alb, care venea în: 
pasul calului, aducînd cu sine pielea și capul cerbului 
pe care le-au și dat în mîna Spiînului.“ 


Menţionăm că linia care uneşte cele două solstiții 
este considerată în astrologie ca fiind relativ verticală, 

perpendiculară pe linia ce unește cei doi echinocţi. Ea 
reprezintă în planul cu două dimensiuni axul vertical 
al crucii cu trei dimensiuni, care străbate toate stările 
de fire. Deocamdată Harap-Alb a parcurs o verticală 
substituită, proiectată în plan orizontal. Adevăratul ax 
polar, străbătînd Zodiacul prin centrul său, în a treia 
dimensiune, va fi parcurs de Harap-Alb în momentul 
suprem al basmului, cînd moare ucis de Spin şi e re- 
înviat de fata Împăratului Roş, pe cînd Calul ridică pe 
Spîn „în slava cerului“, de unde îi dă drumul în jos. 
Următoarea schemă reprezintă insula Verde a Sfintei 
Dumineci, cu aceeași triplă incintă druidică pe care am 
găsit-o şi în Povestea Porcului, şi în Stan Păţitul. La 
centru, zeița solară, cu două „acoperiri exterioare“, 
prima a Ursului, a doua a Cerbului. 


Solstitiu 


Echinocţiu Echinoctiu 


Solstitiu 
Fig. nr. 8. Proiectare plană a 


Crucii cu trei dimensiuni în ra- 
port cu cele trei incinte 


Toate nuanțările, toate accentele şi sugerările tacite, 
înaintările şi retragerile din pagina citată, întăresc bă- 
nuiala că Creangă era conștient și lucid despre cele pri- 
vitoare la simbolurile esenţiale pe care le expune în 
formă ţărănească. Altfel, era foarte simplu să spună fără 
descripții că Harap-Alb s-a întors acasă cu lucrurile 
cerute, precum, în alte colecţii de basme sînt spuse în- 
tr-o singură frază simboluri tot atît de importante. 

Ne întrebăm, în virtutea dreptului la digresiune ce 
ni l-am rezervat, dacă această translație a capului cer- 
bului, adică a părții lui esențiale, din tainița lui, la Îm- 
părăție, deci într-un mediu social și statal, în centrul 
unei organizații de guvernare, nu exprimă, printre al- 
tele şi o dezocultare a unor enigme din istoria Moldovei. 
O societate tradițională are, în mod necesar, un nucleu 
spiritual, la care participă în mod euharistic, am putea 
spune. Acest nucleu prinde toți ganglionii țării, se in- 
filtrează în toate mădularele, răbufnește în afară sub în- 
făţișări de mituri, de legende, de totemuri și animale 
sacre ce se cuibăresc în steme heraldice, ca într-o ce- 
tățuie. Şi nu intri în ea din afară, ca în citadelele vi- 
zibile ; poarta se forțează pe dinăuntru. 

Se ştie că una din capitalele Moldovei incipiente a 
fost Baia, astăzi căzută la starea de sat. Baia a existat 
în mod cert, înainte de întemeierea „oficială“ a Moldo- 
vei, poate cu mai mult de o sută de ani înainte de 1353, 
sau, vorbind în stil mitic, înaintea dramei sacre pe care 
au jucat-o Bourul, Dragoș și cățeaua Molda; ca orice 
mit dramatizat și exteriorizat, ea a creat o „lungime de 
undă“, o vibraţie ce a dat tonus-ul vital noului orga- 
nism statal, structurîndu-l ab initium pînă la sfîrșitul 
veacului. 

S-a păstrat sigiliul vechiului oraș Baia (Civitas Molda- 
vensis). Datează cu certitudine din sec. al XIII-lea. In- 
scripția sună: „Sigillum capitalis civitatis Moldavie 
(nsis)&. Scutul trilobat este caracteristic acestei epoci. 

Cum ştiinţa heraldică aparţine Hermetismului, cu un: 
caracter net simbolic, cu oglindiri succesive pe planuri 
secunde, vom încerca o tîlcuire sumară a acestei peceți. 
Ca toate ştiinţele tradiționale, heraldica are un dublu: 
caracter, macrocosmic şi microcosmic. Din acest ultim 
punct de vedere, este de ajuns să reamintim că heraldis- 
tul care studiază o stemă trebuie s-o considere atîrnată. 
de gîtul proprietarului ei. Prin urmare, stema exprimă: 
virtualităţile din inima și pieptul posesorului ei, posibi- 
lităţile lui cele mai adinci, latentele lui. Prin urmare 
„Mobila“ Blazonului exprimă hieroglific „Abisul* (Abiî- 

me), titularului. Este o iniţiere, care transmite anumite 
„influenţe spirituale“, o Barakah, cum spun arabii. Aces- 
tea sînt valabile nu numai pentru o ființă omenească, 
dar şi pentru o cetate sau un stat. Privită de un profan, 
stema Moldovei are Soarele în stînga și Luna în dreapta, 
ceea ce este o anomalie. Atirnată de gîtul unei persoane, 
situaţia se inversează şi redevine normală. Chiar cînd 
se află pe un sigiliu, pe un tron, pe o piatră votivă, stema 
tot pe pieptul Omului Universal se află. 

Legenda întemeierii Moldovei semnifică crearea unui 
nod vital în „haosul“ prealabil al unei viitoare națiuni, 
prin încarnarea unui mit veşnic. „Fixarea“ 15 acestui 
punct determină o mișcare vibratorie în „Haos“, pe care 
punctul îl va transforma în „cosmos“, adică, în aplicaţie 
istorică ; se va produce formarea unui stat centralizat 
în masa anarhică a chenarelor. Acest „Fiat“ cosmogonic 
este, în epocile tradiționale, o dramă sacră, prin defi- 
niție. Etapele ei se succed în timp, dar sînt „fixate“ în 
simultaneitate în sigiliu sau stemă, care, din această 
cauză, sînt „substitute“ ale „cvadraturii cercului“, deci 
„spaţializări ale Timpului“, un Magnum Opus. 

În stema Moldovei, Bourul se află „en Abîme, ca 
în biîrlogul său, care devine un punct generator de vibra- 
țiuni determinind destinele ulterioare ale “noului stat. 
Bourul împerechează, în mod androginic, Soarele şi 
Luna din dreapta și stînga lui, adică suscită o mișcare 
ondulatorie  pozitiv-negativă, singura care poate face 
viabilă o entitate în această lume a dualității. 


O stemă este un „pantacol“, un „mic Tot“, ceea ce 
este definiţia lui Magnum Opus hermetic. Astfel văzută, 
pecetea devine o secţiune verticală a Vasului Hermetic, 
Athanorul. 

În sigiliul cetăţii Băii, care datează, cum am spus, 
dinainte de întemeierea Moldovei, adică înaintea „pro- 
iectării“ în istorie a mitului lui Dragoş cu Bourul, gă- 
sim un trilob, configurat pe schema invizibilă a unui 
triunghi cu virful în sus. În punctele interstiţiale ale 
trilobului se găsesc, trei steluțe, formînd firește un tri- 


13 Cuvintele dintre ghilimele sînt termeni tehnici alchimici. 

unghi cu vîrful în jos. Amîndouă triunghiurile se între- 
pătrund, formînd pecetea lui Solomon, simbol universal, 
semnificînd, în primul rînd unirea cerului cu pămîntul, 
apoi a altor complementare. După Simeon Florea Ma- 
rian, bourul urmărit de Dragoș avea trei stele în frunte, 
pe care le găsim în sigiliu Băii, ca și în alte corpuri 
iniţiatice. Şi Baia era o cetate... În cîmpul acestei uniri 
de contrarii, adică în „inima“ sigiliului, se găseşte un 
cerb în profil în plină goană, prins ca într-un instanta- 
neu fotografic. Prin urmare avem o imagine a lui Cer- 
vus fugitivus, unul din simbolurile Mercurului labil, cum 
am arătat-o mai sus, în cursul acestui studiu. 

Acest Mercur trebuie „fixat“, după spusele doctri- 
nei alchimiei ; alchimișştii hinduși au o formulă mai dras- 
tică : „trebuie să omori Mercurul“ 1. Este ceea ce face 
Harap-Alb, cînd taie capul Cerbului, etapă inevitabilă 
a lui Magnum Opus. Dar același lucru îl face şi o mînă 
nevăzută în sigiliul cetăţii Băii! Se poate vedea deci 
cum mitul se propagă pe multiple planuri, pînă pe pla- 
nul istoric. „Unul în Tot“, „en to pan“. În locul supe- 
rior al peceții se află capul tăiat al Cerbului. Dacă Sfînta 
Duminecă, în calitate de suverană a lumii, ar fi confe- 
rit o stemă lui Harap-Alb după isprava sa, aceasta ar 
fi fost! Capul e „fixat“ pe un plan superior trupului, 
în vîrful de sus al triunghiului invizibil, în cerul sigi- 
liului, în cheia lui de boltă, acolo unde nu mai există 
timp şi spaţiu; devenirea simbolizată de goana cerbu- 
lui e fixată în Eternitate. Cerbul e „exaltat“, cum se 
spune în Astrologie, în Medium Coeli. Dovada acestei 
eternizări a fugitivului, este crucea dintre coarne, sim- 
bol axial prin excelenţă, în jurul căruia se învîrte lumea 
(stat crux dum volvitur orbs), ceea ce identifică cerbul 
din codrii Băii cu acela din codrii Ardenilor, căci ceea 
ce a întilnit Sfîntul Hubert a fost în realitate Eterni- 
tatea. 

După o incubație, după o maturare în matricea Atha- 
norului, în măruntaiele lui, capul de cerb se transmută 
în cap de bour, Dragoș regnante. El iese din vasul, din ma- 


14 Mircea Eliade, Alchimia Asiatică, Bucureşti, Cultura po- 
porului, 1935. 

tricea ţării, pe care o reprezintă sigiliul Băii, unde se 
ocultase ca simplă potenţialitate, pentru a-şi întinde ner- 
vurile în toată moşia. Este evident, în acest proces, ceea 
ce se numește tehnic „progresivitatea hermetică“. Cer- 
bul lunar se transformă în Bour solar, şi Moldova, după 
o epocă de incubație interminabilă, trece de la potenţă 
la act, pentru ca să-şi împlinească destinele și misiunea. 


Am ajuns la etapa ultimă a realizării iniţiatice a lui 
Harap-Alb pe planul cosmologic, adică la împlinirea Mi- 
cilor Mistere, care, în Magnum Opus, se numeşte opera 
la Roşu. Realizarea metafizică, Marile Mistere se vor pro- 


duce la sfîrșit, în instantaneitate. Această „operă la roșu“, 
Rubedo, este simbolizată de cucerirea fetei Împăratului 
Roş. Pe lîngă semnificaţia microcosmică mitul are și 
o mare importanţă ciclică. 


„La vro cîteva zile după asta, împăratul făcu un os- 
păţ foarte mare în cinstea nepotu-său, la care ospăț au 
fost poftiţi cei mai străluciți oaspeţi: împărați, crai, voie- 
vozi, căpitanii  oştirilor, mai-marii orașelor şi alte fețe 
cinstite. 

În ziua de ospăț, fetele împăratului s-au pus cu ru- 
găminte pe lingă Spîn să deie voie lui Harap-Alb ca să 
slujească și el la masă. Spînul, neputîndu-le strica hatîrul, 
chemă pe Harap-Alb de față cu dinsele și-i învoi aceasta, 
însă cu tocmeala ca în tot timpul ospăţului să steie nu- 
mai la spatele stăpiînu-său și nici macar să-şi ridice ochii 
la ceilalți meseni — că de l-oi vede obrăznicindu-se cum- 
va, acolo pe loc îi şi taiu capul. 

— Auzit-ai ce am spus, slugă netrebnică, zise Spînul, 
arătînd lui Harap-Alb tăiușul paloşului pe care jurase cre- 
dinţă și supunere Spînului la ieşirea din fîntînă. 

— Da, stăpine răspunse Harap-Alb cu umilinţă, sînt 
la poronca luminării-voastre. 

Fetele împăratului au mulţumit  Spinului şi pentru 
atita.“ 

Încă o dată, trăsătura definitorie a Spînului, tendința 
nepotolită de compactare, de egocentrism, de mers retro- 
grad ca a constelaţiei pe care o însumează, e pusă în 
evidenţă: de Creangă, cînd poruncește lui Harap Alb să 
nu-și ridice ochii de la el, să stea strîns îndărătul sca- 
unului său. Dar această compactare este și o disciplină 
de concentrare. 


„Amu tocmai pe cînd era temeiul mesei, și oaspeţii, 
tot gustînd vinul cel bun, începuse a se chiurchiului cîte 
oleacă, numai iacă o pasăre măiastră se vede bătind la 
fereastră şi zicînd cu glas mueratic; 

— Mincaţi, beţi și vă veseliţi, dar de fata împăra- 
tului Roș nici nu gîndiți! 

Atunci, deodată tuturor mesenilor pe loc li s-a stri- 
cat cheful și au început a vorbi, care ce știa şi cum îl 
ducea capul: unii spuneau că împăratul Roș, avind inimă 
haină, nu se mai satură de a virsa sînge omenesc; alţii 
spuneau că fata lui este o farmazoană cumplită şi că din 
pricina ei se fac atitea jertfe; alţii întăreau spusele ce- 
lorlalţi, zicînd că chiar ea ar fi venit în chip de pa- 
săre de a bătut acum la fereastră, ca să nu lese şi aici 
lumea în pace; alţii ziceau că, oricum ar fi, dar pasă- 
rea asta nu-i lucru curat şi că trebuie să fie un trimis de 
undeva, numai pentru a iscodi casele oamenilor; alții, 
mai fricoşi, îşi stupeau în sîn, menind-o ca să se întoarcă 
pe capul aceluia care a trimis-o. În sfîrşit unii spuneau 
într-un fel, alţii în alt fel, şi multe se ziceau pe seama 
fetei împăratului Roș, dar nu se știa care din toate acele 
vorbe este cea adevărată.“ 


În primul rînd reamintim importanţa  ospeţelor în 
basmele și chiar în istoria noastră (ospeţele ce le dădea 
Ștefan cel Mare voinicilor lui după victorie, veche amin- 
tire dacică, după N. Iorga); atunci se dezleagă limba 
și inima omului, ce e ascuns iese la iveală, se creează o 
entitate colectivă prin „soluţiune“, care profetizează, pil- 
duiește, prinde intersemnele și mesajele lumii de dincolo; 
ospățul ritual este o reprezentare sensibilă a ospăţului 
arhetip al Zeilor, care „distilează“ euharistica (Ambro- 
zia și Nectarul) și pentru Nemuritori, şi pentru muri- 

tori. In Vino Veritas, ne-o arată Creangă, cînd ospățul ri- 
tual evocă Pasărea măiastră, cu mesajele și profeţiile ei. 
Ea descătușează ce era ascuns, zvonurile despre împără- 
ţia roşie şi asimţirea evenimentelor hotărîtoare ce se vor 
întîmpla. 

Căci vorbele păsărelei : „mîncaţi, beţi și vă veseliţi, 
dar de fata împăratului Roş nu gîndiţi“, sînt din fami- 
lia lui „luaţi, mîncaţi că acesta este trupul meu“ hris- 
tic; de asemenea, sînt echivalentul lui „Mane Techel 
Fares“, scrise de un deget misterios pe peretele sălii de 
ospeţe a lui Belșaţar, la Babilon. Păsările sînt unanim 
simboluri de entităţi angelice ; coborită din planul uni- 
versal în acela sensibil, pasărea aduce un mesaj trans- 
cendent, invită la aducerea aminte, la Anamnesis, în care 
cei vechi vedeau baza şi condiţia inevitabilă a adevăra- 
tei filosofii. Dar pentru eliberarea „Amintirii“, trebuie 
mai înainte dizolvate opacităţile și cojile ce-o înrobesc 
şi aceasta este menirea ospățului şi a vinului; mesajul 
păsării este un „Fiat“ cosmogonic: prin disociere, ele- 
mentele pozitive se vor exalta și, final, se vor cristaliza 
în excelsis, cele negative, în frunte cu Spiînul se vor 
precipita din nou în fundul fîntînii, de unde ieșiseră 
în mod providenţial. Este definiția Euharistiei ; citito- 
rul nu trebuie să se lase înșelat de truculenţa și de 
suculența episodului ; pasărea discriminatoare este iden- 
tică cu porumbelul care se coboară în fiece Vineri de- 
asupra cupei Graalului pentru a opera transmutaţiunea. 

În legendarul budist se spune că Sakia-Muni a în- 
tilnit într-o poiană o tovărășie de bărbați și de femei ti- 
nere, care benchetuiau cu veselie, „— Ce este mai im- 
portant, tinerilor, le spuse Desăvirșitul, să beţi şi să vă 
veseliți sau să căutați Nirvana ?* „— Să căutăm Nirva- 
na.“ „— Atunci lăsaţi totul şi porniţi în găsirea ei.“ 

Ceva asemănător găsim şi în mitul Argonauţilor: 
după ce Iason a ajuns în Colhida, a semănat într-o cîm- 
pie dinţii balaurului ucis de strămoșul său Cadmus, după 
ce a arat-o cu un plug cu tauri de aramă, scoţind foc 
pe nări. Din acești dinţi au crescut războinici care ar fi 
fost o primejdie de moarte pentru Iason și tovarășii lui. 
Eroul nostru aruncă o piatră în mijlocul lor; zmeii se 
încaieră între ei pînă se ucid unul pe altul. Încăierarea 

este echivalentul disputei de la masa împăratului: di- 
zolvă un nexus, o încleștare de forțe oarbe în jurul 
unor germeni care trebuie să rodească. E un Solve, o 
tendință disolutorie și, prin aceasta, mintuitoare. Mesa- 
jul păsării măiestre este cosubstanţial cu mesajul lui 
Verde-Împărat către frate-său, Craiul, ca să „elibereze“, 
să „sloboadă“, pe unul din fiii săi, ca să-i urmeze pe tro- 
nul său pontifical-împărătesc. Sau cînd, în semnificaţia 
lui profundă, adică inversă unui proverb, un nebun (din 
punctul de vedere al lumii, noastre, nu din acel al lu- 
mii transcendente, unde e un înţelept în virtutea legii 
de analogie inversă) aruncă, așadar, o piatră în lac 
și zece înţelepţi se aruncă în el ca s-o scoată, adică lasă 
cîmp liber „nebunului“ să facă treburile lui serioase. 
Nici unul din înţelepţi nu va găsi Occultum Lapidem, 
din cauza disputei şi a gilcevii; pînă la urmă se vor 
omori unul pe altul, ca războinicii suscitaţi de Iason, 
iar „nebunul“ va atrage piatra la suprafaţă numai cu 
vîrful degetului. Pe lîngă aceasta, aruncarea pietrei și 
a „înţelepţilor“ în lac creează o genune, un „vortex“ 
în Ape, generator de lumi. 

Este interesant să ne oprim asupra unor expresii din 
acest episod ; unii oaspeţi spun că „Împăratul Roș, avînd 
inimă haină, nu se mai satură de a vărsa sînge ome- 
nesc“ și e foarte firesc: Împăratul Roș este regentul sîn- 
gelui şi înfruntarea lui este probaţiunea cea mai ane- 
voioasă prin care trebuie să treacă un iniţiat, pentru că 
străbate Niagara patimilor şi a tuturor instinctelor care-și 
au suportul și sediul în sînge. Harap-Alb va rămîne ne- 
vătămat și neafectat de ele, deși le îndură catartic, 
„smîntinind“ sîngele, luînd cu o mînă uşoară tot ce e 
pozitiv în el şi înainte de toate, suflul vital care vivifică 
toate lumile, de la infernuri pînă la paradise, fără de 
care, acestea ar fi niște simple scheme, „Probaţiunea“ 
lui Harap-Alb este aceeași cu probaţiunea lui Moise, 
croind cale prin Marea Roșie, pentru el și pentru „Po- 
porul Ales“, din Egiptul vitreg, unde erau robi nu nu- 
mai stăpiînilor, dar şi „oalelor pline de carne din care 

mîncau pînă se săturau“ 15 (deci cu o dublă servitute) 
pînă pe celălalt țărm, spre „Tara Făgăduinţei“. 

Siîngele dă consistenţă larvelor, „schemelor“, după 
cum se poate vedea în călătoria lui Ulise în Infern. După 
sfatul magicienei Circe, „sapă o groapă de un cot sau 
aproape ; apoi în jurul gropii, face tuturor morţilor cele 
trei libaţiuni, mai întîi de lapte cu miere, apoi cu vin 
dulce și cu apă curată și în al treilea rînd, răspîndește 
în gaură făină albă se roagă implorînd morţii [...] După 
ce-a făcut rugăciunea şi invocarea către poporul mor- 
ilor, a apucat victimele, le-a tăiat gîtul deasupra gău- 
rii, în care sîngele curge în aburi întunecațţi şi, din fun- 
dul Erebului vede adunîndu-se umbrele morţilor care 
dorm în moarte“ 16. Cum spuneam mai sus, sîngele tre- 
buie „smîntinit“, adică, cu o mină ușoară și sigură, tre- 
buie culeasă crema, lăsînd la fund aromele ameţitoare 
care produc Uitarea. Cum putem găsi, în lichidul san- 
guin linia sinuoasă care desparte substanţa euharistică 
din el, de aromele inferioare mortale ce slujesc la ofici- 
erea celor mai sinistre mistere tyfoniene ale Măgaru- 
lui Roșu ? lată ce scrie o pană competentă: 

„Măgarul Roș era înfățișat ca una din entităţile cele 
mai de temut printre acelea pe care trebuie să le întil- 
nească mortul în cursul călătoriei lui, dincolo de mor- 
mint, sau, ceea ce esoteric este acelaşi lucru, iniţiatul în 
cursul probaţiunii sale ; nu ar putea fi „Bestia Purpu- 
rie“ a Apocalipsului ? În India, măgarul e montura lui 
Mu-devi, aspectul infernal al lui Sakti.“ 1. 


Nu este o contradicţie în faptul că Hristos intră în 
Ierusalim călare pe un măgar, adică dominînd ceea ce 
reprezintă măgarul. În staulul de la Bethleem, Miîntui- 
torul are boul la dreapta, măgarul la stînga, sinistra, re- 
prezentînd cele două forțe opuse din lumea duală în 
care Logosul s-o pogorit ca s-o mîntuiască. 


A se aventura singur, prin marea de foc, fără condu- 
cător, e o dovadă de descalificare majoră în periplul ini- 


15 Ieşirea, 16, 3. 

16 Homer, Odiseea, cîntul II. 

17? René Guenon, „Shet“, în: Symboles fondamentaux de la 
Science Sacrée, Paris, Gallimard, 1962, p. 160. 

țiatic. De aceea, vedem pe Harap-Alb, deși Avatar și 
erou solar, neîncumetindu-se să acţioneze în căutarea lui 
decit după ce solicită toate forțele ambianţei, de la 
cele mai umile pînă la cele mai înalte, de la furnici şi 
albine, de la dihăniile primordiale polimorfe, regentînd 
stihiile, puterile bazice ale lumii, pînă la calul înaripat și 
Sfînta Duminecă. Și ajutorul lor îl obţine printr-un 
schimb de procedee, prin fraternizare cu ele, păstrînd to- 
tuși distanțele şi hegemonia sa. 

Imediat după fraza pe care o citam : „împăratul Roș, 
avînd o inimă haină nu se mai sătura de a vărsa sînge 
omenesc“, urmează o calificare a fetei lui : „alţii spuneau 
că fata lui este o farmazoană cumplită și că din pricina 
ei se fac atîtea jertfe“ : este o aluzie cît se poate de pre- 
cisă la acel sacerdoțiu feminin sanguinar care s-a ivit 
totdeauna cînd casta războinicilor s-a revoltat contra 
castei sacerdotale. Înainte de a cita o pagină din Guénon 
care pune la punct această chestiune, atragem atenţia 
asupra  ingeniozităţii numelui de „farmazoană“, care 
unește în el noţiunea de „fermecător“ și de „francma- 
son“. lată acum ce spune Guenon : 

„Faptul că ursul e luat adesea simbolic sub aspectul 
lui. feminin, cum se vede în denumirile Ursa Mare și 
Ursa Mică, nu este fără semnificaţie în ce privește atri- 
buirea lui castei războinicilor, deținătoarea puterii tem- 
porale, şi aceasta pentru mai multe motive, Mai întîi, 
această castă are un rol «receptiv», adică feminin, față 
de casta sacerdotală, deoarece de la aceasta primește nu 
numai învățătura doctrinei tradiționale, dar și legitima- 
rea propriei ei puteri, în care consistă propriu-zis «drep- 
tul divin». Apoi cînd această castă războinică, răsturnînd 
raporturile normale de subordonare, pretinde supremaţia, 
predominarea ei este în general întovărășită de aceea a 
elementelor feminine în simbolismul formei tradiţionale 
modificate de ea şi, ca o consecinţă a acestei modificări, 
de instituirea unei forme feminine de sacerdoţiu, cum 
au fost Druidesele la Celţi.“ 18 După toate tradiţiile, acest 
sacerdoţiu al druideselor era extraordinar de sanguinar, 


18 René Guenon, Les Symboles fondamentaux de la Science 
Sacrée, Paris, Gallimard, 1962, p. 181. 

cerîind nesfîrşite jertfe omeneşti, pe care Creangă le 
menţionează : „Împăratul Roș [...] nu se mai sătura de 
a vărsa sînge omenesc“ [...] „fata lui era o farmazoană 
cumplită“, avînd deci un caracter sacerdotal. Era o drui- 
desă. După tradiţia hindusă, al şaselea Avatar al lui 
Vișnu, Parașu-Rama a exterminat pe Kşatriya, pe răz- 
boinicii revoltați, desfiinţind şi un sacerdoţiu feminin 
care se ivise concomitent cu această revoltă. Putem 
spune că erau solidare. Acestea s-au întîmplat într-un 
timp cînd strămoșii hindușilor locuiau încă într-o ţară 
septentrională. Și în basmul nostru, Harap-Alb învinge 
pînă la sfîrșit pe Spîn, pe Împăratul Roş şi pe fata lui, 
cumplita „farmazoană“, druidesa. 

Din punctul de vedere superior al culorii roşii, ne 
putem da seama de importanța „Operei la Roşu“, a lui 
„Rubedo“, cînd vedem că un suprem iniţiat, cel mai 
mare Maestru spiritual al Islamului, Muhyiuddin ibu 
Arabi, purta epitetele de „Sulful Roșu“ (elkebritul-ah- 
mar), ca unul care a dus la capăt Magisterul Hermetic, 
în domeniul, mai întîi al „Micilor Mistere“, apoi, prin 
transpoziţie, în acel al „Marilor Mistere“ 19. 

Menţionăm că nuanţa exactă a numelui „farmazoană“ 
nu este aceea de „vrăjitoare“, ci de „fermecătoare“, ceea 
ce arată o treaptă mult mai înaltă. „Fermecător“ vine de 
la. grecescul „farmakos“, care înseamnă „tămăduitor“ al 
sufletelor și al trupurilor. Platon spune că „fermecătorii“* 
geţi erau cei mai buni din lume. 


x 


Continuăm povestea : 


„Spinul, după ce-i ascultă pe toți cu luare aminte, 
clătină din cap şi zise: 

— Rău e cînd ai de-a face cu oameni care se tem şi 
de umbra lor! Dumneavoastră, cinstiți oaspeţi, se vede că 


19 Numele hieratic complet al lui Muhyiu-ddin ibn Arabi 
era : „Esșeihul-Akbar wa el Kebrytul-ahmar wa en, nurul-arhuar“. 
„Cel mai mare Maestru Spiritual, Sulful Roş și Lumina Albas- 
tră“. 

pașteţi boboci, de nu vă pricepeţi al cui fapt e acesta. 

Și atunci Spinul răpede își aţinteşte privirile asupra 
lui Harap-Alb şi nu știu cum îl prinde zîmbind. 

— Aşa... slugă vicleană ce-mi eşti? Vra să zică tu ai 
ştiinţă de asta și nu mi-ai spus. Acum degrabă să-mi aduci 
pe fata împăratului Roș, de unde știi, cum îi ști tu. Hai, 
pornește ! Şi nu cumva să faci de alt fel, că te-ai dus de 
pe fața pămîntului!“ 


Gura păcătosului adevăr grăiește... S-ar putea ca Spi.- 
nul să fi spus o dată adevărul, și anume că Harap-Alb 
să fi știut ceva despre Împărăţia Roşie şi despre farma- 
zoana cumplită. Mitul nu relatează toate tainele încre- 
dințate de Sfînta Duminecă ocrotitului ei, dar ele sînt 
implicate în profeția pe care i-a făcut-o incipient lui 
Harap-Alb, că va deveni „împărat care n-a mai stat altul 
pe fața pămîntului, așa de iubit, de slăvit și de puter- 
nic“, adică Monarh Universal. Într-adevăr, de data aceasta 
Harap-Alb nu mai trece pe la patroana lui ca să-i ceară 
sfat pentru această ultimă și supremă încercare. Înseamnă 
că fusese prevenit de către ea, ultima dată cînd o vă- 
zuse, de ce va urma. În episoadele precedente cu Ursul 
și cu Cerbul, avuseserăm de-a face cu o deviere care îm- 
piedica legătura organică a Zeiţei Solare cu lumea pe 
care o regenta, fie prin revolta kșatriylor simbolizaţi de 
urs, fie prin coruperea, cu privirile otrăvite ale cerbului, 
a sucului vital care însufleţește lumile. 

În episodul ce urmează, privitor la Împărăţia Roșie, 
nu mai e vorba de o deviere, ci de o subversiune, nu cu 
o ligaturare a contactelor cu Syria primitivă, ci cu o 
rupere deliberată. Împărăţia Roşie desfiinţase voit tot ce 
o lega cu Ţinutul Suprem, de unde pe vremuri își tră- 
sese legitimitatea şi justificarea ei. Cum însă, în ciuda 
oricărei rupturi, Autoritatea Supremă rămîne neștirbită 
în magisterul ei, din cauza raportului de ireversibilitate 
dintre Principiu şi manifestare, dintre Centrul Suprem 
și centrele derivate din el, restaurarea echilibrului se 
produce, lăsînd însă mai întîi civilizaţia revoltată să piară 
prin propriile ei excese, făcîndu-și toate mendrele, și 
această observaţie se aplică cel puţin tot așa de bine la 
civilizaţia modernă, cît și la îndepărtata civilizație roşie 

a Atlantidei. Această punere la punct, mergînd uneori 
pînă la desființare, se produce în momentul cînd civi- 
lizația revoltată devine agresivă, atacîndu-și autorul. Epi- 
sodul relatat de Platon, în care o imensă armată atlantă 
pornește să distrugă Athena (care în acest caz simboli- 
zează Centrul Suprem Hyperborean), sfîrşind prin a fi 
nimicită, e o ilustrare a cele ce spuneam. Cel dintîi simp- 
tom, în basmul nostru, al acestei agresivităţi, e apariţia 
păsării năzdrăvane care este Fenixul roșu, volatil sacru 
atlant ; mesajul este o invitaţie deghizată să fie trimis 
cineva să salveze ce se mai poate salva din civilizaţia 
roșie, chintesenţa ei, adică fata Împăratului Roş, „far- 
mazoana cumplită“, lichidînd în același timp reziduurile 
inutile din civilizaţia satanizată. 

Această abstragere de chintesenţă, inevitabil întovă- 
rășită de o distrugere (cum se extrage o picătură de ulei 
parfumat dintr-o tonă de roze zdrobite), poate fi efec- 
tuată numai printr-o intervenţie excepţională în afara 
căilor obișnuite, misiune cu caracter avataric, cum este 
aceea a lui Harap-Alb. Spinul se grăbeşte să se supună 
injonicţiunilor păsării sacre. 

Acestea sînt consideraţiile care ne-au făcut să credem 
că Împărăţia Roşie este împărăţia roşie a Atlantidei 2. 
Atlantida, care-și trăia ultimele momente, în care știința 
sacră decăzuse într-o magie roşie a sîngelui (întovără- 
șită uneori de delir sexual) cum avea să se perpetueze 
la îndepărtaţii ei descendenți, pieile roşii din America 
Centrală și de Sud. Cu puţin înainte de cucerirea Me- 
xicului de către Cortesla 40 000 de oameni li se smulsese 
inimile vii într-o singură zi festivă. 

Guenon aduce asupra prăbușirii Atlantidei precizări 
interesante. Nu a dispărut toată dintr-o singură dată; 
insula despre care vorbește Platon era o ultimă rămă- 
șiță. Și nici după prăbușirea relatată de Platon nu a 
pierit în întregime : elementele ei încă valabile au avut 
timpul să se salveze pe „corabia“ simbolică (Potopul lui 
Noe este potopul Atlantidei), să emigreze și să agregheze 


2 Fiecare din marile tradiţii ale lumii a avut ca „suport“ 
de manifestare una din rasele lumii; suportul Atlantidei a fost 
rasa roşie. 

la alte tradiţii. Acesta este tilcul cuceririi fetei Împăra- 
tului Roş de către Harap-Alb. Atlantologii cred că sin- 
gura și cea mai veche sursă de informaţii despre conti- 
nentul pierdut este Platon. Nu vedem cum mitul 
ES 'BIISeCU əpəwuseq UI ypurdseaı əp Ne ‘Noy Iarjeaedurţ 
derive din Platon, și atunci am avea un al doilea izvor 
autonom. Nu se poate exagera importanța acestei con- 
statări. 

Unii spun că reprezentanții nedeviaţi, minoritatea or- 
todoxă din Atlantida (după implicaţiile mitului lui Noe), 
s-au putut refugia la Apus și la Răsărit, în America, 
Europa, Africa de Nord, Asia anterioară. Se spune că 
civilizațiile chaldeene și egiptene ar fi de origine atlantă. 
Guenon crede că civilizaţia celtă (numele „celt“ nu e 
designaţia unui popor, ci al unei caste sacerdotal-regale, 
identic cu numele de chaldean), este rezultatul unei în- 
trepătrunderi dintre un curent nord-sud, pur hyperbo- 
rean, cu un curent vest-est atlant; în civilizaţia celtă, 
elementul pur metafizic era hyperborean, iar științele 
cosmologice, intermediare, desemnate cu numele generic 
de hermetism, aveau o origine atlantă. Lucrul e și mai 
probabil în Dacia, căci după cum am văzut mai înainte, 
punctul de joncțiune principal al celor două curente s-a 
întîmplat în acest ţinut. Faptul e pus în lumină cu. toată 
claritatea în basmul nostru cînd, la sfîrşitul lui, Harap- 
Alb se căsătorește şi pune sub dependenţa lui pe fata 
Împăratului Roş, cu zestrea ei de „fermecătorii“. Aşa 
că cele spuse de pasăre: „miîncaţi, beţi şi vă veseliţi, 
dar de fata împăratului Roș nu vă gîndiţi !“, apare mai 
degrabă un S.O.S.: „grăbiţi-vă, scăpaţi din Împărăţia 
Roșie, din Atlantida, ce mai merită scăpat !“. 

Cum asemenea mișcări uriaşe de popoare se făceau 
în cadrul riguros al Științelor tradiţionale respective, 
mișcările conduse de colegii sacerdotale, migraţia s-a 
efectuat în spiritul unei geografii organice, urmînd ar- 
mătura, liniile de forță ale coajei pămintești Nu e vorba 
de linii convenţionale ca meridianele și paralelele geogra- 
fiei moderne, ci de reţeaua nervoasă și sanguină a unui 
organism viu, cu numele Terra. Dar trebuiau determi- 
nate, găsite și aplicate de oameni competenți. 

Vedele sînt categorice: India nu a fost la început 
țara cunoscută acum sub acest nume. Ea a avut loca- 
lizări geografice succesive, de la punctul de plecare, strict 
polar. %1 

Chiar istoricii moderni s-au apropiat de punctul de 
vedere tradiţional. De unde, pe la mijlocul sec. XIX, se 
situa Patria primitivă a Arienilor în centrul Asiei, spre 
Răsărit, pe la sfîrşitul secolului, a fost deplasată spre 
Caucaz, iar acum, în mijlocul Europei. Starea actuală a 
problemei e redată bine de G. Dumezil : „În cursul celui 
de-al treilea mileniu înaintea erei creștine, s-a produs 
evenimentul cel mai important al istoriei temporale re- 
cente a omenirii : dintr-o regiune care s-ar putea situa 
între cimpia ungară și Baltica, prin valuri succesive au 
plecat în toate direcţiile populaţii cuceritoare care vor- 
beau cam aceeași limbă [...] Aceste năvăliri centrifuge 
au supus îndrăzneţilor cavaleri toată Europa de Nord, 
de Sud şi de Sud-Est“,22 trecînd apoi spre Asia Cen- 
trală. 

Cei vechi situau populaţia extrem nordică, pe hyper- 
boreeni la nordul Dunării, iar Vedele, așa cum am arătat, 
indică habitatul nordic al Arienilor. E posibil ca migra- 
ţia să se fi făcut mai întîi de-a lungul unui ax. ver- 
tical nord-sud, cu etape în jurul Balticei, coborînd apoi 
în bazinul Histrului, Dunărea inferioară. De aici, s-a 
împrăștiat, fragmentîndu-se spre Galia (Camille Jullian 
admitea originea est-europeană a celților), spre Italia, 
Grecia, Asia Mică, prin Helespont și peste Caucaz, amîn- 
două curentele făcînd joncțiune în Anatolia ; rezultatul 
a fost civilizaţia hitită. E curios că prof. Conteneau iden- 


tifică termenul hitit (Het) cu get. E interesant că îm- 
prăștierea centrifugă a curentelor ieşite din trunchiul 
arian primitiv s-a făcut acolo unde migraţia nord-sud 
a hyperboreilor a încrucișat paralela 45, situată la mij- 
locul distanței dintre Pol și Ecuator. Din cauza carac- 
terului boreal al Manvantarului actual, se poate spune 


21 cf. Lokamanya Bll Gangadhar Tilak Origines polaire de 
la Tradition Vedique, Milano, Ed. Arche 1979. 
2 G. Dumezil Jupiter Mars, Quirinus, Paris, Gallimard, 1941. 

că paralela 45 e adevăratul „ecuator al Ciclului. Or, 
această paralelă trece prin țara noastră, pe la insula 
Levke (Insula Şerpilor) și pe sub Carpaţii Meridionali. 
Cît despre zona nord-sud de coboriîre, ea se află de-a 
lungul unui meridian, pe care unii învățați îl califică 
ideal 2%. Trece prin cea mai mare regiune de uscat din 
lume, incluzîind Egiptul și Marea Piramidă, Etiopia, Su- 
dul Africii, habitatul european primitiv al Arienilor. 
Împarte pămîntul, la dreapta și la stînga lui, în două 
zone de suprafaţă egală. Ar fi deci verosimil ca și jonc- 
țiunea curentului vest-est, atlant, cu cel hyperborean, 
nord-sud, să fi avut punctul ei maxim de eficacitate în 
tara noastră, unde ambele curente fac cruce. Se poate 
deci vedea excepţionala importanţă istorico-tradiţională 
a basmului nostru, în care Mistreţul Harap-Alb se unește 
în hierogamie cu chintesenţța, cu sufletul Atlantidei, în- 
trupată în „farmazoana cumplită“, fata lui Roș-Împărat. 
Îndîrjirea cu care monarhul atlant o apără, ne arată că, 
lipsită de ea, Împărăţia Roşie e moartă. Nici nu mai e 
nevoie să ni se arate prăbuşirea ei proximă în valuri. 
Este implicită. 

Nu e lipsit de interes să arătăm cîteva oglindiri ale 
mitului nostru în vechile tradiţii grecești. Ne gîndim la 
diluviul ai cărui singuri supraviețuitori au fost Deucalion 
și Pyrrha. Or, Pyrrha însemnează în grecește roșu aprins. 
Asemănarea specifică cu fata Împăratului Roş e prea 
flagrantă ca să fie numai o coincidenţă de nume. Comu- 
nitatea definitorie a numelor lor, amîndouă entități fe- 
minine, indică cel puţin afinitatea atlantă a Pyrrhei și 
a „farmazoanei“. Importanţa faptului nu va scăpa ace- 
lora care ştiu că Pyrrha este mama lui Hellenus, stră- 
moşul şi eponimul Helenilor. Cum vedem, în toate tra- 
dițiile est-europene dăinuie amintirea unor eroi, a unui 
neam roș, venit din altă parte care s-a amestecat cu 
aborigenii. Pomeneam de spusa lui Platon despre o in- 
vazie teribilă a Atlanţilor spre Athena. Ea a fost respinsă, 
dar parte din năvălitori nu au rămas oare pe teritoriul 
Greciei și al Peninsulei Balcanice, cum se întîmplă de 
obicei, mai în toate invaziile stăvilite ? Învingători sau 


23 Abbe Moreux, La Science secrete des Pharaons. 

învinși, Atlanţii au putut rămîne pe solul european, ge- 
nerînd, popoare și tradiții noi, prin amestecul cu băști- 
naşii. Luată ca simplă ipoteză, supoziţia este rezonabilă. 

Profesorul Marie Delcourt caută să demonstreze în 
cartea sa „Pyrrhus et Pyrrha că adevăratul nume ai 
lui Deucalion trebuie să fi fost Pyrrhus, „Roş“, nume 
tot aşa de răspîndit în Grecia ca și în restul Europei... 
Reamintim pe Pyrrhus, fiul lui Ahile, pe Pyrrhus, regele 
Epirului, rivalul uneori victorios al Romanilor, pe toţi 
Rot, Roux, Roșu din lume. Constatarea este cel puţin 
semnificativă și implică, credem, o întrepătrundere pe 
teritoriile unde se găsesc aceste nume, între curentul 
etnic nord-sud și curentul vest-est, pornit din depărtata 
Împărăţie Roşie. Toată istoria din ultimele 5—6 milenii 
își are cheia în această joncțiune : întîlnirea curentului 
hyperborean cu cel atlant impune această deosebire între 
cele două migrații. În tradiţia greacă, Deucalion este fiul 
lui Prometeu, înlănţuit pe muntele Caucaz, ultimul nume 
este purtat de mai mulţi munţi, printre care şi de Car- 
paţi 2 şi de muntele polar. Pyrrha, la rîndul ei, este 
fiica lui Epimeteu, fratele lui Prometeu, și a Pandorei. 
Mu s-ar putea ca acești doi fraţi să-şi fi împărțit lumea, 
Prometeu luînd Nordul primordial si Epimeteu Vestul ? 
Semnificativ este rolul nefast jucat de soţia Jui Epimeteu, 
Pandora, „prin care toate relele au intrat în lume“, ceea 
ce o înrudeşte cu sacerdoţiul atlant feminin de care am 
vorbit mai sus și cu „cumplita farmazoană“, fata lui Roș 
Împărat. 

Prometeu înseamnă „Pre-mental“ și Epimeteu „Post- 
mental“, adică Intuiţia intelectuală și Rațiunea discursivă 
în termeni hinduși spus, Atma și Jivatma. Nu fac funcţie 
comună, al doilea derivînd din primul. În perspectiva 
istorico-ciclică, numele lui Prometeu, „Pre-mental“, in- 
dică primordialitatea, pe cînd Epimeteu, „Post-mental“, 
reflexul, derivarea și ecoul, adică, raportul dintre Tra- 
diţia Primordială și tradiţiile derivate, cum a fost de 
exemplu Tradiţia Atlantă. Iată o observaţie foarte sem- 
nificativă a profesorului Robert Graves : 


24 Nicolae Densuşianu, Dacia Preistorică, Bucureşti, 
Carol Göbel, 1913. 

„Numele lui Prometeu, «Pre-mental», poate să-și aibă 
originea într-o neînțelegere grecească a cuvîntului sans- 
crit pramantha, zvastica, instrument producător de foc, 
pe care (Prometeu) e presupus că l-a descoperit [...] 
Zeus-Prometeu din Thurii este arătat ţinînd un instru- 
ment producător de foc [...] Fraţii Pramathu și Manthu 
care apar în Bhagavata-Purana, un epos hindus, pot fi 
prototipurile lui Prometeu și Epimeteu“ 2. 

Vom preciza că zvastica este ceva incomparabil mai 
mult decît un instrument producător de foc, fie el divin, 
cum e Fulgerul lui Zeus, sau Vajra lui Indra; că este, 
foarte exact emblema Polului Ceresc și Polului pămîn- 
tesc (Sfînta Duminecă și Verde-Împărat), a Axului Lumii 
în sensul suprem, în Manvantarul nostru, ca atare apar- 
ținînd Tradiţiei Primordiale ; că Vajra, Trăsnetul, e un 
atribut al Polului este firesc dar adiacent. Harap-Alb 
e și el stăpîn pe Foc, întrupat de calul său. Prometeu 
este stăpînul Polului şi prin aceasta, al Focului. Epi- 
meteu este răsunetul său discursiv, strict dependent de 
el. Epimeteu s-a însurat cu Pandora, căreia, Zeii periizi 
i-au făcut dar faimoasa cutie, pe care Prometeu îi po- 
runcise imperios să n-o deschidă ; ceea ce înseamnă că 
dacă relele erau fatale în această lume, ele puteau cel 
puţin să rămînă potenţialități, numai rădăcini de rele. 
Ca în toate basmele, porunca este călcată ; Epimeteu des- 
chide cutia, act de insubordonare centrifugă faţă de Tra- 
diția Primordială, scoţind, cu alte cuvinte, multiplicitatea 
din unitatea cutiei. Urmările le ştim prea bine, azi mai 
mult ca niciodată. Pandora (toate darurile) este depozi- 
tară a unei Arce de Alianţă. Cutia este o vădită perso- 
nificare a sacerdoţiului feminin atlant, căruia Parasu 
Rama şi Harap-Alb au misiunea să-i pună capăt. Pyrrha, 
fiica Pandorei s-a căsătorit cu Deucalion-Pyrrhus fiul 
lui Prometeu, ceea ce indică foarte bine joncţiunea Tra- 
diției Hyperboreene cu tradiția Atlantă, ca şi hiero- 
gamia lui Harap-Alb cu fata lui Roș-Împărat. Observăm 
că toţi trei au instrumentul inerent al funcţiei lor po- 
lare, Prometeu Zvastica, Parașu Rama Securea de Dia- 


25Robert Graves, Greek Myths, Vol. I. Londra, Penguin, 
p. 148.: 

mant, iar Harap-Alb calul său de foc. Ni se va obiecta 
răzvrătirea și condamnarea lui Prometeu, dar polivalenţa 
simbolurilor permite o interpretare sacrificială a supli- 
ciului lui Prometeu, ca și crucificarea lui Hristos. Ce 
fel de pedeapsă este să fii legat de muntele polar? Şi 
Împăratul Roş nu are şi el, ca şi Epimeteu, un raport de 
subordonaţiune faţă de Împăratul Verde, prin simplul 
fapt că acesta este Monarh Universal, suzeran implicit 
al Împărăției Rosii, raport restabilit de Harap-Alb? Re- 
amintim că simbolismul este inepuizabil ; de aceea implică 
cercetarea tuturor perspectivelor, știindu-se totuşi că 
sînt, vai, inepuizabile. Muncă de Sisif. 

Simbolurile mişună în asemenea cantitate în basmul 
Harap-Alb, că întirzierea în drum este fatală. E dreptul 
cititorului s-o numească digresiune. În simbolism digre- 
siunea însă devine un merit. Întîrziind pe drum, devenim 
solidari cu Harap-Alb în „căutarea“ lui și interpretarea 
basmului devine catharsis. 


„Atunci Harap-Alb, ieșind plin de miîhnire, se duce 
în grajd la cal şi, netezindu-l pe coamă și sărutindu-l, 
zice : 

— Dragul meu tovarăș, la grea nevoie m-a băgat iar 
Spinul !' Amu a scornit alta: cică să-i aduc pe fata îm- 
păratului Roș, de-unde-oi ști. [...] Cu Spiînul tot am mai 
dus-o cum am dus-o, ciîne-cînește, pînă acuma. Dar cu 
omul roș, nu ştiu zău, la cît mi-a sta capul. Ș-apoi, unde 
s-a fi găsind acel împărat Roş și fata lui, care cică este 
o farmazoană cumplită, numai Cel-de-pe-comoară a fi 
ştiind. [...] 

— Stăpiîne, zise atunci calul, nechezîind cu înfocare, 
nu te mai olicăi atita! După vreme rea, a fi el vreodată 
şi senin! Dac-ar sta cineva să-şi facă samă de toate cele 
cum chitești d-ta, apoi atunci ar trebui să vezi tot oameni 
morţi pe toate cărările... Nu fi așa de nerăbdător! [...] 
Las’ pe mine, stăpine că ştiu eu pe unde te-oi duce la 
împăratul Roș : pentru că m-au mai purtat o dată păcatele 
pe acolo cu tatu-tău în tinerețele lui. Hai încalecă pe mine 

și ţine-te bine, că acuma am să-mi arăt puterile chiar de 
aici de pe loc, în ciuda Spinului, ca să-i punem venin 
la inimă. 
Harap-Alb atunci încelecă și calul, nechezind o dată 

puternic, zboară cu dînsul: 

În înaltul ceriului, 

Văzduhul pămîntului, 
şi o ie de-a curmeziș: 

De la nouri către Soare, 

Printre lună și luceferi, 

Stele miîndre lucitoare. 
Si-apoi, de la o vreme, începe a se lăsa lin ca vintul și, 
luînd de-a lung pămîntul, merg spre împărăție, Dumnezeu 
să ne ţie, ca cuvintul din poveste, înainte mult mai este.“ 


Creangă se conformează riguros ortodoxiei tradiționale 
care spune categoric: „Pămintul Suprem“ (Para-deșa, 
Paradis), pe tărimul celălalt, nu se ajunge „nici pe pă- 
mint nici pe apă, cum spune în esoterismul musul- 
man (la filbari wa la filbahri), ci printr-un salt calitativ 
„în Înaltul Ceriului“, care modifică determinaţiunile ca- 
litative ale Timpului şi Spaţiului, ba chiar le suprimă. 
Determinarea unei Verticale, de sus în jos, pe un punct 
oarecare, interior sau exterior, este proiectarea în Intem- 
poral, după cum o remarcă foarte just Guenon. Această 
proiectare este indicată, cu toată „tehnicitatea“ dorită, 
de Creangă, cînd arată Calul de foc săltînd 


În înaltul ceriului 


şi pe urmă numai, coborînd spre punctul dorit în toate 
cele trei încercări. Aceste mici detalii decisive, care scapă 
imensei majorităţi a cetitorilor, et pour cause, fac pe un 
lector competent să se întrebe despre gradul de lucidi- 


tate și complicitate al lui Creangă. 

Atragem atenţia asupra frazei : „Și-apoi, de la o vreme, 
începe a se lăsa lin ca vintul și, luînd de-a lung pă- 
mântul, ? merg spre împărăție“. 


25 Sublinierea este a noastră. 

Acest „de-a lung pămîntul“ este orizontal față de 
saltul iniţial „în Înaltul Ceriului“. Cele două translaţii 
succesive ale calului formează deci o cruce cosmică. Am 
impresia că „de-a lung“ desemnează mai degrabă o pa- 
ralelă decît un meridian, care s-ar spune „în susul pă- 
mâîntului“. Atunci itinerarul calului este de la Răsărit 
spre Apus, adică tocmai direcţia în care se localiza Atlan- 
tida, ceea ce coroborează cele spuse mai sus. Insula 
Sfintei Dumineci este Centrul Suprem al lumii şi se 
situează simbolic în Excelsis, „în slava Ceriului“, făcînd 
unghi drept, adică o cruce, cu axa Răsărit-Apus care 
duce spre „insula scufundată din Occident“. Pe vremea 
lui Parașu Rama. Insula Verde a Sfintei Dumineci nu 
era în răsărit ca acuma, ci, cum am spus, în nord. 


x 


De-acum înainte Harap-Alb îşi continuă mersul pe 
pămînt, dar cu darurile văzduhului, însumate în el. 


„«„.Harap-Alb, îngrijit de ce i s-ar mai pute întîmpia 
în urmă, mergea tot înainte prin locuri pustii și greu de 
străbătut. 

Și cînd să treacă un pod peste o apă mare, iacă o 
nuntă de furnici trecea și ea tocmai atunci podul. Ce să 
facă Harap-Alb ?“ 


Ca să nu le zdrobească, le ocolește şi trece prin apă. 
Drept recunoștință, Regina furnicilor îi dă o fărimă de 
aripioară, pentru ca, la nevoie, s-o cheme. 

Mai departe, face un stup dintr-un „buștihan putre- 
găios“, în care se aciuează un roi de albine fără căpătii. 
Regina Albinelor îi mulțumește, îi dă și ea o aripioară. 
Harap-Alb a ajuns la gradul acela de realizare spirituală, 
care este caracterizat în esoterismul musulman cu denu- 
mirea de „Caritate Cosmică“, ceea ce implică o mansue- 
tudine, o milă, o generozitate, o compasiune nemărgi- 
nită nu numai faţă de oameni, ci şi de toată făptura ani- 
mată şi neanimată. Se vede deosebirea față de religii, 
pentru care „aproapele“ este numai omul. E de observat 

că în basmul nostru, această caritate cosmică se exercită, 
în primul rînd pe planul orizontal, singurul care este ac- 
cesibil furnicilor, în al doilea, în văzduh, care este dome- 
niul albinelor. Prin furnici, Harap-Alb actualizează și în- 
sumează în el o putere discriminatorie și analitică, pe care 
hindușii o numesc Viveka ; în episodul cu albinele, inter- 
vine o „dimensiune“ calitativă, selectivă și transmutantă, 
cum e aceea a gizei care face din flori miere, aur lichid. 
Și vom vedea că încercările în care va izbîndi cu aju- 
torul acestor două specii de vietăţi, implică analiza can- 
titativă şi selecţia calitativă. 

Înainte de a face un stup, Harap-Alb își întoarce că- 
ciula cu gura în sus și se dă la o parte. Albinele se 
adună ciotă în ea. Acest amănunt arată că facultăţile 
chintesenţiale din om, elementele lui sintetice și intelec- 
tuale sînt localizate în cap. Dar căciula întoarsă indică 
o inversiune : capul, vîrf de unghi în fiinţa omenească, 
devine cupă cînd vrea să se umple cu influenţele ce- 
rești. Un plan real de fire este activ. faţă de planurile 
inferioare, fiind pasiv faţă de planurile superioare. Acesta 
este secretul realizărilor spirituale. 

După aceste praguri, Harap-Alb trece pe acele tări- 
muri unde începe să-și agonisească pe în veci iluștrii săi 
aliați și vasali, întru cucerirea Rozei Roşii, în pagini 
care sînt podişul suprem, Pamirul prozei românești. Sucul 
rar, frumuseţea lor pătrunzătoare adaugă încă un văl, 
acela al frumuseții, peste misterul lor. Pentru cunoscă- 
tor, e turburător contrastul între rigoarea tehnică și doc- 
trinară a simbolurilor folosite de autor și dilatarea lor 
verbală, fără ca ultima să dăuneze primei. Cind mitul 
se exprimă în forme literare suverane, se creează o primă 
ambiguitate, care este unul din cele mai de nepătruns 
văluri peste sensul lor adînc. Cel mai dens văl al soa- 
relui este strălucirea lui. Bineînţeles, toate personajele 
pe care le va suscita Harap-Alb sînt obiectivări ale la- 
tențelor lui. Un solve în interior se coagulează în afară, 
în natura ambiantă. Strigătul interior își găsește ecou 
sub formă de entităţi, care proced prin sciziparitate din 
liarap-Alb. Toate aceste fiinţe dau senzaţia că în clipa 
întilnirii au ieşit din miîlul primordial, ceea ce de alt- 
minteri este strictul adevăr, deoarece proliferează din 

„haosul“ lui Harap Alb. Iată întîlnirea cu prima din 
aceste ființe, model neîntrecut de încarnare şi învălui- 
re a esotericului în genialitate literară : 


„Mai merge el cît merge şi, cînd la poalele unui co- 
dru numai iacă ce vede o dihanie de om, care se pîrpe- 
lea pe lingă foc de douăzeci şi patru de stinjeni de 
lemne şi tot atunci striga cît îi lua gura, că moare de 
frig. Ş-apoi, afară de aceasta, omul acela era ceva de 
spăriet : avea nişte urechi clăpăuege și niște buzoaie groase 
şi dăbălăzate. Şi cînd sufla cu dinsele, cea de deasupra 
se răsfringea în sus peste scăfirlia capului, iar cea de de- 
desubt atirna în jos, de-i acoperea pintecele. Şi, ori pe 
ce se oprea suflarea lui, se punea promoroaca mai groasă 
de-o palmă. Nu era chip să te apropii de dinsul, că aşa 
tremura de tare, de parcă-l zghihuia dracul. Şi dac-ar fi 
tremurat numa el ce ţi-ar fi fost? Dar toată suflarea şi 
făptura de prin prejur îi ţineau hangul: vintul gemea 
ca un nebun, copacii din pădure se văicărau, petrele ți- 
pau, vreascurile ţiuiau şi chiar lemnele de pe foc pocneau 
de ger. Iară veverițele, găvozdite una peste alta în scor- 
buri de copaci, suflau în unghii şi plingeau în pumni blăs- 
temîndu-și ceasul în care s-au născut. Mă rog, foc de ger 
era: ce să vă spun mai mult! Harap-Alb, numai o ţiră 
cît a stat de s-a uitat a făcut ţurţuri la gură și, neputîn- 
du-şi stăpîni riîsul, zise cu mirare: 

— Multe mai vede omul acesta cît trăiește! Măi, tar- 
torule, nu mînca haram și spune drept, tu ești Gerilă? 
Aşă-i că taci? Tu trebuie să fii, pentru că şi focul în- 
gheaţă lîngă tine, de arzuliu ce ești! 

— Rizi tu, rizi, Harap-Alb, zise atunci Gerilă tremu- 
rînd, dar unde mergi fără de mine n-ai să poţi face 
nimica ! 

— Hai și tu cu mine, dacă vrei, zise Harap-Alb; de-a- 
bia te-i mai încălzi mergind la drum, căci nu e bine 
cînd stai locului. 

Gerilă atunci se ie cu Harap-Alb şi pornesc împre- 
ună.“ 


= Dacă, precum se spune, finalitatea contemplării mis- 
terelor este uimirea, reuşita lui Creangă este superlativă. 

Risul lui Harap-Alb este risul Demiurgului care dă naş- 
tere lumilor prin hohotele lui ; rîsul este o facultate di- 
latantă și centrifugă, care pe bun drept întovărășeşte 
Creaţiunea și o suscită, ca să nu mai vorbim de ironia 
pe care o merită această ispravă. Creangă dă glas, con- 
sistență și densitate unui virtej cosmic, unei absurdităţi 
neconceptibile și nereprezentabile. Să încerce numai un 
desenator s-o înfăţișeze ! Și totuși absurdul se încarnează 
prin geniul lui Creangă, nălucirea se încheagă într-o fi- 
ință tot atît de consistentă ca un ţăran din Humulești. 
Aici am dat de însăși formula Misterului: inexprimabil 
și totuși incontestabil prezent, aici, lîngă noi. Creangă 
îl exprimă existenţial, rezolvînd incredibil nerezolvabi- 
lul. 

În istoriile literare, Creangă, chiar ca scriitor de 
basme, trece drept realist. Epitetul este just, mai mult de- 
cît cred cei ce l-au făurit. Ce realist poate fi aşezat lîngă 
un scriitor care reușește să plăsmuiască ființe incredi- 
bile ca Himera, Grifonul, Sfinxul şi Nimfele Hesperide, 
care să vorbească și să se comporte tot așa de natural 
ca niște ţărani din Vinătorii Neamţului şi din Baia? Li- 
teratura antică e plină de zei care se poartă ca şi oa- 
menii, dar sînt antropomorfi, nu dihănii polimorfe, de 
abia ieșite din milul primordial, ca în basmul lui 
Creangă. 

Aspectul teratologic al lui Gerilă, oricît de spăimos 
ar fi el, ni-l arată stăpînul și în același timp captivul 
propriei lui forțe, atît de încarnat în ce are el definito- 
riu, încît devine periferic faţă de tot ce nu este el, deci 
riguros subordonat unei ființe care ocupă centrul planu- 
lui de fire în care se află, în speță Harap-Alb, în calitatea 
lui de om. 

Gerilă este Regent al Focului (şi vom vedea mai tîr- 
ziu că acesta este Focul Filozofai, Focul din Athanor), 
dar cu cîte nuanţe, cît de complex! Poate să transforme 
o ciupercă atomică în iceberg, dar niciodată inversul; 
deci acțiunea lui este exclusiv descendentă şi compac- 
tantă, ceea ce ni-l arată Regent al gunei Tamas, dar 
acesta nu e decit alt nume al Demiurgului inferior, a 
cărui funcție e să dea consistență bazică volatilului. Că 
dă consistență unitivă antinomiilor, ne-o spune limpede 

autorul : „Mă rog, foc de ger era, ce să vă spun mai 
mult ?%, ceea ce este definiţia în limba țărănească a lui 
Magnum Opus. E stăpîn al Focului prin ger, adică gata să 
se suie în talgerul deficitar al Balanţei, împăcînd anti- 
nomiile. El, în primul rînd, suferă cumplit de puterea 
lui colosală. Însumează deci o funcţie sacrificială, sa- 
crificiul lui Agni, Regentul  Focului. În alchimie, 
această entitate are un nume precis pe care îl vom 
dezvălui în acel moment al basmului în care își va 
arăta eficienţa. Suferă de frig, deşi natura lui . este 
aceea a Focului, căruia îi este o oglindire antinomică. 
Prin aceasta, creează un termen mediu, o limită între 
frig şi cald, care este însuși focul vital însufleţind toate 
lumile. Buzele lui uriașe ni-l arată și stăpîn al Suilului, 
al Pranei, care vehiculează Focul. Ridică la superlativ 
puterea pe care o avem cu toţii; sîntem toți Gerilă, de- 
oarece prin modificarea strîngerii buzelor și precipitarea 
respirației, putem transforma suflul cald într-un fir de 


ger. 

În sensul imediat, Gerilă e un aspect inferior al Fo- 
cului uranic din cerul Empyreu, reprezentat de Cal. Ex- 
teriorizîndu-l din el însuși, Harap-Alb, între Cal și Ge- 
rilă, se află în punctul median dintre Solve şi Coagula, 
în calitate de Androgin hermetic și de stăpîn al Cheilor, 
al Vieţii și al Morţii. 

Există un ilustru adagiu arab: la hawla ua la Quata 
illa bi-llahi lalilazim ; „Nu este Putere și nici Tărie 
decît prin Allah cel Înalt, cel Măreţ“. Traducere nu toc- 
mai exactă din cauza sărăciei limbilor europene, căci 
Hawl însemnează „puterea care dizolvă ciclurile“, iar 
Quah, forţa care le compactează. Deci o dublă putere, ex- 
pansivă și constrictivă. Formula se aplică și reprezentan- 
tului direct al lui Allah în lumea noastră, aceluia pe 
care toate tradiţiile îl numesc Polul. Redînd formula 
de mai sus în limbaj inițiatic occidental, Polul se află 
între Echer şi Compas, însumînd în el principiul lor co- 
mun, cum se întîmplă și cu Harap-Alb, așezat între Focul 
dilatant şi Focul compactant, între Solve şi Coagula. 

Ne putem da seama de complexitatea simbolului. Ge- 
rilă este în primul rînd focul elementar, apoi Focul Fi- 
lozofal (bine distincte unul de altul, nu trebuie uitat), 

operînd în Magisterul Demiurgului. Gerilă precede ce- 
lelalte elemente în basm. De ce? Pentru că prin cali- 
tatea sa, „virulența“ Demiurgică, ţine cheia celorlalte. 
Dă consistenţă focului, deci cu atît mai mult o dă Pă- 
mîntului (Flămiînzilă) şi Apei (Setilă). E de remarcat 
că Gerilă se încălzește la un foc de 24 de stînjeni de 
lemne, număr dublu zodiacal ; e vorba deci de un triplu 
foc ; ceresc, subtil şi fizic. Faptul că focul lui Gerilă iese 
din lemne stabilește vreo legătură între el și „Marele 
Dulgher al Universului“, Twaștri ? Sîntem înclinați s-o 
credem, pentru că Focul Divin, Agni este fiul adoptiv 
al lui Twaștri cînd coboară în lumea noastră, cum este 
Hristos fiul adoptiv al dulgherului Iosif. 


„Și mergînd ei o bucată înainte Harap-Alb vede altă 
drăcărie şi mai mare: o namilă de om minca brazdele 
de pe urma a 21 de pluguri și tot atunci striga în gura 


mare că crapă de foame. 

— Ei apoi să nu bufnești de rîs?! zise Harap-Alb. 
Măi, măi, măi! că multe-ţi mai văd ochii! Pesemne 
c-aista-i Flămînzilă, foametea, sac fără fund sau cine mai 
știe ce pricopseală a fi, de nu-l mai poate sătura nici pă- 
mintul ! 

— Rizi tu, rizi, Harap-Alb, zice atunci Flămiînzilă, dar 
unde mergeţi voi, fără de mine n-aveţi să puteţi face nici 
o ispravă! 

— Dacă-i așa, hai și tu cu noi, zise Harap-Alb, că 
doar n-am a te duce în spinare !“ 


Cea dintii entitate pe care o întilnește Harap-Alb iese 
direct din Gerilă, din cauza puterii lui condensatoare, 
pămîntul în cuaternarul elementar, reprezintă limita 
compactării. E Flămînzilă, Regentul Pămîntului pe care 
îl devoră, lovit de același blestem ca miticul Erysichton, 


blestemat cu o foame fără saţ de către Demeter, a că- 
rei pădure sacră o profanase. Găsim iar pe 2 X 12 zodia- 
cal, caracteristic tuturor Centrelor spirituale. Această 
dedublare a lui 12 ne arată că nu e vorba numai de ele- 
mentele fizice, ci și de principiile lor subtile; vorbind 
în limbaj hindus, nu sînt numai Tanmatre ci şi Bhute. 

Acelaşi lucru se poate spune şi de următoarea enti- 
tate. 


„Și mai mergînd ei o postată numai iaca Harap-Alb 
vede altă minunăţie şi mai mare: o arătare de om băuse 
apa de la 24 de iazuri şi o gîrlă, pe care umblau numai 
500 de mori şi tot atunci striga în gura mare că se usucă de 
sete. 

„— Măi, da' a dracului onânie de om e 'şi acesta, 
zise Harap-Alb. Grozav burdăhan şi nesăţios gîtlej de nu 
pot să-i potolească setea nici izvoarele pămîntului! Mare 
ghiol de apă trebuie să fie în mațele lui! Se vede că 
acesta-i prăpădenia apelor, vestitul Setilă, fiul Secetei, 
născut în zodia rațelor și împodobit cu darul suptului! 

— Rizi, tu rizi, Harap-Alb, zise atunci Setilă, căruia 
începu a-i tîșni apa pe nări şi pe urechi ca pe niște lăp- 
toace de mori, dar unde vă duceţi voi, fără de mine, de- 
geaba vă duceți. 

— Hai şi tu cu noi, dacă vrei, zise Harap-Alb, de-abia 
nu te-i mai linciuri atîta în cele ape, îi scăpa de blăste- 
mul broaștelor și-i da răgaz morilor să umble, că destul 
ţi-ai făcut mendrele pînă acum. Ce, Doamne iartă-mă |! li 
face broaște în pîntece de atita apă !“ 


Și în Gerilă, în Flămînzilă, în Setilă, pe lîngă carac- 
terul comun zodiacal, mai găsim o trăsătură unică. Abso- 
lutul se oglindește în ei într-un „absolut“ de pasiune, 
nepotolit cu nimica, pe care relativitatea darurilor pă- 
miîntului nostru nu-l poate sătura. Este o tindere spre 
Absolut, moartea călcată prin moarte. Privită astfel, o 
posibilitate nu se epuizează aditiv niciodată ; ea trebuie 
să treacă la limită, fie prin supralicitare, fie prin inte- 
grare, cum se va întîmpla la sfîrşit; a doua moarte a 
lui Harap-Alb atrage „stingerea“ cuaternarului elemen- 
tar. 


„...Și pornesc tuspatru înainte. Şi mai mergînd ci o 
bucată, numai iaca ce vede Harap-Alb altă minunăție și 
mai minunată : o schimonositură de om avea în frunte nu- 
ma un ochi, mare cît o sită şi, cînd îl deschidea nu vedea 
nimica ; da chior peste ce apuca. Iară cînd îl ținea în- 

chis, dar fie zi, dar fie noapte, spunea că vede cu dinsul 
şi măruntaiele pămîntului. 

— Iaca, începu el a răcni ca un smintit: toate lucru- 
rile mi se arată găurite ca sitişca şi străvezii, ca apa cea 
limpede ; deasupra capului meu văd o mulţime nenumă- 
rată de văzute şi nevăzute; văd iarba cum creşte din 
pămînt; văd cum se rostogolește soarele după deal, luna 
și stelele cufundate în mare; copacii cu virful în jos, 
vitele cu picioarele în sus şi oamenii umblînd cu capul între 
umere; văd în sfîrşit ceea ce n-aş mai dori să vadă ni- 
mene pentru a-și osteni vederea; văd niște guri căscate 
uitîndu-se la mine şi nu-mi pot da seama de ce vă mi- 
rați aşa, mira-v-aţi de frumusețe-vă ! 

Harap-Alb atunci se bate cu mîna peste gură și 
zice : 

— Doamne fereşte de omul nebun, că tare-i de jălit, 
sărmanul ! Pe de-o parte îți vine a ride, și pe de alta 
îți vine a plinge. Dar se vede că așa l-a lăsat Dumnezeu! 
Poate că aista-i vestitul Ochilă, frate cu Orbilă, văr pri- 
mare cu Chiorilă, nepot de soră lui Pîndilă, din sat de 
la Chitila, peste drum de Nimerilă, ori din tîrg de la Să-l 
cați, megieș cu Căutaţi, şi de urmă nu-i mai dați. Mă rog, 
unu-i Ochilă pe faţa pămîntului, care vede toate și pe toți, 
altfel de cum vede lumea cealaltă, numai pe sine nu se 
vede cît îi de frumușel, parcă-i un bot chilimboț boţit, în 
frunte cu un ochi, numai să nu fie de deochiu! 

— Rizi, tu, rîzi, Harap-Alb, zise atunci Ochilă, uitîn- 
du-se închiorchioșat, dar und-te duci, fără de mine rău 
are să-ți cadă! Fata împăratului Roş nu se capătă aşa de 
lesne cum crezi tu. Din gardul Oancei ț-a da-o împăratul, 
dacă n-oi fi şi eu pe acolo! 

— Hai şi tu cu noi, dacă vrei, zise Harap-Alb, că 
doar n-avem a te duce de mînă ca pe un orb.“ 


lată cum Harap-Alb scoate din negură o entitate 


polimorfă, cum o actualizează printr-un descîntec progre- 
siv, plasticizînd-o prin tuşe progresive. 


Ochiul sintetic al lui Ochilă, nefiind organul dual 


obișnuit, nu reprezintă calitatea sensibilă care caracteri- 
zează elementul foc ; el reprezintă Eterul din cauza si- 

tuaţiei lui ciclopiene care-l identifică cu ochiul Eterni- 
tăţii, ochiul frontal al lui Şiva. Descrierea discursivă şi 
succesivă a entității care-l „suportă“ implică în reali- 
tate simultaneitatea. Acest ochi vede concomitent Ze- 
nitul şi Nadirul, cele patru puncte cardinale şi interme- 
diare, din punctul central de unde pleacă cele șase direc- 
ţii ale spaţiului, adică din miezul crucii cu trei dimen- 
siuni. Coincidentia Oppositorum. 

Ochiul central al lui Şiva preface în cenușă Mani- 
festarea, arătindu-i caracterul iluzoriu, fapt cu măiestrie 
insinuat de povestitorul nostru, cînd îl face pe Ochilă să 
spună : „Toate lucrurile mi se par găurite ca sitișca şi 
străvezii ca apa cea limpede“. Entităţile pe care le întil- 
nește Harap-Alb sînt Regenţi ai Elementelor, dar pe ele 
proliferează și alte forţe obscure ale Naturii, al căror 
nod trebuie să-l desfaci cu multă băgare de seamă ca să 
nu-l rupi. Pe lingă aceasta mai au și un caracter extra- 
cosmic, tangenţial cu Natura, de unde şi caracterul lor 
de „exil“, din care trebuie să-i scoată Harap-Alb prin 
incantațţiile lui. Invocaţiile lui sînt mîntuitoare. Ochilă 
vede toate minunăţiile cerului și ale pămîntului, dar nu 
se poate urni fără ajutor, pentru că viziunea imediată şi 
literalistă a lumii nu o posedă. Şi lui, şi celorlalţi to- 
varăși, posibilitățile imediate ale lumii nu pot să le po- 
tolească setea, foamea, frigul și nevoia de orientare și 
cunoaștere. Sînt deci exilați în lumea aceasta, cum am 
spus-o mai sus. Obiîrșia le este în Universal, aici, la noi, 
sint numai terminusuri. Pentru a-și recăpăta libertatea, 
trebuie promovați de cineva care este central în starea 
de fire, cum este Harap-Alb. Eroul nostru este un plan 
de referință pentru ei, în care se oglindesc limitările și 
pătimirile lor. Am mai observat că Harap-Alb numeşte 
și desemnează prin descrieri şi formulări sintetice şi ful- 
gurante entităţile din ambianţă de care are nevoie şi 
prin aceasta le actualizează, după cum Adam în Rai, după 
porunca lui Dumnezeu, „numește“ ființele create făcîn- 
du-le să treacă de la potență la act. Căci Dumnezeu a 
creat numai „ideile“ lor, lăsînd efectivizarea lor pe seama 
vicarului său pe Pămînt 7. 


21 Facerea 2, 19, 20. 

Descrierile devin, la ultimele două elemente, extrem 
de nuanţate, grijulii în a nu omite nici o caracteristică 
mundană şi extramundană a fiinţelor de care are ne- 
voie Harap-Alb în ultima lui căutare. Să fie rigoarea 
numai preocupare literară a lui Creangă sau o lucidă 
preocupare a unuia care vorbește competent şi în cunoş- 
tinţă de cauză despre mistere încredințate lui? Migala 
lui Creangă, deși înfăptuită cu incomparabile mijloace 
literare, este totuși mai degrabă tehnică. Este o realizare 
de artist, dar și de artizan. 


„Ochilă atunci se ie și el după Harap-Alb şi pornesc 
tuscinci înainte. Şi mai mergîÎnd ei o bucată, numai iaca 
ce vede Harap-Alb altă bizdiganie și mai și: o pocita- 
nie de om umbla cu arcul după vînat paseri. Ş-apoi chi- 
titi că numai în arc se-ncheia tot meșteșugul şi puterea 
omului aceluia? Ti-ai găsit! Avea un meșteşug mai dră- 
cos şi o putere mai presus decît își poate dracul închipui: 
cînd vroia, aşa se lăţea de tare, de cuprindea pămîntul 
în brațe. Și altă dată așa se deșira şi se lungea de gro- 
zav, de ajungea cu mîna la lună, la stele, la soare, și cît 
vroia de sus. Şi dacă se întîmpla să nu nimerească pase- 
rile cu săgeata, ele tot nu scăpau de dinsul: ţi le prindea 
cu mîna din zbor, le răsucea gîtul cu ciudă și apoi le 
minca așa crude, cu pene cu tot. Chiar atunci avea un 
vrav de paseri dinainte şi ospăta dintr-însele cu lăcomie 
ca un vultan hămesit. 

Harap-Alb cuprins de mirare zice: 


— Dar oare pe aista cum, mama dracului, l-a fi mai 
chemînd ? 


— Zi-i pe nume să ţi-l spun, răspunse atunci Ochilă, 
zîimbind pe sub musteţe. 

— Dar te mai duce capul ca să-l botezi ? Să-i zici Pă- 
sărilă, nu greșești; să-i zici Lăţilă, nici atîta; să-i zici 
Lungilă, asemenea; să-i zici Păsări-Lăţi-Lunegilă, mi se 
pare că-i mai potrivit cu năravul şi apucăturile lui, zise 
Harap-Alb, înduioșat de mila bietelor paseri. Se vede că 
aista-i vestitul Păsări-Lăţi-Lungilă, fiul Săgetătorului și 

nepotul Arcașului, Briul Pămîntului şi Scara Ceriului, ciu- 
ma zburătoarelor și spaima oamenilor, că altfel nu te mai 
pricepi cum să mai zici. 

— Riîzi tu de mine, rizi, Harap-Alb zise atunci Pă- 
sări-Lăţi-Lungilă, dar mai bine-ar fi să rizi de tine, căci 
nu ştii ce păcat te paşte. Chiteşti că fata împăratului Roş 
numa aşa se capătă? Poate că n-ai știință ce vidmă de 
fată-i aceea: cînd vre, se face pasăre măiastră, îţi arată 
coada şi ie-i urma dacă poți! De n-a fi şi unul ca mine 
pe-acolo, degeaba vă mai bateţi picioarele duciîndu-vă! 

— Hai și tu cu noi, dacă vrei, zise atunci Harap-Alb, 
de abie mi-i lua pe Gerilă de ţuluc și l-ii purta cu nasul 
pe la soare, doar s-a încălzi ciîtuşi decit şi n-a mai clăn- 
țăni atîta din măsele ca un cocostire de cei bătrinicioșşi, 
că parcă mă stringe în spate cînd îl văd aşa.“ 


Harap-Alb a înșirat o adevărată litanie a Omului Uni- 
versal, o evocare treptată și incandescentă a lui, sub as- 
pectul său de „măsurător“ și, prin aceasta, de mistuitor 
al Cosmosului ; stăpîn şi digerator prin asimilarea orga- 
nică a Păsărilor, deci a ceea ce ele simbolizează în pri- 
mul rînd, Intelecţiunile, în calitate de Păsărilă ; configu- 
rind între cer și pămînt crucea cu trei dimensiuni, ca 
Scară a Cerului, ca Lungilă şi ca Lăţilă, identic deci cu 
Vortexul Sferic Universal 726, săgetînd păsările ca Hera- 
kles la lacul Stymfal, adică harponînd și fixînd din zbor 
intelecțiunile în evanescența și inefabilul lor. Ca și He- 
rakles, este, prin urmare, un actualizator neostenit, ine- 
puizabil, de coordonate rectilinii şi polare. Fiu al Să- 
getătorului, nepot al Arcașşului, se identifică cu constela- 
ţia zodiacală cu același nume (Săgetătorul zodiacal este 
reprezentat ca Centaur ținînd un arc; i se mai zice Ar- 
citenens), fugind după Capricorn, care-l precede ime- 
diat, tot așa de evanescent ca și păsărelele din basm, Ca- 
pricornul, portar al Pragurilor cerești, al Porții Ceru- 
lui (Janua Coeli) din solstițiul de iarnă, Săgetătorul, Ve- 


ghetor fără somn al Polului, Cheia de boltă a tuturor 


28 Rene Guénon, La Symbolisme de la Croix, Paris, Editura 
Vega, 1931. 

lumilor, fixator de volatile, cînd le săgetează, dar și di- 
zolvant al lor, cînd le mistuie, deci maestru suveran al 
lui Coagula și al lui Solve. Imediat e Rectorul Elementu- 
lui Aer. Harap-Alb a actualizat în jurul său cele cinci 
elemente. Cu o aşa armată formidabilă va mătura Îm- 
părăţia Roșie. Dar prin continuitatea covorului cosmic, 
elementele ce înnoadă cu puteri care le depășesc, intrind 
astfel în ţări necunoscute, prin Mare Tenebrarum. 


Elementele pe care le obiectivează Harap-Alb au o mi- 
siune precisă, limitată în timp și spaţiu; după împli- 
nirea ei, vor fi reintegrate în indistincţia primitivă de 
către acelaşi maestru suveran care le-a suscitat. Vai de 
ucenicul vrăjitor care le emancipează nesocotit din ma- 
tricea micro-macrocosmică fără să aibă arta de a le re- 
integra în matca lor. Distruge fără întirziere lumea. Cine 
știe dacă experienţele nucleare nu au zădărit imprudent 
în birlogul lor și scos din cușcă pe Gerilă, Flămînzilă, 
Setilă, Ochilă, Păsări-Lăţi-Lungilă, de data asta nestăpi- 
niți, anarhici, Cavaleri ai Apocalipsului, atomizînd stilpii 
lumii ; acum fără un Harap-Alb pe care să-l recunoască 
stăpîn necontestat, cu nimeni despre care să poată spune: 

„„„„Nai de-acuma să dormim, mai acuş să ne trezim, 
într-un gînd să ne unim, pe Harap-Alb să-l slujim, tot 
prieteni să fim, căci cu vrajbă şi urgie, raiul n-o să-l 
dobîndim.“ 


Și tot Creangă ni-i arată : 


„Şi pe unde treceau, pirjol făceau: Gerilă potopea 
pădurile prin ardere; Flăminzilă minca lut şi pămînt 
amestecat cu humă, şi tot striga că moare de foame; Se- 
tilă sorbea apa de prin bălți şi iazuri, de se zbăteau peştii 
pe uscat şi ţipa șerpele în gura broaștei [inversiune ca- 
racteristic apocaliptică, cum este soarele ce răsare la Apus, 
n.n.] de secetă mare ce era pe-acolo; Ochilă vedea toate 
cele ca dracul și numa înghețai ce da dintr-însul“ [„pro- 
fet“ al ininteligibilului n.n.) 

Că îi laie, 
Că-i bălaie ; 
Că îi ciută, 
Că-i cornută 

Mă rog nebunii de-a lui: 


Cîte-n lună și în stele, 
De-ţi venea să fugi de ele, 
Sau să rizi ca un nebun, 
Credeţi-mă ce vă spun !* 


pe CT Da Ar Mee y Rr 
r Te: af CNE SET 


Ca să mă exprim ca și Creangă, „mă rog“ e o imagine 
a științei și a filozofiei moderne. 


„În sfîrșit Păsâri-Lăţi-Lungilă ademenea  zburătoarele 
și jumulite-nejumulite, ţi le păpa pe rudă, pe sămînță, 
de nu se mai stăvea nimeni cu paseri pe lingă casă de 
răul lui. 

Numa Harap-Alb nu aducea nici o supărare, însă, ca 
tovarăș, era părtaş la toate, şi la pagubă, şi la cîştig, şi 
prietenos cu fiecare, pentru că avea nevoie de dinșii în 


călătoria sa la împăratul Roş. 1...] 
Dar iar mă întorc şi zic, - mai știi cum vine vremea? 


L] 
md 42 adot 


Lumea asta îi pe dos, 
Toate merg cu capu-n jos: 
Puţini suie, mulţi coboară, 
Unul macină la moară.“ 


Ceea ce nu e numai constatarea dezordinii ciclice, ci 
şi a faptului că în lumea fenomenală, totul trebuie să 
fie inversul lumii prototipale, numenale. Se mai constată 
caracterul descendent al ciclului („puțini suie, mulți 
coboară“, sîntem în Regnul cantităţii). Se vorbește și în 
alte basme despre moara din ultimul vers, situată în fun- 
dul Infernului ; ea macină tot ce are o tendinţă descen- 
dentă în ciclul nostru descendent : între pietrele ei, ma- 
teria continuă, care mai are totuşi determinaţiuni cali- 
tative, se macină în materie discontinuă, în tenebre fără 


leac. 
„Și-apoi acel unu [(Morarul, Demiurgul inferior, n.n) 
are atunci în mină și piinea şi cuțitul şi taie de unde 
vrea și cît îi place, tu te uiţi şi n-ai ce-i face.“ 

încheie profetic Marele Pan din Humulești. Să punem 
la prezent cele spuse și risul se va slei pe faţa oricui. 


„[Harap-Alb] avea nevoie de dinşii [de tovarășii săi, 

n.n.] în călătoria sa la împăratul Roş, care cică era un 

om piîclișit și răutăcios la culme; nu avea milă de om 

nici cît un cîne. Dar vorba ceea; «la unul fără suflet 

trebuie unul fără lege». Şi gîndesc eu că, din cinci ne- 

spălaţi cîți merg cu Harap-Alb i-a veni el vreunul de hac, 

ş-ąa mai da împăratul Roş şi peste oameni, nu tot peste 
butuci ca pănă atunci !.“ 

Ultimele cuvinte arată neîndoielnic caracterul tan- 

tric al realizării lui Harap-Alb: supralicitarea răului, 

branşarea lui pe nume divine de miînie și de rigoare co- 


respondente. 
„Amu Harap-Alb şi cu ai săi merg ei cît merg şi 


într-o tîrzie vreme ajung la împărăție, Dumnezeu să ne 
ție, că cuvîntul din poveste înainte mult mai este. Şi cum 
ajung, odată intră buluc în ogradă fusese, Harap-Alb 
înainte și ceilalți în urmă, care de care mai chipos şi mai 
îmbrăcat, de se tiriiau ațele și curgeau oghelele după 
diînșşii, parcă era oastea lui Papuc Hogea Hogegarul. 
Ș-atunci Harap-Alb se şi înfățoșază înaintea împă- 
ratului Roş, spuniîndu-i de unde, cum, cine, şi pentru ce 
anume au venit. Împăratului i-au fost de-a mirarea vă- 
zînd că niște golani au asemenea îndrăzneală, de vin cu 
nerușinare să-i ceară fata, fie din partea oricui ar fi. Dar 
nevroind a le strica inima, nu le spuse nici da, nici ba, 
ci le dă răspuns ca să rămiie peste noapte acolo și pănă 
mîne dimineaţă: s-a mai gîndi el ce trebuie sa facă... Şi 
pe de altă parte împăratul odată cheamă în taină pe un 
credincios al său şi dă poruncă să-i culce în casa cea de 
aramă înfocată ca să doarmă pentru veșnicie după cum 
păţise şi alţi peţitori poate mai ceva decit aceştia.“ 


Casa de aramă este Athanorul, adică Vasul Hermetic 
în care se întîmplă transmutarea elementelor puse în 
el la dospire. Însă această transmutare se face la foc 
lent, dezlegător al elementelor, nu prin calcinare. În 
Împărăţia Roșie, sîntem în regnul subversiunii. Athano- 
rul ei este maleficiat, impropriu la transmutare. Casa e 

de „aramă înfocată“, distrugătoare de germeni, ca și 
statuile lui Baal de aramă încinsă, din Fenicia şi Car- 
tagina, moștenitoare directe ale Atlantidei. Adevăratul 
Foc Filozofal trebuie să aibă o căldură medie, animală, 
aceea a „bălegarului de cal“, „foc de iarbă“, cum i se 
mai spune tehnic şi oricine știe ce este în realitate Atha- 
norul îşi va da seamă de justeţea denumirii. În Athano- 
rul-Crematoriu al Împăratului Roș nu mai poate fi vorba 
de palingenezie, ci de incinerare. 


„Atunci credinciosul împăratului se duce răpede şi dă 
foc casei celei de aramă pe dedesubt cu 24 de stînjeni de 
lemne, de se face casa roşă cum îi jăraticul. Apoi cum 
înserează vine şi poftește pe oaspeţi la culcare. Gerilă 
atunci năzdrăvan cum era el, cheamă pe tovarășii săi deo- 
parte şi le zice încetişor : 

— Măi, nu cumva să vă-mpingă Mititelul să intrați 
înaintea mea, unde ne-a duce omul ţapului celui roș, că 
nu mai ajungeţi să vedeţi ziua cea de mine. Doar unu-i 
împăratul Roș, vestit prin meleagurile acestea pentru bu- 
nătatea lui cea nemaipomenită și milostivirea lui cea ne- 
auzită. Îl știu cît e de primitor şi de darnic la spatele al- 
tora. Numai de nu i-ar muri mulţi înainte! să trăiască 
trei zile cu cea de alaltăieri ! D-apoi fetișoara lui... a zis 
dracul şi s-a făcut bucăţică ruptă tată-său în picioare...“ 


Sacrificiile umane care se făceau în casa de aramă 
înfocată sînt în însăşi natura ritualului sacerdoțiului fe- 
minin de care am vorbit, reprezentat de fata Împăratu- 
lui Roș, Mare Preoteasă atlantă. Acest sacerdoţiu dă o 
întrebuințare simplă Athanorului (perfect legitim în des- 
tinul lui prim), ceea ce este o, subversiune calificată. 

Athanorul e de aramă, metal care în alchimie este 
considerat ca precedînd imediat argintul și aurul, materii 
nobile. E de remarcat că este încălzit de servitorul îm- 
păratului cu 24 stinjeni de lemne, adică cu exact acelaşi 
număr de stînjeni cu care se încălzea Gerilă, cînd Ila- 
rap-Alab îl descoperise la marginea codrului. Dacă ți- 
nem seama că soarele se află în mijlocul celor douăspre- 
zece constelații zodiacale, atunci Athanorul încălzit de 
2 x 12 stînjeni de lemne e o reprezentare sinistră a soa- 

relui într-o anumită civilizație, este templul, sanctuarul 
ei central, unde se aduceau sacrificii umane impuse de 
un sacerdoţiu feminin sanguinar. Acum e momentul ca 
Gerilă să restaureze focul în adevărata lui demnitate de 
Foc Filozofal. Gerilă, regentul acestui foc, arată ce pcate. 


„Ș-odată pornesc ei, teleap-teleap-teleap, şi cum ajung 
în dreptul ușii, se opresc puţin. Atunci Gerilă suflă de trei 
ori cu buzișoarele sale cele iscusite şi casa rămîne nici 
fierbinte, nici răce, cum îi mai bine de dormit într-însa. 
Apoi intră cu toţii înlăuntru, se tologeşte care pe unde 
apucă și... tac mă cheamă. 

Iară credinciosul împăratului, încuind ușa pe din afară 
cu răpegiune, le zice cu răutate: 

— Las-că v-am găsit eu ac de cojoc. De-acum dormiti, 
dormir-ati somnul cel de veci, că v-am așternut eu bine! 
V-aţi face voi scrum pănă mine dimineaţă!“ 


Acum urmează trei pagini fără pereche în literatura 
universală, în sensul că nu găsim nicăieri o scenă bufă 
împinsă pînă la indecenţă, cusută pe ghergheful geniu- 
lui literar, ţesută pe un esoterism mai adînc. Trei condi- 
ţii pe care nici Boccaccio, nici Rabelais, nu le-au îm- 
binat mai desăvîrșit într-un unic episod. 

Mai întîi, o vorbă enigmatică a humuleșteanului., În 
clipa cînd Harap-Alb şi ajutoarele lui intră în casa de 
aramă, pentru o tălălăială pe trei pagini, Creangă spune: 
„se tologește care pe unde apucă și... tac mă cheamă“, 
adică Creangă tace, Marele Pan tace, schimbîndu-şi nu- 
mele în Tăcere. Exterior e o contradicţie : dar nu cumva 
autorul a vrut să arate că „tologeala“ este o scenă de 
mister şi își duce degetul la buze ca Harpocrat ? 

Bătrînii alchim ti spun că „Materia Primă“ a Operei, 
„compostul“ filozcial, adică ansamblul bine chibzuit, sus- 
ceptibil să sufere o transmutaţie, odată pus în Athanor 
şi ermetic închis într-o temperatură mijlocie, priel- 
nică vieţii, își îmboboceşte și își dezvoltă posibilităţile 
în sensul expansiunii şi al deconectării ; puterea feroce 
de coeziune a materiei se descleştează din jurul germe- 
nilor; Focul Filozofal face pentru elemente și minerale 
același oficiu ca putrefacţia pentru seminţele îngropate 

în pămînt. De aceea, cheia supremă a Artei Regale 
este găsirea termenului mediu al focului de Athanor și 
aceasta o face Gerilă. 

Or, tocmai acest moment decisiv al procesului alchi- 
mic îl arată Creangă printr-o Gaya Scienza suverană. 
Urmează prima parte a operației, destinderea, apoi îm- 
bobocirea şi înflorirea, deci actualizarea în forma lor 
proprie deplină a entităţilor auxiliare ale lui Harap-Alb. 


p.ei cum au dat de căldurică, pe loc li s-au muiet 
ciolanele şi au început a se întinde şi a se hîrjoni în ciuda 
fetei împăratului Roș.“ 


Putem considera probaţiunea Casei de Aramă ca o 
preparare, ca o șlefuire a „virtuţilor“ lui Harap-Alb, în 
vederea celor ce vor urma; tot așa au fost pregătiţi şi 
încercaţi Daniel și cei trei coconi în cuptorul babilonic. 
Dar aceasta e prima parte a operaţiei, Solve. În mo- 
mentul critic, cînd expansiunea e primejduită să devină 
fărămițare, intervine Coagula, încremenind procesul în 
faza lui medie, dîndu-i consistenţa pe care era pe cale s-o 
piardă, realizind un termen mijlociu între extreme, in- 
strument al victoriei. 

Trebuie să reproducem tot episodul ; în el arcanele în- 
vățăturii tainice sînt exprimate cu mijloacele existenţiale, 
prin prezenţă reală, de un maestru al formei literare, dar, 
după impresia noastră, şi al doctrinei secrete. Frumuseţea 
artistică este Vălul Mayei, mama lui Hermes ale cărui 
secrete le învăluie și le arată în limbaj mut. 

Începe o sfadă mucalită, care e o expansiune a fiecă- 
ruia pentru el, pe socoteala celorlalţi ; în realitate e o şle- 
fuire, o ascuţire a tăiușurilor în vederea bătăliei ce s-a 
dezlănțuit între Împărăţia Verde şi Împărăţia Roşie ; toţi 
prin glas şi putere în clocitoarea care e Athanorul. Se 
individualizează în el, capătă gust de gilceavă și de 
existență contestatară. 


„Ba încă, Gerilă se întindea de căldură, de-i treceau 
genunchele de gură, și hojma morocănea pe ceilalți zicînd : 

— Numai din pricina voastră am răcit casa, căci pen- 
tru mine era numai bună cum era. Dar așa pățești, dacă 
te iei cu niște bicisnici. Las' că v-a mai păli el bereche- 
tul ista de altă dată! Ştii că are haz şi asta! Voi să vă 
lăfăiţi și să vă huzuriţi de căldură, iară eu să crăp de 
frig! Buuună treabă! Să-mi dau eu liniștea mea pentru 
hatîrul nu stiu cui! Acuș vă trîntesc prin casă, pe rudă. 
pe sămiînță ; încaltea să nu se aleagă nimica nici de som- 
nul meu, dar nici de-al vostru! 

— Ia tacă-ţi gura, măi Gerilă, ziseră ceilalți. Acuş 
se face ziuă şi tu nu mai stinchești cu braşoave de-ale 
tale! A dracului lighioaie mai ești ! Destul acuma, că ne-ai 
făcut capul călindar ! Cine-a mai dori să facă tovărășie 
cu tine, aibă-şi parte și poarte-ţi portul, că pe noi știu 
că ne-ai ameţit! Are cineva cap să se liniștească de răul 
tău ? Ia auzi-lăi ; parcă-i o moară hodorogită ; numai gura 
lui s-aude în toate părțile; hojma tolocănește pentru ni- 
mica toată, curat ca un nebun! Tu, măi, ești bun de,trăit 
numa-n pădure cu lupii şi urşii, dar nu în case împă- 
răteşti și între niște oameni cumsecade ! 

— Ia ascultați, măi, de cînd aţi pus voi stăpînire pe 
mine ? zise Gerilă. Apoi nu mă faceţi din cal măgar, că 
v-iţi găsi mantaua cu mine! Eu îs bun cît îs bun, dar 
și cînd m-a scoate cineva din răbdare, apoi nu-i trebuie 
nici ţigan de laie împotriva mea! 

— Zău, nu șuguești, măi Buzilă? Da' amarnic mai 
ești la viață! Cînd te miînii, faci sînge-n baligă, zise Flă- 
minzilă. Tare-mi eşti drag! Te-aş viri în sîn, dar nu în- 
capi de urechi. Ia mai bine ozoiește-te oleacă și mai strîn- 
ge-ţi buzișoarele acasă, nu de altă, dar să nu-ţi pară rău 
mai pe urmă, că doar nu ești numai tu în casa asta! 

— Ei, apoi vorba aceea: «fă bine să-ţi auzi rău», zise 
Gerilă. Dacă nu v-am lăsat să intraţi aici înaintea mea, 
așa mi se cade, ba încă şi mai rău decit așa! Cine a face 
de altă dată ca mine, ca mine să păţească ! 

— Ai dreptate, măi Gerilă, numai nu te cauţi, zise 
Ochilă. Dar cu prujituri de-a tale ia, acuș, se duce noaptea 
şi vai de odihna noastră! Măcar tu să fi acela, ce-ai zice 
cînd ţi-ar strica cineva somnul ? Ba încă ai dat peste nişte 
oameni ai lui Dumnezeu, dar să fi fost cu alţii, he- 
hei! mîncai papara pănă acum! 

— Dar nu mai tăceți, măi? Că ia acuș trec cu picioa- 
rele prin păreţi și ies afară cu acoperămîntul în cap, zise 
Lăţi-Lungilă. Parcă nu faceţi a bine, de nu vă mai astim- 
pără dracul nici la vremea asta! Măi Buzilă, mi se pare 
că tu ești toată pricina gilcevei dintre noi. 

— Ba bine că nu, zise Ochilă. Are el noroc de ce 
are, dar știu eu ce i-ar trebui. 

— Ia să-i faci chica topor, spinarea dobă şi pinte- 
cele cobză, zise Setilă, căci altmintrelea nici nu-i de chip 
s-o scoţi la capăt cu buclucașul ista! 

Gerilă, văzînd că toţi îi stau împotrivă, se minie 
atunci şi unde nu trîntește o brumă pe păreţi de trei pal- 
me de groasă, de-au început şi ceilalți a clănţăni de frig, 
de sărea cămeşa de pe dinşii. 

— Na! Încaltea v-am făcut şi eu pe obraz. De-amu- 
nainte spuneți ce vă place, că nu mi-a fi ciudă, zise Ge- 
rilă rizînd cu hohot. Ei, apoi cicâ să nu te strici de ris!? 
De Harap-Alb nu zic, dar voi mangosiţilor și farfasiţilor, 
de cîte ori îţi fi dormit în stroh şi pe tirnomată, să am 
eu atiîţia bani în pungă, nu mi-ar mai trebui altă! Oare 
nu cumva v-aţi face şi voi niște feciori de ghindă fătați 
în tindă, că sînteţi obraze subţiri ? 

— Iar cauţi sămiînță de vorbă, măi Buzilă, ziseră cei- 
lalți. Al dracului să fii cu tot neamul tău, în vecii ve- 
cilor, amin ! 

— De asta și eu mă anin şi mă închin la cinstita faţă 
dumneavoastră ca la un codru verde cu un poloboc de vin 
şi cu unul de pelin, zise Gerilă. Și hai de-acuma să dor- 
mim, mai acuş să ne trezim, într-un gînd să ne unim, pe 
Harap-Alb să-l slujim şi tot prieteni să fim, căci cu vrajbă 
și urgie, raiul n-o să-l dobiîndim.“ 


Elementele se înfoiesc în Athanor ca într-o clocitoare 
prielnică, prosperă pînă la maximum de distinctivi- 
; chiar prea mult, căci virulenţa lor ameninţă Va- 
sul Hermetic cu explozie. Lăţi-Lungilă o spune catego- 
ic : „că ia acuș trec cu picioarele prin păreţi şi ies afară 
cu acoperămiînt în cap“. 

E timpul ca Gerilă să fixeze dilatația şi să oprească 
fărămiţarea, opunînd tendinței Solve din Athanor, ten- 
dința Coagula : amîndurora le este stăpîn şi distribuitor. 

Pentru ca „virtuțile“ tovarășilor lui Harap-Alb să-și do- 
bindească maximul de eficacitate, trebuie să dobîndească 
deplina lor dezvoltare, apoi să se fixeze în ea, nu să se 
risipească în pulbere atomică. 

Harap-Alb este motorul imobil a acestor „puteri“. 
Este semnificativ că în toată scena nu scoate un cu- 
vințel. Regizorul lor imediat, animatorul lor este Ge- 
rilă, Corifeul elementelor, Regentul, Ministrantul Focu- 
lui Filozofal, căruia acum putem să-i destăinuim adevăra- 
tul nume, Elias Artista. 

Nimeni nu poate spune ce este exact Elias Artista, 
mai ales în divinis, doar atît că este suscitantul, Rectorul 
Focului Filozofal. În numele lui găsim reunite pe acelea 
ale lui Ilie și Helios, cu atributele lor respective. Fără 
el Magnum Opus filozofal nu se poate înfăptui. Prezent 
şi operant în orice palingenezie în Athanor, ca Ilie la ri- 
tualul de circumciziune a fiecărui copil evreu, Elia se va 
manifesta şi macrocosmic la sfîrşitul lumii, pregătind 
și puniînd la punct acel foc cu care Hristos va mistui lu- 
mea la Parusia, la a doua venire. Igne Natura Renova- 
tur Integra. [Prin Foc Natura se va renova în întregime], 
spune un ilustru adagiu hermetic. Şi dacă citim numai 
inițialele celor patru cuvinte I.N.R.I., vedem că sînt ace- 
leași care se găseau scrise pe crucea de pe Golgota, lesus 
Nazarenus Rex ludeorum. 

Cum am spus, pe cînd elementele se ciorovăiesc între 
ele și se batjocoresc ca eroii lui Homer, Harap-Alb nu 
rostește nici un cuvînt, ca un motor imobil ce este. Se 
vede cît de colo că intenţia lui e să le lase să-și facă men- 
drele, mai precis, să le permită să-și dilate propria lor 
natură la maximul ei de eficacitate ; asta, pînă în clipa 
cînd hîrjoana se transformă în hartă, expansiunea în lă- 
bărțare ; atunci, morocănosul, saturnianul Gerilă, trînteşte 
o brumă groasă de trei palme şi asta-i suficient să-i 
harponeze, să-i fixeze în momentul lor de maximă efi- 
ciență şi actualizare, de manifestare. Gerilă îi aţiţă, tot 
el îi oprește, ca un bun corifeu ce era. De-acum înainte, 
Harap-Alb își are instrumentele bine puse la punct, di- 


mnamizate la gradul precis pentru războiul său inițiatic. 

„În sfîrşit ce-or mai fi dondănit ei și cît or mai fi 
dondănit, că numai iaca se face de ziuă! Şi atunci credin- 
ciosul împăratului, crezînd că s-a curăţit de oaspeți, vine 
cu gîndul să măture scrumul afară, după rinduială. Şi 
cînd ajunge mai aproape, ce să vadă? Casa cea de aramă, 
înfocată așa de straşnic de cu sară, era acum toată numa 
un sloi de gheaţă şi nu se mai cunoștea pe din afară nic? 
ușă, nici uşori, nici gratii, nici obloane la fereşii, nici 
nimica !“ 


Se știe că printre regulile fundamentale ale Artei 
Regale este închiderea totală, „hermetică“ a Cuptorului 
în care se coace Magnum Opus. Rectorul Focului Filo- 
zofal, în cunoștință de cauză, astupă competent cele mai 
mici fisuri sau căi de aer ale Athanorului, trintindu-i un 
adevărat iceberg împrejur. Altfel spus, peste arama în- 
cinsă pînă la incandescenţă (Solve), Gerilă aplică o cămaşă 
de gheaţă (Coagula), pentru ca între aceste două termene 
extreme să se creeze un termen mediu, căldura dulce şi 
vitală a aripii de cloşcă, propice germenilor vieţii. Ade- 
vărat gest de Demiurg, pe care nu-l poate îndeplini decît 
acela care posedă puterea cheilor. Şi, ca să-mi continui 
meditaţia temerară și solitară, dacă Demiurgul, Magister 
Clavium, se ascunde în basm, într-un golan trențăros 
inconjurat de sateliți care de care „mai chipos şi mai 
îmbrăcat de se tiriiau aţele şi curgeau oghelele după 
dinșii, parcă era oastea lui Papuc Hogea Ilogegarul“, în 
dosul măștii de Silen a lui Creangă, cu riîsul său tăcut, 
nu se ascunde faţa reală a unui iniţiat considerabil ? Am 
citat cu abundență din Guenon rîndurile care arată că, 
cu cît o civilizaţie este mai strict tradițională şi esote- 
rismul ei mai autentic și mai adînc, cu atît distanţa între 
polul ei esențial și polul substanţial, între Indicibil şi 
Demos, este mai mare și prin analogia în sens invers, 
aspectul substanţial este mai rustic, mai grosolan. La 
polul ei substanțial devenirea iniţiatică a lui Harap-Alb 
este „operată“ de niște vagabonzi trenţăroși ; de aceea, 
nu mai e nevoie să ne răsturnăm capul ca să știm că la 
polul esenţial se află Sfînta Duminecă în Cetatea ei de 


Soare. 

Deci Gerilă, într-o primă etapă, suflă în Athanor o 
temperatură medie propice vieții; dar ca să nu se risi- 
pească şi să se destrame germenii, îi coagulează prin alt 
val de frig ocrotitor. Tot așa, bobul de grîu după ce este 
pus la punct, încolţit toamna, e acoperit cu un strat gros 
de omăt ocrotitor, iarna, urmînd să-și desăvîrşească mai 
tirziu cariera, primăvara și vara. 


„Atunci vine şi împăratul c-o mulţime de oameni, cu 
cazmale ascuţite și cu cazane pline de uncrop; şi unii 
tăiau gheaţa cu cazmalele, alţii aruncau cu uncrop pe la 
țiţinele ușii și în borta cheii și, după multă trudă, cu 
mare ce, hălăduiesc de deschid ușa și scot pe oaspeţi afară. 

Și cînd colo ce să vezi? Toţi erau cu părul, cu barba 
și cu mustețele pline de promoroacă, de nu-i cunoștea, 
oameni sînt, draci sînt, ori alte arătări.“ 


După ce au ieşit roborificaţi din Athanor, renăscuti 
după un „regressum in Utero“, căci Athanorul are şi 
un simbolism matricial, Harap-Alb şi ajutoarele sale pot 
să treacă prin celelalte probaţiuni, care pe lîngă alte 
sensuri superioare tangente, sînt probaţiunile clasice prin 
elemente, caracteristice tuturor iniţierilor. 

Prima a fost cum am văzut, aceea a Focului. Urmează 
acum probaţiunile prin elementele bazice ale cosmosului, 
Pămiîntul și Apa, simbolizate de Flămînzilă și Setilă. 


„În sfîrşit nu trece mult timp la mijloc și numai iaca 
li se aduc 12 harabale cu pîne, 12 ialoviţe fripte şi 12 buţi 
pline de vin de cel hrănit, de care, cum bei cîte oleacă, 
pe loc ţi se taie picioarele, îți steclesc ochii în cap, ţi 
se-ncleie limba-n gură și începi a bolborosi turcește fără 
să ști bechiu macar.“ 


Ne regăsim iar în faţa numărului 12. 


„Atunci Harap-Alb, Gerilă, Ochilă și Păsări-Lăţi-Lun- 
gilă se pun de ospătează și beau cît le trebuie. Dar ce 
are-a face ? Parcă nici nu se cunoștea de unde au mîncat 
și au băut, că doar mîncare şi băutură erau acolo nu 
șagă : dă! ca la Împărăţie... 

— Hai, ia daţi-vă deoparte, măi păcătoşilor, că numai 
aţi crimpoţit miîncarea, ziseră atunci Flăminzilă și Setilă, 
care aşteptau cu neastîmpăr, fiind rupţi în coş de foame 
şi de sete. 

Si atunci, unde nu începe Flămînzilă a cărătăni 
deodată cîte o haraba de pîne şi cîte-o ialoviţă-ntreagă şi 
răpede mi ţi le-a înfulicat și le-a forfăcat, de parcă n-au 
mai fost. Iară Setilă, dînd fundurile afară la cîte-o bute, 
horp ! t-o sugea dintr-o singură sorbitură, și răpede-răpede 
mi ţi le-a supt pe toate de-a rîndul, de n-a mai rămas 
nici măcar picătură pe doage. 

După aceea Flămiînzilă a început a striga în gura mare 
că moare de foame și a azvirlit cu ciolane în oamenii 
împărătești care erau acolo de faţă. Iară Setilă striga şi 
el cît ce putea că crapă de sete şi zvirlea cu doage şi cu 
funduri de poloboc în toate părţile ca un nebun.“ 


Numărul zodiacal doisprezece care înconjură ca un 
brîu întregul Univers, e o indicație că această tehnică 
de actualizare a forțelor elementare consistă în ridicarea 
lor la un grad paroxistic, la nivelul superlativ al între- 
gului cosmos, la care, după ce-au mistuit lumea, se mis- 
tuie pe ei înșiși. Nu mai rămîn decît vîirtejuri de energie, 
particule atomice cu care se măsoară adecvat furnicile 
și albinele, primele pe pămînt, celelalte în aer, adică în 
sensul Amploarei și al Exaltării, după termenii esoteris- 
mului musulman. 


„— Iaca, le spune împăratul, vă dau o mierţă de să- 
mînţă de mac, amestecată cu una de năsip mărunțel şi 
pînă mîine dimineață să-mi alegeți macul de o parte fir 
de fir şi năsipul de altă parte; nu cumva să găsesc 
vrun fir de mac printre năsip sau vrunul de năsip prin- 
tre mac, că atunci am stricat pacea! Şi dacă-ți pute 
scoate la capăt trebușoara asta, atunci” oi mai vede eu, 
iară de nu, îți plăti cu capul obrăznicia ce aţi întrebuin- 
tat față de mine, ca să prindă şi alţii la minte văzînd de 
patima voastră.“ 


Nici unul din cei de față nu se încumetă la asta. 
Atunci Harap-Alb își aduce aminte de puterile infinite- 

zimalului, „flecușteţele“, cum le spune Creangă, scoate 
aripa de furnică de unde o avea strînsă și-i dă foc cu o 
bucată ce iască. E o integrare a cantităţii discontinue, 
prin ajutorul focului. Cum spuneam mai sus, Igne Na- 
tura... Serviciu pentru serviciu. 


„Și-atunci, minune mare! numai iaca au şi început a 
curge furnicile cu droaia, cîtă pulbere și spuză, cîtă frunză 
şi iarbă ; unele pe supt pămînt, altele pe deasupra pămîn- 
tului și altele în zbor, de nu se mai curmau viind. Și 
într-un buc au şi ales năsipul deoparte şi macul de altă 
parte." 


Toate acestea pentru un gest de caritate şi o mică 
flacără ! Performanță pur analitică, discriminînd indivi- 
dualul de colectiv, numărul în inumerabil. Apoi se stre- 
curară în zori în patul împăratului Roș și-i arseră o frip- 
tură pișcîndu-l (prodrom al viitoarei lui atomizări). Apoi 
s-au mistuit de nu se știa ce s-au făcut, prin trecerea la 
limită în Materia Primă. 

Între această încercare şi aceea cu albinele, se inter- 
calează probaţiunea în care Ochilă şi Păsări-Lăţi-Lungilă 
arată ce pot; ea este posibilă numai pentru că materia a 
fost disociată, slăbind încleștarea ei din jurul păsăricii 
volatile care era fata de împărat, focul roş ce se înalţă în 
sus, odată descătușat. 


„Atunci Harap-Alb iesă din mijlocul celorlalți și se 
înfăţoșază înaintea împăratului zicînd : 

— Prea înalte împărate, de-acum cred că mi-ți da 
fata, ca să vă lăsăm în pace și să ne ducem de unde am 
venit. 

— A veni ea şi vremea aceea, voinice, zise împăra- 
tul, îngînînd vorba printre dinţi, dar pînă atunci mai este 
încă treabă. Iacă ce aveţi de făcut: fata mea are să se 
culce deseară unde se culcă totdeauna, iară voi să mi-o 
străjuiți toată noaptea. Și dacă mîne dimineaţă s-a afla 
tot acolo, atunci poate să ţi-o dau; iară de nu, ce-i păţi, 
cu mine nu-i împărți! Înţeles-ai ?... 

După aceasta împăratul îi lasă încureaţi şi se duce la 
ale sale. 

— Aici încă trebuie să fie un drac la mijloc, zise 
Gerilă clătinînd din cap. 

— Ba încă din cei bătrîni, săgeata de noapte și dracul 
cel de amiazăzi, răspunse Ochilă [citind psalmul 90, n.n.]. 

Dar nu ş-a juca el mendrele îndelung, așa cred eu.“ 


Săgeata de noapte și dracul de Miazăzi, sînt uniți 
printr-o linie verticală nord-sud, perpendiculară pe ori- 
zontala est-vest, la a cărei extremitate, Insula Roșie, ne 
aflăm acum. Încercarea care poate fi mortală pentru 
Harap-Alb e, în realitate, liberatoare și pentru el, și pen- 
tru fata de împărat. 

În procesul alchimic, după prelucrarea, am putea zice, 
după afînarea elementelor bazice, în speţă Pămiîntul şi 
Apa, elementele volatile descătușate se reped în sus, gata 
să iasă din Athanor, în cazul nostru, lumea sublunară, 
cum 0 va arăta povestea. Cea mai imperioasă, cea mai 
implacabilă lege a Artei Regale impune hermetistului să 
nu îngăduie acest lucru, sub sancţiunea compromiterii 
întregii lucrări. Volatilul trebuie obligat să se întoarcă 
în „cămara“ lui, în Athanorul lui, pentru că perfecțiunea 
Operei, nu poate rezulta decît din colaborarea armonică 
a tuturor elementelor din „compost“. Nici unul nu poate 
deveni „autonom“. Aceste cîteva lămuriri sînt indispen- 
sabile pentru înțelegerea celor ce vor urma. 


„În sfîrşit, durai-vurai, sara vine, fata se culcă și 
Harap-Alb se pune de strajă chiar la ușa ei, iar ceilalți 
se înşiră tot cîte unul-unul pănă la poartă, după poroncă. 

Şi cînd pe aproape de miezul nopţii, fata împăratului 
se preface într-o păsărică și zboară nevăzută printre cinci 
străji. Dar cînd ajunge pe la străjerul Ochilă, el sireicanul 
mi ţ-o vede...“ 


Dacă situăm cele cinci elemente în configuraţia cru- 
cială tradiţională, Ochilă-Etherul se situează în centrul 
unei cruci orizontale, punct pe care cade perpendicular 
axul vertical al lumii. Aceasta însemnează că fata zboară 
din „cămara“ ei, de-a lungul acestui ax și atunci e de 
înțeles de ce n-o văd cele patru elemente, excentrice şi 


386 


orizontale. Deci Ochilă situat la mijloc vede fata și dă 
de ştire lui Păsărilă zicînd : 


„—Măi, fetişoara împăratului ne-a tras butucul. A 
dracului zgîtie de fată! S-a prefăcut în păsărică, a zburat 
ca săgeata pe lîngă ceilalţi şi ei habar n-au despre asta. 
Ei, apoi? Lasă-te în sama lor, dacă vrei să rămii făr' de 
cap. De-acum numai noi o putem găsi și aduce la urma 
ei. Taci molcum și haidem după dînsa. Eu ţ-oiu arăta-o 
pe unde se ascunde, iară tu să mi-o prinzi cum ţi-i meşte- 
şugul şi să-i strimbi gîtul oleacă să se înveţe ea de altă 
dată a mai purta lumea pe degete. 

Și atunci odată şi pornesc ei după dînsa.“ 


Putem vedea că în procesul alchimic se produce o 
dihotomie ai cărei termeni sînt în același timp antinomici 
și solidari : pe de o parte separarea care înmoie forța de 
coeziune sălbatecă a materiei, care ținea încleștate ele- 
mentele în „haosul“ lor originar, solve ; pe de altă parte, 
elementelor volatile, odată separate, nu trebuie să li se 
îngăduie să părăsească vasul, cum le este tendinţa, ci tre- 
buie obligate să vie din nou jos, altminteri Opera riscă 
să se risipească, deci coagula. Textul fundamental al Her- 
metismului spune : separabis subtile a spisso, terra ab 
igne, suaviter, magno cum ingenio, dar şi, ascendit a 
terra in Coelum iterumque descendit in Terram et recipit 
vim superiorum et inferiorum; de asemenea: vis ejus 
integra est si versa fuerit in Terram. 

Dacă în cursul operației, elementele volatile, urcîn- 
du-se, ajung la capul Athanorului, în cazul nostru Luna, 
după cum vom vedea, şi găsesc o fisură prin care pot 
evada, Volatilul trebuie constrîns să se întoarcă jos, pen- 
tru joncţiunea ulterioară. Dacă volatilul fuge din Atha- 
nor, alchimistul riscă moartea. Din fericire, Harap-Alb 
conduce operaţiunea așa cum trebuie. 


„nu merg mult şi Ochilă zice: 

— Măi Păsărilă, iacătă-o, ia, colo, în dosul pămîntului, 
tupilată sub umbra iepurelui ; pune mîna pe dînsa şi n-o 
lăsa !“ 

ceea ce indică bine labilitatea mercurială. 


„Păsărilă atunci se lăţește cît se poate, începe a bojbăi 
prin toate buruienile și cînd să pună mina pe dinsa, zbrr! 
pe vîrful unui munte și se ascunde după o stîncă.“ 


După cum se vede toată operaţiunea este pusă sub 
semnul evanescenţei : iepurele e labil, ce să mai zicem 
de umbra lui! Adevărat Mercur nălucă ! 

După ce au epuizat planul orizontal, adică sensul 
Amploarei, Fata şi Păsări-Lăţi-Lungilă se „dimensio- 
nează“ pe Verticală, în Exaltare, simbolizată de Munte, 
Axis Mundi. 


„— Iacătă-oiu măi, colo în vîrful muntelui, după stînca 
aceea, zise Ochilă.“ 


Motor Imobil, Martor, cum se cuvine Chintesenţei. 


„Păsărilă atunci se înalţă puţin şi începe a cotrobăi 
pe după stînci şi, chiar cînd să puie mîna pe dînsa zbrr! 
şi de acolo şi se duce de s-ascunde tocma după lună. 

— Măi Păsărilă, iacătă-oi ia, colo, după lună, zise 
Ochilă, căci nu pot eu s-o ajung, să-i dau o scărmănătură 
bună. 

Atunci Păsărilă se deșiră odată şi se înalță pînă la 
lună. Apoi, cuprinzînd luna în braţe, găbuieşte păsărica, 
mi ţ-o înșfacă de coadă și cît pe ce să-i sucească gîtul.“ 


Cum spuneam mai sus, păsărica reprezintă Mercurul 
Filozofal care e pretutindeni şi nicăieri, care-și găseşte 
însă acul de cojoc în Păsări-Lăţi-Lungilă, supralicitînd-o 
în labilitate. Entitatea noastră, foarte complexă, după 
cum se vede, simbolizează esențialmente Ubicvitatea, 
Omniprezenţa, prin posibilitatea lui de a epuiza Adînci- 
mea și Lăţimea în primul rînd, adică crucea orizontală, 
apoi Înălțimea care, împreună cu planul, formează crucea 
cu trei dimensiuni, adică însuși scheletul Universului. 
Păsărica e gata să iasă prin capacul Athanorului, în 
basmul nostru Luna, căci mitul e bivalent și semnifică 
şi în Microcosm şi în Macrocosm. Dacă fata trecea 

dincolo de lună, care e „Janua“, Poartă, toată Opera se 
risipea. Pentru motivele pe care le-am' spus mai sus, 
Fata-Pasăre trebuie imperios readusă în „cămara“ ei. 
Cei ce au cunoștințe sumare despre „rugăciunea minții“ 
care trebuie „coboriîtă“ în „cămara“ inimii, vor prinde 
importanța mitului nostru, de altminteri precreștin. 
Păsărilă o găbuiește în lună, care este centrul stării for- 
male, principiul ei. Operația, nedepășind luna, aparţine 
deci domeniului Micilor Mistere. Se va observa că, după 
economia textului, Muntele și Luna se găsesc, în cazul 
nostru, la extremităţile inferioare și superioare ale ace- 
luiași Ax, luna aflindu-se în prelungirea axului muntelui. 
Muntele este Polul pămîntesc, iar Luna Polul ceresc. Dar 
în simbolismul Sfintei Dumineci, acest Pol este solar, 
adică masculin ; în Atlantida, din cauza sacerdoțţiului ei 
feminin, este indicat ca Polul să fie simbolizat de lună. 
După ce Harap-Alb, prin isprăvile ocrotite și patronate 
de Sfînta Duminecă, însumează în el simbolismul solar, 
în Împărăţia Roşie, prin Păsări-Lăţi-Lungilă însumează 
simbolismul selenic. Cînd îl întilnește Harap-Alb în 
drumul lui spre Roș-impărat, Păsări-Lăţi-Lungilă ne este 
arătat capabil să ajungă pînă la soare, adică în stare să 
opereze şi în domeniul Marilor Mistere. În episodul pe 
care-l studiem, el își desfășoară numai o parte din pute- 
rile lui, ceea ce arată „tehnicitatea“ basmului nostru. 

Episodul se termină, după cum am văzut, prin rein- 
tegrarea păsăricii vagaboande în „cămara“ ei. Păsări- 
Lăţi-Lungilă era să-i sucească giîtul, dovadă că ritul, căci 
de un rit e vorba, atinge moartea. 


„Ea atunci se preface în fată şi strigă înspăimîntată: 

— Dăruiește-mi viață, Păsărilă, că te-oiu dărui şi eu 
cu milă şi cu daruri împărătești, așa să trăieşti! 

— Ba chiar <ă erai să ne dăruiești cu milă şi cu da- 
ruri împărătești, dacă nu te vedeam cînd ai pașlit-o, far- 
mazoană ce ești! zise Ochilă. Stiu c-am tras o durdură 
bună căutîndu-te ! Ia, mai bine hai la culcuș, că se face 
ziuă acuș. SȘ-apoi, ce-a mai fi a mai fi. 

Ş-odată mi ţi-o înșfacă ei, unul de-o mînă și altul de 
cealaltă și hai-hai... hai-hai! în zori de zi ajung la palat 

şi, trecînd cu diînsa printre străji, o silesc să intre în 
odaia ei tot cum a ieşit. [...] 

Şi-atunci numai iaca şi împăratul vine ca un leu para- 
lei să-și ieie fata pe samă şi, cînd o găsește sub strajă, 
după cum nu se aştepta el, numa-i scînteiau ochii în cap 
de ciudă, dar nu avu ce face.“ 


El mai pune la o încercare pe Harap-Alb: 


„eu mai am o fată luată de suflet, tot de o vîrstă 
cu fata mea; şi nu e deosebire între dînsele nici la fru- 
museţă, nici la stat, nici la purtat. Hai, şi dacă-i cunoaște-o 
care-i a mea adevărată, ie-ț-o şi duceţi-vă de pe capul 
meu, că mi-aţi scos peri albi de cînd aţi venit. Iaca mă 
duc să le pregătesc, zise împăratul. Tu vină după mine 
și dacă-i giîci-o, ferice de tine a fi; iară de nu, luaţi-vă 
catrafusele și începeţi a vă cărăbăni de la casa mea, căci 
nu vă mai pot suferi! 

Și ducîndu-se împăratul, pune de piaptănă și îmbracă 
la fel pe amîndouă fetele și apoi dă poroncă să vie Harap- 
Alb și să gicească care-i fata împăratului.“ 


La fiecare etapă a realizării iniţiatice, rezultatele ob- 
ținute sînt puse din nou în cauză. Se reînnoiește procesul 
cosmogonic inițial ; tot ce iniţiatul a realizat pînă acum, 
tot proaspătul său cosmos redevine haos, pentru că rupe- 
rea continuă a echilibrului celor trei gune transformă în 
materie primă rezultatele  dobîndite, susnumitele gune 
nestructurîindu-se din nou decît pe planul imediat su- 
perior, și aceasta continuă indefinit prin însăși tendința 
ascendentă a gunei Sattwa, pînă la integrarea finală. 
Toată manifestarea este rezultatul dozării indefinit varia- 
bile a celor trei gune, și impermanenţa lumii este dovada 
acestui fapt și urmarea lui necesară. De aceea repetiţia 
este imposibilă în Devenire prin însuși acest fapt. La 


fiecare clipă, după orice suflu, după cel mai mărunt gest, 
fie numai conceptual, echilibrul celor trei gune se desface 
în noi şi în lume, pentru că această curgere indefinită 
exprimă faţa niciodată încremenită a Mayei. Singurul 
lucru pozitiv în hora de iele a gunelor, este tendinta care 

le structurează jocul, fie el ascendent, descendent sau 
expansiv pe oglinda stării de fire pe care ne aflăm. Asta 
înseamnă că la fiece clipă, faţa de cleştar a acestei oglinzi 
e turburată şi irizată şi în lume, şi în noi. 

Cînd deci, în mers ascendent, atingem apele Supe- 
rioare, în care vedem la Zenit imaginea îngerului nostru, 
ele își sfarmă oglinda, devenind Ape Inferioare imediat 
ce le-am depăşit şi noi Tării se descoperă deasupra 
capului nostru. Zenitul devine Nadir, Apele ce-au fost 
pînă acum Cerul nostru devin Abis; nu mai reflectă un 
înger ci un demon, un eidolon, înnebunit de spaima morții, 
pentru că fumul sacrificial al aspirațiilor noastre nu-l 
mai hrănește. De aici, îndemnul unanim, în toate tra- 
dițiile de mistere, ca Mistul să nu privească niciodată 
înapoi. Primejdia stă mai ales în faptul că mutaţia, din 
esență în substanţă, e strict interioară, aparențele rămi- 
nînd aceleași. Discriminarea nu se poate face decît prin- 
tr-un simţ interior, care e mai mult o simţire, atrofiată 
la cei mai mulţi oameni, actualizată numai prin trudele 
realizării iniţiatice. La fiecare clipă avem de făcut ale- 
gerea lui Herakles, nu o dată pentru totdeauna, cum o 
cred sufletele credule. La fiece clipă, vedem în Zenit 
Arhetipul căutării noastre spirituale, şi sub picioare, ca 
soră geamănă, imaginea ei reziduală. E ceea ce vechii 
Greci numeau Fidolon-ul Zeului, mortal pentru cel care 
îl confundă cu Prototipul. 'Toate facultățile noastre de 
analiză nu folosesc cu nimic în acest proces de alegere. 
Furnica a putut deosebi sute de mii de fire de mac de 
sute de mii de boabe de nisip mărunt, pentru că sîntem 


în acelaşi plan, al cantităţii discontinue. Nu era nici o 
alegere calitativă de făcut ; dar a discrimina realitatea de 
reflexul ei, calitatea de cantitate, îi depășesc puterile şi 
competenţa. 

Atunci sagacitatea lui Harap-Alb își aduce aminte de 
abstractizarea de chintesenţă, de regina transmutaţiilor în 
lumea noastră, de prietena lui, albina, căreia în exilul 
ei în lumea noastră, îi făcuse pe vremuri un adăpost. 
Scapără în foc aripa dăruită de ea și, îndată, se pome- 
nește cu dînsa. 

„— N-ai grijă, Harap-Alb, zise Crăiasa Albinelor ; las” 
că te fac eu s-o cunoşti şi dintr-o mie. Hai, intră în casă 
cu îndrăzneală, căci am să fiu și eu pe-acolo.“ 


Și-l învaţă ce să facă. 


„Atunci Harap-Alb intră cu albina pe umăr [acolo 
unde la botez se actualizează prin miruire insule calita- 
tive în trupul omului. Aceste părţi se numesc clavicule, 
adică mici chei n.n.], în odaia unde era împăratul cu fe- 
tele, apoi stă puţin deoparte şi începe a se uita cind la 
una, cînd la alta [exact mitul lui Herakles între viciu şi 
virtute, n.n.]. Şi cum sta el drept ca luminarea [în poziţie 
de completă receptivitate față de iluminaţiile descen- 
dente, n.n.] şi le privea cu băgare de seamă [activ deci 
față de ele, n.n.], Crăiasa Albinelor zboară pe obrazul fetei 
împăratului. Atunci ea, tresărind odată începe a ţipa şi a 
se apăra cu năframa ca de un dușman.“ 


Natural, reacţionează ceea ce este viu, nu idolul 
care este numai o umbră moartă pe faţa apelor. Sau, 
altfel spus, fata împăratului și idolul ei sînt Atma și 
Jivatma și albina operează ceea ce se numește în alchi- 
mie, extragerea Viului din Mort. 


„Lui Harap-Alb atîta i-a trebuit. Îndată face cîțiva 
paşi spre dînsa, o apucă frumușel de mînă şi zice împăra- 
tului : 

— Luminarea Voastră, de acum cred că nu mi-ţi mai 
face nici o împiedecare, pentru că am adus întru îndepli- 
nire tot ceea ce ne-aţi poroncit. 

— Din partea mea poţi s-o iei de-acum, Harap-Alb, 
zise împăratul, ovilit şi sarbăd la, față de supărare și 
ruşine ; dacă n-a fost ea vrednică să vă răpuie capul, fii 
măcar tu vrednic s-o stăpînești, căci acuma ţi-o dau cu 
toată inima. 

Harap-Alb mulţămeşte atunci împăratului ș-apoi zice 
fetei : 

— De-acum putem să mergem, căci stăpînu-meu, lumi- 
narea-sa, nepotul împăratului Verde, a fi îmbătrinit aş- 
teptîndu-mă. 

— Ja mai înpăduieşte puţin, nerăbdătorule, zise fata 
împăratului luînd o turturică în braţe, spunîndu-i nu știu 
ce la ureche şi sărutînd-o cu drag; nu grăbi aşa, Harap- 
Alb, că te-i pripi. Stăi, că mai ai şi cu mine oleacă de 
vorbă : înainte de pornire, trebuie să meargă calul tău 
şi cu turturica mea să-mi aducă trei smicele de măr dulce 
şi apă vie şi apă moartă de unde se bat munţii în capete. 
Și de-a veni turturica mea înainte cu smicelele şi apa, ie-ți 
nădejdea despre mine, căci nu merg, ferească Dumnezeu ! 
lară de-i ave noroc ş-a veni calul tău mai întăi și mi-a 
aduce cele poroncite, să ştii că merg cu tine, oriunde mi-i 
duce, s-a miîntuit socoteala !“ 


De data asta ne aflăm în faţa unei competiţii directe, 
între sacerdoţiul feminin răzvrătit şi Autoritatea spiri- 
tuală, virilă prin definiţie. Subliniem identitatea de fond 
a episodului cu un celebru mit antic, întrecerea în fugă 
a Atalantei cu Hipomenes, acesta iese pînă la sfîrșit vic- 
torios, cu ajutorul merelor hesperide, întrecere terminată 
în ambele mituri cu o hierogamie. Dar pentru înţelegere, 
trebuie să revenim asupra mitului și să considerăm anu- 
mite aspecte ale lui, inepuizabile ca în orice mit autentic. 

Avînd în vedere identitatea Atlantidei cu Împărăția 
Roșie, una din principalele, poate cea mai importantă, 
misiuni ale Hyperboreului Harap-Alb este aducerea la 
matca 'Tradiţiei Primordiale, recuperarea pe marginea 
prăpastiei a elementelor pozitive din tradiţia atlantă. Fata 
Împăratului Roş este o atlantidă şi identitatea ei mitică 
cu Atalanta e arătată chiar de numele acesteia confirmată 
apoi de desfășurarea ambelor mituri. | 

Totul se ţine, totul este solidar în cosmos, din cauza 
omogenităţii naturii. Revenim la cele spuse în Povestea 
Porcului : cînd într-o anumită perioadă ciclică, un centru 
spiritual derivat trebuie să joace un rol de frunte, 
schimbarea centrului de gravitate era întovărășită de 
transferuri de simboluri, de nume de constelații. Astfel, 
în epoca predominării atlante, civilizaţie cu simbolism 
echinocţial, numele de Balanţă, dat la început conste- 
laţiei solstițiale și polare a Ursei Mari, s-a deplasat în 
zona zodiacală, nu numai la constelația cunoscută astăzi cu 
acest nume, dar și la Pleiade, care sînt şapte, ca şi stelele 

Ursei Mari. Or, Pleiadele sînt fiicele lui Atlas, în număr 
de șapte și ca atare numite Atlantide. Civilizaţia atlantă 
se afla situată în Apus, Hesperos în grecește, fapt care 
identifică Atlantida cu Grădina Hesperidelor. Nimfele 
hesperide erau şi ele fiicele lui Atlas ; ele păzeau mărul 
Hesperidelor, care se identifică, fără posibilitate de greș, 
cu mărul din basmul nostru, în care farmazoana vede, cu 
bună dreptate, chintesenţa Împărăției Roşii. Misiunea lui 
Harap-Alb era să transfere mărul în Împărăţia Verde, 
obîrşie îndepărtată, dar necesară a Împărăției Roşii si a 
mărului din ea. Reamintim expresia populară „la mărul 
roșu“, indicînd extrema depărtare, în Împărăţia Roșie. 
Amintire atlantă. 

Înainte de a se căsători cu Hipomenes, Atalanta a par- 
ticipat, împreună cu alţi războinici, la vînătoarea mistre- 
tului din Calidon, care, după anumite tradiții, era alb, 
reprezentind deci direct tradiţia hyperboreeană. Această 
vinătoare e o amintire a revoltei războinicilor contra 
autorităţii spirituale supreme ; participarea Atalantei in- 
dică instituirea unui amazonism ostil bărbaţilor : în ade- 
văr, Atalanta se complace în virginitatea ei, duce o viaţă 
masculină de vinătoreasă şi nu consimte să se mărite 
decît cu acela ce o va întrece în fugă, moartea fiind 
partea temerarului înfrînt, ca şi în basmul nostru, în 
încercările prenupţiale impuse de Împăratul Roș. 

Întrecerea cerută de Atalanta este o variantă, în fond 
identică cu aceea impusă de Domnița Roşie din basmul 
lui Creangă. Întrecerea în fugă se efectuează în basmul 
românesc prin Şakti, prin chintesențele reprezentative 
obiectivale ale celor doi adversari, Calul Solar al lui 
Harap-Alb și Turturica lunară a Atlantidei, a farmazoa- 
nei. Alchimic, este lupta dintre Sulf și Mercur. Întrecerea 
e încununată de succes cînd Sulful Solar, Calul, captu- 
rează şi fixează Mercurul lunar, Turturica, din labilitatea 
lui fără sfîrșit. 

În mitul grecesc este o mică variantă, care comple- 
tează sensul lui. Hipomenes se prezintă pentru întrecere 
cu trei mere de aur din Grădina Hesperidelor, dăruite lui 
de Afrodita. De trei ori, cînd era să fie întrecut, Hipo- 
menes aruncă un măr; Atalanta se oprește, îl admiră şi-l 
culege, cu alte cuvinte se găsește „fixată“ ; Hipomenes i-o 

ia înainte de fiecare dată şi, pînă la urmă, cîștigă. Nu e 
nevoie să arătăm analogia cu ispita Evei. 

Cea ce este remarcabil, demonstrînd identitatea de 
fond a mitului Atalantei grecești cu acel al Atalantei 
românești, e faptul, că în grecește, Hipomenes însem- 
nează „Puterea Calului“, tot Calul este „Puterea“, Șakti 
a lui Harap-Alb, agentul său în întrecerea similară. Altă 
convergență : uneori, în variante ale mitului, lui Hipo- 
menes i se spune și Melanos, adică „negru“, reprezentind 
elementul „harapic“ al eroului lui Creangă, cu tot simbo- 
lismul ce-l implică. 

Victoria, în basmul nostru, e obţinută cu mijloace 
mai aspre şi mai directe : între cele două redactări ale mi- 
tului a trecut Tantrismul. De aceea, caracterul de între- 
cere sexuală e mult mai sensibil în Harap-Alb decit în 
mitul Atalantei. 


„Ș-atunci odată pornesc sșiturturica şi calul, fugind 
pe întrecute, cînd pe sus, cînd pe jos, după cum cerea 
trebuinţa.“ 


Atragem atenţia asupra terminologiei echivoce, care cere 
complicitatea redactorului... 


„Dar turturica, fiind mai uşoară, ajunge mai înainte; 
și pindind tocmai cînd era soarele în cruce, de se odihneau 
munții numai pentru o clipită [admirabil simbol al momen- 
tului necondiţionat, la centrul crucii Timp-Spaţiu, singurul 
„loc“ al miracolului în lumea noastră n.n.], se repede ca 
prin foc și ie trei smicele de măr dulce și apă vie şi apă 
moartă, și apoi ca fulgerul se întoarce înapoi. Şi cînd pe 
la poarta munţilor, calul îi iese înainte, o popreşte în cale 
[o fixează, n.n.] şi o ie cu măgulele, zicîndu-i [și, adăugăm 
noi cu o iîmpletire admirabilă de virilitate și de delica- 
teţe, n.n.]: 

— Turturică-rică, dragă păsărică, adă la mine, cele 
trei smicele de măr dulce, apa cea vie și cea moartă, [...] 
Hai, nu mai sta la îndoială și dă-mi-le, căci atunci are să 
fie bine de stăpinu-meu, și de stăpînă-ta, şi de mine, și 
de tine; iar de nu mi li-i da, stăpînu-meu Harap-Alb este 
în primejdie, și de noi încă n-are să fie bine.“ 

Amintim în treacăt, că Argonauţii de pe nava Argo, 
mergînd spre Colchida unde se afla Lîna de Aur, au 
străbătut Helespontul trecînd printre stîncile Symple- 
gade, care și ele se băteau în capete, zdrobind navele 
temerare. Menţionăm, de asemenea, că una din principa- 
lele opere ale rozicrucianului Mayer este „Atalanta Fu- 
giens“, în care studiază simbolismul alchimic al mitului. 


Reluăm : 


Li 


„Turturica, parcă n-ar fi voit. Dar calul n-o mai fn- 
trebă de ce-i e cojocul; se răpede și-i ié apa şi smicelele 
cu hapca şi apoi fuge cu dinsele la fata împăratului și le 
dă de față cu Harap-Alb. Atunci lui Harap-Alb i s-a 
umplut inima de bucurie. 

Vine ea şi turturica mai pe urmă, dar ce ţi-i bună? 

— Alei, ţolină ce-mi ești! zise fata împăratului; da' 
bine m-ai vîndut! Dacă-e așa, hai, porneşte chiar acum 
la împăratul Verde şi vestește-i că venim și noi în urmă! 


Fata își ia rămas bun de la tată-său, își ia cele trebuitoare 
de drum, 


„apoi încalecă și ea pe-un cal năzdrăvan și stă gata 
de plecare. Iară Harap-Alb, luîndu-și oamenii săi, încalecă 
şi el şi pornesc spre împărăție...“ 


Pe drumul întoarcerii, entitățile care l-au ajutat, re- 
intră în indistincţia din care fuseseră evocate. 

Pînă acum premisele tehnice ale hierogamiei finale 
au fost puse cu cea mai mare rigoare doctrinară. Mai 
lipsește elementul conflagrator, dinamic, care înflăcă- 
rează totul și care transformă un desen liniar, o simplă 
ecuaţie, într-o entitate organică, 

L'Amor che move il Sol e l'altre stelle, 
constelaţiile proprii ale celor două ființe predestinate. 

Iată cu ce mijloace suverane introduce Creangă pe 

Eros Hosmogonos, Desăvîrşitor al Operei în basmul lui: 


„Și mai merg ei cît mai merg şi de ce mergeau înainte, 
de ce lui Harap-Alb i se tulburau mințile, uitindu-se la 

fată şi văzînd-o cît era de tînără, de frumoasă şi plină 
e vină-ncoace. 

Sălăţile din Grădina Ursului, pielea şi capul cerbului 
le-a dus la stăpînu-său cu toată inima, dar pe fata împă- 
ratului Roş mai nu-i venea s-o ducă, fiind nebun de dra- 
gostea ei, căci era boboc de trandafir din luna maiu, scăl- 
dat în roua dimineţii, dezmerdat de cele întăi raze ale 
soarelui, legănat de adierea vîntului şi neatins de ochii 
fluturilor.“ 


Miracula rei unius; Miranda... Magnum Opus este 
întrepătrunderea între roua pămîntului și 'Tăria Cerului, 
prin mijlocirea adierii vîntului care este fiul Aurorei... 


Adeptul Goethe spunea : 
„Auf, bade, Schüler, unverdrossen | 
Die ird'sche Brust im Morgenrot !“ 
[„Scoală ucenicule și îmbăiază-ţi, fără sfială 
Pieptul pămiîntesc în Auroră.“] 


Fiecare cuvint din citatul din Creangă este cîntărit 
pentru ca să-și exprime tîlcurile... pentru cine ştie să le 
vadă. Este miracolul Transmutaţiilor întrupat într-o 
ființă omenească, în vîrtejul lui Eros Filtron, Eros maes- 
trul Filtrelor. 


„Sau, cum s-ar mai zice la noi în ţărăneşte, era fru- 
moasă de mama focului; la soare te puteai uita, iar la 
dînsa ba. Şi de-accea Harap-Alb o prăpădea din ochi, de 
dragă ce-i era. Nu-i vorbă, și ea fura cu ochii, din cînd 
în cînd, pe Harap-Alb, în inima ei parcă se petrecea nu 
ştiu ce... poate vreun dor ascuns, care nu-i venea a-l spune. 
Vorba cîntecului : 

Fugi de-acolo, vino-ncoace ! 
Șezi binișor, nu-mi da pace! 


sau mai știu eu cum să zic ca să nu greşesc? Dar ştiu 
atita, că ei mergeau fără a simţi că merg, părindu-li-se 
cale scurtă și vremea și mai scurtă ; ziua ceas şi ceasul 
clipă ; dă, cum e omul cînd merge la drum cu dragostea 
alăturea.“ 

Ceea ce izbeşte este similitudinea uluitoare dintre 
pețitul lui Harap-Alb şi acela al lui Tristan. Trebuie să 
întîrziem puţin asupra mitului celtic. El apare în crepus- 
culul ciclului în care aduce adierea Melancoliei. Terme- 
nul este mult mai tehnic decît pare : Melancholia însem- 
nează literal „Bilă, Fiere Neagră“, „Atra bila“, și e na- 
tural să învăluie cu aripile ei negre Virsta Neagră, 
Kali-yuga. Melancolia este caracteristica Virstei Sumbre. 
De la Tristan cel Trist, prin Dante, „care nu surîdea 
niciodată, nu pentru că văzuse Infernul, ci pentru că 
părăsise Paradisul“, cum spune Guenon, prin Shakespeare 
Jack Melancolicul, prin Cavalerul Tristei Figuri, pînă la 
»WVeltschmerz“-ul romanticilor germani şi la crepuscu- 
lele în care se ivește Hyperion, aripile Melancoliei sînt sin- 
gurul element pozitiv în noaptea Virstei Sumbre, pentru 
că presupune în mod necesar, asimţirea Paradisului Pier- 
dut. „Wunsch vom Paradies“, era, după Wolfram, trăsă- 
tura esenţială a acelora care căutau Graalul. 

Și Harap-Alb, și Tristan pornesc în peţitul fetei îm- 
păratului Roș şi a bălanei Isolde cu o totală loialitate, 
negiîndindu-se decit să fie credincioşi stăpinului lor, căruia 
i-au jurat credinţă pînă la moarte. Își împlinesc misiunea, 
dar iubirea îi năpădește, o iubire care nu e cădere, nici 
ispită, ci intervenţie incomensurabilă a Cerului care a 
hotărît ca un nou intersemn să apară ca un Luceafăr în 
lume. In divinis, perechea Harap-Alb și Fata Împăratului 
Roș, Tristan şi Isolda, Deucalion și Pyrrha este unică, 
dar cînd se coboară în tiparele formale ale lumii noastre, 
ia haina momentului ciclic, cu lipsurile, adăugirile, 
transformările inerente Devenirii, fluenţei, labilităţii uni- 
versale. Un adevărat, un autentic mit e proteiform, își ia 
masca Nenumărabilului. Trebuie vigilența, luciditatea, 
concentrarea neșovăielnică a lui Menelau, a lui Peleu, a 
lui Făt-Frumos, care dibuie fără şovăire pe Iana Sînziana, 
între peştii mării, în mișuna solului, între păsările Ceru- 
lui, pentru a urmări continuitatea firului de aur, 
Sutratma, în proliferarea miturilor. Fiecare mit cere me- 
toda lui proprie de cercetare, pentru că este o entitate 
vie, prin urmare unică. Funcţiile cosmice sînt imuubile, 
dar oglindirea lor nenumărată ca valurile mării. 

Caracterul sacru al lui Tristan și al Isoldei sau, se 
pare, mai exact, Esylt, este incontestabil. Se spune că 
din secolul al VIl-lea chiar, Tristan era considerat ca 
un zeu erou, crainicul simbolic al Misterelor, „paznicul 
puilor de mistreți sacri“, adică al ucenicilor druizilor, ri- 
val al unchiului său Marc, regele cal, regele cavaler, re- 
prezentant al clasei războinicilor, precum Tristan este 
al clasei sacerdotale a Druizilor. Raportul dintre Tristan 
şi Marc este cam acelaşi cu raportul dintre Harap-Alb 
și Spîn. Esylt era destinată să fie soţia legitimă a lui 
Tristan şi numai printr-o uzurpare, recte prin revolta 
clasei războinice contra castei sacerdotale, a putut, în 
mcd silnic, deveni soţia regelui Marc. Epoca mitului lui 
Tristan se situează într-un moment de decadenţă ciclică 
mult mai înaintată decit momentul Harap-Alb — Fata 
Împăratului Roş. Substratul rămîne același, numai că 
Tristan nu mai poate efectua redresarea tradițională îm- 
plinită de Harap-Alb, cu zece mii de ani înainte. Ca să 
reaiizăm noua situaţie, să ne închipuim pe fata împăra- 
tului Roș silită să se mărite cu Spiînul. 

Din cauza întunecării ciclice, eroul poartă numele me- 
lancolic de Tristan, firesc sub vălul Melancoliei, tot aşa 
de firesc potrivit Cavalerului Dezmoștenit, El Desdichado, 
lui Jack Melancolicul, lui Don Quijote, Cavalerul Tris- 
tei Figuri, toți umbriţi de aripile îngerului din gra- 
vura Melancholia a lui Dürer, formînd o singură fa- 
milie spirituală, exilată în Vîrsta Neagră. 

Se presupune că numele Isolda sau Esylt înseamnă 
„spectacol misterios“, „obiect de contemplare“, desem- 
nind o zînă irlandeză, iapa cu coama albă, figuraţiune a 
liccrii din căldarea Ceridwen, inspiratoarea barzilor, care 
vindecă şi învie, exact cum în basmul nostru „farma- 
zoana cumplită“ stăpinește Apa Vie și Apa Moartă şi 
smicelele de măr din Pomul Vieţii. 

Casa de sticlă, în care Tristan vrea să ducă pe Isolda 
era, în mitologia druidică, corabia morţii, navigînd din- 
colo de nori pînă la cercul ceresc al lui Gwynfyd. Găsim 
aceeași casă de sticlă şi în basmele noastre, cu adăugi- 
rea semnificativă că se învîrte după soare, altfel spus, că 
soarele nu apune niciodată în „locul“ unde se află. 

Fata Împăratului Roș disputată de Harap-Alb și Spin, 
Esylt sfișiată între Tristan și Regele Marc, între Mistreti 
și Cavaleri, sînt același lucru cu Soma vedică, băutura de 
Imortalitate, pe care Fata de împărat o ţine în mină, 
disputată de Deva şi Asura. 

Cealaltă Isoldă, „aux blanches mains“, dublul Isol- 
dei, pe care Tristan o ia fără să şi-o facă sotie, nu e 
alta decît sora de lapte a fetei Împăratului Roş, pe care 
Harap-Alb a ştiut s-o deosebească de adevărata lui mi- 
reasă cu ajutorul Crăiesei Albinelor. Dar sîntem în virsta 
Melancholiei : Tristan, spre deosebire de Harap-Alb, tre- 
buie să se însoare cu substitutul. 

Toate aceste concordanţe şi deosebiri nu sînt decît 
ilustrarea marii legi conform căreia o entitate transcen- 
dentă, cînd se coboară în lumea sublunară, prin misiune 
avatarică sau funcţională, trebuie să îmbrace haina pro- 
prie clipei ciclice în care se înfăptuieşte descinderea. 

Miracolul inițiatic consistă în faptul că, pornind să 
pețească o idee, eroul se întoarce cu o mireasă. 

Turturica vestise întoarcerea lui Harap-Alb cu fata 
Împăratului Roş. 


„Atunci împăratul Verde a şi început a face pregă- 
tiri ca pentru o fată de împărat, dînd şi poroncă să li 
iasă întru întîmpinare. Iară Spinul icnea în sine şi se 
gîndea numai la răzbunare.“ 

Răzbunare pentru ce ? Psihologic s-ar putea vorbi de 
complexul de inferioritate, dar la nivelul miturilor, aceste 
interpretări sînt inacceptabile. Spînul e un agent cosmic, 
o dunamis, cu misiunea de a fi rău, în realitate aspru, 
pentru că numai pe o asemenea gresie lama nobilă de 
Toledo, care este Harap-Alb, își capătă tăiușul ei rar. 
Spînul este un supliciat al forţei compactante care lu- 
crează în el și îşi înzeceşte încordarea, cînd, suprapusă 
pe ea, se așază iubirea. 


„In sfîrșit, mai merge Harap-Alb cu fata împăratului 
cît mai merge, şi de la o vreme ajung şi ei la împărăție. 
Şi cînd colo, numai iaca ce le iese înainte impăratul Ver- 
de, fetele sale, Spînul şi toată curtea împărătească ca să-i 
primească. Și văzînd Spînul cît e de frumoasă fata îm- 

păratului Roș, odată se răpede să o ie în braţe de pe cal. 
Dar fata îi pune atunci mîna în piept, îl brînceşte cit cole 
Şi zice: 

— Lipseşte dinaintea mea, Spinule! Doar n-am venit 
pentru tine, ş-am venit pentru Harap-Alb, căci el este 
adevăratul nepot al împăratului Verde. 

Atunci împăratul Verde și fetele sale au rămas în- 
cremeniţi de ceea ce au auzit. Iară Spînul, văzînd că i s-a 
dat vicleşugul pe față, se răpede ca un ciîne turbat la 
Harap-Alb și-i zboară capul dintr-o singură lovitură de 
paloș, zicînd: 

— Na! Așa trebuie să pățească cine calcă jurămintul! 
Dar calul lui Harap-Alb îndată se răpede şi el la Spin 
şi-i zice: 

— Păn-aici, Spinule! Și-odată mi ţi-l înșfacă cu din- 
ţii de cap, zboară cu diînsul în înaltul ceriului şi apoi, 
dîndu-i drumul de acolo, se face Spinul pănă jos praf 
şi pulbere. 

Iară fata împăratului Roș, în vălmășagul ista, răpede 
pune capul lui Harap-Alb la loc, îl încunjură de trei ori 
cu cele trei smicele de măr dulce, toarnă apă moartă să 
stea sîngele şi să se prindă pielea, apoi îl stropeșşte cu 
apă vie, și atunci Harap-Alb îndată învie și, ştergîndu-se 
cu mîna pe la ochi, zice suspinind: 

— Eei, da’ din greu mai adormisem ! 


— Dormeai tu mult și bine, Harap-Alb, de nu eram 
eu, zise fata împăratului Roș, sărutîndu-l cu drag şi din- 
du-i iar paloșul în stăpînire. 

Și apoi, îngenunchind amîndoi dinaintea împăratului 
Verde, își jură credinţă unul altuia, primind binecuvîn- 
tare de la dinsul și împărăţia totodată.“ 


Admirabil în acest sfîrşit de basm e că apoteoza 


eroului, în sensul cel mai riguros tehnic al cuvîntului, 
adică trecerea sa în universal, în lumea zeilor, se defi- 
nitivează prin gloria expresiei verbale. 


Harap-Alb a jurat să nu-și dezvăluie identitatea pină 


la moarte și transfigurare („pînă cînd îi muri și iar îi 
învia“ îi orînduise Spinul, stăpînul și Guru-ul lui) şi el 
își ţine cuvîntul pînă la moarte, conform pactului ini- 

tiatic. Pentru ca Eul individual, Jivatma, să treacă în 
lumea zeilor şi să devină Sinea, Atma, trebuie să se des- 
facă de accidentele lui, căci niciodată un „bogat“ nu a 
intrat în Împărăţia Cerurilor. Dacă ar fi să „psihologi- 
zămt basmul, am spune că Spinul este un om rău, quod 
absit; în perspectivă spirituală, singura valabilă, spu- 
nem că e o emanaţie a numelui divin de rigoare pe care 
Harap-Alb își ascute tăiuşul de brici. 

Dar cînd eroul lepădind toate limitările individuale, 
murind faţă de ele, atinge planurile cauzale, toate pie- 
irele, copacii, fiinţele, întreaga fire, prin gura Fetei İm- 
păratului Roş, îi proclamă caătatea de Desăvirşit, de 
Fiu legitim al Cerului și al Pămîntului şi nu pot face 
altfel, pentru că raţiunea de existenţă a întregului Uni- 
vers este să mărturisească pe Supremul Brahma şi pe 
cei ce s-au identificat cu el, altfel spus, calitatea lui 
Harap-Alb de locotenent al divinității. Altfel, cad în 
neant. 

Credem că e cazul să dăm informaţii mai precise ci- 
titorului despre moartea și nașterea iniţiatică. Cităm pe 
Guenon : 

„O altă problemă ce ni se pare neînţeleasă de cea mai 
mare parte a contemporanilor care au pretenţia să tra- 
teze despre lucrurile acestea, este aceea ce se numeşte 
--moartea iniţiatică» ; astfel, ni s-a întîmplat să întîlnim 
expresia de «moarte fictivă», ceea ce mărturisește cea 
mai completă ignoranță a realităţilor de acest ordin. Aceia 
care se exprimă astfel nu văd, evident, decît exteriorul 
ritului și n-au nici o idee despre efectele pe care trebuie 
să le producă asupra acelora care sînt în adevăr califi- 
caţi ; altfel, și-ar da seama că această moarte, departe 
de a fi «fictivă» este, din contra, într-un sens, mai reală 
chiar decit moartea înţeleasă în sensul ordinar al cu- 
vîntului, căci este evident că profanul care moare nu 
devine iniţiat prin acest fapt... Ne vom mulţumi să re- 
amintim, în această privinţă, că toate tradiţiile insistă 
asupra diferenţei esenţiale în stările postume ale fiin- 
tei umane, după cum e vorba, de profan sau de iniţiat: 
dacă urmările morții, luată în accepţia ei obișnuită, sint 
astfel condiţionate prin această distincţie, înseamnă că 

schimbarea care dă acces la ordinul inițiatic corespunde 
unui grad superior de realitate. 

Se înţelege bine că termenul «moarte» trebuie luat 
în sensul său cel mai general... este în același timp o 
moarte și o naștere, după cum e privit, dintr-o parte 
sau din alta; moarte, în raport cu starea antecedentă, 
nastere, în raport cu starea consecutivă. Iniţierea este 
în general descrisă ca o a «doua naștere», ceea ce este 
și în adevăr; dar această a «doua naștere» implică, în 
mcd necesar, moartea pentru lumea profană şi o ur- 
mează imediat, deoarece nu sînt decit cele două feţe 
ale aceleiași schimbări de stare. [De aici, primirea unui nou 
nume, în cazul nostru „Harap-Alb“, pentru că eroul s-a 
născut într-o altă stare. Acest fenomen se va repeta la 
atingerea oricărei alte stări de existenţă n.n.] 

A doua naștere, înțeleasă ca fiind corespunzătoare 
iniţierii prime, este ceea ce s-ar putea numi o «regene- 
rare psihică» ce nu e decit preparatorie în raport cu rea- 
lizarea unor posibilităţi de un ordin mai înalt, vrem 
să spunem, de ordinul spiritual, în adevăratul sens al 
cuvîntului. Punctul procesului inițiatic la care am făcut 
aluzie este deci acela care va marca trecerea de la ordi- 
nul psihic la ordinul spiritual ; această trecere va putea 
fi privită, în special, ca fiind constituită de o «a doua 
moarte» şi de «a treia naștere». Trebuie să adăugăm că 
această «a treia naștere» va fi reprezentată mai de- 
grabă ca o «înviere» decit ca o naştere obișnuită.“ 29 

Să aplicăm cele citate la basmul nostru, lucru uşor 
acum. 

Harap-Alb e fiul Craiului, venit în lume prin naş- 
terea obștească, a tuturor oamenilor. Începe să se dife- 
rențieze în cursul călătoriei sale iniţiatice. Intră în puţul 
adînc; e „prima moarte“, și iese regenerat, cu o nouă 
individualitate care se numește „Harap-Alb“, prin urmare 
e a „doua naștere“, după „prima moarte“ ; urmează, după 
teribile probaţiuni, a „doua moarte“ prin sabia Spinului, 
urmată de a „treia naștere“ în mod necesar și consecu- 


2 Rene Guenon, Aperçus sur l'initiation, Chap. „De la Mort 
Initiatique“, Paris, Les Editions Traditionnelles, 1946, p. 184. 

tiv. Dar de data aceasta nu mai primește un nou nume, 
pentru că a atins cerurile, Universalul, deasupra lui Na- 
ma-Rupa, deasupra „Numelui şi Formei“. De fapt s-a 
născut de trei ori, o dată cînd l-a născut mama lui pămin- 
tească, a doua oară cînd l-au expulzat măruntaiele pă- 
mîntului, prin fîntîna-uter, entitate nouă cu numele de 
Harap-Alb, și a treia oară, prin mîna Spiînului, cînd îşi 
pierde orice urmă de Individualitate.  Rămine numa: 
Personalitatea, coextensivă cu Eternitatea. Capătă un nu- 
me indicibil prin identificare cu Lumina  Necreată, cu 
Supremul din el și din Univers. Calul Atma resoarbe în 
el pe Jivatma Spînul. 

Putem exprima realizarea spirituală a lui Harap-Alb 
în cîteva cuvinte: ca toţi cei născuţi sub semnul De- 
venirii și al Impermanenței, era iniţial un Haos, ca lu- 
mea la începutul ei. Toate calităţile și determinaţiile lut 
zăceau în Indistincţie. Haosul se transformă în Cosmos 
printr-un Fiat cosmogonic, rostit de Verb; el separă 
Cerul de Pămînt. Pentru Harap-Alb, acest Fiat a fost 
rostit de Zeița Solară, Dea Syra, Sfînta  Duminecă. 
Atunci posibilităţile eroului nostru se polarizează în di- 
recția Cerului și a Pămîntului, prin actualizarea și prin 
intermediul Calului și al Spinului, al Focului Ceresc şi 
al Umidului Radical din fundul fîntînii, cu conferirea 
necesară a numelui antitetic de Harap-Alb, care exprimă 
bine această separație în Unitate, fără prejudiciul sen- 
sului superior al culorii negre, despre care am mai vorbit. 

Alchimia menţionează mai multe feluri de focuri, fie- 
care cu „regimul“ lui. Principalele le găsim pomenite 
în basmul nostru: mai întîi, focul sintetic al Zeiţei So- 
lare, care le cuprinde pe toate în indistincţie ; apoi, prin 
specificare, focul intelectual și ceresc al Calului Năzdră- 
van, corporificat prin jăratecul sacrificial; Spînul, deşi 
simbol umid, are prin meteahna lui luciul unei pietre 
și, ca atare, cuprinde focul ascuns în cremene ; focul ti- 
tanic, demiurgic şi vulcanic al lui Gerilă, compactant sł 
nu „exaltant“ ca al calului; în sfîrşit, un foc neutral, 
intermediar, disponibil și la bun și la rău, după acel 
ce-l stăpîneşte, focul fetei Împăratului Roş, Pyrrha, cea 
Roş-aprinsă ; cucerită de Harap-Alb, e în întregime po- 

zitivă, dar care, dacă este scăpată din mina lui, ca în 
actualul moment ciclic, pustiește lumea. | 

Decapitarea a întrerupt în Harap-Alb circulația san- 
guină dintre trup și creier. Înconjurîndu-i gîtul cu cele 
trei smicele de măr, farmazoana substituie o circulaţie 
de sevă vegetală circulaţiei sanguine. Mai precis, Harap- 
Alb e identificat prin acest gen cu Mărul Lumii, ceea 
ce îi arată accesul la calitatea de Motor Imobil, adică 
de Pol. E adevărat că administrînd smicele de măr și mai 
ales Apa Vie și Apa Moartă, adică virtuțile lui Solve și 
Coagula, fata Împăratului Roș, se arată învestită cu Po- 
testas ligandi et deligandi, deci cu puterea Cheilor, dar 
nu e mai puţin adevărat că acestea au fost cucerite de 
Harap-Alb, fiind încredințate farmazoanei numai în de- 
pozit. Acestea arată în modul cel mai limpede subordo- 
narea unei tradiţii secundare (în speţă tradiția Atlantă) 
marii Tradiţii Primordiale, reprezentată de Harap-Alb. 
Atita vreme cît subordonarea a durat, lumea a avut un 
echilibru relativ ; catastrofele au început cînd s-au pro- 
dus revolte și rupturi, cînd farmazoana roşie a crezut 
că poate subzista prin ea însăși, cînd a scuturat ju- 
gul ; rezultatul este amazonismul, amestecul impus de 
pasionalitate, de gnoză deviată, de ignoranță savantă. 
Adăugăm că subversiunea era absolut necesară, căci fără 
ea nu se poate produce sfîrşitul de ciclu, eveniment emi- 
namente pozitiv, căci înseamnă  resorbirea lumii în 
Brahma. 

Episodul final este o ilustrare riguroasă a aforismu- 
jui lui Hermes, pe care am avut ocazia să-l cităm: As- 
cendit a terra in Coelum iterumque descendit in Terram 
et recipit vim Superiorum et Inferiorum. Calul ridică 
în slava Cerului pe Spin, apoi îl lasă că cadă pe pămînt 
integrindu-se în el pozitiv prin atomizare. („Spînul se 
face pănă jos praf și pulbere“.) 

Operația aceasta de transcendere se mai numește în 
Alchimie „Sublimare“, urmare logică şi necesară a „Se- 
parației“. | 

Alchimistul Geber sau Djabir care trăia în anii 800 
scrie în Kitab al Măârjid (Cartea Gloriosului) : 

„Tot secretul acestei Arte, consistă în a purifica mai 
întîi perfect prin sublimare piatra sau mai exact mate- 

ria sa primă, cu ceea ce i se adaugă, anume Sulful |Ca: 
lul de Foc, n.n.], apoi a solidifica cu îndeminare fugitivul, 
volatilizînd în același timp solidul și, în sfîrșit, în a vo- 
latiliza din nou solidul. Fă-o, căci vei poseda prin aceasta 
un secret foarte preţios, care valorează incomparabil mai 
mult decît toate secretele tuturor științelor din această 
lume“. 

Reintegrarea finală se face printr-o dublă operaţie 
concomitentă: cînd fata Împăratului Roș reîncheagă 
(coagula) şi apoi reînvie (solve) pe Harap-Alb, printr-o 
dublă putere ei încredinţată, și, în același timp, calul 
apucă de creștet pe Spin și-l ridică în înaltul Cerului, 
de unde îl lasă să cadă pe pămînt, a doua operație con- 
diționind pe prima. Nu trebuie să ni-l închipuim pe Spin 
ca pe un accidentat de avion. Episodul trebuie, în mod 
obligator, geometrizat ca toate simbolurile şi atunci „praf 
şi pulbere“ desemnează cantitatea discontinuă, 0 „re- 
cădere radioactivă“ a atomilor. | 

Aceasta însemnează că realizarea lui Harap-Alb e 
aşa de totală, încît nu lasă nimic rezidual îndărătul ei, 
realizare asemănătoare numai cu aceea a lui Enoh și 
Ilie, urcați cu tot cu trup la cer. Ieşiţi din el, despărțiți 
divergent din Harap-Alb, Calul şi Spinul converg din 
nou într-însul ca în principiul lor comun, după ce i-au 
laminat, după ce l-au înnobilat prin dubla mişcare în 
sens contrar a două pietre de moară. 


Avem indicate riguros în Harap-Alb, în Theosis-ul 
lui, o precipitare a posibilităţilor inferioare într-un ca- 
put mortuum și cristalizarea posibilităților superioare, in 
Excelsis. La mijloc, individualitatea a dispărut, rămîne 
ca termen mediu un hieroglif cu aparenţă de om. 


Am crezut necesar să fundamentăm doctrinal înce- 
putul, mijlocul și finalul pelerinajului lui Harap-Alb spre 
propriul lui „Sine“. 

Partea pozitivă a eroului se cristalizează într-o en- 
titate inefabilă şi transcendentă, partea sa negativă, in- 
evitabilă într-o fiinţă în care se întîlnesc lumile superi- 

oare și lumile inferioare, se precipită în pulbere ato- 
mică, adică indistincţia Haosului. 


x 


Este necesar ca şi noi să luăm parte la „Festinul de 


Nemurire“ ca să ne identificăm complet cu Mitul. 
E un ospăț cosmic la care toată Firea participă ca în 
Miorita. 


Lumea de pe lume s-a strîns de privea 
Soarele şi Luna din Ceriu le rîdea, 


ca într-un scut heraldic. 


„Ș-apoi fost-au fost poftiţi la nuntă“ 
Crăiasa furnicilor, 
Crăiasa albinelor, 
Și crăiasa zinelor, 
Minunea minunilor, 
Din ostrovul florilor 
geniile ocrotitoare ale ciclului încheiat. 
„Ș-a ţinut veselia ani întregi, ş-acum mai ţine încă 
(e perfect indicată suprimarea condiţiei temporale, n.n.). cine 
se duce acolo be şi mănîncă.“ 


Numai să poată ajunge, ceea ce, se va recunoaște, nu: 
este lu indemina tuturor. 

